
ĮVADAS 


Ekosistemoje augalai yra pirmieji organinės medžiagos ir energijos kūrėjai, kurie ją 
perduoda tolesnėms mitybos grandims. Augalai tiesiogiai ar netiesiogiai teikia maistą ir 
pašarą, nuo kurių priklauso gyvūnų ir žmonių mityba. Augalai yra svarbūs ir ne maisto 
žaliavų gamyboje. Jie yra vieninteliai aukštesnieji organizmai, kurie saulės energiją gali 
paversti į cheminę: angliavandenius, baltymus ar riebalus, kurie sukaupiami atskirose au- 
galo dalyse. Visų gyvūnų, taip pat ir žmonių išgyvenimas priklauso nuo augalų sukauptos 
organinės medžiagos. Augalų sukauptomis medžiagomis naudojasi grybai, bakterijos ir kiti 
organizmai, taip pat ir virusai. 

Augalai visą gyvenimą būna glaudžiai susiję su juos supančia aplinka. Tiek kultūrinių, 
tiek laukinių augalų augimas, išsivystymas, produktyvumas priklauso nuo dirvos struktūros 
ir joje esančių maisto medžiagų kiekio, drėgmės, temperatūros, taip pat nuo oro sudėties, 
temperatūros ir drėgmės, įvairių kitų klimatinių sąlygų ir aplink augalus esančių kitų gyvų 
organizmų įvairovės. Kai aplinkos sąlygos atitinka augalų poreikius, o tarp šalia esančių 
gyvų organizmų susidaro pusiausvyra, augalai auga ir dauginasi be jokių neigiamų pakiti- 
mų. Kuriam nors aplinkos veiksniui nukrypus nuo optimalaus dydžio arba augalui susirgus, 
pasikeičia augalų medžiagų apykaita ir fiziologinės funkcijos. Dėl to dažniausiai pakinta 
anatominė augalo sandara, pasikeičia jo išvaizda, t.y. prasideda patologinis procesas arba 
liga. 

Augalų ligos daro neigiamą įtaką organinių medžiagų, kurias sukaupia augalai, kiekiui 
ir kokybei. Augalų sveikatingumas ir produktyvumas turi įtakos ir nacionalinei ekonomikai. 
Sveiki augalai ne tik aprūpina žmones ir gyvūnus maistu, mediena, įvairiomis kitomis žalia- 
vomis, bet atlieka ir dekoratyvinę, rekreacinę, ekologinę funkcijas. 

Augalų ligas (kaip ir gyvūnų ar žmonių ligas) sukelia šios priežastys: nepalankios aplin- 
kos sąlygos (maisto medžiagų trūkumas ar perteklius), netinkama temperatūra, drėgmė, ap- 
švietimas, toksinės medžiagos, patogeniniai mikroorganizmai (grybai, bakterijos, virusai, 
pirmuonys, nematodai ir kt.). Augalai taip pat konkuruoja su piktžolėmis, yra pažeidžiami 
vabzdžių, žmonių, gyvūnų. Tačiau yra įprasta, kad gyvūnų, išskyrus nematodų, pažeidimai 
nėra augalų patologijos studijų objektas. 

Augalų patologijos studijų objektas yra aplinkos sąlygų ir mikroorganizmų sukeliamos 
augalų ligos; patogenų biologija ir jų sukeliamų augalų pažeidimų mechanizmai, ligų pli- 
timo dėsningumai, metodai ir priemonės augalų ligų kontrolei ir nuostolių sumažinimui. 
Taigi, augalų patologijos mokslo tikslas — pagilinti žinias apie augalų ligas ir sukurti me- 
todus bei priemones, kuriomis būtų išvengiama augalų ligų arba jų plitimas ir žalingumas 
būtų kontroliuojamas. Nekontroliuojamos augalų ligos ne tik sunaikina augalus, sumažina jų 
derlingumą, bet ir labai pablogina augalinės žaliavos kokybę (kartais tokia žaliava yra netin- 
kama naudojimui ir perdirbimui, netgi nuodinga). Kontroliuojant ligų plitimą labai svarbu, 
kad nebūtų padaroma daug išlaidų ir naudojamos labai toksiškos medžiagos, kurios nuodin- 
gos žmonėms, gyvūnams ir aplinkai. Augalų patologijos vienas iš uždavinių ir yra sumažin- 
ti išlaidas augalų ligų kontrolei ir surasti aplinkai nekenksmingus augalų apsaugos meto- 
dus. Augalų selekcija, pagrįsta tradiciniais ir genų inžinerijos metodais, augalų ligų plitimą 
stabdančios agrotechninės priemonės, augalų patogenams antagonistinių organizmų ir kitų 


biologinių priemonių naudojimas sumažina augalų ligų plitimą ir daromą žalą. Tačiau gerų 
rezultatų galima pasiekti tik gerai išmanant augalo ir patogeno biologiją, mokant įvertinti 
aplinkos sąlygas, lemiančias augalų ligų plitimą, ir suprantant augalo, patogeno ir aplinkos 
sąlygų tarpusavio sąveiką. 

Augalų įvairovė yra labai didelė. Jie yra išplitę įvairiose geografinėse zonose ir auga 
įvairiose augimvietėse: natūraliose biocenozėse, tokiose kaip pieva, pelkė, miškas, van- 
dens telkinys, dykvietė, bei dirbtinai sukurtose ir žmogaus kontroliuojamose augimvietėse 
(agrocenozėse), tokiose kaip kultūrinių augalų laukas, dirbtinai įsėta pieva ar ganykla, so- 
das, daržas, gėlynas, sodintas miškas ir kt. 

Šiame augalų patologijos vadovėlyje didesnis dėmesys bus skirtas žemės ūkio, sodo ir 
daržo augalų ligoms, jų sukėlėjams, ligų plitimo ypatumams bei kontrolei. 

Augalų patologija skirstoma į teorinę, kuri nagrinėja sudėtingus augalo, aplinkos ir pa- 
togeno santykius, ir taikomąją, kuri nagrinėja konkretaus augalo konkrečios ligos priežas- 
tis, plitimą ir kontrolę. Vadovėlis susideda iš bendrosios ir specialiosios dalių. Bendrojoje 
dalyje pateikiamos bendros žinios apie augalų ligas, aptariama neinfekcinių ir infekcinių 
augalų ligų kilmė, pažeidimo mechanizmas, ligų plitimo principai, diagnostikos metodai, 
taip pat detaliau supažindinama su infekcinių ligų sukėlėjais: virusais, bakterijomis, gry- 
bais, parazitiniais augalais ir nematodais, jų biologijos ypatumais, dauginimusi, aplinkos 
sąlygų poreikiais, sistematika, sukeliamų ligų simptomais, mikroorganizmų patogeneze. Ben- 
drąją dalį paruošė Lietuvos žemdirbystės instituto vyriausiasis mokslo darbuotojas profesorius 
Zenonas Dabkevičius, apibendrinęs Lietuvos žemės ūkio universitete magistrantūros ir dokto- 
rantūros studijose modulio ,„Augalų patologija“ skaitytų paskaitų medžiagą. 

Specialiojoje dalyje aprašomos svarbiausios žemės ūkio augalų ligos, kurios kiekvie- 
nais metais daugiau ar mažiau išplinta kultūrinių augalų pasėliuose, daro žalą derliui ir 
kurių plitimo gausumą būtina nuolat sekti. Leidinyje aprašomos svarbiausių lauko, sodo ir 
daržo augalų ligos, jų požymiai, vystymosi ciklai ir kontrolės principai. Pateikiami ligų lie- 
tuviški ir angliški pavadinimai, nurodomi ir jų sukėlėjų lotyniški pavadinimai pagal „Index 
Fungorum“. Jeigu yra žinomos sukėlėjų lytinės stadijos, pateikiami ir jų lotyniški pavadi- 
nimai. Kur žinomos, nurodomos ligų žalingumo ribos, pateikiamos spalvotos iliustracijos. 
Specialiąją dalį paruošė Lietuvos žemdirbystės instituto Augalų patologijos ir apsaugos 
skyriaus vedėja dr. Irena Brazauskienė. 

Vadovėlis skirtas biomedicinos mokslų agronomijos krypties doktorantams, magistran- 
tams, pagrindinių studijų studentams ir visiems besidomintiems augalų ligomis ir jų kon- 
trole. Tikimės, kad jis taip pat bus naudingas biologijos, miškotyros ir kitų krypčių biome- 
dicinos srities studentams bei specialistams. 

Šis vadovėlis paruoštas pagal bendro programavimo dokumento projekto „Maisto žalia- 
vų ir agrarinės aplinkos studijų tobulinimas (MAST)“ (Nr. ESF/2004/ 2.5.0-03-396/BPD- 
167/25/2006) veiklą „LŽI-2 Modulio „Augalų patologija“ parengimas ir įgyvendinimas“. 
Projektą finansavo Lietuvos Respublikos švietimo ir mokslo ministerija ir iš dalies rėmė 
Europos Sąjunga. Projektą administravo Lietuvos žemės ūkio universitetas. 

Autoriai dėkoja projekto vadovui doc. dr. Vaclovui Bogužui ir projekto administratorei 
dr. Aušrai Marcinkevičienei už metodinę pagalbą vykdant projektą ir ruošiant vadovėlį. 


Nuoširdžiai dėkojame recenzentams: Botanikos instituto vyresniajai mokslo darbuotojai 
dr. Rimutei Mačkinaitei, Lietuvos žemdirbystės instituto vyresniajai mokslo darbuotojai 
dr. Romai Semaškienei ir Vytauto Didžiojo universiteto Botanikos sodo vyresniajai mokslo 
darbuotojai dr. Vilijai Snieškienei už kruopštų rankraščio peržiūrėjimą ir vertingas pastabas, 
kurios padėjo tobulinti vadovėlį. Tariame nuoširdų ačiū Botanikos instituto darbuotojams: 
habil. dr. Juozui Staniuliui, habil. dr. Meletėlei Navalinskienei, dr. Mildai Vasinauskienei 
ir dr. Antanui Mateliui už specializuotas konsultacijas, patarimus ir pasiūlymus. Dėkojame 
prof. Mindaugui Strukčinskui ir doc. Rožei Žuklienei, paskatinusiems autorius studijuo- 
ti augalų patologiją, vadovavusiems moksliniams tyrimams ir parengusiems reikšmingų 
augalų patologijos srities darbų, kurių medžiaga buvo panaudota ir šiame leidinyje. Taip 
pat dėkojame ilgamečiui buvusiam LŽI Augalų apsaugos skyriaus vedėjui habil. dr. Jonui 
Šurkui ir visam skyriaus kolektyvui už pagalbą vykdant mokslinius tyrimus ir kaupiant me- 
džiagą vadovėliui, LŽI maketuotojai Irenai Pabrinkienei už vadovėlio teksto ir iliustracijų 
sutvarkymą bei knygos apipavidalinimą. 

Autoriai bus dėkingi, jei apie pastebėtus netikslumus ir trūkumus informuosite bei pas- 
tabas pateiksite adresu: Kėdainių r., Akademijos mstl., Lietuvos žemdirbystės institutas, 
arba elektroninio pašto adresais: dabkevicius(d)!zi.lt, brazausk(d)zi.lt. 

1. BENDROS ŽINIOS APIE AUGALŲ LIGAS 
1.1. Augalų ligos ir jų kilmė 


1.1.1. Augalų ligos 


Ligoti augalai yra tokie augalai, kurių pažeistos fiziologinės funkcijos, pasikeitusios 
morfologinės savybės, pakitusi cheminė sudėtis, sumažėjęs produktyvumas. Augalų ligos 
gali sukelti atskirų augalo audinių ar organų nekrozes, nusilpninti augalą arba visai jį sunai- 
kinti. Augalų ligas paprastai lydi patologinis procesas, kuris atsiranda dėl augalų reakcijos į 
nepalankias aplinkos sąlygas ar dėl patogeninių mikroorganizmų infekcijos. 

Kiekvienoje augalų biocenozėje galime pastebėti nusilpusių, skurstančių ar džiūstančių 
augalų, kurie atsiranda augalams tarpusavyje konkuruojant dėl maisto medžiagų, šviesos ir 
erdvės. Taip pat bendrijoje gali būti augalų ligų ir kenkėjų pažeistų augalų. Sveikame pasė- 
lyje nudžiuvusių ir ligotų augalų kiekis būna nedidelis ir yra natūraliai būdingas kiekvienai 
augalų rūšiai. Be nepalankių aplinkos sąlygų, patogenų ir kenkėjų, augalus gali pažeisti 
ir trumpalaikiai veiksniai, kurie žaloja augalus, bet jų sukeltų pakitimų negalima priskirti 
augalų ligoms, tai: audros, liūtys, kruša, šaltis, netinkama ir neatsargi augalų priežiūra ir 
kitos priežastys. 

Augalų patologija (fitopatologija) yra mokslas apie ligotus augalus ir jų fiziologiją, 
ligų priežastis ir sukėlėjus, jų diagnozę, sukėlėjų populiacijų dinamiką ir kontrolę. Auga- 
lų patologijos mokslas paremtas mikrobiologijos, mikologijos, botanikos, augalų morfo- 
logijos, biochemijos, chemijos, agronomijos, meteorologijos, genetikos ir kitais gamtos 
mokslais. Žemės ūkio augalų patologija yra mokslas, nagrinėjantis žemės ūkio augalų ligų 
sukėlėjus, jų plitimą, diagnostiką, ligotų augalų fiziologiją bei priemones, mažinančias ligų 
sukeltus nuostolius. 

Augalų ligos (ar pažeidimai), kurias sukelia maisto medžiagų trūkumas arba perteklius, 
nepalankios aplinkos sąlygos, cheminis užterštumas, taip pat įvairūs gyvūnai (vabzdžiai, 
stuburiniai), yra vadinamos neinfekcinėmis ligomis. Mikroorganizmų (virusų, bakterijų, 
pirmuonių, nematodų ir grybų) sukeliamos augalų ligos yra vadinamos infekcinėmis Ii- 
gomis. Augalų infekcinių ligų sukėlėjai yra virusai, bakterijos, grybai, parazitiniai augalai, 
nematodai. Organizmai, kurie sukelia kitų organizmų ligas, yra vadinami patogenais, su- 
keliantys augalų ligas — fitopatogenais. Augalas, kuriame įsikuria patogenas ir kuriuo jis 
maitinasi, yra vadinamas augalu šeimininku. 

Pagrindinė augalų patologijos koncepcija yra nusakoma augalo šeimininko, patogeno 
ir aplinkos sąlygų tarpusavio sąveika (1 pav.). Šie ryšiai gali būti labai paprasti arba sudė- 
tingi. Esant augalų neinfekcinėms ligoms, nėra patogeno, todėl ryšys yra tik tarp augalo 
ir aplinkos (a). Esant augalų infekcinėms ligoms, nusistovi ryšys tarp augalo, patogeno ir 
aplinkos (b). Kartais susiformuoja labai sudėtingi ryšiai tarp aplinkos ir patogeno, patogeno 
ir augalo šeimininko, augalo šeimininko ir aplinkos, taip pat ir tarp aplinkos bei augalo šei- 
mininko-patogeno komplekso (c). Pastarieji ryšiai susijungia į vieną visumą, yra sudėtingi 
ir sąlygojantys vienas kitą. 

Aplinka Aplinka Aplinka 
Augalas šeimininkas pa 
"Augalas Augalas Patogenas Nu ŽŽ 
šeimininkas šeimininkas Augalo ir patogeno 
kompleksas 
a b c 


1 paveikslas. Augalo šeimininko, patogeno ir aplinkos sąlygų sąveika esant neinfekcinėms (a) 
ir infekcinėms (b, c) ligoms 


1.1.2. Augalų ligų simptomai ir jų tipai 


Ligos augalus gali pažeisti visais augimo tarpsniais, t. y. sėklas, daigus, šaknis, stiebus, ša- 
kas, lapus, reprodukcinius organus, vaisius. Augalams augant ir bręstant, vyksta augalų ląstelių 
dalijimasis ir diferenciacija, energijos kaupimas ir naudojimas, vandens ir maisto medžiagų 
pernešimas, atsarginių maisto medžiagų kaupimas. Ligos gali sutrukdyti šiuos procesus vienu 
ar kitu augalų augimo tarpsniu, viename ar kitame augalo audinyje ar organe. 

Aplinkos sąlygoms arba patogenui pažeidus augalą, ne tik pakinta jo vystymasis ar fizio- 
loginės funkcijos, bet išryškėja ir tam tikri išoriniai pažeisto augalo ar jo dalių pakitimai, kurie 
parodo, kad augalas auga ir vystosi nenormaliai. Dėl ligos atsiradę vidiniai ar išoriniai augalo 
pokyčiai yra vadinami simptomais. Kiekvienai augalų ligai yra būdingi simptomai, pagal 
kuriuos galima atskirti įvairias augalų ligas, tačiau kartais skirtingos ligos gali turėti panašius 
simptomus. Ant vieno augalo gali išryškėti vienas simptomas, keli ar net jų grupė. Keleto ant 
augalo pasireiškusių ligos simptomų visuma vadinama sindromu. Kai ant augalo ar jo dalių 
yra aiškiai matomas patogenas, jo dalys ar jo produktai, yra vadinama ligos požymiais. 

Simptomų ryškumas būna nevienodas ir labai priklauso nuo patogeno agresyvumo ir 
augalo atsparumo, patogeninio proceso trukmės ir eigos, aplinkos sąlygų ir kitų veiksnių. 
Ligos simptomai gali būti tipiniai ir netipiniai. Tipiniai simptomai yra tokie, kurie būdin- 
gi tik tai ligai. Netipiniai simptomai išryškėja tik esant konkrečioms aplinkos sąlygoms. 
Dažniausiai tipiniai, ryškūs simptomai būna ligos maksimalaus išsivystymo tarpsniu ar jo 
pabaigoje, kai būna labiausiai išplitę patogenai, o pažeistame augale jau įvykę struktūrinių 
pokyčių. Silpniausi ir vėlai pasirodantys ligos simptomai būna, kai augalai yra atsparūs 
arba tolerantiški ligos sukėlėjui, o ligos sukėlėjas neagresyvus. Esant nepalankioms aplin- 
kos sąlygoms, pvz., sausra, karštas oras, simptomai gali laikinai išnykti, o sąlygoms pasi- 
keitus — vėl išryškėti. Tačiau kai kurios augalų ligos, pavyzdžiui, sukeliamos virusų, gali 
neturėti ryškių simptomų. Ligos, kurių simptomai pasirodo tik po tam tikro laiko, vadina- 
mos latentinėmis. 

Augalų ligų simptomai labai svarbūs vizualiai diagnozuojant ligas, tačiau vien jais pasi- 
kliauti negalima ir tenka taikyti kitus diagnostikos metodus. Simptomų aprašymai dažniau- 
siai yra naudojami pirminei ligų diagnostikai. Jei simptomai labai ryškūs, o specialistas yra 
patyręs, ligą galima diagnozuoti ir be papildomų metodų. Ligų simptomų yra labai daug 

ir įvairių, detaliau jie nurodomi aprašant kiekvieną ligą, tačiau pagal panašumą jie dažnai 
jungiami į stambesnes grupes. Augalų ligų simptomų tipais vadinamos grupės augalų ligų, 
kurios pasižymi keletu panašių simptomų ir jungiamos bendru pavadinimu. Ligos simpto- 
mų tipą lemia patogeno ir augalo tarpusavio santykiai, patologiniai procesai ir pakitimai, 
vykstantys augale. Jis priklauso nuo patogeno biologinių savybių, pažeidžiamų organų ar 
audinių savybių, augalo amžiaus ir išsivystymo tarpsnio. Žemiau aprašomi dažniausi auga- 
lų ligų simptomų tipai. 

Chlorozės — dažnai pasitaikantis ligų simptomų tipas, kurio pagrindiniai požymiai yra 
pažeistų organų spalvos pakitimai, lapų džiūvimas ir priešlaikinis jų kritimas. Šiuos simp- 
tomus sukelia parazitiniai virusai, bakterijos, grybai, taip pat abiotiniai veiksniai. Lapų au- 
diniuose susikaupia mažiau chlorofilo — vietoje žalios spalvos lapai pasidaro gelsvai žali 
arba rusvi ar net rudi. Kartais lapai būna išmarginti šviesesnės ar kitos spalvos dryžiais, 
apskritimais, dėmėmis. Dėl mikroelementų ar maisto medžiagų trūkumo ir virusų pažeidi- 
mo lapai gali būti mozaikiški, įgauti rausvą ar violetinį atspalvį. Chlorozės pažeisti augalų 
lapai, žiedai ar vaisiai anksti nudžiūsta ir nukrinta. 

Diegavirtės. Pažeistų augalų daigai ties žemės paviršiumi suplonėja, įsismaugia, audi- 
niai patamsėja ir išgula arba visai nudžiūsta. Dažniausiai tai įvyksta dėl grybų pažeidimo, 
dirvos permirkimo ar plutelės jos paviršiuje susidarymo. 

Deformacijos — apibūdinamos kaip pažeisto augalo organo formos pasikeitimas, lapų 
ir ūglių susisukimas, raukšlėtumas, lapų siūliškumas, žiedų pilnavidurė, vaisių išsigimi- 
mas, ūglių stiebų ir šaknų deformacija ir kita. Deformacijų priežastis yra maisto medžiagų 
patekimo ir asimiliantų nutekėjimo pakitimai, nevienodas įvairių audinio dalių augimas. 
Pavyzdžiui, lapų raukšlėtumas ir garbanotumas atsiranda dėl nevienodo augalo lapų minkš- 
tųjų audinių ir gyslų augimo. Lapai susisuka dėl to, kad juose susikaupia per daug krakmolo 
ir blogai nuteka asimiliantai. Deformacijos būdingos grybų ir virusų sukeliamoms augalų 
ligoms, taip pat kai kurioms neinfekcinėms ligoms. 

Dėmės. Tai labiausiai paplitęs augalų ligų simptomų tipas. Dėmės atsiranda dėl įvairių 
priežasčių — nepalankių aplinkos sąlygų, aplinkos taršos, virusų, bakterijų ir grybų. Dėmės 
dažniausiai esti ant lapų, jaunų ūglių ir vaisių. Nuo kai kurių patogenų dėmės atsiranda net 
ant sumedėjusių audinių. Dėmės gali būti labai skirtingos pagal spalvą (baltos, rudos, juo- 
dos), dydį (smulkios ir didelės), formą (apvalios, ovalios, kampuotos), struktūrą (su apva- 
du, plokščios, zoninės, iškilusios). Šio tipo ligos bendrai dažnai vadinamos dėmėtligėmis. 
Kadangi panašius simptomus gali sukelti įvairios priežastys, dažnai ligą vien pagal mato- 
mus požymius nustatyti sunku. Todėl būtina tiksliai nustatyti priežastį, sukėlusią būtent 
tą ligą. Kartais ant pažeidimo vietoje susidariusių dėmių išauga grybiena, kuri formuoja 
sporas, o bakterijų sukeltų dėmių paviršiuje gali susidaryti lipnių išskyrų — susiformuoja 
aiškūs ligos požymiai. 

Išaugos. Išaugos susidaro įvairiuose augalo audiniuose greitai augant patogeno pažeis- 
tiems audiniams. Dėl grybo ar bakterijų išskiriamų fermentų padidėja augalo ląstelės (hiper- 
trofija) arjos labai greitai dalijasi (hiperplazija). Dažnai šie abu procesai vyksta kartu. Išaugos 
gali būti lygiu paviršiumi arba grublėtos. Jos pakeičia augalo stiebo, lapų ir vaisių formą, 
tokie augalai išaugina menką produkciją, pasunkėja jos perdirbimas. 

Juodligės (suodligės). Ant žalių augalų dalių susidaro juodos lyg suodžių apnašos, ku- 
rias sudaro neparazitiniai, saprotrofiniai grybai ir jų sporos. Jie maitinasi ne augalų audi- 
niais, bet pašalinėmis maisto medžiagomis: vabzdžių ar pačio augalo išskyromis, nubyrė- 
jusiomis žiedadulkėmis, vėjo ar lietaus užneštomis dulkėmis ar organinėmis medžiagomis. 
Suodligių aptrauktų lapų sumažėja asimiliacija, derlius. 

Kempinės. Ant medžių šaknų, kamienų ar šakų išauga papėdgrybiai. Jie plinta medie- 
noje ir ją pūdo. Medžio paviršiuje ar po žieve susidaro kempininiai grybų vaisiakūniai, 
kuriuose formuojasi sporos. 

Kūlės. Augalų žiedynuose vietoje sėklų ar po lapų ir stiebų epidermiu formuojasi juoda, 
ruda arba pilkšva grybų kūliasporių masė. Pagal kūlių pobūdį jos skirstomos į kietąsias, 
dulkančiąsias, stiebines. Apvalkalui ar epidermiui plyšus, sporos išbyra į aplinką, apvelia 
kitus augalus ar jų dalis, juos užkrečia. 

Lapų kritimas. Lapų kritimą sukelia nepalankios aplinkos sąlygos ir įvairūs patogeni- 
niai grybai. Pradžioje lapai gelsta, vėliau nukrenta. Dažnai lapai krinta trūkstant drėgmės 
ar maisto medžiagų. Nuo neinfekcinio lapų kritimo grybų sukeltas skiriasi tuo, kad ant 
pažeistų lapų matosi ryškūs ligos simptomai (dėmės, pustulos) ar ligos požymiai (grybiena, 
vaisiakūniai, grybo sporų telkiniai, išskyros). 

Lipaplūdis ir gleivėplūdis — ore stingstančio lipnaus, gelsvo skysčio (lipų) tekėjimas 
iš kaulavaisinių medžių žaizdų. Jį sukelia nepalankios sąlygos (mechaninai sužalojimai, 
apšalimas, drėgmės arba maisto medžiagų perteklius) arba parazitiniai grybai bei bakteri- 
jos. Dažniausiai lipai teka iš šakų ir vaisių, rečiau iš kamienų. Dėl šios ligos gali nudžiūti 
medžių šakos. 

Vaisių mumijos, skleročiai. Mumijos susidaro tik pažeistose patogeniniais grybais au- 
galų organuose, dažniausiai vaisiuose, rečiau sėklose ir lapuose. Grybo miceliui tankiai 
perpynus augalo audinius, jie patamsėja, džiūdami susitraukia, sunyksta. Tuomet susidaro 
mumija ar sklerotis, sudarytas iš tankiai supintų grybo hifų ir augalo audinio likučių arba 
vien tik iš grybo hifų. Skleročius sudaro tik tankiai susipynusi grybiena. Jais grybai plinta 
ir ilgą laiką išlaiko gyvybingumą. 

Nekrozės — tai ląstelių, audinių ar organų žuvimas, kurį sukelia patogenų toksinai ar 
abiotiniai veiksniai: aukšta ir žema temperatūra, sausros, cheminės medžiagos ir kt. Esant 
nekrozėms, ląstelėse vyksta negrįžtami procesai ir jos žūva. Nekrozės gali būti bendros ir 
vietinės. Bendros nekrozės yra tuomet, kai žūva visas augalas ar didžioji jo dalis. Vietinėms, 
arba lokalinėms, nekrozėms būdingos nekrozinės dėmės ant lapų, stiebų ir vaisių. Nekro- 
zėms išsiplėtus ant lapų, jie nudžiūsta ir nukrenta, o apjuosus žiedu aplink sumedėjusio 
augalo šaką — nudžiūna visa šaka. Nekrozes dažnai sukelia nekrotrofiniai grybai ir bakteri- 
jos — pasikeičia augalų spalva, apmiršta audiniai, jų paviršiuje formuojasi specifiniai grybų 
dariniai (stromos, vaisiakūniai, sporų telkiniai) arba bakterijų kolonijos. 

Pustulės — tai grybų sporų telkiniai. Pradžioje sporos formuojasi pustulėse ant augalų 
lapų, vaisių, stiebų ar šakų. Vėliau epidermiui ar kutikulai plyšus, pasirodo biri baltos, gel- 
tonos, oranžinės, rausvai rudos ar tamsiai rudos spalvos sporų masė. Pustulės daugiausia 
sudaro rūdiniai grybai. 

Puviniai — labai paplitęs infekcinių ligų tipas. Juos sukelia grybai, rečiau — bakterijos. 
Puviniai pažeidžia visas augalo dalis ir augalinės kilmės žaliavas bei produktus, kurie turi 

maisto medžiagų ir juose yra pakankamai drėgmės. Puviniams būdinga tai, kad, veikiant 
bakterijų ir grybų fermentams, suyra augalų ląstelės ir audiniai, suardoma augalo struktū- 
ra. Puviniai gali būti sausieji ir šlapieji. Sausuosius puvinius dažniausiai sukelia grybai, 
kurie pažeidžia mažiau drėgmės turinčius audinius. Dažniausiai taip yra pūdoma medie- 
na — audiniai praranda savo spalvą, struktūrą, tvirtumą ir virsta byrančia, dulkančia arba 
pluošto pavidalo mase. Sausuoju puviniu gali supūti ir nesumedėjusių augalų lapai, stiebai 
ir vaisiai. Supuvę jie sudžiūsta ir mumifikuojasi. Šlapieji puviniai dažniausiai susidaro 
sultinguose, daug maisto medžiagų ir vandens turinčiuose augalų audiniuose bei organuose 
(vaisiai, uogos, gumbavaisiai ir kt.). Dažniausiai šlapiuosius puvinius sukelia bakterijos, 
rečiau — grybai. Veikiamos patogenų fermentų suyra tarpląstelinės medžiagos bei ląstelių 
sienelės ir tada ląstelių turinys pasklinda įgaudamas šlapios košės pavidalą. Šis procesas 
dar vadinamas audinių maceracija. 

„Raganų šluotos“ — susidaro iš didelio ir tankaus sutrumpėjusių ūglių telkinio. Veikia- 
mi grybų ir virusų, rečiau bakterijų ar toksinų, miegantys ir pridėtiniai pumpurai pradeda 
vienu kartu augti ir suformuoja tankų, į šluotą panašų ūglių telkinį. „Raganų šluotos“ daž- 
niausiai randamos sumedėjusiuose augaluose. 

Rauplės. Ant augalų lapų, ūglių ir vaisių susidaro įvairaus dydžio dėmės, kurių pavir- 
šius sutrūkinėjęs ir padengtas grybienos apnašu. Šis pažeidimo tipas randamos vaisme- 
džiuose arba ant šakniagumbių ir šakniavaisių. 

Stiebalūžės. Ant augalų stiebų žemutinės dalies susidaro grybų ir bakterijų sukelti pu- 
viniai ir dėmės. Augalų stiebai pažeistoje vietoje suplonėja, palūžta ir išgula. Stiebalūžės 
dažniausiai pažeidžia miglinių šeimos augalus, linus. 

Vaisių užuomazgų ar žiedų kritimas. Daugiausiai pasireiškia esant nepalankioms 
aplinkos sąlygoms, trūkstant maisto medžiagų ar žiedus ir užuomazgas pažeidus grybams 
ar virusams. 

Valkčiai, arba apnašos — šio tipo simptomus sukelia tik grybai. Ant pažeistų augalų 
organų susidaro ligų sukėlėjo voratinklinės ar tankiai susipynusios grybienos ir sporas pro- 
dukuojančių struktūrų apnašas. Gausiai susidarant grybų sporoms, apnašos tampa kaip api- 
barstytos miltais. Pagal apnašo tipą ir spalvą dažniausiai nesunku nustatyti ligos sukėlėją. 
Tipiškas pavyzdys — agrastų valktis arba įvairių augalų miltligės. 

Vytuliai. Sumažėjus vandens turgorui audiniuose, augalai pradeda vysti, o po to ir džiū- 
ti. Augalai vysta mechaniškai pažeisti, trūkstant drėgmės, esant labai aukštai temperatūrai, 
apsinuodijus ar kai vandens indai būna pažeisti ar užkišti patogeninių grybų ir bakterijų 
arba jų išskyrų. Išskirdami toksinus, jie sukelia vandens indų ir gretutinių audinių nekrozes. 
Vanduo nepatenka į viršutinę augalo dalį ir augalas pradeda vysti ir džiūti. 

Žaizdos. Šis ligos tipas būdingas mechaniniams augalų pažeidimams ar vėžiniams au- 
galų susirgimams. Mechaniškai augalai pažeidžiami atliekant pasėlių priežiūros darbus, 
labai svyruojant aplinkos temperatūrai arba kai juos pažeidžia gyvūnai. Dažniausiai iš žaiz- 
dų teka išskyros, į jas įsimeta grybinė ir bakterinė infekcija, kuri sukelia augalų infekcines 
ligas. Ties pažeidimo vieta audiniai pakeičia spalvą, pradeda gesti. Apie gyjančias žaizdas 
susidaro pastorėjimų, žaizdos būna nelygiais kraštais, surambėjusios, grublėtos. 

Žemaūgiškumas. Šiuos požymius gali sukelti sausros ir virusai, kai kurie patogeniniai 
grybai. Sergantys augalai būna labai žemo ūgio ir gausiai krūmijasi. Šaknų sistema būna 
silpnai išsivysčiusi, sudaryta iš trumpų šaknelių kuokšto. 

Greta aiškių ligų tipų yra ligų, kurioms būdingi kelių tipų simptomai arba juos sun- 
ku priskirti kuriam nors vienam tipui. Tokiu atveju reikia giliau studijuoti kiekvieną ligos 
simptomą, vadovaujantis specialiais ligų atpažinimo aprašais ir identifikuoti ligą bei jos 
sukėlėją arba priežastį. 

Svarbiausius augalų ligų simptomų tipus, jų sukeliamus augalų pažeidimus ir ligų bei jų 


sukėlėjų pavyzdžius pateikiame 1 lentelėje. 


1 lentelė. Augalų ligų simptomų tipai 


arba nekrozė 


Ligų tipai Augalo funkcijos Ligos pavadinimas Sukėlėjas (lietuviškai / 
pažeidimas lotyniškai) ar priežastis 
1 2 3 į 
Chlorozės Fotosintezės sutri- Cukrinių runkelių gelta Runkeliu geltos virusas 
kimas Beet mild yellowing virus 
Deformacijos | Augimo reguliavimo | Bulvių lapų garbanė Bulvių raukšlėtosios mozai- 
sutrikimas kos virusas 
Potato Y potyvirus 
Dėmės Audinių pakitimas Miežių ramuliariozė Miežių ramuliarija 


Ramularia collo-cygni 


Diegavirtės Audinių pažeidimas | Runkelių ir kitų augalų 
diegavirtė 


Runkelinis diegavirtis 
Pythium debaryanum 


Išaugos Augimo reguliavi- Kopūstų šaknų gumbas 
mo sutrikimas 


Kopūstinis gumbagrybis 
Plasmodiophora brassicae 


Gleivėplūdis | Vandens indų užsi- Agurkų bakteriozė 


Agurkinis pseudomonas 


kimšimas Pseudomonas lachrymans 
Juodligės Asimiliacijos sulėtė- | Įvairių augalų juodligės Žolinis juodgrybis 

jimas Cladosporium herbarium 
Kempinės Medienos irimas Medienos puvinys Obelinis minkštadyglis 


Sarcodonta crocea 


Lapų kriti- Augimo reguliavi- Serbentų rudmargė 
mas mas 


Serbentinė cerkospora 
Cercospora ribicola 


Lipaplūdis Audinių suardymas | Kaulavaisių šratligė 


Kaulavaisinis skylėgrybis 


ir vandens indų už- Clasterosporium 

kimšimas carpophilum 
Vaisių mu- Audinių žuvimas Slyvų vaisių vyžligė Slyvinis ragangrybis 
mijos Taphrina pruni 
Nekrozės Audinių ar ląstelių Bulvių maras Bulvinė fitoftora 

žuvimas Phytophthora infestans 
Pustulos Audinių pakitimas Kviečių rudosios rūdys Kvietinė rudoji rūdė 

Puccinia recondita 
Puviniai Audinių irimas Morkų, kopūstų ir kt. Morkinė pektinbakterė 
augalų šlapiasis puvinys Erwinia caratovora 

„Raganų Augimo reguliavimo | Slyvų ir kryklių „raganų | Šluotadarys ragangrybis 
šluotos“ sutrikimas šluotos“ Taphrina insititiae (wiesneri) 
Rauplės Audinių pakitimas Obelų rauplės Obelinis rauplėgrybis 


Venturia inaegualis 

1 2 3 4 
Skleročiai Skleročių susidary- | Miglinių augalų skalsės Purpurinis skalsiagrybis 
mas Claviceps purpurea 
Stiebalūžės Audinių pažeidimas | Miglinių augalų stieba- Stiebinė cerkospora 
lūžė Pseudocercosporella 
herpotrichoides 
Žiedų, užuo- | Reprodukcijos paki- | Vaisių užuomazgų ar žie- | Sausra, temperatūrų 
mazgų ar vai- | timai dų kritimas svyravimas 
sių kritimas 
Valkčiai Valkčių ar apnašų ant | Agrastų valktis Agrastinis valkčiagrybis 
augalo dalių susida- Sphaerotheca mors-uvae 
rymas 
Vytuliai Vandens apytakos Kviečių, žirnių, agurkų Smailiasporis lielius 
sutrikimas ir kt. augalų fuzarinis Fusarium Oxysporum 
vytulys 
Žaizdos Audinių pakitimai Obelų, kriaušių, liepų ir Sodinis raudonspuogis 
kitų medžių paprastasis Nectria galligena 
vėžys 
Žemaūgišku- | Bendras augalo vys- | Miežių geltonoji žemaūgė | Miežių geltonosios žemaūgės 
mas tymosi pakitimas virusas 


Barley yellow dwarf virus 


1.1.3. Augalų ligų daroma žala 


Ligų daroma žala augalams yra didelė. Daugelyje pasaulio šalių dėl ligų patiriami ne- 
maži ekonominiai nuostoliai, kurie susidaro dėl sulėtėjusio augalų augimo ir sumažėjusio 
produktyvumo, pablogėjusios kokybės. 

Ligos daugiau žalos padaro žmogaus auginamiems augalams nei laukinių augalų popu- 


liacijoms. Tai lemia keletas esminių jų augimo skirtumų (2 lentelė). Natūraliose ekosiste- 
mose augantys laukiniai augalai vieni nuo kitų skiriasi genotipu bei amžiumi. Atskiri auga- 
lai nevienodai jautrūs infekcijoms. Taip pat laukiniai augalai, ilgą laiką būdami glaudžiai 
susiję su patogenais, įgijo natūralų atsparumą. Natūraliai augantys augalai nėra pertręšiami, 
todėl mažiau jautrūs ligoms. Iš kitos pusės ligos yra vienas iš veiksnių, kuris reguliuoja au- 
galų populiaciją natūraliose ekosistemose. Patogenai, veikdami augalus natūralioje aplin- 
koje, atlieka natūralią augalų selekciją. 


2 lentelė. Natūralių ir agroekosistemų augalų palyginimas /pagal Lucas, 1998/ 


Požymiai Natūralios ekosistemos Agroekosistemos 
Genotipas Įvairus Vienodas 
Amžiaus struktūra Įvairi Vienoda 
Pasiskirstymas Pasklidę Sutelkti viename plote 
Mityba Maisto medžiagų negausu Gausiai aprūpinami maisto medžiagomis 
Evoliucijos laikas Ilgas Trumpas 

Agroekosistemose augalų ligos lemia augalų derlių ir kokybę. Jos labiau išplinta, ka- 
dangi auginami dideli vienos augalų rūšies ir veislės augalų plotai, pasėliai yra tankesni, 
papildomai tręšiami, augalai yra to paties amžiaus. Didžiausi nuostoliai patiriami, kai dėl 
nepalankių aplinkos sąlygų ar dėl gausaus infekcinių ligų paplitimo sunyksta ištisi augalų 
pasėliai. 

Augalų ligų daroma žala gali būti tiesioginė ir netiesioginė. Tiesioginiai nuostoliai būna 
tada, kai dėl ligų sumažėja produkcijos kiekis ir kokybė. Jie gali būti tiksliai įvertinti eko- 
nominiais rodikliais — pajamomis iš ploto vieneto. Šalies mastu tokie nuostoliai gali siekti 
milijonus litų. Netiesioginiai nuostoliai susieti su ligomis, kurios sumažina augalų atspa- 
rumą žiemojimui ir kitoms nepalankioms oro ir aplinkos sąlygoms, jų atsparumą kitoms 
parazitinėms ligoms, išgulimui, sumažina lapų asimiliacinį plotą, paankstina jų kritimą. 
Padidėja išlaidos profilaktinėms, cheminėms ir biologinėms augalų apsaugos priemonėms. 

Ryšiai tarp augalų ligų, jų kontrolės, augalų derliaus ir kokybės yra visuomet stiprūs 
(2 pav.). Teorinis maksimalus augalų derlius priklauso nuo augalų fiziologijos ir gali būti 
pasiekiamas tik esant optimalioms augimo sąlygoms. Tačiau natūraliomis lauko sąlygomis 
maksimalaus derliaus užauginti neįmanoma, nes negalima kontroliuoti visų aplinkos sąly- 
gų, todėl gaunami neišvengiami derliaus nuostoliai. Augalus tręšiant ir naudojant pesticidus 
augalų apsaugai nuo ligų ir kenkėjų, užauga pasiekiamas derlius, tačiau tam reikia daug 
lėšų ir darbo, tad ne visada tai apsimoka ir yra naudinga. Skirtumas tarp pasiekiamo ir 
tikrojo derliaus yra vadinamas išvengiamais nuostoliais. Išvengti dalies nuostolių galima 
nedidelėmis pastangomis — laiku panaudojus reikiamą, bet nedidelį kiekį augalų apsaugos 
priemonių, gaunamas ekonomiškai apsimokantis derlius. Jei derliaus nuostolių siekiama 
išvengti bet kokia kaina, t. y. brangiomis priemonėmis ir produktais bei jas naudojant daug 
kartų, ligų kontrolė tampa neekonomiška. 

Kartais auginant vaisius, daržoves ar dekoratyvinius augalus nėra svarbus jų derlius, 
bet labai svarbu pasiekti kuo geresnę kokybę, todėl taikoma intensyvi priežiūra ir augalų 
apsauga. 

Augalų ligų daromi nuostoliai labai priklauso nuo auginamų augalų, aplinkos sąlygų 
ir ligos priežasties, todėl jie gali svyruoti nuo kelių procentų iki visiško derliaus sunaiki- 
nimo. Auginant intensyvesnes augalų veisles ir koncentruojant vienoje vietoje didesnius 
pasėlių plotus, nuostoliai nuo augalų ligų didėja. Yra apskaičiuota, kad pasaulyje nuo ligų 
prarandama vidutiniškai apie 13,5 proc. derliaus /Lucas, 1998/, tačiau palankiais ligoms 
plisti metais atskirų augalų rūšių derliaus nuostoliai gali būti žymiai didesni. Pavyzdžiui, 
1845-1846 m. Airijoje, žuvus bulvių pasėliams nuo bulvių maro, gyventojai patyrė badą ir 
buvo priversti emigruoti iš šalies. Jungtinių Amerikos Valstijų pietinėje dalyje 1970 metais 
helmintosporiozė sunaikino kukurūzų derlių ir selekcininkams teko kurti naujas, atsparias 
šiai ligai veisles. Azijos ir Afrikos žemynuose kyla daug augalų ligų epidemijų, kurios su- 
naikina ryžių, kavamedžių, manjokų, kukurūzų, bananų, citrusinių ir kitų augalų derlių. 
Javų varpų fuzariozės epidemijos metais (1993) JAV ir Kanadoje kviečių ir miežių derliaus 
nuostoliai siekė apie 1 milijardą dolerių. Be to, grūdai buvo blogesnės kokybės, užteršti 
grybų producentais — mikotoksinais. 

Teoriškai 
2 maksimalus ———--- 
derlius 
Neišvengiami Teoriniai 
nuostoliai derliaus 
nuostoliai 


„Pasiekiamas 


| i „X. J Kontroliuojami 
derliaus 
nuostoliai 


Derlius 


2 paveikslas. Ryšiai tarp augalų derliaus ir nuostolių įvertinant ekonominę patogenų 
kontrolės naudą /pagal Lucas, 1998/ 


Lietuvoje vyraujantis drėgnas ir palyginti vėsus klimatas yra palankus grybinėms li- 
goms plisti. Ypač daug nuostolių padaro augalų pašaknio ligos, bulvių maras, augalų tikro- 
sios ir netikrosios miltligės, rūdys, dėmėtligės, augalų dalių ir vaisių puviniai. Kai kuriems 
augalams, ypač daržovėms, bulvėms, cukriniams runkeliams, dekoratyviniams augalams, yra 
žalingos virusinės ligos. Daug nuostolių soduose ir daržuose padaro bakteriozė. Patogenai ne 
tik sumažina augalų derlių ir kokybę, bet pablogina produkto prekinę išvaizdą bei savo išskyro- 
mis (bakterijų gleivėmis) ir metabolitais (toksinais) užteršia produkciją ar padaro ją netinkamą 
naudoti. Fusarium, Alternaria, Aspergillus, Claviceps, Penicillium genčių grybai užteršia mi- 
kotoksinais grūdus, sėmenis, riešutus, vaisius ir kitus augalinės kilmės produktus (ypač netin- 
kamai auginamus ir sandėliuojamus). 


1.1.4. Ligų priežastys 


Ligas gali sukelti biotiniai (gyvosios gamtos) ir abiotiniai (negyvosios gamtos) veiks- 
niai (3 pav.). Iš biotinių veiksnių svarbiausi yra gyvūnai (paukščiai, žinduoliai, vabzdžiai, 
sraigės, šliužai, nematodai), mikroorganizmai (viroidai, virusai, mikoplazmos, bakterijos, 
grybai ir pirmuonys) bei augalai (parazitiniai augalai ir piktžolės). Mikroorganizmų ir ne- 
matodų, kurie gyvena augalo viduje ar paviršiuje ir maitinasi siurbdami medžiagas iš ats- 
kirų ląstelių ar audinių, sukeliamos ligos yra vadinamos infekcinėmis ligomis. Abiotiniams 
veiksniams priskiriami fiziniai veiksniai (temperatūra, šviesa, vanduo, vėjas), cheminiai 

veiksniai (mineralinių medžiagų trūkumas arba disbalansas, aplinkos pH, anglies dioksidas 
ir kt.) ir aplinkos užteršimas (ozonas, sieros dioksidas, sunkieji metalai, siera, organiniai 
junginiai). Abiotiniai veiksniai sukelia neinfekcines ligas. Gyvūnų, išskyrus nematodus, su- 
keliami pažeidimai taip pat priskiriami prie neinfekcinių ligų. Tačiau visuomet yra stiprus 
ryšys tarp biotinių ir abiotinių veiksnių. Jų kompleksinis poveikis daro labai didelę įtaką 
tiek infekcinių, tiek neinfekcinių augalų ligų pobūdžiui, eigai, paplitimui. 


Biotiniai veiksniai Abiotiniai veiksniai 


3 paveikslas. Augalų ligas sukeliančios priežastys /pagal Lucas, 1998/ 


Didžiąją dalį augalų infekcinių ligų sukelia virusai, bakterijos ir mikroskopiniai bei 
makroskopiniai grybai. Mikroskopiniai grybai dar yra vadinami mikromicetais, o makros- 
kopiniai, didelius vaisiakūnius auginantys nuodingieji, valgomieji ir nevalgomieji, tarp jų 
kempininiai ir kelmabūdiniai medžius parazituojantys grybai, yra vadinami makromicetais. 
Virusai, bakterijos ir grybai yra heterotrofiniai organizmai, kurie, priešingai nei autotrofai, 
negali patys pagaminti organinių medžiagų, todėl jų egzistavimui reikalingos jau sukurtos 
organinės medžiagos. Patys mažiausi organizmai, sukeliantys ligas, yra virusai ir viroidai 
(4 pav.). Tik nedidelė bakterijų dalis (melsvabakterės) ir kai kurie grybai geba sintetinti 
organines medžiagas. Pagrindinis organinių medžiagų šaltinis yra augalai. Jų sukurtomis 
organinėmis medžiagomis naudojasi virusai, bakterijos, grybai, gyvūnai. Heterotrofai pa- 
gal savo mitybos poreikius pasirenka vieną ar kelias augalų šeimas, gentis, rūšis, veisles. 

Vieni heterotrofiniai organizmai naudoja tik negyvas organines medžiagas, kiti — tik 
gyvas. Pagal mitybos būdą mikroorganizmai yra skirstomi į keturias grupes: 

1. Obligatiniai (tikrieji) parazitai — tai organizmai ir virusai, kurie minta tik gyvomis 
organinėmis medžiagomis, t. y. parazituoja gyvuose organizmuose arba gyvendami jų pa- 
viršiuje siurbia organines medžiagas. Tai visi virusai, dalis bakterijų ir dalis grybų (miltli- 
gių, rūdžių sukėlėjai). 

bakterija 


anglies atomas 


atstumas 
tarp C 
nanovamzdelis atomų 


že 


10“ 10“ 107 107 10“ 107 10“ 107 10“ 10" 1“ 


centimetras milimetras mikrometras nanometras pikometras 


4 paveikslas. Augalų patogenų dydžių palyginimas 


2. Obligatiniai (tikrieji) saprotrofai — tai organizmai, kurie maitinasi tik negyvomis 
organinėmis medžiagomis, tai yra sunykusiais augalais arba jų liekanomis. Tai dalis bak- 
terijų ir grybai, gyvenantys dirvoje, pūdantys nukritusius lapus, nudžiūvusius medžius, pa- 
ruoštą medieną. 

3. Sąlyginiai (fakultatyviniai) parazitai — tai organizmai, gyvenantys kaip saprotrofai, 
bet, trūkstant negyvos organinės medžiagos, gali pradėti parazituoti gyvus augalus. 

4. Sąlyginiai (fakultatyviniai) saprotrofai — tai parazitai, kurie, trūkstant gyvų organi- 
nių medžiagų, gali pereiti į saprotrofinį gyvenimo būdą. 

Parazitas — tai organizmas, kuris gyvena glaudžioje sąjungoje su gyvu augalu šeimi- 
ninku ir iš kurio jis gauna dalį ar visas maisto medžiagas, tačiau nieko naudingo neduoda 
šeimininkui. Parazitas dažniausiai ilgai naudojasi augalu šeimininku jo nesunaikindamas, 
nes jo gyvybė priklauso nuo augalo maitintojo gyvybės. 

Patogenas (gr. pathos — liga, kančia, genos — kilmė) — tai organizmas ar virusas, kuris 
gali sukelti augalo šeimininko ligą. 

Patogenezė — tai ligos išsivystymo procesas nuo infekcijos pradžios iki simptomų pa- 
sireiškimo. 

Simbiozė — tai dviejų organizmų gyvenimas glaudžioje asociacijoje, t. y. gyvenimas kartu. 

Parazitizmas — glaudi dviejų organizmų sąjunga, vienpusiškai ar dalinai naudingesnė 
vienam organizmui. 

Mutualizmas — glaudi dviejų organizmų sąjunga, naudinga abiem pusėm. 

Patogenai pagal mitybos būdą yra skirstomi į nekrotrofūus ir biotrofus. 

Nekrotrofai — tai patogenai, kurie greitai sunaikina augalo šeimininko ląsteles ar patį 
augalą ir naudoja tik sunykusio augalo sukauptas maisto medžiagas (pvz., lapų ir stiebų 
nekrozes sukeliantys grybai). 

Biotrofai — tai patogenai, kurie nesunaikina augalo šeimininko ar jo ląstelių ir naudoja 
gyvo organizmo organines medžiagas (miltligių, rūdžių sukėlėjai). 

Organizmai, mintantys augalais, vadinami fitotrofais, dumbliais — fikotrofais, kerpė- 
mis - lichenotrofais, samanomis — briotrofais, augantys ant ekskrementų — koprotrofais, 
ant medienos - ksilotrofais, ant gyvos medienos - ksilobiotrofais, ant negyvos — ksilosa- 
protrofais, ant grybų —- biomikotrofais. 

Siekiant įsitikinti, ar tikrai augalo liga yra sukelta patogeno, reikia išsiaiškinti, ar augale 
yra užkratas ir koks patogeno ryšys su augalu šeimininku. Į šį klausimą pirmasis atsakė 
1876 metais Robertas Kochas ir todėl šis augalo ir patogeno santykio nustatymas pava- 
dintas Kocho postulatu. Jo esmė yra: patogeno pažeistas augalas turi būti su ligos simp- 
tomais; patogenas turi būti išskirtas iš augalo ar jo dalių; išskirtu patogenu užkrėtus sveiką 
augalą, jame turi pasireikšti tokie pat simptomai kaip ir augale, iš kurio išskirtas patogenas; 
patogenas, išskirtas iš pakartotinai užkrėsto augalo, turi būti identiškas tam, kuriuo buvo 
krėstas augalas. Jei pasitvirtina visi Kocho postulato teiginiai, daroma išvada, kad augalas 
yra užkrėstas patogenu ir yra susidarę augalo ir patogeno ryšiai. Kocho postulato principai 
naudojami nustatant tiek virusines, tiek bakterines, tiek grybines ligas (5 pav.). 

Bakterijomis užkrėstas 

Išaugusios bakterijų 

m m 


Bakterijų kultūros 
palyginimas 


5 paveikslas. Kocho postulato panaudojimas nustatant naują ligą citrusuose 
/pagal Lucas, 1998/ 


1.1.5. Gyvojo pasaulio sistema 


Iki XX amžiaus vidurio gyvi organizmai buvo skirstomi į dvi karalystes: augalų (Plan- 
tae) ir gyvūnų (Animalia). Augalai — tai gyvi organizmai, kurie nejuda, gyvūnai — gyvi ju- 
dantys organizmai. Tačiau vėliau buvo pasiūlyta trečia karalystė — protistai (Protista) — vie- 
naląsčiai mikroskopiniai mikroorganizmai. Nuo 1969 m. pradėta naudoti penkių karalys- 
čių klasifikacijos sistema: augalai (Plantae), gyvūnai (Animalia), grybai (Fungi), protistai 
(Protista) 1 moneros (Monera) (6 pav.). 

6 paveikslas. Penkių karalysčių klasifikacijos sistema /pagal Mader, 1999/ 


Paskutiniu metu, pasinaudojus molekulinių tyrimų duomenimis, sukurta trijų evoliuci- 
nių domenų gyvojo pasaulio sistema: archėjos (Archaea), bakterijos (Bacteria) ir eukarijai 
(Eucarya). Šiuose domenuose yra tokios karalystės: archėjų — archibakterijos (Archaebac- 
teria), bakterijų — tikrosios bakterijos (Eubacteria), eukarijų —- dumbliai, pirmuonys ir glei- 
vūnai (Protozoa, sin. Protista), dumbliai ir netikrieji grybai (Chromista), tikrieji grybai 
(Eumycota, sin. Fungi), augalai (Plantae) ir gyvūnai (Animalia, sin. Metazoan). Domenų 
ir karalysčių skirstymas pateiktas 7 paveiksle. Kadangi bakterijos ir archėjos randamos 
ekstremaliomis sąlygomis, jos galėjo nuo bendro protėvio atsiskirti vos atsiradus gyvybei. 
Manoma, kad nuo archėjų linijos vėliau atsiskyrė eukarijai. Taigi eukarijai gali būti arti- 
mesni archėjoms nei bakterijoms. Tai patvirtina ir biocheminiai, molekuliniai šių organiz- 
mų tyrimai. 

Kadangi ilgai nebuvo vieningos nuomonės, ar virusai yra gyvi organizmai, ar priklauso 
negyvajam pasauliui, jie skiriami į atskirą, nesusijusią su kitomis, virusų (Vira) biologi- 
nę grupę, arba karalystę. Tačiau po ilgamečių diskusijų molekulinės biologijos dėka tapo 
aišku, kad virusai yra gyvojo pasaulio dalis. Jie yra obligatiniai viduląsteliniai parazitai, 
turintys genetinę medžiagą, gali mutuoti ir vystytis. 

Į karalystes organizmai suskirstyti, atsižvelgiant į jų kilmę, ląstelės tipą, ląstelių struktūrą, 
mitybos būdą, judrumą, dauginimąsi ir kitus požymius. Šių karalysčių atstovai gali būti auga- 
lų parazitai. Organizmų grupės trumpai apibrėžiamos taip: 

Virusai (virusai, viroidai ir fagai) — tai neląstelinės sandaros, negyvos ar gyvos dalelės, 
sudarytos iš nukleino rūgšties ir apvalkalo, obligatiniai parazitai, besidauginantys tik gy- 
voje ląstelėje. 

Archibakterijos, arba archėjos — senosios bakterijų linijos, įskaitant metano, gaminto- 

jos. Halofilinių ir termoacidofilinių bakterijų grupės randamos karštuose šaltiniuose ir jūros 
dugne. Nuo bakterijų skiriasi kilme 17 molekulinėmis savybėmis. 


Bakterijos — tai prokariotiniai, judrūs arba nejudrūs, maistą siurbiantys arba sintetinan- 
tys belyčiai vienaląsčiai organizmai. 

7 paveikslas. Trijų evoliucinių domenų ir septynių karalysčių gyvojo pasaulio 
klasifikacijos sistema /pagal Ainsworth ė Bisbys ..., 2001/ 


Dumbliai, pirmuonys, gleivūnai (Protozoa, arba Protista) — tai eukariotiniai siurbian- 
tys, ryjantys maistą ar fotosintetinantys, lytiškai diferencijuoti ir nediferencijuoti, vienaląs- 
čiai ir daugialąsčiai organizmai. 

Dumbliai, drėgmę mėgstantys ir vandens grybai (Chromista) — tai eukariotinių orga- 
nizmų pogrupis, biologinėmis savybėmis panašus į Protista karalystės organizmus ir kar- 
tais yra jungiamas į vieną Protista karalystę. 

Tikrieji grybai (Eumycota, arba Fungi) — tai eukariotiniai nejudrūs, siurbiantys maistą, 
lytiškai diferencijuoti daugialąsčiai organizmai. 
Augalai — eukariotiniai nejudrūs, fotosintetinantys, lytiškai diferencijuoti daugialąsčiai 


organizmai. 


Gyvūnai — eukariotiniai judrūs, ryjantys maistą, lytiškai diferencijuoti daugialąsčiai or- 


ganizmai. 


Detalesnė gyvojo pasaulio atstovų charakteristika pateikta 3 lentelėje. 


3 lentelė. Gyvojo pasaulio organizmų klasifikavimo kriterijai 


. Požymiai 
Organiz- : - - š =E 
ia Organizmo | Ląstelės | Ląstelės | Mitybos | Jud- | Daugini- | Nervų 
sandara tipas sienelė būdas rumas masis sistema 
Virusai Neląstelinė | Nėra Nėra Heterotro- | Nejud- | Genomo | Nėra 
(Vira) finis rūs dalijimasis 
Bakterijos | Vienaląsčiai | Prokario- | Membra- | Auto- Kartais | Nelytinis | Nėra 
(Eubacte- tinė na arba trofinis, juda 
ria) sienelė heterotro- 
finis arba 
įvairus 
Protistai Vienaląsčiai | Eukario- | Ląstelės | Foto- Kartais | Lytinis, Gali per- 
(Protista ir tinė sienelė sintezė, juda nelytinis ir | duotidir- 
Chromista) heterotro- vegetaty- | ginimus 
finis arba vinis 
įvairus 
Grybai Vienaląsčiai | Eukario- | Ląstelės | Heterotro- | Nejud- | Lytinis, Nėra 
(Fungi) arba daugia- | tinė sienelė finis rūs nelytinis ir 
ląsčiai vegetaty- 
vinis 
Augalai Daugialąs- | Eukario- | Ląstelės |Fotosin- | Nejud- | Lytinis, Nėra 
(Plantae) čiai tinė sienelė tezė rūs vegetaty- 
vinis 
Gyvūnai Daugialąs- | Eukario- | Nėra Heterotro- | Juda Lytinis Yra 
(Animalia) | čiai tinė finis 


Skyriaus kontroliniai klausimai 


1. Ką nagrinėja augalų patologijos mokslas? 
. Kokios sąlygos lemia augalų ligų susidarymą? 
„ Kuo skiriasi infekcinės ir neinfekcinės ligos? 
. Apibrėžkite augalų ligų „simptomų“, „sindromų“ ir „tipų“ sąvokas. 
. Apibūdinkite pagrindinius augalų ligų tipus ir pateikite ligų pavyzdžius. 


. Apibūdinkite biotinius ir abiotinius veiksnius, sukeliančius augalų ligas. 


„ Kokia Kocho postulatų esmė? 


Apibrėžkite „parazito“, „,saprotrofo“ , „biotrofo“ ir „nekrotrofo“ sąvokas. 


2 
3 
4 
5 
6. Kokius nuostolius gali sukelti augalų ligos? 
7 
8 
0; 
1 


0. Apibūdinkite pagrindines gyvojo pasaulio karalystes ir jas atstovaujančių organiz- 
mų pagrindines biologines savybes? 

2. NEINFEKCINĖS AUGALŲ LIGOS 


Neinfekcines augalų ligas sukelia įvairios priežastys: nepalankios meteorologinės, dir- 
vožemio ir mitybos sąlygos, neigiamas mechaninis ir cheminis poveikis. Svarbiausi nein- 
fekcinių ligų bruožai yra šie: patogeniniame procese nedalyvauja patogenai (virusai, bak- 
terijos, grybai), masinis ligos pasireiškimas įvyksta vienu metu visame plote ar židinyje, 
ligos nepersiduoda nuo vienų augalų kitiems. Neinfekcinės augalų ligos susijusios su in- 
fekcinėmis ligomis, nes pažeisti neinfekcinių ligų ir nusilpę augalai praranda atsparumą ir 
gali lengviau užsikrėsti infekcinėmis ligomis. Ne visais augalų augimo tarpsniais augalai 
yra vienodai jautrūs neinfekcinėms ligoms. Dažnai augalai jautresni yra daigų ir žydėjimo 
tarpsniais. Esant ypač nepalankioms sąlygoms, neinfekcinių ligų daroma žala kartais gali 
būti gerokai didesnė nei infekcinių ir ypač augalams pakenkiama, kai neinfekcinės ir infek- 
cinės ligos plinta kartu. Neinfekcinėms ligoms būdingi bendri požymiai: pasikeitusi augalų 
spalva, atsiradusios dėmės ir nekrozės, sulėtėjęs augalų augimas ir vystymasis, vytimas, 
viso augalo ar jo dalių nykimas. 


2.1. Nepalankių meteorologinių sąlygų sukeliamos augalų ligos 


Apledėjimas ir gausus sniegas. Sodo ir dekoratyvinius medžius, vaiskrūmius aplaužo 
staigus apledėjimas arba iškritęs didelis šlapio sniego kiekis, kuris nenubyra ir užsilaiko 
ant medžių lajų. Medžiai, neatlaikę didelio ledo ar sniego svorio, stipriai palinksta, nulūžta 
šakos ar net visi medžiai. Per pažeistas vietas patenka infekcija. Gausus sniegas, iškritęs 
ant nesušalusios dirvos, sudaro palankias sąlygas pavasariniam pelėsiui ir tifuliozei žiemi- 
niuose migliniuose javuose ir daugiametėse žolėse bei dobilų vėžiui pupinių šeimos dau- 
giametėse žolėse plisti. 

Dirvos drėgmė. Visiems augalų gyvybiniams procesams reikia vandens. Kad augalai 
galėtų normaliai augti, reikalingas optimalus dirvos drėgnumas. Dauguma augalų geriau- 
siai auga, kai dirvoje vanduo sudaro 15-20 proc. dirvožemio masės. Augalų gyvybei rei- 
kalingą vandens balansą galima daugiau ar mažiau reguliuoti, tačiau, ilgesnį laiką trūkstant 
drėgmės, jų organizme vyksta įvairūs fiziologiniai sutrikimai: augalai vysta, džiūsta, per 
anksti sumedėja, nesubrandina sėklų, užauga žemi. 

Trūkstant vandens, augalai blogai auga, nekaupia atsarginių maisto medžiagų, 0 su- 
mažėjus ląstelėse turgoro, susidaro palankios sąlygos grybinėms ligoms, pvz., miltligėms, 
fuzariozėms, rūdims, plisti. Trūkstant drėgmės paruduoja augalų lapų kraštai, jie džiūna 
arba atsiranda didelių rudų dėmių. Ilgesnį laiką trunkant sausrai, augalai numeta lapus. 
Lietuvoje daugelis augančių augalų pradeda vysti, kai dirvos drėgnis yra 8—12 proc., o jei 
mažiau nei 8 proc. - daugelis augalų, išskyrus sausamėgius, pradeda džiūti. 

Šlapiose dirvose kai kurie augalai blogai auga. Pavyzdžiui, užmirkimui yra jautrios bul- 
vės. Labai drėgnose dirvose trūksta deguonies, dėl to augalai dūsta, nukrenta dirvos tem- 
peratūra. Permirkusiose dirvose blogai dygsta ar supūva sėklos. Augalų šaknys, ilgą laiką 
mirkdamos vandenyje ir negaudamos pakankamai deguonies, nusilpsta, jas apninka bakte- 
rijos ir grybai, tada jos pūna. Jei po sausros dirva permirksta, šakniavaisių, stiebų, žievės, 
vaisių, gūžių audiniai neatlaiko susikaupusių sulčių spaudimo ir sprogsta. Žaizdose susidaro 
palankios sąlygos patogeniniams mikroorganizmams įsikurti ir infekcinėms ligoms plisti. 

Didelis drėgmės kiekis nekenkia drėgmę mėgstantiems augalams: nendriniams eraičinams 
ir nendriniams dryžučiams, pelkinėms miglėms, baltosioms smilgoms ir kt. 

Kruša. Dažnai augalai pažeidžiami krušos. Labiau nukenčia dviskilčiai, dideliais lapais 
augalai, daržovės, vaismedžiai. Krisdami ledo gabalėliai kiaurai prakerta lapus, juos su- 
plėšo, nudaužo žiedus, vaisių užuomazgas, sugadina vaisius. Per pažeidimo vietas patenka 
bakterijos ir grybai, kurie sukelia infekcines ligas. Pažeisti krušos vaisiai ir daržovės pra- 
randa prekinę išvaizdą. 

Nepalankios temperatūros ir temperatūrų kaita. Daugelis augalų jautriai reaguoja į 
temperatūrų svyravimus, kurie sutrikdo normalų augalų augimą, sustabdo kai kurias augi- 
mo funkcijas. Ypač žalingos augalams yra žemos temperatūros. Jų poveikis priklauso nuo 
temperatūrų kitimo greičio, poveikio trukmės, temperatūros dydžio, augalo išsivystymo 
tarpsnio ir nuo pačių augalų jautrumo. 

Pavojingiausios yra stiprios šalnos ir nušalimai. Augalų sušalimas yra negrįžtamas pro- 
cesas, nes suardomi augalų audiniai, pačiose ląstelėse ir tarp ląstelių susiformuoja ledo kris- 
talai, kurie suardo ląsteles. Atšilus augalams iš ląstelių išteka sultys, augalai ar jų dalys žūva, 
pažeisti audiniai pajuoduoja ir sudžiūva. Kuo augalai sultingesni, tuo daugiau juos pažeidžia 
šaltis, todėl greičiausiai nušąla daigai ir augalų lapai. 

Dažnai žiemkenčiai iššąla, kai po šilto rudens ateina staigi šalta žiema. Ypač pavojin- 
ga, kai žiemoti pradeda neužsigrūdinę augalai, o žiemą būna plona sniego danga. Augalų 
žiemojimas priklauso nuo jų rūšies ir veislės, pasiruošimo žiemoti, pasėlių priežiūros ir 
nuo aplinkos temperatūros. Daugelis žieminių javų žūsta, kai krūmijimosi bamblio zonoje 
temperatūra nukrinta žemiau —13 €C, daugiamečių žolių —15—18 *C, o rapsų augimo kūgelio 
zonoje -10 *C. Kuo daugiau augalai prieš žiemą sukaupia cukraus ir kitų maisto medžia- 
gų — tuo geriau žiemoja. 

Žieminiai javai ir rapsai dažnai nukenčia nuo pavasarinio iškilnojimo. Žalingiausia tei- 
giamų ir neigiamų temperatūrų kaita pavasarį dienos ir nakties metu. Naktį sušąlantis 1r 
besiplečiantis dirvos paviršius nutrauko augalų šaknis. Kuo ilgiau trunka sušalimai ir at- 
šilimai, tuo labiau juda dirvožemio paviršius ir pakenkiama augalams. Gausūs lietūs gali 
sumažinti iškilnojimo žalą. 

Senesni augalai ar sumedėjusios augalų dalys ne tokie jautrūs šalčiams ir nušąla rečiau. 
Pasitaiko, kad ir daug sausųjų medžiagų turintys vaismedžių kamienai nukenčia nuo didelių 
žiemos šalčių. Mediena yra mažo šiluminio laidumo, jos viršutinis sluoksnis greičiau trau- 
kiasi, todėl medžių kamienai ar tik žievė sutrūkinėja. Plyšiai žievėje ar medienoje sudaro 
geras sąlygas infekcijai, pavyzdžiui, obelų vėžiui, patekti. Staigūs temperatūros pokyčiai ska- 
tina medienos sluoksniavimąsi. Po šalčių sušilus orams, viršutiniai medžio kamieno ar šakų 
sluoksniai staigiai plečiasi ir atsiskiria nuo dar nesušilusių vidinių. Dažni temperatūros svyra- 
vimai dienos ir nakties metu rudenį, žiemą ir ypač pavasarį sukelia žievės nušalimą — ant ka- 
mienų ir skeletinių šakų būna tamsių įdubusių dėmių. Medžiui nušalus kelis kartus toje pačio- 
je vietoje, susidaro gilios žaizdos — nušalimo vėžys. Vėliau į šias žaizdas įsimeta infekcija. 

Taip pat negrįžtamus pakitimus augalo audiniuose sukelia +40—50 *C temperatūra. Kuo 11- 
giau augalai veikiami tokios temperatūros, tuo pavojus didesnis. Augalų lapai, žievė ir vaisiai 
gali nudegti ir nuo intensyvių tiesioginių saulės spindulių, ypač kai augalams trūksta drėgmės 
ir būna sutrikęs garinimas. Kita vertus, kaitinant augalų sėklas aukštesnėje temperatūroje, 

dezinfekuojami grybų, bakterijų ir virusų pradai. Tačiau temperatūra ir ekspozicija turi būti 
tokia, kad sunaikintų patogenus ir nepažeistų sėklų. Nevienodas augalų atsparumas tempe- 
ratūrų poveikiui pritaikomas ir piktžolėms naikinti kultūrinių augalų pasėliuose. Pavyzdžiui, 
svogūnų pasėlį paveikus vandens garais, jaunos piktžolės žūva, bet nepažeidžiami augalai. 

Oro drėgmė. Augalų transpiracija (garinimas) priklauso nuo oro drėgmės. Sausas oras kar- 
tu su aukšta temperatūra yra pražūtingas vidutinio klimato augalams, nes labai suintensyvėja 
jų transpiracija. Ypač augalai kenčia, kai dar ir dirvoje trūksta drėgmės. Tokiomis sąlygomis 
augalai silpnai auga, neužmezga vaisių, pradeda ruduoti lapų kraštai, kartais augalai sunyksta 
visai. Tik augalai, kilę iš stepių, pusdykumių ar dykumų, nemėgsta didelės oro drėgmės. Kita 
vertus, per drėgni orai sudaro ypač geras sąlygas bakterinėms ir grybinėms ligoms plisti. Tokios 
sąlygos ypač palankios žemesniesiems grybams, kurie plinta zoosporomis. Zoosporos juda tik 
vandenyje ir gali infekuoti augalus esant lašelinei drėgmei. Drėgna aplinka palanki ir patoge- 
nams, sukeliantiems puvinius. 

Šviesa reikalinga chlorofilui augaluose susidaryti. Trūkstant šviesos, jie būna silpni, 
išblyškę ir ištįsę. Tankiai augančių augalų stiebai būna silpni ir greitai palūžta. Toks pavojus 
kyla daigynuose, kur per tankiai pasodinti augalai, neišretintos daržovės. Trūkstant šviesos 
susilpnėja augalų imunitetas, augalų dengiamieji audiniai būna ploni, todėl greičiau paten- 
ka infekcija. Tankūs pasėliai blogai vėdinasi, susikaupia daugiau drėgmės, o tai paskatina 
infekcinių ligų, ypač bakterinių ir grybinių, plitimą. 

Šviesos perteklius taip pat gali pažeisti normalų augalų vystymąsi bei augimą ir suke- 
lia augalų audinių destrukciją. Ypač nuo šviesos pertekliaus ar tiesioginių saulės spindulių 
nukenčia šešėlyje prisitaikę augti, dažniausiai dekoratyviniai ar sodo augalai (paparčiai, ro- 
dodendrai, aktinidijos), arba pavėsyje augę daržovių daigai. Šiltnamiuose ar saulėtą dieną 
laistant augalus ant lapų susidarę rasos lašeliai lęšio principu akumuliuoja intensyvios saulės 
spindulius ir apdegina augalo audinius. Todėl vasaros mėnesiais apsaugai nuo kenksmingo 
saulės poveikio kalkėmis balinami šiltnamių langai. 

Vėjas. Stiprus vėjas ar vėtros kartu su liūtimis suplėšo ar apdrasko augalų lapus, nulau- 
žia vaismedžių šakas ar kamienus, išguldo javų pasėlius ar net išverčia medžius, nuraško 
vaisius ir uogas. Pro vėjo padarytus mechaninius audinių pažeidimus patenka grybinė, bak- 
terinė ir virusinė infekcija. Tačiau kartu vėjas ir trukdo skraidyti amarams, kurie perneša 
virusines augalų ligas. Todėl daugelyje šalių bulvių ir kitų jautrių virusams augalų sėklinin- 
kystė vykdoma pajūrio regionuose arba net salose. 


2.2. Nepalankių mitybos sąlygų sukeliamos ligos 


Augalams žalingas yra tiek maisto medžiagų trūkumas, tiek jų perteklius ar maisto me- 
džiagų tarpusavio disbalansas. Maisto medžiagų trūkumo simptomai gali pasireikšti ir tais 
atvejais, kai maisto medžiagų dirvoje yra pakankamai, tačiau jų pavidalas toks, kad augalai 
nepasisavina. Maisto medžiagų trūkumai gali išryškėti ant visų augalo dalių, tačiau geriau- 
siai pastebimi ant lapų ir jaunų ūglių. Kartais maisto medžiagų trūkumo požymiai panašūs 
į virusinių ligų pažeidimus. Be to, tokie patys simptomai gali būti dėl skirtingų maisto 
medžiagų trūkumo ar pertekliaus. Todėl tiksliai nustatyti, kokių elementų trūksta arba yra 
per daug, ar tai nėra infekcinė liga, galima po kruopštaus dirvožemio, augalų ar galimų 
patogenų tyrimo. 

Azoto trūkumas ir perteklius. Azotas yra pagrindinis augalų mitybos elementas. 
Trūkstant jo, sulėtėja ūglių, lapų ir šaknų augimas. Lapai šviesėja, senesnieji geltonuoja ar 
net rausta, kartais anksti krinta ir neužauga iki normalaus dydžio. Azoto paprastai trūksta 
lengvos granuliometrinės sudėties, nenašiuose, mažai organinių medžiagų turinčiuose dir- 
vožemiuose. Azoto augalai nepasisavina iš dirvožemio esant sausroms, todėl kartais tenka 
pamaitinti per lapus, purškiant azoto trąšų tirpalais. 

Azoto perteklius skatina intensyvų augalų augimą, jų vegetacija užsitęsia, daugiamečiai 
ar žiemojantys augalai, medžiai ar krūmai nespėja subręsti ar sumedėti iki vegetacijos pa- 
baigos ir žiemą iššąla. Todėl labai svarbu nepertręšti azoto trąšomis rudenį žieminių rapsų, 
žieminių javų, vaismedžių ir vaiskrūmių sodinukų medelynuose. 

Fosforo trūkumas ir perteklius. Fosforas — vienas iš trijų pagrindinių mitybos ele- 
mentų. Fosforo trūkumą pagal simptomus nustatyti sunku, nes jie nėra labai ryškūs. Kaip ir 
trūkstant azoto, augalai lėčiau auga, negausiai žydi, per anksti numeta lapus, tačiau, skirtin- 
gai nuo azoto trūkumo požymių — lapai būna tamsiai žali ar žalsvai pilki, išmarginti rudo- 
mis dėmėmis, rusvais pakraščiais arba ištisai parudę. Kartais fosforo gali būti dirvožemyje, 
bet jis yra augalų nepasisavinamas, jei dirvožemis rūgštus ar jame yra per daug geležies. 
Fosforo perteklius blokuoja geležies ir cinko įsisavinimą. 

Kalio trūkumas. Kalis yra trečias pagrindinis mitybos elementas. Jis dalyvauja me- 
džiagų apykaitoje, baltymų sintezėje, fermentinėse reakcijose. Trūkstant kalio, sulėtėja au- 
galų augimas, silpnai auga stiebai, todėl augalai lieka žemi, išsikreivina stiebai, nudžiūsta 
augalų viršūnės, sunyksta sumedėjusių augalų ūgliai, nudžiūsta viršūnės. Augalų lapai būna 
su tarpgyslinės chlorozės požymiais, garbanoti, nudžiūna ir suplyšinėja lapų pakraščiai. 
Kalio dažniausiai trūksta lengvos granuliometrinės sudėties, kaliu netręštuose ir rūgščiuose 
dirvožemiuose, durpynuose. 

Kalcio trūkumas ir perteklius. Kalcis yra vienas augalų ląstelių sudedamųjų dalių. 
Trūkstant kalcio, pirmiausia nukenčia aktyviai augančios dalys, vaismedžių ir ypač kau- 
lavaisių ūglių ir šaknų viršūnėlės — jos pradeda deformuotis. Viršutinių lapų pakraščiai 
šviesėja, o vėliau džiūsta ir užsiriečia. Kalcio trūkumas labiausiai pastebimas lengvos gra- 
nuliometrinės sudėties ir rūgščiuose dirvožemiuose. Ne visi augalai yra vienodai jautrūs 
kalcio trūkumui. Rūgštesnes dirvas geriau pakenčia rugiai, kvietrugiai, lubinai, rūgštynės, 
bastutinių šeimos augalai (griežčiai, rapsai, kopūstai), tuo tarpu mažiau tolerantiški kalcio 
trūkumui yra kviečiai, cukriniai ir pašariniai runkeliai, kaulavaisiai. 

Kalcio perteklius blokuoja kitų elementų įsisavinimą, nes mažina fosforo, geležies, boro 
ir mangano junginių tirpumą ir labiausiai žalingas rūgštų dirvožemį mėgstantiems auga- 
lams. Dažniausiai kalkinami smėlio ir priesmėlio dirvožemiai, siekiant panaikinti judriojo 
aliuminio ir mangano perteklių, bet didesnės kalkinių trąšų normos gali išbalansuoti kalcio 
ir kitų elementų santykį. Perkalkinimui labai jautrūs lubinai, bulvės, linai. Sunkesnės gra- 
nuliometrinės sudėties dirvožemiai yra pakankamai buferiški, juose daug maisto medžia- 
gų, todėl perkalkinimas nepavojingas ir dėl to retai sutrinka dirvožemių maisto medžiagų 
režimas. 

Kitų elementų trūkumas ir perteklius. Augalų mitybai yra labai svarbūs magnis, ge- 
ležis, manganas, siera, varis, cinkas, molibdenas, boras ir kiti. Trūkstant sieros, blogai auga 
bastutinių šeimos augalai, molibdeno - atsiranda tarpgyslinės lapų chlorozės, geležies — pa- 

gelsta lapalakščiai, mangano — atsiranda lapų chlorozės, dryžiai, dėmės, vario — džiūna 
augalų viršūnės, deformuojasi ūgliai, blogai mezgami vaisiai, cinko — atsiranda lapų ne- 
krozės, susiaurėja lapai, atsiranda lapų skrotelės, molibdeno — sutrinka baltymų sintezė, 
lapai nevisiškai išsivysto ir lieka tik gyslos, boro — žūva viršutiniai ūgliai, augalai gausiai 
šakojasi. Esant geležies pertekliui, blokuojamas fosforo įsisavinimas, jei per daug man- 
gano — atsiranda lapų pakraščių nekrozės. Sieros perteklius ore apdegina augalus, vario 
ar cinko perteklius dirvožemyje stabdo geležies įsisavinimą. Molibdeno ir boro perteklius 
sukelia lapų chlorozes. Chloro perteklius labai žalingas avietėms — ant apatinių lapų susi- 
daro rudų dėmių. Aliuminio oksido perteklius (jo gausu rūgščiuose dirvožemiuose) stabdo 
augalų šaknų sistemos vystymąsi. 

Norint tiksliai nustatyti, kurių maisto medžiagų per daug arba kurių trūksta, būtini dir- 
vožemio ir aplinkos cheminiai tyrimai. Tuomet trūkstamą kiekį galima papildyti tręšiant 
augalus mineralinėmis trąšomis su mikroelementų priedais arba purškiant augalus vege- 
tacijos metų įvairiais makro- ir mikroelementų tirpalų deriniais. Nemaži mikroelementų 
kiekiai dažniausiai būna organinėse trąšose: mėšle, kompostuose arba durpių substratuose, 
praturtintuose mikroelementais. 

Apibendrinti nepalankių augalų mitybos sąlygų, maisto medžiagų trūkumo ir pertek- 
liaus sukeliamų ligų požymiai ir priežastys nurodyti 4 lentelėje. 


4lentelė. Augalų ligos, sukeliamos nepalankių mitybos sąlygų 


Reikšmė | Trūku- Ligos Labiausiai Sąlygos, Būdai ir 
Blšiėss augalo mas ar (pažeidimo) sergantys lemiančios „priemonės | 
3 augimui ir | pertek- požymiai augalai ar | ligos požy- | ligos plitimui 
vystymuisi | | lius jų dalys mių atsira- mažinti 
dimą 
l 2 3 4 5 6 7 
Azotas | Pagrindinis | Trūku- | Sulėtėjęs au- | Visas au- Nenašios Tręšimas azo- 
mitybos mas gimas. Šviesė- | galas, ypač | dirvos. Mažai | to trąšomis ar 
elementas. jantys lapai lapai, jauni | organinių me- | mėšlu. Pikt- 
Įeina į bal- ūgliai džiagų. Stai- | žolių naikini- 
tymų sudėtį gus organinių | mas. Augalų 
medžiagų kaita 
kiekio dirvoje 
padidėjimas 
Pertek- | Intensyvus Stiebai, Pertręšimas. | Saikingas 
lius augimas. kamienai, Derlingos tręšimas. 
Pavėluotas vaisiai dirvos. Orga- | NPK santykio 
brendimas ir ninės medžia- | reguliavimas. 
išgulimas gos gausumas | Gera agro- 
technika 

1 2 3 J 5 6 či 
Fosforas | Pagrindinis | Trūku- | Sulėtėjęs augi- | Visas auga- | Rūgščios Tręšimas fos- 
mitybos mas mas, menkas | las, ypač la- | sunkios dir- foro ir orga- 
elementas. žydėjimas, pai, žiedai, | vos. Geležies | ninėmis trą- 
Įeina į nu- anksti kren- nesumedėję | perteklius šomis. Dirvų 
kleininių tantys, tamsiai | stiebai kalkinimas 
rūgščių, žali ar rausvi 
fermentų lapai 
sudėtį 
Pertek- | Apsunkina Pertręšimas Subalansuotas 
lius geležies įsisa- tręšimas pagal 
vinimą. Gele- poreikį 
žies trūkumo 
požymiai 
Kalis Pagrindinis | Trūku- | Sumažėjęs Visas au- Lengvos ir Tręšimas 
mitybosele- | mas augimas. Išsi- | galas, ypač | rūgščios dir- | kalio ir orga- 
mentas. kraipę stiebai. | ūgliai, vos ninėmis trąšo- 
Dalyvauja Didelis lapai mis. Dirvų 
baltymų krūmijima- kalkinimas 
sintezėje, sis. Silpnos 
fermentų šaknys. Žūsta 
veikloje ūgliai. Chlo- 
TOZĖS 
Kalcis Įeina įau- | Trūku- | Deformuo- Aktyviai Rūgščios Dirvų kalki- 
galų ląste- | mas jasi ūgliai augančios | žemės nimas 
lių sieneles ir šaknelės. dalys, ūglių 
Šviesėja ir ir šaknų 
džiūsta lapų viršūnėlės 
pakraščiai 
Pertek- | Kitų elementų Dirvų perkal- | Neperkalkinti 
lius trūkumo požy- kinimas dirvų 
miai 
Magnis | Įeina į chlo- | Trūku- | Lapų chloro- | Lapai, Rūgščios Subalansuotas 
rofilo sudė- | mas zės. Lapai ir ūgliai, vai- | žemės ir tręšimas mag- 
ti, dalyvau- vaisiai džiūsta | sių užuo- fiziologiškai | nio ir kitomis 
ja fosforo ir krinta maZgos rūgščios trą- | trąšomis, dir- 
apytakoje šos vų kalkinimas 
Geležis | Dalyvauja | Trūku- | Gelsvos dė- Jauni lapai. | Kalio, cinko, | Geležies tu- 
fotosintezės | mas mės, nekrozės | Daugiame- | vario, fosforo | rinčios trąšos. 
ir kvėpa- ant lapų. Kar- | čiai augalai | perteklius Subalansuotas 
vimo pro- tais pagelsta tręšimas 
cese, Įeina visas lapa- 
į fermentų lakštis 
sudėtį Pertek- | Apsunkina 
lius fosforo įsisa- 
vinimą. Fos- 


foro trūkumo 
požymiai 

vinimas 


l 2 3 4 5 6 7 
Man- Dalyvauja | Trūku- | Chlorozės, Jauni ir Šarminės Tręšimas ma- 
ganas fotosintezės | mas šlakuotumės, seni la- dirvos, dur- gnio mikro- 

ir kvėpavi- dėmės (kaip pai. Dau- pynai trąšomis 
mo procese esant geležies | giamečiai 
trūkumui) ir viename- 
čiai augalai 
Pertek- | Lapų chloro- | Dauguma Rūgščios, Dirvų kalki- 
lius zės, parudavi- | augalų, la- | drėgnos ir nimas. Dirvų 
mas, nekrozės, | pai, šaknys | suspaustos melioracija, 
šaknų paruda- dirvos. Fos- | purenimas 
vimas foro, kalcio 
ir magnio 
trūkumas 
Siera Įeina įbal- | Trūku- | Sulėtėjęs augi- | Bastutiniai | Netręštose Tręšimas sie- 
tymų sudėtį | mas mas, gelsta augalai mineralinė- ros turinčio- 
lapai, susidaro mis bei orga- | mis trąšomis 
dėmės ninėmis trąšo- 
mis dirvose 
Pertek- | Nudeginami Dauguma Prie didelių ga- | Oro valymas 
lius augalų lapai ir | augalų, myklų, šilumi- 
ūgliai ypač jauni | nių elektrinių, 
ūgliai katilinių 
Varis Įeina į Trūku- | Sulėtėja auga- | Augalų Durpynuose, | Rūgščių dirvų 
fermentų mas lų augimas, jie | viršūnės. rūgščiose kalkinimas. 
sudėtį deformuojasi, | Ypač jau- dirvose Tręšimas va- 
neauga vai- trūs javai ir rio mikrotrą- 
siniai ūgliai, vaismedžiai šomis 
mažėja varpos 
Pertek- | Apdegina- Pertręšus va- | Saikingas va- 
lius mi augalai, rio trąšomis. | rio mikrotrąšų 
apsunkinamas Nupurškus naudojimas 
geležies įsisa- vario sulfatu 
vinimas 
Cinkas | Įeina į Trūku- | Lapų chloro- | Bulvės, Šarminėse Cinko mikro- 
fermentų mas zė, sutrumpėję | vaisme- dirvose ir trąšų naudo- 
sudėtį ūgliai, skro- džiai. Visas | pertręštose jimas. Tręši- 
telės augalas fosforo trąšo- | mas mėšlu 
mis 
Pertek- | Apsunkinamas 
lius geležies įsisa- 


NEINFEKCINĖS AUGALŲ LIGOS 


35 


1 2 3 J 5 6 7 
Molib- | Dalyvauja | Trūku- | Lapų chlo- Ypač žie- Rūgštus dir- | Dirvų kalkini- 
denas azoto fiksa- | mas rozės ir de- diniai ko- vožemis mas ir tręši- 

cijoje ir jo formacijos. pūstai mas molibde- 
mainuose Nudžiūsta 1r no trąšomis 
nukrinta lapai 
Pertek- | Lapų geltonas Šarminis 
lius ar auksinis dirvožemis, 
atspalvis patręšimas 
molibdenu 
Boras Dalyvauja | Trūku- | Viršutinio au- | Runkeliai, | Šarminis Papildomas 
angliavan- | mas gimo taško ir | ūglių viršū- | dirvožemis, tręšimas boro 
denių ir parenchimos nės, šaknys. | sausos dirvos | trąšomis, 
baltymų apmirimas, Daržovės, ypač sausros 
mainuose, silpna šaknų obelys metų 
pektino sistema ir 
sintezėje menkas derė- 
jimas 
Pertek- | Augalų Bulvės, Pertręšimas Dirvos gausus 
lius apsinuo- agurkai, boro trąšomis | laistymas, 
dijimas, suma- | miežiai. plovimas 
žėjęs augimas, | Visos auga- 
žemaūgiš- lų dalys 
kumas, lapų 
dėmėtumas 
Chloras Pertek- | Lapų susisuki- | Bulvės, Pertręšimas Tręšimas 
lius mas, nekrozės | avietės, chloro turin- | azotu. Dirvų 
daržovės čiomis trąšo- | laistymas ir 
mis. Azoto plovimas 
ir magnio 
trūkumas 
Aliumi- Pertek- | Augalų Miežiaiir | Rūgščios Dirvų kalki- 
nio oksi- lius apsinuo- kt. augalai | dirvos nimas 
das dijimas. Blo- 
gas augimas 

2.3. Mechaniniai sužalojimai 


Mechaniniai augalų pažeidimai — tai tiesioginiai augalų audinių pažeidimai sodinant, 
prižiūrint, pervežant augalus. Šiuos pažeidimus padaro žmogus ūkinės veiklos metu. Auga- 
lai pažeidžiami juos pikuojant, persodinant, kaupiant tarpueilius, rišant, genint, skiepijant, 
akėjant jaunus pasėlius ar atliekant kitus darbus žmogaus rankomis ir mechanizuotai. Auga- 
lų mechaninius pažeidimus padaro paukščiai, žinduoliai (naminiai gyvūnai, kiškiai, bebrai, 
pelės ir kiti), vabzdžiai, erkės, sraigės. Gyvūnai pažeidžia augalus judėdami, kurdami būstą 
ar tiesiog maitindamiesi. Ypač daug žalos padaro graužikai soduose apgrauždami medžių 
kamienus ir šaknis. Prie mechaninių pažeidimų priskiriami vėjo, ledų, krušos, stiprių liūčių, 
žaibo, šalčio padaryti pažeidimai. 

Mechaniniai pažeidimai susilpnina augalus, nes jie pažeidžia gyvybiškai svarbius orga- 
nus ar audinius, taip pat sudaro palankias sąlygas infekcijai plisti. Tokie augalai jautresni ir 
žiemojimui, sausrai bei kitoms nepalankioms sąlygoms. 


2.4. Cheminiai pažeidimai ir aplinkos tarša 


Cheminiai pažeidimai dažnai susiję su netinkamu pesticidų naudojimu, oro tarša ir glo- 
baline aplinkos tarša. Netinkamas pesticidų, t. y. beicų, herbicidų, insekticidų, akaricidų, 
augimo reguliatorių ir fungicidų, panaudojimas ar per didelės jų normos gali pakenkti ne 
tik kultūriniams, specialiai auginamiems, bet ir aplinkiniams kitiems augalams. Daugiausia 
žalos padaro netinkamai naudojami herbicidai. Netinkamai parinktas herbicidas, per didelė 
jo norma gali apdeginti augalus, sutrikdyti jų augimą ir vystymąsi, generatyvinių dalių 
formavimąsi, labai sumažinti derlių ar net visiškai sunaikinti pasėlį. Norint išnaikinti nepa- 
geidaujamas piktžoles, dažniausiai naudojami bendrojo veikimo herbicidai. Net ir nedideli 
jų kiekiai gali pakenkti kultūriniams augalams. Kai kurie herbicidai akumuliuojasi dirvoje 
ir jų pražūtingas poveikis po to auginamiems augalams gali išlikti kelerius metus. 

Dažniausiai nuostoliai patiriami, kai nepakankamai gerai išplaunami purkštuvai po 
herbicidų naudojimo prieš purškiant augalus insekticidais ar fungicidais. Pastarieji, savo 
sudėtyje turėdami emulgatorių ar kitų tirpinančių medžiagų, ištirpsta ant purkštuvo sie- 
nelių ir sustiprina veikimą vamzdynuose susikaupusių herbicidų nuosėdų ypač jautriems 
herbicidams augalams. Panaudojus didesnę nei rekomenduojama augimo reguliatorių nor- 
mą ar nupurškus pasėlį netinkamu laiku, išauga deformuoti augalai ar jų dalys. Herbicidų 
pažeidimus kartais sunku atskirti nuo virusinių ar kitų neinfekcinių ligų pažeidimų, tačiau 
jie dažniausiai būna lauke purkštuvo užgriebio pločio, išsidėstę purškimo kryptimi ar turi 
kitų charakteringų bruožų, pagal kuriuos galima identifikuoti. 

Netoli didelių miestų ir gamyklų gali būti užterštas oras sieros dioksidu, sieros van- 
deniliu, sieros ir cemento ar klinčių dulkėmis, sieros ir fosforo rūgščių, amoniako garais, 
chloro junginiais. Tose vietose augančiuose augaluose sumažėja chlorofilo kiekis, augalai 
suserga, pasireiškia šie ligų simptomai: parudavimas, nekrozės, ankstyvas lapų kritimas. 
Kartais augalai žūva. Užterštas oras susidaro ir blogai vėdinamuose šiltnamiuose, dažnai 
labai pažeidžia čia augančius augalus. 

Neigiamai augalus veikia dūmai ir dulkės — smulkios jų dalelės padengia augalus, už- 
kemša žioteles, sutrikdo augalų kvėpavimą, lapai gauna mažiau saulės šviesos, dėl ko su- 
lėtėja fotosintezė. Augalų lapai per anksti nudžiūsta, per keletą metų tokių sąlygų veikiami 
daugiamečiai augalai, ypač vaismedžiai, žūsta. Atskiros augalų rūšys nevienodai jautrios 
dūmams, dulkėms. 

Pastaruoju metu dėl globalinio aplinkos teršimo ir šiltėjančio klimato mažėja žemės 
atmosferos apsauginis sluoksnis, atsiranda vadinamųjų „ozono skylių“, dėl ko daugiau 
ozono iš viršutinių atmosferos sluoksnių patenka į apatinius. Daugiau saulės ultravioletinių 
spindulių patenka į Žemės paviršinius viduriniuosius atmosferos sluoksnius, todėl susidaro 
daugiau ozono. Ozonas susidaro ir apatinėje atmosferoje dėl azoto oksido ir angliavandeni- 
lių cheminių reakcijų. Ozono molekulės susidaro iš trijų deguonies atomų ir turi intensyvią 
tendenciją atiduoti atliekamus deguonies atomus. Tokiu būdu ozonas yra labai reaktyvus, 
be to, tai stipri oksidacijos priemonė, kuri gali būti žalinga augalams ir gyvūnams. Ozonas 
ypač kenkia daugiamečiams, sodo ir miško augalams. Dėl ozono poveikio pažeidžiami 
lapai, augalai blogai auga, žūva. Ozonas turi ir teigiamą poveikį — sunaikina bakterijas ir 
virusus ir todėl jis gali būti naudojamas sėklų apvalymui nuo šių patogenų, vandens filtra- 
vimui arba patalpų dezinfekcijai dauginant augalus biotechnologiniais metodais. 

Sunkieji metalai. Sunkiaisiais metalais vadinami elementai, kurių 1 cm? masė yra di- 
desnė nei 5 g. Dauguma sunkiųjų metalų kaip mikroelementai reikalingi augalų augimui ir 
dalyvauja įvairiuose biocheminiuose procesuose. Tai geležis, kobaltas, cinkas, varis, manga- 
nas, molibdenas ir kiti. Tačiau didesnės gyvsidabrio, švino, kadmio, chromo, nikelio, vario 
koncentracijos, viršijančios ribines, yra nuodingos gyviems organizmams, neigiamai veikia 
žmones, gyvūnus ir augalus. Gamtoje žinomi 38 sunkieji metalai, bet ne visi jų priskiriami 
toksiškiems. Sunkieji metalai į dirvą ir aplinką patenka iš chemijos ir metalurgijos pramonės 
įmonių, iš šiluminių katilinių, transporto išmetamųjų dujų, nutekamųjų vandenų, taip pat su 
pesticidais ir trąšomis. Daugiau sunkiųjų metalų būna prie pagrindinių kelių magistralių. Sun- 
kieji metalai, patekę į dirvą, stabdo augalui reikalingų maisto medžiagų įsisavinimą, lėtina 
šaknų augimą, sukelia jaunų augalų chlorozes, lapų nekrozes, įvairius augalų fiziologijos 
sutrikimus. Tačiau maži, leistini sunkiųjų metalų kiekiai, pvz., varis, manganas, molibdenas 
ir kt., skatina augalų augimą, o jų trūkumas taip pat sukelia neinfekcines augalų ligas. 

Rūgštūs lietūs. Lietaus vandens pH, palankus augalams augti, turėtų būti apie 5,5—6,5, 
tačiau neretai iškrenta krituliai, kurių pH yra 4,0—4,5. Vandens rūgštumo padidėjimas susi- 
jęs su sieros ir azoto rūgščių kiekiu. Šios rūgštys susidaro atmosferoje kaip sieros oksido ir 
azoto oksido dariniai. Rūgštus lietus gali susidaryti ir iškristi arčiau sieros oksidus į aplinką 
išmetančių šiluminių elektrinių, pramonės įmonių ir katilinių, tačiau rūgštaus lietaus debe- 
sis vėjas gali nunešti ir dideliais atstumais. Žiemos mėnesiais, kai patalpų šildymui sunau- 
dojama daugiausia kuro ir yra didžiausia sieros dioksido koncentracija, sniego paviršiuje 
gali susikaupti rūgštūs sieros junginiai ir tirpstant sniegui labai padidinti dirvožemio rūgštu- 
mą. Rūgštūs lietūs kasmet vis daugiau žalos daro augalams ir visų pirma daugiamečiams: 
sodams, dekoratyviniams augalams, miškams. Dėl griežtų galiojančių aplinkosauginių rei- 
kalavimų Europos Sąjungos šalyse išmetamų teršalų kiekis mažėja, todėl ir rūgštaus lietaus 
žalos augalams tikimybė tampa vis mažesnė. 

2.5. Neinfekcinių ligų diagnostikos metodai 


Neinfekcinių ligų diagnostika pradedama nuo kruopščios augalų ligų simptomų analizės: 
ar yra audinių ir organų spalvos pokyčių, deformacijų, vytimo, mechaninių pažeidimų. Atkrei- 
piamas dėmesys, ar pažeistos tik augalų dalys ar visas augalas. Taip pat svarbu Žinoti, kaip 
atrodo sveikas augalas. Toliau būtina išsiaiškinti augalų priežiūros ypatumus. Neinfekcinių ligų 
diagnostikai ypatingą reikšmę turi žinios apie auginamo augalo biologines savybes, jo veislę, 
oro sąlygas, taikomas augalų auginimo ir priežiūros technologijas, dirvožemio tipą, drėgmę, 
chemines savybes, aplinkos užterštumą, žvėrių, vabzdžių ir kitų gyvūnų gausumą. Pirmiau- 
sia augalai apžiūrimi vizualiai ir pagal požymius bei ligos plitimo dėsningumus sprendžiama, 
kokia galėtų būti liga: visų pirma, ar tai infekcinė, ar neinfekcinė. Įsitikinus, kad liga yra nein- 
fekcinio pobūdžio, atliekama aplinkos sąlygų analizė. Jei įtariama, kad ligą gali sukelti oro ir 
dirvožemio užterštumas, maisto medžiagų trūkumas ar perteklius, paimami augalų, dirvožemio 
ir oro ėminiai ir analizuojami specialiose laboratorijose. 

Neinfekcinių ligų diagnostikai gali būti naudojamas ir indikatorių metodas. Panaudojus 
greitai augančius ir nepalankioms aplinkos sąlygoms jautrius augalus — indikatorius (salo- 
tos, ridikėliai), nustatoma, ar dirvoje yra toksinių medžiagų. Laboratorijose ar šiltnamiuose 
į paimtus dirvožemio ėminius sėjamos pupelės, ridikėliai, runkeliai, salotos ir lyginama su 
neužterštoje dirvoje išaugusiais augalais. 

Norint nustatyti oro užteršimą sieros dioksidu ar kitais sieros junginiais, naudojamas 
kerpių ekspozicijos metodas. Tam nuo medžių nuimamas 4—5 cm dydžio žievės su kerpė- 
mis diskas ir sakais priklijuojamas įvairiose miško vietose, kur oras gali būti užterštas. Po 
to stebima, ar kerpės auga, ar žūva. Gali būti taikomas ir augalų cenozės pasikeitimo me- 
todas. Ilgalaikis oro teršimas vienoje vietoje pakeičia augalų cenozę. Prie chemijos ar kitų 
gamyklų pasikeitusi biocenozė ir sunykę tam tikros rūšies augalai rodo, kad yra cheminė 
tarša. 

Po didelių šalčių šiltoje patalpoje atželdinami augalai ar augalų dalys. Žieminių javų ar 
žieminių rapsų gyvybingumui nustatyti iškertamas sušalęs dirvožemio monolitas, atnešamas 
į patalpas ir laikomas šviesoje bei tinkamoje augalams augti temperatūroje. Po dviejų savai- 
čių skaičiuojami atžėlę ir sunykę augalai. 

Javų peržiemojimas taip pat nustatomas Torso metodu, kurio esmė yra ta, kad, iškasus 
augalus, patalpoje nuplaunamos šaknys ir nupjaunamos 1cm augalų atkarpos virš krūmiji- 
mosi bamblio. Augalų atkarpos sudedamos į drėgną Petri lėkštelę ir laikomos 1-3 dienas 
termostate +10 *C temperatūroje. Per tą laikotarpį pradeda augti gyvi ūgliai, o nušalę ir 
negyvi nerodo jokių gyvybės ženklų. 

Selekcionuojant augalus atsparumo žiemojimui kryptimi, augalai šaldomi dirbtinio klima- 
to kamerose. Pradedant nuo nulio, kasdien temperatūra žeminama trimis laipsniais. Kaskart 
pažeminus temperatūrą, dalis augalų išimama ir stebima, kokia dalis jų žuvo. Taip nustatoma 
kiekvienai veislei ar selekciniam numeriui pavojinga temperatūra. 

Siekiant nustatyti, kaip peržiemojo vaismedžiai, vaiskrūmiai ar dekoratyviniai augalai, 
anksti pavasarį jų šakutės pamerkiamos šiltoje patalpoje ir nustatoma, ar jos visai negyvos 
ar žuvo tik jų dalis — žiediniai ar vegetatyviniai pumpurai, šakučių viršūnės, žievės dalys. 

Kiekvienai neinfekcinei ligai nustatyti gali būti taikomas vienas ar keli nustatymo meto- 
dai. Tačiau nustatant neinfekcinę ligą, labai svarbus tyrėjo patyrimas. 

Skyriaus kontroliniai klausimai 


. Prisiminkite nepalankių meteorologinių sąlygų sukeliamas augalų ligas. 

. Kokias žinote svarbiausias nepalankių mitybos sąlygų sukeliamas ligas? 

. Kurių maisto elementų perteklius blokuoja kitų įsisavinimą? 

. Kokia cheminė ir aplinkos tarša gali sukelti augalų pažeidimus? 

. Kokie pagrindiniai neinfekcinių ligų požymiai, kuo jie panašūs ir kuo skiriasi nuo 


infekcinių? 


. Kokios būtinos svarbiausios žinios diagnozuojant augalų neinfekcines ligas? 
. Kaip nustatomas šalčio poveikis augalų žiemojimui? 
. Pateikite miglinių ir balandinių šeimų augalų neinfekcinių ligų pavyzdžių. 

3. VIRUSAI IR VIROIDAI - AUGALŲ LIGŲ SUKĖLĖJAI 


3.1. Virusų morfologija ir sąveika su ląstele 


Viruso pavadinimas kilo iš tariamų nežinomos kilmės nuodų (lot. virus — nuodai), kurie 
apnuodija augalus ar gyvūnus. Taigi neaiškūs ligas sukeliantys veiksniai pradėti vadinti 
virusais. Mokslas, tyrinėjantis virusus, yra vadinamas virusologija. 

Kada ir kaip atsirado virusai, kol kas yra neaišku. Viena iš pirmųjų aprašytų virusinių 
augalų ligų buvo tulpių margligė. Šis išskirtinis tulpių požymis — margumas — sukėlė jų ma- 
niją ir margų tulpių svogūnėliai tapo didele vertybe. Tik 1886 m. vokietis Adolfas Majeris 
aprašė, kad jei į sveiką tabako augalą įleidžiama augalo, sergančio tabako mozaika, sulčių, 
sveikasis suserga. Vienas pirmųjų virusus aprašė rusų mokslininkas Dimitrijus Ivanovskis, 
kuris 1892 m. tabako mozaikos ligos sukėlėjus pavadino „filtruojamaisiais virusais“, nes jų 
nesulaiko bakterijų filtrai. D. Ivanovskis pradžioje manė, kad filtravimui naudoti Šamberleno 
filtrai buvo prastos kokybės. Dvidešimtojo amžiaus pačioje pradžioje olandas M. V. Bejerin- 
kas (M. W. Beijerink), apibendrinęs D. Ivanovskio ir savo darbus, nustatė, kad ligas sukelia 
kažkoks infekcinis gyvas skystas pradas. Šie mokslininkai laikomi virusologijos mokslo pra- 
dininkais. Tačiau išskirti gryną virusą ir jį pamatyti nepavyko dar ilgus metus. Jų morfologi- 
ją pavyko išsiaiškinti gerokai vėliau elektroninio mikroskopo pagalba. Prieš tai virusologija 
rėmėsi tik netiesioginiais išvestiniais duomenimis. Tik 1935 m. amerikiečių biochemikas 
V. Stenlis (W. Stanley) išskyrė tabako mozaikos virusą, jį išgrynino iki kristalinės medžiagos. 
F. C. Bauden ir N. V. Piri (F. C. Bawden, N. W. Pirie) pirmieji nustatė, kad tabako mozaikos 
virusas yra nukleproteidas, kuris susideda iš baltymo ir nukleorūgšties. Elektroniniu mikros- 
kopu tabako mozaikos viruso daleles 1939 m. pirmasis aptiko G. Kaušė (G. Kausche). 

Ilgai buvo svarstyta, ar virusai yra gyvi organizmai. Gyvybė paprastai siejama su ląsteli- 
ne sandara. Virusai yra neląstelinės sandaros ir neturi savo medžiagų apykaitos. Jie, pavirtę 
kristalais, nepraranda aktyvumo. Biologiškai aktyvūs virusai tampa tik patekę į gyvą ląste- 
lę - tai tikrieji (obligatiniai) ląstelės parazitai. Virusams būdinga tai, kad juose yra tik vieno 
tipo nukleorūgštis — RNR arba DNR. Virusai turi ir gyvų organizmų savybių: jie sudaryti 
iš baltymų ir nukleorūgšties molekulių, savo sudėtyje turi lipidų ir angliavandenių, geba 
perduoti palikuonims paveldimas savybes, pasižymi kintamumu ir dauginasi tik gyvoje ląs- 
telėje. Tačiau jie nepanašūs nei į gyvūnus, nei į augalus, nei į bakterijas, todėl nepriskiriami 
nei vieniems jų, bet sudaro atskirą organizmų karalystę — Vira. 

Virusų kilmė iki šiol neišaiškinta. Yra kelios hipotezės. Manoma, kad jie galėjo atsirasti: 
1 - iš negyvosios gamtos kaip paprasčiausios ikiląstelinių organizmų formos; 2 — iš mikro- 
organizmų regresinės evoliucijos keliu, pereinant jiems į parazitinį gyvenimo būdą; 3 — iš 
ląstelės, atskilus medžiagos fragmentams, kurie vėliau evoliucionavo. Pirmoji hipotezė abe- 
jotina, nes virusai negalėjo gyventi be ląstelės savarankiškai. Be to, viruso genetinio aparato 
struktūra nėra primityvesnė, palyginti su ląstele, o viruso nukleorūgščių genetinis kodas savo 
sandara nesiskiria nuo bakterijų. Todėl labiausiai įtikėtinos hipotezės, kurios nurodo, kad vi- 
rusai atsirado regresinės evoliucijos būdu arba atskilus iš ląstelės medžiagų fragmentams. 

Dabar vartojamas toks viruso apibrėžimas „Virusas yra vienos arba kelių genomo nukleo- 
rūgšties molekulių komplektas, apgaubtas apsauginiu baltyminiu ar lipoproteininiu apvalkalu 

ir galintis daugintis tik tam tikro tinkamo augalo šeimininko ląstelėje: gali būti pernešamas 
nuo vieno augalo šeimininko kitam. Ląstelių viduje viruso dauginimasis priklauso nuo augalo 
šeimininko ląstelės baltymų sintezės aparato; dauginasi ne dalijantis dalelėms, bet sintetinan- 
tis nukleorūgšties ir baltymo komponentams ir jiems vėliau susijungiant į daleles; virusas 
lokalizuojasi ląstelės dalyse, neatskirtose nuo ląstelės turinio dvisluoksne lipidine membrana; 
dėl įvairių viruso nukleorūgšties pokyčių virusai gali nuolat kisti, evoliucionuoti, atsirandant 
vis naujiems jų variantams“ /Hull, 2002; Navalinskienė, Samutienė, 2006/. 

Yra žinoma daugiau nei 2000 virusų ir aprašomi vis nauji ir nauji. Beveik pusė žinomų 
virusų (dabar žinoma apie 980) apsigyvena augaluose ir sukelia jų ligas. Vienas virusas gali 
pažeisti dešimtis rūšių augalų ir kiekviena augalo rūšis yra pažeidžiama daugybės virusų. 
Vienu metu tas pats augalas gali būti pažeistas kelių virusų. Virusai sukelia augalų ligas 
ne visiškai sunaikindami ląsteles, bet naudodami ląstelės medžiagas savo dauginimuisi, 
užimdami erdvę ląstelėse ir trikdydami jose vykstančius procesus, tuo pažeisdami ląstelės 
ir organizmų funkcijas ir gyvenimą. 

Virusai yra skirtingos formos ir dydžio. Pagal formą ir sandarą skiriami keli morfologiniai 
virusų tipai: lazdeliški, siūliški, kubo, pūslelės, daugiakampio smeigtuko su stambia galvute 
ir atauga pavidalo. Augaluose parazituojantys virusai būna izometriniai, lazdeliški, siūliški, 
baciliški, kulkiški (8 pav.). Bakterijose parazituojantys — daugiakampio smeigtuko su stambia 
galvute ir atauga, gyvūnuose, tarp jų ir vabzdžiuose - daugiakampio ir pūslelės. 

Subrendusi viruso dalelė vadinama virionu. Virionas sudarytas iš baltyminio apval- 
kalo ir nukleorūgšties. Baltyminis apvalkalas, apgaubiantis ir apsaugantis nukleorūgštį, 
vadinamas kapside. Daugumos augalų virusų kapsidės yra cilindro arba sferinės formos, 
sudarytos iš tokių pačių subvienetų, t. y. tam tikru būdu išsidėsčiusių polipeptidinių grandi- 
nių. Baltyminė viruso kapsidė ne tik atlieka apsauginę funkciją, bet ir lemia viruso plitimą 
pernešėjais ir viruso plitimą augale — sustiprina nukleorūgšties užkrečiamąsias savybes. 


1 mikrometras (um) 


8 paveikslas. Virusų formos ir jų atstovai: a — pūslelės (raupų virusas), b — daugiakampio su 
apvalkalu (herpeso virusas), c - lazdelės (tabako mozaikos virusas), d — spiralės su apvalkalu 
(gripo virusas), e, f— daugiakampio (vabzdžių poliedrozės ir adenovirusas ) /pagal Šlegelį, 1987/ 

Baltyminio apvalkalo viduje yra spirališkai susisukusi nukleorūgštis —- DNR (deoksiri- 
bonukleorūgštis) arba RNR (ribonukleorūgštis) (9, 10 pav.). Pavyzdžiui, tabako mozaikos 
viruso kapsidė yra cilindro formos ir sudaryta iš spirališkai išsidėsčiusių 2100-2130 sub- 
vienetų. Didžioji dalis augalų virusų turi RNR. Tiek RNR, tiek DNR yra ilgos grandinėlės 
formos molekulės, sudarytos iš šimtų ar tūkstančių vienetų, vadinamų nukleotidais. Svei- 
kos augalų ląstelės visuomet turi dvivijęą DNR ir vienviję RNR. Apie 80 proc. iš beveik 
1000 aprašytų augalų virusų turi vienviję RNR, 5 proc. — dviviję RNR, 4 proc. — dviviję 
DNR ir 11 proc. — vienviję DNR. 


Nukleino 


aoke) Kapsomera 


a c d 
9 paveikslas. Struktūriniai virusų dalelių tipai: a — plika spiralė, b-— spiralė su apvalkalu, 
c - daugiakampio, d - daugiakampio su apvalkalu /pagal Šlegelį, 1987/ 


a. Nukleino rūgštis 


10 paveikslas. Tabako mozaikos viruso struktūros schema: a — nukleorūgštis, 
b- kapsidė ir kapsomeros 


Izometrinių virusų kapsidė yra kubo, oktaedro arba ikosaedro pavidalo. Kai kurie vi- 
rionai yra pūslelės formos, kurioje taip pat yra DNR, baltymai ir apvalkalas. Be baltymo ir 
DNR ar RNR, virionų sudėtyje yra lipidų ir fosfolipidų. 

Siūliškų virusų plotis būna apie 10-15 nanometrų (nm), o ilgis nuo 500 iki 2000 nm. 
Lazdeliški virusai būna apie 15—30 nm pločio ir 45—400 nm ilgio. Izometrinių virusų skers- 
muo svyruoja nuo 17 (Zobacco necrosis satellivirus) iki 70 nm (Clover wound tumor phyto- 
reovirus). Pūslelės formos (Tomato spotted wilt tospovirus) yra apie 100 nm diametro. 

Skirtingos nuo augalų ir gyvūnų formos yra bakterijų virusai — bakteriofagai, kurių 
struktūra yra sudėtingesnė — jie sudaryti iš ikosaedro formos galvutės — kapsidės, kurioje 
yra nukleorūgštis ir ataugos, kurią sudaro makštis, bazinė plokštelė ir dygiai (11 pav.). 


Galvutė 


DNR 
Uodegėlė 


Uodegos 
siūlai 


11 paveikslas. Bakteriofagų struktūros schema /pagal Mader, 1999/ 


Fagai yra nuo 20 iki 200 nm dydžio. Fagus, kaip ir kitus virusus, sudaro nukleorūgštys 
ir baltymai. Bakteriofagai gali būti naudojami augalų apsaugai nuo bakterinių ligų, nes jie 
gali parazituoti ir augalams patogenines bakterijas. Augalų virusai į ląstelę patenka pro 
mechaniškai pažeistą sienelę. Juos platina pernešėjai: amarai, nematodai, tripsai, baltaspar- 
niai, cikadėlės, grybai, vabalai. Kai kurie virusai plinta su infekuotomis žiedadulkėmis, sėk- 
lomis. Kai virusas įsiskverbia į ląstelę, fermentai ištirpdo ląstelės viduje viruso baltyminį 
apvalkalą, lieka tik nukleorūgštis, kuri patenka į branduolį. Ląstelės branduolyje ir citoplaz- 
moje sintetinamos viruso dalelės — virionai, kurie subrendę išeina 1š ląstelės (12 pav.). 

Be augalų virusų, kurie dauginasi augalų ląstelėse ir sukelia infekcijas, yra virusų, kurie 
patys negali sukelti infekcijos ir jie visuomet turi būti asociacijoje su kitais virusais, nes 
priklauso nuo pastarųjų dauginimosi. Tokie nesavarankiški virusai vadinami satelitiniais 
virusais. Satelitiniai virusai dažnai sumažina tikrojo, arba pagrindinio, viruso galimybę 
daugintis ir infekuoti augalą. Taigi satelitinis virusas yra lyg ir pagrindinio viruso parazitas. 
Kai virusai patenka į ląstelę, bet joje savarankiškai nesidaugina ir ląstelės nesuardo, yra 
vadinami nuosaikiaisiais, arba simbiotiniais. 

Kai virusas infekuoja augalą, jis juda iš vienų ląstelių į kitas ir daugelyje jų ar beveik 
visose dauginasi. Virusai iš ląstelės į ląstelę juda per plasmodezmas, jungiančias gretimas 

ląsteles, t. y. kanalus augalų ląstelių sienelėse, per kurias vyksta medžiagų apytaka. Paren- 
chiminiuose audiniuose virusai juda pereidami 8—10 ląstelių per dieną. Virusai dauginasi 
visose parenchimos ląstelėse, kurias jie infekuoja. Nauji virionai paprastai atsiranda po 
10 valandų po infekcijos. Viruso dalelės gali egzistuoti kiekviena atskirai arba grupėmis, 
sudarydamos amorfinius ar kristalų formos darinius ląstelės citoplazmoje ar branduolyje. 
Virusai pasiekia karnieną ir per rėtinius indus yra greitai perduodami į visas augalo dalis. 


Patekimas 
(įsiskverbimas) 


*"Būstėlių"" 


Ė 


o? Replikacija Ta 


2ląstelė 


12 paveikslas. Augalų virusų patekimo į ląstelę, dauginimosi ir perėjimo iš ląstelės į 
ląstelę bei išėjimo schema: MP - judantys baltymai, CP — apvalkalo baltymai, 
DP - plazmodezma /pagal Rao, 2006/ 


Virusai, kurie nesunaikina užkrėstos ląstelės, bet sustiprina jos gyvybingumą, yra va- 
dinami onkogeniniais. Yra manoma, kad jie sukelia navikinius susirgimus. Onkogeniniai 
virusai gali būti latentinės būsenos ir nesukelti susirgimų, bet, sutrikus augalo imunitetui, 
sukelia navikinius procesus. Onkogeniniai virusai labiau žalingi gyvūnams nei augalams. 


3.2. Virusų klasifikacija 


Virusų klasifikacija nuolat keičiasi — ji yra tobulinama ir kelia daug ginčų. Pradžioje 
virusus buvo siūloma suskirstyti į 3 klases: fagus — Protophytoviralia, augalų virusus — 
Phytoviralia, gyvūnų virusus — Zooviralia. Neląsteliniai organizmai buvo skirstomi į viru- 
sus ir riketsijas. Toliau virusai buvo skirstomi į turinčius RNR ir turinčius DNR. 

Trečiajame tarptautiniame virusologų kongrese, kuris vyko 1975 m. Madride, virusai 
buvo sugrupuoti į šeimas ir gentis. Skirstant atsižvelgta į viriono morfologiją, cheminę san- 
darą, reprodukcijos pobūdį, nukleorūgšties tipą (DNR ar RNR), jų atsparumą cheminiams 
veiksniams, paplitimą. 

Pagal dabartinę Tarptautinio virusų taksonomijos komiteto (International Committee 
on Taxonomy of Viruses 2002) paruoštą sistematiką virusai skirstomi į 85 šeimas, o jos 
smulkiau — į gentis ir rūšis. Iš jų 17 šeimų virusų ir yra augalų parazitai (5 lentelė). Iš viso 
suklasifikuotos 72 augalų virusų gentys. 


5 lentelė. Identifikuotos ir aprašytos augalų virusų šeimos, gentys ir rūšys /pagal 8 th Report of'the 
International Committee on Taxonomy of Viruses, 27 May 2005, http:/Avww.ncbi.nIm.nih.gov/ 


r . Rūšys — genties atstovai 
Seima Gentis = S : = = 
Tarptautinis pavadinimas Lietuviškas pavadinimas 
l 2 3 4 
Benyvirus Beet necrotic yellow vein Runkelių nekrotinio gyslų 
virus pageltimo virusas 
Bromoviridae Alfamovirus Alfalfa mosaic virus Liucernų mozaikos virusas 
Ilarvirus Tobacco streak virus Tabako dryžligės virusas 
Bromovirus Brome mosaic virus Dirsių mozaikos virusas 
Cucumovirus Cucumber mosaic virus Agurkų mozaikos virusas 
Oleavirus Olive latent virus 2 Alyvmedžių latentinis viru- 
sas 2 
Bunyaviridae Zospovirus Zomato spotted wilt virus Pomidorų dėmėtojo vytulio 
virusas 
Caulimoviridae | Caulimovirus Cauliflower mosaic virus Žiedinių kopūstų mozaikos 
virusas 
Soymovirus Soybean chlorotic mottle Sojų chlorotinės margligės 
virus virusas 
Cavemovirus Cassava vein mosaic virus Manijokų gyslų mozaikos 
virusas 
Tungrovirus Rice tungro bacilliform virus | Ryžių tungro baciliškas 
virusas 
Badnavirus Commelina yellow mottle Commelina geltonosios 
virus margligės virusas 
Petuvirus Petunia vein clearing virus Petunijų gyslų pašviesėjimo 
virusas 
- Cheravirus Cherry rasp leaf virus Vyšnių lapų grublėtumo 
virusas 
Closteroviridae | Closterovirus | Beet yellows virus Runkelių geltos virusas 
Crinivirus Lettuce infectious yellows Salotų infekcinės geltos vi- 
virus rusas 
Ampelovirus Grapevine leafroll-associa- | Vynmedžių lapų susisukimo 
ted virus 3 asocijuotas virusas 3 
Comoviridae Comovirus Cowpea mosaic virus Kininės vignos mozaikos 
virusas 

l 2 3 J 
Fabavirus Broad bean wilt virus 1 Pupų vytulio virusas 1 
Nepovirus Zobacco ringspot virus Tabako žiediškosios dėmėtli- 
gės virusas 
— Endornavirus Vicia faba endornavirus Pupų endornavirusas 
Potexvirus Potato virus X Bulvių X virusas 
Manadrivirus | Indian citrus ringspot virus | Indiškųjų citrinmedžių žie- 
diškosios dėmėtligės virusas 
Flexiviridae Allexivirus Shallot virus X Svogūnų X virusas 
Carlavirus Carnation latent virus Gvazdikų latentinis virusas 
Foveavirus Apple stem pitting virus Obelų kamieno duobėtumo 
virusas 
Capillovirus Apple stem grooving virus Obelų kamieno rievėtumo 
virusas 
Vitivirus Grapevine virus A Vynmedžių A virusas 
Trichovirus Apple chlorotic leaf spot Obelų chlorotinės dėmėtligės 
Virus virusas 
- Furovirus Soil-borne wheat mosaic Kviečių dirvožemiu plintan- 
virus čios mozaikos virusas 
Geminiviridae | Mastrevirus Maize streak virus Kukurūzų dryžligės virusas 
Curtovirus Beet curly top virus Runkelių garbanotosios vir- 
šūnės virusas 
Begomovirus Bean golden mosaic virus Pupelių auksinės mozaikos 
- Puerto Rico virusas — Puerto Rico 
Zopocuvirus Zomato pseudo-curly top Pomidorų netikrosios gar- 
Virus banotosios viršūnės virusas 
— Hordeivirus Barley stripe mosaic virus Miežių dryžuotosios mozai- 
kos virusas 
Idaeovirus Raspberry bushy dwarf virus | Aviečių krūmiškosios žema- 
ūgės virusas 
Luteoviridae Luteovirus Barley yellow dwarf virus- Miežių geltonosios žemaūgės 
PAV virusas-PAV 
Polerovirus Potato leafroll virus Bulvių lapų susisukimo vi- 
rusas 
Enamovirus Pea enation mosaic Žirnių deformuojančiosios 
virus-1 mozaikos virusas 
Metaviridae Metavirus Sacharomyces cerevisiae Ty3 | Tikrųjų mielių Ty 3 virusas 
virus 
Nanoviridae Nanovirus Subterranean clover stunt Gulsčiastiebių dobilų žemaū- 
virus gės virusas 
Babuvirus Banana bunchy top virus Bananų kuokštiškosios viršū- 


nės virusas 

l 2 3 J 
- Ophiovirus Citrus psorosis virus Citrinmedžių žvynelinės 
virusas 
- Ourmiavirus Ourmia melon virus Ourmia melionų virusas 
(Pastaba: „„Ourmia“ — tai 
vietovė Irane) 
Partitiviridae Alphacrypto- | White clover cryptic Baltųjų dobilų kriptinis vi- 
virus virus 1 rusas 1 
Betacrypto- White clover cryptic Baltųjų dobilų kriptinis 
virus virus 2 virusas 2 
m Pecluvirus Peanut clump virus Žemės riešutų kuokštiškumo 
virusas 
- Pomovirus Potato mop-top virus Bulvių viršūnės kuokštiškų- 
mo virusas 
Potyviridae Potyvirus Potato virus Y Bulvių Y virusas 
Rymovirus Ryegrass mosaic virus Svidrių mozaikos virusas 
Bymovirus Barley yellow mosaic virus Miežių geltonosios mozaikos 
virusas 
Macluravirus | Maclura mosaic virus Makliūros mozaikos virusas 
Ipomovirus Sweet potato mild motile Batatų silpnosios margligės 
virus virusas 
Tritimovirus Wheat streak mosaic virus Kviečių dryžuotosios mozai- 
kos virusas 
Pseudoviridae Pseudovirus Saccharomyces cerevisiae Tikrųjų mielių Ty 1 virusas 
Ty! virus 
Sirevirus Glycine max SIRE virus Sojos SIRE! virusas 
Reoviridae Fijivirus Fiji disease virus Cukranendrių Fidži ligos 
virusas 
Phytoreovirus | Rice dwarf virus Ryžių žemaūgės virusas 
Oryzavirus Rice ragged stunt virus Ryžių gauruotosios žemau- 
gės virusas 
Rhabdoviridae Cytorhabdo- | Lettuce necrotic yellows Salotų nekrotinės geltos 
virus virus virusas 
Nucleorhab- | Potato yellow dwarf virus Bulvių geltonosios žemau- 
dovirus gės virusas 
- Sadwavirus Satsuma draft virus Satsuma mandarinų žemaū- 
gės virusas 
Seguiviridae Seguivirus Parsnip yellow fleck virus Pastarnokų geltonojo šlakuo- 
tumo virusas 
Waikavirus Rice tungro spherical virus | Ryžių tungro sferinis virusas 
- Sobemovirus | Southern bean mosaic virus | Pupelių pietinės mozaikos 
virusas 
= Zenuivirus Rice stripe virus Ryžių dryžligės virusas 

1 2 3 4 
= Tobamovirus | Tobacco mosaic virus Tabako mozaikos virusas 
— Zobravirus Zobacco rattle virus Tabako garbanotosios dryžli- 
gės virusas 
ZTombusviridae Zombusvirus Zomato bushy stunt virus Pomidorų krūmiškosios že- 
maūugės virusas 
Carmovirus Carnation mottle virus Gvazdikų margligės virusas 
Necrovirus Tobacco necrosis virus A Tabako nekrozės A virusas 
Dianthovirus | Carnation ringspot virus Gvazdikų žiediškosios dė- 
mėtligės virusas 
Machlomo- Maize chlorotic mottle virus | Kukurūzų chlorotinės 
virus margligės virusas 
Avenavirus Oat chlorotic stunt virus Avižų chlorotinės žemaūgės 
virusas 
Aureusvirus Pothos latent virus Pothos latentinis virusas 
Panicovirus Panicum mosaic virus Panicum mozaikos virusas 
Tymoviridae Maculavirus Grapevine fleck virus Vynmedžių demėtligės vi- 
rusas 
Zymovirus Zurnip yellow mosaic virus | Griežčių geltonosios mozai- 
kos virusas 
Marafivirus Maize rayado fino virus Kukurūzų rayado fino virusas 
= Umbravirus Carrot mottle virus Morkų margligės virusas 
— Varicosavirus | Lettuce big-vein associated | Salotų gyslų sustorėjimo 
virus virusas 


Visi virusai priklauso Virus karalystei. Visų pirma, skiriami RNR ir DNR turintys vi- 
rusai. Toliau virusai skirstomi į dviviję ar vienviję DNR ar RNR turinčius virusus. Toliau 
klasifikacijoje naudojami tokie rodikliai: viruso dydis, baltymų ir fermentų kiekis ir charak- 
teristikos, fiziologinės, cheminės ir biologinės jų savybės. 

Tarptautiniai virusų šeimų pavadinimai rašomi lotynų (pvz., Potyviridae), o genčių ir 
rūšių — anglų kalba (Potyvirus spp., Potato virus Y). Augalų virusus yra priimta vadinti pa- 
gal augalo šeimininko, kuriame daugiausia aptinkami, ir ligos pavadinimus, taip pat virusai 
gali būti numeruojami arba žymimi didžiosiomis raidėmis. Pavyzdžiui, tabako mozaikos 
sukėlėjas yra vadinamas Zobacco mosaic tobamovirus, pomidorų dėmėtojo vytulio — 70- 
mato spotted wilt tospovirus, runkelių gyslų nekrozinio pageltimo — Beet necrotic yellow 
vein furovirus, vynuogių žemaūgės - Grapevine stunt virus ir t. t. Tačiau virusai nėra siaurai 
specializuoti ir gali pažeisti įvairius augalus šeimininkus, pavyzdžiui, pomidorų žiediško- 
sios dėmėtligės virusas (Tomato ringspot nepovirus) gali sukelti tabako lapų žiediškąją dė- 
mėtligę, obelų skiepūglių nekrozę ir vyšnių šakelių medienos duobėtumą; bulvių Y virusas 
(Potato Y potyvirus), sukeliantis bulvių dryžligę, pažeidžia bulves, pomidorus, tabaką ir 
kitus augalus. 


3.3. Virusinių ligų simptomai ir jų tipai 


Virusai randami daugelyje augalų ir gali juose gyventi 11gą laiką išnaudodami augalus, 
tačiau jų nenužudydami. Virusinėmis ligomis augalai dažniausiai suserga susidarius tam 


VIRUSAI IR VIROIDAI - AUGALŲ LIGŲ SUKĖLĖJAI 49 


tikroms sąlygoms — augalai nusilpsta dėl maisto medžiagų, drėgmės trūkumo, nepalankių 
oro ir kitų sąlygų arba suaktyvėja virusai. Virusinių ligų simptomai labai įvairūs. Daugelio 
virusinių augalų ligų simptomai pirma išryškėja ant lapų, bet kai kurie simptomai matomi 
ant žiedų, stiebų, vaisių ar šaknų. Ligos simptomų išsivystymas labai priklauso nuo ligos 
sukėlėjo koncentracijos augaluose, augalo amžiaus ir augimo sąlygų. Kartais virusines au- 
galų ligas sunku atskirti nuo neinfekcinių augalų ligų, kurias sukelia nepalankios aplinkos 
sąlygos arba cheminiai pažeidimai. 

Tačiau dažnai ligų požymiai būna pakankamai būdingi, kad galima būtų įtarti virusinę ligą. 
Pagal ligos pasireiškimo pobūdį virusinių augalų ligų požymius galima skirstyti į šiuos tipus: 

Gelta. Augalų lapai palaipsniui praranda sodrią žalią spalvą, šviesėja ir gelsta dėl ląstelėse 
sumažėjusio chlorofilo kiekio. Geltos simptomai aptinkami cukrinių runkelių (Beet necrotic 
vellow vein furovirus), miežių (Barely yellow dwarf virus) ir kitų augalų pasėliuose. 

Mozaika. Tai pagrindinis virusinių ligų požymis, dažniausiai pastebimas ant lapų, bet 
kartais, nors ir nelabai ryškios, mozaikos, būna ir ant vaisių. Sergančių augalų lapai smul- 
kesni, tarpugysliuose išmarginti tamsiai žaliomis, žalsvomis, gelsvomis ar blizgančiomis 
mozaikiškomis dėmėmis. Sumažėjus chlorofilo kiekiui, dėmėti lapai pirma laiko pradeda 
džiūti. Ryškūs mozaikos požymiai pasirodo esant tabako mozaikos (7Zobacco mosaic toba- 
movirus), agurkų mozaikos (Cucumber mosaic cucumovirus), Kucernų mozaikos (A/falfa 
mosaic alfamovirus), obelų mozaikos (Apple mosaic ilarvirus) virusų infekcijai. 

Dryžuotumas. Ant lapų, žiedų ir stiebų būna patamsėjusių arba šviesių dryžių, išsi- 
dėsčiusių išilgai gyslų. Ant vaisių dryžiai sudaro siauras, netaisyklingas juostas. Ryškiausi 
simptomai matomi ant tulpių, pažeistų tulpių margligės (Tulip breaking potyvirus), ant nar- 
cizų, užsikrėtusių geltonosios dryžligės (Narcissus yellow stripe potyvirus) virusais. 

Žiediškasis dėmėtumas. Ant lapų, stiebų ir vaisių aplink dėmes būna ryškiai patamsė- 
jusių ar pašviesėjusių audinių žiedas. Kartais ant sergančių augalų lapų būna šviesiai žali 
ratai. Žiediškosios mozaikos pastebimos avietėse, pažeistose žemuogių latentinės žiediško- 
sios dėmėtligės virusu (Strawberry latent ringspot nepovirus), vynuogėse ir tabake, pažeis- 
tuose tabako žiediškosios dėmėtligės virusu (7Zobacco ringspot nepovirus). 

Nekrozė. Požymiai išryškėja ant sergančių augalų lapų, medžių kamienų ir kitų augalų 
dalių. Sergančių augalų audiniai atskirais lopais paruduoja ir apmiršta. Pavyzdžiui, vyšnių 
vaisių nekrozę sukelia Apple chlorotic leaf spot virus, o vyšnių ir slyvų žievės - Cherry 
black canker virus. 

Deformacijos, priklausomai nuo pažeisto augalo ir ligos sukėlėjo, būna įvairios; tai 
lapų garbanotumas, lapų susiaurėjimas, vaisių raukšlėtumas, žiedų deformacija ir kt. 

Lapų garbanotumas — požymis susidaro dėl lapų gyslų sutrumpėjimo, tarpgysliniam 
audiniui vystantis normaliai — lapalakštis susigarbanoja. 

Lapų susiaurėjimas — augalų lapalakščiai redukuojasi ir pasidaro siūliški. Kartais pa- 
žeisti augalų lapai būna panašūs į paparčio (lapų papartiškumas). Tipiški požymiai išryškė- 
ja pomidoruose, pažeistuose agurkų mozaikos virusu (Cucumber mosaic cucumovirus). 

Lapų susisukimas. Pažeistų augalų viršūniniai lapai pasidaro blyškesni, jų lapalakščiai 
susisuka aukštyn, auga vertikalia kryptimi. Tokie požymiai išryškėja bulves pažeidus bul- 
vių lapų susisukimo virusui (Potato leaf roll polerovirus). 


50 AUGALŲ PATOLOGIJA +! BENDROJI DALIS 


Vaisių raukšlėtumas — ligos požymiai randami ant laukinių ir kultūrinių obuolių vaisių, 
pažeistų viroidų (Apple scar skin viroid). Jie būna raukšlėti, kartais net sutrūkę, blogo skonio. 

Žiedų deformacija — tai įvairaus pobūdžio žiedlapių formos pakitimai, dažniausiai su- 
keliami mišrios virusinės infekcijos. 

Žiedų pilnavidurė — pažeistų virusais augalų žiedų vainiklapiai pasidaro siūliški, jų 
išsivysto nenormaliai daug, žiedai atrodo lyg pilnaviduriai. Ryškūs simptomai pastebimi 
juodųjų serbentų pilnavidurės (Black currant reversion virus) pažeistuose serbentuose. Gali 
deformuotis ir kitos žiedų dalys: kuokeliai, mezginė, taurėlapiai. Paprastai žiedų būna pa- 
kitusi ir spalva. 

Žemaūgiškumas (nanizmas) — sergantys augalai būna žemo ūgio ir gausiai krūmijasi. 
Šaknų sistema būna silpnai išsivysčiusi, sudaryta iš trumpų šaknelių pluošto. Požymiai 
labai panašūs į sausros sukeltą nanizmą. Tipinius požymius turi morkos ir miežiai, pažeisti 
morkų ir miežių žemaūgės virusų (Carrot mottle mimic umbravirus ir Barley yellow dwarf 
luteovirus). 

Rizomanija. Simptomai išsivysto ant augalų šaknų: tai gali būti pagrindinės šaknies ne- 
krotizacija, įvairūs įdubimai, raukšlėtumas, susidaro daug šoninių smulkių šaknelių, kurios 
sudaro kuokštus. Būdingi požymiai susidaro ant runkelių šakniagumbių, pažeistų runkelių 
gyslų nekrotinio pageltimo viruso (Beet necrotic yellow vein furovirus). Rizomanijos simp- 
tomai dažnai kartu būna su geltos simptomais. 

Išaugos. Kai kurie virusai skatina ląstelių dalijimąsi arba jų augimą, t. y. sukelia hi- 
perplaziją arba hipertrofiją. Padidėjusios arba greitai besidalijančios ląstelės sudaro išau- 
gas arba gumbus ant augalų atskirų organų. Taip silpninimas augalas ir maisto medžiagos, 
skirtos vaisių, sėklų ar reikiamų audinių susidarymui, nukreipiamos nereikalingo darinio 
formavimui, sutrinka augalo medžiagų apykaita ir funkcijos. Citrusinius augalus pažeidžia 
Citrus woody gall luteovirus. 

Daugeliui virusinių augalų ligų būdingi mišrūs simptomai — drauge su mozaika pasireiš- 
kia nekrozė, lapų susiraukšlėjimas, susiaurėjimas, žemaūgiškumas, rizomanija — lapų gelta. 
Dažnai pagal išorinius simptomus ligos prigimtį nustatyti sunku. Diagnozė patikslinama 
taikant specialius tikslesnius tyrimo metodus. 


3.4. Virusų pažeidimo mechanizmas, jų aplinkos sąlygų poreikiai, plitimas 


Virusai, patekę į augalų maitintojų ląsteles, pakeičia jų biologinius ir biocheminius pro- 
cesus. Dėl to sumažėja fotosintezės bei fermentų aktyvumas. 

Dauguma virusinių ligų pagal pažeidimų pobūdį skirstomos į geltų ir mozaikų tipus. 
Augalams užsikrėtus geltų tipų virusais, pastebimas stipresnis pažeidimas, palyginti su mo- 
zaikų tipo. Charakteringas geltų tipo ligų bruožas — viso augalo arba atskirų jo dalių de- 
formacija, vandens indų pakitimai. Šiuos virusus daugiausia perneša cikadėlės. Užsikrėtus 
augalams mozaikų tipo virusais, pakinta augalų spalva dėl chloroplastų gamybos sutrikimų, 
bet augalų forma mažai keičiasi. Šio tipo virusus dažniausiai perneša amarai. 

Atskirų rūšių virusai nėra stabilūs. Veikiami aplinkos, jie pakinta ir susidaro nauji kamie- 
nai, kurie skiriasi baltymo struktūra, serologine reakcija, jautrumu aukštai temperatūrai. 

Virusai yra labai jautrūs aplinkos pH. Optimalios jiems sąlygos, kai pH yra nuo 6,0 iki 
9,0. Šarminė aplinka sunaikina virusus, o rūgščioje terpėje jie nesivysto. 

Virusai jautrūs ir aukštoms temperatūroms — daugelis jų žūva +42 *C temperatūroje. 
Virimo temperatūroje visi virusai žūva per trumpą laiką. 

Daugelis virusų išskirtose augalų sultyse ar joms išdžiuvus žūva per kelias minutes. 
Tačiau kai kurie virusai išlieka patogeniški labai ilgai. Virusai yra tikrieji parazitai ir negali 
gyventi, vystytis ir daugintis negyvuose audiniuose, tačiau, žuvus augalui, kai kurių virusų 
virionai kristalizuojasi, o patekę į gyvą augalą tuoj pat atgyja ir pradeda daugintis. 

Virusai dažniausiai sukelia chroniškas ligas, nes, staiga nužudę augalus, jie netektų ga- 
limybių plisti ir daugintis. 

Yra žinoma per 400 vabzdžių rūšių, iš jų amarai, erkės, tripsai, baltasparniai, cikadėlės 
ir kiti čiulpiantys ir graužiantys vabzdžiai bei blakės, vabalai, kurie perneša įvairių augalų 
virusus. Pavyzdžiui, baltasparniai platina Lettuce infectious yellows closterovirus 1 Sweet 
potato mild mottle ipomovirus, cikadėlės - Maize rayado fino marafivirus, vabalai - Potato 
X potexvirus. Keletą virusų gali pernešti ir žiogai bei erkės. Erkės perneša kai kuriuos mi- 
glinių (Ryegrass mosaic rymovirus it Wheat streak mosaic rymovirus) ir česnakinių augalų 
(Shallot mite-borne latent potexvirus) virusus. Tačiau daugiausia, per 270 virusų rūšių, per- 
neša amarai — iš jų Cauliflower mosaic caulimovirus, Cucumber mosaic cucumovirus, Al- 
falfa mosaic alfavirus, Broad bean wilt fabavirus, Beet yellows closterovirus, Turnip yellow 
mosaic potyvirus ir kt. Jeigu kiti graužiantys vabzdžiai perneša virusus po 1-4 dienų, kai 
gausiau pasimaitina užkrėstais augalais, tai amarai ir kiti čiulpiantys kenkėjai gali užkrėsti 
sveikus augalus per keliasdešimt sekundžių nuo pasimaitinimo užkrėstais augalais. Kai 
kurie virusai neplinta kitais būdais ir gali būti pernešami tik vabzdžių. 

Virusus taip pat perneša nematodai. Žinoma apie 20 rūšių virusų, kuriuos platina nema- 
todai. Jie perneša virusus pirma maitindamiesi ligotų, o po to sveikų augalų šaknimis. Taip 
plinta Zobacco rattle tobravirus ir Tobacco ringspot nepovirus bei gvazdikų žiediškosios 
dėmėtligės virusas —- Carnation ringspot dianthovirus. 

Virusus gali pernešti ir grybai, dažniausiai žemesnieji, gyvenantys dirvožemyje ir au- 
galų šaknyse. Yra žinoma per 30 augalų virusų, kurie plinta grybiena ir sporomis, ir ypač 
Zzoosporomis. Pavyzdžiui, cukrinių runkelių rizomanijos virusą perneša grybas Polymyxa 
betae, kuris parazituoja dažniausiai Chenopodiaceae šeimos augalų šaknyse. Judrios grybo 
Zoosporos per šakniaplaukius patenka į augalo šaknis, kartu pernešdamos ir virusą. Grybai 
perneša ir Potato mop-top furovirus, Wheat soil-borne mosaic furovirus, Tobacco necrosis 
necrovirus ir kt. 

Virusai nuo vienų augalų į kitus gali pereiti ir per kelis augalus pažeidžiančius brantus 
ar kitus parazitinius ar pusiau parazitinius augalus. 

Daugelis augalų virusų perduodami per sodinamąją medžiagą, sėklas ar net žiedadul- 
kes. Virusai gali būti sėklų viduje ar jų paviršiuje. Per sėklas virusinės ligos plinta žymiai 
lėčiau nei kontaktiniu būdu ar per vabzdžius. Dabar žinoma per 100 rūšių virusų, plintančių 
kartu su augalų sėkla, tai Barley stripe mosaic hordeivirus, Maize chlorotic motitle mach- 
lomovirus ir kt. Per vegetatyvines augalų dalis virusai plinta augalus dauginant svogūnais, 
gumbais, kero dalijimu, šakniastiebiais, ūgliais ar skiepais. Ypač virusai plinta, kai, siekiant 
padauginti, bulvių gumbai skaldomi į kelias dalis. Vegetatyviškai dauginant augalus, bet 
kruopščiai dezinfekuojant įrankius, virusų plitimas būna kiek mažesnis. Per žiedadulkes 
virusai plinta, kai infekuoti būna motininiai augalai, o užkrėstos žiedadulkės apdulkina 

sveikus augalus. Taip persiduoda slyvų žievės nekrozės virusas (Prunus necrotic ringspot 
ilarvirus) it tabako dryžligės virusas (7Tobacco streak ilarvirus). 

Virusai persiduoda ir hidroponiniuose šiltnamiuose, t. y. kai augalai maitinami maisto 
medžiagų tirpalais. Patekę į maitinamuosius tirpalus, virusai išplinta visame šiltinamyje au- 
gančiuose augaluose. Avižų chlorotinės žemaūgės virusas (Oat chlorotic stunt tobusvirus) 
pernešamas mechaniškai per dirvą. 

Virusai dažniausiai būna augalų lapuose, šaknyse, žieduose, o sėklose — tik kai kurios 
virusų rūšys. Per vandens indus virusai gali patekti į visas augalo dalis. 

Virusai persiduoda ir kontaktiniu būdu, kai liečiasi pažeistų ir sveikų augalų lapai, stie- 
bai, šaknys, šaknų plaukeliai. Ypač palankios sąlygos virusams plisti, kai yra stiprus vėjas 
ir pažeidžiamas lapų paviršius ar jie aplaužomi. Virusai persiduoda augalų priežiūros metu 
kaupiant, purenant, ravint, genint, skabant ir pikuojant augalus. Tuomet pažeidžiami audi- 
niai ir atsidaro vartai virusų infekcijai. Virusai mechaniškai dažniausiai pernešami inten- 
syviai prižiūrimuose bulvių, pomidorų ir agurkų pasėliuose (7Zobacco mosaic tobamovirus, 
Potato X potexvirus, Cucumber mosaic cucumovirus). 


3.5. Viroidai 


1967 m. atrasta dar viena patogenų grupė — viroidai. Tai mažiausi ligų sukėlėjai ir ski- 
riasi nuo virusų savo dydžiu - jie sudaryti iš ribonukleorūgšties (RNR) ir neturi baltyminio 
apvalkalo. Viroidų RNR molekulės yra sudarytos maždaug iš 300 (nuo 220 iki 375) nukleo- 
tidų ir yra apie 10 kartų mažesnės nei viruso RNR, todėl genetinė informacija yra gerokai 
mažesnė. RNR nekoduoja baltymų ir yra netransliuojama; ją replikuoja šeimininko ląstelių 
fermentai. Informacijos apie viroidų sukeliamas augalų ligas ir ligos mechanizmą paskelbta 
nedaug. Pirmasis buvo atrastas bulvių gumbų verpstiškumo viroidas (Potato spindle tuber 
viroid) (13 pav.). Pažeistų bulvių gumbai praranda tipinę formą — tampa ploni ir ilgi. Kai 
kas linkęs manyti, kad tai nauja bulvių veislė. 


13 paveikslas. Pažeistos viroidų bulvės 

Šiuo metu žinomos tik kelios dešimtys (per 30) viroidų sukeliamų augalų ligų. Reikš- 
mingi yra pomidorų viroidas (Zomato planta macho viroid), kriaušių pūslėtojo vėžio (Pear 
blister canker viroid), persikų paslėptosios mozaikos viroidai (Peach latent mosaic viroid), 
chrizantemų, gvazdikų, petunijų žemaūgės ir kt. Viroidai pažeidžia obelis, slyvas, abri- 
kosus, vynuoges, citrusinius ir kitus augalus. Augalų viroidai daugiausia plinta su augalų 
sėklomis ar žiedadulkėmis bei vegetatyviškai dauginant augalus. Viroidų pažeidimus sunkų 
atskirti nuo virusų. Identifikuoti ir plačiau aprašyti augalų viroidai ir jų sistematika pateikti 
5 lentelėje. 

Pastaraisiais metais atrasta tarpinių patogenų tarp virusų ir viroidų. Tai virusai satelitai 
ir satelitinė vienvija RNR. Virusai satelitai sudaryti iš baltyminio apvalkalo ir nukleorūgš- 
ties, koduojančios tik vieną baltymą, dėl to jiems daugintis reikalingas virusas padėjėjas. 
Satelitinė RNR nekoduoja jokio baltymo ir yra įvilkta į vieną baltyminį apvalkalą su viruso 
padėjėjo nukleorūgštimi. Tiek virusai, tiek vienvijė RNR turi įtakos viruso padėjėjo suke- 
liamiems požymiams /Navalinskienė, Samuitienė, 2006/. 


5 lentelė. Identifikuotų viroidų pagrindinės šeimos gentys ir rūšys /pagal 8 th Report of the Inter- 
national Committee on Taxonomy of Viruses, 27 May 2005, http:/Avww.ncbi.nlm.nih.gov/ 


Šeima Gentis Rūšis 
Avsunviroidae Avsuniviroid Avocado sunblotch viroid 
Pelamoviroid Peach latent mosaic viroid 
Pospiviroidae Pospiviroid Potato spindle tuber viroid 
Hostuviroid Hop stunt viroid 
Cocadviroid Coconut cadang-cadang viroid 
Apscaviroid Apple scar skin viroid 
Coleviroid Coleus blumei viroid 1 


3.6. Virusinių ir viroidinių ligų diagnostikos metodai 


Virusinės ir viroidinės (toliau — virusinės) ligos diagnozuojamos keletu metodų. Pagrin- 
diniai jų yra: 

Vizualinis metodas — tai pats greičiausias metodas, nustatant virusinę ligą pagal išori- 
nius ligos simptomus. Šis metodas yra tik preliminarus, nes virusinių ligų simptomai gali 
kisti nuo daugelio veiksnių (viruso kamieno, augalo rūšies ir veislės, aplinkos sąlygų) arba 
esant tam tikroms sąlygoms virusai gali būti užslėpti. Išoriniais ligos požymiais galima 
apsiriboti, kada jie yra labai ryškūs ir kai juos galima tiksliai atskirti nuo kitų ligų požymių. 
Kartais virusinių ligų simptomai gali būti labai panašūs į neinfekcinių ligų simptomus arba 
į kenkėjų, ypač čiulpančiųjų, pažeidimus. Todėl tiksliai nustatyti virusines ligas vien tik 
pagal simptomus tiesiog neįmanoma. 

Papildomo užkrėtimo metodas. Siekiant įrodyti, kad augalas tikrai serga virusine liga, 
nuo sergančio augalo infekcija perkeliama į sveiką (kontrolinį) augalą. Tačiau šis metodas 
daugiausia taikomas moksliniuose tyrimuose. Infekcija iš sergančio augalo į sveiką gali 
būti perkeliama keliais būdais. Užlašinama sergančio augalo sulčių ant mechaniškai pa- 
žeisto (peiliu, aštriu smėliu) sveiko augalo ir laukiama 3—30 dienų, kada pasirodys ligos 

simptomai. Taip galima perkelti tik kontaktiniu, mechaniniu būdu plintančius virusus. Jei 
ant dirbtinai užkrėstų augalų lapų pasirodo ligos simptomai — nekrozės, chlorozės, defor- 
macijos — daroma išvada, kad tiriamas augalas buvo pažeistas infekcine liga. Tačiau jei 
infekcija nepasireiškia, teigti, kad tai buvo ne virusinė liga, negalima, nes ne visi virusai 
persiduoda kontaktiniu būdu. Toliau galima užkrėsti skiepijimo būdu. Skiepijimo būdu 
persiduoda visi virusai. Į sveiką augalą įskiepijama sergančio augalo šakelė ar 3—5 dienoms 
suglaudžiamos kitos įpjautos augalų dalys, prispaudžiama ant žaizdos odelė. Nebūtina, kad 
augalų dalys suaugtų, pakanka, kad tarp jų vyktų sulčių apytaka. Jei ligos simptomų ne- 
pastebima ant sveiko augalo, galima tikėtis, kad tai buvo neinfekcinė liga. Infekciją galima 
nustatyti ir panaudojus kenkėjus, dažniausiai amarus — virusų pernešėjus. Kenkėjai, kurie 
prieš tai nesimaitino virusuotais augalais, perkeliami ant sergančiųjų, o vėliau ant sveikų. 
Po to stebimi kontroliniai augalai. Virusus galima perkelti ir panaudojus parazitinius au- 
galus — brantus. Nustačius, kad augalai serga virusinėmis ligomis, reikia nustatyti, koks 
virusas išplitęs augaluose. 

Serologiniai metodai. Virusinių ligų diagnostikai naudojami šie serologiniai metodai: 
agliutinacija, komplemento sujungimas, imunodifuzija agare, precipitacijos reakcija, 
mikroskopinė agliutinacija bei kitos specifinės serologinės reakcijos konkrečiai virusinei 
infekcijai nustatyti. 

Augalų virusinių ligų diagnostikai anksčiau plačiai naudota agliutinacijos reakcija, ku- 
rios principas yra tas, kad, suleidus į gyvūno kraują svetimo baltymo (viruso), gyvūno 
kraujyje susidaro baltyminiai antikūnai, kurie geba sujungti svetimą baltymą ir padaryti jį 
nekenksmingą. Šiuo reiškiniu yra pagristas gyvūnų imunitetas infekcinėms ligoms. Serolo- 
ginė reakcija ir yra pagrista reakcija tarp antigeno (patekusio baltymo) ir antikūno (susida- 
riusio specialaus baltymo). Antikūnai pasižymi tokiomis savybėmis: labai specializuoti ir 
susidaro tik konkretiems antigenams; labai jautrūs ir reaguoja, net jei yra nedaug antigenų; 
susidaro jų perteklius — t. y. daugiau nei įvedama antigeno; reaguoja ne tik gyvame orga- 
nizme, bet ir išorėje. 

Taigi šiuo pagrindu sukurta serologinė analizė. Tam tikro viruso antigenai kas 2 savaites 
kelis kartus suleidžiami į gyvūno (triušio ar arklio) organizmą, kur pasigamina specifiniai 
šiam virusui antikūnai. Praėjus 7—10 dienų po paskutinės injekcijos, iš gyvūno paimama 
kraujo ir iš jo gaminamas serumas. Analizei paimamas augalas, išspaudžiamos sultys, į 
sultis įlašinamas specifinis serumas ir, antigenui susitikus su antikūnu, per 1-3 minutes 
iškrinta nuosėdos. Tai rodo, kad augalas serga virusine liga, sukelta viruso, kuriam paga- 
mintas antiserumas. 

Jeigu serologinei analizei naudojamos centrifuguotos augalo sultys bei tarp antigeno ir 
antikūno reakcija vyksta be kitų ląstelinių komponentų, susidariusios nuosėdos vadinasi 
precipitatu, o pati reakcija — precipitacija. 

Dabar augalų virusinei ligų diagnostikai vis plačiau naudojamas imunofermentinis 
(ELISA) metodas. Jo esmė tokia: specifiniai viruso antikūnai sujungiami su fermentu ir 
gaunamas vadinamasis konjugatas; konjugato įdedama į virusuoto augalo sultis; fermentais 
žymėti antikūnai reaguoja su viruso antigenu; fermentas, sujungtas su antikūnais, pereina į 
neaktyvią būklę, nes antigenas absorbuojamas antikūnų; aktyvūs fermentai pasilieka tuose 
antikūnuose, kurie nedalyvauja reakcijoje su virusu; pridedama substrato, kurį veikia šis 


VIRUSAI IR VIROIDAI - AUGALŲ LIGŲ SUKĖLĖJAI 55 


fermentas; dalyvavusio reakcijoje fermento kiekis nustatomas fotometriškai, pagal spalvi- 
nės reakcijos intensyvumą. Viruso kiekis nustatomas pagal fermento aktyvumo sumažėji- 
mą bandomajame pavyzdyje (kontrolė ir sergantys augalai). Šis metodas yra pakankamai 
tikslus ir naudojamas daugelyje šalių. 

Kompanijos, gaminančios testų rinkinius, skirsto juos į tiksliuosius bei ekspres (greituo- 
sius). Pastarieji nėra tikslūs ir suteikia informaciją tik apie tiriamo objekto užsiteršimą ar 
ne. Tikslieji imunofermentiniai diagnostiniai rinkiniai nustato tiriamo objekto užsikrėtimą 
vienu ar kitu patogenu tam tikro intervalo diapazone. Naudojant tyrimams tiksliuosius imu- 
nofermentinius tyrimus, kiekybiniam užsikrėtimo įvertinimui būtina spalvos intensyvumą, 
koreliuojantį su patogenų kiekiu standartiniuose tirpaluose ir tiriamuosiuose objektuose 
(gali būti augalų lapai, šaknys, stiebai, sėklos ir kt.), matuojanti įranga (fotometras). Nusta- 
tymo tikslumas pagal optinį tankį priklauso ne tik nuo imunofermentinės analizės tikslumo 
ir patikimumo, bet ir nuo išmatuojančio tankį prietaiso jautrumo. 

Augalų indikatorių metodas. Metodo esmė yra ta, kad panaudojamos augalų rūšys, 
kurios labai aktyviai reaguoja į užkrėtimą, tai yra, susidaro labai ryškūs ligos simptomai. 
Kiekvienam virusui yra parenkami specialūs augalai indikatoriai. Pavyzdžiui, bulvių viru- 
sinių ligų diagnostikai naudojamos kai kurios balandų rūšys. Augalams indikatoriams ke- 
liami pagrindiniai reikalavimai yra šie: didelis jautrumas, galimai trumpesnis ligos inkuba- 
cinis periodas, gerai pastebimi, ryškūs, charakteringi ligos simptomai. Augalai indikatoriai 
auginami izoliuoti, kad neapsikrėstų virusais. Virusais lengviau apsikrečia jauni augalai, 
todėl analizei imami augalai, išauginę 3—4 lapelius. Virusinės ligos simptomai pradedami 
stebėti praėjus 1-2 dienoms po apkrėtimo ir stebimi 4 savaites. Taip pat šiai analizei gali 
būti naudojamos augalų dalys, dažniausiai lapai. Apkrėsti lapai patalpinami į drėgną kame- 
rą ir stebimi. 

Elektroninės mikroskopijos metodas. Elektroninė mikroskopija yra tiesioginis meto- 
das. Jos metu matomos viruso dalelės, nustatoma viriono forma ir dydis. Kai kurie virusai 
sudaro būdingus viduląstelinius darinius — intarpus, pagal kuriuos jie gali būti identifikuo- 
jami. Intarpai gali būti nustatomi ir šviesiniu mikroskopu. Elektroninis mikroskopas buvo 
išrastas 1932 m. ir nuolat tobulinamas. Dabar yra tobulų skenuojančių elektroninių mikros- 
kopų, kurie objekto paviršiaus vaizdą perduoda į kompiuterių monitorius. Elektroninės mi- 
kroskopijos metodas yra labai brangus ir sudėtingas. Jis taikomas moksliniuose tyrimuose 
arba tada, kai labai svarbu tiksliai identifikuoti infekcijos sukėlėją. 

Mikroskopavimui ruošiami augalų ekstraktai. Tam užsikrėtusių augalų audiniai supjaus- 
tomi ar sutrinami buferiniame tirpale arba audinio gabalėlis pertraukiamas per vandens 
lašą, užlašintą ant elektroninio mikroskopo tinklelio. Preparatams paruošti naudojamos 
specialios medžiagos, kurios įsiskverbia į virusų daleles 1r išryškina jų vidinę struktūrą. 

Molekulinių testų metodai. Vienas jų - nukleorūgšties hibridizacijos metodas, kuris 
remiasi specifinės nukleorūgšties zondo ir imobilizuotos ant filtrų viruso nukleorūgšties 
hibridizacija. Metodas taikomas masinei virusų diagnozei, ypač kai virusų koncentracija 
yra nedidelė. Taikant polimerazės grandininės reakcijos (PGR) metodą, reikiami DNR 
fragmentai padauginami in vitro polimerazės grandinine reakcija. PGR produktai įverti- 
nami elektroforeze agarozės ar poliakrilamido gelyje. Šis metodas dažniausiai taikomas 
moksliniuose tyrimuose, ypač nustatant virusų taksonomiją. 

Virusų išskyrimas, pagausinimas ir ekstrahavimas. Virusų, jų baltymų ir nukleo- 
rūgščių cheminių ir fizikinių savybių tyrimams reikia išgrynintų virusų preparatų, kurie 
naudojami virusų diagnostikai ir antiserumų gamybai. Virusai iš virusų mišinio išskiriami 
naudojant skirtingus augalus šeimininkus. Jei virusai pasižymi skirtingomis sedimentacinė- 
mis savybėmis, juos galima atskirti centrifuguojant. 

Jei tyrimams reikia daugiau medžiagos, nedidelis išskirto viruso kiekis pagausinamas 
užkrečiant augalus indikatorius, kuriuose virusai gerai dauginasi ir iš kurių lengvai ekstra- 
huojami. Užkrėsti augalai auginami tinkamiausiomis virusams daugintis sąlygomis. 

Medžiaga ekstrahavimui surenkama, kai virusų koncentracija yra didžiausia. Tikintis 
didesnės sėkmės virusai ekstrahuojami iš šviežių augalų dalių su ryškiais ligos požymiais. 
Virusai išskiriami suardant augalo ląsteles grūstuvėliu ir naudojant įvairius homogenizato- 
rius. Iš suardytų ląstelių virusai ekstrahuojami buferiniuose tirpaluose su priedais. 

Augalų ekstraktai nuskaidrinami centrifuguojant. Ekstraktams nuskaidrinti gali būti 
naudojami organiniai tirpikliai. Jų denatūruoti komponentai pašalinami centrifuguojant 
ekstraktą. Iš nuskaidrintų ekstraktų virusai gali būti nusodinami amonio sulfatų ar poli- 
etilenglikoliu. Galutiniam virusų gryninimui naudojamos įvairios cheminės medžiagos, 
absorbentai, pakartotinis centrifugavimas ir kitos priemonės. Išgryninti virusų preparatai 
laikomi + 2 *C temperatūroje, pridėjus antimikrobinių medžiagų, užšaldyti —70 ...-20 *C 
temperatūroje arba pridėjus 30 proc. sacharozės. 


3.7. Virusinių ligų kontrolė 


Virusinės ligos, nors ir iš karto augalų nesunaikina, tačiau žymiai sumažina jų produkty- 
vumą, produkcijos kokybę, dekoratyvumą, atsparumą kitoms infekcinėms ir neinfekcinėms 
ligoms, nepalankioms aplinkos sąlygoms. Taikomi šie pagrindiniai apsaugos nuo virusinių 
ligų metodai: 

Atsparios veislės. Tai efektyviausias, ekonomiškiausias ir ekologiškiausias apsaugos 
nuo virusinių ligų metodas. Ypač svarbios yra veislės, kurios turi kompleksinį atsparumą 
keliems virusams. Yra sukurtos pomidorų veislės, atsparios tabako mozaikos virusui. Ta- 
čiau atsparių virusams kitų augalų veislių nėra daug. 

Agrotechninės priemonės. Tinkama agrotechnika sudaro sąlygas augalams gerai augti 
ir padidina jų atsparumą virusinėmis ligomis, taip pat neleidžia plisti virusams. Pasėlių tan- 
kumas turi didelės įtakos virusams, kurie plinta mechaniniu-kontaktiniu būdu. Tankiuose 
augynuose susiliečia augalų dalys ir, vėjui, krušai pažeidus lapų paviršių, virusai gali per- 
siduoti iš vieno augalo į kitą. Dideli atstumai tarp daigynų sumažina vabzdžių pernešamų 
virusų plitimo riziką. Todėl, auginant sėklinių augalų pasėlius, dažnai yra rekomenduojama 
laikytis izoliacinių atstumų. 

Kova su virusų pernešėjais. Su virusus pernešančiais vabzdžiais daugiausia kovoja- 
ma cheminėmis priemonėmis — augalai purškiami insekticidais. Naudojami kontaktinio ir 
sisteminio veikimo insekticidai. Kontaktinio veikimo insekticidai naikina vabzdžius tie- 
siogiai patekdami ant jų kūno, sisteminio — įsiskverbia į augalų vidų ir pasėlius apsaugo 
nuo vabzdžių ilgesnį laiką. Jie parenkami priklausomai nuo plintančių viruso pernešėjų. 
Amarus naikinantys insekticidai dar vadinami aficidais, o erkes — akaricidais. Ypač dažnai 
insekticidais purškiami sėkliniai augalų pasėliai. Taikant pasėlių apsaugą nuo kenkėjų, ku- 

rie kartu perneša ir virusus, svarbiausia ne tiesiogiai sumažinti vabzdžių daromus derliaus 
nuostolius, bet neleisti virusams išplisti. 

Vakcinacija — tai augalo užkrėtimas silpnai patogenišku viruso kamienu. Atsiradęs at- 
sparumas apsaugo augalus nuo to paties, tik labai patogeniško, viruso kamieno. Augalų 
vakcinacija praktiškai nesiskiria nuo gyvūnų ar žmonių vakcinacijos. Skirtumas yra tik 
tas, kad vakcinuojant gyvūnus susidaro antikūnai, o augaluose silpnas viruso kamienas 
neleidžia įsiskverbti ir daugintis stipriam virusui. Kai kuriose šalyse vakcinuojami dekora- 
tyviniai sumedėję augalai. 

Chemoterapija. Kadangi virusai yra viduląsteliniai parazitai, chemoterapijos efektyvu- 
mas yra mažas. Praktikoje šis metodas kol kas netaikomas, bet naudojamas moksliniuose 
tyrimuose. 

Virusų inhibitorių naudojimas. Kai kurie cheminiai junginiai stabdo virusų daugini- 
mąsi, bet nesunaikina jų. Jie gali būti skirstomi į užsikrėtimo ir dauginimosi inhibitorius. 
Užsikrėtimo inhibitoriai blokuoja viruso įsiskverbimą į augalą. Dauginimosi inhibitoriai 
pakeičia augalo maitintojo ląstelės medžiagų apykaitą ir padidina augalų atsparumą viru- 
sams. Praktikoje žinomi antibiotikai, kurie slopina virusų dauginimąsi bei vystymąsi ir yra 
naudojami tabako ir pomidorų apsaugai nuo virusų. 

Sveikos sodinamosios medžiagos naudojimas. Sveiką sodinamąją medžiagą išaugina 
virusais neapkrėsti augalai. Prieš dauginimą augalai patikrinami serologiniu metodu ir to- 
lesniam dauginimui atrenkami tik sveiki. Kad sėklinė medžiaga mažiau užsikrėstų virusais, 
ją dauginant, sėklinius pasėlius reikia nuolat stebėti ir iš jų šalinti virusais užkrėstus auga- 
lus. Akivaizdžiai užsikrėtusius augalus būtina išnešti iš lauko ar šiltnamio ir sunaikinti. 

Prieš dauginant augalus, būtina dezinfekuoti įrankius. Neužkrėsta virusais sodinamoji 
medžiaga gaunama taikant apikalinės (viršūninės) meristemos dauginimo metodą. 

Termoterapija. Virusus augaluose galima sunaikinti aukšta temperatūra. Šiluminiam 
augalų veikimui naudojamas karštas vanduo arba karštas oras. Temperatūra ir poveikio ja 
laikas priklauso nuo augalo maitintojo ir viruso biologinių savybių. Apdorojimo režimas 
turi būti toks, kad virusas būtų inaktyvuotas, o augalas liktų nepažeistas. Tos pačios tempe- 
ratūros karštas vanduo ir karštas sausas oras skirtingai veikia. Virusus galima inaktyvuoti ir 
kaitinant sėklas, kurios pakenčia aukštesnes temperatūras — iki +60—70 *C. Jeigu termote- 
rapijos metodu nepavyksta visiškai sunaikinti virusų, vis tiek dėl šiluminio poveikio suma- 
žėja jų aktyvumas ar bent garantuotai sveiki būna viršūniniai ūgliai. Todėl dažnai kartu yra 
taikomas termoterapijos ir apikalinių meristemų izoliavimo metodas. 

Apikalinės meristemos metodas. Šiuo būdu dabar dauginami žemės ūkio, sodo, de- 
koratyviniai ir miško augalai. Meristeminės, sparčiai besidauginančios ląstelės, yra augalų 
daigų ir šaknų augimo kūgeliuose. Į jas beveik nespėja patekti virusinė infekcija, todėl vir- 
šūninės dalys — augimo kūgeliai dažniausiai būna nepažeisti viruso. Šios ląstelės gali duoti 
pradžią sveikam meristeminiam audiniui. Viršūniniai audiniai, esant sterilioms sąlygoms, 
atskiriami ir dauginami in vitro. 

Apikalinės meristemos dauginimo metodo darbų seka yra tokia: 

1. Parinkti vizualiai sveiki ar patikrinti serologiniu metodu augalai apie mėnesį augina- 

mi +35—37 *C temperatūroje. 
2. Paruošiama sterili maitinamoji terpė. 

3. Steriliai išpjaunami mikroskopiški apikalinės meristemos gabalėliai ir sterilioje 

aplinkoje pasodinami į mėgintuvėlius su sterilia maitinamąja terpe. 

4. Meristeminiai audiniai auginami klimato kameroje, kol iš jų susiformuoja maži au- 

galai. 

5. Elektroniniu mikroskopu patikrinama, ar meristeminiuose audiniuose nėra virusų. 

6. Sveiki augalai supjaustomi į mažus gabalėlius ir pasodinami į naujus mėgintuvėlius 

su sterilia maitinamąja terpe. 

7. Susiformavę nauji daigai — regenerantai išsodinami šiltnamyje, kuris griežtai saugo- 

mas nuo pašalinės infekcijos pernešėjų — vabzdžių 

8. Izoliuotame plote daigai iš šiltnamio sodinami į dirvą. Augalai purškiami insektici- 

dais nuo kenkėjų — galimų virusų pernešėjų. 

9. Išaugę augalai tinkami platinimui. Lauke auginamuose sėkliniuose pasėliuose taiko- 

mos visos profilaktinės apsaugos nuo virusų priemonės. 

Apikalinės meristemos metodu devirusuoti augalai turi būti auginami toliau nuo viru- 
sinės infekcijos šaltinių ir kruopščiai saugomi nuo kenkėjų, ypač amarų. Nepaisant visų 
profilaktinių priemonių, palaipsniui virusai užkrečia augalus ir po kelerių metų sodinamąją 
medžiagą būtina atnaujinti. 

Karantinas. Augalų karantinas — tai priemonių visuma, kuria siekiama apsaugoti šalyje 
auginamus augalus nuo galimo virusų patekimo iš kitų teritorijų, 0 jei patogenai pateko — 
būtina juos sunaikinti arba lokalizuoti plitimą. Įvežamų į Lietuvą ir išvežamų iš Lietuvos 
augalų arba jų produktų karantininių virusų ir kitų kenksmingų organizmų kontrolę vykdo 
Valstybinė augalų apsaugos tarnyba. Kenksmingų organizmų, kuriuos draudžiama įvežti į 
Lietuvos Respubliką bei platinti, sąrašas tvirtinamas žemės ūkio ministro įsakymu. Į Lie- 
tuvą, taip pat į visas Europos Sąjungos valstybes draudžiama įvežti augalus, užsikrėtusius 
šiais virusais ir riketsijomis. Lietuvoje kontroliuojamas plitimas šių organizmų: 

1. Bulvių virusai ir į virusus panašūs organizmai: 

1.1. Andean potato latent virus, 

1.2. Andean potato motile virus, 

1.3. Arracacha virus B, oca strain, 

1.4. Potato black ringspot virus, 

1.5. Potato spindle tuber viroid, 

1.6. Potato virus T, 

1.7. ne Europos izoliuoti bulvių A, M, S, V, X ir Y (iskaitant Y?, Y" ir Y“) virusai ir Po- 
tato leaf roll virus, 

1.8. Zobacco ringspot virus, 

1.9. Tomato ringspot virus. 

2. Virusai ir į virusus panašūs organizmai, kurie kenkia Cydonia Mill., Fragaria L., 
Malus Mill., Prunus L., Pyrus L., Ribes L., Rubus L. ir Vitis L. augalams: 

2.1. Blueberry leaf motile virus, 

2.2. Cherry rasp leaf virus (amerikietiškas), 

2.3. Peach mosaic virus (amerikietiškas), 

2.4. Peach phony rickettsia, 


VIRUSAI IR VIROIDAI - AUGALŲ LIGŲ SUKĖLĖJAI 59 


2.5. Peach rosette mosaic virus, 

2.6. Plum line pattern virus (amerikietiškas), 

2.7. Raspberry leaf curl virus (amerikietiškas), 

2.8. Strawberry latent C virus, 

2.9. Strawberry vein banding virus, 

2.10. ne Europos virusai ir į virusus panašūs organizmai, kurie kenkia Cydonia Mill., 
Fragaria L., Malus Mill., Prunus L., Pyrus L., Ribes L. Rubus L. ir Vitis L. augalams. 

3. Virusai, platinami Bemisia tabaci Gemn.: 

3.1. Bean golden mosaic virus, 

3.2. Cowpea mild motile virus, 

3.3. Lettuce infectious yellow virus, 

3.4. Pepper mild tigrė virus, 

3.5. Sguash leaf curl virus, 

3.6. Euphorbia mosaic virus, 

3.7. Florida tomato virus. 

Europos Sąjungoje neaptinkami ar ribotai paplitę, tačiau visai Europos Sąjungai bei 
Lietuvai galimai svarbūs yra dar per 25 rūšių virusai ir viroidai. 


Skyriaus kontroliniai klausimai 


1. Iš kur kilo viruso pavadinimas? 

2. Kas pirmasis nustatė ir aprašė virusinės augalų ligas? 

3. Kokias žinote viruso kilmės hipotezes? 

4. Apibūdinkite virusų morfologiją ir nurodykite, kuo augalų virusai skiriasi nuo gyvūnų. 

5. Kaip dauginasi ir persiduoda virusai iš ląstelės į ląstelę? 

6. Kaip klasifikuojami virusai ir kaip suteikiami jiems pavadinimai? 

7. Kokie pagrindiniai virusinių ligų požymiai ir tipai? 

8. Kuo skiriasi geltų ir mozaikų tipo virusinės ligos? 

9. Kaip plinta augalų virusinės ligos? 

10. Kuo skiriasi virusai ir viroidai? 

11. Pateikite bulvinių šeimos augalų virusinių ligų pavyzdžių. 

12. Kokius žinote virusinių ligų nustatymo metodus? 

13. Apibūdinkite serologinio metodo esmę. 

14. Kokie pagrindiniai virusų plitimo ir žalos kontrolės metodai? 

15. Ar gali būti naudojamos cheminės medžiagos virusų kontrolei ir koks galimas jų 
poveikis? 

16. Apibūdinkite apikalinės meristemos metodo esmę. 

17. Kodėl virusų kontrolei taikomas karantino metodas ir kokia šio metodo esmė? 

4. BAKTERIJOS - AUGALŲ LIGŲ SUKĖLĖJOS 


4.1. Bakterijų biologinė charakteristika ir morfologija 


Bakterijos yra prokariotiniai organizmai, kurie neturi tikro branduolio, bet turi ląstelinę 
organizmo sandarą (14 pav.). Ląstelės genetinė medžiaga (DNR) nėra atskirta membrana 
ir jos susikaupimas sudaro nukleoidą — netikrą branduolį. Ląstelėse yra citoplazma, kurioje 
yra RNR, ribosomos ir plastinės. Bakterijų citoplazma yra apsupta ląstelės membrana ir 
ląstelės sienele (mikoplazmos turi tik ląstelės membraną). 


DE gianama PIENAS "At 
nukleoide ž 3 —2— 


Ribosoma 


Citozolis 


Kapsulė 


Ląstelės 
sienelė 


Plazminė 
membrana 


Fimbrijos 
14 paveikslas. Bendra bakterijų sandara /pagal Mader, 1999/ 


Dauguma bakterijų yra vienaląstės. Tos bakterijos, kurios turi ląstelių padalijimo ar be- 
sišakojančio micelio elementų, yra priskiriamos aktinomicetams, arba laibagrybiams (4c- 
tinomyces). Anksčiau laibagrybiai buvo priskiriami grybams, dabar įrodyta, kad jie labiau 
panašūs į bakterijas. Šiame skyriuje aptariamos tikrosios bakterijos (Eubacteria), nes archi- 
bakterijos (Archaebacteria) augalų nepažeidžia. 

Bakterijos pagal formą skirstomos į 4 grupes: 

Rutuliškos bakterijos, arba kokai. Pagal ląstelių išdėstymą ir dalijimosi būdą jos 
skirstomos į mikrokokus (pavienius kokus), diplokokus (pasidalijus ląstelėms, jos lieka 
poromis), streptokokus (sukibusios ląstelės sudaro ilgą eilę), tetrakokus (ląstelės suki- 
busios po keturias), sarcinas (ląstelėms pasidalijus susidaro kubo forma iš 4-8 ląstelių), 
stafilokokus (sukibusios ląstelės primena vynuogės kekę) (15 pav.). 

Lazdelės formos bakterijos. Sporų nesudarančios lazdelės formos bakterijos tiesiog 
vadinamos bakterijomis, o sporas sudarančios — bacilomis. Bacilose susidaro stambios, 
kartais didesnio skersmens nei pati lazdelė, apgaubtos tvirtu apvalkalėliu sporos. Jos skirtos 
ne dauginimuisi, bet išgyventi nepalankiomis meteorologinėmis sąlygomis — esant sausrai, 
karščiui, šalčiui ar maisto trūkumui. Jei sporos susidaro bakterijos ląstelės viduryje, jos va- 

dinamos klostridijomis, jei viename gale — plektridijomis. Bakterijos, sukibusios po dvi, 
vadinamos diplobakterijomis, sukibusios į eilę — streptobakterijomis. Bacilos, sukibu- 


sios po dvi, vadinamos diplobacilomis, sukibusios į eilę — streptobacilomis. 


Shematinis piešinys 


Aprašymas, pavadinimas 


Pavyzdys, gentis 


Grūdo formos — kokai 


Streptobacilos 


() Monokokai Micrococcus 
B Diplokokai Azotobacter 
GĖGĖ Streptokokai Streptococcus 
B Tetrakokai Tetraccocus 
B Sarcinos Sarcina 
G Stafilokokai Staphylococcus 
Lazdelės formos — bakterijos ir bacilos 
=D Trumpos lazdelės — kokobakterijos  Brucella 
> Tiesios lazdelės — bakterijos Escherichia 
(TR, Diplobakterijos Pseudomonas 
5 A, Streptobakterijos Haemophilus 
€=——723 Lazdelė sustorėjusiais galais Corynebacterium 
V 
K =———— Siūlinės Actinomyces 
ET Sporinės lazdelės — bacilos Bacillus 
= => Klostridijos Clostridium 
E) Plektridijos Plectridia 
Diplobacilos Moraxella 
OP O-—O>——> 


Bacillus antracis 

Vingiuotosios bakterijos 


( Kablelio formos Vibrio 
RS No Spirilės Spirillum 
AAAANNWMMV Spirochetos Leptospira 


Kitų formų 


(O (O Uždaro ir atviro žiedo 


Bakterijos su išaugomis 


Kirmėlės formos 


Sešiakampės žvaigždės 


5 Šakotosios Actinomyces 


15 paveikslas. Pagrindinės bakterijų formos 


Vingiuotosios bakterijos. Lenktos lazdelės ar kablelio formos bakterijos vadinamos 
vibrionais, ilgos, lankstytos, lazdelės formos bakterijos — spirilomis, o 1lgos ir labai vin- 
giuotos — spirochetomis. 

Taip pat aptinkamos žiedo, kirmėlės, siūlo, daugiakampės žvaigždės ir kitų formų bak- 
terijos. 

Bakterijų forma ir dydis gali keistis priklausomai nuo bakterijų amžiaus, terpės sudė- 
ties, temperatūros, mitybos ir kitų sąlygų. Iš visų bakterijų labiausiai pastovūs yra kokai, 
o labiausiai kinta lazdelės. Bakterijų dydis svyruoja nuo 0,1 mikrometro iki 0,1 milimetro. 
Jaunos augalų patogeninės bakterijos būna nuo 0,6 iki 3,6 mikrometrų skersmens, tačiau 
daugumos bakterijų skersmuo neviršija 1 mikrometro. 


4.2. Bakterijų mityba, dauginimasis, judėjimas 


Bakterijoms augti ir vystytis reikalingos pagrindinės maisto medžiagos, t. y. anglis, van- 
denilis, deguonis ir azotas. Taip pat svarbūs fosforas, kalis, kalcis, siera ir manganas. Labai 

nedaug reikia mikroelementų: geležies, boro, cinko, vario, mangano, molibdeno, kobal- 
to - taigi praktiškai tų pačių elementų kaip ir augalui. 

Maisto medžiagos į bakterijų ląsteles patenka per sienelių poras. Dauguma bakterijų 
pagal mitybos būdą yra heterotrofai — panaudoja augalų ar gyvūnų sukurtus organinius 
junginius ir tik maža dalis yra autotrofai, kurie organines medžiagas sintetina iš neorganinių 
junginių, panaudodami saulės ar cheminių junginių energiją. 

Pagal santykį su deguonimi bakterijos skirstomos į 4 grupes: 

1. Obligatiniai aerobai — bakterijos, kurių vystymuisi būtinas molekulinis deguonis. 

2. Obligatiniai anaerobai — bakterijos, kurių vystymuisi molekulinis deguonis kenkia. 

3. Fakultatyviniai aerobai — bakterijos, kurioms molekulinis deguonis nėra būtinas, ta- 

čiau nuo jo bakterijos nežūva. 

4. Fakultatyviniai anaerobai — bakterijos, kurios, pritrūkusios molekulinio deguonies, 

gali panaudoti organines medžiagas, kvėpavimą pakeisdamos rūgimu. 

Bakterijos dauginasi nelytiškai — dalijimosi būdu. Lazdelių formos ir vingiuotosios 
bakterijos dalijasi skersai. Rutuliškos bakterijos gali dalintis įvairiomis plokštumomis ir 
likti susikabinusios į grandinėles, kubelius, netvarkingas krūveles. Dalis bakterijų daugi- 
nasi pumpuruodamosi — atskylant mažai ląstelei nuo motininės. Riketsijos, kurios artimos 
grybams, gali daugintis dalydamosi pusiau ir sudarydamos micelio siūlus, skylančius į ko- 
kus ir lazdeles. Siūlinės bakterijos dauginasi gonidijomis — iš siūlo formos bakterijos galo 
išlendančiomis ląstelėmis. 

Bakterijų dalijimasis prasideda tada, kai bakterinėje ląstelėje susikaupia daugiau balty- 
mų, RNR ir padidėja nukleoidas. Prieš pat ląstelės dalijimąsi padidėja DNR kiekis, įvyksta 
DNR replikacija, nukleoido skilimas ir vėliausiai pasidalija ląstelė. Žinomos trys galimos 
bakterijų dauginimosi schemos: 

1. Prieš dauginimąsi ląstelės pasidalija ir bakterijos bei kokai būna daugialąsčiai, o 

vėliau suyra į atskiras vienaląstes bakterijas. 

2. Sinchroniškai nukleoidas dalijasi su ląstele. 

3. Nukleoido dalijimasis aplenkia ląstelių pasidalijimą ir kurį laiką bakterijos būna 

daugiabranduolės. 

Kai kurios bakterijos — bacilos, patekusios į nepalankias aplinkos sąlygas, sudaro spo- 
ras, tačiau jos skirtos ne dauginimuisi, bet išlikimui. 

Buvo galvojama, kad bakterijos gali daugintis tik vegetatyviškai besidalydamos, be 
jokio apsivaisinimo. Tačiau kai kurie tyrėjai tvirtina, kad bakterijų gyvenime kartais pas- 
tebimas jų susijungimas. Taigi atskirais atvejais bakterijos gali daugintis ir lytiniu būdu, 
bet šis dauginimosi būdas labai retas. Bakterijos susijungia arba tilteliu, arba tiesiog susi- 
šliedamos. Susijungimo metu bakterija visą savo turinį perduoda kitai bakterijai. DNR iš 
vienos ląstelės (donoro) į kitą (recipientą) perduodama transdukcijos, transformacijos ar 
konjugacijos būdu. Po susijungimo bakterijos viduje susiformuoja judrūs grūdeliai — goni- 
dijos, kurios, išėjusios iš motininės ląstelės, virsta naujomis bakterijų ląstelėmis. Gonidijos 
dažnai esti tokios mažos, kad pereina pro bakterinius filtrus. Bakterijų ląstelės, gebančios 
sudaryti gonidijas, vadinamos gonidangiais. Tipiškais gonidangiais bakterijų ląstelės virsta 
senatvėje. Normaliomis sąlygomis bakterijos turi haploidinį chromosomų rinkinį ir neturi 
tikro branduolio, tad lytinis dauginimasis gerokai retesnis nei grybų ir augalų. 

Bakterijų ląstelės turi įvairios formos ar ilgio protoplazmines ataugas — žiuželius. Jais 
bakterijos juda vandenyje ar augalų sultyse ir kituose skysčiuose. Bakterija, turinti ląstelės 
gale vieną žiuželį, vadinama monotrichine, abiejuose ląstelės galuose po žiuželį - amfi- 
trichine, viename ląstelės gale žiuželių pluoštą — lofotrichine, abiejuose ląstelės galuose 
po žiuželių pluoštą — amfilofotrichine, o kai žiuželiai išsidėstę aplink visą ląstelę — peri- 
trichine. 

Bakterijų judėjimo greitis priklauso nuo to, kaip išsidėstę žiuželiai, taip pat nuo terpės 
fizinių ir cheminių savybių. Bakterijos, kurių žiuželiai išsidėstę ląstelės galuose, juda grei- 
čiau nei tos, kurių žiuželiai išsidėstę apie visą bakterijos paviršių. 


4.3. Bakterijų sistematika 


Norint bakterijas apibūdinti, priskirti vienai ar kitai taksonominei grupei, būtina žinoti 
būdingas jų savybes bei požymius: bakterijų kilmę, formą, judrumą, žiuželių skaičių ir jų 
išsidėstymą, ar sudaro sporas, kaip dažosi Gramo būdu, kaip vyksta medžiagų apykaita, 
kaip apsirūpina energija. Svarbu žinoti, kaip mikroorganizmai keičia terpę, kurioje jie vys- 
tosi, kaip aplinkos veiksniai veikia jų augimą. 

Apie bakterijų evoliuciją ir filogeniją nėra tiek daug duomenų, kaip apie augalų ir gyvū- 
nų, todėl ilgą laiką naudota dirbtinė bakterijų sistematika. Dirbtinė prokariotų sistematika 
sudaryta suskirstant bakterijas taip, kad jas būtų galima lengviau identifikuoti, nustatyti, 
kokiam taksonui jos priklauso. Šiuo principu sudaryta viena iš sistematikų, t. y. „Berdžio 
vadovas bakterijoms pažinti“ (Bergey's Mannual Determinative Bacteriology), kurio yra 9 
laidos. Bakterijos ir cianobakterijos sujungtos į Prokaryotae karalystę. 

Naujausiame „Berdžio vadove bakterijoms pažinti“ bakterijų skyrių sudaro 19 grupių, 
o cianobakterijos sudaro lyg ir 20-tą grupę. Grupės toliau skirstomos į eiles, šeimas, gentis 
ir rūšis. Bakterijos į sistemines grupes jungiamos pagal formą (kokai, lazdelės, spirilos), 
nusidažymą pagal Gramą, kvėpavimą 1r kitus požymius (6 lentelė). 


6 lentelė. Bakterijų sistematika /pagal Šlegelį, 1987/ 


5 Grupės pavadinimas Samylai > Bakterijų gentys 
numeris deguonimi 
l 2 3 4 
Kokai 
14 grupė | Gramteigiami kokai Aerobiniai Micrococcus, Staphylococcus, 
Streptococcus, Leuconostoc, Pediococcus 
Anaerobiniai | Peptococcus, Peptostreptococcus, Rumi- 
nococcus, Sarcina 
10 grupė Gramneigiami kokai | Aerobiniai Neisseria, Moraxella, Acinetobacter, 
ir kokobacilos Paracoccus, Lampropedia 
11 grupė Gramneigiami kokai | Anaerobiniai | Velionella, Acidaminococcus, 
Megasphaera 
Lazdelės 
16 grupė Gramteigiamos laz- Aerobinės Lactobacilus, Listerija, Erysipelotrix, 
delės, nesudarančios Caryophanon 
sporų 

6 lentelės tęsinys 
1 2 3 4 
17 grupė Gramteigiamos kori- | Aerobinės Corynebacterium, Arthrobacter, Brevi- 
neforminės bakteri- bacterium, Celiulomonas, Rhodococcus, 
jos ir aktinomicetai Propionibacterium, Eubacterium, Bifi- 
dobacterium, Mycobacterium, Nocordia, 
Actinomyces, Franckia, Actynoplanes, 
Dermatophilus, Micromonospora, Mi- 
crobispora, Streptomyces, Streptospo- 
rangium 
15 grupė Gramteigiamos laz- | Aerobinės Bacillus, Sporolactobacillus, Sporosar- 
delės ir kokai, suda- cina, Thermoactinomyces (anaerobinės). 
rantys endosporas Clostridium, Desulfotomaculum, Oscil- 
lospira 
7 grupė Gramneigiamos Aerobinės Pseudomonas, Xanthomonas, Zoogloea, 
aerobinės lazdelės ir Gluconobacter, Acetobakter, Azotobacter, 
kokai Azomonas, Beijerinckia, Derxia, Rhizo- 
bium, Agrobacterium, Alcaligenes, Bru- 
cella, Legionella, Thermus 
12 grupė Gramneigiamos Aerobinės Nitrobacter, Nitrospina, Nitrococcus, Ni- 
aerobinės chemolito- trosomonas, Nitrosospira, Nitrosococcus, 
trofinės bakterijos Nitrosolobus, Thiobacillus, Sulfolobus, 
Thiobacterium 
3 grupė Chlamidiobakterijos | Aerobinės Sphaerotilus, Leptothrix, Streptothrix, 
Crenothrix 
8 grupė Gramneigiamos są- | Sąlyginai anae- | Escherichia, Klebsiella, Enterobacter, 
lyginai anaerobinės robinės Salmonella, Shigella, Proteus, Serratia, 
lazdelės Erwinia, Yersinia, Vibrio, Aeromonas, 
Photobacterium 
9 grupė Gramneigiamos ana- | Griežtai anae- | Bacteroides, Fusobacterium, Leptotri- 
erobinės bakterijos robinės chia 
13 grupė Metaną gaminančios | Griežtai anae- | Methanobacterium (G+), Methanotcher- 
ir kitos archebakte- robinės mus (G+), Methanosarcina (G+), Metha- 
rijos notrix, Methanococcus 
Aerobinės Halobacterium, Halococcus (G+), 
Sulfolobus, Thennoplasma 
Anaerobinės Thermoproteus, Pyrodictium, Desulfuro- 
COCCUS 
Vingiuotosios bakterijos 
6 grupė Gramneigiamos spi- | Aerobinės Spirillum, Aguaspirillum, Azospirillum, 
ralės formos ir lenk- Oceanospirilum, Campylobacter, Bellovi- 
tos bakterijos brio, Mycrocyclus, Pelosigma 
9 grupė Gramneigiamos Anaerobinės Desulfovibro, Succinivibrio, Butyrivibrio, 
lenktos anaerobinės Selenomonas 
bakterijos 
5 grupė Spirochetos Aerobinės ir Spirocheta, Cristispira, Treponema, 


anaerobinės 


Borrelia, Liptospira 

6 lentelės tęsinys 


1 2 3 4 
Ypatingosios didelės grupės 
2 grupė Šliaužiančiosios Myxococus, Archangium, Cystobacter, Me- 
bakterijos, gramnei- littangium, Stigmatella, Polyangium, Nan- 
giamos nocystis, Chondromyces, Cytophaga, Spor- 
cytophaga, Flexibacter, Herpetosiphon, 
Saprospira,Beggiatoa, Thiothrix, Thiopplo- 
ca, Achromatium, Leucothrix, Vitreoscilla, 
Simonsiella, Alysiella 
4 grupė Pumpuruojančios 1r Hyphomicrobium, Hyphomonas, 
išaugas formuojan- Caulobacter, Asticcacaulis, 
čios bakterijos Planctomyces, Ancalomicrobium, 
Prosthecomicrobium, Metallogenium, 
Blastobacter, Seliberia,Gallionella, Nevskia 
18 grupė Obligatinės parazi- Rikettsia, Coxiella, Chlamidia 
tinės bakterijos ir 
chlamidijos 
19 grupė Mikoplazmos Mycoplasma, Acholeplasma, Spyroplasma 
1 grupė Anaerobinės anoksi- Rhodospirillum, Rhodopseudomonas, 
geninės fitotrofinės Rhodomicrobium, Chromatium, Thiocystis, 
bakterijos Thiosarcina, Thiocapsa, Thiospirillum, 
Thiopedia, Amoebobacter, Ectothiorhodos- 
pira, Lamprocystis, Thiodictyon, Chloro- 
bium, Prosthecochloris, Pelodictyon, Chlo- 
roherpeton, Chloroflexus 
20 grupė | Aerobinės, oksigeni- | Aerobinės Synechococcus, Gloeocapsa, Gloethece, 
nės fitotrofinės bak- Gloeobacter, Pleurocapsa, Dermocarpa, 
terijos: cianobakteri- Myxosarcina, Oscillatoria, Spirulina, Lyng- 
jos (melsvabakterės) bya, Phormidium, Plectonema, Anabaena, 
Nostoc, Calothrix, Fischlerella 


Pastaba: (G-+) - gramteigiamos bakterijos 


XX a. paskutiniame dešimtmetyje Karlas Voesas (Carl Woese) ir kiti tyrėjai pasiūlė 
naują bakterijų klasifikavimo būdą, paremtą bakterijų ribosominių RNR sekų filogenetiniu 
lyginimu. Pagal šią klasifikaciją išskirta dvylika bakterijų grupių: 

+ Aguificales — seniausia bakterijų šaka, ypač atsparios aukštoms temperatūroms. 


gyvena gyvūnų ląstelėse. 


Thermatogales — terminės bakterijos, turinčios ląstelės apvalkalą. 

Žaliosios nesierabakterės — fotosintetinančios bakterijos. 

Deinokokai — bakterijos, turinčios netipišką glikopeptidinę ląstelės sienelę. 
Purpurinės bakterijos (Protobacteria) — įvairios gramneigiamos bakterijos. 
Gramteigiamas bakterijos — visos gramteigiamos bakterijos. 

Melsvabakterės — fototrofinės, fotosintezės metu išskiriančios deguonį, bakterijos. 
Chlamidijos — glikopeptido neturinčios bakterijos, ląstelių sienelę sudaro baltymai; 

+ Planktomicetai — gramneigiamos bakterijos, kurios dalijasi pumpuravimosi būdu. 
+ Bakteroidai ir joms giminingos bakterijos — gramneigiamos lazdelių formos bak- 
terijos. 
+ Žaliosios sierabakterės — žalios fototrofinės bakterijos, kurios fotosintezės metu 
neišskiria deguonies. 
e Spirochetos —- gramneigiamos spiralės formos bakterijos, judančios sraigto principu. 
Šiuolaikinėje bakterijų sistematikoje pasitelkiama molekulinė biologija, taikomas ir se- 
rodiagnostinis metodas. Pagal šiuolaikinę patikslintą sistematiką bakterijos skirstomos į 
šias 9 grupes (bakteroidai ir flavobakterijos gali būti jungiamos į vieną grupę): 
Bakteroidai. 
Cianobakterės (melsvabakterės). 
Flavobakterijos. 
Gramteigiamos bakterijos. 
Žaliosios nesierbakterės. 
Žaliosios sierabakterės. 
Purpurinės bakterijos (Protobacteria). 
Spirochetos. 
Thermatogalės. 
Augalų patogeninės bakterijos daugiausia priklauso gramneigiamų Protobacteria (pur- 
purinių) ir gramteigiamų Firmibacteria bakterijų klasei. Mollicutes (mikoplazmos) išski- 
riamos į atskirą organizmų grupę. 


4.4. Augalų patogeninės bakterijos 


Patogeninėmis vadinamos bakterijos, kurios sukelia ligas. Patogeniškumas formavosi 
kovojant dėl būvio, prisitaikant parazituoti augalų organizme. Augalų patogeninės bakte- 
rijos yra žinomos nuo 1882 metų ir jos yra viena didžiausių prokariotinių patogenų grupė 
(7 lentelė). 


7 lentelė. Augalų patogeninių bakterijų sistematika /pagal Agrios, 2005/ 


Skyrius Klasė Šeima Gentis Požymiai ar sukeliamos 
ligos 
l 2 3 4 3 
Bakterija (bakterijos) — turi ląstelės membraną ir sienelę 

Gracilicutes | Proteobacte- | Enterobacteri- | Erwinia Sukelia šlapiuosius dar- 

Gramteigia- ria aceae žovių puvinius, obuolių ir 

mos kriaušių degulius, kukurūzų 

vytulį 

Pantoea Sukelia kukurūzų vytulį 
Serratia Sukelia agurkų geltą 
Sphingomonas | Sukelia melionų dėmėtligę 

7 lentelės tęsinys 


1 2 3 - 5 
Pseudomonada- | Acidovorax Sukelia kukurūzų lapų dė- 
Cede mėtliges 
Pseudomonas | Sukelia įvairias dėmėtliges, 
degliges, vytulius, puvinius 
ir išaugas 
Ralstonia Sukelia bulvių vytulius 
Rhizobacter Sukelia morkų šaknų išaugas 
Rhizomonas Sukelia salotų šaknų sukamš- 
tėjimą 
Xanthomonas | Sukelia įvairias lapų ir vaisių 
dėmėtliges, daugiamečių ir 
vienamečių augalų degliges, 
vytulius ir išaugas 
Xylophilus Sukelia vynmedžių nekrozes 
ir išaugas 
Rhizobiaceae Agrobacterium | Sukelia šaknų gumbą 
Rhizobium Sudaro azotą fiksuojančius 
gumbelius pupinių augalų 
šaknyse 
Nepavadinta Xylella Sukelia degligę 
šeima 
Firmicutes | Firmibacteria Baccillus Sukelia gumbų, sėklų ir 
Gramteigia- daigų puvinius, dryžliges 
mos kviečiuose 
Clostridium Sukelia gumbų ir lapų bei 
medienos puvinius 
Thallobac- Arthrobacter | Sukelia bugienių degligę 
teria 
Besišakojan- 
čiosios 
Clavibacter Sukelia liucernų, bulvių ir 
pomidorų vytulį 
Curtobacte- Sukelia pupinių augalų vytulį 
rium 
Leifsonia Sukelia cukrašvendrių žema- 
ūgiškumą 
Rhodococcus | Sukelia žirnių anksčių paki- 
timus 
Streptomyces Sukelia bulvių ir runkelių 
rauples 
Mollicutes (Mikoplazmos) — turi vien tik ląstelės membraną ir neturi ląstelės sienelės 
Zenericutes | Mollicutes Spyroplasmata- | Spyroplasma Stabdo kukurūzų šaknų augi- 
ceae mą, sukelia citrusinių augalų 
dėmėtligę 
Nežinoma Phytoplasma Sukelia įvairių augalų geltas, 
išsekimą ir augalų šakojimąsi 

Patogeninės bakterijos veikia specifiškai: kiekviena jų rūšis gali sukelti tam tikrą ligą. 
Daugelis patogeninių bakterijų auga tik šeimininko kūne, naudodamos jo baltymus, nors kai 
kurias jų galima išauginti ir dirbtinėse terpėse. Auginant mikrobus dirbtinėse terpėse, kurių 
sudėtyje yra dezinfekuojančių medžiagų, arba juos džiovinant, sumažėja virulentiškumas. 
Virulentiškumas — tai patogeno gebėjimas sukelti šeimininko reakciją, ligos simptomus 
bei tų simptomų stiprumas. Nedidelio virulentiškumo bakterijų štamai vadinami vakcini- 
niais štamais. Jie naudojami augalams vakcinuoti. 

Augalus daugiausia pažeidžia Agrobacterium, Clavibacter, Erwinia, Pseudomonas, 
Xanthomonas, Streptomyces ir kitų genčių bakterijos (16 pav.). 


1 
Rizomanija 


L | | | g O T ė i (d j 
' 4 Vaisių 
Clavibacter puvinys 14 dėmėtligė 


= | Ą rr puvinys 


Erwinia igė Vytulys 


Dėmėtligės egligė 
—-- (NY 
4; Ša Svogūnų 
Xanthomonas Dėmėtligės - pažeidimas puvinys 
Streptomyces Bulvių rauplės 


16 paveikslas. Augalų patogeninės bakterijos ir jų sukeliamos ligos /pagal Agrios, 2005/ 


Agrobacterium priklauso purpurinių bakterijų grupei. Bakterijos yra lazdelės formos, 
0,7—0,9 mikrometro storio ir 1,5—3,0 mikrometro ilgio, peritricinės, su 1-4 žiuželiais. Yra 
fitopatogeniškos ir parazituoja per 40 šeimų augalų. Gyvena augalų rizosferoje ir dirvoje, 
sukelia rizomanijas, šaknų ar stiebų išaugas. 

Clavibacter (Corynebacterium) yra lenktos, lazdelės formos, 0,5—0,9 mikrometro storio 
ir 1,5—4,0 mikrometro ilgio. Bakterijos mažai judrios, bet kai kurios rūšys turi vieną ar du 
poliarinius žiuželius, yra gramteigiamos. Pažeidžia augalų stiebus, stiebagumbius ir vai- 
sius, sukelia žiedines bakteriozes, dėmėtliges, vytulius ir išaugas. 

Erwinia genties bakterijos yra tiesios, lazdelės formos, 0,5-0,9 mikrometro storio ir 
1,0—3,0 mikrometro ilgio, yra judrios, turi nuo kelių iki daugybės peritrichinių žiuželių. Tai 
fakultatyviniai anaerobai, paplitę dirvoje ir yra augalų parazitai. Šios genties bakterijos, 
turinčios pektinus skaldančių fermentų, sukelia šlapiuosius puvinius, o neturinčios — ne- 
krozes ir vytulius. Pavyzdžiui, E. carotovora turi pektininių fermentų, kurie ardo augalų 
audinius ir sukelia sultingų vaisių ar šakniavaisių šlapiąjį puvinį, E. tracheiphila — užkemša 
vandens indus ir vytina augalus. 

Pseudomonas ir Xanthomonas genties bakterijos priklauso purpurinių bakterijų (Pro- 
tobacteria) grupei. Tai gramneigiamos aerobinės bakterijos su poliariškai išsidėsčiusiais 
žiuželiais. Šios genties bakterijos maitinasi įvairiomis organinėmis medžiagomis, paplitu- 
sios vandenyje, dirvoje, nutekamuosiuose vandenyse. Bakterijos turi švytinčių pigmentų, 
mitybinę terpę nudažo melsvai žalsva arba gelsvai žalsva spalva. Jos yra daugelio augalų 
ligų sukėlėjai. 

Pseudomonas yra 0,5—1,0 mikrometrų storio ir 1,5—4,0 mikrometrų ilgio, nedaug lenk- 
tos lazdelės, keletas rūšių yra augalų ir gyvūnų parazitai. Iš Pseudomonas genties dabar 
išskirta nauja gentis Ralstonia. Jų ląstelės negamina švytinčių pigmentų. 

Xanthomonas bakterijos — tiesios lazdelės, 0,4—1,0 mikrometro storio ir 1,2—3 mikrometro 
ilgio. Visos rūšys yra augalų patogenai ir randamos tik augaluose ar augalinėje medžiagoje. 

Streptomyces (Actinomyces) genties bakterijos priskiriamos gramteigiamų bakterijų 
grupei. Jos tam tikrose vystymosi stadijose sudaro šakotus siūlus — rifus, kurie suyra į frag- 
mentus — lazdeles, kartais sudaro purų micelį ir konidijas. Hifai yra 0,2—2,0 mikrometrų 
storio. Ant mitybinių terpių formuoja įvairių spalvų gležną micelį. Šios bakterijos gyvena 
dirvožemyje, skaldo organines medžiagas. Kai kurios gyvena ant augalų ir yra patogeninės. 
Aktinomicetai savo pavadinimą gavo nuo bakterijos 4ctinomyces bovis (spindulinio grybe- 
lio). Aktinomicetai formuoja sporas, kurios susidaro specialiuose organuose — sporangėse. 
Pagal sporų sandarą ir išsidėstymą yra parengta aktinomicetų klasifikacija. Actynoplanes 
genties bakterijos, kurios priklauso aktinomicetų šeimai, yra saprotrofiniai, arba fakultaty- 
viniai, parazitai, sudarantys judrias sporangiosporas. Šių bakterijų aptinkama dirvoje, gėla- 
me vandenyje, augalinėse ir gyvulinėse pūvančiose medžiagose. 

Augalus taip pat pažeidžia Xy/e/!la genties bakterijos, kurios yra atskiros lazdelių formos 
bakterijos, 0,3 mikrometrų storio ir 1-4 mikrometrų ilgio. Yra gramneigiamos, aerobinės, 
nejudrios. Daugiau pažeidžia tropinius medžius ir kitus augalus. 


4.5. Fitoplazmos 


Yra keletas ligų, kurios dažnai yra priskiriamos virusinėms, o iš tikrųjų yra sukeliamos 
labai mažų prokariotinių organizmų — mikoplazmų (17 pav.). Jos buvo aptiktos Japonijo- 
je 1967 metais elektroniniu mikroskopu tyrinėjant geltomis sergančius augalus ir šių ligų 
pernešėjus. Buvo nustatyti naujo tipo patogenai, kurie pradžioje buvo vadinami kaip „į miko- 
plazmas panašūs organizmai“. 1994 m. dešimtajame mikoplazmologų tarptautinės organiza- 

cijos kongrese, siekiant atskirti nuo gyvūnų ląsteles pažeidžiančių mikoplazmų, šie augalų 
patogenai buvo pavadinti fitoplazmomis. 

Mikoplazmos — tai tarpiniai mikroorganizmai tarp virusų ir bakterijų. Jas galima apibūdin- 
ti kaip bakterijas, kurios prarado galimybę formuoti ląstelės sienelę ir yra labai plastiškos. 


(| Bacillus 
(i 
L 


Escherichia coli 


Staphylococcus 
Rickettsia 
š Mycoplasma 
Phytoplasma 
S um 


17 paveikslas. Bakterijų, riketsijų ir mikoplazmų palyginimas pagal dydį 


Nuo virusų jos skiriasi tuo, kad pasižymi sava medžiagų apykaita, turi daugiau geneti- 
nės informacijos. Mikoplazmos negali išgyventi arba sunkiai išgyvena be augalo šeiminin- 
ko ar vabzdžio pernešėjo — tuo jos labai panašios į virusus. Dauguma mikoplazmų negali 
būti auginamos izoliuotai ant dirbtinių terpių in vitro, dėl to jas sunku tyrinėti ir nustatyti 
taksonominę padėtį. Anksčiau jos buvo išskiriamos į atskirą organizmų grupę, o dabar kai 
kuriuose literatūros šaltiniuose priskiriamos prie bakterijų arba mikoplazmos išskiriamos į 
atskirą organizmų grupę, t. y. priskiriamos prokariotinių organizmų Mollicutes klasei. 

Mikoplazmos priklauso gramteigiamų bakterijų grupei, yra neląstelinės sandaros, neturi 
pastovios ląstelinės formos ir kietos ląstelės sienelės, todėl jų forma įvairi — rutulio, elipsės, 
lazdelės, siūlo, disko arba šakotos, turi nukleotidą ir organizmo apvalkalą — membraną. 
Ląstelę gaubia trijų sluoksnių citoplazmos membrana. Nukleoidas sudarytas tik iš DNR 
gijų, neaptikta kai kurių organoidų, būdingų prokariotų ląstelei. Mikoplazmos persifiltruoja 
per bakterinius filtrus. Jos turi ir bakterijoms, ir virusams būdingų bruožų, todėl ilgą laiką 
buvo laikomos tarpiniais organizmais tarp šių karalysčių. Mikoplazmos dauginasi įvairiai: 
paprasto dalijimosi būdu — ląstelės pasidalija pusiau, pumpuruojant, lazdelėms ir siūlams 
subyrant į atskirus fragmentus, kurie virsta kokais. 

Mikoplazmos sukelia geltas. Po išsamių mikoplazmų tyrimų elektroniniu mikroskopu 
nustatyti du mikoplazmų tipai: Phytoplasma ir Spyroplasma. Taigi, Phytoplasma visiškai 
negali išgyventi be augalo šeimininko. Spyroplasma galima dauginti ant specialių terpių, 
bakterijos pasižymi vingiuota forma. Yra žinoma apie 200 skirtingų augalų ligų, kurias 
sukelia Phytoplasma. Tai kriaušių, persikų, vynmedžių, astrų, bulvių ir kitų augalų geltos, 
pomidorų stolbūras ir kt. Tačiau tik kelios kukurūzų ir citrinmedžių ligos yra sukeliamos 
Spyroplasma. 

Mikoplazmos nesunaikina savo šeimininkų ir paprastai sukelia chroniškas infekcijas, 
todėl galima laikyti labai gerai prisitaikiusiais parazitais. Augaluose randamos Spyroplas- 
ma genties bakterijos, kurios sukelia citrusų, kukurūzų, opuncijų, ryžių ligas. Spyroplasma 
buvo rasta ir bičių bei žiogų organizmuose. Manoma, kad vabzdžiai yra ne tik spiroplazmų 
pernešėjai, bet ir jų šeimininkai. Nustatyta, kad kai kurių augalų lapų spalvos pasikeitimą, 
ūglių sutankėjimą ir sunykimą sukelia mikoplazminė infekcija. 

Mikoplazmos mažai ištirtos ir apie jas žinoma nepakankamai. Tačiau jų plitimą kontro- 
liuoja tarptautinę augalų apsaugos konvenciją pasirašiusios šalys. Kenksmingų organizmų, 
kuriuos draudžiama įvežti į Lietuvos Respubliką ir kitas Europos Sąjungos valstybes arba 
ribojamas jų įvežimas, sąraše (www.vaat.lt) įrašytos šios mikoplazmų rūšys: Peach rosette 
mycoplasm; Peach X-disease mycoplasm; Peach yellows mycoplasm; Strawberry witches ' 
broom mycoplasm; Elm phloem necrosis mycoplasm; Apple proliferation mycoplasm; Ap- 
ricot chlorotic leafroll mycoplasm; Pear decline mycoplasm; Palm lethal yellowing myco- 
plasm ir Potatoe stolbur mycoplasm. 


4.6. Bakterinių ligų tipai, pernešimas ir paplitimas 


Išoriniai bakterinių ligų požymiai priklauso nuo to, kokios augalų dalys ir audiniai pa- 
žeisti ir kokie patologiniai procesai juose vyksta. Kartais jie labai panašūs į bakterinių ligų 
požymius, tačiau jos turi ir specifinių simptomų. Galima išskirti 3 pagrindinius augalų bak- 
terinių ligų tipus. 

Parenchiminės bakteriozės — ligos, dėl kurių žūva augalų parenchiminiai audiniai. Tai 
dėmėtligės, deguliai ir puviniai. 

Fitopatogeninės bakterijos, įsiskverbdamos į lapų tarpuląsčius, greitai nužudo aplin- 
kines ląsteles. Tuomet ligos požymiai yra dėmės, dažniausiai įdubusios. Pavyzdžiu gali 
būti kaulavaisių skylėtoji dėmėtligė (sukėlėjas Xanthomonas arboricola pv. pruni), avižų 
dėmėtligė (Pseudomonas syringae pv. coronafaciens) it kt. 

Degulių tipo ligų pavyzdžiais gali būti europinė kriaušių degligė (Pseudomonas syringae 
pv. syringae), alyvų degligė (P syringae pv. syringae), vaismedžių degligė (Erwinia amylo- 
vora), pupelių bakterinė degligė (Xanthomonas axonoopolis pv. phaseoli). Degligės pažeisti 
augalų lapai būna išmarginti netaisyklingomis rudomis ar rusvai žalsvomis pavandenijusio- 
mis dėmėmis, nudžiūvę lapai nenukrinta, ūgliai vysta, ruduoja, džiūsta. Žievė sutrūkinėja ir 
atšoka nuo stiebo, drėgnu oru iš dėmelių sunkiasi bakterinis eksudatas (išskyros). 

Puviniai pasireiškia bakterijoms pažeidus augalų vaisius, sėklas, šakniagumbius ir svo- 
gūnus. Bakterijų pažeisti audiniai suminkštėja, ištyžta arba pavirsta lipnia dvokiančia mase, 
todėl bakterijų sukeliami puviniai dažniausiai yra vadinami šlapiaisiais puviniais. Šiuos 
puvinius dažniausiai sukelia Erwinia genties bakterijos: E. carotovora subsp. carotovora 
sukelia morkų, kopūstų, bulvių pomidorų, agurkų, melionų, griežčių, ridikų ir kitų augalų 
puvinius, E. carotovora subsp. artroseptica — bulvių puvinį — „juodąją kojelę“. 

Išaugos, arba hiperplazinės bakteriozės — tai bakterinės ligos, dėl kurių pradeda spar- 
čiai daugintis pažeistų audinių ląstelės arba ląstelės padidėja ir susiformuoja augliai. Vėži- 
niai augliai randami ant daugelio medžių juos pažeidus bakterijoms. Obelų ir kitų medžių 
bakterinį vėžį sukelia Pseudomonas syringae, vaismedžių ir miško medžių šaknų vėžį — 
Agrobacterium tumefaciens. 

Vandens indų bakteriozės — pažeidžiami vandens indai ir augalai pradeda vysti ir džiū- 
ti. Bakterijos, besidaugindamos vandens induose, užkemša juos tankia gleivėta mase. Bak- 
terijos trukdo vandeniui tekėti iš šaknų į viršutines augalo dalis. Be to, bakterijos išskiria 
toksinus, nuodijančius augalų audinius. Žūva pažeistos augalų lapų gyslos, kitos dalys ir 
visas augalas. Vandens indų bakteriozės labiau paplitusios dekoratyviniuose ir žemės ūkio 
augaluose. Pavyzdžiu gali būti kopūstų gyslų ir kitų bastutinių šeimos augalų bakteriozė 
(juodasis puvinys), kurią sukelia Xanthomonas campestris pv. campestris, arba bulvių žie- 
dinis puvinys, sukeliamas C/avibacter michiganensis subsp. sepedonicus. 

Bakterijos, skirtingai nei grybai, negali patekti per dengiamuosius audinius. Bakterijo- 
mis augalai užsikrečia esant lašelinei drėgmei, todėl didelę įtaką bakterijų plitimui turi lie- 
tus, vandens srovės, augalų lietinimas. Bakterijos oru negali plisti dideliu atstumu. Jos ilgai 
neišgyvena dirvoje, nes tik kai kurios sudaro ilgalaikes vidines sporas. Bakterijos į augalus 
patenka per natūralias angas — žioteles ir pažeistus audinius. Jos pasyviai plinta vandens 
indais po visą augalą. Ypač palankios sąlygos plisti bakterijoms yra drėgnas ir šiltas oras. 
Daugumai bakterijų optimaliausia oro temperatūra yra apie +20—25 *C. 

Vienas iš bakterijų plitimo ir infekcijos šaltinių yra pažeistų augalų liekanos. Fitopato- 
geninės bakterijos augalų audiniuose išsilaiko, kol saprotrofinių organizmų veikiami audi- 
niai visiškai suyra. Tik kai kurios bakterijos dirvoje išlieka ilgiau gyvybingos ir gali pažeisti 
augalus. 

Pagrindinis bakterijų plitimo šaltinis yra augalų sėklos ir sodinamoji medžiaga. Patoge- 
ninės bakterijos gali išlikti gyvybingos augalų sėklų, sodinukų, dauginti skirtų ūglių, svo- 
gūnų, šakniavaisių ir šakniagumbių viduje ar paviršiuje. Sėklose bakterijos išlieka gyvy- 
bingos iki trejų metų. Sėjant bakterijomis užkrėstas sėklas ir sodinant sodinukus, infekcija 
pereina į jaunus, sparčiai augančius augalus. Pažeisti augalai gali žūti greitai arba vėliau, 
kai augalas praranda atsparumą, o bakterijoms susidaro labai palankios sąlygos plisti. 

Bakterijų pernešėjais gali būti vabzdžiai, nematodai, graužikai ir žvėrys. Šie gyvūnai, 
besimaitindami augalais ar jų šaknimis, perneša bakterijas nuo vieno augalo ant kito. Kai 
kurias bakterijas perneša ir naudingi vabzdžiai — augalų apdulkintojai. 
galus, genėdami arba skiepydami medžius. Bakterijos pernešamos su užterštais drabužiais, 
apavu, įrankiais. 


4.7. Bakterinių ligų diagnostika 


Bakterinės augalų ligos nustatomos keliais metodais. Kai kurie jų yra panašūs į virusi- 
nių ar grybinių ligų diagnostikos metodus, tačiau kai kurie yra specifiniai. 

Vizualinis metodas — greičiausias diagnostikos metodas, paremtas kruopščia ligos 
simptomų analize. Pastebėti ligos simptomai palyginami su ligos simptomų aprašymais, 
nuotraukomis. Vizualinių metodu bendrai nustatoma, ar tai gali būti bakterinė, ar kitos kil- 
mės liga, tačiau sunku tiksliai nustatyti, kokios rūšies ar genties bakterijos pažeidė augalą. 
Bakteriozės nustatomos pagal tipiškus joms požymius: išaugas ar gumbus ant augalo dalių, 
augalų vytimą, vandens indų patamsėjimą, išskiriamas gleives, šlapiuosius puvinius ir kt. 

Dirbtinio užkrėtimo metodas. Siekiant nustatyti, ar augalas tikrai serga bakterine liga, 
iš sergančio augalo sulčių ar audinių laboratorinėmis sąlygomis ant sterilios agarizuotos 

bakteriologinės terpės išskiriamos bakterijos ir išauginamos jų kolonijos. Iš išaugintų bak- 
terijų pagaminama bakterijų suspensija, kuri užlašinama ant sveiko augalo mechaniškai 
padarytos žaizdelės. Praėjus inkubaciniam periodui stebima, ar pasireiškia tokie pat ligos 
požymiai, kaip ir anksčiau rasto infekuoto augalo. Jei požymiai tokie patys, iš jo išskiria- 
mos bakterijos, ir jei mikroskopuojant nustatoma, kad tai tos pačios, kurios buvo išaugintos 
anksčiau — konstatuojama, kad tiriamasis augalas buvo pažeistas infekcinės ligos. Šis dirb- 
tinio užkrėtimo metodas dar vadinamas Kocho postulatu, kadangi jį 1876 metais pirmasis 
panaudojo ir aprašė mikrobiologas Robertas Kochas (Robert Koch). 

Serologinis metodas. Šis metodas ilgai buvo naudojamas tik virusinių ligų diagnosti- 
kai, tačiau pastaruoju metu yra pagaminti serumai, pritaikyti bakterinių ir kai kurių grybinių 
ligų diagnostikai. Analizei išspaudžiamos pažeisto augalo sultys, į jas įlašinamas specifinis 
serumas. Dėl antigeno ir antikūno sąveikos per 1-3 minutes iškrinta nuosėdos. Tai rodo, 
kad augalas serga bakterine liga. Dabar analizei dažniausiai naudojamas modifikuotas sero- 
loginis-1munofermentinis metodas — ELIZA testas. Bakterijų gausumas nustatomas pagal 
fermento aktyvumo sumažėjimą tiriamajame pavyzdyje. Šis metodas yra greitas, pakan- 
kamai tikslus ir daugelyje šalių dažniausiai naudojamas augalų karantino laboratorijose 
stebint karantininių bakterinių ligų plitimą. 

Augalų indikatorių metodas. Panaudojamos augalų rūšys, kurios labai aktyviai rea- 
guoja į užkrėtimą, tai yra susidaro labai ryškūs ligos simptomai. Kiekvienai bakterijai yra 
parenkami specialūs augalai indikatoriai, kurie turi pasižymėti dideliu jautrumu, galimai 
trumpesniu ligos inkubaciniu periodu, gerai pastebimais ir charakteringais ligos simpto- 
mais. Sveiki, izoliuotai auginami augalai indikatoriai užkrečiami ligoto augalo sultimis ir 
stebimi ligos simptomai. Ant augalo indikatoriaus atsiradę ligos simptomai patvirtina au- 
galo ligą. 

Mikroskopinis pažeistų augalų ir išskirtų bakterijų kolonijų tyrimas. Mikrosko- 
puojant augalo audinius, matyti bakterinių ląstelių susikaupimas. Augalų audiniai nuda- 
žomi specialiais dažais, kad išsiskirtų augalo ląstelės ir bakterijos. Kartais tenka dirbtinėje 
terpėje išauginti bakterijų kolonijas, kurios skiriasi savo spalva, forma, dydžiu. Mikrosko- 
pinis metodas yra vienas tiksliausių. Jo metu nustatoma bakterijų forma ir dydis. Dažnai 
naudojami skenuojantys elektroniniai mikroskopai, kurie vaizdą perduoda į kompiuterius, 
ir jį galima matyti vaizduoklyje arba padaryti nuotraukas. 

Dažymas pagal Gramą. Norint tiksliai nustatyti patogeną ir jo taksonominę vietą, 
nepakanka vien bakterijų morfologinių požymių nustatymo. Bakteriniai preparatai prieš 
mikroskopuojant yra nudažomi specialiais dažais — gramvioleto ir gramjodo tirpalais 
(18 pav.). Po to jie plaunami etilo alkoholiu. Iš vienų bakterijų dažai išsiplauna ir nenudažo 
sienelių, jos lieka bespalvės ir vadinamos gramneigiamomis. Kitų bakterijų sienelės dažus 
sujungia, jos nusidažo mėlynai ir yra vadinamos gramteigiamomis. 

4.8. Bakterinių ligų kontrolė 


Bakterinės augalų ligos sumažina augalų produktyvumą, produkcijos kokybę, dekoraty- 
vumą, atsparumą kitoms infekcinėms ligoms ir nepalankioms aplinkos sąlygoms. Augalus 
apsaugoti nuo bakterinių ligų yra gana sunku. Dažniausiai vieno metodo ar priemonės ne- 
pakanka ir tenka naudoti visą apsaugos priemonių kompleksą. Nuo bakterinių ligų taikomi 
tokie pagrindiniai apsaugos metodai. 

Agrotechninės ir organizacinės priemonės. Siekiant išvengti bakterijų plitimo, bū- 
tina naikinti bakteriozės pažeistų augalų liekanas, jas išvežti arba sudaryti sąlygas, kad 
jos kuo greičiau suirtų. Žolinių augalų liekanos greitai mineralizuojasi jas giliai užarus ar 
kompostuojant. Sumedėjusios augalų dalys gali būti išvežtos ir panaudotos kurui ar kom- 
postui gaminti. Pagal galimybes reikėtų šalinti ir naikinti sergančius augalus. Būtina taikyti 
sėjomainą arba augalų kaitą vengiant 1lgą laiką toje pačioje vietoje auginti tos pačios rūšies 
augalus. Augalams augti reikėtų stengtis sudaryti geresnes auginimo sąlygas, kad padidėtų 
jų atsparumas bakterinėms ligoms. Būtina periodiškai dezinfekuoti darbo įrankius, ypač 
aptikus ligos židinį. 

Sveikos sėklos ir sodinamosios medžiagos naudojimas. Sėjai naudoti tik iš sveikų, 
bakterinėmis ligomis nesirgusių pasėlių surinktą sėklą. Įrengiant daigynus naudinga chemi- 
nėmis priemonėmis dezinfekuoti sėklas ir dirvą. Pasėlius reikia nuolat stebėti ir iš jų šalinti 
bakterinėmis ligomis užsikrėtusius augalus. Sergantys augalai išnešami iš šiltnamių, daigy- 
nų ir sunaikinami. Naujus sodus reikia apsodinti tik sveikais daigais. Vežant sodinukus iš 
kitų šalių būtina patikrinti, ar neserga karantininėmis arba labai žalingomis ligomis. 

Kova su bakterijų pernešėjais. Nors bakterinės ligas vabzdžiai perneša mažiau nei 
virusines, kenkėjams labai išplitus jų kiekį reikėtų reguliuoti insekticidais. Insekticidais 
dažnai purškiami sėkliniai augalų pasėliai ir daigynai. 

Baktericidų naudojimas. Specialių bakterijas naikinančių cheminių priemonių bak- 
tericidų nėra daug, ir jie mažiau efektyvūs nei cheminiai preparatai nuo grybinių ligų fun- 
gicidai. Tačiau kai kurie fungicidai, ypač sisteminio veikimo ir visų pirma benzimidazolų 
klasės, naudojami nuo grybinių ligų, turi naikinantį poveikį ir bakterijoms. Taip pat bakte- 
rijų plitimą stabdo kai kurie vario preparatai, todėl naudojant fungicidus mažiau plinta ir 
bakterijos. 

Antibiotikų naudojimas. Keletas antibiotikų yra naudojama nuo augalų bakterinių 
ligų. Efektyviausi nuo bakteriozių yra streptomicinas ir oksitetraciklinas. Antibiotikai gali 
būti naudojami tik ribotai, ypač vertingiems augalams apsaugoti, nes juos naudojant visuo- 
tinai, greitai atsirastų atsparios patogeninių bakterijų rasės. Antibiotikų negalima naudoti 
maistui skirtų augalų apsaugai. 

Termoterapija. Nuo bakterinių ligų dažniausiai naudojamas terminis sėklų apdoroji- 
mas. Šiluminiam sėklų veikimui naudojamas karštas vanduo arba karštas oras. Temperatūra 
ir ekspozicijos laikas priklauso nuo augalo ir bakterijų biologinių savybių. Temperatūros 
režimas turi būti toks, kad bakterijos būtų sunaikintos, o augalas liktų nepažeistas. Pavyz- 
džiui, sėklose bakterijų kiekį galima sumažinti 20 minučių jas palaikius +52 *C temperatū- 
ros vandenyje. 

Biologinė apsauga. Augalų sėklos arba daigai gali būti apdorojami bakteriniais pre- 
paratais, kuriuose yra bakterijų — patogeninių bakterijų antagonistų, pavyzdžiui, kai kurie 
bakterijų kamienai efektyvūs nuo 4grobacterium. 

Atsparių rūšių ar veislių augalų auginimas yra geriausia apsauga nuo bakterinių ligų. 
Kuriamos toje teritorijoje paplitusioms ar tai augalų rūšiai labiausiai kenkiančioms bakteri- 
joms atsparios augalų veislės. Svarbu tai, kad veislių atsparumą reikia nuolat palaikyti, nes 
palaipsniui bakterijos prisitaiko prie naujų atsparių veislių. 

Karantinas. Į Lietuvą draudžiama įvežti augalus, pažeistus šių karantininių bakterijų: 
Erwinia amylovora (Burrill) Winslow et al., Xy/ella fastidiosa Well et Raju., Clavibacter 
michiganensis subsp. sepedonicus (Spieckermann et Kotthoff) Davis et al., Burkholderia 
(sin. Pseudomonas) solanacearum (Smith) Yabuuchi et al. Europos Sąjungoje neaptinka- 
mos ir visai Europos Sąjungai bei Lietuvos Respublikai galimai svarbios kenksmingos ir 
kontroliuojamos bakterijos yra Citrus greening bacterium, Citrus variegated chlorosis, 
Pantoea (sin. Erwinia) stewartii subsp. stewartii (Smith) Mergaert, Verdonck £ Kersters, 
Xanthomonas campestris (visi citrusams patogeniniai kamienai), Xanthomonas campestris 
pv. oryzae (Ishiyama) Dye ir X. c. pv. oryzicola (Fang. et al.) Dye. Europos Sąjungoje 
ribotai paplitusios ir visai Europos Sąjungai bei Lietuvos Respublikai svarbios kenksmin- 
gos ir kontroliuojamos bakterijos yra šios: Clavibacter michiganensis subsp. insidiosus 
(McCulloch) Davis et al., C/avibacter michiganensis subsp. michiganensis (Smith) Davis et 
al., Erwinia amylovora (Burr.) Winsl. et al., Erwinia chrysanthemi pv. dianthicola (Hellmers) 
Dickey, Burkholderia (sin. Pseudomonas) caryophylli (Burkholder) Yabuuchi et al., Pseu- 
domonas syringae pv. persicae (Prunier et al.) Young et al., Xanthomonas axonopodis pv. 
phaseoli (Smith) Vanterin et al., Xanthomonas arboricola pv. pruni (Smith) Vanterin et al., 
Xanthomonas campestris pv. vesicatoria (Doidge) Dye., Xanthomonas fragariae Kennedy et 
King., Xylophilus ampelinus (Panagopoulos) Willems et al. 

4.9. Bakterijų naudojimas biologinei apsaugai 


Svarbiausias augalų biologinės apsaugos uždavinys — natūraliais gamtos veiksniais su- 
mažinti žaladarių daromą žalą. Sudaromos palankios sąlygos daugintis natūraliems augalų 
ligų ar kenkėjų priešams. Šis metodas pranašesnis už cheminį, nes nepavojingas žmonėms, 
naudingiems gyvūnams, neteršia maisto produktų, pašarų, aplinkos. 

Bakteriniai apsaugos nuo vabzdžių produktai. Vabzdžių ligas sukelia apie 250 rū- 
šių bakterijų. Kai kurios jų rūšys nuolat gyvena vabzdžių žarnyne ir jiems nežalingos, bet 
pakitus sąlygoms gali pradėti parazituoti. Kitos prasiskverbia į vabzdžius iš aplinkos, ir 
vabzdžiai dėl jų sukeltų patogeninių pakitimų žūva. 

Vienos bakterijos sudaro sporas, kurių viduje yra daug toksinų. Tokios medžiagos vadi- 
namos endotoksinais (gr. endon — viduje). Sporoms patekus į vabzdį, vabzdys paralyžiuoja- 
mas arba sutrikdomas jo nėrimasis, pažeidžiamos žarnyno sienelės. Kitos bakterijos išskiria 
egzotoksinus, kurie taip pat nuodija vabzdžius. 

Augalų kenkėjams naikinti bakterijos paruošiamos biologinių produktų forma. Juos ga- 
minant labai svarbu sterilus sporų dauginimas, sporų separavimas (atskyrimas iš skysčių ir 
terpių) ir, galiausiai, išdžiovinimas bei sumaišymas su pagalbinėmis medžiagomis. Kovai 
su vabzdžiais daugiausia naudojami endotoksinų turintys Bacillus thuringensis (gramtei- 
giamų bakterijų grupė) bakterijų produktai. 

Bakterinių produktų gamybai naudojami aktyvūs Bacillus thuringensis, B. caucasiens, 
B. alesti, B. dendrolinus, B. kurstaki, B. galleriae 1 pagaminti preparatai, vadinami įvai- 
riais pavadinimais: entobakterinas, baktospeinas, BIP, gomelinas, bitoksibacilinas, dendro- 
bacilinas, dipelas, lepinocidas. 

Visi bakteriniai produktai labai panašūs: neturi kvapo, tinka naikinti graužiančius vabz- 
džius, ypač antro trečio ūgio lervas. Naikina baltukų, kandžių, ugniukų, sprindžių, verpikų, 
lapsukių, pelėdgalvių ir kitų drugių vikšrus, pjūklelių ir kolorado vabalų lervas. Bitoksibaci- 
linas naudojamas dar ir sandėliuose erkėms naikinti. 

Augalai purškiami prieš kiekvieną kenkėjų generaciją, kas 7-8 d. (kai kurie preparatai — 
kas 10-14 d.) nuo I iki 3 kartų. Biologinius preparatus galima naudoti bet kuriuo augalų 
vystymosi tarpsniu, netgi per žydėjimą. 

Biologinė kova labai svarbi šiltnamiuose, daržuose ir soduose, medelynuose. Biologi- 
niai preparatai geriausiai veikia, kai aplinkoje yra +20-30 *C šilumos. Ši ypatybė trukdo 
juos plačiau panaudoti laukuose ir miškuose, bet skatina daugiau naudoti šiltnamiuose. 

Laikantis nurodytų normų (0,5—1,0 Yo skiedinio) bakteriniai preparatai nėra nuodingi 
žmonėms, šiltakraujams gyvūnams ir žuvims. Bet mikrobiologiniai preparatai gali sukelti 
alergiją, suerzinti gleivinę, todėl būtinos atsargumo priemonės. 

Biologinė kova su graužikais. Kovai su graužikais naudojamos pelių ir žiurkių šil- 
tinės bakterijos. Fabrikuose gaminamas mikrobiologinis rodenticidas — bakterodenticidas 
su graužikų šiltinę sukeliančiomis Sa/monella genties bakterijomis. Gaminami rodenticidu 
apdoroti grūdai, kurių grame yra 1 mlrd. bakterijų, arba pilka grūdėta masė, kurios grame 
yra 0,1 mlrd. bakterijų. Mirtina dozė pelėms ir pelėnams yra 2-4 nuodingi grūdai. 

Bakterijos apsaugai nuo augalų ligų. Naudojamos bakterijos, kurios sintetina fermen- 
tus ir aktyvias medžiagas, nuodijančias ir naikinančios grybų micelį bei sporas. Bakterijo- 

mis Bacillus brevis bandoma naikinti puvinius sukeliančius mikroorganizmus. B. subtilis 
produktas baktofitas rekomenduojamas naudoti augalų apsaugai nuo pašaknio ligų ir mil- 
tligės. Juo apdorojamos sėklos, laistomi daigai arba purškiami augalai. Sukurti bakterijos 
Pseudomonas chlororaphis 1z0liato MA342 komerciniai produktai, skirti apdoroti miglinių 
javų sėklas nuo su sėklomis plintančių patogeninių grybų. 


Skyriaus kontroliniai klausimai 


1. Kuo bakterijų ląstelės skiriasi nuo grybų ir augalų ląstelių? 

. Kaip bakterijos skirstomos pagal formą? 

. Kas yra bakteriofagai ir kokia jų sandara? 

. Kokios maisto medžiagos reikalingos bakterijų mitybai? 

„ Kuo skiriasi aerobinės ir anaerobinės bakterijos? 

„ Kaip dauginasi bakterijos? 

. Kam reikalingos bakterijų sporos — dauginimuisi ar išgyvenimui? 

. Kam bakterijoms reikalingi žiuželiai ir kaip jos skirstomos pagal jų skaičių bei išau- 
gimo vietą? 

9. Kokios bakterijų sistematikos naudojamos ir kuo jos skiriasi? 

10. Kaip klasifikuojamos fitopatogeninės bakterijos? 

11. Apibūdinkite 6 pagrindines fitopatogenininių bakterijų gentis ir jų sukeliamas ligas. 

12. Kuo mikoplazmos skiriasi nuo bakterijų? 

13. Kokius žinote bakterinių augalų ligų tipus? 

14. Kaip plinta fitopatogeninės bakterijos? 

15. Kokie metodai naudojami bakterinių ligų diagnostikai? 

16. Kokia bakterijų dažymo pagal Gramą diagnostikos metodo esmė? 

17. Apibūdinkite pagrindinius bakterinių ligų kontrolės metodus. 

18. Kaip galima bakterijas panaudoti augalų apsaugai nuo ligų ir kenkėjų? 


"ULO E LN 

5. GRYBAI - AUGALŲ LIGŲ SUKĖLĖJAI 


Mokslas, tyrinėjantis grybus, yra vadinamas mikologija (gr. mykes — grybas, logos — 
mokslas). Mikologija tiria eukariotinius, heterotrofinius organizmus, išsiskiriančius mažai 
diferencijuotais audiniais, turinčius ląstelių sieneles, taip pat sporas, kurios skirtos jų dau- 
ginimuisi ir išlikimui. 

Dėl grybų vietos gyvajame pasaulyje ginčai tebevyksta iki šiol. Vieni specialistai juos 
vis dar priskiria prie augalų, kiti — prie gyvūnų, o treti išskiria į tarpinę grupę tarp augalijos 
ir gyvūnijos. 

Su augalais jie turi daug bendrų požymių: ląstelės turi sieneles ir vakuoles, užpildytas 
ląstelių sultimis, per mikroskopą gerai matyti protoplazmos judėjimas, nesugeba aktyviai 
judėti, ypač aukštesnieji grybai, dauguma pasižymi heterotrofiniu mitybos būdu. Nuo au- 
galų ir skiriasi: grybai nevykdo fotosintezės (su tam tikra išimtimi), auga ir anaerobinėmis 
sąlygomis; augalai turi šaknis, stiebus ir lapus, o grybai yra mažai diferencijuoti morfolo- 
giniu požiūriu ir jų atskiros dalys nėra labai pasiskirsčiusios funkcijomis (pvz., dauginasi 
bet kuria dalimi). 

Panašumai su gyvūnais yra šie: turi judančias sporas (zoosporas); glikogeną kaip atsar- 
ginę medžiagą; panaši baltymų sudėtis ir jų kiekis; turi chitiną, būdingą vabzdžių klasei; 
medžiagų apykaitos metu išskiria šlapalą. Tačiau gyvūnų ląstelės neturi sienelės, o citoplaz- 
mą dengia tik membrana. 

Tyrinėjant grybų filogeniją nustatyta, kad evoliucionuodami jie prarado chlorofilą ir gali 
maitintis tik jau sukurtomis organinėmis maisto medžiagomis. Todėl tarp grybų yra daug 
parazitų. 

Grybai skirstomi į dvi grupes: 

1. Žemesnieji grybai — organizmai, panašūs į grybus. Jiems priskiriami Protista (Proto- 

zoa) ir Chromista karalysčių grybai, formuojantys plazmodžius, ir vienaląsčiai grybai. 

2. Aukštesnieji grybai, arba tikrieji grybai — daugialąsčiai Fungi karalystės atstovai. 

Žemesniesiems grybams priskiriama apie 2000 rūšių grybų. Jie mažiau reikšmingi gam- 
toje ir žemės bei miškų ūkyje. Aukštesniesiems priklauso apie 120 000 literatūroje aprašytų 
rūšių grybų, kurie labiau ištirti ir yra labai svarbūs mūsų aplinkai. 

Grybai labai skiriasi pagal savo formą, sandarą, fiziologiją, ekologiją, reikšmę aplin- 
kai. Šalia valgomųjų ir nuodingųjų kepurėtųjų grybų, pramonėje naudojamų naudingų bei 
gyvūnų ir žmonių parazitų egzistuoja gausybė mikroskopinių grybų, kurie yra žemės ūkio, 
dekoratyvinių ir miško augalų parazitai. 


5.1. Grybų morfologija 


Grybo ląstelė. Grybai, kaip ir dumbliai, augalai bei gyvūnai, yra priskiriami eukario- 
tams. Eukariotų ląstelėse yra dviguba membrana apgaubtas branduolys. Ląstelės protoplaz- 
mos organoidai —- mitochondrijos, plastidės — sudaro uždaras ertmes. Branduoliui dalijantis, 
susiformuoja chromosomos, kuriose yra paveldimųjų požymių nešėja DNR. Mitozės metu 
vyksta genetinės medžiagos reduplikacija ir visas chromosomų rinkinys patenka į kiekvie- 
ną dukterinę ląstelę. Grybų ląsteles dengia tvirtas apvalkalas — sienelė (19 pav.). Jos neturi 
tik zoosporos ir kai kurie labai primityvūs grybai, sudarantys plazmodžius. 

Grybų ląstelės sienelė sudaryta daugiausia iš azotinių ir neazotinių polisacharidų. Vy- 
rauja polisacharidas chitinas. Tik nedaugelio grybų ląstelės sienelę sudaro celiuliozė (pvz., 
oomicetų). Ląstelės sienelėje yra ir pigmentų (karotinoidų, melaninų, chininų), įvairių drus- 
kų. Sienelių paviršiuje yra ir kai kurių fermentų. 

Grybiena. Vegetatyvinis grybo kūnas (talomas) yra sudarytas iš 5-50 um skersmens 
siūlų — hifų, kurie šakojasi mitybiniame substrate arba jo paviršiuje. Žemesniųjų grybų 
hifai neturi skersinių pertvarėlių — septų (20 pav.). Jie yra vienaląsčiai. Kitų grybų hifus 
septos dalija į atskiras ląsteles, tačiau jų citoplazma jungiasi, nes pertvarėlių centre yra 
smulkios angelės — poros. Per šias poras vienų ląstelių citoplazma jungiasi su kitų ląstelių 
citoplazma, per jas maisto medžiagos perduodamos iš vienų ląstelių į kitas. Ląstelių pertva- 
rėlės susidaro iš ląstelės apvalkalėlio, citoplazminei membranai įlinkus į ląstelės vidų. Kuo 
labiau išsivystę grybai, tuo pertvarėlės hifuose išsidėsčiusios tolygiau. Kai kurios grybų 
pertvarėlės gali būti nevisiškai išsivysčiusios. Grybienos hifai auga savo viršūnine dalimi 
(apikalinis augimas). Visas talomo hifų rezginys vadinamas miceliu. Nesuskirstytame į 
ląsteles micelyje būna daug branduolių. Tik mielės yra vienaląsčiai grybai, nesudarantys 
micelio. Jos dauginasi pumpuruodamosi, rečiau — paprastu ląstelių dalijimusi ir dar re- 
čiau — sporomis. 


A BCDEFEGEHI JEL M ON 


19 paveikslas. Grybų hifo ląstelės sandara: A- pora, B - peroksisoma, C - ląstelės sienelė, 
D - plazmolema, E - endoplazminis retikuliumas, F — lomasoma, G — branduolys, 
H - branduolio membrana, I - branduolio membranos pora, J — Goldžio aparatas, 

K —ribosoma, L — mitochondrija, M — riebalinis intarpas, N — septa /pagal Kalėdienę, 1999/ 

20 paveikslas. Vegetatyviniai grybų hifai: a — neseptuoti hifai, b— septuoti hifai su 
pertvarėlėmis, c — iš dalies septuoti hifai, suskirstyti įsmaugomis /pagal Šlegelį, 1987/ 


Grybienos pakitimai. Prisitaikydami prie aplinkos sąlygų ir atliekamų funkcijų, gry- 
biena (micelis) arba atskiri hifai gali pakisti. Šis reiškinys būdingas aukštesniesiems gry- 
bams. Pagal išorinius požymius skiriama keletas grybienos pakitimo formų. 

Laidai. Kai kurių grybų lygiagrečiai išsidėstę hifai kartais suauga ir susijungia plonu 
apvalkalėliu — sudaro laidus. Jie gali būti įvairaus storio (nuo kelių mikronų iki kelių mi- 
limetrų), šakoti arba tiesūs, dažniausiai šviesios spalvos. Laidai reikalingi maisto medžia- 
goms pasisavinti. Tipiškus laidus sudaro trobagrybiai, pūdantys pastatų medieną. 

Rizomorfos — tai stori, šakoti, tamsiai rudi ar juodi į laidus panašūs hifų telkiniai, kurie būna 
net kelių metrų ilgio ir ne storesni kaip 4—5 mm skersmens. Rizomorfų viduje grybiena daž- 
niausiai būna šviesi. Rizomorfomis grybai plinta arba jomis perduodamos maisto medžiagos 
grybo vaisiakūniams. Rizomorfas sudaro kelmučiai, kiti kepurėtieji grybai, dažnai rizomorfos 
randamos po pūvančių medžių žieve. 

Skleročiai, panašiai kaip ir rizomorfos, sudaryti iš diferencijuoto grybienos rezginio. 
Viršutinis sluoksnis tamsus, vidurinis šviesus. Viduriniame sluoksnyje kaupiamos maisto 
medžiagų atsargos. Jie gali būti apvalūs (sklerotinio puvinio), ragelių (skalsgrūdžių) arba 
netaisyklingos formos (dobilų vėžio skleročiai), iki kelių centimetrų dydžio. Kartais susi- 
formuoja labai smulkūs, plika akimi sunkiai įžiūrimi skleročiai, vadinami mikroskleročiais. 
Skleročius sudaranti grybiena kurį laiką būna ramybės būklės ir padeda grybui išlikti ne- 
palankiomis sąlygomis, pvz., peržiemoti. Pavasarį, pasibaigus ramybės periodui, skleročiai 
sudygsta, išaugina grybieną ir vaisiakūnius. Kai kurių grybų skleročiai yra nediferencijuoti, 
sudaryti iš sukietėjusių augalo maitintojo audinių, tankiai išraizgytų hifais. Tokie skleročiai 
vadinami mumijomis. Mumijas sudaro grybo Monilia fructigena pažeisti obuolių, kriaušių 
ir slyvų vaisiai. 

Apresorijos — tai infekcijos pradžioje hifų galuose atsirandantys plokšti sustorėjimai, 
kurie reikalingi parazitiniams grybams prisitvirtinti augalo maitintojo audinių paviršiuje. 
Kartais apresorijos padeda grybienai įsiskverbti į audinių vidų. Jas sudaro augalų miltligių 
ir rūdžių sukėlėjai. 

Haustorijos, arba siurbtukai, taip pat yra vegetatyvinių hifų atsišakojimai, kurie įsis- 
kverbia į gyvas ląsteles ir jomis minta. Jas sudaro ligų sukėlėjai, kurių grybiena plinta ir 
audinių tarpuląsčiuose (pvz., miltgrybiai). 


5.2. Grybų dauginimasis 


Palyginti su bakterijomis ar virusais, grybų dauginimasis yra labai sudėtingas. Grybai 
gali daugintis vegetatyviniu, nelytiniu ir lytiniu būdu. Daugelis grybų vegetacijos metu su- 
formuoja net kelias įvairių sporų generacijas, todėl jų dauginimosi galimybės yra didžiulės. 

Vegetatyvinis dauginimasis vyksta įvairiais būdais. Paprasčiausias būdas - dauginima- 
sis grybienos dalelėmis (nuotrupomis), kurios, patekusios į palankias sąlygas, duoda pra- 
džią naujai grybienai. Taip dažniausiai dauginasi saprotrofiniai grybai. Šis būdas taikomas 
auginant grybų grynąsias kultūras dirbtinėse maitinamosiose terpėse. 

Prie vegetatyvinio dauginimosi priskiriamas pumpuravimasis. Besipumpuruojančios 
grybienos ląstelės suapvalėja, atsiskiria nuo gretutinių ląstelių, išaugina mažytes, palaips- 
niui didėjančias dukterines ląsteles, kurios užaugusios atitrūksta nuo motininės ląstelės ir 
vėl pradeda pumpuruotis. Besipumpuruojančios ląstelės yra vadinamos blastosporomis. 
Taip dauginasi mielės ir kiti grybai. Vegetatyviškai grybai gali daugintis ir skleročių, laidų 
bei rizomorfų nuotrupomis. 

Sudėtingesnis dauginimosi būdas yra vegetatyviškai susidarančiomis sporomis: oidijo- 
mis, gemomis ir chlamidosporomis (21 pav.). 

21 paveikslas. Vegetatyviniu būdu susidarančių sporų tipai: a — gemos (artrosporos), 
b-— oidijos (artrosporos), c — chlamidosporos 


Oidijos (artrosporos) — tai trumpos, apvalios, cilindriškos arba elipsinės hifų dalelės, 
kurios, ląstelėje susidarius pertvarėlėms, atitrūksta viena nuo kitos. Dažnai visa grybiena 
suskyla į oidijas. Jų sienelės plonos, jos yra trumpaamžės. Kiek labiau jos pakenčia tik 
sausrą. Iš sudygusių oidijų (artrosporų) vystosi nauja grybiena. 

Gemos susidaro panašiai kaip oidijos, tik jos turi storesnį, tankų, tamsios spalvos apval- 
kalą, kuris padeda joms 1lgą laiką išlikti. Gemos paprastai yra stambios, todėl literatūroje 
dar vadinamos gigantinėmis ląstelėmis. Kartais gemos priskiriamos prie artrosporų. 

Chlamidosporos susidaro vegetatyvinių hifų viduje, sutirštėjus ir dalimis pasiskirsčius 
protoplazmai. Joms būdingas storas, tamsus apvalkalėlis. Hifams sutrūkinėjus, chlamidos- 
poros išsilaisvina. Kadangi jose yra daug atsarginių maisto medžiagų ir turi storą sienelę, 
jos ilgai (iki 10 metų) gali išlikti gyvybingos ir mažai reaguoja į nepalankias aplinkos sąly- 
gas. Praėjus ramybės periodui ir esant palankioms sąlygoms jos sudygsta. 

Reprodukcinis grybų dauginimasis vyksta nelytinėmis arba lytinėmis sporomis. 

Nelytinis grybų dauginimasis. Nelytiniu būdu susidaro Zoosporos, sporangiosporos, 
konidijos ir piknosporos (22 pav.). 

Patys primityviausi nelytinio dauginimosi organai, kuriuos turi žemesnieji, vandenyje 
arba drėgnoje dirvoje gyvenantys grybai, yra zoosporangės. Dažniausiai jos būna rutulio 
formos su kakleliu, kuris prasiskverbia į augalo maitintojo audinių paviršių. Jų visas turinys 
diferencijuojasi į smulkias rutulio ar kiaušinio formos sporas su žiuželiais — z00sporas. 
Zoosporos neturi apvalkalėlio ir pliki plazmos gumulėliai išsilaisvina pro zoosporangės 
kaklelį, o neparazitinių grybų — per sienelėje atsiradusį plyšį. Zoosporos žiuželiais juda 
vandenyje. Zoosporos būdingos tinklainiams ir oomikotams. 


22 paveikslas. Nelytinių sporų tipai: a — zoosporangės (1) ir zoosporos (2); 
b - sporangiosporos (1), sporangė (2) ir sporangėkotis (3); c - įvairių formų konidijos (1) 
ir konidijakotis (2) 


Žemesnieji grybai gali sudaryti ir sporanges. Jos būna rutuliškos, prisitvirtinusios prie 
hifo ataugos sporangėkočio. Jauna sporangė būna pripildyta protoplazmos su daugybe 
branduolių. Jai bręstant, protoplazma pasidalija į daugybę smulkių dalelių, kurios apsi- 
traukia apvalkalėliu ir virsta vienaląstėmis sporangiosporomis. Sporangės sienelei trūkus, 
jos išsilaisvina. Sporangiosporos yra nejudrios. Sporangės ir sporangiosporos yra būdingos 
zigomikotams. 

Grybienos hifų ataugų konidijakočių paviršiuje laisvai susiformuojančios sporos yra 
vadinamos konidijomis. Konidijos ant konidijakočių gali susiformuoti pavieniui, grupėmis 
arba kekėmis. Jos būna bespalvės ar spalvotos, vienaląstės ar daugialąstės, su pertvarėlėmis 

arba be jų, įvairios formos ir dydžio. Konidijakočiai taip pat gali būti įvairių formų: tiesūs, 
šakoti, lenkti ir kt. Konidijas sudaro daugelis grybų, išskyrus pačius primityviausius, tačiau 
dažniausiai konidijomis dauginasi grybšiai. 

Didelėmis grupėmis susitelkę konidijakočiai dažnai būna išsidėstę tankiai susipynusios, 
kompaktiškos grybienos paviršiuje ir sudaro acervulius, kuriuose formuojasi konidijos, bū- 
dingos grybšių klasės atstovams acervuliečiams (23 pav.). 

Sudėtingesni nelytinio dauginimosi organai yra piknidžiai. Tai rutulio ar kitokios for- 
mos uždari vaisiakūniai su stora grybienos sluoksnio sienele. Piknidžių sienelės vidinė pusė 
padengta konidijakočiais ir prie jų prisitvirtinusiomis konidijomis, kurios dar vadinamos 
piknosporomis. Sporos išsilaisvina piknidžiams subrendus ir jų viršūnėje atsiradus ange- 
lei. Piknidžių formavimasis būdingas spuogagrybiečiams. 

Kai kurių rūšių grybai sudaro net kelių rūšių nelytines sporas, pvz., zoosporas ir konidi- 
jas (Phytophtora genties grybai). 


23 paveikslas. Nelytiniai vaisiakūniai: a — acervulis, b— piknidis, 
c- konidijos, d- piknosporos 


Lytinis grybų dauginimasis. Lytinių būdu grybai dauginasi lytinėmis sporomis. Šis 

procesas labai sudėtingas (24 pav.). 

Susiliejus dviem — vyriškai ir moteriškai — grybų lytinėms ląstelėms (gametoms), susi- 

daro viena ląstelė zigota. Zigotas sudaro primityviausi grybai. 

Lytinio dauginimosi procesą galima suskirstyti į 3 tarpsnius: 

1. Visų pirma įvyksta plazmogamija — dviejų protoplastų susijungimas. Dėl to ląstelė 
turi du branduolius. Branduoliai nebūtinai susilieja tuoj pat. Tolesniame ląstelių da- 
lijimesi ląstelė gali būti dvibranduolė. Tuomet abu branduoliai dalijasi vienu metu. 

2. Vėliau, dažniausiai tik susiformavus vaisiakūniui, abu haploidiniai branduoliai susi- 
lieja ir susidaro diploidinis branduolys zigota. Šis procesas vadinamas kariogamija. 

3. Po to vyksta mejozė, arba reprodukcinis dalijimasis, kurio metu chromosomų skai- 
čius sumažėja iki buvusio, ir branduoliai vėl tampa haploidiniais. 

Visi šie procesai kai kuriuose grybuose vyksta vienas paskui kitą (žemesnieji grybai). 

Kituose grybuose šis procesas yra ištęstas (aukštesnieji grybai). 

Gametų 
konjugacija 


Gametangių 
kontaktas 


Gametangių 
konjugacija 


Spermatizacija 


Somatogamija 


24 paveikslas. Lytinis grybų dauginimasis /pagal Gorlenko, 1976/ 


Kadangi lytinės sporos susidaro nevienodai, jos vadinamos skirtingai. Paprasčiausias 
zigotų tipas yra ilgalaikės sporos, arba cistos (25 pav.). 


25 paveikslas. Lytinės sporos: a — ilgalaikės sporos, b — cistos, c — zigosporos, 
d aukšliai ir aukšliasporės (askosporos), e — bazidės ir papėdsporės (bazidiosporos) 

Žemesnieji grybai lytiniu būdu sudaro oosporas ir zigosporas. Žemesniųjų grybų ly- 
tinis dauginimasis vyksta susiliejus vienodoms (izogamija) ir skirtingoms (heterogamija) 
pagal dydį judrioms gametoms arba vyksta oogaminis lytinis procesas. 

Oogamijos procese susidaro moteriški (oogonijos) ir vyriški (anteridžiai) lytiniai organai. 
Oogonijose susiformuoja keletas kiaušialąsčių arba tik viena. Kiaušialąstė yra apvaisinama 
arba spermatozoidais, arba anteridžio išauga, per kurią jo turinys persilieja į oogonę. Žemes- 
niųjų grybų apvaisinta lytinė ląstelė (oospora) sudygsta kaip sporangė su daugybe sporų. Oos- 
poras sudaro oomikotai — nuo lytinių sporų pavadinimo kilo ir grybų skyriaus pavadinimas. 

Zigomicetams dauginantis lytiniu būdu susilieja dvi vienodos ląstelės, susidariusios 
hifų galuose (zigogamija). Dauguma zigomicetų gali susilieti tik priešingų lytinių ženklų, 
kurie sąlygiškai žymimi + arba —, nors išoriškai ląstelės nesiskiria ir sudaro lytines sporas 
Zigosporas. 

Aukšliagrybių anteridžio išauga apvaisina moterišką lytinį organą — archikarpą, kuris su- 
darytas iš askogonės ir trichogino, per kurią anteridžio turinys patenka į askogonę. Moteriš- 
kas ir vyriškas branduoliai susilieja ir sudaro dikarioną. Iš apvaisintos askogonės susidaro 
askogeniniai hifai, į kuriuos pereina dikarionai. Askogeninių hifų viršūninėse ląstelėse vysto- 
si aukšliai, o juose — aukšliasporės (arba askosporos). 

Dažniausiai aukšliai susidaro vaisiakūniuose, kurie pagal savo sandarą skirstomi į kleis- 
totecius (uždaro tipo vaisiakūnius), peritecius (pusiau atviro tipo), apotecius (atviro tipo) ir 
pseudotecius (nesudaro vaisiakūnių, bet suformuoja į stromas panašius darinius — aukšlių 
telkinius). 

Papėdgrybių lytinis dauginimasis vadinamas somatogamija — šio proceso metu susilieja 
dvi vegetacinės ląstelės. Susidaro lytinis darinys bazidė (papėdė) su keturiomis haploi- 
dinėmis bazidiosporomis (papėdsporėmis), kurios sudygsta ir tampa haploidine grybiena. 
Per grybienos tiltelius susilieja atskiros haploidinės grybienos dalys. Tokia grybiena tampa 
dvibranduolė. Ant šios grybienos vėl vystosi bazidė su bazidosporomis. 

Grybų lytinė diferenciacija gali būti dvejopa. Vieni grybai yra dvilyčiai — iš jų sporų 
vystosi grybiena, turinti abiejų lyčių savybių. Šiuo atveju kopuliuoti gali iš vienos sporos 
hifų išsivystę dauginimosi organai. Kiti grybai yra skirtalyčiai. Jų sporos ir grybiena turi 
skirtingus lytinius potencialus, todėl kopuliacija gali vykti tik tarp hifų arba gametų, išsi- 
vysčiusių iš skirtingos lyties sporų. 


5.3. Grybų plitimas, sporų pernešimas 


Augalų ligų plitimas labai priklauso nuo sukėlėjų infekcinių pradų kiekio, jų galimybių 
plisti dideliais atstumais, gyvybingumo išlaikymo esant nepalankioms aplinkos sąlygoms 
bei sugebėjimo greitai sudygti ir įsiskverbti į augalą. Grybai gali plisti grybiena (miceliu), 
grybienos nuotrupomis, pakitusia grybiena ar jos dalimis (skleročiais, rizomorfomis, lai- 
dais), pumpuruodamiesi. 

Įvairių tipų sporos, kurias sudaro grybai, padeda fitopatogeniniams grybams greičiau 
plisti. Grybai produkuoja didžiulius kiekius mikroskopinių sporų, kurios gali plisti didžiu- 
liais atstumais, ir kiekviena jų gali išauginti naują grybo koloniją. Pavyzdžiui, rūdiniai gry- 
bai augalų vegetacijos metu gali sudaryti kelias sporų generacijas ir lengvai plisti dideliais 
atstumais su oro srautais ar vėju ir sukelti jautrių augalų epidemijas. 

Grybų sporas pagal jų paskirtį galima būtų skirstyti į trumpalaikes sporas, skirtas greitai 
plisti ir užkrėsti naujus augalus, bei į ramybės sporas, kurios skirtos ilgai išsaugoti grybo 
gyvybingumą esant nepalankioms aplinkos sąlygoms ar laukiant, kol pasitaikys galimybė 
infekuoti naują augalą. Trumpalaikės sporos — tai konidijos, sporangiosporos, askosporos 
(aukšliasporės) ir bazidiosporos (papėdsporės). Dauguma jų turi ploną bespalvį apvalkalą, 
nedidelį maisto medžiagų atsargų kiekį, todėl negali ilgai išlikti gyvybingos, ypač esant 
nepalankioms aplinkos sąlygoms. Ramybės (ilgalaikės) sporos turi storą tankų apvalkalą, 
didesnes maisto medžiagų atsargas, todėl išlieka gyvybingos ilgą laiką, o kai kurios jų, 
pvz., rūdžių teleutosporos, sudygsta tik praėjus tam tikram ramybės periodui. 

Sporos nuo grybo vaisiakūnio ar micelio, t. y. nuo ten, kur jos susidaro, gali atsiskirti 
pasyviai ar aktyviai. Pasyviai sporos atsiskiria nuo daugelio pelėsinių grybų — subrendusios 
sporangės suplyšta ir sporangiosporos išbyra į aplinką. Nuo daugelio grybšių konidijako- 
čių, piknidžių ir acervulių pasyviai atsiskiria subrendusios konidijos ar piknosporos. Ak- 
tyviai sporos atsiskiria nuo daugelio aukšliagrybių — aukšliams subrendus, aukšliasporės 
jėga išstumiamos iš aukšlių. Aktyvus savarankiškas sporų plitimas būdingas ir gleivūnams 
bei oomicetams — jų zoosporos žiuželiais juda drėgnu augalo paviršiumi šviesos ar augalo 
šeimininko link ir, radusios tinkamą vietą, prisitvirtina. 

Atsiskyrusios sporos arba nusėda arti jas produkuojančių grybų organų, arba paplinta vie- 
nokiu ar kitokiu atstumu. Jų paplitimas labai priklauso nuo aplinkos sąlygų: vėjo, oro srautų, 
vandens, vabzdžių, gyvūnų ir žmonių. Sporų plitimas priklauso ir nuo jų fizinių savybių. 
Vienos jų yra labai lengvos ir sausos, kartais su oro pagalvėlėmis — jos dažniausiai plinta oru. 
Kitos yra sunkesnės ir lipnios — jas platina vanduo ir vabzdžiai bei gyvūnai. Pagal sporų pliti- 
mą grybai skirstomi į anemochorinius (sporų plitimo būdas — anemochorija), hidrochorinius 
(hidrochorija), zoochorinius (zoochorija) ir antropochorinius (antropochorija). 

Anemochorija — tai gamtoje dažniausiai aptinkamas grybų sporų plitimo būdas. Su 
vėju plinta rūdiniai, pelėsiniai, miltligę sukeliantys ir daugelis kitų grybų. Subrendusios ir 
nuo vaisiakūnių ar kitų jas produkuojančių organų atsiskyrusios smulkios ir labai lengvos 
sporos pagaunamos vėjo ar kitų oro srautų. Dėl savo lengvumo jos ilgai išsilaiko ore, pa- 
kyla į viršutinius atmosferos sluoksnius ir gali būti pernešamos didžiuliais atstumais. Taip 
jos gali būti pernešamos iš vienos vietovės į kitą, į vienos šalies į kitą, o kartais net į kitą 
žemyną ir sukelti epidemijas. Tačiau didžioji dalis sporų dažniausiai nusėda iki vieno kilo- 
metro atstumu. Atstumas, kuriuo pernešamos sporos, priklauso nuo susidariusių oro srautų 
pobūdžio ir vėjo greičio. 

Hidrochorija. Vandeniu daugiausia pernešamos grybų, kurie sudaro gleivingus ar 
stambesnius sporų telkinius, sporos. Lietaus metu gleivės, suklijuojančios sporas, išbrinks- 
ta, suskystėja, sporos atsiskiria viena nuo kitos ir nuplautos nuo grybo ar pažeisto augalo 
paviršiaus patenka ant sveiko augalo arba jo dalies. Ypač didelę įtaką lietus ir rasa turi že- 
mesniųjų grybų, kurie sudaro zoosporas (pvz., netikrųjų miltligių sukėlėjų), plitimui. 

Lietaus nuplautos nuo medžių šakų ar kamienų fitopatogeninių grybų sporos suplau- 
namos į medžių kamienų ir šaknų plyšius bei žaizdas, kur esant pakankamai drėgmės bei 
susidarius kitoms palankioms sąlygoms sudygsta. Taip dažniausiai plinta medžių puvinius 
ir vėžinius susirgimus sukeliantys grybai. 

Lietus išplatina grybo sporas ribotai, nedideliais atstumais, o vandens srautai, potvyniai 
ir upės perneša grybų sporas ir vaisiakūnius dideliais atstumais. 

Zoochorija. Gyvūnai sporas gali pernešti organizmo išorėje ir viduje. Daugelis graužikų 
ir šliužų, misdami grybų vaisiakūniais, išplatina papėdspores. Žemę rausiantys stuburiniai 
gyvūnai gali pernešti šaknis pūdančių grybų, taip pat ir šakninės pinties, sporas. Gyvūnams 
sučdus ligų sukėlėjų pažeistus augalus, grybų sporos jų virškinimo trakte dažnai nepraranda 
gyvybingumo ir taip gali būti išplatintos. Kartu su augalų sėklomis grybų sporas išplatina 
paukščiai. 

Didelę įtaką grybų sporų platinimui turi ir vabzdžiai. Toks plitimo būdas kai kuriuose 
literatūros šaltiniuose atskiriamas nuo zoochorijos ir vadinamas entomochorija. Vabzdžiai 
dažniausiai perneša sporas ant kūno paviršiaus. Kai kada tarp grybo ir vabzdžio susiklosto 
artimesni abiem pusėms naudingi biologiniai ryšiai. Įvairūs vabalai ir musės, maitindamie- 
si grybiena arba privilioti specifinio kvapo, perneša rūdinių grybų sporas. Vabzdžius taip 
pat vilioja saldžios grybų išskyros ar ryški spalva. Kai kurių grybų sporos turi specialius 
kabliukus ar išaugas, kuriais jos prikimba prie vabzdžių kūno. Paprastai vabzdžiai sporas 
išplatina nedideliais atstumais, tačiau migracijos metu sporos pernešamos gerokai toliau. 

Antropochorija. Žmonių ūkinė veikla taip pat padeda plisti grybams, tarp jų ir pato- 
geniniams. Parazitinių grybų micelis, skleročiai, sporos platinami pervežant augalų sėklas, 
sodinukus, dekoratyvinius augalus, medieną ir jos gaminius, žemės ūkio produktus. Tokiu 
būdu patogenai gali būti pernešami iš vienos šalies ar žemyno į kitą. Taip iš Amerikos į Eu- 
ropą pateko agrastų, vynuogių miltligės sukėlėjai. Žmonės, dirbdami laukuose, šiltnamiuo- 
se ir soduose, ant drabužių, darbo įrankių ir rankų ar su dirvožemiu perneša patogeninius 
grybus. 


5.4. Grybų aplinkos sąlygų poreikiai ir mityba 

Grybai mėgsta drėgną, šlapią, vandeningą aplinką, bet kartais aptinkami ir santykinai sau- 
soje aplinkoje, ypač aukštesnieji. Jiems būtinus organinius junginius turi sintetinti augalai. 
Vėliau organinius junginius skaldo gyvūnai bei bakterijos ir išlaisvina energiją. Visose augalų 
susintetintų organinių junginių skaldymo stadijose gali dalyvauti grybai. Dažniausiai tuo pat 
metu grybams prieinamos ir kitos maisto medžiagos — azotas, siera, fosforas ir magnio jo- 
nai — gali būti pasisavinami ir neorganinės formos. 

Grybams palankiausia silpnai rūgšti terpė (didesnė vandenilio jonų koncentracija), kai 
pH 3,5-6,5, tačiau jie gali augti ir neutralioje, ir silpnai šarminėje aplinkoje (pH 6,5-8,5), 
bet tokioje aplinkoje grybams atsiranda konkurentų — bakterijų. 

Biocenozė. Daugelis tinkamų grybams terpių jau būna apgyvendintos įvairiais auga- 
lais, gyvūnais, bakterijomis. Todėl grybai visada turi dalintis su kitais organizmais gamtine 
aplinka ir su jais susidaro tam tikri ryšiai, ypač konkuruojant dėl maisto. Kartais vieni 
organizmai išskiria nuodingas ar atstumiančias kitus organizmus medžiagas, kenkiančias 
kitiems organizmams, gyvenantiems toje aplinkoje. Šis procesas vadinamas antibioze. Ta- 
čiau žinomas ir stimuliuojantis poveikis, kada, pavyzdžiui, organizmai vieni kitiems pa- 
deda įsisavinti maisto medžiagas ar skatina jų augimą. Toks procesas vadinamas simbio- 
ze. Grybai sudaro nuolatinę simbiozę su dumbliais arba cianobakterijomis ir dėl to sudaro 

kerpės. Grybai aprūpina organizmą vandeniu ir jame ištirpusiomis medžiagomis, o dum- 
bliai arba cianobakterijos sintetina organines medžiagas. 

Grybų parazitizmas taip pat plačiai paplitęs, kaip ir simbiozė. Šiame procese grybas taip 
pat gyvena artimoje asociacijoje su kitu organizmu. Tačiau ši asociacija naudinga tik grybui 
ir žalinga šeimininkui (augalui ar gyvūnui). Priklausomai nuo aplinkos sąlygų, simbiozė 
gali pereiti į parazitizmą, ir atvirkščiai. Vieniems grybams simbiozė arba parazitizmas yra 
būtini, kitiems — galimi. Taigi ir simbiontai, ir parazitai gali būti obligatiniai (tikrieji) arba 
fakultatyviniai (sąlyginiai). 

Kiti grybai, kurie nepriklauso nei simbiontams, nei parazitams, maisto medžiagų gauna 
iš mirusių organizmų likučių 17 vadinami saprobiontais, o šis procesas — saprobioze. 

Specifiniai grybų poreikiai. Nors grybai gamtoje plačiai paplitę visame pasaulyje, ta- 
čiau atskiroms jų rūšims ar grupėms reikia ypatingų aplinkos sąlygų. 

Maisto medžiagos. Kai kurie grybai naudoja bet kokios kilmės organinių medžiagų lie- 
kanas. Tačiau kiti grybai gali augti ir vystytis tik griežtai apibrėžtame substrate, pavyzdžiui, 
ant tam tikrų augalų arba jų liekanų. Tai priklauso nuo to, ar grybas turi fermentų netirpiems 
angliavandeniams (pvz., krakmolui, celiuliozei, ligninui) skaidyti, ar gali perdirbti tik tir- 
pias organines medžiagas. 

Grybų, kaip ir kitų gyvų organizmų, mitybai reikalinga anglis, azotas, siera, vitaminai, 
vanduo ir kitos mineralinės medžiagos. Grybai pasirenka ir azoto šaltinius. Kai kurie jų 
(labai nedidelė dalis grybų) gali pasisavinti nitratinį azotą — tai padidina grybų mitybos 
savarankiškumą (autotrofiškumą). Tačiau dauguma grybų azotą gauna iš organinių amonio 
ir amino junginių, nuo kurių priklauso jų augimas ir vystymasis, t. y. jie yra tik heterotro- 
finiai. Grybai būna dar labiau pasiskirstę, jei jų mitybai reikalinga konkreti, viena ar kita 
amino rūgštis. Antra vertus, grybų tam tikrų didelio molekulinio svorio azoto junginių pasi- 
savinimas lemia specifines grybo egzistavimo sąlygas. Grybai pasiskirsto ir pagal tai, kaip 
pasisavina sierą. Ją grybai daugiausia gauna kaip sulfatą, tačiau kai kuriais atvejais ji yra 
pasisavinama ir kaip sieros turinčios aminorūgštys. Kaip ir visiems organizmams, grybams 
reikia vitaminų, kuriuos grybai, kaip ir augalai, sintetina patys. 

Temperatūra. Daugelis grybų gali pakęsti didelius temperatūrų svyravimus. Tokie gry- 
bai yra vadinami evriterminiais. Kai kurie yra jautrūs aukštesnei temperatūrai, nepakenčia 
net fiziologinės temperatūros (daugiau kaip +36—40 *C), gerai auga ir vystosi tik esant 
žemesnei temperatūrai. Jie vadinami psichrofiliniais. Kiti neauga esant mažiau nei +24 
“C, o jiems palankiausia temperatūra yra +33—55 *C — tai termofiliniai grybai. Grybai, 
kurie auga ir vystosi esant griežtoms temperatūros riboms, yra vadinami stenoterminiais. 
Grybams būtina skirtinga temperatūra įvairiais jų gyvenimo tarpsniais: infekcijos, augimo, 
vystymosi, dauginimosi, ramybės būklėse. Apskritai įvairūs grybai gali augti ir vystytis 
nuo —5 iki +55 *C temperatūroje, tačiau yra grybų, kurie peržengia ir šias ribas, o patogeni- 
niai grybai geriausiai vystosi 0—+25 *C temperatūroje (8 lentelė). 

Šviesa. Daugeliui grybų vegetaciniam jų augimui šviesa didelės reikšmės neturi, juo la- 
biau kad dauguma grybų auga dirvoje arba kietame substrate, į kurį nepatenka šviesa. Taigi 
yra manoma, kad vegetatyvinės masės augimui šviesa yra nepageidautina ar net žalinga. 
Ypač grybams žalingi gali būti ultravioletiniai spinduliai, kurie naikinančiai veikia dalį 
grybų. Tačiau daugelio grybų vaisiakūniams ir sporoms susidaryti yra reikalinga šviesa, ji 

netgi inicijuoja ir skatina sporų susidarymą. Kiekviena grybų rūšis turi specifinių šviesos 
poreikių. 


8 lentelė. Kai kurių javų patogeninių grybų infekcijai vystytis būtinos sąlygos 
/pagal Majerį, Hofimaną, 1993/ 


Grybas — Temperatūros poreikis *C Šosai ŽŽ 
. S 7 2 t 
ligos sukėlėjas Nakties Dienos PRE OS SEPSSPELS EI E JE 

Typhula incarnata, 0-4 4-5 krituliai 

Fusarium nivale 

Pseudocercosporella 0-4 4-12 krituliai 

herpotrichoides 

Septoria tritici, 0-10 10-16 krituliai 

Rhynchosporium secalis 

Fusarium avenaceum 0-12 12-18 krituliai 

Fusarium culmorum 0-14 14-24 krituliai 

Fusarium graminearum 0-16 16-28 mažiau kaip 5 val. saulėta 

Erysiphe graminis 0-12 12-20 nėra rasos, santykinis drėgnis 
100 V, difuzinė šviesa 

Stagonospora nodorum 0-12 12-20 drėgnas lapų paviršius arba rasa 

Puccinia striiformis 0-7 7-16 santykinis drėgnis 100 Yo, daugiau 
kaip 5 val. saulėta 

Puccinia recondita 0-12 12-26 santykinis drėgnis 100 Yo arba rasa 

Dreshlera teres 0-10 10-24 2-4 paros drėgmės, 1 parą lietus, 
daugiau kaip 5 val. saulėta 

Drechslera sorokiniana 0-12 12-30 2-4 paros drėgmės, 1 parą lietus 

Khizoctonia spp. —2-() 0-20 nėra rasos 


Geografinis paplitimas. Grybų paplitimui turi įtakos ir tinkamos jų augimo bei dau- 
ginimosi sąlygos, ir jų plitimo būdai. Grybus (sporas) perneša vėjas, juos platina vanduo, 
gyvūnai ir žmonės. Todėl jie gali greitai plisti iš vienos vietovės į kitą ar net iš vieno že- 
myno į kitą. 

Grybai, ypač ligų sukėlėjai, iš vienos vietovės į kitą pernešami kartu su sergančiais 
augalais, augalais tarpininkais, sergančiais gyvūnais, žemės ūkio ir maisto produktais, me- 
dienos dirbiniais. Taigi šiuo metu praktiškai nėra kliūčių grybams plisti iš vienos vietos į 
kitą. Jų plitimą daugiau sąlygoja gamtinė aplinka ir tinkamos arba netinkamos augimo bei 
vystymosi sąlygos. 

Mityba. Grybai yra heterotrofiniai organizmai, kurie negali patys pagaminti organinės 
medžiagos, todėl pagrindinis jų organinės medžiagos šaltinis yra augalai ar gyvūnai. Pa- 
gal mitybos būdą grybai skirstomi į saprotrofinius, parazitinius ir mikorizinius. Grybų 
ekologinių grupių terminus sudarant pagal mitybinius ryšius, grybai, mintantys augalais, 
vadinami fitotrofais, dumbliais — fikotrofais, kerpėmis — lichenotrofais, samanomis — 
briotrofais, augantys ant ekskrementų — koprotrofais, ant žuvusių augalų ar jų dalių, 
negyvų vabzdžių ir kitų gyvūnų — nekrotrofais, ant medienos — ksilotrofais, ant gyvos 

medienos - ksilobiotrofais, ant negyvos medienos - ksilosaprotrofais, ant kitų grybų - bi- 
omikotrofais. 

Saprotrofiniai grybai maitinasi negyva organine medžiaga. Tai nukritę lapai, negyvi au- 
galai ar jų šaknys. Saprotrofai, būdami aktyvūs aplinkos sanitarai, tas medžiagas skaido, pa- 
versdami jas puria dirva. Skirtingų rūšių grybai ardo skirtingas augalo dalis. Kai kurių rūšių 
grybai skaido net sintetines medžiagas, plastikus, pramonės gaminius. Saprotrofai yra labiau- 
siai paplitusi grybų grupė, tarp kurių aptinkama daug mikromicetų ir makromicetų. 

Parazitiniai grybai maitinasi gyvų augalų ir gyvūnų sukauptomis organinėmis bei mi- 
neralinėmis medžiagomis. Parazitiniai grybai skirstomi į biotrofus ir nekrotrofus. Biotro- 
fai maitinasi tik gyva augalų organine medžiaga — tai rūdiniai grybai, miltligių sukėlėjai. 
Tačiau kai kurie grybai gali dalį gyvenimo ciklo maitintis tik gyva, o dalį - negyva organine 
medžiaga. Tokie grybai yra vadinami pusiau biotrofais. Tai, pavyzdžiui, obelų rauplių 
sukėlėjas grybas Venturia inaegualis, kuris vasarą parazituoja ant žalių lapų ir vaisių, o dalį 
gyvenimo ciklo praleidžia ant nukritusių negyvų lapų. Grybai, kurie įsiskverbę į augalo 
ląsteles jas tuoj pat nužudo, o po to maitinasi negyva organine medžiaga, vadinami nekro- 
trofais. 

Mikoriziniai grybai. Grybai ne tik parazituoja ant augalų, jiems yra būdingas ir sugy- 
venimas su augalais — simbiozė. Grybai dažniausiai sudaro simbiozę su augalų šaknimis. 
Ši asociacija gali būti naudinga ir augalams, ir grybams (mutualizmas), nes augalai grybus 
aprūpina organinėmis medžiagomis, o grybai augalus — mineralinėmis ar savo veiklos me- 
tabolitais. Toks sugyvenimas vadinamas mikorize (gr. mykes — grybas, rhiza — šaknis), o 
grybai, gyvenantys mikorizėje su augalais, kartais dar yra vadinami mikosimbiotrotfais. 
Augalų šaknys, absorbuodamos maisto medžiagas, į rizosferą išskiria toksinus, kurie yra 
žalingi aplinkiniams organizmams ir net pačiam augalui. Mikoriziniai grybai šiuos toksinus 
sunaudoja kaip vieną iš maisto šaltinių, todėl jie apvalo aplinką ir sudaro geresnes sąlygas 
augalams augti. Mikorizė būdinga ir žoliniams augalams, ir medžiams. Ji yra endotrofinė 
ir ektotrofinė. 

Endotrofinė mikorizė — kai grybas pro šakniaplaukius įsiskverbia į žiedinio augalo šak- 
nies pirminės žievės ląstelių vidų ir čia išsiraizgo. Endotrofinė mikorizė būdinga orchidinių 
ir erikinių šeimos augalų, taip pat klevų šaknims. Kai kurių augalų daigai be mikorizės 
visai negali augti, netgi nedygsta sėklos. Grybai aprūpina jų sėklų gemalus fiziologiškai 
aktyviomis medžiagomis. 

Ektotrofinė mikorizė — kai grybai tankiu rezginiu apipina augalų šaknis, įsiterpia į 
tarpuląsčius, bet į ląstelių vidų neįsiskverbia. Tokia mikorizė būdinga daugumai miško me- 
džių, nes šių augalų šaknys yra be šakniaplaukių. Iš grybų mikorizę dažniausiai sudaro pa- 
pėdgrybiai. Kai kuriems medžiams augti yra būtina mikorizė — be jos sulėtėja medžių, ypač 
daigų, vystymasis, sumažėja jų atsparumas aplinkos veiksniams. Mikoriziniai grybai dėl 
didesnės jų siurbiamosios galios padeda medžiams iš sunkiai skaidomų organinių junginių 
pasisavinti azotą ir kitus maisto elementus. 

Grybai, kaip ir kiti mikroorganizmai, vykdo tris pagrindines funkcijas: didina biomasę, 
kaupia energiją ir maisto medžiagas medžiagų apykaitai, vykdo antrinį metabolizmą, bū- 
dingą skirtingų rūšių grybams. 

Pirmos dvi funkcijos susietos su vegetaciniu augimu ir suprantamos kaip pirminė me- 
džiagų apykaita. Ji panaši daugelio rūšių grybų. Jų talomas (grybo kūnas) kontaktuoja su 
substratu ir kiekvienas vegetatyvinis vienetas maitinasi savarankiškai. Maisto medžiagų 
įsisavinimas ir sunaudojimas yra subalansuoti taip, kad grybų masė nuolat didėtų. Sukau- 
pus didelį kiekį metabolitų ir išsieikvojus mitybinei terpei bei pasikeitus aplinkos sąly- 
goms, metabolizmo reguliavimas sutrinka ir pereina į antrinę medžiagų apykaitą. Antrinis 
metabolizmas — tai procesas, kada susidaro medžiagos, skatinančios talomo (grybienos) 
diferenciaciją: stabdo jo vystymąsi (imtinai iki žuvimo) arba veikia ne talomą, o kitus mi- 
kroorganizmus išskirdamos antibiotikus arba mikotoksinus. Pirminis daugelio grybų me- 
tabolizmas yra panašus, o antrinis labai skiriasi, priklausomai nuo konkrečios grybų rūšies 
ar genties. 

Grybų ląstelės branduolyje svarbiausia dalis yra DNR, kurioje sukaupta visa paveldima 
informacija. Grybuose DNR yra 2,5—10 kartų daugiau nei bakterijose, bet 200—300 kartų 
mažiau nei augaluose ir gyvūnuose. Tačiau įvairūs grybai labai skiriasi savo DNR. Nesikar- 
tojančios sekos DNR atskirų rūšių grybuose yra 80-97 proc., o, pavyzdžiui, gyvulių — tik 
55 proc., kviečių — 25 proc. 

Pagrindiniai grybų sintetinami baltymai yra polipeptidai, sudaryti iš amino rūgščių liku- 
čių. Dauguma baltymų yra sujungti su kitais komponentais (glikoproteinais, lipoproteinais 
ir kt.). 

Vieni iš grybų baltyminės prigimties junginių yra fermentai. Grybams labai svarbus 
fermentas yra celiulazė, kuri padeda suardyti augalų sieneles, taip pat proteazė — suardyti 
substrato baltymus. Kiti fermentai yra reikalingi paties grybo vystymuisi. Dėl fermentų 
grybai įsisavina ir panaudoja praktiškai visus gamtoje aptinkamus organinius junginius, 
įskaitant labai sudėtingus ir netirpius. Fermentais grybai suskaido ir įsisavina baltymus, 
polisacharidus, lipidus (riebalus), monosacharidus (cukrus). Įvairūs grybai nevienodai iš 
substrato pasisavina maisto medžiagas — šis požymis panaudojamas grybų sistematikoje, 
skirstant grybus į taksonus. 

Grybai, kaip ir augalai, gali sintetinti amino rūgštis iš paprastų anglies ir azoto junginių. 
To negali padaryti gyvūnai ir žmonės. Vėliau amino rūgštys panaudojamos baltymų, vita- 
minų, alkaloidų sintezei. Grybams taip pat būtini nedideli mikroelementų kiekiai, kurie yra 
gaunami iš substrato arba pasigaminami. 

Antrinio grybų metabolizmo metu susidaro svarbios medžiagos, kurios keičia grybo 
morfologiją. Tai lytiniai hormonai, skatinantys grybų sporų susidarymą. Jų susidarymą taip 
pat skatina mikosporinas, kuris randamas grybų reprodukciniuose organuose. 

Tačiau yra žinoma didelė grupė antrinių metabolitų, kurie nekeičia grybo morfologijos. 
Tai antibiotikai ir toksinai bei dar neidentifikuoti junginiai. Iš žinomų 3 200 antibiotikų apie 
800 sintetina grybai. Jie panaudojami medicinoje. 

Grybai produkuoja mikotoksinus, kurie yra labai nuodingi žmonėms ir gyvuliams - jie 
pažeidžia kepenis, turi kancerogeninį, teratogeninį, mutageninį poveikį, pažeidžia imuninę 
ir centrinę nervų sistemas. Mikotoksinai panaudojami ir ūkinėms reikmėms, pvz., augalų 
apsaugai nuo kitų patogenų. 

Grybų kintamumas. Grybų mutacijos gamtoje vyksta palaipsniui tam tikru dažnumu. 
Dažnai dėl mutacijos ląstelės žūva, tačiau kai kuriais atvejais jos išgyvena ir perduoda pa- 

veldimumą. Augalų ir gyvūnų išlieka tik tos mutacijos, kurios sukeliamos reprodukcinėse 
ląstelėse, o grybams jų reikšmė didesnė, nes beveik kiekviena ląstelė gali sudaryti naują 
talomą (grybieną) arba koloniją. 

Grybų mutacijos dažniausiai yra sukeliamos dirbtinai, kad juos būtų galima panaudoti 
žmogaus poreikiams tenkinti, t. y. vykdyti antrinį metabolizmą, gaminti antibiotikus, vita- 
minus ir kt. 

Gamtoje grybai kinta prisitaikydami prie kintančios aplinkos arba parazituodami jiems 
atspariose augalų rūšyse ar veislėse. Dėl to grybai pakeičia sporuliacijos lygį, sudaro dau- 
giau skleročių, pasikeičia fiziologinės ir biocheminės jų savybės. 


5.5. Grybų sistematika 


Gausėjant žinioms apie grybus, jų sistematika nuolat kinta, nes yra tobulinama — tiks- 
linama jų filogenezė ir evoliucija. Ypač daug pakitimų yra pastaruoju metu grybų sistema- 
tikoje pradėjus taikyti molekulinius metodus. Šiuolaikinė grybų ir į grybus panašių orga- 
nizmų sistematika juos suskirsto į gyvojo pasaulio karalystes, skyrius, klases, eiles, šeimas, 
gentis, rūšis ir dar smulkesnius pavadinimus (9 lentelė). Grybų sistematika yra pagrįsta grybų 
morfologinėmis, fiziologinėmis ir biocheminėmis savybėmis, ląstelių, ypač ląstelių sienelių, 
sandara, genetinėmis grybų savybėmis, gyvenimo ir mitybos savybėmis, dauginimosi savy- 
bėmis ir organais, parazitizmo pobūdžiu. 


9 lentelė. Grybų nomenklatūros hierarchiniai rangai /pagal Ainsworth d Bisby 5 Dictionary of 
the Fungi, 2001/ 


Eil. Žas i aoiisnkiė 
Nr. Rangas Pavyzdžiai tūroje vartojamos 
' galūnės 
i Domenas Eukaryota 
2. Karalystė Fungi 
3: Pokaralystė X 
4, Skyrius Basidiomycota -mycota 
5. Poskyris x -mycotina 
6. Klasė Teliomycetes -mycetes 
7. Poklasis x -mycetidae 
8. Eilė Uredinales -nales 
9, Poeilis x -ineae 
10. Šeima Pucciniaceae -aceae 
11. Pošeimė x -oideae 
12. Triba Puccinieae -ieae 
13: Potribė x -inae 
14. Gentis Puccinia 
15, Pogentis Puccinia 
16. Sekcija Hetero-Puccinia 
17. Posekcija x 
18. Serija X 

19. Poserija x 

20. Rūšis Puccinia graminis 

21. Porūšis Puccinia graminis subsp. gra- 
minis 

22. Varietetas P. graminis var. stackmanii 

23. Povarietetas x 

24, Forma x 

25, Poforma x 

26. Speciali forma Puccinia graminis f. sp. avenae 

27. Fiziologinė rasė | P graminis f. sp. avenae 

28. Individas X 


x - šiam pavyzdžiui šio rango nėra 


Dabartinėje sistematikoje /Agrios, 2005; Ainsworth and Bisby 5 Dictionary, 2001 ir kt./ 
grybai ir į grybus panašūs organizmai priskiriami trims gyvojo pasaulio karalystėms: Pro- 
tozoa (Protista), Chromista (Straminopila) it Mycota (Fungi). Kol kas nėra vienos baigtos 
grybų sistematikos, nes ji nuolat tobulinama. Dabar grybų sistematika tikslinama pasitelkus 
molekulinės biologijos metodus, kurie leidžia geriau nustatyti grybų filogenetinius ryšius. 
Grybų sistematiką nuolat tobulina Tarptautinė grybų taksonomijos komisija. 

Čia pateikiama sutrumpinta grybų ir į grybus panašių organizmų sistema. Plačiau ap- 
rašomos taksonominės grupės ir smulkesni taksonai, kuriuose yra fitopatogeninių grybų, 
sukeliančių augalų ligas, taip pat grybai, turintys didesnę praktinę reikšmę. 


Grybų ir į grybus panašių organizmų sistema /pagal Ainsworth k Bisby 5 Dictionary 
of the Fungi, 2001; Agrios, 2005 ir kt./ 


Karalystė PROTOZOA (PROTISTA) - PIRMUONYS (PROTISTAI) 
Skyrius Acrasiomycota — akrasiomikotai 
Skyrius Dictyosteliomycota — diktiosteliomikotai 
Skyrius Myxomycota — gleivūnai 
Klasės Myxomycetes — gleivainiai 
Protosteliomycetes — protosteliomicetai 
Skyrius Plasmodiophoromycota - gumbainiai 
Eilė Plasmodiophorales - gumbagrybiečiai 
Gentis Plasmodiophora — gumbagrybis 
Karalystė CHROMISTA (STRAMINOPILA) - NETIKRIEJI GRYBAI (STRAMI- 
NOPILAI, Į GRYBUS PANAŠŪS ORGANIZMAI) 
Skyrius Hyphochytriomycota — hifochitriomikotai 
Klasė  Hyphochytriomycetes — hifochitriomicetai 
Eilė Zyphochytriales — hifochitriečiai 
Skyrius Labyrinthulomycota - tinklainiai 
Skyrius Oomycota — oomikotai 
Klasė  Oomycetes —- oomicetai 
Eilė Saprolegniales - dumbliečiai 

Gentis Aphanomyces — afanomicetai 
Eilė Peronosporales — peronosporiečiai 
Šeima Pythiaceae — diegavirtiniai 
Gentys Pythium — diegavirtis 
Phytophthora - fitoftora 
Šeima Peronosporaceae — peronosporiniai 
Gentys Plasmopara — plazmopara 
Peronospora — peronospora 
Bremia — bremija (salotgrybis) 
Pseudoperonospora — 
pseudoperonospora 
Sclerospora — sklerospora 
Šeima A/buginaceae - baltrūdiniai 
Gentis 4/bugo — baltrūdis 


Karalystė FUNGI (MYCOTA, MYCETALIA, EUMICOTA) - GRYBAI 
Skyrius Chytridiomycota — chitridiomikotai 
Klasė  Chytridiomycetes — chitridiomicetai 
Eilė Chytridiales — chitridijiečiai 
Gentys Olpidium — paplaiskis 
Physoderma — fizoderma 
Sinchytrium — raupis 
Skyrius Zygomycota — zigomikotai 
Klasė  Zygomycetes — zigomicetai 
Eilė  Mucorales — pelėsiečiai 
Gentys Rhizopus — puvingrybis 
Choanephora — chenofora 
Mucor - pelėsis 
Eilės Glomales — glomaliečiai 
Entomophthorales — vabzdžiažudiečiai 
Zoopagales — zoopagiečiai 
Endogonales — endogoniečiai 
Klasė  Trichomycetes — trichomicetai 
Skyrius Ascomycota — aukšliagrybiai 
Klasė  Archiascomycetes — proaukšliai 
Eilė Taphrinales - ragangrybiečiai 
Gentis Zaphrina — ragangrybis 
Klasė Zemiascomycetes — plikaaukšliai 
Eilė Sacharomycetales — mieliagrybiečiai 
Gentys Galactomyces — galaktomicetai 
Sacharomyces — tikrosios mielės 
Klasė Ascomycetes (Euascomycetes) — aukšliagrybiai 
(tikrieji aukšliagrybiai) 

Klasė (eilių grupė) Plectomycetes — plektomicetai 


Eilės 


Eurotiales — eurotijiečiai 

Erysiphales — milteniečiai 

Gentys Erysiphe — miltenis 
Leveillula - leveilulė 
Microsphaera — pelenis 
Oidium — oidiumas 
Podosphaera — miltė 
Sphaerotheca — valkčiagrybis 
Uncinula — miltgrybis 

Sekcija B/umeria — milteniniai 


Klasė (eilių grupė) Pyrenomycetes — pirenomicetai 


Eilė 


Eilė 


Eilė 


Eilė 


Eilė 


Eilė 


Hypocreales - spalvotagrybiečiai 
Gentys Polystigma — daugiataškis 
Hypocrea - spalvotgrybis 
Melanospora - svylarūdė 
Nectria — raudonspuogis 
Gibberella — giberela 
Claviceps — skalsė 
Epichloe - žiedgrybis 
Cordyceps - kordiceps 
Microascales - smulkiaaukšliečiai 
Gentys Ceratocystis — ceratocystis 
Monosporascus — monasporaskus 
Phyllachorales — daugializdiečiai 
Gentys Gl/omerella — glomerela 
Phyllachora — daugializdis 
Diatrypales — diatripiečiai 
Diaporthales — diaportiečiai 
Gentys Diaporthe — diaporte 
Gnomonia — gnomonia 
Gaeumannomyces — gaumanomicetai 
Leucostoma — haukostoma 
Xylariales - ksilariečiai 
Gentys Rosellinia — roselinija 
Xylaria - ksilarija 
Eutypa - eutipa 


Klasė (eilių grupė) Discomycetes — diskomicetai 


Eilė 


Leotiales (sin. Helotiales) — vaisiapūdiečiai 
Gentys Monilinia —- monilinija 
Selerotinia — sklerotinija 
Pseudopeziza — pasausūnė 


AUGALŲ PATOLOGIJA +! BENDROJI DALIS 


Diplocarpon - diplokarponas 
Stromatinia — stromatinija 
Eilė Rhytismatales — ritismatiečiai 
Gentys Hypoderma — hypoderma 
Rhabdocline — rabdokline 
Eilė Pezizales — ausūniečiai 
Gentys Morchella — briedžiukas 
Tuber - trumas 
Klasė (eilių grupė) Loculoascomycetes — loculoaskomicetai 
Eilė Dothideales — deivėtgrybiečiai 
Gentys Mycosphaerella — rutulgrybis 
Elsinoė - elsinoje 
Capnodium — kapnodiumas 
Cochliobolus — kochliobulas 
Pyrenophora — dryžgrybis 
Setosphaeria — setosfera 
Pleospora — pleospora 
Leptosphaeria - leptosferija 
Venturia - rauplėgrybis 
Apiosprina — apiosprina 
Skyrius Basidiomycota — papėdgrybiai 
Klasė Basidiomycetes - papėdgrybiai 
Eilė Ceratobasidiales — ceratobasidijiečiai 
Gentys Athelia - atelia 
Thanatephornus — tanatefornas 
Typhula - kuokutė 
Eilė Agaricales - agarikiečiai 
Gentys Amillaria — kelmutis 
Pleurotus — kreivabudė 
Marasmius — Marasmius 
Eilė Aphyllophorales — afiloforiečiai 
Gentis Chondrostereum — chondrostereumas 
Klasė  Zeliomycetes (Urediniomycetes) — teliomicetai 
(urediomicetai) 
Eilė Uredinales — rūdiečiai 
Gentys Gymnosporangium — gleivėtrūdė 
Phragmidium — dedervys 
Puccinia — rūdė 
Melampsora - svylarūdė 
Thekospora - balkšvarūdė 
Cronartium — veimutrūdė 
Uromyces - rūdelė 
Eilė Septobasidiales — septobazidijiečiai 

Klasė Ustomycetes (Ustilaginomycetes) — ustomicetai 
(ustilaginomicetai) 
Eilė Ustilaginales —- kūliečiai 
Gentys Ustilago - kūlė 
Tilletia - tiletkūlė 
Urocystis - paiškūlė 
Entyloma - slaptakūlė 
Eilė Exobasidiales - brukniagrybiečiai 
Skyrius Mitosporic (Anamorfic) fungi - mitosporiniai (anamorfiniai) grybai 
Klasė  Zyphomycetes — plikagrybšiai 
Eilė Hyphomycetales - plikagrybiečiai 
Gentys Fusarium — lielius 
Botrytis - kekeras 
Alternaria — sausgrybis 
Penicillium - pelėjūnas 
Aspergillus —- galvenis 
Cladosporium - juodgrybis 
Klasė  Coelomycetes — gaubtagrybšiai 
Eilė Melanconiales — acervuliečiai 
Gentys Colletotrichum — deglius 
Gloeosporium — svylagrybis 
Eilė Sphaeropsidales - spuogagrybiečiai 
Gentys Septoria — septorija 
Cytospora — citospora 
Phoma - vingiagrybis 
Phyllosticta - filostikta 
Phomopsis - fomopsis 
Ascochyta — askochita 
Klasė  Agonomycetes — sterili grybiena 
Klasė  Blastomycetes — netikrosios mielės 


Karalystė Protozoa (Protista) — pirmuonys (protistai) 


Pirmuonys (Protozoa) — eukariotinių organizmų, nepriskiriamų gyvūnams, augalams 
ar grybams, grupė. Tai daugiau sistematinė nei natūrali grupė. Daugelis pirmuonių yra vie- 
naląsčiai. Kai kurie pirmuonimis laikomi organizmai daugialąsčiai, tačiau jų ląstelės nėra 
labiai diferencijuotos į audinius. Manoma, kad pirmuonys vystėsi ne kurdami sudėtingus 
audinius, o tobulindami ląstelės sandarą. Pirmuonių ląstelės, palyginti su kitų organizmų 
ląstelėmis, yra gana sudėtingos. Pirmuonys daugiausia gyvena vandenyje, drėgnoje dirvoje 
ar puvenose. Daugelis pirmuonių prisitaikę judėti žiuželiais arba blakstienėlėmis. Kai kurie 
pirmuonys gyvena prisitvirtinę, žiuželius ar blakstienėles naudodami maisto dalelėms iš 
vandens košti. Žiuželių neturintys pirmuonys neretai juda ameboidiškai, keisdami ląstelės 
pavidalą. Dalis pirmuonių turi ilgas ataugas, kuriomis tiesiog plūduriuoja vandenyje. 

Pirmuonims priskiriami dumbliai, kurie yra suskirstyti į 6 skyrius: žaliadumbliai (Ch/o- 
rophyta), auksadumbliai (Chrysophyta), euglendumbliai (Euglenophyta), radadumbliai 
(Phaeophyta), šarvadumbliai (Pyrrophyta), raudondumbliai (Rhodophyta). Į gyvūnus pa- 
našūs pirmuonys yra skirstomi į 4 tipus: ameboidinius, infuzorijas, žiuželinius ir sporagy- 
vius. Protistams taip pat priskiriami į grybus panašūs organizmai gleivūnai bei oomikotai. 
Tačiau vėliau oomikotai buvo perkelti į netikrųjų grybų karalystę. 

Protistų karalystėje esantys artimi grybams organizmai dažnai bendrai vadinami glei- 
vūnais. Į kitus pirmuonis jie panašūs kūno sandara ir judėjimo būdu, bet jų dauginimasis 
panašus į grybų. Jie panašiausi į amebinius pirmuonis. Visi gleivūnai turi bendrą būdingą po- 
žymį — judrų vegetatyvinį kūną, sudarytą iš protoplazmos su daugybe branduolių, neturinčių 
sienelės, ir vadinamą plazmodžiu. Plazmodį sudaro vanduo ir baltymai. Jų vegetatyvinis kū- 
nas neturi tvirto apvalkalėlio, o mitybos pobūdis yra kitoks negu tikrųjų grybų. Grybai minta 
osmotiškai, o gleivūnai — fagotrofiškai. Tačiau jų vegetatyvinio kūno plazmodžio judėjimas 
maisto šaltinio link pagal drėgmės ar šviesos gradientą daro juos panašus į paprasčiausius 
gyvūnus. 

Pagal mitybos būdą gleivūnai skirstomi į saprotrofinius, kurie vystosi ant augalų lieka- 
nų, ir parazitinius, besivystančius augalo maitintojo ląstelėse. Jie gali misti bakterijomis, 
pirmuonimis, grybų miceliu ar sporomis. Gleivūnams būdingas judėjimas maisto šaltinių 
ar vandens srovės link. Gleivūnų dydis svyruoja nuo mikroskopinių iki kelių dešimčių cen- 
timetrų. Protozoa karalystė jungia į grybus panašius organizmus, kurie priklauso Acrasio- 
mycota, Dictyosteliomycota, Myxomycota 1 Plasmodiophoromycota skyriams. Gleivūnai 
gyvena tamsiose drėgnose vietose: pūvančių kelmų ir rąstų plyšiuose, po žieve, dirvožemy- 
je, tarp pūvančių lapų, ant žolėdžių gyvūnų ekskrementų, medžių bei krūmų žievės, augalų 
šaknyse ir kitur. 


Skyrius Acrasiomycota — akrasiomikotai 


Dauguma šio skyriaus rūšių gyvena drėgnoje dirvoje, yrančioje, pūvančioje medienoje, 
mėšle. Dažnai aptinkamas grybas Acrasia rosea, kuris yra paplitęs ant pūvančių augalinių 
liekanų. Akrasiomikotų vegetatyvinį kūną sudaro plikų, judrių ląstelių (miksamebų) koloni- 
ja. Miksamebos judėdamos išleidžia skiautėtas išaugas — pseudopodijas. Šiomis išaugomis 
apglėbusios maistą jį įsiurbia į ląstelės vidų. Žinomas tik nelytinis šių gleivūnų dauginimosi 
būdas. 


Skyrius Dictyosteliomycota — diktiosteliomikotai 


Žinoma apie 50 šio skyriaus rūšių. Šie gleivūnai aptinkami dirvoje, yrančiose augalų 
liekanose, mėšle. Vienas ryškesnių atstovų — rūšis Dictyostelium discoideum. Diktioste- 
liomikotai nuo akrasiomikotų skyriaus atstovų skiriasi aiškiai diferencijuotais sporokarpų 
stulpeliais ir ant jų išsidėsčiusiomis sporangėmis. 

Skyrius Myxomycota — gleivūnai 


Skyrius apima laisvai gyvenančius vienaląsčius, dažniausiai daugiabranduolius plazmo- 
dinius organizmus. Iš plazmodžių vystosi viena ar kelios sporangės, kuriose susidaro nuo 
vienos iki daugybės du žiuželius turinčių zoosporų. Physarum genties gleivūnai gyvena 
ant daugiamečių žolių, braškių, daržovių ir kitų augalų lapų, stiebų ir vaisių paviršiaus. Šie 
grybai labiau plinta, kai yra daug drėgmės ir šilumos. Kartais augalai arba dirva tarp au- 
galų gali būti padengta balta ar bespalve gleivūnų mase, kurios paviršiuje matomos grybo 
sporangės. Tai saprotrofiniai organizmai, kurių plazmodis lėtai šliaužia lyg ameba ir minta 
pūvančiomis organinėmis medžiagomis arba bakterijomis. Gleivūnai dažnai aptinkami ant 
senų ar trūnijančių medžių, dirvoje, miško paklotėje. Dažniausiai aptinkami šių genčių glei- 
vūnai: Physarum, Fuligo, Lycogala, Spumaria, Stemonitis ix kt. Pagrindiniai skiriamieji šių 
gleivūnų požymiai — sporangės struktūra, dydis, spalva, sporų ir vaisiakūnių forma. Vaisia- 
kūniai formuojasi pavieniui arba grupėmis. 

Tikrųjų gleivūnų vystymosi pavyzdys yra Physarum polycephalum. Sudygusios glei- 
vūno haploidinės sporos sudaro dvi ląsteles — zoosporas, kurių kiekviena turi du skirtin- 
gus žiuželius. Tik susiformavusios zoosporos jungiasi į poras ir sudaro diploidines zigotas, 
kurios vystymosi pradžioje taip pat turi žiuželius. Vėliau žiuželiai išnyksta. Zigota auga, 
branduoliai dalijasi mitozės būdu, sudaro vientisą dvibranduolį vegetatyvinį kūną, tikrą 
plazmodį. Susidarę branduoliai turi diploidinį chromosomų rinkinį. Jeigu aplinkos sąlygos 
nėra palankios, plazmodis virsta storasiene ramybės ląstele — makrocista, kuri pagerėjus 
sąlygoms vėl sudygsta ir tampa plazmodžiu. Vėliau gleivūnai dauginasi lytiškai. Klampus 
plazmodis suskyla į atskirus fragmentus, kurie sustorėja, o vėliau ištįsta sudarydami kojelę 
ir prie jos prisitvirtinusią sporangę. Plazma suyra į atskiras dalis, kurių kiekviena turi po 
diploidinį branduolį, iš kurio vėliau susidaro sporos. Branduoliai dalijasi mejozės būdu, bet 
iš keturių dukterinių branduolių išlieka tik vienas, kiti trys sunyksta. Susidaro haploidinės 
sporos. 

Dažniausiai specialių apsaugos priemonių nuo gleivūnų nenaudojama. Sumažinus drėg- 
mės kiekį jų gerokai sumažėja. 


Skyrius Plasmodiophoromycota - gumbainiai 


Gumbainiai yra tikrieji parazitai, kurie gyvena dumblių, grybų ir augalų maitintojų 
ląstelėse. Jie turi daugiabranduolį plazmodį, kuris tarpsta augalų šaknų audiniuose. Ligotos 
augalų šaknys išsikraipo, susidaro išaugos. Bendra jų masė sudaro apie pusę visos augalo 
masės. Vegetacijos pabaigoje plazmodis suyra ir virsta sporomis, padengtomis tvirtu apval- 
kalu. Supuvus pažeistų augalų šaknims, sporos patenka į dirvą ir gali išlikti gyvybingos 
kelerius metus. Susidarius palankioms sąlygoms, jos suformuoja miksamebas (zo00sporas), 
kurios ir užkrečia augalus. 

Reikšmingiausias parazitinių gumbinių atstovas yra Plasmodiophora brassicae, suke- 
liantis bastutinių šeimos augalų (kopūstų, rapsų, ridikų) šaknų gumbą. Dirvoje esančio pa- 
razito sporos suformuoja po vieną zoosporą. Jos juda dviem žiuželiais. Judėdamas parazitas 
pasiekia augalo maitintojo šaknį ir prisitvirtina. Suformuoja specifinį darinį vamzdelį, kurio 

viduje yra spyglys. Spyglys praduria epidermį, o citoplazma per susidariusį kanalą persi- 
lieja į ląstelės vidų. Čia formuojasi daugiabranduolis plazmodis, kuris dalijasi ir plinta iš 
ląstelės į ląstelę. 

Būdingas tik šio skyriaus gleivūnų bruožas — plazmodžio branduolys pasidalina į 4 da- 
lis. Vėliau plazmodis suyra į vienbranduolius fragmentus. Jie apvalėja, branduoliai 2—3 
kartus dalijasi, apsitraukia plona sienele ir virsta vasarine sporange. Jos turinys suskyla į 
4-8 dalis, iš kurių susidaro antrinės zoosporos. Grybui baigus augti, branduoliai dalijasi 
mejozės būdu. Plazmodis subyra į fragmentus — energides, kurios apsitraukia stora sienele 
ir tampa ramybės sporomis. Augalo šaknims supuvus, sporos patenka į dirvą, kur sliekų, 
nematodų, vandens srovių išnešiotos vėl išplinta ir užkrečia naujus augalus. 

Grybas Spongospora subterranea sukelia dulkingąsias bulvių rauples, o Polymyxa betae 
pažeidžia runkelius. Šie grybai, be sukeliamų pažeidimų, perneša ir patogeninius virusus. 
Tačiau grybas Polymyxa graminis nėra tiesiogiai patogeninis miglinių šeimos augalams, tik 
perneša ant šios šeimos augalų parazituojančius virusus. 


Karalystė Chromista — netikrieji grybai 


Chromista karalystėje vyrauja vienaląsčiai, siūliniai ar kolonijas sudarantys organiz- 
mai. Jie dažnai yra fototrofai (šviesamėgiai). Jų ląstelės sienelės pagrindą sudaro celiuliozė. 
Ląstelėse nėra chitino ir betagliukanų, taip pat krakmolo. Kai kurių ląstelėse yra chlorofilo. 
Dalis šių organizmų turi žiuželius. Karalystė apima gausybę auksadumblių, rudadumblių ir 
nemažai grybų atstovų. 


Skyrius Hyphochytriomycota — hifochitriomikotai 


Šiame skyriuje yra ir saprotrofinių, t. y. mintančių negyva organine medžiaga, ir parazi- 
tinių organizmų, parazituojančių dumbliuose bei bestuburiuose, vandens grybuose, tačiau 
nėra augalų parazitų. Šiam skyriui priskiriama klasė Hyphochytriomycetes su viena eile — 
Hyphochytriales. Hifochitriomikotų skyriuje tėra apie 20 rūšių, kurie morfologinėmis sa- 
vybėmis panašūs į chitridiomicetus, o biocheminėmis — į oomicetus. Tačiau nuo vienų ir 
kitų jie labai skiriasi zoosporų ląstelės sandara ir tuo, kad zoosporos turi vieną viršūninį 
plunksnišką žiuželį. Vienų rūšių ląstelės sienelėse randama celiuliozės, kitų — chitino. Todėl 
mikologai juos išskiria į atskirą evoliucijos liniją. Daugelyje klasifikacijų klasė Zyphochy- 
triomycetes jungiama su Oomycetes ir vartojamas pastarosios klasės pavadinimas. 


Skyrius Labyrinthulomycota - tinklainiai 


Šiam skyriui priskirti grybai aptinkami vandenyje kaip saprotrofai, dumblių ir vandens 
augalų parazitai. Mikologai tebesiginčija dėl jų taksonominės padėties. Vieni autoriai dėl 
gleivingo apvalkalėlio priskiria prie gleivūnų, kiti juos skiria prie oomikotų. Šiame sky- 
riuje yra žinomos tik dvi eilės ir šeimos. Tinklainiai dauginasi ir lytiniu, ir nelytiniu būdu. 
Ląstelės turi gleivingus apvalkalėlius (būdinga gleivūnams), o sienelės neturi celiuliozės 
(būdinga aukštesniems grybams). Zoosporos turi po du žiuželius, kurių vienas plunksniš- 

kas (būdinga hifochitriamikotams, dėl to išskiriami iš gleivūnų) ir pakrypęs pirmyn, ki- 
tas lygus, ilgesnis ir pakrypęs atgal (būdinga gleivūnams). Dalijantis ląstelėms formuojasi 
tinkliškas plazmodis. Gleivingais plazmodžio takais juda ląstelės. Pagrindiniai tinklainių 
požymiai: gleivingos ląstelės, būdingos zoosporos, tinklo pavidalo plazmodis. Šie grybai 
Lietuvoje mažai tirti, gyvena jūrose ir giliuose gėluose vandenyse. Ar yra sausumos augalų 
parazitų, nežinoma. 


Skyrius Oomycota — oomikotai 


Skyrių sudaro viena klasė Oomycetes (oomicetai), kurioje yra daug rūšių nuo primi- 
tyvių vandens organizmų iki labai prisitaikiusių augalų parazitų. Oomicetai ontogeniniu, 
cheminiu ir fiziologiniu požiūriu yra vienalyčiai ir labai skiriasi nuo kitų grybų. Jie atspindi 
svarbius grybų evoliucijos etapus. Grybams iš vandens persikėlus gyventi į sausumą, jų 
Zoosporas, pritaikytas plisti vandenyje, pakeitė konidijos, plintančios oru. Grybų mitybos 
poreikiai tapo sudėtingesni ir labiau priklausomi nuo substrato, patobulėjo parazitinės gry- 
bų savybės, t. y. parazituojama kaip galima ilgiau nenužudant šeimininko. Oomicetams 
būdinga gerai išvystyta neląstelinė grybiena, sudaryta iš vienos didelės, ištįsusios, nesep- 
tuotos ląstelės. Dauginasi lytiniu būdu susiliejant dviem skirtingoms ląstelėms gametan- 
gėms; nelytiniu būdu dauginasi konidijomis arba zoosporomis. Ląstelių sienelės sudarytos 
iš betagliukanų, nedidelio kiekio celiuliozės bei aminorūgščių. Iš pagrindinių eilių reikš- 
mingiausios ir labiausiai paplitusios yra Saprolegniales 1 Peronosporales eilės. 

Saprolegniales (dumbliečių) eilės grybai plačiai išplitę, dažniausiai tai gėlavandeniai 
saprotrofai, aptinkami ant įvairių smulkių gyvūnų lavonų, nors yra ir dumblių, žuvų, jų 
mailiaus parazitų. Eilėje yra 20 genčių. Šie grybai turi gerai išvystytą neseptuotą mice- 
lį. Nelytiškai dauginasi zoosporomis, o lytiškai — oogamijos būdu. Zoosporoms būdingas 
diplanetizmas, t. y. susidaro pirminės ir antrinės zoosporos. Iš pastarųjų vystosi orinis mi- 
celis, jo hifų viršūnėse formuojasi zoosporangės, o vėliau — lytinio dauginimosi organai: 
oogonės ir anteridžiai. Aukštesniesiems augalams žalingiausi yra Aphanomyces genties 
grybai, sukeliantys šaknų puvinį. 

Peronosporales (peronosporiečių) eilės grybai dažniausiai yra obligatiniai parazitai, 
parazituojantys aukštesniuose augaluose. Jų micelis gerai išvystytas, neseptuotas, besiša- 
kojantis, sudarantis haustorijas, viduląstelinis ar augantis augalo ląstelės išorėje. Zoospo- 
rangės ovalios, susidarančios ant micelio ar iš sporangiosporos. Lytiškai grybai dauginasi 
oogamijos būdu. Daugumos šios eilės grybų oogonės ir anteridžiai susidaro ant tų pačių 
hifų. Anteridžio citoplazma per apvaisinimo vamzdelį patenką į oogonę. Kartu su citoplaz- 
ma vienas anteridžio branduolys patenka į oogonę, susilieja su vienu iš daugelio branduolių 
ir jį apvaisina. Iš apvaisintos oogonės išsivysto oospora, kuri vėliau sudygsta. Oosporoms 
dygstant gali susidaryti zoosporangė su zoosporomis arba ji gali išleisti hifą, iš kurio vys- 
tosi grybiena. 

Pythiaceae (diegavirtinių) šeimos grybai yra tarpiniai tarp vandenyje gyvenančių gry- 
bų ir antžeminių parazitų —- Peronosporaceae (peronosporinių) šeimos. Phytiaceae šeimos 
grybai aptinkami vandenyje, dirvoje, augalų šaknyse, pašaknyje, rečiau — kitose antžemi- 
nėse augalų dalyse. Pythium genties grybai yra fakultatyviniai parazitai. Jie gyvena dirvoje 


104 AUGALŲ PATOLOGIJA +! BENDROJI DALIS 


ir susidarius palankioms plitimo sąlygoms pažeidžia dekoratyvinių, laukinių ir kultūrinių 
žemės ūkio augalų daigų šaknis, sukelia diegavirtę. Diegavirtinių šeimai priklauso ir Phy- 
tophthora genties grybai, kurie sukelia augalų šaknų puvinį ir pažeidžia jų lapus. Grybas 
Phytophthora cactorum yra vaismedžių bei vaiskrūmių ir dekoratyvinių augalų šaknų para- 
zitas, o Ph. infestans — bulvių maro sukėlėjas. 

Peronosporacea šeimos grybai yra obligatiniai parazitai, sukeliantys šaknų puvinį ir ne- 
tikrąją miltligę, kuri nuo tikrosios miltligės skiriasi tuo, kad dažniausiai vystosi ant apatinės 
lapo pusės, nes reikalauja daugiau drėgmės. Dauginimasis panašus kaip ir kitų oomicetų: 
nelytinės sporos — zoosporos ir konidijos, lytinės sporos — oosporos. Tačiau peronosporiniai 
grybai lytiniu būdu dauginasi rečiau. 

Plasmopara genties grybai P nivea sukelia morkų, petražolių, pastarnokų, salierų, P. ribi- 
cola - serbentų, P viticola — vynuogių netikrąją miltligę, o Peronospora genties grybai suke- 
lia daugelio augalų netikrąją miltligę. Bremia lactucae sukelia salotų, o Pseudoperonospora 
cubensis — molūginių augalų netikrąją miltligę. Sc/erophthora ir Sclerospora genčių grybai 
pažeidžia kukurūzus ir miglines žoles. 

Albuginaceae (baltrūdinių) šeimos A/bugo genties grybas 4. candida sukelia bastutinių 
šeimos augalų (krienų, ridikų) baltąją rūdį. 


Karalystė Fungi — grybai 


Šiai karalystei priskiriami saprotrofiniai, simbiotiniai, parazitiniai eukariotiniai organiz- 
mai, neturintys plastidžių (chloroplastų, chromoplastų ir kt.), mintantys absorbcijos (osmo- 
trofijos) būdu, praradę amebinę pseudopodijų stadiją. Grybų ląstelės sienelėse yra chitino 
ir 5 gliukano. Grybiena sudaryta iš neląstelinių ar siūlinių daugialąsčių hifų, sporos neturi 
žiuželių. Dauginasi vegetaciniu, nelytiniu ir lytiniu būdu. Fungi karalystė suskirstyta į 4 
didelius skyrius: Chytridiomycota, Zygomycota, Ascomycota it Basidiomycota. 


Skyrius Chytridiomycota — chitridiomikotai 


Šiame skyriuje yra per tūkstantį rūšių grybų, kurių dauguma yra saprotrofai, gyvenan- 
tys vandenyje ir drėgnoje dirvoje. Dalis šių grybų parazituoja vandens dumblius, grybus, 
smulkius gyvūnus ir vandens bei sausumos aukštesniuosius augalus. Chitridiomikotai yra 
vieninteliai Fungi karalystės atstovai, sudarantys judrius žiuželius turinčias zoosporas ir 
gametas. Tai rodo glaudų jų ryšį su vandens terpe ir protėvių požymiais. Chitridiomikotų 
vegetatyvinį kūną sudaro plazmodis, rizomicelis arba gerai išsivysčiusi grybiena. Tai patys 
paprasčiausi mikroskopiniai grybai, sudarantys pliką plazminę masę arba ląsteles, apvilktas 
plona užuomazgine sienele. Ląstelių sienelėje aptinkama chitino ir 5 gliukanų. 

Chitridiomikotai nelytiniu būdu dauginasi zoosporangėse, sudarydami nelytines sporas 
zoosporas. Lytiniu būdu besidauginantys chytridiomikotai sudaro ilgalaikes sporas. 

Lytinis dauginimasis — kopuliacija. Yra keli lytinio dauginimosi tipai: 

1. Gametogamija: susijungusios dvi nuo zoosporų nesiskiriančios lytinės ląstelės pla- 

nogametos sudaro zigotą. 

2. Somatogamija: vyriškas talomas išleidžia ploną bebranduolę plazminę išaugą, kuri 
išsipučia patekusi į moteriško talomo centrinę vakuolę. Vyriškas branduolys ir mote- 
riškos centrinės vakuolės turiniai pereina į šį išsipūtimą. 

3. Oogamija: oogonėse ir anteridžiuose formuojasi kiaušialąstės ir vystosi gametos, 
kurios susilieja ir sudaro zigotą. 

Iš zigotų vystosi diploidinė ramybės spora, kuri apgaubta ląstelės sienelę. 

Chitridiomikotų skyriuje yra viena klasė Chytridiomycetes, jungianti 5 eiles. Augalus 
pažeidžia Chitridiales (chitridijiečių) eilės, kurioje yra 77 gentys, grybai. Olpidium genties 
grybai parazituoja ant gyvūnų, grybų, dumblių bei augalų ir perneša patogeninius virusus. 
Olpidium brassicae žmomas kaip kopūstų ir kitų augalų diegavirtės sukėlėjas. Physoderma 
genties grybai P. maydis sukelia kukurūzų rudąją dėmėtligę, P al/falfae — liucernos šaknų 
vėžį. Grybas Sinchytrium endobioticum sukelia bulvių vėžį, o Sinchytrium macrosporum 
gali parazituoti per 700 rūšių augalų. Vėžį sukeliantys patogenai nenužudo ląstelių, bet 
skatina jų dalijimąsi ir augimą. 

Chitridiomikotai dirvoje išgyvena ramybės sporomis arba grybiena. Ilgalaikei sporai 
sudygus išauginama viena ar daugiau zoosporų, kurios užkrečia augalų ląsteles, arba pirma 
išauginama zoosporangė. Sporangėje susidaro antrinės zoosporos. Didelis drėgmės kiekis 
palankus zoosporoms plisti. Didesniais atstumais patogenas plinta su pažeistais augalais 
arba augalų likučiais dirvos dalelėse. 


Skyrius Zygomycota — zigomikotai 


Šie grybai nesudaro judrių zoosporų, o nelytinės sporos sporangiosporos susidaro spo- 
rangėse. Skyriaus pavadinimas rodo specifinę gametangių kopuliacijos formą — iz0gamiją, 
kai susilieja dvi į gametas nediferencijuotos ląstelės. Jos metu susidaro zigosporangė su 
zigospora. Lytinis dauginimasis būdingas ne visiems skyriaus grybams, todėl nelytinis dau- 
ginimasis labai svarbus išskiriant taksonus. Nelytiniu būdu dauginasi sporangiosporomis 
arba konidijomis. Skyrius turi dvi klases Zygomycetes ir Trichomycetes, kuriose yra 11 
eilių. 

Zygomycetes klasei priskiriamos 7 eilės grybų, tarp kurių yra saprotrofai, arba gyvūnų 
ir augalų parazitai. 

Mucorales (pelėsiečių) eilė — tai pelėsiniai grybai, kurie labai paplitę dirvoje, dažni 
ant pašarų, maisto produktų. Dažniausiai jie turi šakotą voratinklinį micelį, kuris driekiasi 
substrato paviršiumi. Dauginasi lytiniu ir nelytiniu būdu, iš kurių svarbesnis pastarasis. 
Sporos vystosi ant sporangėkočio, plinta oru arba pernešamos vabzdžių. Sporos vystosi 
arba talpyklose — sporangėse (sporangijosporos), arba atvirai (konidijos). Mucorales gry- 
bams būdingas skirtingų lyčių micelis. Lytinis procesas vyksta susijungus skirtingų lyčių 
gametangėms. Dauguma Mucorales eilės grybų yra dirvos saprotrofai ir aktyviai dalyvauja 
skaidant organines medžiagas ir susidarant humusui. Esant daugiau drėgmės gadina žalia- 
vas, pašarus ir maisto produktus. Grybas Rhizopus nigricans sukelia juodąjį uogų ir vaisių 
puvinį, o RA. maydis — pilkąjį kukurūzų puvinį, Choanephora cucurbitarum — šlapiąjį mo- 
liūgų puvinį. Zhamnidium elegans it Mucor spp. sukelia vaisių ir sėklų pelėjimą laikymo 
metu. Kai kurie Mucorales grybai sukelia šiltakraujų gyvūnų mikozes. 

Glomales (glomaliečių) eilės grybai sudaro mikorizę su augalais — gyvena šaknų pavir- 
šiuje ar viduje. Chlamidosporas produkuoja pavieniai grybai arba sporokarpiuose dirvoje, 
arba augalų šaknyse. Lytines sporas sudaro retai. Svarbiausios gentys yra Glomus, Acaulos- 
pora, Gigaspora, Scutellospora. 

Entomophthorales (vabzdžiažudiečių) eilės atstovai yra paplitę vabzdžių parazitai. 
Daugelis šių grybų savo sporas iššauna labai toli į priekį. Sporos, patekusios ant vabzdžio 
kūno, sudygsta. Susidarę grybų hifai skverbiasi į vabzdžių kūną, išskirdami fermentus ir 
toksinus. Jie suardo vabzdžių kraujotakos sistemą ir juos nužudo. Šie grybai parazituoja 
muses, cikadas, nematodas, taip pat vabzdžius — miško ir lauko augalų kenkėjus. Entomo- 
phaga genties grybai parazituoja auksauodegius verpikus, lygiasparnius, lapsukius, muses, 
pjūklelius. Zoophtora genties grybai parazituoja įvairius kenkėjus, tarp jų ir amarus. Šios 
eilės grybai gali būti panaudoti biologinei žemės ūkio ir miško augalų apsaugai nuo ken- 
kėjų. 

Zoopagales (zoopagiečių) eilės grybai yra gyvūnų ir grybų parazitai. Smulkūs gyvūnai, 
dažniausiai pirmuonys, apraizgomi šakotais bei lipniais hifais ir suvirškinami. 

Endogonales (endogoniečių) eilės grybai gyvena dirvoje kaip simbiotrofai, dažnai su- 
darydami mikorizę su aukštesniaisiais augalais. 

Trichomycetes (trichomicetų) klasės atstovai gyvena vabzdžių žarnyne arba chitini- 
nėje dangoje. Tačiau jų biologija nėra visai ištirta ir nėra žinoma, ar jie yra parazitai, ar tik 
gyvena vabzdžių organizme. Augalams žalos nedaro. 


Skyrius Ascomycota — aukšliagrybiai 


Tai labai didelis skyrius, apimantis daugiau kaip pusę visų žinomų grybų. Svarbiausias 
išskirtinis Ascomycota skyriaus grybų požymis — lytinio dauginimosi metu susidaranti spo- 
rangė — aukšlys (askas). Aukšlio viduje vyksta 3 svarbūs procesai: 

1. Kariogamija. Tai procesas, kurio metu susilieja du haploidiniai branduoliai ir sudaro 

vieną diploidinį branduolį. Tai vyksta jauname aukšlyje. 

2. Mejozė. Redukcinis dalijimasis vyksta augančiame aukšlyje. Po dviejų branduolio 
dalijimųsi, kurių metu susidaro keturi haploidiniai branduoliai, vyksta mitozė ir po 
jos aukšlyje susidaro aštuoni haploidiniai branduoliai. 

3. Aukšliasporių diferenciacija. Proceso metu plazma suyra į dalis, kurios apgaubia 
haploidinius branduolius. 

Ascomycota skyriaus grybų talomą (kūną) sudaro septuota grybiena arba atskirų ląstelių 
(pvz., mielių) kolonijos. Ląstelė turi vieną arba kelis branduolius. Jos sienelė paprastai yra 
dvisluoksnė ir skiriasi nuo Basidiomycota skyriaus grybų, kurių sienelės yra daugiasluoks- 
nės. Aukšliagrybiai gali sudaryti tam tikras hifų išaugas — haustorijas ir apresorijas, pri- 
taikytas parazituoti ant augalų ir gyvūnų. Aukšliagrybiai lytinio dauginimosi metu sudaro 
aukšlius ir aukšliaspores. Jų lytinio dauginimosi stadija vadinama teleomorfa. Yra kelios 
tokio proceso fazės: 

1. Plazmogamija. Šio proceso metu vyksta kopuliacija ir susidaro branduolių poros - di- 
karionai. Jie gali susidaryti keliais būdais: 

a) gametogamija — susilieja dvibranduolės gametangės — askogonės ir anteridžiai; 

b) deuterogamija — moteriška askogonė ir trichogina kopuliuoja su paprasčiausiu hifu; 

c) somatogamija — kopuliacija ir dikarionų susidarymas vyksta susiliejus vegetatyvi- 
niams hifams; 

d) partenogamija — procese nedalyvauja vyriškos gametangės — anteridžiai. Tarpusavy- 
je kopuliuoja daugiabranduolės askogonių ląstelės; 

e) apomiksė — visas grybų gyvenimo ciklas vyksta haploidinėje fazėje, nors ir susidaro 
aukšliasporės (ne aukšliuose). 

2. Aukšlių susidarymas. Plazmogamijos metu susidaro dikariotinė grybiena, iš kurios 
susidaro aukšliai vienu iš 4 būdų: a) kabliuko, b) sagties, c) grandinėlės arba d) pumpura- 
vimosi. 

Aukšliagrybiai sudaro vaisiakūnius — askokarpus, kurių apvalkalas vystosi po plazmo- 
gamijos. Haploidiniai vegetatyviniai hifai apsiveja askogeninius hifus sudarydami tankų 
sluoksnį. Skiriami trys pagrindiniai askokarpų (vaisiakūnių) tipai (26 pav.): 

1. Kleistoteciai — apvalūs, uždari vaisiakūniai, kuriuose išsidėstę aukšliai. Subrendu- 

sios ir bręstančios aukšliasporės suplėšo vaisiakūnį ir išsiveržia į paviršių. 

2. Periteciai — pusiau uždari, apvalūs ar ąsočio pavidalo vaisiakūniai, ties viršutine da- 
limi atsiveriantys siaura angele. Viduje yra aukšliai su aukšliasporėmis. 

3. Apoteciai yra plačiai atsivėrę lėkštės, disko ar taurės pavidalo vaisiakūniai. Viršuti- 
nėje jų dalyje išsidėstę aukšliai. Apoteciai yra tobuliausi aukšliagrybių vaisiakūniai, 
sudarantys daugiausia aukšlių ir aukšliasporių. 

Aukšliagrybiams būdinga tai, kad aukšliuose susidaro po 8 sporas. 


26 paveikslas. Aukšliagrybių vaisiakūniai: a — kleistotecis, b — peritecis, c — apotecis, 
d- pliki aukšliai /pagal Agrios, 2005/ 


Daugelio aukšliagrybių vaisiakūniai vystosi ne ant grybienos, bet įvairaus dydžio, spal- 
vos ir konsistencijos stromose, kurias sudaro susipynę vegetatyviniai hifai. Aukšliagrybių 
sistematika yra gana sudėtinga. Kriterijai, pagal kuriuos skirstomi aukšliagrybiai, yra tokie: 
askokarpo sandara, jo padėtis substrato atžvilgiu; aukšlių tipas, jų padėtis askokarpuose; 
aukšliasporių išėjimo būdas; parafizių buvimas; substrato prigimtis. Šiame leidinyje vado- 
vaujamasi grybų sistematika, kurioje aukšliagrybiai skirstomi pagal vaisiakūnių ir aukšlių 
formą bei sandarą. 

Klasė Archiascomycetes — proaukšliai 

Šios klasės grybai nesudaro askogeninių hifų ir askokarpų. Tai vieni primityvesnių Asco- 
mycota skyriaus atstovų. Šiai klasei priskiriama Taphrinales (ragangrybiečių) eilė, turinti 
apie 100 rūšių grybų, parazituojančių augalus. Visi ragangrybiečiai yra obligatiniai parazitai. 
Ragangrybiečių micelis septuotas, aukšliai susidaro tiesiai ant micelio. Jie neturi nelytinio 
dauginimosi. Grybai įsikuria jaunuose vaismedžių ar lapuočių medžių organuose ir audiniuo- 
se, pažeidžia lapų, ūglių ir vaisių užuomazgų augimą bei vystymąsi, deformuoja pažeistus 
organus. Pažeistų organų paviršiuje suformuoja rausvas ar gelsvas apnašas, sudarytas iš gry- 
bo aukšlių. Grybui pažeidus vaisių užuomazgas, grybiena perauga augalų audinius, apipina 
hifais visas ląsteles, vaisiai deformuojasi, džiūsta, galiausiai mumifikuojasi ir lieka kabėti ant 
medžių. Labiausiai žinomas yra Zaphrina pruni grybas, sukeliantis persikų, migdolų ir sly- 
vų vaisių deformaciją, vadinamąją „slyvų vyžą“. T. deformans sukelia persikų, beržų, bukų, 
T. aurea - tuopų, T. bullata - kriaušių lapų deformaciją. T. insititiae (kai kurių autorių teigi- 
mu, tai tik T. pruni sinonimas) pažeistų slyvų ir kryklių šakutės šluotiškai sutankėja, lapai 
tampa smulkesni, deformuoti, vėliau nudžiūsta. Liga vadinama „raganų šluotomis“. 

Klasė Zemiascomycetes — plikaaukšliai 

Aukšliai susidaro atvirai ant besipumpuruojančios grybienos. Šiai klasei priklauso Sa- 
charomycetales (mieliagrybiečių) eilės grybai, kurie nesudaro tipiškos grybienos. Jų ve- 
getatyvinės ląstelės pumpuruojasi arba dalijasi. Mielėmis vadinami grybai, kurie visą savo 
gyvenimo ciklą vystosi kaip pavienės ląstelės. Jiems būdingos visos grybų savybės. Mielės 
gyvena ant augalų paviršiaus, ypač ant augalų uogų ir vaisių. Jos sugeba rauginti įvai- 
rias organines medžiagas. Mielės naudojamos alaus, vyno, sidro, kitų alkoholinių gėrimų, 
duonos kepimo pramonėje, spirito gamybai iš popieriaus pramonės atliekų (celiuliozės) ir 
melasos, taip pat pašarinių baltymų ir vitaminų gamybai. Mielėms priklauso ir šiltakraujų 
patogeno Candida genties mielės. Galactomyces eilės genties grybai sukelia citrusinių au- 
galų puvinį. 

Klasė Ascomycetes (Euascomycetes) — aukšliagrybiai (tikrieji aukšliagrybiai) 

Tikrieji aukšliagrybiai sudaro apie 90 proc. visų aukšliagrybių. Jų vegetatyvinis kūnas 
sudarytas iš gerai išvystyto septuoto micelio. Lytinio proceso metu formuoja tikrus vai- 
siakūnius, kuriuose yra aukšliai su aukšliasporėmis. Pagal aukšlių tipą skirstomi į eilių 
grupes. 

Klasė (eilių grupė) Plectomycetes — plektomicetai 

Vienuose literatūros šaltiniuose šie grybai išskiriami į eilių grupę /Agrios, 2005/, kituose 
/Ainsworth and Bisby s Dictionary of Fungi, 2001/ - į klasę. Tai aukšliagrybiai, sudarantys 
plonasienius apvalius vaisiakūnius — kleistotecius, kuriuose aukšliai išsidėstę padrikai, o 
vienaląstės aukšliasporės išsilaisvina pasyviai. Šiai eilių grupei priklauso grybai, gaminan- 
tys antibiotikus ir mikotoksinus, bei gyvūnų patogenai. 

Eurotiales (eurotijiečių) eilės grybai gadina laikomus maisto produktus bei jų žaliavas 
ir juos apnuodija. Šiai eilei priklauso Ta/aromyces ir Eurotium grybai - Penicillium ir As- 
pergillus genčių grybų lytinis (teleomorfų) vystymosi tarpsnis. Tačiau pastarieji grybai daž- 
niausiai dauginasi nelytiniu būdu ir priskiriami grybšiams arba mitosporiniams grybams. 

Ascosphaerales (askosferiečių) eilės Ascosphaera genties grybai yra žinomi kaip bičių 
parazitai. A. api (bičių askosfera) pažeidžia bičių lėliukes. Užkrėsta lėliukė žūva, o vėliau 

mumifikuojasi. Bitės užsikrečia iš augalų rinkdamos žiedadulkes ir nektarą, ant kurių gry- 
bas vystosi saprotrofiškai. Ši eilė dabar įtraukta į Eurotiales eilę. 

Erysiphales (milteniečių) eilės grybai yra obligatiniai parazitai ir sukelia tikrąją augalų 
miltligę. Augalų lapus ir kitas jaunas augalo dalis dengia baltas miltinis grybienos apnašas. 
Grybų vaisiakūniai, susiformuojantys micelio paviršiuje, yra uždari kaip kleistoteciai, bet 
aukšliai formuojasi baziniame sluoksnyje, panašiai kaip ir peritecių. Visi milteniečiai yra 
siaurai prisitaikę biotrofai — obligatiniai parazitai. 

Miltligė pažeidžia daugiau kaip 40 tūkst. žiedinių kultūrinių ir laukinių rūšių augalų. 
Milteniečių vegetatyvinė grybiena formuojasi daugiausia augalų paviršiuje. Ant augalo 
paviršiaus grybiena prisitvirtina siurbtukais — haustorijomis. Miltligės sukėlėjai sparčiau- 
siai vystosi drėgnu ir šiltu oru. Beveik visą vegetacijos periodą grybai dauginasi konidijo- 
mis. Susidaro kelios grybo generacijos. Antrojoje augalų vegetacijos dalyje ar vegetacijos 
pabaigoje ant grybienos formuojasi tamsūs vaisiakūniai — kleistoteciai, kuriuose subręsta 
aukšliasporės. Vaisiakūniai žiemoja ant pažeistų ūglių, nukritusiuose lapuose arba dirvoje. 
Pavasarį ar jo pradžioje kleistoteciai plyšta, aukšliasporės pasklinda į aplinką ir užkrečia 
jaunus lapus bei ūglius. 

Blumeria sekcijos grybai sukelia miglinių šeimos javų ir žolių ligas, Erysiphe — dau- 
gelio žolinių augalų — agurkų, linų, salotų, aguonų, bastutinių, pupinių ir kitų — ligas. Le- 
veillula ir Oidium genčių grybai sukelia pomidorų miltligę, Microsphaera - lelijų, agrastų 
ir serbentų, Podosphaera leucotricha — obelų ir kriaušių, P. tridactyla — slyvų ir kryklių, 
Unicula necator — vynuogių miltligę. 

Sphaerotheca genties grybai vietomis arba ištisai padengia augalą ar atskiras jo da- 
lis baltos, vėliau nuruduojančios miltingos grybienos valkčiu. Ypač tankų valktį sudaro 
S. mors-uvae ant agrastų ir serbentų ūglių lapų bei uogų. Rožių lapus ir ūglius pažeidžia 
grybas S. pannosa, apynių — S. humuli. Sphaerohteca genties grybai labiau pažeidžia už- 
stelbtus, vien azoto trąšomis patręštus augalus. 

Eilių grupė Pyrenomycetes — pirenomicetai. Šių grybų vaisiakūniai yra kleistoteciai 
arba periteciai. Periteciuose susidaro cilindro pavidalo aukšliai, susiformuojantys iš asko- 
geninių hifų. Aukšliasporės iš aukšlių pasišalina ir pasyviai, ir aktyviai. Aukšliasporės yra 
sudarytos iš vienos ar kelių ląstelių ir įvairuoja savo forma. Pirenomicetai yra šie: augalų 
parazitai ir simbiontai, mikotoksinų producentai, lignoceliuliozinių substratų saprotrofai, 
šiltakraujų parazitai. 

Tai labai didelė grybų grupė. Šios grupės grybai parazitai silpnina augalus maitinto- 
jus — naudoja jų sukauptas maisto medžiagas, užkemša vandens indus, stabdo fotosintezę. 
Pirenomicetai išskiria fermentus, kurie ardo kitus grybus ir tam tikrų rūšių augalų vandens 
indus. 

Hypocreales (spalvotagrybiečių) eilėje yra svarbių ūkiui grybų —- augalų parazitų. Vai- 
siakūniai — ryškiaspalviai (mėlyni, purpuriniai) ar šviesūs, masyvūs periteciai. Periteciai 
gali susidaryti tiesiog ant substrato, bet dažniausiai susidaro stromoje. Aukšliai yra cilindri- 
niai su viršūnine anga. Tarp šios eilės grybų yra daug rūšių, kurie yra saprotrofai ir gyvena 
dirvoje, ant sumedėjusių ar kitokių augalų liekanų. Yra ir augalų parazitinių grybų, kai 
kurie jų toksiški žmonėms ir gyvūnams. Kiti gamina augimo reguliatorius. Dalis šios eilės 
grybų yra kitų grybų antagonistai arba parazitai. 

Polystigma genčiai priklauso nedaug rūšių. Lietuvoje retai aptinkamas grybas P ru- 
brum, sukeliantis slyvų raudonšašę. 

Melanospora genties grybai parazituoja ant daugelio grybų micelio ir net augalų parazi- 
tus, kurie priklauso Ceratocystis, Fusarium ir Verticillium gentims. 

Žemės ir miškų ūkiui didesnės reikšmės turi Nectria genties grybai. N. cinnabarina su- 
kelia obelų, kriaušių, slyvų, vyšnių, serbentų, liepų ir kitų lapuočių miško medžių ir krūmų 
stiebų bei šakų raudonspuogę (nekrozę). N. galligena sukelia obelų, kriaušių, liepų, uosių 
ir kitų lapuočių paprastąjį vėžį. Medžiai per žaizdas užsikrečia konidijomis ir aukšlias- 
porėmis. Pažeistose žievės vietose medžių audiniai žūva, susidaro gilios žaizdos. Grybas 
žiemoja medžių žievėje grybienos, aukšlių arba aukšliasporių pavidalu. 

Labiausiai paplitęs C/aviceps genties atstovas — paprastasis skalsiagrybis (Claviceps 
purpurea), kuris parazituoja miglinių (Poaceae) šeimos kultūrinius ir laukinius augalus. 
Ypač šis sukėlėjas plinta rugiuose, kvietrugiuose ir sėklai auginamose miglinėse žolėse. 
Skalsių skleročiai yra nuodingi žmonėms ir gyvūnams. 

Epichloe genčiai atstovauja grybas E. tiphina, kuris dažniausiai sukelia motiejukų ir 
šunažolių, o kartais ir kitų miglinių šeimos žolių ligą smauglį. Ši liga daugiausia išplinta 
senuose sėkliniuose pasėliuose ir natūraliose pievose. 

Cordyceps genties grybai yra žinomi kaip vabzdžių, nemadotų ar grybų parazitai. 

Hypocreales eilei taip pat priskiriami Fusarium genties (kuri grybšių klasėje žinoma kaip 
nelytinė stadija) lytinės stadijos grybai. Tai Nectria ir Gibberella gentys, kurios yra daugelio 
augalų šaknų, stiebų, sėklų ir vaisių puvinio sukėlėjai. G. baccata (anamorfa — Fusarium 
lateritium) sukelia obelų, kriaušių, slyvų, abrikosų, aviečių fuzariozę. Pūva pažeistų augalų 
vaisiai, uogos, džiūsta žievė. G. zea (anamorfa — F graminearum) pažeidžia miglinių šeimos 
javus ir daugiametes žoles, G. pulicaris (anamorfa — K sambucinum) — pupas ir lubinus. 

Hypocrea genties grybai yra Cylindrocladium, Trichoderma gentims priskiriamų grybų 
anamorfinių stadijų teleomorfos. 

Microascales (smulkiaaukšliečių) eilės grybai nesudaro stromų, dauguma jų formuoja 
peritecius, tačiau kai kurie — kleistotecius. Aukšliai yra lašo arba kiaušinio formos, padri- 
kai išsidėstę. Aukšliasporės vienaląstės. Ceratocystis genties grybai sukelia kaulavaisinių 
ir kitų medžių vėžį (C. fimbriata), nupjautos medienos pamėlynavimą (C. coerulescens), 
tropinių augalų šaknų puvinius. Grybo Monosporascus cannonballus aukšliasporės yra ap- 
valios, patrankos sviedinio (angl. cannon ball) formos, aukšlyje susiformuoja po vieną. 
Tinkamiausia grybui temperatūra yra +30-35 *C, jis plinta šilto klimato kraštuose ir sukelia 
druskinguose ar šarminiuose dirvožemiuose augančių melionų ir arbūzų šaknų puvinį. 

Phyllachorales (daugializdiečių) eilės grybų periteciai formuojasi stromose, aukšliai 
pailgi arba cilindriški, jų viršūnėje yra poros. Aukšliasporės yra įvairių formų, skaidrios ar 
tamsios spalvos. G/omerella genties grybai sukelia įvairių augalų antraknozes. Lietuvoje 
žinoma jų nelytinė Co/letotrichum stadija ir šių grybų sukeliamos ligos: pupelių deguliai 
(C. lindemuthianum), linų (C. lini), dobilų (C. trifolii) ir žirnių (C. pisi) antraknozė. Grybas 
Phyllachora graminis sukelia motiejukų, šunažolių, pašiaušėlių, svidrių, miglių ir kitų mi- 
glinių žolių juodšašę. Lietuvoje liga aptinkama, tačiau didesnės žalos augalams nepadaro. 

Diaporthales (diaportiečių) eilės grybų periteciai susidaro stromose, augalų ar grybų 
ląstelėse. Aukšliai cilindriški, su poromis. Aukšliasporės turi vieną ar keletą septų ir būna 


GRYBAI - AUGALŲ LIGŲ SUKĖLĖJAI 111 


nuo skaidrių iki tamsių. Diaporthe genties grybai sukelia sojos šaknų ir ankščių puvinį 
(D. phaseolorum), labinų juodspuogę (D. /upini), obelų, kriaušių, slyvų ir vyšnių šakučių 
džiūvimą, arba fomopsiozę (D. eres). Diaporthe genties grybų nelytinis (anomorfos) tarps- 
nis yra Phomopsis gentis. Gnomonia genties grybai sukelia antraknozę, arba lapų dėmėtli- 
gę. Dažniau yra randamas grybas G. erythrostoma, kuris sukelia vyšnių, trešnių, slyvų ir 
abrikosų lapų džiūsną. Iš Gaeumannomyces genties labiausiai paplitęs grybas G. graminis 
(sin. Ophiobolus graminis), sukeliantis miglinių javų pašaknio ir šaknų puvinį - javaklupę. 
Leucostoma genties grybai sukelia persikų ir kitų medžių ligas. 

Xylariales (ksilariečių) eilės grybų periteciai tamsūs, kieti, kartais susidaro stromose. 
Aukšliai cilindriniai arba suapvalėję, aukšliasporės — vienaląstės ar iš kelių ląstelių, skai- 
drios arba tamsios. Rosellinia genties grybai sukelia vaismedžių arba vynmedžių puvinį (R. 
necatrix), Xylaria — medžių vėžį ar medienos puvinį, Eutypa — vaismedžių arba vynmedžių 
vėžį (E. lata, sin. E. armeniacae). 

Diatrypales (diatripiečių) eilės grybai artimi Xylariales eilės grybams. Eutypella para- 
sitica grybas sukelia medžių ir krūmų išaugas — vėžį. 

Klasė (eilių grupė) Discomycetes — diskomicetai 

Dauguma diskomocetų sudaro vaisiakūnius, vadinamus apoteciais. Kai kuriuos grybus 
iš kitų aukšliagrybių išskiria dideli ir spalvingi vaisiakūniai, kurie dažniausiai turi taurės, 
lėkštelės ar disko pavidalą. Aukšliasporės iš vaisiakūnių išmetamos aktyviai. 

Daugelis diskomicetų yra saprotrofai, augantys ant lignoceliuliozinių substratų. Kai ku- 
rie diskomicetai gerai auga ir vystosi kaip substratą naudodami mėšlą. Keletas diskomicetų 
grupių žinomos kaip augalų parazitai. Kai kurie diskomicetai gali sudaryti mikorizę su 
aukštesniųjų augalų šaknimis. Ypač įdomūs yra triufeliai iš Tuber genties, sudarantys mi- 
kozę su kietmedžiais. 

Viena didžiausių diskomicetų eilių grupėje yra Leotiales (sin. Helotiales) — vaisiapū- 
diečių eilė, kuriai priskiriama keli tūkstančiai saprotrofinių ir patogeninių grybų rūšių. Jų 
apotecis yra puodelio arba disko formos, aukšliai platėjantys į viršų. Aukšliasporės būna 
nuo sferinių iki pailgų ir siūliškų, neseptuotos. 

Monilinia (anamorfa — Monilia) genties grybai pažeidžia sodų augalus. M. fructigena 
sukelia obuolių, kriaušių, svarainių, slyvų, vyšnių ir abrikosų rudąjį puvinį — vaisiai pūva 
ir soduose, ir sandėliuose. M. laxa, M. cinerea sukelia minėtų vaismedžių ir kaulavaisių ne 
tik vaisių puvinius, bet ir žiedų lapų bei ūglių džiūvimą. 

Sclerotinia ir Stromatinia genčių grybams būdingi dubenėlio, piltuvėlio ar disko pavi- 
dalo tipingi šviesiai rudi, dažniausiai su kojele apoteciai. Žemės ūkio augalams labiausiai 
kenkia Sc/erotinia genties grybai, kurie pūdo atskiras augalų dalis, visus augalus ar sandė- 
liuojamus sultingus augalų šakniavaisius, kopūstų gūžes. Šis puvinys plinta ten, kur drėgna. 
S. sclerotiorum sukelia agurkų, morkų, pomidorų, kopūstų, griežčių, ropių, rapsų, svogūnų, 
linų, kanapių, saulėgrąžų, kukurūzų, salierų, petražolių ir kitų augalų sklerotinį puvinį, o 
S. trifoliorum — dobilų, liucernų, esparcetų, barkūnų ir kitų pupinių šeimos daugiamečių 
žolių vėžį. Stromatinia gladioli sukelia kardelių šaknų puvinį. 
ni būna pasislėpę po augalo dengiamaisiais audiniais. Aukšliai buožiški arba cilindriš- 
ki su elipsiškomis, tiesiomis ar lenktomis vienaląstėmis bespalvėmis aukšliasporėmis. 

Pseudopeziza genties grybai sukelia liucernos (P jonesii, P. medicaginis), barkūnų (P meli- 
loti), dobilų (P trifolii) dėmėtligę, serbentų ir agrastų (P ribis) degulius, vynmedžių (P tra- 
cheiphila) raudonligę. 

Diplocarpon genties grybas D. mespili (sin. D. maculatum) sukelia kriaušių ir svarainių, 
o D. rosae — rožių degligę. 

Rhytismatales (ritismatiečių) eilės grybai vystosi augalo maitintojo audiniuose ir jų 
paviršiuje. Vaisiakūnius grybai sudaro stromoje. Jų apoteciai juodi, apvalūs. Eilėje yra sa- 
protrofinių (Rhytisma genties) kerpes sudarančių arba pazitinių (Hypoderma, Rhabdocline 
genčių) rūšių grybai. 

Ypač stambius ir ryškius apotecius sudaro Pezizales (ausūniečių) eilės grybai. Tai sa- 
profitiniai grybai, aptinkami dirvoje, ant medžių, gaisravietėse, ant galvijų mėšlo. Dalies 
Pezizales grybų vaisiakūniai priskiriami prie vertingų, vartojamų maistui — tai valgomieji 
briedžiukai, Morchella genties grybai, kurie turi varpelio formos vaisiakūnį. Tuber genties 
grybai formuoja didelius gumbo formos vaisiakūnius. Tokius vaisiakūnius suformuoja juo- 
dasis žieminis ir vasarinis triufeliai. Šie grybai gali būti auginami dirbtiniu būdu. 

Klasė (eilių grupė) Loculoascomycetes (Dothideomycetes) — lokuloaskomicetai 

Loculoascomycetes klasės grybai nuo kitų aukšliagrybių skiriasi tuo, kad jų aukšliai 
vystosi ne tipiškuose periteciuose, bet į stromas panašiuose dariniuose — askostromo- 
se (pseudoteciuose). Stromose susiformuoja tam tikri ploteliai, kuriuos augdami sudaro 
aukšliai. Šie ploteliai vadinami lokulėmis. Jei stroma suformuoja vieną lokulę, ji vadinama 
pseudoteciu. Šiai klasei priskiriami kerpes sudarantys grybai, saprotrofiniai grybai, išskiria- 
mi iš dirvos ir augalinių liekanų, taip pat grybai — augalų ir gyvūnų parazitai. 

Dothideales (deivėtgrybiečių) eilės grybų lokulės neturi sterilių hifų ir atsidaro viršu- 
je. Aukšliai ovaliniai arba cilindriški, susitelkę į pluoštelius. Aukšliasporės yra vienaląstės 
arba daugialąstės, nuo bespalvių iki rudų. Šioje eilėje išskiriama apie 5 000 rūšių grybų. 

Mycosphaerella genties grybai sukelia daugelio augalų lapų dėmėtligę. Grybų pažeis- 
tose ir žuvusiuose augalo audiniuose susiformuoja rutuliški arba kiek suploti pseudoperite- 
ciai, kurie kakleliui prasikišus į augalo audinio paviršių matomi taškučių pavidalu. Grybas 
M. bellona sukelia kriaušių, obelų ir trešnių lapų filostiktozę, M. cerasella — kaulavaisių 
medžių lapų rudmargę, M. fragariae — žemuogių ir braškių šviesmargę, M. linorum — linų 
pasmą, M. pinodes — pupinių augalų tamsiadėmę askochitozę, M. ribis — serbentų ir agras- 
tų, M. ribis — aviečių ir M. sentina — kriaušių lapų šviesmargę. Nelytinė grybų stadija pri- 
klauso Septoria, Ascochyta, Cercospora ir kitoms gentims. Elsinoe genties grybai sukelia 
vynuogių (E. ampelina) ir aviečių (E. veneta) antraknozę. 

Capnodium genties grybų aukšlis yra neryškus, paviršinis, susidaro ant netankaus tam- 
sių hifų rezginio. Ant daugelio augalų sudaro į suodžius panašias apnašas. 

Toliau aprašomų 7 genčių grybų aukšliai yra apsupti pseudoparafizių. Aukšliai susidaro 
įvairios formos stromose. Cochliobolus (nelytinė stadija — Bipolaris) genties grybai sukelia 
miglinių šeimos javų ir žolių pašaknio arba šaknų puvinį ir lapų dėmėtligę. 

Pyrenophora (nelytinė stadija — Drechlera) ir Setosphaeria (nelytinė stadija — Exse- 
rohilum) genčių grybai sukelia miglinių šeimos javų ir žolių lapų dėmėtligę. Pleospora 
(nelytinė stadija — Stemphylium) sukelia svogūnų juodąjį pelėsį, arba juodulį (S. allii, 

S. botryosum), morkų juodąjį puvinį (S. radicinum) arba pupinių šeimos augalų stemfiliozę 
(S. sarciniforme). 

Leptosphaeria (nelytinė stadija — Phoma) genties grybai sukelia dobilų, liucernų ir bar- 
kūnų lapų dėmėtligę (L. pratensis), runkelių juodšaknę (L. betae), bastutinių šeimos augalų 
fomozę (L. maculans) ir pomidorų šaknų puvinį bei kitų augalų ligas. 

Anksčiau Leptosphaeria genties grybams buvo priskiriama ir nelytinė grybo Septoria 
tritici stadija, sukelianti miglinių javų septoriozę. Dabar šis grybas priskiriamas Stagonos- 
pora genčiai. 

Venturia (anamorfa — Pollaccia ir Spilocaea) genties grybai sukelia obelų (V inaegua- 
lis) 11 kriaušių (V. pyrina) rauples. 

Apiosporina (anamorfa — Fusicladium) genties grybas A. morbosa sukelia vyšnių, treš- 
nių ir slyvų rauples. 


Skyrius Basidiomycota — papėdgrybiai 


Basidiomycota skyriuje yra trys grybų klasės - Basidiomycetes, Teliomycetes ir Usto- 
mycetes, kuriose priskaičiuojama daugiau kaip 40 grybų eilių. 

Pagrindinis Basidiomycota skyriaus požymis yra tam tikri organai — bazidės (papėdės), 
ant kurių susidaro bazidiosporos (papėdsporės). Tipinė bazidė yra darinys be pertvarėlių, su 
keturiomis bazidiosporomis (27 pav.). 


27 paveikslas. Įvairūs papėdgrybių papėdžių tipai 

Bazidėje, panašiai kaip ir aukšlyje, vyksta kariogamija, mejozė ir papėdsporių diferen- 
ciacija. Kaip ir 4Ascomycota, Basidiomycota grybai auga septuotais hifais ir besipumpuruo- 
jančiomis ląstelėmis. Vaisiakūnių formų įvairove Basidiomycota grybai lenkia Ascomycota 
grybus. Skyrius Basidiomycota apima daug dirvos saprotrofų, augalų parazitų, medienos 
ardytojų, žmogaus ir gyvulių patogenų bei valgomųjų grybų. 

Klasė Basidiomycetes — papėdgrybiai 

Papėdgrybiai yra grybai, kurie turi gerai išvystytą ląstelinę grybieną, o jos rezginys ge- 
rai matomas ant nukritusių pūvančių lapų, drėgnos medienos ar kito substrato. 

Papėdgrybiai lytiniu būdu dauginasi bazidiosporomis, kurios vystosi išorėje ant bazi- 
džių. Bazidės su bazidiosporomis gali susidaryti ant grybienos, bet daugumos papėdgrybių 
jos būna vaisiakūniuose arba jų paviršiuje. Nelytinis papėdgrybių dauginimasis aptinkamas 
retai. Bazidės dažniausiai vystosi vaisingame vaisiakūnio sluoksnyje — himenyje. Primi- 
tyvesnių grybų himenis išsidėstęs vaisiakūnio viršutinėje, labiau išsivysčiusių grybų — ap- 
atinėje dalyje. Himenis išsidėstęs ant vaisiakūnio dalies, kuri vadinama himenoforu. Pri- 
mityvesnių rūšių himenoforas yra lygus (krūmiškasis šakočius), labiau išsivysčiusių gry- 
bų — panašus į lakštelius (ūmėdė), dantelius (raukšlėtasis deglutis), raukšles ar labirintus 
(ąžuolinis vingris), vamzdelius (baravykas). Bazidės gali susidaryti trimis būdais: sagties, 
pumpuravimosi ir probazidžių. 

Šiai klasei priklauso daugiausia dideli valgomieji ir nevalgomi bei nuodingi makro- 
micetai, taip pat medžių parazitai ir saprotrofiniai medieną pūdantys grybai. Žemės ūkio 
augalų patogenų Bazidiomycetes klasėje yra nedaug, tarp jų ir kai kurių parazitinių grybų, 
retai besidauginančių lytiniu būdu, telemorfos. Žemės ūkio augalus parazituojantys bazi- 
diomicetai priskiriami Ceratobasidiales, Agaricales ir Aphyllophorales eilėms. 

Papėdgrybių klasė dar skirstoma į du poklasius: Holobasidiomycetidae (sim. Homobasi- 
diomycetes) ir Phragmobasidiomycetidae (sin. Heterobasidiomycetes). Vienaląstės bazidės 
vadinamos holobazidėmis (homobazidiomicetais). Bazidės, sudarytos iš dviejų ar keturių 
dalių, vadinamos heterobazidėmis (heterobazidiomicetais). Bazidės, padalytos skersinėmis 
pertvarėlėmis 1 4 ląsteles, kurių šonuose vystosi bazidiosporos, vadinamos fragmobazidė- 
mis (fragmobazidiomicetais). Fragmobazidės, susidariusios iš storašonių ramybės sporų 
teliosporų, vadinamos teliobazidėmis. 

Poklasis Homobasidiomycetes - homobazidiomicetai 

Ceratobasidiales (ceratobazidijiečių) eilės grybai sudaro voratinklinę grybieną ir ne- 
didelius vaisiakūnius. Šios eilės 4/helia genčiai priklauso Sclerotium genties grybų lytinė 
stadija. Grybas S. cepivorum sukelia svogūnų sklerotinį puvinį. Thanatephorus genčiai pri- 
skiriamas T. cucumeris, kuris yra Rhizoctonia solani teleomorfa. R. solani sukelia bulvių ir 
pupinių augalų „baltąją kojelę“, R. aderholdii - runkelių, kopūstų, agurkų, pomidorų ir kitų 
augalų daigų rizoktoninį puvinį. 

Typhula gentyje yra daugiau augalų parazitų. Runkelių lapų ir šaknų puvinį sukelia 
T. betae, įvairių augalų daigų puvinį - T. borealis, miglinių augalų daigų puvinį - T. grami- 
num ir T. incarnata, pupinių augalų vytimą — T. trifolii, sandėliuose laikomų kopūstų gūžių 
puvinį - T variabilis. 

Geriausiai išvystyti yra agarikoidinių grybų vaisiakūniai. Tai Agaricales (agarikiečiai), 
Boletales (baravykiečiai) ir kitos eilės. Prie agarikoidinių grybų dažniausiai priskiriami 

papėdgrybiai, kurie yra žinomi kaip valgomi arba nuodingi kepurėtieji grybai. Daugelio 
grybų vaisiakūniai yra gyvūnų nuo vabzdžių iki žinduolių maisto šaltinis. Žmonės maistui 
naudoja ir natūraliai surinktus, ir pramoniniu būdu auginamus agarikoidinius grybus. Be 
valgomųjų, yra daug nuodingų rūšių grybų, kurių medžiagos ardo inkstų, kepenų ląsteles, 
paralyžiuoja nervų sistemą, sukelia haliucinacijas. 

Agaricales (agarikiečių) eilės grybų vaisiakūniai sudaro lukštelius ar plokšteles, bazi- 
dės neturi pertvarėlių. Šioje eilėje yra ir grybų — augalų parazitų, ir sudarančių mikorizę su 
augalais. 

Armillaria genties grybas paprastasis kelmutis (4. me//ea) sukelia įvairių medžių ir krū- 
mų, taip pat vaismedžių, periferinį medienos puvinį. Pleurotus genties grybai — gluosninė 
kreivabudė (P ostreatus) ir ažuolinė kreivabudė (P dryinus) — pažeidžia įvairius lapuočius 
miško medžius, tačiau gali būti aptinkami ir senuose vaismedžių soduose bei pažeisti deko- 
ratyvinius augalus. Marasmius genties grybai gėlynuose sudaro „raganų ratus“. 

Aphyllophorales (afiloforiečių) eilės grybų Chondrostereum genties atstovas Ch. pur- 
pureum sukelia slyvų ir kriaušių, rečiau obelų sidabraligę. Senuose soduose lietingą rudenį 
grybo vaisiakūnių galima pamatyti ant pažeistų medžių, stuobrių ar kelmų. 

Klasė Zeliomycetes — teliomicetai 

Šiai klasei priskiriami grybai, kurių bazidės vystosi iš storasienių ramybės ląstelių — te- 
liosporų. Teliosporos yra ramybės sporos, kurios padeda grybams ištverti nepalankias sąly- 
gas. Teliomycetes klasėje yra dvi didelės eilės: Uredinales 1 Septobasidiales. 

Uredinales (rūdiečių) eilėje yra iki 5 tūkstančių grybų rūšių. Rūdiečiai yra obligatiniai 
siaurai prisitaikę aukštesniųjų augalų parazitai, sukeliantys rūdligę. Pagrindinis rūdligės 
požymis — geltonų, rudų, tamsiai rudų ar juodų sporų telkiniai, kurie išsiveržia plyšus au- 
galo epidermiui. Daugumos rūdiečių vystymosi ciklas yra sudėtingas, jie turi du augalus 
maitintojus ir kelis skirtingus sporų tipus. Visą rūdiečių vystymosi ciklą sudaro penkios 
sporifikacijos formos, susidarančios per penkis vystymosi ciklo tarpsnius: 

0 tarpsnis — spermogoniuose susiformuoja spermaciai ir ypatingi banguoti hifai; 

I tarpsnis — eciuose susidaro eciosporos, 

II tarpsnis — uredžiuose susidaro uredosporos, 

III tarpsnis — teliuose susidaro teliosporos, 

IV tarpsnis — ant basidžių susidaro bazidiosporos. 

Tokių grybų O ir I vystymosi tarpsniai vyksta ant vieno augalo, II ir III — ant kito, o 
IV - nesusijęs su atskiru augalų. 

Rūdinių grybų ecių tarpsnis būna pavasarį arba vasaros pradžioje, po augalo užsikrė- 
timo bazidiosporomis. Šiuo tarpsniu grybas suformuoja dviejų tipų sporas: spermacijus ir 
eciosporas. Spermacijai susiformuoja spermogoniuose, jie neužkrečia kitų augalų, bet da- 
lyvauja lytiniame grybų dauginimosi procese. Eciosporos bręsta eciuose. Subrendusios jos 
išbyra iš ecių ir užkrečia kitus augalus. Eciosporos dažniausiai būna geltonos spalvos. 

Vasarą eciosporomis užkrėstose vietose formuojasi uredžiai, 0 juose — geltonos, oranži- 
nės ar šviesiai rudos uredosporos. Uredžiams praplyšus išbyra uredosporos, kurios pakar- 
totinai gali užkrėsti naujus augalus ir sukelti epidemiją. Per sezoną gali susidaryti kelios 
uredosporų kartos. 

Vegetacijos pabaigoje medosporos yra tamsios spalvos, apsuptos tvirto apvalkalo, skirto 
ilgam ramybės periodui. Pasibaigus brandai per suirusį augalo epidermį jos išbyra 1š telių. 
Peržiemojusios teliosporos sudygsta sudarydamos bazides su bazidiosporomis. Bazidiospo- 
ros pereina ant augalo tarpininko ir sudaro ecides. Ant kai kurių augalų teliosporos sudygs- 
ta, išaugina bazides su bazidiosporomis ir užkrečia augalus rudenį, vegetacijos pabaigoje. 

Tačiau yra rūdiečių rūšių, kurios turi ne visą vystymosi ciklą — nėra visų tarpsnių. Rū- 
diečiai sukelia augalų ligas, nuo kurių augalai nežūva ir išsilaiko iki vegetacijos pabaigos, 
tačiau pažeisti augalai lėtai vystosi, blogiau dera. 

Gymnosporangium genties grybai, turintys ne visus vystymosi tarpsnius, ecių tarpsniu 
pažeidžia vaismedžius, o telių tarpsnių — kadagius. Kriaušių gleivėtrūdės sukėlėjas G. sabi- 
nae iš pradžių viršutinėje kriaušių lapų pusėje sudaro gelsvai oranžinės dėmeles su juodais 
taškeliais spermogonėmis. Apatinėje lapų pusėje būna rausvai geltoni iškilūs spuogeliai 
eciai su eciosporomis, kurios rudenį išbyra ir patenka ant kazokinio kadagio. Grybiena 
žiemoja ant kadagio, o pavasarį sudaro teliosporas (uredosporų nesudaro), iš kurių auga 
bazidiosporos. Obelinės gleivėtrūdės (G. juniperinum) grybo augalai maitintojai ecių stadi- 
joje yra obelys, o teliosporų — paprastasis kadagys. 

Phragmidium genties grybas P distiflorum gyvena ant vieno augalo šeimininko ir pa- 
žeidžia tik rožes. 

Puccinia genties grybai yra labiausiai paplitę iš rūdinių grybų. Lietuvoje Puccinia genties 
grybai dažniausiai pažeidžia miglinius javus ir žoles. Ypač dideli derliaus nuostoliai buvo 
patiriami, kol nuo šios ligos nebuvo išrasta efektyvių fungicidų. Daugelis Puccinia genties 
grybų uredžių ir telių tarpsniais pažeidžia miglinius augalus, o ecių tarpsniu parazituoja 
ant krūmų ar žolinių augalų. Miglinių šeimos augalus pažeidžia P agrostidis, P. graminis, 
P. bromina, P coronata, P. dactylidina, P. dispersa, P. festucae, P glumarum, P. hordeina, 
P. maydis, P. persistens, P. perplexans, P poarum, P simplex, P triticina ix kitos Puccinia 
genties grybų rūšys. Serbentus bei agrastus pažeidžia P ribis ir P ribesii-caricis, salierinius 
augalus — P petroselini ir P. apii, svogūnus — P alli, saulėgrąžas — P. helianthi. 

Daugelis Melampsora genties grybų turi visus vystymosi tarpsnius ir sukelia svylarūdę: 
svogūnų (tarpininkai — tuopos) — M. allii-populina, linų — M. lini, agrastų ir serbentų (tarpi- 
ninkai — gluosniai) — M. ribesii-epiteae ir M. ribesii-viminalis. 

Thekospora genties grybai sukelia balkšvarūdę. Grybas T. areolata uredosporų ir telios- 
porų stadijoje pažeidžia vyšnias, trešnes ir ievas, o ecių — egles. 

Cronartium genties grybas C. ribicola sukelia serbentų ir penkiaspyglių pušų rūdėtu- 
mą. 

Uromyces genties grybai taip pat turi kelis augalus šeimininkus ir sukelia įvairių augalų 
rūdėtumą: miglinių žolių - U. agrostidis, U. dactylidis, U. alopecuri, U. poae ir U. festu- 
cae; pupelių - U. appendiculatus; pupų, lęšių, vikių ir žirnių — U. fabae; runkelių — U. be- 
tae; daugelio pupinių šeimos žolių — U. vicia-craccae, U. striatus, U. onobrychidis ir kt. 
Dažniausiai Uromyces genties grybų, pažeidžiančių miglinius augalus, tarpiniai augalai yra 
vėdrynai, pupinių šeimos augalus — karpažolės. 

Septobasidiales (septobazidijiečių) eilei priskiriami Septobasidium ir Uredinella gen- 
čių grybai, kurie parazituoja ant skydamarių. 

Klasė Ustomycetes — ustomicetai 

Šios klasės grybai nesudaro vaisiakūnių. Iš Ustomycetes klasės eilių ūkiniu atžvilgiu 
svarbiausios yra Ustilaginales ir Exobasidiales eilės. 

Ustilaginales (kūliečių) eilės kūliniai grybai pažeidžia žiedinius, daugiausia miglinių 
šeimos augalus, jų žiedus, žiedynus, rečiau — lapus, stiebus ir šaknis. Vienų rūšių grybai 
kūliaspores sudaro tik žieduose arba sėklose, kitų — vegetaciniuose organuose. Sporos, ku- 
rios dažniausiai būna tamsios spalvos, telkiasi po epidermiu ar giliau augalo audiniuose. 
Kūliasporėms subrendus, dengiamasis audinys pratrūksta ir jos pasirodo augalo paviršiuje. 
Pažeistos augalų dalys atrodo tarsi aplipusios ruda arba juoda, panašia į suodžius dulkančia 
mase. Iš vieno pažeisto augalo ar grūdo gali išbyrėti milijonai grybo kūliasporių arba chla- 
midosporų. Kūliasporės būna labai įvairios — vienaląstės ir palaidos, susijungusios po 2-3 
arba sukibusios į gumulėlius, o jų apvalkalas lygus, briaunotas, akytas ar dygliuotas. 

Kūliasporės dygdamos išaugina bazidę, ant kurios susidaro bazidiosporos. Iš bazidios- 
porų vystosi paprasta arba besipumpuruojanti grybiena. Tuomet grybas kopuliuoja (aps1- 
vaisina) susijungus dviem bazidiosporoms ar bazidžių ląstelėms. Po kopuliacijos išaugę 
dvibranduoliai hifai užkrečia ir pradeda parazituoti ant augalo. Parazitinis įvairių kūliečių 
ciklas yra nevienodas. 

Pavyzdžiui, ant miglinių augalų parazituojančių grybų parazitavimas eiga būna dvejopas. 

Ustilago tritici, U. nuda augalą maitintoją infekuoja žydėjimo metu. Ant purkos pate- 
kusi grybo spora sudygsta, grybiena per purkos liemenėlį parenka į mezginę, tačiau nesu- 
trukdo mezginei apsivaisinti ir susidaryti grūdui. Grybas grūde iki sėjos būna ramybės bū- 
klės. Grūdui pradėjus dygti grybiena pradeda augti, daigo bei augančio augalo tarpuląsčiais 
pasiekia mezginę ir ją, o dažnai ir kitas varpos dalis, sunaikina. Grybiena sutrūkinėja į ats- 
kiras ląsteles, kurios pavirsta kūliasporėmis. Joms dulkant užkrečiami naujų augalų žiedai. 
Grybas Ti/letia tritici augalą infekuoja dygimo metu. Pradžioje ant sėklų ar dirvoje esančios 
sporos sudygsta, grybiena saprotrofiškai vystosi dirvoje. Ant augalo pradeda parazituoti, 
kai prasiskverbia į jauną daigą. Augdama kartu su augalu ji pasiekia mezginę. Sunaikinusi 
mezginės audinius grybiena sutrūkinėja ir virsta kūliasporėmis. Nuimant derlių ar kuliant 
javus kūliasporės apvelia sveikus grūdus. Teliosporos sudygsta kartu su grūdu, ir taip ciklas 
kartojasi. Kūliasporės dirvoje ar ant sėklų išsilaiko daigios kelerius metus. 

Kūlinių grybų, kurie pažeidžia miglinių, dažniausiai žolinių, augalų tik lapus ir stiebus, 
parazitavimo ciklas kiek skiriasi. Dygdami augalai užsikrečia nuo dirvoje arba su sėklomis 
peržiemojusių kūliasporių. Po to jos auga kartu su daigu ir pasiekia stiebus bei lapus, kur 
po epidermiu sudaro naujas sporas. Epidermiui plyšus sporos išbyra į dirvą arba užkrečia 
sėklas. Grybiena gali žiemoti požeminėse daugiamečių augalų dalyse, todėl vieną kartą 
užsikrėtę augalai gali sirgti kasmet. 

Ustilago genties grybai sukelia miglinių augalų žiedynų kūlėtumą - dulkančiąją (U. ave- 
nae, U. bromivora, U. nuda, U. tritici) arba kietąją (U. hordei, U. levis) kūlę, lapų bei la- 
palakščių kūlėtumą (U. agrostis-palustris, U. alopecurivora, U. anthoxanthi, U. bromiina, 
U. bullata, U. festucarum, U. phlei-pratensis, U. poarum, U. salveii 1 kt.). Grybas Ustila- 
go zeae pažeidžia visas augalo dalis - kukurūzų lapus, stiebus, žiedynus, kartais ir šaknis. 

Tilletia genties grybai taip pat pažeidžia tik miglinių šeimos augalus. T. controversa 
sukelia kviečių ir miežių varpų kūlėtumą, T. /aevis — kviečių lygiąją, T. tritici - kviečių, 

o T. secalis - rugių kietąją kūlę. Miglinių žolių žiedynų kūlėtumą sukelia grybai 7. poae, 
T. lolii, T. paradoxa, T. anthoxanthi ix kt. 

Urocystis genties grybai pažeidžia rugius (U. occulta), kviečius (U. tritici), miežius (U. 
hordei), svogūnus ir porus (U. cepulae), bet labiausiai yra išplitę miglinių šeimos daugia- 
metėse žolėse (U. agropyri, U. agrostidis, U. alopecuri, U. bolivarii, U. bromi, U. dacty- 
lidina, U. macrospora, U. phlei, U. poae ir kt.). Šie grybai skiriasi tuo, kad jų kūliasporės 
yra sulipusios į kamuoliukus, kurių centre būna 1-3 tamsesnės daigios sporos, o aplink jas 
vienu sluoksniu prilipusios šviesios orinės nedaigios sporos. 

Ustilaginales eilei priklauso ir Entyloma genties grybai, kurie gali pažeisti nendrinius 
dryžučius (E. brefeldii), motiejukus (E. camusianum), migles (E. crastophilum) 1 kitas mi- 
glines žoles, tačiau Lietuvoje šie sukėlėjai mažai paplitę. Jie gyvena ir kūliaspores sudaro 
lapų, lapkočių, žiedynų ir stiebų audinių viduje, todėl yra sunkiai aptinkami. 

Exobasidiales (brukniagrybiečių) eilės grybai formuoja vienaląstes bazides tiesiog 
ant micelio. Jie yra visžalių augalų obligatiniai parazitai. Exobasidium genties grybai de- 
formuoja pažeistą augalo vietą ir sudaro apnašas iš bazidžių ir bazidiosporų. E. vaccinii 
pažeidžia bruknes: deformuoja stiebą, lapus ir žiedus, pažeistos augalų dalys įgauna rausvą 
atspalvį, jų paviršiuje susidaro baltos apnašos. Gali pažeisti rododendrus ir azalijas. 


Skyrius Mitosporic (Anamorfic) fungi - mitosporiniai (anamorfiniai) grybai 


Mitosporiniai grybai anksčiau buvo vadinami grybšiais (Deuteromycota, Fungi imper- 
fecti), dabar jie vadinami anamorfiniais grybais. Jiems priskiriama aukšliagrybių ir papėd- 
grybių anamorfos (nelytinio dauginimosi tarpsniai) bei grybai, kurie dauginasi tik nelytiniu 
būdu. Dėl šios savybės jie vadinami mitosporiniais grybais. Tai dirbtinė grybų grupė, kurių 
nesieja filogenetiniai ryšiai, jie neturi bendrų biocheminių ir fiziologinių požymių. 

Mitosporiniams grybams priskiriama 15-20 tūkstančių rūšių grybų, besidauginančių 
nelytiniu būdu: artrosporomis, konidijomis, chlamidosporomis arba skleročiais. Kartais ap- 
tinkama tik sterili grybiena. Mitosporinių grybų konidijos vystosi tiesiai iš grybienos arba 
ant grybienos atšakų konidijakočių. Kartais konidijakočiai sudaro telkinius, koremijus, spo- 
radochijus, acervulius, piknides, stromas. Konidijos yra labai įvairios formos ir dydžio. 

Šie grybai pagal konidijų susidarymą tradiciškai skirstomi į tris klases, bet kartais išski- 
riama ir ketvirta. 

Klasė Hyphomycetes — plikagrybšiai 

Šiai klasei priskiriami grybai, kurių konidijos susidaro ant pavienių ar sukibusių ko- 
nidijakočių, besiformuojančių tiesiai ant micelio. Ant pažeisto augalo paviršiaus susidaro 
apnašos, o tose apnašose kartais susiformuoja koremijai. Plikagrybšiai pasižymi didele ko- 
nidijakočių ir konidijų formų bei spalvų įvairove. Pagal šiuos požymius grybai skirstomi į 
eiles, šeimas, gentis ir rūšis. Tai didžiausia grybšių klasė. Joje išskiriamos 3 eilės, iš kurių 
didžiausia, apjungianti daugiausia fitopatogeninių grybų genčių yra Hyphomycetales eilė. 

Hyphomycetales (plikagrybiečių) eilės grybai plačiai paplitę dirvožemyje, ant augali- 
nių liekanų, vandenyje, ore. Jie gali vystytis kaip saprotrofai, parazituoti ant kitų grybų, au- 
galų, gyvūnų. Šioje eilėje yra daug augalų parazitų. Jai priskiriami gerai žinomi Fusarium, 
Botrytis, Alternaria, Penicillium ir kitų genčių grybai. 

Ypač daug grybų yra Fusarium gentyje. Jie pažeidžia daugumą miglinių, pupinių, bul- 
vinių, moliūginių šeimų augalų, taip pat kenkia linams, obelims, kriaušėms, avietėms, sly- 
voms, abrikosams ir kitiems augalams. Sukelia augalų daigų, pašaknio ligas, vytulį, sėklų, 
svogūnų, vaisių ir gumbų puvinį, pažeidžia javų varpas, gadina augalinę žaliavą sandėliuo- 
se ir saugyklose, gamina gyvūnams ir žmonėms nuodingas medžiagas mikotoksinus. 

Penicillium genties grybai pūdo vaisius ir sėklas. Labiausiai yra paplitęs grybas P ex- 
pansum, kuris gadina svogūnus, obelų ir kriaušių vaisius, avietes, vynuoges ir kitas uogas. 

Daugelis gamtoje paplitusių Aspergillus rūšių labai svarbios ūkiui. 4. niger pasižymi 
ypatingu biocheminių aktyvumu — sintetina amilazes, proteazes, pektinazes, lipazes, fer- 
mentus, ardančius chitiną ir keratiną, taip pat citrinos rūgštį, vitaminus, tiaminą ir kitas me- 
džiagas. A. flavus var. oryzae skaido augalines ir gyvulines liekanas. Jis naudojamas odoms 
minkštinti. 4. flavus yra ir vabzdžių, gyvūnų, ir žmonių parazitai, sukeliantys kvėpavimo 
takų alergijas, uždegimus. 

Alternaria genties grybai gerai žinomi kaip dirvos saprotrofai, augantys ant augalinių 
liekanų, bet jie yra ir kai kurių augalų parazitai. A/ternaria genties grybus lengva atpažinti 
pagal jų sudaromas tipines verpstės formos konidijas. Bastutinių šeimos augalus pažeidžia 
A. brassicae, moliūginių — 4. cucurbitae, salierinių — 4. dauci, bulvinių — 4. solani, o dau- 
gelį augalų — 4. tenuis ir A. tenuissima grybai. 

Priklausomai nuo sąlygų, kaip parazitai ir saprotrofai gali būti ir C/adosporium genties 
grybai. C. herbarum sukelia daugeliui augalų mažai žalingą ligą juodligę, tačiau žalingesni 
grybai Mycovellosiella fulvia (sin. Fulvia fulva, C. fulvum) ir C. lycopersici sukelia pomi- 
dorų rudąją lapų ir vaisių dėmėtligę, o C. cucumerinum — agurkų rauples. 

Šiai klasei priklauso ir grybų rūšys, naudojamos biologinei kovai su augalų kenkėjais 
(Beauveria gentis) ar fitopatogeniniais grybais (Trichoderma lignorum ix T. roseum). 

Klasė Coelomycetes - gaubtagrybšiai 

Tai plačiai paplitę mitosporiniai, saprotrofiniai ar parazitiniai grybai. Jų sporos susida- 
ro tam tikruose uždaruose dariniuose — acervuliuose arba piknidėse. Jei konidijos vystosi 
acervuliuose, grybai priskiriami Melanconales (sin. Acervulales) eilei, o jei piknidėse — Sp- 
haeropsidales (sin. Pycnidiales) eilei. 

Melanconales (acervuliečių) eilės grybų konidijos vystosi acervuliuose. Šie grybai 
auga ant augalinės kilmės audinių. Yra žinoma per tūkstantį šios eilės rūšių. Dauguma rū- 
šių yra saprotrofai, o nedidelė dalis — parazitai. Šie grybai sukelia antraknozių arba degulių 
tipo pažeidimus. 

Šiai eilei priskiriami Co/letotrichum genties grybai, kurie kenkia pupelėms, dobilams ir 
žirniams (C. /indemuthianum, C. trifoli 11 C. pisi) bei agurkams, melionams ir moliūgams 
(C. orbiculare). Eilei priklauso ir Gloeosporium genties grybai, sukeliantys obuolių vaisių 
baltąjį (dabar Neofabraea alba, sin. G. album) ir kartųjį (Glomerella cingulata, sin. Gloe- 
osporium fructigenum) puvinį, aviečių degulius (G. venetum), Polyspora, sukeliantys linų 
polisporozę (Kabatiella lini, sin. P lini, P. pallulans), Marssonina ir kitos grybų gentys. 

Sphaeropsidales (spuogagrybiečių) eilėje yra apie 6 tūkstančius rūšių. Šių grybų spo- 
ros formuojasi piknidėse, kurios yra panašios į peritecius, rečiau — į apotecius. Šie grybai 
vystosi ir kaip saprotrofai, ir kaip parazitai. Spuogagrybiečiai sukelia lapų dėmėtligę, vai- 
sių bei sėklų puvinį, nekrozę ir vėžinius sumedėjusių augalų susirgimus. Visiems šiems 

pažeidimams būdinga tai, kad juose, priklausomai nuo sukėlėjo, susidaro įvairaus dydžio 
ir formos spuogeliai — grybo piknidžiai. Septoria genties grybai sukelia miglinių javų (S. 
tritici, S. graminis, S. nodorum, S. avenae, S. secalis), runkelių (S. betae), pomidorų (S. 
lycopersici), lubinų (S. /upini) 11 kitų augalų septoriozę. Gausioje Septoria gentyje yra ir 
daržovių bei uogakrūmių parazitų. 

Cytospora genties grybai (C. carphosperma, C. leucostoma, C. microspora, C. micros- 
toma, C. personata, C. prunorum 1 C. schulzeri) sukelia kaulavaisių ir sėklavaisių medžių 
šakų nekrozę. Phoma genties grybai daugiausia pažeidžia runkelius (P. betae), obelis (P. po- 
morum), pomidorus (P destructiva) 1 morkas (P rostrupii). Phyllosticta, Phomopsis genčių 
grybai sukelia sumedėjusių ir dekoratyvinių bei žemės ūkio augalų lapų dėmėtligę (filostikto- 
Zę) ir šaknų puvinį. Ascochyta genties grybai sukelia pupinių, moliūginių ir miglinių bei kitų 
augalų lapų ligas. 

Klasė Agonomycetes —- Micelia sterilia, arba sterili grybiena 

Ši klasė jungia grybus, kurie dauginasi tik sterilia grybiena arba skleročiais ir nesudaro 
sporų. Jie gali būti bazidiomicetų, askomicetų ar mitosporinių kitų grybų vystymosi tarps- 
niai. Šiai klasei priskiriami R/izoctonia genties grybai, sudarantys netaisyklingos formos 
pseudoskleročius. Gerai žinomas bulvių parazitas Rhizoctonia solani, kuris pažeidžia ir cuk- 
rinius runkelius, pomidorus, dekoratyvinių augalų daigus. 4Agonomycetes klasei priskiriami 
ir Sclerotium genties grybai — augalų parazitai. Juos galima identifikuoti pagal būdingą 
baltą grybieną ir juodus skleročius. Pažeidžia kukurūzus, cukrinius runkelius, saulėgrąžas, 
svogūnus, linus. 

Klasė Blastomycetes — blastomicetai, arba netikrosios mielės 

Prie blastomicetų priskiriami mieliagrybiai, kurie dauginasi nelytiniu būdu. Klasėje yra 
apie 20 genčių. Jos dauginasi pumpuravimosi būdu arba sudaro blastosporas. Tai Candida 
gentis, Sacharomyces mielių anamorfos. Šiai klasei priskiriamos mielės aptinkamos ant 
augalų lapų, stiebų, žiedų paviršių, tačiau jos nesugeba rauginti cukrų. 

Susidarius tam tikroms sąlygoms, mitosporiniai grybai gali formuoti ir lytines sporas. 
Taip pat tyrinėjant grybus nustatyta, kad anksčiau žinomi kaip skirtingi mitosporiniai gry- 
bai ir aukšliagrybiai, arba papėdgrybiai, yra tie patys grybai, tik buvo rasti ir aprašyti įvai- 
riais jų išsivystymo tarpsniais, todėl skirtingai pavadinti ir atsirado atskirose taksonominėse 
grupėse. 10 lentelėje pateikiami kai kurių grybų nelytinio (anamorfos) ir lytinio (teleo- 
morfos) tarpsnių genčių pavadinimai. Nustačius anksčiau žinomų kaip mitosporinių grybų 
teleomorfų tarpsnį, jiems suteikiamas naujas pavadinimas ir perkeliami į kitą taksonominę 
grupę arba vartojami abu pavadinimai. 

10 lentelė. Kai kurių grybų anamorfos ir teleomorfos tarpsnio genčių pavadinimai 


/pagal Agrios, 2005/ 


S Sukeliama augalų liga ar Teleomortos tarpsnio 
Pao gyvenamoji vieta genties pavadinimas 
l 2 3 
Aukšliagrybiai, nesudarantys vaisiakūnių 
Geotrichum Augalų paviršiuje randamos mielės Sacharomyces 
Aukšliagrybiai, formuojantys kleistotecius 
Penicillium Vaisių ir maisto produktų pelijimas Talaromyces 
Aspergillus Sėklų ir maisto produktų pelijimas Eurotium 
Oidium Sukelia augalų miltligę Erysiphe 
Aukšliagrybiai, formuojantys peritecius 
Acremonium Gyvena ant miglinių augalų Epichloe 
Zrichoderma Kitų grybų hiperparazitas, gyvena ant augalų | Hypocrea 
liekanų ir dirvoje 
Verticillium Sukelia augalų vytulį Hypocrea 
Fusarium Sukelia augalų puvinį ir vytulį Gibberella 
Colletotrichum Sukelia augalų antraknozę Glomerella 
Aukšliagrybiai, formuojantys pseudotecius 
Cercospora Sukelia augalų rudmargę Mycosphaerella 
Septoria Sukelia įvairių augalų lapų dėmėtligę Mycosphaerella 
Phyllosticta Sukelia vynmedžių „juodąją kojelę“ Guignardia 
Alternaria Sukelia daugelio augalų lapų dėmėtligę Lewia 
Bipolaris Sukelia miglinių augalų lapų dėmėtligę ir šak- | Cochliobolus 
nų puvinį 
Drechslera Sukelia miglinių augalų lapų dėmėtligę Pyrenophora 
Curvularia Sukelia miglinių augalų lapų dėmėtligę Cochliobolus 
Cladosporium Sukelia pomidorų lapų dėmėtligę Fulvia, Venturia 
Sphaeropsis Sukelia obuolių juodąjį puvinį Botryosphaeria 
Aukšliagrybiai, formuojantys apotecius 
Botrytis Sukelia daugelio augalų puvinį Botryotinia 
Monilia Sukelia kaulavaisių puvinį Monilinia 
Marssonina Sukelia rožių juodąją dėmėtligę Diplocarpon 
Entomosporium Sukelia kriaušių lapų ir vaisių puvinį Diplocarpon 
Cylindrosporium Sukelia daugelio augalų lapų dėmėtligę Mycosphaerella 
Papėdgrybiai 
Rhizoctonia Sukelia šaknų ir šakniavaisių puvinį Thanatephorus arba 
Ceratobasidiales 
Sclerotium Pažeidžia daugelį augalų Aethalium 

5.6. Grybinių ligų diagnostikos metodai 


Grybinių augalų ligoms nustatyti gali būti naudojami šie metodai: vizualinis (pagal 
simptomus), ligos sukėlėjų nustatymas ant augalų, grynų sukėlėjų kultūrų išskyrimas, drė- 
gnų kamerų, mikroskopavimas, centrifugavimas, liuminescencinis, augalų ar jų dalių už- 
krėtimas, dirvos užkrėtimas, serologinis (ELISA), polimerazės grandininės reakcija (PGR) 
ir kiti. 

Prieš pradedant grybinių ligų diagnostiką labai svarbu atrinkti augalus su būdingais 
ligos simptomais, juos apžiūrėti ir įvertinti ligos simptomus bei ligos plitimo eigą: pažeisti 
pavieniai augalai ar liga plinta židiniais, pažeisti augalai lauko pakraščiuose ar visame plote 
ir panašiai. Tyrimams atrenkami įvairaus ligos pažeidimo laipsnio augalai — nuo ligos pa- 
sirodymo pradžios iki labai ryškių ligos požymių. Imami ir sveiki augalai, kad būtų galima 
palyginti sveikus ir pažeistus augalus. Žoliniai augalai paimami visi, su šaknimis ir dirvo- 
žemio likučiais. Kai augalai dideli, pvz., medžiai, krūmai, kukurūzai, cukriniai runkeliai 1r 
kt., paimamos tik pažeistos augalų dalys su ligos simptomais. 

Siekiant išsiaiškinti augalų ligų priežastis ir parinkti tinkamiausias apsaugos priemones, 
labai svarbu identifikuoti augalo ligą ir sukėlėją. Grybinių ligų diagnostikos metodai tai- 
komi priklausomai nuo esamų galimybių ir nuo to, kiek tiksli būtina diagnostika bei kiek 
laiko galima tam skirti. 

Vizualinis metodas. Šiuo metodu dažniausiai lengviau nustatyti grybines nei bakterines 
ar virusines ligas. Grybinės ligos, sukeltos skirtingų rūšių sukėlėjų, dažniausiai pasižymi spe- 
cifiniais simptomais. Ant pažeistų augalų ar jų organų susidaro grybų pustulės, piknidės, skle- 
ročiai, micelio ir sporų apnašos. Ant pažeistų augalų dalių išryškėja specifinės dėmės, dryžiai, 
puviniai, išaugos, vytuliai. Tai pagrindiniai požymiai, pagal kurios atskiriamos grybinės ligos 
ir jų sukėlėjai. Tačiau šie požymiai gali būti neryškūs arba panašius požymius gali sukelti 
keli patogenai. Tada reikia pasitelkti kitus ligų diagnostikos metodus. Tačiau kai kurie grybai 
(rūdžių, miltligės, kūlių, skalsių, kamienų ir šaknų puvinio sukėlėjai) sukelia tokius ryškius 
požymius, kad beveik neįmanoma jų supainioti, todėl kiti metodai nėra būtini. 

Tiesioginio mikroskopavimo metodas. Dažniausiai naudojamas nustatyti tiksliai sukė- 
lėjo rūšiai. Ant švaraus objektinio stiklelio užlašinama vandens ir adatėle nuo pažeisto augalo 
paimamas grybienos su grybo sporomis gabalėlis. Grybienos ėminys įdedamas į vandens 
lašą, paskleidžiamas ir uždengiamas dengiamuoju stikleliu. Jei grybo micelis yra augalo vi- 
duje, padaromas plonas pažeisto audinio pjūvis, kuris patalpinus į vandens lašą uždengiamas 
dengiamuoju stikleliu ir mikroskopuojamas. Įvertinama grybienos forma ir sandara, sporų 
forma ir dydis, spalva, pertvarėlių skaičius. 

Drėgnų kamerų metodas. Kartais ant augalo ar pažeistos dalies paviršiaus nėra arba 
nematyti grybienos ir sporų. Tada dirbtinai skatinamas grybienos augimas ir sporų susida- 
rymas. Tam Petri ar Kocho lėkštelėse arba bet kokiame uždarame inde sudaroma 100 proc. 
santykinis oro drėgnis. Indo dugnas išklojamas filtriniu popieriumi, kuris sudrėkinamas 
vandeniu. Tiriamoji medžiaga (mažas pažeisto lapo, stiebo, šaknies, gumbo, vaisiaus gaba- 
lėlis ar sėkla) padedama ant daiktinio stiklelio indo dugne ir indas sandariai uždengiamas. 
Augalo dalys, nuolat padrėkinant filtrinįi popierių, laikomos nuo kelių dienų iki kelių savai- 
čių +15—25 *C temperatūroje, kol susidaro grybo micelis ir sporos. Paimamas micelis su 
sporomis ir mikroskopuojamas. 

Grybų grynų kultūrų išskyrimas. Kartais grybai nesudaro micelio ir sporų drėgno- 
je kameroje, todėl juos reikia auginti ant dirbtinės maitinamosios terpės. Ant jos grybai 
auginami, kai norima tiksliai identifikuoti rūšį, sukelti ankstesnę ir gausesnę grybų sporu- 
liaciją arba atskirti kelių ar vieno grybo keleto kamienų izoliatus. Tada paruošiama sterili 
agarizuota maitinamoji terpė, kuri steriliose patalpose plonu sluoksniu supilstoma į Petri ar 
Kocho lėkšteles ir paliekama sustingti. Tiriamos augalų dalys kruopščiai nuplaunamos, jei 
norima nustatyti vidinę infekciją — ir dezinfekuojamos, supjaustomos mažais gabaliukais 
ir išdėliojamos ant sustingusios terpės paviršiaus, o lėkštelės patalpinamos į termostatą. 
Inkubuojama 7—15 parų +24—26 *C temperatūroje, kol išauga micelis ir susidaro sporos. Po 
to grybiena ir sporos mikroskopuojami. Norint paskatinti grybienos augimą ir sporų susida- 
rymą, skirtingoms grybų rūšims parenkamos specialios maitinamosios terpės, temperatūros 
ir apšvietimo režimas. 

Augalų ar jų dalių užkrėtimas. Šis metodas naudojamas norint įsitikinti, ar iš pa- 
žeisto augalo išskirtas grybas tikrai yra tiriamos ligos sukėlėjas ir sukelia tokius pat ligos 
simptomus, taip pat patikrinti grybo patogeniškumą. Tam gali būti panaudoti augalų daigai 
arba atskiros jų dalys. Augalų daigai gali būti apipurškiami grybo sporų suspensija, mir- 
komi sporų suspensijoje, užkrečiami per dirvą. Vietoj viso augalo gali būti užkrečiamos 
tik atskiros jo dalys — lapų, šakų, stiebų, gumbų, ūglių gabalėliai. Augalo dalys kruopščiai 
nuplaunamos, jų paviršius dezinfekuojamas, sudedamos į drėgną kamerą ir inokuliuoja- 
mos grybo sporomis, jų suspensija arba micelio gabaliukais. Laukiama, kol pasirodys ligos 
simptomai. 

Dirvos užkrėtimo metodas. Norint nustatyti grybo patogeniškumą, izoliuotas grybas 
padauginamas ir juo užkrečiama dirva. Užkrėstoje dirvoje auginami jautrių veislių auga- 
lai. Prieš užkrečiant dirvą 20-30 minučių ji turi būti sterilinama vandens garais, kad būtų 
sunaikinti kiti galimi patogenai. Divoržemį atvėsinus įterpiamas tiriamas užkratas micelio 
ar sporų pavidalu, kartu su užkrėstomis augalo dalimis arba sėklomis. Po to sodinami ar 
sėjami tiriamieji augalai. 

Centrifugavimo metodas. Šiuo metodu dažniausiai ant sėklų nustatomas rūdžių, kūlių 
ir kitų grybų sporų kiekis. Paimamas tam tikras kiekis sėklų ir supilamas į mėgintuvėlį, 
užpilama vandeniu. Sėklos su vandeniu plakamos 10 minučių. Vanduo nuo sėklų nupilamas 
ir centrifuguojamas 3 minutes. Nupylus vandenį mėgintuvėlyje likusios nuosėdos mikros- 
kopuojamos. Panaudojant Goriajevo kamerą, nustatomas sporų kiekis. 

Liuminescencinis metodas. Jo esmė yra ta, kad augalų sėklų audiniai ir grybo ląstelės 
nevienodai švyti apšviesti ultravioletinių spindulių. Sėklos pilamos ant juodo audinio ar 
popieriaus ir tamsioje patalpoje 15—30 cm atstumu švitinamos ultravioletiniais spinduliais. 
Po kelių sekundžių sėklos pradeda švytėti. Sveikos sėklos švyti ir skleidžia mėlynai vio- 
letinę šviesą. Patogeniniais ir saprotrofiniais grybais smarkiai užkrėstos, mažo daigumo, 
pradėjusios gesti sėklos nešvyti. Perpjovus tokias užkrėstas sėklas, galima matyti kai kurių 
grybų nešvytintį tarpląstelinį micelį. Nudažius sėklų gemalą ir endospermą įvairiais dažais, 
įvairių rūšių grybų micelis švyti skirtingomis spalvomis. Pagal švytėjimo spalvą galima 
nustatyti grybo rūšį. 

Serologinis metodas. Šio metodo principai yra tie patys, kaip ir identifikuojant virusi- 
nes bei bakterines ligas. Pastaruoju metu jis vis plačiau naudojamas ir grybams nustatyti. 

Polimerazės grandininės reakcijos (PGR) metodas taikomas sunkiai auginamiems 
ir identifikuojamiems mikroorganizmams apibūdinti ir yra paremtas jų DNR nustatymu. 
Naudojant PGR reikiami identifikuojamo grybo DNR fragmentai padauginami in vitro ir 
agarozės ar poliakrilamido gelyje. Atliekant elektroforezę įvertinamos bei palyginamos ti- 
riamo grybo DNR sekos su jau žinomų rūšių grybų DNR sekomis. Šis metodas dažniausiai 
taikomas vykdant mokslinius tyrimus, ypač nustatant grybų rūšį ar kamieną. 

Ir grybų, ir kitų patogenų sukeltos ligos, ir neinfekcinės augalų ligos dažniausiai apibū- 
dinamos pagal būdingus išorinius ligų požymius, tačiau, siekiant nustatyti tiksliau, taikomi 
įvairūs diagnostikos metodai, kurie aprašyti ankstesniuose skyriuose apibūdinant ligų su- 
kėlėjus. Tačiau kartais ligas sukeliančios priežastys yra labai neaiškios ir tenka taikyti visus 
žinomus diagnostikos metodus (28 pav.). 

Metodų ir priemonių sistema gali būti nukreipta apsaugoti augalus nuo vienos svarbiau- 
sios grybinės ligos ar nuo ligų komplekso. Grybinių ligų kontrolės sistema labai priklauso 
nuo meteorologinių sąlygų ir auginamų augalų bei bendro žemdirbystės lygio, todėl yra 
skirtinga kiekvienai šaliai ar šalies regionui. Grybinių ligų kontrolės metodai ir priemonės 
turi būti labai lankstūs ir dinamiški, kad būtų galima pritaikyti konkrečioms augalų augini- 
mo bei meteorologinėms sąlygoms ir pasikeitus augalų auginimo technologijai, turi ekono- 
miškai apsimokėti. Panaudojus ligų kontrolės priemones, turi sumažėti derliaus kiekybės ir 
kokybės nuostoliai, o papildomos produkcijos ir pagerėjusios jos kokybės vertė turi būti di- 
desnė nei išlaidos augalų apsaugos priemonėms. Grybinių ligų kontrolės priemones galima 
suskirstyti į profilaktines ir terapines (gydomąsias). Profilaktinės priemonės skirtos išvengti 
ar sumažinti augalų infekciją grybinėmis ligomis bei apriboti jų plitimą. Terapinės prie- 
monės skirtos aktyviai kovai su grybinių ligų sukėlėjais, jos gali būti panaudotos ir prieš 
pasirodant augalų ligų simptomams, t. y. prieš augalų užsikrėtimą grybinių ligų sukėlėjais, 
ir išryškėjus ligų simptomams. Atskirai išskiriamas augalų karantinas, kuris neleidžia ligos 
sukėlėjams plisti iš vienos apibrėžtos teritorijos į kitą. 

28 paveikslas. Įvairūs augalų ligų ir patogenų nustatymo metodai, taikomi 
augalų patologijoje /pagal Strange, 2003/ 


5.7. Grybinių ligų kontrolė 


5.7.1. Profilaktinės priemonės 


Profilaktinės augalų kontrolės priemonės dar yra vadinamos fitosanitarinėmis. Jų tikslas 
yra kiek galint sumažinti grybinės infekcijos kiekį. 

Infekcijos šaltinio šalinimas. Infekcijos šaltiniais, nuo kurių kitą sezoną užsikrečia auga- 
lai, gali būti: užkrėstos augalų liekanos po derliaus nuėmimo, žiemojantys sergantys augalai, 

piktžolės, užkrėstos sėklos bei sodinukai ir infekcija, su oro srautais patenkanti iš kitų regio- 
nų. Užarus augalų liekanas ir dirvoje sudarius tinkamas sąlygas mikroorganizmams-antago- 
nistams, pagreitėja augalų liekanų irimas ir kartu žūva juose esantys grybų pradai. Po derliaus 
nuėmimo sudaiginus išbirusias sėklas ir jas užarus, sumažėja ir galimo užkrato kiekis. Šali- 
nant ligotus augalus ar jų dalis iš pasėlių ar sodų, gerokai sumažėja infekcijos, kuri gali būti 
perduodama su vėju ar lietumi arba perduodama mechaniškai liečiantis augalams, kiekis. 

Augalų selekcijos ir sėklininkystės metodas. Vienas efektyviausių ir ekologiškiausių 
grybinių ligų kontrolės metodų yra augalų selekcija didinant jų atsparumą grybiniams pato- 
genams. Atsparios veislės gali turėti vieną ar kelis atsparumo genus, kurių kiekvienas kon- 
troliuoja atsparumą konkrečiai grybo fiziologinei rasei (monogeninis atsparumas). Tokios 
veislės dažniausiai pasižymi itin jautria apsaugine reakcija tam tikro patogeno infekcijai. 
Kurį laiką tokios veislės yra atsparios patogenams, bet ligos sukėlėjai keičiasi, atsiranda 
naujos grybo fiziologinės rasės, pažeidžiančios augalus, ir veislė praranda atsparumą. Kuo 
didesniame plote sėjamos šios veislės, tuo greičiau gali susidaryti naujos jas pažeidžiančios 
grybo rasės ir kilti epidemijos pavojus. Todėl nuolat turi būti atrenkami ir dauginami atspa- 
rūs patogenams augalai, t. y. vykdoma palaikomoji veislių selekcija arba kuriamos naujos 
atsparios veislės. 

Poligeniniu atsparumu pasižymi veislės, turinčios genų kompleksą, lemiantį augalų 
atsparumą visų patogenų rasėms. Jų atsparumas konkrečiai grybo rasei yra mažesnis nei 
monogeninių veislių, tačiau patogeno vystymasis sulėtėja, jos pažeidžiamos neintensyviai 
ir liga nepasiekia epidemijos lygio. Poligeninio atsparumo veislės ilgiau išlieka atsparios 
patogenams, jų atsparumas gerokai ilgiau išlieka susidarius naujoms grybo rasėms, todėl 
jas galima auginti gerokai ilgiau. 

Dabar yra sukurtos bulvių veislės, atsparios vėžiui ir marui, linų — fuzariozei, lubinų — 
antraknozei, cukrinių runkelių — miltligei, kviečių — rūdims, miltligei ir t. t. 

Kuriant genetiškai pakeistas augalų veisles, atsparumo kuriai nors ligai genas mechaniš- 
kai perkeliamas ne iš tos pačios rūšies augalų, bet iš kitų rūšių augalų ar net gyvūnų. Toks 
atsparumas išlieka labai ilgai, jis praktiškai nekinta, tačiau šis metodas ne visiems priimti- 
nas etiniu požiūriu. Iki šiol dar nėra pakankamai ištirtos galimos tokių augalų auginimo ir 
naudojimo pasekmės bei pavojai. 

Tinkamas augalų sėklininkystės ir sodinamosios medžiagos auginimo organizavimas — 
atstumų laikymasis tarp sėklinių ir gamybinių pasėlių, ligotų augalų šalinimas, savalaikis 
apsaugos priemonių naudojimas ir tinkama pasėlių priežiūra — užtikrina sveikos sėklinės ir 
sodinamosios medžiagos išauginimą ir sumažina grybinių ligų infekcijos pavojų. 

Auginant atsparias veisles ar geros kokybės, tinkamai užaugintas sėklas ar sodinukus, 
gerokai mažiau reikia naudoti cheminių priemonių — tai pasiteisina ir ekonominiu, ir eko- 
loginiu požiūriu. 

Agrotechninis metodas. Agrotechninės priemonės, apimančios augalų auginimo tech- 
nologijas, turi didelę įtaką sudarant palankias sąlygas augalams augti ir nepalankias grybi- 
niams patogenams, t. y. didina augalo pasipriešinimą ligų sukėlėjams ir mažina patogeno 
virulentiškumą. 

Viena svarbiausių agrotechninių priemonių yra augalų sėjomaina, kuri sumažina pato- 
genų susikaupimą dirvoje. Tos pačios šeimos augalai arba to paties patogeno pažeidžiami 

augalai toje pačioje vietoje rekomenduojami auginti tik po laiko, kai dirvoje žūva pagrindi- 
nis infekcijos kiekis. Kai kurių patogenų sporos dirvoje išgyvena ilgai, pavyzdžiui, kopūstų 
gumbo ilgalaikės sporos dirvoje būna gyvybingos iki penkerių metų. Todėl geriausiai, kai 
tos pačios rūšies augalai toje pačioje vietoje auginami po penkerių šešerių metų. Tačiau 
tai ne visada pavyksta organizaciniu požiūriu, taigi bent 2—3 metų pertrauka yra naudinga, 
nes per tą laiką žūva didžioji dalis grybinių patogenų pradų. Tinkama sėjomaina augalus 
apsaugo daugiausia nuo šaknų ir pašaknio grybinės infekcijos, tačiau iš dalies sumažina ir 
stiebus bei lapus pažeidžiančių grybinių ligų plitimą. 

Ražienų skutimas ir gilus rudeninis arimas paskatina augalų liekanų mineralizavimą 
ir sumažina ant jų esančių grybų gyvybingumą. Į gilesnius dirvos sluoksnius patekę grybo 
skleročiai negali sudygti ir praranda gyvybingumą. Į dirvą patekę patogeniniai grybai yra 
suardomi grybų-antagonistų ir bakterijų, jais minta nematodai, kiti mikroorganizmai. Šiuo 
metu populiarėjant minimaliam arba beplūgiam žemės dirbimui, grybų pažeistos augalų 
liekanos pasilieka dirvos paviršiuje, todėl kitais metais susidaro palankios sąlygos plisti 
infekcijai. Tokiuose plotuose, ypač atsėliuojant augalus, tenka naudoti daugiau fungicidų. 
Tokia tendencija pastebėta auginant kviečius minimaliai įdirbtoje dirvoje: jie labiau pažei- 
džiami pavasarinio pelėsio, dryžligės ir varpų fuzariozės. 

Piktžolės gali sirgti tomis pačiomis grybinėmis ligomis, kaip ir kultūriniai augalai (mi- 
glinių šeimos piktžolės ir javai), arba yra grybų, augalų ligų sukėlėjų, dažniausiai rūdžių, 
tarpiniai šeimininkai. Todėl labai svarbu jas laiku naikinti neleidžiant pasisavinti dirvoje 
esančių maisto medžiagų, nustelbti kultūrinių augalų ir išplatinti ligų. 

Po lietaus akėčiomis purenant dirvos paviršiuje susidariusią plutelę padidinamas dir- 
vos vėdinimas, sumažinama bulvių užsikrėtimo rizoktonioze, o runkelių ir kopūstų — die- 
gavirte tikimybė. 

Optimaliu laiku (arba anksčiau) pasėti augalai būna labiau atsparūs ligų sukėlėjams. 
Kai kurie augalai suspėja subręsti iki masinio patogeno išplitimo. Pastebėta, kad anksti 
pasėti linai mažiau serga fuzarioze, vasariniai kviečiai - pašaknio ligomis, o ankstyvosios 
bulvės spėja išauginti derlių iki bulvių maro paplitimo. Bet labai ankstyvas bulvių sodini- 
mas, kol dar neįšilusi dirva, padidina rizoktoniozės plitimo galimybę. 

Subalansuotas tręšimas organinėmis ir mineralinėmis trąšomis padidina augalų atsparumą 
grybinėms ligoms. Įterptos organinės trąšos suaktyvina dirvos saprotrofinių grybų ir mikroor- 
ganizmų — parazitinių grybų antagonistų — veiklą, todėl susidaro nepalankios sąlygos patoge- 
niniams grybams vystytis. Be to, su organinėmis trąšomis į dirvą patenka augalams reikalingų 
maisto medžiagų ir mikroelementų, todėl augalai geriau auga, padidėja jų atsparumas. 

Kalio ir fosforo trąšos bei mikroelementai skatina augalų augimą ir vystymąsi bei foto- 
sintezę, todėl jie padidina augalų atsparumą daugeliui ligų. Kai kurie mikroelementai turi 
ir fungicidinių savybių. Pvz., vario druska naudojama bulvių marui, runkelių viduriniųjų 
lapų puviniui kontroliuoti bei sėkloms dezinfekuoti. Molibdeno junginiai mažina augalų 
pažeidimą rūdimis, kūlėmis bei kitomis grybinėmis ligomis. 

Tačiau azoto trąšos, ypač jas naudojant didelėmis normomis, skatina greitą augalų au- 
gimą ir mažina atsparumą kai kurioms grybinėms ligoms. Pertręšti augalai dažniau serga 
miltlige ir rūdimis, tačiau, pvz., žieminiai kviečiai, saikingai patręšti azoto trąšomis, yra 
atsparesni lapų septoriozei ir kietajai kūlei. 

Saugant augalus nuo grybinių ligų labai svarbi priemonė yra dirvų kalkinimas. Gry- 
bams palankesnė rūgšti dirva (pH 3,5—6,5), todėl geresnės sąlygos jiems vystytis yra nekal- 
kintose dirvose. Kita vertus, neutralaus rūgštumo dirvose yra palankesnės sąlygos vystytis 
bakterijoms, todėl jos sudaro konkurenciją grybams, taip pat ir patogeniniams. Yra nusta- 
tyta, kad kalkinant dirvas sumažėja kopūstų gumbo, juodšaknės, diegavirtės, javų pašaknio 
ir kitų ligų, ypač pažeidžiančių augalų šaknis ir šaknies kaklelį, plitimas. Tačiau, priešingai, 
per didelės kalkių normos skatina bakterinių ligų, pavyzdžiui, Actynomyces scabies suke- 
liamų bulvių ir runkelių paprastųjų rauplių, plitimą. Optimalios daugelio augalų augimo 
sąlygos yra, kai dirvos rūgštumas yra 5,5—7,0 pH. 

Taigi siekiant padidinti augalų atsparumą grybinėms ligoms, svarbiausia yra augalus 
tręšti subalansuotomis trąšų normomis, paremtomis mokslinių tyrimų rezultatais, atsižvel- 
giant į dirvožemyje esantį maisto medžiagų kiekį, planuojamus auginti augalus, siekiamą 
jų derlingumą ir numatomas kitas priežiūros priemones. 


5.7.2. Terapinės (kovos) priemonės 


Aktyvios apsaugos, arba terapinės, priemonės kartais dar vadinamos kovos priemonė- 
mis arba metodais. Jos dažniausiai taikomos pasirodžius pirmiesiems ligos simptomams, 
iš anksto žinant ar nustačius, kad yra infekcijos šaltinis — užkrėstos sėklos arba dirva, infe- 
kuoti sodinukai, stiebagumbiai, šakniagumbiai ar svogūnai. 

Cheminis metodas. Šis metodas pagrįstas tuo, kad kontroliuojant grybines ligas naudo- 
jamos įvairios organinės ir neorganinės kilmės medžiagos, toksiškos fitopatogeniniams gry- 
bams. Jas priimta vadinti bendru tarptautiniu vardu — fungicidais (lot. fungus — grybas, cae- 
dere - žudyti). Fungicidai būna kontaktinio veikimo, kurie purškimo metu patekę ant augalo 
sunaikina jo paviršiuje esančius patogenus arba apsaugo nuo patogeninių grybų infekcijos, ir 
sisteminio veikimo, kurie įsiskverbia į augalo vidų ir pasklinda visame augale ar tam tikrose 
jo organuose, neleisdami patogenams infekuoti augalų ir jų pažeisti. Fungicidai yra labai 
įvairios cheminės sudėties ir plataus veikimo, naikinantys daugelio grybinių ligų sukėlėjus, 
ir siauro, labai specializuoto veikimo, nukreipti prieš vienos ar kelių rūšių grybus — ligų su- 
kėlėjus. Fungicidai naudojami dirvos ir patalpų dezinfekcijai, sėklų apvėlimui (beicavimui), 
augalų ar jų pasėlių purškimui, augalų daigų, sėklų ar šakniagumbių mirkymui, patalpų fu- 
migavimui juos paskleidžiant rūko, garų, dūmų pavidalu ar kitais būdais. Taikant šį metodą 
labai svarbu parinkti tinkamą fungicidą, jo normą, panaudojimo laiką ir būdą. 

Tinkamai parinktos ir tinkamai panaudotos cheminės apsaugos priemonės leidžia ap- 
saugoti pasėlius nuo tokių pavojingų ligų kaip bulvių ir pomidorų maro, daugelio augalų 
miltligės ir rūdžių, javų kūlės, obelų rauplių, agrastų valkčio, miglinių javų septoriozės bei 
dryžligės ir kitų. Cheminėmis priemonėmis lengviau kontroliuoti biotrofinius nei nekrotro- 
finius grybus, nes pastarieji gali gyventi ir saprotrofinį gyvenimo būdą, o susidarius palan- 
kesnėms sąlygoms vėl gali pradėti parazituoti. Dažniausiai cheminis metodas taikomas ne 
vienas, bet derinamas su kitais grybinių ligų kontrolės metodais. Cheminio metodo trūkų- 
mas yra tas, kad daugelis fungicidų daugiau ar mažiau nuodingi šiltakraujams gyvūnams, 
taigi kenksmingi aplinkai ir žmonėms, ypač jei jie naudojami neprofesionaliai. 

Biologinis metodas. Biologinio metodo esmė yra ta, kad grybinėms ligoms kontro- 
liuoti naudojami mikroorganizmai ar jų produktai, naikinantys ligos sukėlėją ar stabdantys 

jo vystymąsi. Šis metodas mažiau pavojingas nei cheminis, nes biologinės priemonės ne- 
kenksmingos šiltakraujams gyvūnams, taip pat ir žmonėms. Todėl jos visų pirma rekomen- 
duojamos ekologiniuose ūkiuose, taip pat sodininkystėje ir daržininkystėje, ten, kur švieži, 
neperdirbti produktai naudojami žmonių maistui. 

Biologiniai produktai kuriami pasinaudojant gamtoje esančiu antagonizmu, kai vieni 
mikroorganizmai mažina kitų gyvybingumą ar net juos sunaikina. Gamybinėmis sąlygomis 
dažnai naudojamas trichoderminas, pagamintas iš grybo Trichoderma lignorum, gaminan- 
tis aktyvius antibiotikus ir stabdantis javų pašaknio ligų, bulvių rizoktoniozės 1r kitų ligas 
sukeliančių grybų aktyvumą. Ant grūdų, šiaudų ar kitų augalų liekanų išaugintas grybas 
antagonistas įterpiamas į dirvą. Laboratorijose išauginto grybo grybiena ir sporomis apve- 
liamos daržovių sėklos, purškiami augalai. Pomidorų, agurkų, ankštinių pipirų ir dekora- 
tyvinių augalų — gerberų, ciklamenų, gvazdikų ir rožių — daigų apsaugai nuo pilkojo ir kitų 
šaknų puvinių rekomenduojama naudoti biologinį preparatą mykostopą. Jis gaminamas iš 
bakterijų Streptomyces griseoviridis. Iš bakterijų Bacillus subtilis gaminamas preparatas 
baktofitas, naudojamas augalams nuo grybų sukeliamų pašaknio ligų ir miltligės. Juo ap- 
veliamos augalų sėklos, laistomi daigai arba (nuo miltligės) purškiami augalai. Bakterijos 
Pseudomonas chlororaphis yra naudojamos miglinių javų sėkloms apvelti nuo patogeninių 
grybų. 

Rečiau augalų apsaugai nuo grybinių ligų gali būti naudojami antibiotikai. Jais purš- 
kiami augalai arba apveliamos sėklos norint sustabdyti patogeninio grybo plitimą ir veiklą. 
Kai kurie antibiotikai pasižymi sistemine veikla ir prasiskverbia į augalus imunizuodami 
juos ilgesnį laiką arba ne tik apsaugo nuo ligos, bet ir ją gydo. Pavyzdžiui, antibiotikas 
trichotecinas, pagamintas iš grybo Trichothecium roseum, pasižymi fungicidiniu miltligių 
sukėlėjų aktyvumu ir yra pakankamai efektyvus nuo šios ligos apsaugant šiltnamiuose au- 
ginamus augalus. Tačiau ilgalaikis antibiotikų naudojimas gali sudaryti sąlygas susidaryti 
atsparioms grybo rasėms, todėl jų naudojimą reikia kaitalioti su kitomis augalų apsaugos 
priemonėmis arba vienus antibiotikus keisti kitais. Augalų patogenus naikina ir kai kurie 
medicinoje vartojami antibiotikai, tačiau jų naudojimas žemės ūkio augalams yra draudžia- 
mas, nes jų likučiai augalinėje produkcijoje gali patekti į žmonių maistą ir sukelti žmogaus 
patogenų atsparumą šiems antiniotikams. 

Augalų apsaugai nuo grybinių ligų gali būti panaudoti natūralūs augalų sukurti fiton- 
cidai. Jų cheminė sudėtis gana įvairi — tai augalų produkuojami eteriniai aliejai, aldehidai, 
fenoliai, dervos, ketonai, alkaloidai, gliukozinolatai. Fitoncidinėmis savybėmis pasižymi 
valerijonai, vaistinės ramunėlės, asiūkliai, krienai, česnakai, alavijai, serenčiai, ievų šake- 
lės, pentiniai, svogūnai, pelynai, dilgėlės, paparčiai, bitkrėslės, varnalėšos, tabakas, rūgšty- 
nių šaknys, kanapės, pušų spygliai, karčiosios paprikos vaisiai ir kiti augalai. Iš jų gamina- 
mos arbatos, nuovirai, ištraukos, fermentuoti tirpalai, užpilai, kuriais apdorojamos sėklos, 
mirkomi augalai ar jų dalys arba purškiami augantys augalai. Tačiau dėl darbui imlaus šių 
priemonių paruošimo jos negali būti taikomos dideliuose plotuose, o tik sodininkų mėgėjų 
ar nedideliuose ekologiniuose ūkiuose. 

Taip pat išaiškinta, kad kai kurių augalų šaknys ar lapai fitoncidus išskiria į aplinką, taigi 
ne tik jų nuovirai gali būti naudojami augalų apsaugai, bet patys augalai sodinami arba sėjami 
šalia kultūrinių. Fitoncidinėmis savybėmis pasižymi česnakai, svogūnai, bastutiniai augalai. 

Tam tikromis sąlygomis kai kurie mikroorganizmai gali parazituoti pačiuose augalų 
patogenuose. Jie yra vadinami hiperparazitais. Šie mikroorganizmai gali ardyti patogeno 
ląstelės sienelę, misti patogenu arba išskirti biologiškai aktyvias medžiagas, nuodijančias 
patogeną. Pavyzdžiui, grybai Trichoderma lignorum iv Coniothyrium minitans gali para- 
zituoti patogeninių grybų Claviceps purpurea skleročiuose, grybas Eudarluca caricis pa- 
razituoja rūdiniuose grybuose, Ampelomyces spp. — miltligių sukėlėjuose, Trichothecium 
spp. - Phythium, Helminthosporium 1 Plasmopara genčių grybuose, Cicinnobolus cesat- 
tii - agurkų miltligės ir agrastų valkčio sukėlėjuose, o Fusarium orobanches — parazitiniuo- 
se augaluose džioveklėse. 

Biologinį grybinių ligų kontrolės metodą geriausiai naudoti uždarose patalpose, šiltna- 
miuose ir šiltadaržiuose, kur galima kontroliuoti oro temperatūrą ir drėgmę. 

Fiziniai ir mechaniniai metodai. Šie metodai skirti patogeną sunaikinti sėklose, sodi- 
namojoje medžiagoje, ant augalų ar jo dalių arba sunaikinti pažeistą augalą ar jo dalį. 

Paprasčiausia priemonė yra išrauti ir sunaikinti labai smarkiai grybinių ligų sukėlėjų pažeis- 
tą augalą arba jo dalį, pavyzdžiui, išgenėti vėžio pažeistas obelų šakas arba išpjauti ant kamie- 
no esančias vėžio žaizdas, atrinkti ir sunaikinti kekerinio puvinio pažeistus kardelių ir tulpių 
svogūnus, prieš sodinimą atrinkti bulvių maro pažeistus gumbus, iš javų sėklų išvalyti skalses, 
o iš dobilų — vėžio sukėlėjus skleročius, išrauti netoli pasėlių augančius javų rūdžių tarpinius 
augalus raugerškius, o netoli sodų — kriaušių gleivėtrūdžių tarpininkus kazokinius kadagius. 

Sėklų viduje esantys grybai, pavyzdžiui, javų dulkančiosios kūlės sukėlėjai, gali būti 
naikinami sėklas apdorojant termiškai. Pakaitinus skalsėtą sėklą, gerokai sumažėja skal- 
sių skleročių gyvybingumas. Tiktai svarbu išlaikyti rekomenduojamą temperatūrą ir eks- 
poziciją, kad sėklos neprarastų daigumo, o patogenas žūtų. Šiltnamių dirvoje esantys pa- 
togeniniai grybai yra naikinami +100 *C garu, kuriuo dirva dezinfekuojama nuo pusės iki 
vienos valandos. 

Sėklos nuo grybinių patogenų gali būti veikiamos elektros arba magnetiniu lauku, vaini- 
kiniais srovės išlydžiais, ozonu arba ultravioletiniais spinduliais. Dalis grybinių patogenų ne- 
pakenčia net ir trumpo tiesioginių saulės spindulių poveikio, todėl geras augalų apšvietimas, 
sėklų ar sodinamosios medžiagos palaikymas tiesioginiuose saulės spinduliuose didina auga- 
lų atsparumą grybinėms ligoms. Suprantama, nuo tiesioginių saulės spindulių reikia saugoti 
persodinamų augalų šaknis, jautrias perdžiūvimui. 


5.7.3. Augalų ligų karantinas 


Augalų karantinas — tai valstybės taikomų priemonių visuma, kuriomis siekiama ap- 
saugoti šalyje auginamus augalus nuo galimo patogenų patekimo iš kitų teritorijų, o jei 
patogenai pateko — sunaikinti arba lokalizuoti jų plitimą. Karantininis patogenas — tai ke- 
liantis pavojų arealui ir ekonominiu požiūriu svarbus patogenas, kurio areale dar nėra arba 
kuris yra, bet dar plačiai nepaplitęs ir yra kontroliuojamas. Įvežamų į Lietuvą ir išvežamų 
iš Lietuvos augalų ir jų produktų karantininių patogenų kontrolę vykdo Valstybinė augalų 
apsaugos tarnyba. Lietuva yra pasirašiusi Tarptautinę augalų apsaugos konvenciją, kurioje 
numatytos priemonės, kaip vykdyti augalų ir jų produktų ligų bei kenkėjų kontrolę, užker- 
tant kelią jiems plisti tarptautiniu mastu ir ypač juos įvežant į jautrius jų keliamam pavojui 
arealus. 

Valstybinėje augalų apsaugos tarnyboje yra Augalų karantino skyrius, kuris Lietuvoje 
koordinuoja kiekvienos apskrities centre esančių 10-ties regioninių augalų apsaugos ir ka- 
rantino punktų bei 11-os pasienio kontrolės fitosanitarijos punktų (4 uosto ir 7 sausumos 
kelių) veiklą. 

Kenksmingų organizmų, kuriuos draudžiama įvežti į Lietuvos Respubliką bei platinti, 
sąrašas (jis sutampa su beveik visų Europos Sąjungos valstybių narių sąrašu) tvirtinamas 
žemės ūkio ministro įsakymu (2003 m. birželio 30 d. įsakymas Nr. 3D-264) ir su jo pakei- 
timais yra privalomas visiems augalų augintojams, perdirbėjams, vežėjams ir prekybinin- 
kams. Šis sąrašas skelbiamas Valstybinės augalų apsaugos tarnybos tinklalapyje www.vaat. 
lt. Jame yra irašytos 2 grybų gentys ir 15 grybų rūšių: 

1. Ceratocystis fagacearum (Bretz) Hunt. 

2. Chrysomyxa arctostaphyli Dietel. 

3. Cronartium spp. (ne Europos). 

4. Endocronartium spp. (ne Europos). 

5. Guignardia laricina (Saw.) Yamamoto et Ito. 

6. Gymnosporangium spp. (ne Europos). 

7. Inonotus weirii (Murril) Kotlaba et Pouzar. 

8. Melampsora farlowii (Arthur) Davis. 

9. Monilinia fructicola (Winter) Honey. 

10. Mycosphaerella larini-leptolepis Ito et al. 

11. Mycosphaerella populorum G. E. Thompson. 

12. Phoma andina Turkensteen. 

13. Phyllosticta solitaria Ell. et Evern. 

14. Septoria lycopersici Speg. var. malagutii Ciccarone et Boerema. 

15. Thecaphora solani Barrus. 

16. Tilletia indica Mitra. 

17. Trechispora brinkmannii (Bresad.) Rogers. 

Dar dvi grybų rūšys — Melampsora medusae Thūmen ir Synchytrium endobioticum 
(Schilbersky) Percival. — yra ribotai paplitusios Europos Sąjungoje ir yra pripažintos svar- 
biomis visai Europos Sąjungai bei Lietuvos Respublikai, todėl jų plitimas taip pat yra kon- 
troliuojamas. 

Sudaromas dar vienas kenksmingų organizmų, kuriuos draudžiama įvežti į visas Euro- 
pos Sąjungos valstybes nares ir į Lietuvos Respubliką bei jose platinti, sąrašas. Jame yra 
kenksmingi organizmai, kurie randami ant išvardintų augalų arba augalinės kilmės produk- 
tų, ir kenksmingi organizmai, kuriuos draudžiama įvežti į tam tikras saugomas zonas ir jose 
platinti, jei jie randami ant tam tikrų augalų arba augalinės kilmės produktų. Šiame sąraše 
yra 15 grybų rūšių, kurios neleidžiamos ant konkrečių augalų rūšių arba jų produktų. 

Kontroliuojamų organizmų, taip pat grybų, sąrašas gali būti papildomas arba keičiamas 
įstatymų numatyta tvarka. 


Skyriaus kontroliniai klausimai 


1. Kuo grybai skiriasi nuo bakterijų, augalų ir gyvūnų ir kuo jie panašūs į šiuos orga- 
nizmus? 

2. Pagal kokius požymius grybai skirstomi į žemesniuosius ir aukštesniuosius? 

3. Kaip sudaryta grybo ląstelė? 

4. Kam tarp grybų ląstelių reikalingos septos? 

5. Kas yra grybo hifai ir micelis? 

6. Kokius žinote grybienos pakitimus ir dėl ko ji pakinta? 

7. Kaip grybai dauginasi? 

8. Kokias žinote vegetacinio dauginimosi sporas? 

9. Kokios yra nelytinio dauginimosi sporos ir kaip jos susidaro? 

10. Kokios yra lytinio dauginimosi sporos ir kaip jos susidaro? 

11. Kokius vaisiakūnius sudaro grybai? 

12. Kaip pernešamos grybų sporos? 

13. Kokia aplinka tinkamiausia grybams augti ir vystytis? 

14. Kuo skiriasi saprotrofiniai, parazitiniai ir mikoriziniai grybai? 

15. Trumpai apibūdinkite pirminį ir antrinį grybų metabolizmą. 

16. Kuo pagrįsta grybų sistematika ir į kokius pagrindinius taksonus grybai klasifikuojami? 

17. Apibūdinkite pagrindinius grybų, priklausančių pirmuonių karalystei, požymius ir 
prisiminkite kelias grybų rūšis, priskiriamas šiai karalystei. 

18. Kokie svarbiausi netikrųjų grybų karalystės požymiai? 

19. Nurodykite fitopatogeninius grybus, priskiriamus oomikotų skyriui. 

20. Kuo grybų karalystės organizmai skiriasi nuo pirmuonių ir netikrųjų grybų? 

21. Koks karantininis augalų ligų sukėlėjas priklauso chitridiomikotų skyriaus gry- 
bams? 

22. Kokie zigomikotų skyriui priskiriami gybai gadina sandėliuojamus maisto produk- 
tus ir augalines žaliavas? 

23. Nurodykite, kas būdinga aukšliagrybiams ir kokie šiam skyriui priklausantys grybai 
yra svarbiausi augalų parazitai. 

24. Pagal kokius požymius aukšliagrybiai skirstomi į klases? 

25. Kokie pagrindiniai grybų požymiai lemia jų priskyrimą papėdgrybių skyriui ir kuo 
skiriasi papėdgrybių, teliomicetų ir ustomicetų klasėms priklausantys grybai? 

26. Pateikite valgomųjų ir fitopatogeninių grybų, priklausančių papėdgrybių klasei, pa- 
vyzdžių. 

27. Kas būdinga mitosporiniams grybams ir kokie fitopatogeniniai grybai priklauso 
šiam skyriui? 

28. Kam priskiriami mitosporiniai grybai, kai atrandamas jų lytinio dauginimosi tarpsnis? 

29. Kokius žinote grybinių ligų diagnostikos metodus? 

30. Kokia yra polimerazės grandininės reakcijos grybų diagnostikos metodo esmė ir 
kada jis naudojamas? 

31. Kokias žinote profilaktines grybinių ligų kontrolės priemones? 

32. Kokias žinote terapines grybinių ligų kontrolės priemones? 

33.Kokios cheminės priemonės naudojamos grybinių ligų kontrolei ir kaip jos vadinamos? 

34. Kokie yra grybinių ligų karantino tikslai ir kokios priemonės taikomos? 

6. PARAZITINIAI AUGALAI 


Dauguma augalų maitinasi savarankiškai, t. y. autotrofiniu būdu. Šie augalai turi gerai 
išvystytą šaknų sistemą, kuria iš dirvos paima vandenį bei mineralines medžiagas, ir virš 
dirvos esančią asimiliacinę dalį, kuria sintetina sudėtingus organinius junginius. Tačiau yra 
augalų, kurie evoliucijos metu iš dalies ar visiškai prarado autotrofinį mitybos būdą ir per- 
ėjo 1 parazitinį. Jie prisitaikė gyventi ant augalų šaknų ar antžeminių dalių ir taip susidarė 
atskiros parazitinių augalų grupės, parazituojančios ant augalų šaknų ar stiebų. Jie turi ma- 
žai išsivysčiusias šaknis ar yra visai be jų. Parazitiniai augalai, haustorijomis prisitvirtinę 
prie parazituojamųjų augalų, siurbia iš jų vandenį ir maisto medžiagas. 

Manoma, kad aukštesniųjų augalų parazitizmas prasidėjo tropiniuose miškuose, kur 
tankiai susipynusios įvairių augalų šaknys. Evoliucijos metu būsimųjų parazitų šakniaplau- 
kiai, turintys didesnį osmosinį slėgį, atsitiktinai prisitvirtino prie augalų šaknų su mažesniu 
osmosiniu slėgiu. Pirmieji augalai pradėjo siurbti vandenį ir jame ištirpusias maisto me- 
džiagas iš pastarųjų augalų. Šis mitybos būdas palaipsniui buvo įtvirtintas genetiškai — au- 
galai prarado autotrofinį mitybos būdą, o šaknys atrofavosi, nes gaunant vandenį iš kitų 
augalų reikia mažesnės šaknų sistemos nei siurbiant jį iš dirvos. 

Parazitiniai augalai, kurie turi žalius lapus bei stiebus ir sintetina organines medžia- 
gas, vadinami pusiau parazitais. Kiti parazitiniai augalai evoliucijos metu visiškai prarado 
aukštesniųjų augalų savybes — šaknis, žalius lapus, neturi chlorofilo. Jie iš parazituojamojo 
augalo paima ne tik vandenį, mineralines medžiagas, bet ir organines medžiagas. Tokie 
augalai visiškai prarado autotrofinį mitybos būdą ir yra vadinami tikraisiais parazitais. 
Stiebų parazitai greičiausiai kilo iš epifitų ir lianų, kurios apsivyniodavo apie medžius. Jų 
tolimais protėviais galėjo būti epifitai, kurie į augalų šakas rėmėsi savo orinėmis šaknimis. 
Orinės šaknys drėgnuose tropikuose galėjo suformuoti haustorijas, kuriomis pradėjo siurbti 
vandenį iš kitų augalų. Vėliau prasidėjo tolesnė šaknų redukcija ir jos virto haustorijomis. 
Gaudami vandenį ir visas maisto medžiagas, augalai palaipsniui prarado asimiliacines sa- 
vybes ir tapo tikraisiais parazitais. 

Parazitiniai augalai nėra taip labai paplitę ir reikšmingi kaip virusai, bakterijos ar grybai, 
tačiau kai kurie jų yra gana žalingi. Pasaulyje yra žinoma daugiau kaip 2 500 parazitinių 
augalų rūšių. Labiausiai paplitę parazitiniai augalai priskiriami kelioms augalų šeimoms 
(11 lentelė). 

Kai kada parazitiniai augalai gyvena augalo šeimininko viduje tarp medienos ir šaknų 
ar stiebo žievės, o jo vegetaciniai organai būna labai pasikeitę ir primena grybo micelį. Jie 
tarpsta augalo šeimininko audiniuose, o į paviršių išlenda tik žiedai ir vaisiai. Kai kurios 
parazitinių augalų rūšys kartu su prisisiurbiančiomis šaknimis (haustorijomis) turi ir tikrą- 
sias šaknis, kurios iš dirvos gali paimti vandenį ir maisto medžiagas. Kiti parazitiniai auga- 
lai pirminiais savo vystymosi tarpsniais gyvena kaip parazitai, o vėliau pradeda maitintis 
savarankiškai. Nepaisant parazitizmo laipsnio ir formos skirtumų, visi jie yra priskiriami 
parazitiniams augalams, nes tam tikrais vystymosi tarpsniais ar visą gyvenimą negali gy- 
venti be augalo šeimininko. Parazitinių augalų prisitaikymas taip pat yra skirtingas: vieni jų 
parazituoja tik ant vienos ar kelių rūšių augalų, kiti —- ant daugelio rūšių. 

11 lentelė. Svarbiausi augalai parazitai ir jų parazituojami augalai /pagal Lucas, 1998/ 


Parazitiniai arba pusiau parazitiniai augalai Geografinis | Parazituojami 
Šeima Gentis Pavadinimas paplitimas augalai 
Convulvolaceae Cuscuta Brantas Europa, Šiau- | Dobilai, liucerna, bulvės, 
rės Amerika cukriniai runkeliai, linai 
Lauraceae Cassytha Brantas Tropikai ir Citrusiniai medžiai 
subtropikai 
Orobanchaceae Orobanche Džioveklė Europa Tabakas, saulėgrąžos, 
pupos, pomidorai, bulvės, 
kanapės ir kt. augalai 
Loranthaceae Aurceuthobium | Žemaūgis Visas pasaulis | Plikasėkliai 
amalas 
Phoradendron | Amerikinis Šiaurės Ame- | Gaubtasėkliai medžiai 
amalas rika 
Viscum Amalas Europa Gaubtasėkliai medžiai 
Scrophulariaceae | Striga, Striga Afrika, Azija, | Kukurūzai, sorgai, ryžiai, 
Australija, vignos 
Šiaurės Ame- 
rika 
Melampyrum, | Kūpoliai, Europa Natūralių pievų augalai 
Rhinanthus, barškučiai, 
Euphrasia, akišveitės, 
Odontites skėstukai 


6.1. Pusiau parazitiniai augalai 


Dauguma pusiau parazitinių Lietuvoje plintančių augalų priklauso bervidinių (Scrophu- 
lariaceae) 1 amalinių (Viscacae, sin. Loranthaceae) šeimoms. 

Bervidinių šeimoje yra per 200 genčių, kurių augalai auga pievose ir miško aikštelė- 
se. Tarp jų yra įvairių rūšių kūpoliai (Melampyrum), barškučiai (Rhinanthus), akišveitės 
(Euphrasia), skėstukai (Odontites) ir kitų genčių augalai. Dauguma šios šeimos augalų gali 
pažeisti daugelį augalų ir greitai plisti. Nors bervidiniai fotosintezę vykdo savarankiškai, 
tačiau iš kitų augalų imdami vandenį ir jame ištirpusias maisto medžiagas pažeidžia para- 
zituojamų augalų maisto medžiagų apykaitą ir juos sekina: sulėtėja jų augimas, anksčiau 
laiko nudžiūsta. Ypač dideli yra pievų derliaus nuostoliai, o kartais surenkamas ir visai 
menkas žolės derlius ar sėklos visiškai nesubręsta, kai 1 m? randama apie 400-500 parazi- 
tinių augalų. 

Kūpolis (Melampyrum) yra parazitas su menkai išsivysčiusiu šaknynu. Jo šaknys turi 
siurbtukus, prisisiurbiančius prie augalų šaknų ir siurbiančius mineralinių medžiagų tirpalą. 
Žiedus krauna kekėse arba varpose. Vainikėlis dvilūpis. Vaisius —- dėžutė. Gentyje yra apie 
25 rūšys. Lietuvoje auga trys rūšys: krūminis kūpolis (Melampyrum nemorosum), lenkinis 
kūpolis (Melampyrum polonicum) 1 pievinis kūpolis (Melampyrum pratense). Labiausiai 
paplitęs krūminis kūpolis (Melampyrum nemorosum L.) yra dažnai aptinkamas pievose, 
miško laukymėse ar pakraščiuose (29 pav.). 

a b 
29 paveikslas. Kūpolis: a krūminis (Melampyrum nemorosum), b - pievinis (M. pratense) 

Barškučių (Rhinanthus) šaknys menkos, su haustorijomis. Lapai su pjūkliškais kraštais, 
pailgi ar lancetiški (30 pav.). Žiedai geltonos spalvos, sukrauti kekėse. Gentyje yra apie 45 
rūšys, Lietuvoje auga dvi rūšys: mažasis barškutis (Rhinanthus minor) ir didysis barškutis 
(Rhinanthus serotinus). Didysis barškutis yra žalingiausias ir labiausiai paplitęs — jam 1š- 
plitus pažeisti augalai pradeda silpti ir labai išretėja. Tačiau parazitinis augalas, sunaikinęs 
augalus šeimininkus ir netekęs mitybinio substrato, žūva pats. Tokiu būdu pieva, labai pa- 
žeista barškučių, savaime jų atsikrato. Kad barškučiai neplistų, labai svarbu pievas nušie- 
nauti iki subręstant jų sėkloms. 

Iš akišveičių (Euphrasia) Lietuvoje labiausiai paplitusios trumpaplaukė (E. brevipila), 
smulkiažiedė (E. parviflora), pievinė (E. rostkoviana) ir stačioji (E. stricta). Apie skėstukų 
(Odontites) paplitimą Lietuvoje yra mažai duomenų. 


a 
30 paveikslas. Barškučiai: a — mažasis (Rhinanthus minor), b- didysis (Rhinanthus serotinus) 

Amalas parazituoja ant įvairių lapuočių ir spygliuočių medžių šakų, dažniausiai tuopų ir 
beržų, rečiau klevų, gluosnių, ąžuolų ir kitų. Įprastai įsikuria aukštai, medžio vainike. Pu- 
siau parazitas, nes maitinasi medžio šeimininko vandeniu ir jame ištirpusiomis mineralinė- 
mis medžiagomis, tačiau angliavandenius sintetina pats. Dažnesnis pietinėje Lietuvoje. Yra 
žinomas paprastasis (Viscum album) ir pušinis (Viscum laxum) amalas. Lapuočių medžių 
stiebus bei šakas pažeidžia ir svarbesnę ūkinę reikšmę turi paprastasis amalas (V a/bum L). 
Amalas yra daugiametis visžalis dvinamis 30-80 cm skersmens rutulio formos krūmas, tu- 
rintis ryškiai žalius 3—6 cm ilgio ovalius, bukus, odiškus, gelsvai žalius lapus ir dichotomiš- 
kai besišakojančius stiebus. Žydi kovo-balandžio mėnesiais. Vaisiai - netikros lipnios žirnio 
dydžio baltos uogos, prinokstančios vėlai rudenį ir liekančios ant augalo visą žiemą. Žiemą 
subręstančios uogos yra padengtos lipniu sluoksniu. Jas platina paukščiai, ypač strazdai. 
Sėklos, patekusios ant medžio šakų ar stiebo, prie jo prilimpa ir pavasarį sudygsta. Daigo 
galas, pasiekęs medžio žievę, suformuoja plokščią siurbtuką. Nuo jo formuojasi pirminiai 
siurbtukai — haustorijos, kurios perauga žievę ir prasiskverbia į medieną. Vėliau pirminis 
siurbtukas šakojasi ir formuoja šaknų pavidalo šonines šakas — rizoidus, plintančius į visas 
puses pagal medžio žievę. Jie formuoja antrinius siurbtukus, kurie skverbiasi į medieną (31 
pav.). Pusiau parazitas pasisavina iš augalo šeimininko vandenį, taip pat azotą, fosforą, kalį 
ir kitus elementus. Smarkiai amalo pažeisti augalai blogai auga, užaugina mažai vaisių ir 
sėklų, iš dalies ar visai nudžiūva. Pažeistų medžių mediena būna blogos kokybės. 


a 
31 paveikslas. Paprastasis amalas (Viscum album L.): a — augalo šakelė, b — sąžalynas, 
c-— ant medžio kamieno 


6.2. Tikrieji parazitiniai augalai 


Dauguma parazitinių augalų priklauso džioveklinių (Orobanchaceae), brantinių (Cus- 
cutaceae) ir gegužraibinių (Orchidaceae) šeimoms. 

Daugiausia tikrųjų parazitinių augalų yra džioveklinių šeimoje. Vien tik džioveklių 
(Orobanche) gentyje yra apie 120 rūšių augalų, pažeidžiančių daugelį kitų augalų - kultūri- 
nius, laukinius augalus ir piktžoles. Kultūrinius augalus smarkiau pažeidžia šios džioveklių 

rūšys: pomidorus, bulves ir kanapes - O. ramosa, saulėgrąžas - O. cumana, agurkus, arbū- 
zus - O. aegyptica, kopūstus, dobilus, vikius ir kitus augalus - O. /utea, O. mutelii, pupinių 
šeimos augalus — O. gracilis (32 pav.). 

Džioveklių stiebai mėsingi, gelsvos, rusvos arba violetinės spalvos, lapai pavirtę Žvy- 
neliais. Žiedai dvilypiai, sutelkti į kekes. Džioveklių sėklos smulkios, jas platina vėjas. Jos 
plinta ir su užterštų kultūrinių augalų sėklomis, lieka 1lgai gyvybingos užterštoje dirvoje. Iš 
sėklų sudygę daigai, aptikę augalo maitintojo šaknis, savo viršūnėle įauga į šaknį ir siurb- 
tukais prisitvirtina prie vandens indų. Džioveklės silpnina augalus arba juos visai nudžio- 
vina. Lietuvoje randamos ant laukinių augalų parazituojančios džioveklės. Tačiau šiltėjant 
klimatui ir iš pietinių šalių importuojant sėklas jų mūsų šalyje gali atsirasti ir kultūrinių 
augalų pasėliuose. 

Džioveklinių šeimai taip pat priklauso gegužinė žvynašaknė (Lathraea sguamaria L.). 
Ji turi besišakojančius sultingus požeminius stiebus (33 pav.). Parazitas turi daugiamečius 
šakniastiebius, nuo kurių driekiasi specialios šaknys, prisisiurbiančios prie medžių šaknų. 
Pavasarį žemės paviršiuje pasirodo nedideli gelsvos spalvos stiebai su žvynų pavidalo 
rusvokais lapais ir raudonais žiedais. Kadangi šis augalas neturi chlorofilo ir nesintetina 
organinių medžiagų, visas reikalingas maisto medžiagas jis gauna iš augalų šeimininkų. 
Žvynašaknės parazituoja ant lazdynų, ievų, beržų, uosių, alksnių, eglių ir kitų sumedėjusių 
augalų, tačiau neaptiktos ant žolinių augalų. 


a 


32 paveikslas. Džioveklės: a — šakotoji (Orobanche ramosa), 
b-- saulėgrąžinė (O. cumana) ir c — dobilinė (O. lutea) 

33 paveikslas. Gegužinė žvynašaknė (Lathraea sguamaria L.): a — visas augalas, 
b- žiedynas /pagal Vilkonį, 2001/ 


Žolinių ir sumedėjusių augalų antžeminės dalis dažniausiai pažeidžia brantai (Cus- 
cuta). Tai bechlorofiliai augalai, neturintys tikrų lapų. Ploni, kartais šakoti brantų stiebai 
apsivynioja apie augalo šeimininko stiebą, prisisiurbia siurbtukais — haustorijomis — ir si- 
urbia iš augalų vandenį, mineralines ir organines maisto medžiagas. Jie labai greitai auga ir 
per vieną vegetacijos periodą brantų stiebai apsivynioja apie kelis augalus, sudaro didelius 
židinius. Brantai plinta labai smulkiomis sėklomis, kurių kiekvienas augalas subrandina 
po kelis tūkstančius. Jas platina lietus arba jos plinta kartu su augalo šeimininko sėklomis, 
išsilaiko dirvoje, lieka gyvybingos net ir perėjusios per gyvūnų virškinamąjį traktą. Brantai 
plinta ne tik sėklomis, bet ir stiebų atkarpomis (34 pav.). Brantai taip pat gali pernešti au- 
galų virusines ligas. 

Dobilus ir liucernas bei kitus pupinių šeimos augalus pažeidžia smulkusis brantas 
(C. epithymum L.), tik dobilus (C. trifoli), linus — lininis brantas (C. epilinum), apynius, 
kanapes, liucernas, vikius, bulves bei kitus kultūrinius augalus, taip pat gluosnius bei ki- 
tus medžius, vaismedžius ir vaiskrūmius puola paprastasis brantas (Cuscuta europaea L.). 
Brantų rūšys viena nuo kitos skiriasi stiebų storiu, žiedų sandara ir spalva. Pažeisti augalai 
išguldomi, pasėlis suveliamas, augalai silpsta ir blogai dera. 

Brantų sėklos turi šiurkštų paviršių, todėl iš kultūrinių augalų sėklų išvalomos elek- 
tromagnetinėmis mašinomis, prieš tai jas apvėlus geležies milteliais. Parazitinių augalų 
židiniai naikinami mechaniškai: geroki iki brantų sėklų subrendimo pažeisti augalai nušie- 
naujami ar išraunami ir sudžiovinus sudeginami. Į brantais užkrėstą dirvą jautrius augalus 
galima sėti ar sodinti tik po 5-6 metų. Taip pat brantus galima naikinti ir herbicidais. 

34 paveikslas. Brantai: a — smulkusis (Cuscuta epithymum), b - lininis (C. epilinum), 
c- paprastasis (C. europaea) /pagal Vilkonį, 2001/ 


Parazitiniams augalams tropinėse šalyse priskiriami gegužraibinių (Orchidaceae) šei- 
mos augalai. Tačiau Lietuvoje gegužraibiniai augalai mažai paplitę, nepadaro žymesnės 
žalos ir yra saugomi — įrašyti į Lietuvos raudonąją knygą. 


6.3. Vijokliniai augalai 


Kai kuriose šalyse parazitiniais augalais laikomi ir vijokliniai augalai, kurie apsiviję 
augalus juos nustelbia, sudaro palankias sąlygas kauptis drėgmei ir plisti grybinėms ar 
bakterinėms ligoms. Tokie vijokliniai augalai yra labiau žalingi miško medžiams, sodams 
ir vaiskrūmiams bei vynuogynams, mažiau — žemės ūkio augalams. Iš vijoklinių augalų 
žalingi gali būti japoninis ligodis (Lygodium japonicum), gebenė lipikė (Hedera helix), 
penkialapis ir triskiautis vinvyčiai (Parthenocissus guinguefolia ir P. tricuspidata) 1 kiti. 
Tačiau šie augalai dažniausiai kenkia tropikuose ir šilto klimato šalyse, o Lietuvoje kaip 
dekoratyvūs auginami patalpose ir šiltnamiuose. 


Skyriaus kontroliniai klausimai 


1. Kuo skiriasi pusiau parazitiniai augalai nuo parazitinių? 

2. Kokie parazitiniai augalai kenkia žemės ūkio, miškų ir sodų augalams? 

3. Kokie pusiau parazitiniai augalai kenkia žemės ūkio, miškų ir sodų augalams? 

4. Kaip plinta parazitiniai ir pusiau parazitiniai augalai ir kokios yra jų kontrolės 
priemonės? 

5. Ar Lietuvoje labai paplitę ir žalingi vijokliniai augalai? 

7. PARAZITINIAI ŽALIEJI DUMBLIAI 


Dumbliai yra mikroorganizmai, kurie vykdo fotosintezę. Žaliej i dumbliai yra vienaląsčiai, 
formuojantys kolonijas, arba daugialąsčiai, laisvai gyvenantys organizmai. Vieni jų (aštuo- 
nios grupės) priklauso protistų karalystės organizmams, turintiems chloroplastus. Kiti yra 
vadinami melsvadumbliais, arba cianobakterijomis, ir priskiriami prokariotiniams organiz- 
mams - bakterijoms (Eubacteria). Tačiau daugiausia dumblių patenka į Chromista karalystę. 
Dumbliai yra pagrindiniai fotosintetinantys organizmai, kuriuose yra chlorofilo-b, gyvenan- 
tys vandenyje, dumble, drėgnose ar besikeičiančio drėgmės režimo ekosistemose. 

Keletas žaliųjų dumblių genčių yra augalų parazitai. Tentepohliaceae šeimos Cephaleu- 
ros genties dumbliai, ypač Cephaleuros virescens, sukelia daugiau nei 200 rūšių tropinių 
augalų, pavyzdžiui, arbatžolių, kavos, pipirų, citrusinių augalų, mango lapų ir stiebų, dė- 
mėtligę. Rečiau dumbliai pažeidžia augalų vaisius. Dumbliai ir jų kolonijos gali augti ant 
augalų paviršiaus, tarp augalo šeimininko kutikulos ir epidermio, kartais ir tarp pažeistų 
augalų ląstelių. Dumbliai augina siūlus, ant kurių susidaro zoosporangės su zoosporomis. 
Zoosporos plinta su vėju ir vandens lašais. Dažniausiai augalai užsikrečia dumbliais lietin- 
gojo periodo pabaigoje. Augalo ląstelės apie pažeistą vietą pagelsta, padidėja ir anksti žūva. 
Žuvus ląstelėms susidaro nekrotinės dėmės, kurios palaipsniui plečiasi ir apima didesnę 
dalį lapo. Chlorococcaceae šeimos Rhodochytrium genties ir Phyllosiphonaceae šeimos 
Phyllosiphon genties dumbliai pažeidžia daugelį piktžolių 1r keletą kultūrinių augalų. Lie- 
tuvoje apie dumblių sukeliamas augalų ligas yra mažai duomenų. 


Skyriaus kontroliniai klausimai 


1. Kokios yra pagrindinės dumblių savybės? 
2. Ar Lietuvoje dumbliai padaro didelę žalą kultūriniams augalams? 

8. NEMATODŲ (NEMATŲ) SUKELIAMOS AUGALŲ LIGOS 


Augalų ligos, kurias sukelia apvaliųjų kirmėlių (Nemathelminthes) tipo nematodų (Ne- 
matoda) klasės atstovai, yra vadinamos nematodozėmis. Nemathelminthes dažnai aprašoma 
kaip klasė, kitur — kaip tipas Nemata. Daugelis mokslininkų, tyrinėjančių bestuburius, ski- 
ria nematų tipą Nemata (= Nematoda). Todėl naujausioje literatūroje nematodai vadinami 
nematais /Stanelis, 2002/. Tačiau daugelyje šaltinių, taip pat ir šiame leidinyje, vartojamas 
įprastas senasis terminas „nematodai“. Nematodai, gyvenantys augaluose, dar yra vadinami 
fitonematodais, o jų sukeliamos ligos — fitohelmintozėmis. 

Šiuo metu žinoma apie 20 000 nematodų rūšių, iš kurių didesnė dalis laisvai gyvena 
vandenyje ir dirvoje, per 5 000 jų parazituoja gyvūnus ir apie 2 000 — augalus. Nematodų 
labai daug randama dirvoje, kartais viename kvadratiniame metre aptinkama iki 1 milijono 
organizmų. Jie minta dirvoje esančiomis bakterijomis, grybais, augalų dalelėmis bei vieni 
kitais. Tarp jų yra augalų ir grybų parazitų. 

Nematodai — tai cilindro formos siūliškos ar verpstiškos nesegmentuotos mikroskopinės 
kirmėlytės, padengtos skaidria chitinine kutikula. Jų dydis svyruoja nuo 200 um iki kelių 
2 mm. Daugelio augalams kenkiančių judriųjų nematodų kūnas yra apie 40 kartų ilgesnis 
už storį. Nejudriųjų Heteroderidae šeimos nematodų patelės yra kriaušės ar citrinos for- 
mos, gyvena prisisegusios prie augalų šaknų. Augalinių ir plėšriųjų nematodų kūno prie- 
kinėje dalyje yra burnos anga, iš kurios išsikiša tuščiaviduris spyglys, kuriuo praduriami 
augalo audiniai ir siurbiamas maistas (35 pav.). Nematodai neturi kvėpavimo ir kraujotakos 
sistemos, dauginasi kiaušinėliais. 


35 paveikslas. Augalų nematodai: a — nematodų kūno sandara (1 — stiletas, 2 — bulbus, 
3-— liaukos, 4 — žarna), b— bendra nematodo kūno išvaizda, c — cista, d — galai ant nematodų 
pažeistų šaknų, e — nematodų cistos ant augalo šaknų, f— nematodų pažeistas augalas 

Nematodai gali parazituoti įvairias augalo dalis: šaknis, šakniagumbius, stiebus, lapus, 
sėklas. Fitonematodai augalams kenkia ir fiziologiškai, ir mechaniškai. Nematodų išskiria- 
mi fermentai bei ekskrementai sutrikdo augalo fiziologinius procesus, medžiagų apykaitą, 
užkemša vandens indus. Nematodai taip pat gali pernešti augalų virusinių, bakterinių ir 
grybinių ligų sukėlėjus. 

Didžiausią žalą žemės ūkio augalams padaro galiniai (Meloidogyne), sudarantys cistas 
(Heterodinae), šaknų (Pratylenchidae) ir stiebiniai (Ditylenchus) nematodai. 

Galinių (Meloidogyne) nematodų yra žinoma per 60 rūšių. Manoma, kad 4 rūšys (M. in- 
cognita, M. javanica, M. arenaria it M. halpa) yra pagrindiniai žemės ūkio augalų parazi- 
tai. Galiniais nematodai pavadinti dėl jų sugebėjimo sukelti augalų šaknų išaugas — galus. 
Patelės yra maišelio formos, patinėliai — kirmėlaitės. Iš kiaušinėlio išsiritusi lervutė mi- 
gruoja dirva ir suranda bei patenka į augalo šeimininko šaknis. Maitinimosi metu šaknyse 
nematodai išskiria fermentus, kurie fiziologiškai paveikia augalų šaknų audinius, dėl to 
apie įsikūrusią lervutę augalas formuoja gigantinę ląstelę. Lervutė tampa nejudri ir misda- 
ma gigantinės ląstelės sultimis pakinta, pasidaro maišelio formos, o ant pažeistų šaknų po 
kelių dienų susidaro apvalios išaugos — galai. Po 20 dienų patelės pradeda dėti kiaušinius. 

Cistas sudarantys Heterodera 1 Globodera genties nematodai priskiriami Pratylenchi- 
dae šeimai. Žalingiausi iš jų yra runkelinis (H. schachtii), dobilinis (X. triffoli), avižinis 
(H. avenae) ir bulvinis (Globodera rostochiensis ir G. pallida) nematodai. Šių nematodų 
išsiritimą iš kiaušinių skatina sudygusių augalų šaknys. Išsiritę jauni nematodai palieka 
cistą ir susikaupia augalo šaknų zonoje, kur maitinasi įvairiose vietose jas pradurdamos. 
Vėliau lervutės skverbiasi į šaknis ir įsikuria endodermoje. Augalas maitintojas, paveiktas 
kenkėjo fermentų, formuoja gigantines ląsteles, kurios maitina nematodą. Per 30-50 dienų 
patelė virsta 0,4—1,0 mm dydžio cista, kurioje būna nuo 200 iki 600 kiaušinėlių. Cistoje jie 
išbūna gyvybingi daugelį metų, kol šalia pradeda augti tinkamas augalas maitintojas. 

Pratylenchidae šeimos nematodai yra smulkūs (iki 1 mm dydžio) augalų parazitai. Puo- 
la augalo šaknis, prasiskverbę į jo šaknies žievę, minta ląstelės turiniu. Parazitai juda ša- 
knyje lygiagrečiai išilginei ašiai. Patelės šaknyje sudeda nedaug kiaušinių. Visas nematodų 
vystymosi ciklas — 42-56 dienos. Nematodas Pratylenchus penetrans parazituoja bulves, 
P neglectus ir P crenatus - įvairus žolinius, o P vu/nus - sumedėjusius augalus. Radopho- 
lus genties nematodai randami ne tik šaknyse, bet ir stiebuose, pažeidžia augalus kartu su 
grybais. Labiau paplitę tropinio klimato šalyse. 

Netikriesiems galiniams ir inkstiniams šaknų nematodams priskiriami Nacobbus ir Ro- 
tylenchulus genčių nematodai. Žalingiausias iš jų yra R. reniformis, kuris pažeidžia bulves, 
javus ir kitus žemės ūkio augalus. Būdinga tai, kad patelė būna inksto formos. 

Tylenchorhynchus ir Merlinius genčių nematodai yra priskiriami prie augimą stabdan- 
čiųjų. Tai nedideli (0,4—1,6 mm dydžio) nematodai, kurie gyvena augalų rizosferoje ar pa- 
čiose šaknyse. Pažeidžia ir laukinius, ir kultūrinius augalus, medžius ir krūmus. 

Trichodorus, Paratrichodorus, Longidorus ir Xiphinema genčių nematodai yra virusų 
pernešėjai. Nematodams pažeidus šaknis augalai silpsta, pradeda vysti. Išryškėja ir viru- 
sinių ligų požymiai, todėl labai sunku nustatyti, ar augalas žūva nuo nematodų, ar nuo 
virusinių ligų. 

Ditylenchus genties nematodai yra augalų stiebų bei gumbų ir grybų parazitai. Šie ne- 
matodai parazituoja augalų stiebų ir lapų srityse, svogūnuose ir gumbuose, gali daugintis ir 
sėklose. Nematodai vystosi augalo ląstelėse po keletą generacijų. Patelės padeda po kelis 
šimtus kiaušinėlių. Labiausiai subrendusios lervutės palieka augalą ir ieško naujo auga- 
lo šeimininko. Jei augalas žūva, nematodai jį palieka. Dirvoje lieka gyvybingi nuo metų 
iki pusantrų, lengvai išgyvena šaltomis žiemomis. Šių nematodų reikšmė labai didelė, nes 
netenkama iki 60-80 proc. derliaus. Ditylenchus genties nematodų rasinė įvairovė labai 
didelė, todėl jie gali parazituoti beveik visus augalus. Lietuvoje labiausiai paplitę kiau- 
liauoginiai (D. destructor), svogūniniai (D. allii), žemuoginiai (D. dipsaci) ir kitų augalų 
stiebiniai nematodai. Nematodai D. myceliophagus žalingi pramoniniu būdu auginamiems 
grybams, o D. phyllobius gali būti naudojami biologinėje kovoje su piktžolėmis. 

Laisvai gyvenančių ir augalus parazituojančių nematodų populiacijose paprastai vyrau- 
ja patelės, kurios deda labai daug kiaušinėlių. Pavyzdžiui, kvietinių nematodų sudarytuose 
galuose būna 10-30 suaugėlių, o kiaušinėlių skaičius kiekviename gale svyruoja nuo 4 iki 
27 tūkstančių /Stanelis, 2002/. Pažeistos šaknys atrodo kaip karoliukai. Nematodams dau- 
ginantis galų daugėja, jie didėja, susijungia, susidaro sudėtiniai 2—3 cm skersmens singalai. 
Palaipsniui juose prasideda nekrozės (augalo reakcija į šaknyse esantį parazitą). Šie procesai 
pritraukia dirvožemyje esančias puvinių bakterijas, paskui jas į galus patenka saprofitiniai 
nematodai — rabditidai. Galai ir pažeistos šaknys pūva, augalai skursta arba žūva. 

Pasaulyje labiausiai paplitę Aphelenchina pobūrio stiebiniai nematodai. Tarp jų yra 
mintantys grybų miceliu augalų ir gyvūnų parazitai. Aphelenchoides fragaria ir A. beeseyi 
pažeidžia braškes, 4. composticola yra pievagrybių parazitai. Didžioji dalis Aphelenchina 
pobūrio nematodų dirvoje minta grybų miceliu. 


Skyriaus kontroliniai klausimai 


1. Kiek rūšių nematodų parazituoja ant augalų? 

2. Trumpai apibūdinkite nematodų morfologiją ir biologiją. 
3. Kurias augalo dalis pažeidžia nematodai? 

4. Kaip kontroliuojamas nematodų plitimas? 

9. INFEKCINIŲ LIGŲ PATOGENEZĖ 


9.1. Patogeno įsiskverbimas ir augalo šeimininko kolonizavimas 


Kad įsikurtų ant augalo, pasinaudotų jo maisto medžiagomis ir pradėtų parazituoti, 
mikroorganizmas visų pirma turi įsiskverbti į augalą, t. y. įveikti apsauginį jo paviršiaus 
sluoksnį. 

Patogeno vystymasis ant augalo šeimininko paviršiaus, įsiskverbimas į augalą ir pirmie- 
ji procesai, ląstelės viduje nustatantys santykius tarp augalo ir augalo patogeno, yra vadi- 
nama augalo infekcija. Kai patogeno mityba tampa priklausoma nuo augalo šeimininko, 
prasideda apie infekcijos židinį esančių ląstelių kolonizavimas. Pradinis kontaktas tarp 
patogeno ir augalo šeimininko ląstelių bei audinių kolonizavimas yra vadinamas infekciniu 
procesu. 

Infekcinio proceso greitis labai priklauso nuo patogeno agresyvumo, augalo atsparumo 
ir morfologinių savybių, aplinkos sąlygų: šviesos, santykinės oro drėgmės, rasos ant augalo 
trukmės, oro temperatūros ir kt. 

Patogeniniai mikroorganizmai į augalus maitintojus gali įsiskverbti keliais būdais: a) per 
sveiką, nepažeistą augalo paviršių; b) per natūralias augalo angeles — žioteles, lenticeles, 
išaugas, nektarines — arba per vietas, kuriose apsauginis augalo sluoksnis yra itin plonas; 
€) per augalo žaizdas, padarytas fizinio ar cheminio pažeidimo, per savaimines žaizdas nu- 
kritus lapams, spygliams ar nulūžus šakelei, per vabzdžių, gyvūnų ar žmonių padarytas 
žaizdas. 

Per pažeistą paviršių į augalus įsiskverbia ir virusai bei bakterijos. Grybai, priklausomai 
nuo rūšies, gali patekti į augalą ir per nepažeistą, ir per pažeistą paviršių, ir per natūralias 
angeles. 

Grybų sporas dažnai platina vėjas arba lietus. Labai svarbu, kad patogenų sporos priliptų 
prie augalo šeimininko. Augalų lapų, stiebų bei vaisių paviršius dažniausiai būna padengtas 
epikutikuliniu vašku, kuris yra hidrofobinis, atmuša vandens lašus ir neleidžia patogenui 
prilipti. Tačiau daugelio patogeninių grybų sporos gamina medžiagą, kuri tarsi biologiniai 
klijai prilipdo sporas prie augalo kutikulos arba prie hidrofobinio paviršiaus. Ši medžiaga 
taip pat apsaugo sporas nuo išdžiūvimo. Kiti patogenai, kurie gamina sausas sporas (rūdžių, 
miltligių sukėlėjai), prilimpa prie sausų lapų paviršiaus dėl elektrostatinio krūvio, kuris 
sporas pritraukia prie augalo. Patogeno sporos, prilipusios prie augalo paviršiaus, augina 
trumpą hifą, kuris prikimba kaip inkaras ir pradeda infekcijos procesą. 

Bakterijos taip pat gamina ir išskiria specialius junginius, kurie pagerina augalo prilipi- 
mą ir įsitvirtinimą šeimininko ląstelėse. 

Kad patogenas tiesiogiai įsiskverbtų į augalo ląsteles, turi įveikti paviršinį vaško sluoks- 
nį, kutikulą ir ląstelės sieneles. 

Biotrofiniai grybai, pavyzdžiui, rūdžių ir miltligės sukėlėjai, perauga augalo epidermį, 
bet tiesiai į augalą įsiskverbia retai. Tačiau nekrotrofiniai grybai, pavyzdžiui, Botrytis, pa- 
lankiomis sąlygomis į augalą šeimininką gali įsiskverbti tiesiog peraugdami kutikulą. Kad 
įsiskverbtų tiesiai į augalą, grybai sudaro apresorijas, kuriose susikaupia fermentas kutina- 
zė, ardantis kutikulą ir ląstelės sienelę. 

Grybai, pažeidžiantys sumedėjusius augalus, kurių paviršius apsaugotas periderma, su- 
daro sudėtines struktūras — daugybės hifų giją rizomorfą, kuri įveikia nepakankamai apsau- 
gotą medžio sluoksnį, t. y. pažeidžia augalą bendromis daugybės hifų pastangomis. 

Kai kurie grybai į augalą patenka per lengvai įveikiamus šakniaplaukius. 

Per augalų žioteles į augalo vidų dažniausiai patenka rūdiniai grybai. Rūdžių sporos 
sudygsta ant augalų lapų ar spyglių, ir sporų daigelis įsiskverbia į žiotelę. Oomicetai ant 
lapo paviršiaus išaugina sporanges, kuriose gaminasi judrios sporos — zo0sporos. Esant 
pakankamam drėgmės kiekiui arba ant augalo paviršiaus susidarius rasai, Z00sporos pasie- 
kia žioteles, ten sudygsta ir pradeda augti tarp augalo ląstelių. Šie grybai augalus užkrečia 
naktį, kai dauguma žiotelių būna atidarytos ir yra drėgnesnis oras. 

Lenticelės būna išsidėsčiusios išilgai augalų stiebų bei šaknų ir ant viso šakniagumbių 
ar šakniavaisių paviršiaus. Šios menkai apsaugotos vietos yra labai tinkamos patogenams 
įsiskverbti. Įvairios išaugos dažniausiai taip pat turi ploną paviršiaus barjerą, lengvai įvei- 
kiamą patogenų. 

Vaisių puvinio sukėlėjai per nektarines dažniausiai patenka augalų žydėjimo metu. Žie- 
duose susikaupęs nektaras tinkamas patogenams daugintis ir įsiskverbti. Lietus grybų sporas 
suplauna į jautrias augalų vietas, pvz., į lapų išaugimo vietas, pažastis. 

Patogenai, ypač bakterijos ir virusai, kurie nepajėgūs tiesiai prasiskverbti į augalus, len- 
gvai patenka per žaizdas. Žaizdas padaro daugiausia vabzdžiai, gyvūnai, žmonės, vėjas, 
lietus, ledai, staigus temperatūrų pokytis. Žaizdose paprastai yra išskyrų, sulčių, kurios tur- 
tingos angliavandenių ar aminorūgščių, todėl susidaro geros sąlygos grybų sporoms dygti 
ar bakterijoms daugintis. 


9.2. Augalo šeimininko ir patogeno sąveika 


Patogenas auga augalo viduje ir ant jo, ima maisto medžiagas iš augalo šeimininko, to- 
dėl susiformuoja augalo šeimininko ir patogeno santykiai. Vieni augalai visiškai pasiduoda 
patogenui, kiti pasipriešina. Yra skiriami šie patogeno ir augalo šeimininko sąveikos tipai: 

1. Tarpląsteliniai patogeno santykiai. Šiuo atveju patogeniniai grybai ar bakterijos auga 
už augalo ląstelių ribų, t. y. tarpląstelinėje erdvėje. Tai būdinga daugiausia nekrotrofiniams 
organizmams. Esant tokiems santykiams patogenų struktūros savo fermentais veikia ląs- 
teles, iš jų ištraukia maisto medžiagas, jas nužudo ir po to skverbiasi giliau į augalo audi- 
nius. 

2. Iš dalies viduląsteliniai santykiai. Tuomet patogenas auga augalo išorėje ir iš dalies 
įsiskverbia į augalo ląsteles. Tai būdinga biotrofiniams grybams, miltligių ir rūdžių sukėlė- 
jams, kurių daugelis formuoja haustorijas, skirtas įsiskverbti į augalo šeimininko ląsteles. 
Haustorijos per augalo ląstelių sieneles įsiskverbia į ląsteles ir įsikuria jų viduje. 

3. Viduląsteliniai santykiai — kai patogenas gyvena ląstelės viduje. Tokie santykiai bū- 
dingi biotrofams, kurie gyvena tik gyvose ląstelėse ir maitinasi jų turiniu. Esant šiems san- 
tykiams patogeno gyvenimas labai priklauso nuo augalo šeimininko. Pagrindiniai viduląs- 
teliniai parazitai yra virusai, viroidai ir mikoplazmos. 

Po infekcijos patogenų elgesys, priklausomai nuo jų biologijos, labai įvairuoja, 1r jie 
įvairiais būdais kolonizuoja augalus. 

Virusai gyvena ir plinta tik augalo šeimininko ląstelėse, tačiau tiesiogiai nepereina iš 
vienos augalo ląstelės į kitą. Juos iš vienų ląstelių į kitas perneša augalų sultys. Virusai 
nekolonizuoja viršūninių audinių, todėl ši savybė naudojama augalų dauginimui naudojant 
apikalinę meristemą. 

Bakterijos augalų audinius kolonizuoja pasinaudodamos natūraliais kanalais — vandens 
indais arba maceruodamos audinius, t. y. fermentais ardydamos ląstelių sieneles. 

Grybai kolonizuoja naujus audinius haustorijomis, tarpląstelinėmis haustorijomis, hi- 
fais, taip pat pasinaudoja augalų vandens indais. 

Augalų kolonizavimas patogenais skirstomas į du tipus: a) lokalinį kolonizavimą, kai 
patogenas dauginasi ir auga dalyje ląstelių ar organų, labiau būdingą grybams ir kai ku- 
rioms bakterijoms; b) sisteminį kolonizavimą, kai patogenas plačiai paplinta augale ir įsi- 
kuria visose augalo dalyse, išskyrus pačią viršūnę — apikalinį audinį. Tai labiau būdinga 
virusams ir kai kurioms bakterijoms. 

Kai patogenas turi kontaktą su augalu, jis gali arba negali prasiskverbti į augalą. Tai 
priklauso nuo augalo pasipriešinimo (atsparumo) ir nuo patogeno aktyvumo (virulentišku- 
mo, agresyvumo). Kai augalas šeimininkas yra atsparus, o patogenas mažai virulentiškas, 
susidaro nesuderinamas ryšys ir augalas nesuserga. Kai augalas šeimininkas yra jautrus, o 
patogenas virulentiškas, susidaro suderinamas tarpusavio ryšys ir augalas suserga. 

Patogenas, kuris prasiskverbia į augalą šeimininką ir negali sukelti ligos, yra vadina- 
mas avirulentišku. Patogenas, kuris prasiskverbia į augalą šeimininką ir sukelia ligą, yra 
vadinamas virulentišku. Kiti autoriai patogenui apibūdinti vartoja terminus „agresyvus“ ir 
„neagresyvus“. Agresyvus yra patogenas, kuris sugeba prasiskverbti į augalą ir sukelti ligą. 
Neagresyvus — patogenas, kuris nesugeba prasiskverbti į augalą ir nesukelia ligos. 

Augalas, į kurį įsiskverbia patogenas ir nesukelia ligos, yra vadinamas atspariu, arba 
imuniu. Augalas, į kurį įsiskverbia patogenas ir sukelia ligą, yra vadinamas jautriu, arba 
neimuniu. 

Patogenų virulentiškumas ir augalo atsparumas yra nulemti genetiškai, bet tai priklauso 
ir nuo aplinkos sąlygų. Augalas yra atspariausias, o patogenas yra virulentiškiausias, kai 
šiems organizmams augti ir vystytis yra palankios sąlygos. Augalai šeimininkai turi ribotą 
atsparumą patogenams ir gali būti atsparūs tik tam tikrai patogeno rasei, kuri turi tik jai 
būdingą virulentiškumo geną. Tos pačios rūšies skirtingi patogenų kamienai (sin. rasės pa- 
dermės) skiriasi ne tik virulentiškumo genais, bet ir savo fiziologinėmis savybėmis. 

Galutinį augalo ligotumą lemia abiejų partnerių genotipas, ryšys tarp augalo bei pato- 
geno ir aplinkos sąlygos. 


9.3. Mikroorganizmų patogenezė 


Dauguma mikroorganizmų, patekę į augalą, pradeda augti ir gali sukelti ligą. Patogenui 
būtinos tam tikros savybės, leidžiančios jam įsiskverbti, augti, parazituoti ir daugintis au- 
gale šeimininke ar ant jo. Tam patogenai gamina specialias medžiagas ir junginius, kurie 
palengvina šį procesą. 

Fermentai. Bakterijos ir grybai gamina fermentus, kurie išskiriami į aplinką padeda įsisa- 
vinti bei panaudoti įvairias mitybines terpes. Kolonizacijos metu patogenų išskiriami fermen- 
tai pažeidžia augalo šeimininko ląstelių sieneles, patogenas įsiskverbia į augalus ir pasklinda 

jų audiniuose. Vieni fermentai detoksikuoja augalų šeimininkų gaminamas inhibitorines me- 
džiagas fitoaleksinus, kiti nužudo augalų ląsteles ir pasisavina jų maisto medžiagas. 

Grybai ir bakterijos, kurie pažeidžia sandėliuojamų augalų dalis ar audinius, sukelia 
šlapiuosius puvinius, turi augalų sieneles ardančių fermentų. Didesnį jų kiekį gamina ne- 
krotrofiniai, mažesnį — biotrofiniai parazitai, kurių haustorijos tik gyvame audinyje pereina 
iš vienos ląstelės į kitą. Ar fermentai skirti ląstelės sienelės, ar kitų darinių bei audinių 
ardymui, nusako jų pavadinimai: kutinazė, pektinazė, hemiceliulazė, celiulazė, ligninazė, 
fosfolipazė, proteazė ir kt. 

Specifiniai infekcijos baltymai. Patogenai infekcijos ir kolonizacijos metu stengiasi 
išsiaiškinti augalo šeimininko genus. Mikroorganizmai lanksčiai reaguoja į metabolizmo 
procesą ir sintetina junginius, kurie paprastai nėra būtini normaliam jų augimui ir vysty- 
muisi. Šie junginiai yra specifiniai baltymai, kurie padeda patogenui įveikti augalo pasi- 
priešinimą ir įsiskverbti į augalą maitintoją. 

Toksinai. Bakterijų ir grybų gaminami toksinai yra mažos molekulinės masės junginiai, 
kurie tiesiogiai neveikia augalo ląstelių struktūros, bet turi įtakos jo medžiagų apytakai. 
Toksinai veikia augalo fiziologinius procesus: pažeidžia chloroplastų funkcijas, padidina 
augalo kvėpavimą, pažeidžia plazmos membraną, stabdo baltymų sintezę, fermentų akty- 
vumą, glutamino sintezę, skatina toksiško amoniako kiekio kaupimąsi, sukelia chlorozę. 
Kiekvieno patogeno toksinai skirtingai veikia augalo fiziologines funkcijas, tačiau to po- 
veikio tikslas tas pats — įsiskverbti į augalą ir pasinaudoti maisto medžiagomis, esančiomis 
augalo šeimininko ląstelėse. Nekrotrofiniai patogenai, toksinais nužudydami augalo ląste- 
les, išvengia aktyvios augalo gynybos. Biotrofiniai patogenai nežudo augalo ląstelių, tačiau 
toksinais įveikia augalo ląstelių sieneles. Kai kurios vytulius sukeliančios bakterijos sinte- 
tina ir didelės molekulinės masės junginius polisacharidus ar glikoproteinus, kurie nuodija 
augalą arba sudaro gleives, mažina vandens atitekėjimą į ląsteles. 

Grybų gaminami toksinai yra nuodingi ne tik augalams, bet ir gyvūnams bei žmonėms. 
Vieni toksinai susidaro augančiuose ir grybų pažeistuose augaluose, kiti - žemės ūkio au- 
galų produkciją laikant sandėliuose netinkamomis sąlygomis. Fusarium genties grybai 
produkuoja deoksinivalenolą, T-2 toksiną, zearalenoną, nivalenolį, fusarenoną, solaniolą, 
neosolaniolą, fumonisiną, moniliforminą, Penicillium — patuliną, klaviforminą, klavitiną, 
rokvefertiną, Alternaria — alternariolą, alternarinę rūgštį, Aspergillus — aflatoksiną, fumiga- 
klaviną ir kitus toksinus. 

Hormonai. Kai kurie patogeniniai grybai ar bakterijos pakeičia augalo šeimininko hor- 
monų veiklą ir sąlygoja nenormalų jų augimą. Patogenai patys gamina hormonus ir pa- 
žeistuose augaluose pakeičia hormonų, pavyzdžiui, auksino, giberalino, citokinino ir kitų, 
koncentraciją. Tuomet augalų audiniai pradeda formuoti išaugas, gumbus, pūsles, kaliuso 
audinius, sukelia vėžines išaugas. 


9.4. Augalų pasipriešinimas (gynyba) 


Augalai nuolat turi kontaktą su parazitiniais mikroorganizmais, tačiau, nepaisant to, 
daugelis augalų lieka sveiki. Tai leidžia daryti išvadą, kad augalai turi efektyvų mechaniz- 
mą, apsaugantį juos nuo pažeidimų arba ribojantį patogenų poveikį. 

Augalai turi daugybę būdų apsiginti nuo galimų pažeidimų. Morfologiniai ir cheminiai 
barjerai juos apsaugo nuo patogeninių mikroorganizmų. Augalų gynybą galima būtų su- 
skirstyti į pasyvią ir aktyvią. 

Pasyvus gynybos mechanizmas. Pasyvų gynybos mechanizmą nulemia keletas 
veiksnių: 

1. Augalo anatominės, morfologinės ir fiziologinės savybės. Jos labai svarbios apsisau- 
gant nuo patogenų. Augalo žievė, kutikula, riebalų, vaško apnašos, plaukeliai, gleivės ir 
gleivinės, ląstelės sienelė yra efektyvus patogenų barjeras. 

2. Susiformavę inhibitoriai. Augalai sintetina daug antrinių metabolitų, kurių daugelis 
yra toksiški potencialiems patogenams. Fenoliai, alkoloidai, gliukozinolatai, saponinai, ta- 
ninai ir kiti junginiai turi antibiotinių savybių ir didina augalų atsparumą patogenams. 

3. Augalų gynybiniai baltymai. Dygstančias sėklas ar jaunus daigus nuo patogenų saugo 
sėklose esantys baltymai, kurie išsiskiria prasidėjus dygimo procesui. Augalai taip pat turi 
gynybines funkcijas atliekančių baltymų — antigrybinių peptidų, toksinių ląstelių sienelių 
baltymų tioninų, hidrolitinių ir kitų medžiagų. Fermentų inhibitoriai stabdo patogenų fer- 
mentų gamybą ir infekcijos pradžioje apsaugo augalus arba vėliau sulaiko kolonizacijos 
procesą. Gynybinę augalų funkciją taip pat atlieka baltymas lektinas, kuris kaupiasi ląstelių 
sienelėse ir vakuolėse. Lektinas imobilizuoja patogeno cukrų, arba chitiną, kuris yra grybų 
ląstelės sienelėse. Tuomet grybų hifai auga lėčiau. 

4. Antivirusiniai baltymai. Augalo šeimininko baltymai blokuoja virusų dauginimąsi ir 
aktyvumą. 

5. Į augalą šeimininką įterptos imunines medžiagos. Susintetintos arba iš kitų augalų 
išskirtos imuninės medžiagos suleidžiamos į norimą apsaugoti augalą. Pasyvus gynybos 
mechanizmas susidaro greitai, po 1-2 val., ir trunka 2-3 savaites. 

Aktyvus gynybos mechanizmas. Evoliucijos metu visą laiką vyko kova tarp augalų ir 
patogenų. Mikroorganizmai ugdė patogeniškumo veiksnius, galinčius įveikti augalų gyny- 
bą, kuri taip pat tobulėjo. Grybui skverbiantis į augalą patogeno sporų daigeliai, apresori- 
jos, haustorijos ir hifai sutinka augalo pasipriešinimą. Šio pasipriešinimo pobūdis priklauso 
nuo augalo šeimininko atsparumo ir patogeno virulentiškumo. Augalo pasipriešinimą gali- 
ma suskirstyti į šias fazes: 

1. Pokyčiai augalo šeimininko ląstelės sienelėse. Kai avirulentiški grybai bando prasi- 
skverbti į augalą, epidermio ląstelės sudaro išaugas, sustorėjimus, sąaugas, kurie trukdo in- 
fekcijai. Ląstelių sienelių išaugos ir priedėliai sudaryti iš įvairių medžiagų: nuo mineralinių 
medžiagų, pavyzdžiui, sieros, silicio, kalcio, iki kompleksinių polimerų, pavyzdžiui, ligni- 
no, baltymų ar pigmento melanino. Pakitusios ląstelės sienelės sudaro mechaninį barjerą 
patogenams įsiskverbti, yra atsparesnės ardančiam patogeno fermentų poveikiui, stabdo 
maisto medžiagų difuziją iš augalo šeimininko į patogeną, padidina ląstelės sienelės tok- 
siškumą patogenams. 

2. Superjautrumo reakcija. Tuoj po infekcijos aplink jos židinį augalo šeimininko ląstelės 
pašviesėja ir apmiršta. Taip augalas lokalizuoja patogeną, ir jis negali pereiti į kitą ląstelę. Tai yra 
svarbiausia biotrofiniams patogenams, kurie gyvena tik gyvuose audiniuose. Tačiau superjau- 
trumo reakcija taip pat stabdo ir kai kurių nekrotrofinių grybų, bakterijų ir virusų plitimą. Auga- 
lų ląstelių nekrozė pakeičia augalų maisto medžiagų apykaitą, išskiria toksinius junginius. 

3. Fitoaleksinai. Tai mažos molekulinės masės antibiotiniai junginiai, sintetinami ir kau- 
piami augalų audiniuose kaip atsakas į mikroorganizmų poveikį ar kitą stresą. Skirtingai 
nei išankstinių inhibitorių, fitoaleksinų nėra sveikuose audiniuose. Jie pradedami gaminti 
tik po augalo infekcijos. Kuo daugiau fitoaleksinų susikaupia audiniuose, tuo lėčiau auga 
patogenas. Sulėtėjus fitoaleksinų gamybai sumažėja augalų atsparumas patogenams. 

Vykstant evoliucijai augalai įgijo imunitetą mikroorganizmams. Pagal kilmę imunitetas 
gali būti įgimtas, paveldėtas, arba įgytas. 

Įgimtas, arba paveldėtas, imunitetas būna, kai vienų rūšių individai neserga ligomis, 
kuriomis serga kiti organizmai. Šis imunitetas priklauso nuo fiziologinių ir biocheminių 
tam tikros rūšies organizmų savybių. Pvz., kopūstų bakteriozė nepažeidžia javų. 

Įgytas imunitetas susidaro persirgus tam tikra liga. Įgytas imunitetas yra ne toks patva- 
rus ir neperduodamas palikuonims. Jis gali būti natūralus (persirgus užkrečiama liga) ir 
dirbtinis (susidaręs paskiepijus vakcinomis ar serumais). 


9.5. Pažeisto augalo fiziologija 


Patogeno — svetimo organizmo — invazija į augalą maitintoją pakeičia augalo fiziologiją. 
Augalai, pažeisti skirtingų patogenų, dažnai turi panašius fiziologinius simptomus, tačiau 
įvairių patogenų sukelti simptomai gali skirtis. Sergančių augalų fiziologiniai pakitimai yra 
jų reakcija į ląstelių pažeidimus, kuriuos sukėlė patogenai ar aplinkos sąlygos. 

Kvėpavimas. Patogenai pakeičia infekuoto augalo mitybą, tuomet pasikeičia augalo 
metabolizmas ir kvėpavimas, kuris dažniausiai suaktyvėja. Kvėpavimas labiau pasikeičia, 
kai augalai yra pažeisti biotrofinių grybų: pradžioje kvėpavimo intensyvumas smarkiai pa- 
didėja ir toks išsilaiko, palyginti su sveiku augalu. Pažeidus nekrotrofiniams patogenams, 
pradžioje augalo kvėpavimo intensyvumas didėja, kurį laiką išlieka intensyvus, po to, au- 
galo šeimininko ląstelėms greitai nykstant, kvėpavimas labai sumažėja. Virusai deguonį 
pasisavina per augalą šeimininką, todėl taip pat suintensyvina jo kvėpavimą. 

Fotosintezė. Pažeisdami augalo audinius, patogenai suardo ląsteles, sumažina augalo 
fotosintetinį paviršių ir taip sumažina jo galimybę pasinaudoti saulės energija. Pažeistas 
augalas suintensyvina fotosintezę likusiomis dalimis, stengdamasis sumažinti nuostolius 
ir pratęsti egzistenciją. Tačiau tai labai alina augalą. Fotosintezės aktyvumas labai suma- 
žėja biotrofinių grybų pažeistuose lapuose, nors lapų spalvos pakitimas pastebimas gero- 
kai vėliau. Tuomet fotosintezės geba sumažėja ne dėl pakitusio fotosintezės ploto, bet dėl 
mažesnio chlorofilo kiekio. Virusų pažeistuose augaluose gerokai sumažėja ir chlorofilo 
kiekis. Pažeisti augalai įsisavina gerokai mažiau anglies dvideginio ir sukaupia mažiau 
angliavandenių. 

Maisto medžiagų apytaka. Biotrofinių patogenų pažeisti augalai savo reikmėms negali 
panaudoti visų maisto medžiagų, nes ne visos jos perduodamos iš vienų augalų dalių į kitas. 
Pavyzdžiui, ligotuose augaluose anglis nepakankamai perduodama į viršutinius lapus, o 
susikaupia apatiniuose, todėl augalai blogai auga, jaunuose lapuose kaupiasi mažai anglia- 
vandenių. Ligotuose augaluose labai padidėja fermento invertazės, dalyvaujančio anglia- 
vandenių metabolizme, aktyvumas, todėl padidėja angliavandenių sunaudojimas. Virusai, 
naudodami maisto medžiagas savo vystymuisi ir dauginimuisi, sumažina augalų sausosios 
medžiagos svorį. Jie suvartoja daugiau baltymų ir nukleino rūgščių, t. y. fosforo ir azoto, 

kurie yra reikalingi ir patiems augalams. Augalai patiria stresą dėl maisto medžiagų, ku- 
rias patogenai sunaudoja savo energijai ir biosintezei, trūkumo. Patogenai sukelia ir maisto 
medžiagų disbalansą atskirose augalo dalyse, sulaiko maisto medžiagų perdavimą į viršū- 
ninius audinius, todėl blogai auga augalai ir jų šaknys. 

Vandens perdavimas. Kai patogenų hifai, gleivės ar išskyros užkemša augalų vandens 
indus, išryškėja vytimo sindromas. Tuomet augalai neaprūpinami ne tik vandeniu, bet ir 
maisto medžiagomis, kurios yra ištirpusios vandenyje. Taip pat patogenai savo reikmėms 
suvartoja dalį augale esančio vandens. Pašaknio ir šaknų patogenai suardo šaknų audinius 
ir sumažina augalo galimybę apsirūpinti vandeniu. 

Garinimas. Nustatyta, kad grybų ar bakterijų pažeistų augalų vandens garinimas suin- 
tensyvėja. Viena priežasčių yra ta, kad ligotų augalų žiotelės būna atvertos net ir tamsiu pa- 
ros metu — tai padidina vandens nuostolius. Ypač daug atvirų žiotelių būna aplink nekrozinę 
dėmelę — tai palanku ne tik vandeniui garinti, bet ir infekcijai plisti. Virusų pažeisti augalai 
garina mažiau vandens, nes ligotas augalas jo mažiau sukaupia. 

Augalų augimas. Maisto medžiagų sumažėjimas stabdo augalų augimą, taip pat iškrei- 
pia augalo formą. Patogenams pažeidus atskirus audinius išauga gumbai, pūslės, augalai 
gausiau šakojasi, būna deformuoti stiebai, šaknys, lapai, žiedai, vaisių užuomazgos ar patys 
vaisiai. Augalai pakeičia formą, nes pažeidžiamas ląstelių dalijimosi mechanizmas, hormo- 
nų, augimo reguliatorių koncentracija augaluose. 

Augalo fiziologiniams pakitimams didelę įtaką turi ne tik biotiniai, bet ir abiotiniai 
veiksniai, ypač maisto medžiagų disbalansas, sausra, netinkama temperatūra, šviesos trū- 
kumas ar perteklius ir kt. 


Skyriaus kontroliniai klausimai 


1. Apibrėžkite terminus „augalo infekcija“, „kolonizavimas“, „infekcinis procesas“. 

2. Kaip patogenas patrenka į augalą šeimininką? 

3. Kaip patogenai kolonizuoja augalų audinius? 

4. Kokias medžiagas ir junginius, skatinančias infekcinį procesą ir patogenezę, gamina 
patogenai ir koks šių junginių vaidmuo? 

Ką žinote apie pasyvų ir aktyvų augalų gynybos mechanizmą? 

Kas yra augalų imunitetas ir kokios yra jo rūšys? 

7. Kaip pakinta pažeisto augalo fiziologija? 


S 

10. AUGALŲ LIGŲ EPIDEMIOLOGIJA IR 
INFEKCINIŲ LIGŲ PROGNOZE BEI APSKAITA 


10.1. Augalų ligų epidemiologija 

Infekcinės augalų ligos skiriasi ne tik išoriniais bei patogenezės požymiais, bet ir pagal 
jų plitimo ir vystymosi gamtoje savybes. Kai kurios ligos yra plačiai paplitusios didelėje 
teritorijoje, bet jos pažeidžia nedidelį kiekį augalų ir ligos išsivystymas nėra didelis. Kitos 
ligos yra dažniau aptinkamos, tačiau pažeistų augalų procentas ir ligos išsivystymas taip 
pat yra nedidelis, svyruoja tam tikrose ribose, nepastebimas masiškas jų išplitimas ir nesu- 
keliamas didelis pavojus augalams. Tokioms ligoms priskiriami medžių kamienų puviniai. 
Tačiau kai kurių grybinių ligų, tokių kaip miltligės, rūdžių, pašaknio ligų, kai kurių viru- 
sinių ligų, paplitimas ir išsivystymas tam tikroje vietovėje arba areale labai svyruoja nuo 
nedidelio iki masinio. 

Masinis ligos išplitimas apibrėžtoje teritorijoje tam tikru laikotarpiu yra vadinamas epi- 
demija. Epidemijos pasireiškimas visame kontinente globaliniu mastu yra vadinamas pan- 
demija. Senesniuose literatūros šaltiniuose masinis augalų ligų paplitimas buvo vadinamas 
epifitotija (globaliniu mastu — panfitotija), gyvūnų — epizootija (panzootija) ir žmonių — epi- 
demija (pandemija). Tačiau dabar, nepriklausomai nuo parazituojamo šeimininko, masinis 
augalų, gyvūnų ar žmonių ligų paplitimas vadinamas vienu pavadinimu - epidemija. 

Epidemijų plitimo priežastingumo tyrimais ir monitoringu, jų plitimo modeliavimu ir pro- 
gnozėmis užsiimanti mokslo šaka yra vadinama epidemiologija. Tai mokslas apie patogeno 
populiacijos vystymąsi šeimininko populiacijos viduje ir apie ligas, kurios kyla dėl patogeno, 
šeimininko ir aplinkos sąlygų sąveikos. Epidemiologijos mokslo tikslas yra suprasti proce- 
sus, kurie lemia greitą ligos paplitimą ir išsivystymą, nustatyti priežastis ir parinkti raciona- 
lius ligos kontrolės metodus ir būdus. 

Anksčiau augalų patogenų populiacijų dinamikos studijos buvo daugiau aprašomojo 
pobūdžio, dabar augalų epidemiologija paremta matematiniais modeliais. Ligų epidemiolo- 
gijos modeliavimas svarbus pažinti ligos plitimui ir paruošti ligų kontrolės strategijai, taigi 
yra labai glaudžiai susijęs su augalų apsauga. 

Patogeno, augalo šeimininko ir aplinkos sąlygų įtaka epidemijų plitimui. Epidemijų 
atsiradimas, vystymasis ir plitimas paklūsta tam tikriems dėsningumams ir priklauso nuo 
trijų komponentų, dalyvaujančių epidemijos procese: ligos sukėlėjo ir augalo šeimininko 
populiacijų bei aplinkos sąlygų. Epidemijos plitimas priklauso nuo kiekvieno šių kompo- 
nentų. Jei visos sąlygos palankios ligos vystymuisi, liga sparčiai plinta ir kyla epidemijos. 
Jeigu epidemijos metu susidaro sąlygos, stabdančios tolesnį jos plitimą, ligos protrūkis 
baigiasi ir epidemija silpnėja arba gęsta. 

Epidemijai susidaryti būtina, kad ligos sukėlėjas pasižymėtų dideliu agresyvumu bei 
virulentiškumu ir kad infekcijos pradų kiekis būtų pakankamai didelis. Lemiama epidemi- 
jos priežastimi gali tapti naujo tai teritorijai labai agresyvaus patogeno, sugebančio greitai 
daugintis ir sukaupti didelį infekcijos kiekį, atsiradimas. Kuo didesnis patogeno daugini- 
mosi greitis, tuo greičiau ir lengviau jis plinta, kuo ilgiau išlieka gyvybingas, tuo didesnis 
kyla epidemijos pavojus. Ir priešingai, sumažėjęs infekcijos atsargų kiekis, patogeno dau- 

ginimosi ir plitimo greitis bei gyvybingumas, agresyvumas mažina epidemijos atsiradimo 
riziką. 

Masinis ligos išplitimas atsiranda tik tuomet, kai apibrėžtoje teritorijoje susikaupia daug 
jautrių konkrečiam sukėlėjui augalų. Jei patogeno (pvz., rūdžių) vystymosi ciklas vyksta 
ant dviejų augalų šeimininkų, kad kiltų epidemija, būtinas didelis abiejų šeimininkų kiekis 
vienoje teritorijoje. Didelis epidemijos pavojus kyla dideliuose plotuose auginant vienos 
rūšies augalus. Pavyzdžiui, Jungtinėse Amerikos Valstijose, kur kaip monokultūra augina- 
mi dideli kukurūzų plotai, neretai pasireiškia lapų dėmėtligės (sukėlėjas Bipolaris maydis) 
epidemijos. Epidemijų pavojus kyla ir įveisiant introdukuotų augalų plantacijas, nes intro- 
dukuoti augalai gali būti jautrūs vietiniams patogenams ar jų kamienams. Toks pat pavojus 
kyla, kai patogenas, patekęs į naujus rajonus, ten randa jautrius augalus šeimininkus. Epi- 
demijos plitimas sulėtėja, kai natūralios atrankos keliu, žuvus jautriems augalams, pasilieka 
atsparūs augalai arba persirgę ir išgyvenę augalai įgauna atsparumą. Taip pat epidemija gali 
sustoti augalų augimo ir vystymosi metu ar jiems bręstant, pasikeitus jų fizinėms ir bioche- 
minėms savybėms. Epidemiją galima sustabdyti ar išvengti jos pavojaus auginant atsparių 
veislių ir formų arba skirtingų rūšių augalus. Natūraliose augalų bendrijose epidemijos yra 
retos, kadangi augalai šeimininkai ir patogenai kartu egzistuoja šimtmečius ir yra nusisto- 
vėję nuolatiniai santykiai. Idealios sąlygos epidemijoms kilti yra, kai monokultūros, ypač 
žemės ūkio augalų, pavyzdžiui, kukurūzai, kviečiai, sojos, yra auginamos dešimtmečius. 

Lemiamą vaidmenį epidemijai kilti turi aplinkos ir ypač klimato sąlygos. Aplinkos 
veiksniai, turintys esminės įtakos epidemijai susidaryti, yra temperatūra, krituliai, santy- 
kinė oro drėgmė, rasos susidarymas, vėjo greitis ir kryptis, fotoperiodas, dirvos pH ir kiti. 
Dažniausiai įtakos turi ne vienas kuris nors veiksnys, o jų visuma, kurie yra palankūs masi- 
niam patogeno dauginimuisi, infekcijos kiekio susikaupimui, plitimui ir augalų pažeidimui. 
Aplinkos veiksniai skatina epidemiją, jei jie yra nepalankūs augalams augti, juos silpnina ir 
mažina jų atsparumą patogenams. Ir atvirkščiai, pasikeitusios aplinkos sąlygos, kurios yra 
palankios augalams ir nepalankios patogenams, stabdo epidemijas. 

Didelis virulentiško inokuliumo kiekis ir palanki aplinka kartais apibūdinami vienu ter- 
minu — inokuliumo potencialas. Tai lyg biologinės energijos, tinkamos augalo kolonizavi- 
mui, matas. 

Epidemijų dinamika. Epidemija yra dinaminis procesas, kuris vyksta tam tikru laiku. Ji 
turi tris pagrindinius vystymosi tarpsnius: pradžios, didžiausio išsivystymo ir depresijos. 

Pirmasis tarpsnis yra priešepideminis, arba paruošiamasis. Tada atsiranda nauji agresy- 
vesni patogenų kamienai, jie pradeda sparčiau daugintis. Tam tikroje teritorijoje susikaupia 
pradinis inokuliumo kiekis, sėjami dideli vienos rūšies augalų plotai arba dėl aplinkos sąlygų 
sumažėja augalų atsparumas patogenams, dėl žmogaus ar kitų biotinių arba abiotinių veiksnių 
susidaro palankios sąlygos augalams užsikrėsti. Šis tarpsnis gali tęstis iki kelerių metų. 

Antrajam tarpsniui būdingas greitas, staigus ligos plitimas ir vystymasis: liga apima 
didžiąją dalį augalų, žūva pažeisti augalų audiniai, organai ar patys augalai, patiriami di- 
džiuliai nuostoliai. Epidemijos kulminacija pasiekiama, kai augalai būna jautriausio jų vys- 
tymosi tarpsnio ir susidaro patogenams palankiausios aplinkos sąlygos. Šis tarpsnis gali 
būti labai trumpas, jei labai greitai žūva visi augalai, arba ilgesnis, kol lieka gyvi augalai 

šeimininkai, dauginasi patogenas ir laikosi palankios aplinkos sąlygos. Kai kurių ligų epi- 
demijos tęsiasi vieną vegetacijos periodą, kitų — keletą metų. 

Trečiąjį tarpsnį mažėja epidemijos zona, pažeistų augalų skaičius, ligos vystymasis. To 
priežastys yra šios: neliko jautrių ligai augalų, jie peraugo ligai jautriausią tarpsnį arba 
įgavo atsparumą; nepakankamas inokuliumo kiekis ar sumažėjęs patogeno agresyvumas; 
susidarė nepalankios epidemijai sąlygos; buvo pritaikytos biologinės, cheminės ar organi- 
zacinės apsaugos priemonės. Trečiojo tarpsnio gali visai nebūti, jei epidemijos kulminaci- 
jos metu žūva visi augalai. 

Ligos plitimas per tam tikrą laikotarpį gali būti pavaizduotas kreive, kuri suteikia nau- 
dingos informacijos apie epidemijos dinamiką. Epidemijos ir jų augimo kreivės pagal po- 
būdį skirstomos į monociklines ir policiklines. 

Monociklinė yra tokia epidemija, kai infekcija prasideda sezono pradžioje nekintant 
inokuliumo kiekiui. Tai būdinga daugeliui dirvos patogenų, kur ligotų augalų kiekis visą 
sezoną palaipsniui didėja, kadangi augalų šaknys turi nuolatinį kontaktą su dirvoje esan- 
čiais patogenais, o šie nuolat dauginasi. Epidemijos lygi ir kreivės aukštį lemia augalų 
tankumas. 

Epidemija, kai patogenas vieno augimo sezono metu produkuoja kelias sporų generaci- 
jas, o kiekviena nauja generacija vėl augina tolesnį inokuliumą, yra vadinama policikline 
epidemija. Ją sukelia oru plintantys rūdžių, miltligės, bulvių maro sukėlėjai, kurių kiekvie- 
na spora gali inicijuoti tolesnę grybo sporuliaciją. Esant palankioms oro sąlygoms jautriose 
augalo šeimininko populiacijose patogenas dauginasi labai greitai ir liga plinta žaibiškai. 
Policiklinę epidemiją apibrėžianti kreivė labai skiriasi nuo monociklinės — ilgesnis pirma- 
sis tarpsnis ir staigesnis kreivės kilimas antrąjį tarpsnį. 

Epidemijų tipai. Priklausomai nuo plitimo ypatumų, epidemijos skirstomos į vietines, 
progresuojančias ir globalines. 

Vietinės epidemijos apibūdinamos kasmetiniu gausiu ligos paplitimu ir išsivystymu api- 
brėžtoje teritorijoje ar židiniuose. Vietinių epidemijų sukėlėjai dažniausiai būna išplitę toje 
vietovėje ir ilgai išsilaiko dirvoje, augalinėse liekanose, sėklose, piktžolėse. Infekcijos pradai 
tokiose teritorijose kaupiasi palaipsniui ir lėtai plinta. Tačiau susikaupus dideliam infekcijos 
kiekiui ir atsiradus neatspariems augalams kyla epidemija. Vietinės epidemijos pavyzdys yra 
daigų ir sėjinukų ligos medelynuose. 

Progresuojančios epidemijos prasideda kaip vietinės, tačiau ilgainiui apima vis naujas 
teritorijas. Progresuojančių epidemijų sukėlėjai yra agresyvesni, gali greitai daugintis, ve- 
getacijos periodu išauginti kelias sporų generacijas ir greitai plisti dėl oro ar vabzdžių. Jos 
vystosi pagal policiklinių epidemijų schemą. Progresuojančios gali būti miltligės, rūdžių, 
virusinių ligų epidemijos. 

Globalinės epidemijos, arba pandemijos, yra tuomet, kai liga smarkiai išplinta visos 
šalies, kelių šalių, žemyno ar net kelių kontinentų teritorijoje. Pandemijos yra labai retos, 
bet išplitusios padaro didžiulių nuostolių, kurie atskirose šalyse gali sukelti badą ar didžiulį 
ekonominį nuosmukį. Pavyzdžiui, bulvių maro pandemija XIX a. viduryje Airijoje sukėlė 
badą ir paskatino žmones emigruoti iš šalies, XX a. pradžioje kilo iš Amerikos į Europą at- 
vežtų ąžuolų miltligės pandemija. Dažnai kyla agurkų, auginamų atvirame grunte, miltligės 
pandemijos, nes sukėlėjo sporas dideliais atstumais išplatina vėjas. 

Epidemijų modeliavimas. Procesai, vykstantys tarp patogenų ir augalų maitintojų po- 
puliacijų, gali būti apibūdinami matematiniais modeliais. Modelių tikslas yra aprašyti epi- 
deminį procesą, išsiaiškinti esamos epidemijos mechanizmą, numatyti tolesnę ligos eigą, 
pagrįsti augalų apsaugos priemonių tikslingumą ir panaudojimo laiką. 

Matematiniai epidemijos modeliai yra skirstomi į tris grupes: aprašomieji, prognozuo- 
jamieji ir mechanistiniai. Aprašomuosiuose modeliuose paprasta hipotezė, atsižvelgiant į 
turimus eksperimentinius duomenis, aprašoma matematiniais terminais. Prognozuojamieji 
modeliai operatyviai įvertina esamos situacijos pokyčius, dažniausiai naudoja tikslius in- 
fekcijos kiekio duomenis, įvertina panaudotų apsaugos priemonių įtaką infekcijos kiekiui, 
augalų rūšių ir veislių atsparumą patogenams, augalų auginimo technologijų rodiklius. Pro- 
gnozuojamųjų modelių tikslas yra numatyti ligos plitimo pobūdį. Mechanistiniai mode- 
liai yra supaprastinti modeliai, kai visi epidemijos mechanizmai pristatomi kaip paprastas 
modelis arba serija susijusių modelių. Be kitų duomenų, mechanistiniai modeliai apima ir 
aplinkos sąlygų duomenis. 

Epidemijų kontrolė. Monociklinių epidemijų kontrolės tikslas ir efektyviausias me- 
todas yra sumažinti inokuliumo kiekį vegetacijos pradžioje, nes tuo metu yra tiesioginis 
ryšys tarp inokuliumo kiekio ir augalų tankumo. Inokuliumo kiekį gerokai sumažina sėklų 
beicavimas, substrato šiltnamiuose ar dirvos medelynuose dezinfekcija, sėjomaina arba au- 
galų kaita. 

Policiklines epidemijas kontroliuoti yra žymiai sunkiau, nes mažas inokuliumo kiekis, 
jo laiku nesunaikinus, gali labai greitai pasidauginti iki pavojingo kiekio. Kontroliuojant 
policiklines epidemijas svarbiausia neleisti patogenams sudaryti naujos inokuliumo gene- 
racijos, tai yra kuo ilgiau pratęsti periodą nuo infekcijos iki sporuliacijos. Tam daugiausia 
naudojami fungicidai arba auginami atsparių rūšių ar veislių augalai, kurie pratęsia ligos 
ciklą. Labai svarbu fungicidus panaudoti laiku, kol liga mažai išplitusi ir nesusidarė nauja 
inokuliumo generacija. 

Efektyvus augalų ligų epidemijų kontrolės metodas yra augalų karantinas. Karantininės 
priemonės riboja infekcijos plitimą iš vienos vietovės ar šalies į kitą. Karantininis metodas 
ypač efektyvus kontroliuojant virusinių ir bakterinių ligų plitimą. 


10.2. Infekcinių ligų prognozė 


Ligų pažeistų augalų kiekis ir ligos išsivystymas kasmet keičiasi priklausomai nuo infek- 
cijos kiekio, aplinkos sąlygų ir augalų būklės. Nuo to, kaip intensyviai plinta augalų ligos, 
priklauso apsaugos priemonių taikymas. Norint geriau parinkti apsaugos priemones, išvengti 
ligų epidemijų ir iki minimumo sumažinti ligų daromus nuostolius, svarbu numatyti, t. y. 
prognozuoti ligų plitimą. Prognozei sudaryti įvertinamos šios ligų plitimą ir išsivystymą le- 
miančios sąlygos: ligų sukėlėjo vystymosi ciklo biologinės savybės, ligos sukėlėjo ir aplin- 
kos tarpusavio ryšiai, ankstesniame vegetacijos sezone buvusios, esančios ir prognozuojamos 
meteorologinės sąlygos, augalų augimo sąlygos ir jų atsparumas patogenams. Pagal savo po- 
būdį augalų ligų prognozė skirstoma į trumpalaikę, ilgalaikę ir daugiametę. 

Trumpalaikė prognozė. Trumpalaikė prognozė numato augalų ligų paplitimą konkre- 
čioje vietovėje artimiausiu laiku arba vieno iš augalų vegetacijos laikotarpiu. Tokios pro- 
gnozės leidžia numatyti pirminės ir antrinės patogeno infekcijos pasirodymo laikotarpį ir 

geriausias cheminių augalų apsaugos produktų panaudojimo datas. Kai kurių ligų sukėlėjai 
plinta dėl antrinės infekcijos, o trumpalaikės prognozės tai įvertina, todėl pagal jas galima 
numatyti antrą ir kitus augalų purškimus fungicidais. Nustatant antrinės infekcijos plitimo 
pradžią įvertinama pirminės infekcijos pradžia ir ligos eiga — sporų susidarymas ant pažeis- 
to augalo, augalų augimo tarpsnis ir aplinkos sąlygos. 

Pavyzdžiui, pagal tokias trumpalaikes prognozes nustatomas obelų rauplių plitimo pa- 
vojus. Pirmiausia nustatoma, ar yra subrendusių grybo aukšliasporių ir ar jos pasiruošusios 
sklisti iš peritecių. Stebėti pradedama pavasarį, prieš pumpurų brinkimą. Dėl to renkami 
pažeisti pernykščių metų lapai ir kasdien stebimi grybų periteciai. Stebima, kol randamos 
pasiruošusios plisti subrendusios gelsvai alyvinės sukėlėjo aukšliasporės. Taip pat stebima 
įvairių obelų veislių fenologija: vegetacinių pumpurų brinkimas, lapų susidarymo ir ūglių 
augimo pradžia. Palankiausios sąlygos užsikrėsti, kai esant subrendusioms aukšliasporėms ir 
pradėjus skleistis lapams nusistovi lietingi orai. Todėl būtina artimiausių orų prognozė. Jeigu 
numatomi lietūs, dar prieš juos būtina skubiai panaudoti fungicidus. Kiti purškimai planuoja- 
mi priklausomai nuo orų — nuo vieno iki trijų kartų iki obelų žydėjimo. 

Pagal trumpalaikę bulvių maro prognozę stebimas pirminis infekcijos šaltinis padidintos 
rizikos pasėliuose — jautrių bulvių veislių pasėliuose, sklypuose prie vandens telkinių, drėgno- 
se vietose, smulkiuose pasodybiniuose sklypuose. Pirmieji bulvių maro infekcijos šaltiniai 
dažniausiai pasirodo birželio pabaigoje. Taigi pasėlis stebimas kritiškiausiu periodu — nuo 
bulvių butonizacijos pradžios iki žydėjimo pabaigos. Kiekvieną dieną stebima minimali ir 
maksimali oro temperatūra, kritulių kiekis ir santykinė oro drėgmė. Palankiausios sąlygos 
plisti bulvių marui yra, kai nakties oro temperatūra yra +10-12 *C, dienos — +20—22 *C, san- 
tykinis oro drėgnis ne mažesnis kaip 75 proc. ir ant augalų ilgai laikosi rasa. Taip pat labai 
svarbu žinoti veislės atsparumą bulvių marui. Tam yra naudojamos specialiai paruoštos no- 
mogramos. 

Daugelyje bulvininkyste besiverčiančių šalių bulvių maro plitimui prognozuoti 1r tinka- 
miausiam purškimo laikui nustatyti naudojami biologiniai matematiniai (kompiuteriniai) 
modeliai. Olandijoje —- Pro Phy, Plant-Plus, Vokietijoje — SIMPHYTI, Prancūzijoje - MIL- 
SOL, Anglijoje - Plant-Plus, Danijoje - NegFry, Portugalijoje - Guntz-Divoux, Šveicari- 
joje — MISP, Italijoje — IPI, Meksikoje — Sim Cast, BLITECAST. 

Danijos žemės ūkio institute sukurto biologinio matematinio NegFry testavimo ban- 
dymai 1999-2003 m. atlikti Lietuvos žemdirbystės institute. Pagal šį modelį priimant 
sprendimą dėl fungicidų naudojimo įvertinama patogeno biologija, oro ir aplinkos sąlygos, 
auginimo technologijų ypatybės. Šis modelis nurodo ne tik pirmojo purškimo laiką, bet 
ir visą vegetacijos laikotarpį pateikia rekomendacijas, kada naudoti fungicidus nuo maro. 
Siūlomi sprendimai yra specifiniai konkrečiam laukui ir remiasi vietos meteorologinėmis 
sąlygomis, auginamos veislės jautrumu, sukėlėjo biologija. Užtikrinti sėkmingam ligų pro- 
gnozavimo programų darbui būtini konkrečios vietovės meteorologiniai duomenys. Tam 
dažniausiai naudojamos automatinės meteorologinės stotelės. 

Pirmasis bulvių purškimas pagal NegF'ry atliekamas profilaktiškai apskaičiavus bulvių 
maro pasirodymo riziką. Purškimų skaičius priklauso nuo pirmojo purškimo laiko, vege- 
tacijos periodu vyraujančių meteorologinių sąlygų, auginamų bulvių veislės ankstyvumo 
ir jautrumo, naudotų fungicidų veikimo pobūdžio. Pavyzdžiui, purškiant bulves nuo maro 

pagal modelio NegFry rekomendacijas, palyginti su standartinėmis rekomendacijomis, 
purškimų skaičius sumažėja nuo 2 iki 4 kartų. Tai leidžia sumažinti išlaidas fungicidams ir 
purškimui, pakankamai pristabdyti ligos plitimą ir padidinti bulvių gumbų derlių. 

Lietuvos žemdirbystės institute taip pat buvo vertintos komercinės programos Plant- 
Plius (Olandija) tinkamumas naudoti Lietuvoje bulvių apsaugai nuo maro. Remiantis me- 
teorologiniais duomenimis, perduodamais tiesiai iš lauke stovinčių meteorologinių stotelių, 
bei auginamos veislės savybėmis programa pateikia rekomendacijas ne tik dėl purškimo 
laiko, bet ir pataria, kokius fungicidus geriausiai naudoti kiekvieno purškimo metu. 

Kompiuterinė sprendimų priėmimo sistema (KSPS) taip pat sėkmingai gali būti nau- 
dojama daugelio augalų apsaugai nuo žalingų organizmų. Ji susideda iš bendrųjų augalų 
apsaugos duomenų bazių ir skaičiuojamųjų bei rekomendacinių modelių, kurie padeda au- 
gintojui priimti sprendimus dėl apsaugos priemonių naudojimo. Sistema taip pat turi ligų ir 
kenkėjų biologijos bei jų paveikslų duomenų bazę. Programą sudaro modulių eilė (36 pav.). 
Kokias operacijas ir kokių būdu atlieka programa, matyti 37 paveiksle. 


Patariamieji 
modeliai 


Pesticidų ir rodiklių 
duomenų bazė 


Biologija, piešiniai 
ir kt. 


Bendros 
rekomendacijos 


Skaičiuojamieji | 
modeliai 


36 paveikslas. Kompiuterinės sprendimų priėmimo sistemos moduliai 


Įvedami pradiniai duomenys 


37 paveikslas. Kompiuterinės augalų apsaugos sprendimų priėmimo sistemos schema 

Kompiuterių naudojimas operatyviai įvertinant pasėlių būklę ir meteorologines sąlygas 
padeda laiku pateikti informaciją žemdirbiams dėl pesticidų naudojimo. Tikslus pesticidų 
naudojimo laiko nustatymas atsižvelgiant į meteorologines sąlygas, ligos išsivystymą bei 
augalo vystymosi tarpsnį leidžia naudoti fungicidus mažesnėmis normomis negu įprastai 
rekomenduojama. Mažiau išleidus augalų apsaugai, sumažėja derliaus savikaina. Fungici- 
dus naudojant mažesnėmis normomis, sumažėja ir aplinkos teršimas. 

Lietuvos žemdirbystės institute, bendradarbiaujant su Danijos žemės ūkio mokslų ins- 
titutu, 1995 m. buvo pradėta testuoti ir kartu su Lietuvos žemės ūkio konsultavimo tarnyba 
diegti kompiuterinė miglinių javų ligų plitimo prognozių ir sprendimų priėmimo programa 
„PC-Plant Protection“, kurią taikant pesticidai racionaliau naudojami augalų apsaugai. 

Norint Lietuvoje pritaikyti sprendimų priėmimo sistemos kompiuterinę programą ,„PC- 
Plant Protection“, reikėjo ne tik atlikti jos testavimo bandymus, bet ir koreguoti esamus bei 
kurti naujus rekomendacinius modelius, atsižvelgiant į vietos sąlygas. 

Prieš sezono pradžią arba kai pirmą kartą pradedama naudotis programa dėl purškimo 
rekomendacijų (javų augimo tarpsnis DK 25-29), į ją įvedami pradiniai duomenys apie 
veislę, sėjos datą, priešsėlį ir t. t. Kartu įvedami ir pirmosios ligų apskaitos duomenys bei 
augalo vystymosi tarpsnis. 

Įvedus ligotumo, augalo išsivystymo tarpsnio ir kitus reikalingus duomenis, programa nu- 
rodo, ar reikalingas purškimas. Jei reikia naudoti ligų apsaugos priemones, pasiūlo rekomen- 
duotinų fungicidų sąrašą ir nurodo, kokios būtų išlaidos nupurkšti vienam hektarui naudojant 
vieną ar kitą preparatą. Nuo DK 33 augimo tarpsnio arba nuo paskutinio purškimo praėjus 
nurodytam laikui į programą būtina įvesti dienų, kai iškrito daugiau nei 1 mm kritulių, skai- 
čių. Geriausiai, kai lauke yra meteorologinė stotelė, kuri fiksuoja oro sąlygas ir radijo ryšiu 
perduoda duomenis į kompiuterį (38 pav.). Kiekvieną kartą programos vartotojui nurodoma, 
kada vėl atlikti ligų apskaitą ir jos duomenis įvesti į programą. Kaskart, kai pradedama dirbti 
su programa, ji parodo, nuo kokių ligų reikia saugoti pasėlį tam tikru augimo tarpsniu. 

Siūlomi sprendimai yra specifiniai konkrečiam laukui ir remiasi ligų žalingumo ribo- 
mis, pakoreguotomis atsižvelgiant į javų augimo tarpsnį, veislę, meteorologinius veiksnius, 
agrotechnikos lygį. Purkšti laukus fungicidais siūloma, kai yra viršyta kurios nors ligos ža- 
lingumo riba arba kai kelių ligų gausumas yra arti žalingumo slenksčio. Rekomenduojama 
fungicido norma priklauso nuo augalų augimo tarpsnio, ligos išplitimo ir jo efektyvumo 
nuo ligų, nuo kurių reikia apsaugoti pasėlį, taip pat ir nuo to, ar prieš tai ir kada buvo nau- 
doti fungicidai nuo kitų ligų. Fungicidas rekomenduojamas nuo tų ligų, nuo kurių tuo mo- 
mentu reikia purkšti. Normos dydis priklauso nuo plintančios ligos, pažeidimo intensyvu- 
mo ir rizikos faktoriaus, augalo išsivystymo tarpsnio, pasirinkto fungicido, pageidaujamos 
fungicido veikimo trukmės, ar purkšta nuo pašaknio ligų. 

Baigus tyrimų ciklą prieita prie išvados, kad programa „PC-Plant Protection“ gali būti 
naudojama žieminiams ir vasariniams kviečiams bei vasariniams miežiams nustatant purš- 
kimo fungicidais laiką ir normas nuo miltligės ir rūdžių. Tačiau kompiuterinės programos 
septoriozės ir dryžligių moduliai Lietuvos sąlygomis kol kas nėra visiškai pritaikyti. Kad 
programą ,„PC-Plant Protection“ visiškai būtų galima naudoti Lietuvoje, būtina, remiantis 
bandymų duomenimis, sukurti naujus septoriozės ir dryžligės modelių algoritmus ir inte- 
gruoti juos į sistemą. 

Aukštis 
metrais Vėjo greitis m/s 
2,0 Paviršiaus drėgmė 46 
Radiacija MJ/m2 
0 Kau Meteorologinė 
15 Santykinė oro drėgmė Y“ RH stotelė 


Oro temperatūra *C 


Krituliai mm 


Antena 


Kritulių matuoklis 


Santykinė oro drėgmė 
4 RH 
Oro temperatūra *C 


Dirvos drėgmė 
Dirvos temperatūra *C 


Dirvos drėgmė Duomenų imtuvas Kompiuteris 
Dirvos temperatūra *C 


38 paveikslas. Meteorologinė stotelė ir duomenų perdavimas 


Vokietijoje diegiami prognozavimo ir ekspertinių sistemų modeliai, sukurti laukų ir 
sodų ligoms bei kenkėjams: SIMCERS modelis naudojamas javaklupei prognozuoti žiemi- 
niuose kviečiuose ir rugiuose, SIMERY - miltligės epidemijos monitoringui žieminiuose 
kviečiuose ir miežiuose, RYNNCHO-OPT modelis patikslina fungicidų naudojimo nuo rin- 
chosporiozės žieminiuose rugiuose ir miežiuose laiką /Kleihenz et al., 1996/. Šiuo metu Vo- 
kietijoje ligoms prognozuoti plačiausiai naudojama kompiuterinė programa ,„Pro-Plant“. 

Anglijoje vasariniams miežiams sukurtas kompiuterinis sprendimų priėmimo modelis, 
kuriuo parenkami veiksmingiausi nebrangūs fungicidai. Fungicido normą lemia veislės 
jautrumas ligoms, tręšimo azoto trąšomis gausumas, augalo ligotumas purškimo metu ir ar 
jau buvo naudoti fungicidai /Wale, 1998/. 

Ilgalaikė prognozė. Ilgalaikė prognozė skirta numatyti ligos plitimui ilgesnį laikotar- 
pi - nuo kelių mėnesių iki vienerių metų ar net visą kitų metų augalų vegetacijos periodą. 
Ilgalaikė prognozė sudaroma turint duomenis apie infekcijos pradų kiekį aplinkoje, patoge- 
no peržiemojimo galimybes ir galimus plitimo kelius, esamą ir numatomą augalų būklę bei 
atsparumo patogenams pokyčius įvairiais jų išsivystymo tarpsniais, esamas ir prognozuoja- 
mas meteorologines ir kitas aplinkos sąlygas. Ilgalaikei kai kurių ligų prognozei būtini duo- 
menys apie tarpinių augalų ir ligos sukėlėjo pradus pernešančių vabzdžių kiekį vietovėje, 
apsiniaukusių ir lietingų dienų skaičių, kritulių kiekį, jaunų ūglių atsiradimo laiką. Galima 

sudaryti ilgalaikes kai kurių javų rūdžių, vandens indus pažeidžiančių ligų, miežių ir kvie- 
čių dulkančiųjų kūlių prognozes. 

Pavyzdžiui, prognozuojant dulkančiųjų kūlių plitimą įvertinama praėjusių metų infek- 
cijos kiekis ir oro sąlygos javų žydėjimo metu: kuo ilgesnis javų žydėjimas, tuo didesnis 
pavojus jiems užsikrėsti. Sudarant ilgalaikę javų rudųjų rūdžių prognozę įvertinamas papli- 
tusios rasės virulentiškumas, jos paplitimas praėjusiais metais, auginamų augalų atsparu- 
mas ir oro sąlygos, lemiančios uredosporų susidarymą bei gyvybingumą, žiemkenčių būklė 
bei daigų užsikrėtimas rudenį. Dobilų vėžio (Sc/lerotinia trifoliorum) išplitimo kitų metų 
pavasarį galima laukti, jei prieš tai buvusių metų rugpjūčio ir rugsėjo mėnesiais buvo gausu 
kritulių, t. y. susidarė palankios sąlygos grybo skleročiams sudygti, išauginti apotecius ir 
išsvaidyti aukšliaspores. Vešlūs pirmamečiai dobilai užsikrečia drėgną rudenį, grybas žie- 
moja augaluose ir kitą pavasarį pūdo šaknies kaklelį. 

Ilgalaikės prognozės padeda ilgesnį laikotarpį planuoti augalų apsaugos priemones ir 
numatyti galimas epidemijas. 

Daugiametės prognozės sudaro galimybę numatyti ligos plitimą keletą metų į priekį. 
Daugiametei prognozei, be anksčiau aprašytų duomenų ilgalaikei prognozei sudaryti, rei- 
kia turėti duomenų apie klimatinių sąlygų daugiamečių pokyčių dinamiką, galimą naujų 
virulentiškų ligų sukėlėjų kamienų paplitimą, naujai introdukuojamų augalų ar jautrių veis- 
lių auginimą arba kai kurių augalų masinį auginimą vienoje vietoje, agrotechnikos lygio, 
sėjomainų pasikeitimą. Įvertinti pasėlių fitosanitarinę būklę ir sudaryti daugiamečių ligų 
plitimo bei galimų epidemijų išvengimo prognozes gali daug padėti geografinės informacinės 
sistemos, aero- ir kosminė informacija. 


Skyriaus kontroliniai klausimai 


1. Paaiškinkite terminų „epidemija“ ir „pandemija“ apibrėžimus. 

„ Kokiomis sąlygomis atsiranda ir vystosi epidemijos? 

. Kokie yra epidemijų dinamikos tarpsniai ir kas būdinga kiekvienam iš jų? 

„ Kuo skiriasi monociklinė ir policiklinė epidemijos? 

. Kokius žinote epidemijų tipus ir kaip jie yra apibūdinami? 

„ Kaip modeliuojamos ir kontroliuojamos epidemijos? 

.„ Kaip pagal pobūdį skirstomos infekcinių augalų ligų prognozės laiko atžvilgiu? 

. Pateikite trumpalaikių augalų ligų prognozių pavyzdžių ir apibūdinkite praktinio jų 
pritaikymo žemės ūkyje galimybes. 


ULO EF LN 

11. AUGALŲ LIGŲ APSKAITA 


11.1. Ligų apskaitos tikslai 


Ligų paplitimo apskaita reikalinga tam, kad būtų galima prognozuoti jų žalą ir laiku 
panaudoti augalų apsaugos priemones. Pagrindiniai ligų apskaitos tikslai: 

1. Aptikti augalų ligas. 

2. Nustatyti ligų paplitimo ir augalų pažeidimo lygį. 

3. Stebėti ligų plitimo dinamiką ir prognozuoti jų plitimą. 

4. Pagrįsti aktyvių augalų apsaugos priemonių naudojimo reikalingumą žinant augalų 
ligų žalingumo ribas. 

5. Nustatyti produkto, dirvožemio užterštumo ligų sukėlėjais lygi. 

6. Įvertinti įvairių augalų veislių atsparumą (jautrumą) ligų sukėlėjams. 

7. Įvertinti agrotechnikos priemonių — priešsėlių, žemės įdirbimo, sėjos laiko ir sėklų 
normos, sėjos būdo, pasėlių priežiūros — įtaką ligų plitimui. 

8. Įvertinti agrocheminių priemonių trąšų, pesticidų (herbicidų, fungicidų, insekticidų), 
augimo reguliatorių ir kt. - įtaką ligų plitimui. 

9. Įvertinti dirvožemio (granuliometrinės sudėties, drėgnumo, trąšumo) ir meteorologi- 
nių sąlygų (drėgmės, sausros, temperatūros) įtaką ligų plitimui. 


11.2. Ligų apskaitos metodai 


Ligos pažeidžia augalus ar jų dalis įvairiais augalų augimo ir vystymosi tarpsniais. Pa- 
gal tai, kada atliekama apskaita ir kokios augalų dalys stebimos, skiriasi ir ligų apskaitos 
metodai. 

Sėklų ligotumo apskaita. Sėklų ligotumo apskaita atliekama drėgno filtro popieriaus 
rulonuose ir ant agarizuotos maitinamosios terpės. 

Filtro popieriaus rulonų metodas yra paprastesnis ir ne toks tikslus, tačiau pakankamai 
gerai charakterizuoja sėklų užsikrėtimo patogenais lygį. Šiuo metodu dažniausiai nusta- 
tomas varpinių augalų sėklų ligotumas. Tam reikalingos 15—20 cm pločio ir 100-105 cm 
ilgio filtro popieriaus juostos. Nuo juostos viršaus 5-6 cm atstumu nubrėžiama linija, ant 
kurios, prieš tai popierių sudrėkinus vandeniu, 1,5—2 cm atstumu išdėstoma 50 sėklų. Iš 
viršaus sėklos pridengiamos drėgna 7—8 cm pločio filtrinio popieriaus juosta. Kad lengviau 
atsiskirtų sužėlusios augalų šaknys, dar uždengiama vandenyje išmirkyta pergamentinio 
ar kitokio standesnio popieriaus juosta. Po to juostos su sėklomis susukamos į nestandų 
ruloną. Rulonai po vieną sustatomi į atskiras stiklines su vandeniu. Vanduo turi būti 5 cm 
žemiau sėklų. Sėklos laikomos 7 dienas termostate +20—22 *C temperatūroje, kol sudygsta, 
ir dar 10-13 dienų laikomos šviesoje +15—18 *C temperatūroje. Praėjus 17-20 dienų nuo 
sėjos, rulonai išvyniojami, atsargiai nuimamos pergamentinio popieriaus ir siauresnioji fil- 
tro popieriaus juostos. Pagal tipines spalvos ir formos kolonijas ant sėklų identifikuojami 
patogenai. Fusarium genties grybai sudaro baltas ar rausvas vešlios grybienos kolonijas, 
Dreehslera — juodas nevešlias tankias kolonijas, 4//ernaria — nuo tamsiai pilkos iki juodos 
spalvos vešlias kolonijas, Mucor — juodas ir labai retas, Penicillium — žalias kompaktiškas 

kolonijas ir t. t. Jei patogenai neaiškūs, mikroskopuojama ir jų gentys ar rūšys identifikuo- 
jamos pagal susidariusias sporas. Nustatomas sveikų ir įvairiais ligų sukėlėjais pažeistų, 
sudygusių ir nesudygusių sėklų procentas. Be to, galima įvertinti, ar patogenas iš sėklų pa- 
žeidžia ir augalų daigus, t. y. ar daigų koleoptilės ir šaknys pažeistos pašaknio ligų. Atskirai 
suskaičiuojami sveiki ir pašaknio ligų pažeisti daigai. Pažeidimo intensyvumas įvertinamas 
pagal 0-3 balų skalę. Nustatomas pašaknio ligų pažeistų daigų procentas bei pašaknio ligų 
intensyvumas. 

Agarizuotų maitinamųjų terpių metodas yra tikslesnis, tačiau ir sudėtingesnis: reikalin- 
gos specialios sterilios patalpos ar kameros, speciali terpių ruošimo ir sterilinimo įranga, 
specialios medžiagos ir reagentai, patirtis. 

Maitinamosios terpės ruošiamos ir sterilinamos pagal specialią metodiką. Aukšto slė- 
gio induose-autoklavuose ar karšto vandens voniose ištirpintos agarizuotos maitinamosios 
terpės steriliose patalpose išpilstomos į sterilias Petri lėkšteles ir, jas uždengus, paliekamos 
kambario temperatūroje sustingti. Į kiekvieną lėkštelę pilama po 20 ml terpės, kad sudarytų 
2-3 mm sluoksnį. Sterilioje patalpoje, naudojant sterilius įrankius, į kiekvieną lėkštelę iš- 
dėliojama po 20-25 sėklas. Jei norima nustatyti paviršinę sėklos infekciją, sėklos nesterili- 
namos, jei vidinę — penkias minutes mirkomos 70 Yo etilo alkoholyje ir praskalaujamos ste- 
riliame vandenyje. Vieno mėginio tiriama 100—200 sėklų. Uždengtos Petri lėkštelės 7—10 
dienų laikomos termostate +20—25 *C temperatūroje. Po to suskaičiuojamos sveikos ir ligų 
sukėlėjų — grybų bei bakterijų — pažeistos sėklos. Patogeno rūšis nustatoma pagal kolonijų 
spalvą ir formą, taip pat mikroskopuojant grybieną, grybų sporas, bakterijų ląsteles. Nusta- 
tomas sveikų ir kiekvienos patogeno rūšies pažeistų sėklų procentas. 

Pašaknio ir šaknų ligoms apskaičiuoti įvairiose lauko vietose išraunamas numatytas 
augalų skaičius. Kruopščiai apžiūrėjus nustatomas sveikų ir pažeistų augalų skaičius. Ligų 
intensyvumas vertinamas balais arba procentais pagal specialias skales (39 pav.). Suskaičiuoja- 
mas sveikų ir pažeistų augalų procentas, ligų intensyvumas ar ligų intensyvumo indeksas. 


590 2000 3500 4000 5000 60 06 80 46 


Na 


39 paveikslas. Javaklupės pažeistų augalų įvertinimas (ligos pažeidimo intensyvumas Vo) 

Ligotų augalų ar stiebų apskaita atliekama apžiūrint nustatytą skaičių išrautų arba 
augančių augalų ar stiebų ir įvertinamas kiekvieno augalo ar stiebo pažeidimas pagal kon- 
krečiam augalui ar ligai rekomenduojamas vertinimo skales (40 pav.). Nustatomas sveikų 
ir pažeistų augalų ar stiebų skaičius ir procentas bei ligos intensyvumas. 


NN 


40 paveikslas. Stiebalūžės pažeistų augalų įvertinimas balais: 
0 — augalai sveiki, nėra simptomų; 1 — augalai silpnai pažeisti, dėmės apima mažiau nei 50 Yo 
stiebo; 2 — augalai vidutiniškai pažeisti, dėmės apima daugiau nei 50 Yo stiebo, audiniai tvirti; 
3 —- augalai smarkiai pažeisti, dėmės apima 100 Yo stiebo, audiniai supuvę 


Lapų ligų apskaita atliekama apžiūrint ir atskirai pagal rekomenduotas skales įverti- 
nant visus tuo metu buvusius žalius lapus arba nustatytą augalo lapų skaičių. Nustatomas 
sveikų ir pažeistų lapų skaičius ir procentas bei atskirai kiekvienos ligos intensyvumas 


(41-44 pav.). 


10 25 50 10 25 50 75 
a b 
41 paveikslas. Miglinių javų rudųjų rūdžių (a) ir miltligės (b) pažeidimo įvertinimo skalės 
(ligos pažeidimo intensyvumas ?6) 

1 5 10 25 50 1 5 | | 
b 
1 5 5 10 10 25 25 50 75 


c 
42 paveikslas. Miglinių javų geltonųjų (a) ir smulkiųjų (b) rūdžių bei septoriozės 
(c) įvertinimo skalės (ligos pažeidimo intensyvumas Y6) 


M 


a b 
43 paveikslas. Miglinių javų rinchosporiozės (a) ir dryžligės (b) įvertinimo skalės 
(ligos pažeidimo intensyvumas Yo) 


164 AUGALŲ PATOLOGIJA +! BENDROJI DALIS 


A 


i 
4 L 


44 paveikslas. Bulvių maro įvertinimo skalė (ligos pažeidimo intensyvumas Yo) 


Varpų, ankščių, ankštarų, vaisių, gumbų, šakniavaisių ir šakniagumbių ar augalo 
dalių ligų apskaita atliekama apžiūrint nustatytą šių augalų dalių kiekį ir kiekvieną jų 
įvertinant pagal rekomenduotas skales (45 ir 46 pav.). Nustatomas sveikų ir atskiros ligos 
pažeistų varpų, vaisių, gumbų, šakniavaisių ar šakniagumbių skaičius ir procentas bei ligos 
intensyvumas. 


„Ž4l 
E 
14 


45 paveikslas. Rapsų alternariozės įvertinimo skalė (ligos pažeidimo intensyvumas Yo) 

46 paveikslas. Varpų fuzariozės ir septoriozės įvertinimo skalė 


(ligos pažeidimo intensyvumas 94) 


Kartais taupant laiką ir nesiekiant labai tiksliai nustatyti ligos išsivystymo lygio, naudo- 
jamos supaparastintos pasėlių įvertinimo metodikos, kada trijose pasėlio vietose įvertinama 
bendra visų augalų ligotumo būklė (12-14 lentelės). Pavyzdžiui, augantys javai palenkiami 
vieno metro ilgio lazda ir stebimas ligos išplitimas nuo augalų apačios iki viršaus. Pažei- 
dimo procentas nustatomas pagal pateiktą aprašymą. Bendras augalų ligotumas gali būti 
vertinamas ir 3, 5 ar 10 balų arba kita pasirinkta sistema. 


12 lentelė. Javų miltligės apskaita vertinant visą laukelį 


Pažeistas plotas Pažeistų augalų PažeidiiūiėaiiaŠypimas 
procentais procentas 

0 0 Nėra pažeidimo 

0,01 1-10 Pėdsakai 

0,1 11-25 2-3 kolonijos ant augalo 

0,5 26-50 4-5 kolonijos ant stiebo 

1,0 51-75 2-3 kolonijos ant apatinių lapų 
5,0 76—100 Ligos apimta 25 Yo apatinių lapų 
10,0 100 Ligos apimta 50 Yo apatinių lapų 
25,0 100 Ligos apimta pusė lapų 

50,0 100 Lapai atrodo labiau ligoti nei sveiki 
75,0 100 Labai mažas sveikų lapų plotas 
100,0 100 Lapai žuvę, nėra gyvų lapų 


166 


AUGALŲ PATOLOGIJA +! BENDROJI DALIS 


13 lentelė. Rūdžių apskaita vertinant visą laukelį 


Pažeistas plotas Pažeistų augalų Pažeidima aprašymas 
procentais procentas 
0 0 Nėra pažeidimo 
0,01 1-10 Pėdsakai 
0,1 11-25 25 pustulės ant augalo 
0,5 26-50 50 pustulių ant kiekvieno apatinio lapo 
1,0 51-75 100 pustulių ant kiekvieno apatinio lapo 
50 26100 Nedidelis infekcijos kiekis ant viršutinių 
lapų, bet dauguma lapų vis dar žali 
Pakankamai didelis infekcijos kiekis ant 
10,0 100 ao 8 8 
viršutinių lapų, lapai rusvi 
25,0 100 Pusė lapų paviršiaus apimta ligos 
50,0 100 Lapai atrodo labiau ligoti nei sveiki 
75,0 100 Labai mažas sveikų lapų plotas 
100,0 100 Lapai žuvę, nėra gyvų lapų 


14 lentelė. Dėmėtligės apskaita vertinant visą laukelį 


Pažeistas plotas Pažeistų augalų Pažčičinis aprašyinias 
procentais procentas 
0 0 Nėra pažeidimo 
0,01 1-10 Pėdsakai 
0,1 11-25 1 dėmė 10 stiebų 
0,5 26-50 1 dėmė 2 stiebams 
1,0 51-75 1 dėmė stiebui 
25 Vo apatinių lapų paviršiaus apimta dėmių. 
S La Kelios ae a 2 | 
10,0 100 Liga plinta, bet lapai vis dar atrodo žali 
25,0 100 Ligos apimta 50 Yo lapų paviršiaus 
50,0 100 Lapai atrodo labiau ligoti nei sveiki 
75,0 100 Labai mažas sveikų lapų plotas 
100,0 100 Lapai žuvę, nėra gyvų lapų 


11.3. Ligų apskaitos rodikliai 


Augalų, stiebų, daigų, lapų, varpų, žiedynų, vaisių, sėklų, šakniavaisių, šakniagumbių, 
šaknų ir kitų ligų pažeistų augalų dalių procentas (P), ligos intensyvumas (R), ligos pažeisto 
lapo plotas sezono metu arba vystymosi greičio kreivės reikšmė (AUDPC), pašaknio ligų 
intensyvumo indeksas (J), naudotų apsaugos nuo ligų priemonių biologinis (X) ir ūkinis 
(Y) efektyvumas apskaičiuojami pagal toliau pateikiamas formules. 

Ligų pažeistų augalų, stiebų, lapų, varpų, ankščių, ankštarų, vaisių, sėklų procen- 
tas (P) 


B= aido kai 
N 


n- pažeistų augalų, lapų, stiebų, varpų, vaisių ar kitų augalo dalių skaičius, 
N- tikrintų augalų, lapų, stiebų, varpų, vaisių ar kitų augalo dalių skaičius. 


Ligų pažeidimo intensyvumas (R) 


„ŽE 
N 


> (n-b)- vienodu balu ar procentu pažeistų augalų, lapų, stiebų, varpų, vaisių ar kitų 
augalo dalių skaičiaus ir pažeidimo reikšmės sandaugų suma, 

N - tikrintų (arba pažeistų*) augalų, lapų, stiebų, varpų, vaisių ir kitų augalo dalių 
skaičius. 

* Šis rodiklis gali būti skaičiuojamas tik ligotų augalų ar jų dalių. 


R 


Ligos pažeisto lapo plotas sezono metu (AUDPC) 


AUDPC = :2 ša lia t; + Yi )/2], kai 


y,- ligos intensyvumas / apskaitos metu, 
t, - dienų skaičius tarp  apskaitų, 
n- atliktų stebėjimų kiekis /Campbell, Madden, 1990/. 


Pašaknio ligų intensyvumo indeksas (I) 


(B-a) , 
I = —--100, kai 
AK 
A- patikrintų daigų ar stiebų skaičius, 
B- pašaknio ligų pažeistų daigų ar stiebų skaičius, 
a - pažeistų vienodu balu daigų ar stiebų skaičius, 
K - aukščiausias skalės balas (0-3), 


*- pažeistų vienodu balu stiebų ir balo reikšmių sandaugų suma. 


Biologinis fungicidų ar kitų ligų apsaugos priemonių efektyvumas (X) 
Biologinis apsaugos priemonių efektyvumas, skaičiuojamas praėjus tam tikram laikui 
nuo priemonės panaudojimo, gali būti nustatomas dviem būdais: 


1 - kai apsaugos priemonės naudojamos profilaktiškai prieš ligai pasirodant, t. y. kai ant 
augalo nėra ligos simptomų: 

a-b 


a 


= 


<100, kai 


a kontrolinio varianto ligos intensyvumas, 
b ligos intensyvumas varianto, kuriame panaudotos apsaugos priemonės. 


2 —kai apsaugos priemonės naudojamos jau pasirodžius ligos simptomams: 
A-b . 
X =100-(1-—- ——),kai 
B-a 


B- ligos intensyvumas tiriamame laukelyje prieš apsaugos priemonių panaudojimą, 

A - ligos intensyvumas kontroliniame laukelyje prieš apsaugos priemonių panaudoji- 
mą, 

b- ligos intensyvumas tiriamame laukelyje po tam tikro laiko, 

a- ligos intensyvumas kontroliniame laukelyje po tam tikro laiko. 


Ūkinis fungicidų efektyvumas (Y) 
„9=9 


a 


Y 


<100 , kai 


b - derlius varianto, kuriame panaudotos apsaugos priemonės, 
a - derlius varianto, kuriame nenaudotos apsaugos priemonės. 


Skyriaus kontroliniai klausimai 


1. Kokie yra ligų apskaitos tikslai? 

2. Kokius žinote sėklų ligotumo apskaitos metodus? 

3. Kaip skaičiuojamas pašaknio ligų pažeistų augalų skaičius ir pažeidimo intensyvu- 
mas? 

. Kaip atliekama ligotų augalų ir stiebų apskaita? 

. Kaip atliekama augalų lapų ir varpų apskaita? 

. Kokias žinote supaprastintas pasėlių ligotumo įvertinimo metodikas? 

. Kokius žinote ligų apskaitos rodiklius? 

„ Kaip apskaičiuojamas augalų, stiebų, lapų ir vaisių ligų pažeidimo procentas ir in- 
tensyvumas? 

9. Kaip apskaičiuojamas biologinis ir ūkinis augalų ligų apsaugos priemonių efektyvu- 

mas? 


"2041 EF 


II 


SPECIALIOJI DALIS 


Svarbiausios Lietuvoje daugiausia 
auginamų augalų ligos 

12. MIGLINIŲ / VARPINIŲ (POACEAE / GRAMINEAE) 
SEIMOS AUGALŲ LIGOS 


12.1. Neinfekcinės miglinių šeimos augalų ligos 


Esant nepalankioms augimo sąlygoms, miglinių javų pasėliuose gali išryškėti įvairūs 
simptomai, kurie nėra tipingi patogeninių parazitų sukeltoms ligoms. Įvairias chlorozes ar 
nekrozes, dėmes, deformacijas, tuščiavarpiškumą ar kitus matomus pokyčius gali sukelti 
makro- ir mikroelementų trūkumas ar perteklius, sausra, užmirkimas, kruša, labai žema ar 
aukšta temperatūra, netinkamas pesticidų ar trąšų naudojimas ir kita. Optimalus tręšimas, 
reikiamų pesticidų tinkamu laiku naudojimas sumažina neinfekcinių pažeidimų atsiradimo 
riziką. Tačiau kai kurie aplinkos veiksniai, kaip kruša, stiprios šalnos ar karštis, sausra jau- 
triu javams tarpsniu, yra nekontroliuojami. 


Fiziologinis lapų dėmėtumas 
Angl. Physiological leaf spots 


Simptomai ir žalingumas. Lapų nekrozės, atsirandančios dėl fiziologinių su- 
trikimų, vadinamos fiziologiniu lapų dėmėtumu. Jis labiau būdingas žieminių ir vasarinių 
miežių pasėliuose, tačiau galimas ir kviečiuose. Fiziologiniai sutrikimai, dėl kurių atsiranda 
lapų dėmėtumas, yra susiję su oksidaciniu stresu. Išplitus ligai, pažeidžiami lapų audiniai ir 
susilpnėja fotosintezė. Ant žieminių ir vasarinių miežių viršutinių lapų pradžioje išryškėja 
mažos chlorotinės dėmelės, kurios dažnai pereina į nekrotines dėmes (47 pav.) Paprastai 
liga išplinta ant keturių viršutinių lapų. Dėmelių dydis labai priklauso nuo auginamos veis- 
lės jautrumo. Pažeidimą lengva supainioti su infekcinės kilmės lapų dėmėtligėmis (ramula- 
rija, dėmės tipo tinkliškąja dryžlige, rudadėme dryžlige). 

Kviečių lapų dėmėtumas išryškėja trūkstant augalams chloro. Pažeidimas dažniausiai 
pasimato chlorozinių dėmių pavidalu bamblėjimo pabaigoje labai staiga ir tolygiai ant viso 
augalo. Simptomai panašūs į kviečių dryžligės. 


47 paveikslas. Fiziologinis miežių lapų dėmėtumas 


Epidemiologija. Fiziologinis lapų dėmėtumas pasireiškia tik kai kurių veislių mie- 
žiuose ir esant tam tikroms nepalankioms aplinkos sąlygoms (intensyviai saulės radiacijai, 
sausrai, karščiui, maisto medžiagų trūkumui, oro taršai). Kviečių lapų fiziologiniai dėmėtu- 
mai dažniausiai atsiranda dėl chloro trūkumo. 

Prevencija ir apsauga. Optimalių augimo sąlygų sudarymas, makro- ir mikroe- 
lementų balansas vegetacijos metu. Kai kurių fungicidų naudojimas nuo infekcinių ligų gali 
suaktyvinti antioksidacinę apsaugos sistemą ir sumažinti oksidacinį stresą. 


12.2. Infekcinės miglinių šeimos augalų ligos 
12.2.1. Grybinės ligos 


Daigų septoriozė 

Angl. Stagonospora seedling blight 

Sukėlėjas: Phaeosphaeria nodorum (E. Mūll.) Hedjar. 

= Leptosphaeria nodorum E. Mill. 

(anamorfa Stagonospora nodorum (Berk.) E. Castell. 4 Germano 
= Septoria nodorum (Berk.) Berk.) 


Simptomai ir žalingumas. Daigų septoriozės pažeistų sudygusių javų koleop- 
tilė būna sutrumpėjusi, parudavusi ir net deformuota. Deformuotas daigelis yra šiek tiek 
atsikišęs, atrodo lyg išbrinkęs (48 pav.). Deformacijos požymių intensyvumas priklauso 
nuo veislės. Esant deformuotai koleoptilei, išlindę lapeliai gali būti išsikraipę. Kartais daigų 
septoriozės požymiai būna mažiau ryškūs. Matosi tik ištįsę rudi dryželiai ant koleoptilės. 

Liga žalinga žieminiams ir vasariniams kviečiams, žieminiams ir vasariniams kvietru- 
giams. 


48 paveikslas. Daigų septoriozės pažeisti kviečių daigai 


Ligos ciklas. Ligos sukėlėjas grybas P nodorum plinta su sėkla, taip pat žiemoja 
augalų liekanose dirvoje. Daigų septoriozę daugiausia sukelia su sėkla plintantis grybas, 
kur jis gali išlikti gyvybingas iki 10 metų. Grūdo dygimo metu grybiena iš sėklos prasis- 
kverbia į koleoptilę ir vėliau į jaunus lapus. Grybo piknidžiai vystosi ant koleoptilės ir 
konidijos pernešamos ant jaunų lapų, juos užkrečia. Infekcija plinta toliau. 

Epidemiologija. Daigų septoriozė intensyviausiai daigus pažeidžia, kai dygimo 
metu dirva sausoka. Optimali užsikrėtimui oro temperatūra yra +10-15 *C. Ligos plitimą 
skatina blogos sėklos dygimo sąlygos dėl prastai paruoštos dirvos. 

Prevencija ir apsauga. Naudoti sveiką, P nodorum neužkrėstą sėklą. Sėklinius 
grūdus beicuoti efektyviais beicais. 


Kukurūzų daigų puviniai 
Angl. Seedling blight (damping-off, root browning) 
Sukėlėjai: Pythium spp., Fusarium spp. 


Simptomai ir žalingumas. Kukurūzų daigai lėtai ir netolygiai dygsta ar net žūs- 
ta. Fusarium spp. užkrėsti išdygę daigai žūsta iškart arba nustoja augti, pagelsta, o vėliau 
ir visai sunyksta. Ant pažeistų daigų šaknelių ar apatinių tarpubamblių matomos įvairaus 
intensyvumo rudos dėmės. Žalingiausi Pythium genties grybai dygimo metu — iki daigams 
prasikalant į dirvos paviršių ar ką tik prasikalus. Kai Py:hium spp. dygimo metu smarkiai 
pažeidžia mezokotilį, daigas dažniausiai sunyksta nespėjęs išleisti nuolatinių šaknų. Kai 
pažeidžiamos tik pirminės šaknelės, augalai gali sudygti. Pythium spp. pažeistos šaknys 
paruduoja, suminkštėja ir pasidaro vandeningos, pūva, daigas žūsta. Išlikę gyvi daigeliai 
vystosi silpnai, lapai iššviesėja ir pagaliau žūva (49 pav.). Kai pažeidimas nedidelis, augalas 
formuoja nuolatines šaknis, augimas normalizuojasi ir pažeidimas beveik nepastebimas. 


49 paveikslas. Kukurūzų daigai su puvinių požymiais (kairėje — sveikas daigas) 


Ligos ciklas. Fusarium spp. plinta su sėkla ar per dirvą. Dygimo metu daigas užsi- 
krečia nuo sėkloje ar dirvoje esančių Fusarium genties grybų ir gali žūti iki jam prasikalant 
į dirvos paviršių arba tik išdygus. Pythium genties grybai plinta per dirvą ir augalo dygimo 
metu gali pažeisti sėklas, daigus ir šaknis. 

Epidemiologija. Kukurūzų daigų puviniai labiau išplinta, kai pavasarį vyrauja vėsūs, 
lietingi orai. Daigų puvinius sukeliantiems grybams palanki dirvos temperatūra yra +10-16 *C. 
Drėgnose, sunkiose dirvose, ypač pasėjus per giliai, daigų puviniai vystosi intensyviau. 

Prevencija ir apsauga. Rekomenduojama laikytis sėjomainos ir kukurūzus au- 
ginti lengvesnėse, gerai drenuotose dirvose. Kukurūzus sėti optimaliu laiku ir gyliu į suši- 
lusias dirvas, sudaryti sąlygas sėkloms greitai sudygti. Pasirinkti auginti veisles, atsparias 
Pythium 1 Fusarium genčių grybams. 


Pavasarinis pelėsis 

Angl. Pink snow mould (snow blight) 

Sukėlėjas: Monographella nivalis (Schaffnit) E. Mūll. var. nivalis 
(anamorfa Microdochium nivale (Fr.) Samuels 6 I. C. Hallet 

= Fusarium nivale (Fr.) Sorauer) 


Simptomai ir žalingumas. Pavasarį, nutirpus sniegui, matomi išgedusių, nuba- 
lusių žiemkenčių arba miglinių šeimos žolynų, vejų plotai. Augalai būna sulipę, apraizgyti 
balta, pilkšva arba rausvo atspalvio voratinkline grybiena (50 pav.). Ant augalų lapų gali 
būti ir pavienių balkšvų, vandeningų dėmių. 

Pavasarinis pelėsis pažeidžia žieminius rugius, kviečius, kvietrugius, miežius ir daugia- 
metes miglinių šeimos žoles. Liga žalinga vejoms, kuriose vyrauja daugiametės svidrės. 


K 2 2 - 2 k. == “ — Li ę 
N. D f > AA / — B 
į al AN . V. 
1 1 7 a 
* 12 1 pri > AK N AM 


50 paveikslas. Pavasarinio pelėsio pažeisti žieminiai javai anksti pavasarį 


Ligos ciklas. Grybas plinta konidijomis ir aukšliasporėmis, šiltą ir sausą perio- 
dą pragyvena ramybės būsenos grybiena ar sporomis dirvoje ir augalų liekanose. Sporos 
dygsta esant vėsiam orui ir pakankamai drėgmės, susidaro grybienos hifai, kurie pažeidžia 
augalų lapus. Vėlyvą pavasarį ant apatinių augalo lapamakščių susiformuoja periteciai, ku- 
rie vasarą drėgnu ir vėsiu oru subrendusias aukšliaspores išbarsto ir apkrečia lapus ir javų 
varpas. 

Epidemiologija. Liga plinta vėsiu oru, esant pakankamai drėgmės. Ligos plitimą 
skatina iškritęs ant neįšalusios žemės arba pavasarį ilgai nenutirpęs sniegas, drėgnas ir šal- 
tas pavasaris. Stipriau nukenčia ankstyvos sėjos, peraugę, vešlūs pasėliai. Daugiau ligos 
sukėlėjo pradų susikaupia atsėliuojamuose varpinių javų plotuose ir ten, kur taikomas mi- 
nimalus dirvos dirbimas. 


174 AUGALŲ PATOLOGIJA «II SPECIALIOJI DALIS + SVARBIAUSIOS LIETUVOJE DAUGIAUSIA AUGINAMŲ AUGALŲ LIGOS 


Prevencija ir apsauga. Pavasarinis pelėsis labiau pažeidžia ankstyvos sėjos, ru- 
denį peraugusius javus, todėl žiemkenčius reikėtų sėti optimaliais terminais. Kadangi gry- 
bas M. nivalis parazituoja ant įvairių miglinių šeimos augalų, tarp jų ir ant žolių, yra didelė 
tikimybė, kad, susidarius palankioms ligai plisti sąlygoms, atsėliuoti arba pasėti į varputėtą 
dirvą migliniai javai nuo pavasarinio pelėsio nukentės labiau, nei sėti po rapsų, Žirnių ar 
kitų, šiai ligai nejautrių augalų. 


Tifuliozė 
Angl. Speckled snow mould (Typhula blight, grey snow mould) 
Sukėlėjai: Zyphula ishikariensis S. Imai, T. incarnata Lasch 


Simptomai ir žalingumas. Tifuliozės pažeistų augalų lapai pavasarį būna pa- 
dengti pilkai balta grybiena, tačiau nesulipę, o lengvai pašiaušti. Ligos skiriamasis požymis 
yra tas, kad ant pažeistų augalų dalių susiformuoja smulkūs rudi grybo skleročiai. Grybo T. 
ishikariensis skleročiai labai smulkūs, rutuliški, jų diametras iki 2 mm, o grybo T incarnata 
skleročiai rausvai rudos spalvos, žymiai stambesni, iki 5 mm skersmens (51 pav., a, b). 

Tifuliozė pažeidžia žieminius rugius, žieminius kviečius, žieminius kvietrugius, žiemi- 
nius miežius ir įvairias daugiametes miglinių šeimos žoles. 


51 paveikslas. Grybų T. ishikariensis (a) ir 
T. incarnata (b) skleročiai ant pažeistų žieminių kviečių 


Ligos ciklas. Tifuliozės sukėlėjas skleročių būsenos išgyvena nepalankias sąly- 
gas vasaros metu. Grybas vystosi vėsiu oru. Rudenį, orams atvėsus ir esant pakankamai 
drėgmės, susidaro palankios sąlygos grybo skleročiams sudygti. Sudygus skleročiams, 1š 
bazidiokarpų bazidiasporės užkrečia augalus. Manoma, kad pirminis infekcijos šaltinis yra 
grybiena, išaugusi iš dygstančių skleročių. Tifuliozės sukėlėjų grybiena gerai auga +1—2* C 
temperatūroje, todėl palankios sąlygos grybui vystytis susidaro ir po sniego danga. Pavasa- 
rį, susidarius nepalankioms augalams augti sąlygoms, vėl susiformuoja grybo skleročiai. 

Epidemiologija. Tifuliozė išplinta, kai sniego danga žiemą būna ilgai, 2-3 mėn. 
Sniegas, iškritęs ant neįšalusios žemės, ilgai pavasarį nenutirpęs sniegas, drėgnas ir šaltas 

pavasaris skatina ligos plitimą. Stipriau nukenčia ankstyvos sėjos, peraugę žieminių javų 
pasėliai. Palankios sąlygos ligai plisti atsėliuotuose miglinių javų pasėliuose bei sėjant tie- 
siogiai į ražienas. Žolių vejose palankios sąlygos susidaro, kai per vėlai rudenį patręšiama 
azoto trąšomis ir žolė yra sultinga. 

Prevencija ir apsauga. Laikytis augalų kaitos rekomendacijų, tinkamai parinkti 
priešsėlius, kaitalioti miglinių šeimos augalus su pupinių, bastutinių šeimos augalais. Žiem- 
kenčius sėti optimaliais sėjos terminais. Giliai užariant miglinių šeimos augalų liekanas, su- 
mažėja ligos infekcijos — skleročių kiekis dirvos paviršiuje ir ligos išplitimo rizika. 


Javaklupė 

Angl. Take all 

Sukėlėjas: Gaeumannomyces graminis (Sacc.) Arx 4 D. L. Olivier var. graminis 
= Gaeumannomyces graminis (Sacc.) Arx £ D. L. Olivier 

= Ophiobolus graminis (Sacc.) Sacc. 


Simptomai ir žalingumas. Pažeistų augalų šaknys genda, augalai gelsta, blo- 
gai krūmijasi. Pažeistų augalų varpos dažnai būna tuščios arba išaugina smulkius grūdus, 
todėl brendimo metu nenulinksta, išlieka stačios, pabalusios (52 pav. a). Ilgainiui varpos 
patamsėja, jas apninka juodligė ir įvairūs saprotrofai. Pažeisti augalai labai lengvai išrauna- 
mi iš dirvos, jų šaknys papuvusios, o pašaknys — pajuodavęs (52 pav. b). Šaknų paviršiuje 
susiformuoja juodi smulkūs skleročiai — grybo vaisiakūniai. Labai pažeistas stiebo pamatas 
suminkštėja, augalai išlinksta, suklumpa. Dažniausiai liga plinta židiniais, atitinkančiais 
dirvos mikroreljefą. 


a b 
52 paveikslas. Pabalusios javaklupės pažeistų augalų varpos javų pasėlyje (a) 
ir javaklupės pažeistos augalo šaknys (b) 


Pažeidžia rugius, kviečius, kvietrugius, miežius, avižas ir miglinių šeimos žoles. Labiau 
pažeidžia žieminius kviečius nei kitus žiemkenčius. Grybas G. graminis var. tritici J. Wal- 
ker pažeidžia kviečius ir miežius, G. graminis var. avenae (E. M. Turner) Dennis — avižas, 
o G. graminis var. graminis (Sacc.) Arx et D. L. Olivier — silpnas parazitas, aptinkamas ant 
kukurūzų ir šakniastiebinių žolių. 

Ligos ciklas. Ligos sukėlėjas peržiemoja miglinių šeimos augalų liekanose dirvoje. 
Grybas nuo augalų liekanų apninka naujai pasėtų jaunų augalų šaknis rudenį ir pavasarį. 
Grybo juodi hifai (53 pav.) plinta dirva ir apninka gretimus augalus, todėl liga išplinta įvai- 
raus dydžio židiniais. 


25 S 


107 


53 paveikslas. Grybo G. graminis hifai, kurie platina javaklupę 


Epidemiologija. Liga labiau išplinta atsėliuotuose javuose arba sėtuose po varpi- 
nių žolių, varputėtose, blogai įdirbtose, suslėgtose, neturtingose humuso, rūgščiose ir drėg- 
nose dirvose. Javaklupei plisti ypač palankios sąlygos, kai šlapias ruduo, švelni žiema bei 
drėgnas ir vidutiniškai šiltas pavasaris. Optimalios grybui vystytis sąlygos yra, kai dirvos 
temperatūra +12-20 *C. Jautresni ligai anksti pasėti žieminiai javai. 

Prevencija ir apsauga. Tinkama augalų kaita, priešsėlių parinkimas. Reikia au- 
ginti galimai atsparesnes javaklupei veisles, sėklą beicuoti efektyviais nuo šios ligos bei- 
cais. Javų priešsėlių laukuose anksti reikia pradėti naikinti varpines piktžoles, kad jų šaknys 
spėtų suirti. 


Pašaknio ir šaknų puviniai 
Angl. Root rot (common root rot, foot rot) 
Sukėlėjai: Fusarium spp., 
Cochliobolus sativus (S. Ito £ Kurib.) Drechsler ex Dastur 
(anamorfa Bipolaris sorokiniana (Sacc.) Schoemaker 
= Drechslera sorokiniana(Sacc.) Subram. £ B. L. Jain 
= Helminthosporium sativum Pammel, C. M. King £ Bakke) 


Simptomai ir žalingumas. Pašaknio ir šaknų puvinius sukeliantys grybai daž- 
nai plinta su užkrėsta sėkla, todėl užsikrėtę daigai gali žūti dygimo metu. Išlikę daigai auga 
skurdūs, augalai esti su rudomis dėmėmis ant šaknų ar augalo pamato (54 pav.). Jeigu 
užkrato šaltinis yra augalų liekanos arba dirva, tai smulkios rudos dėmelės pasirodo ant 
šaknelių, koleoptilių, apatinio tarpubamblio dengiamųjų lapalakščių. Vėliau dėmės didėja, 
apatinė stiebo dalis paruduoja. Fusarium spp. pažeidimai dažnai išplinta ir ant antro bei 
trečio tarpubamblių. 

Pažeidžia žieminius rugius, žieminius ir vasarinius kviečius, žieminius ir vasarinius 
kvietrugius, žieminius ir vasarinius miežius, avižas, varpines žoles. Ligoti augalai gali būti 
pavieniai ar grupelėmis, jie blogiau vystosi, atsilieka ūgiu. Dažnai pažeisti augalai anksčiau 
subręsta, užaugina smulkesnius grūdus. 

Ligos ciklas. Pašaknio ir šaknų puvinius sukeliantys grybai peržiemoja augalų 
liekanose arba dirvoje, taip pat plinta per užkrėstą sėklą. Žiemoja grybo Fusarium spp. 
vaisiakūniai — periteciai bei chlamidosporos augalų liekanose. Augalus užkrečia šio grybo 
grybiena, konidijos, chlamidosporos ir askosporos. Grybas C. sativus žiemoja grybiena 
augalų liekanose arba plonasienėmis konidijomis dirvoje. Pirminės infekcijos metu grybo 
konidijos užkrečia koleoptiles, apatinio tarpubamblio dengiamuosius lapalakščius. Grybo 
C. sativus antrines konidijas platina lietus arba vėjas ir užkrečia javų lapus bei varpas. Fu- 
sarium spp. askosporos vasaros metu iš subrendusių peritecių apkrečia varpas. 


pr 


54 paveikslas. Pašaknio ligų požymiai ant miglinių šeimos augalų 


Epidemiologija. Liga plinta šiltu ir drėgnu oru. Varpinių javų atsėliavimas arba 
sėja po varpinių žolių ar į varputėtas dirvas skatina pašaknio puvinių išplitimą. Ligai 1š- 
plisti sąlygos palankios, kai javai auginami taikant minimalų žemės dirbimą ar dirvose, kur 
sėjama tiesiai į ražienas. 

Prevencija ir apsauga. Didžioji dalis gyvybingų grybo C. sativus konidijų ran- 
dama viršutiniame 15 cm dirvos sluoksnyje, todėl rekomenduojama dirvas giliai arti, kad 
sumažėtų javų apsikrėtimo rizika. Sėklinius grūdus reikia beicuoti beicais, efektyviais nuo 
pašaknio puvinių sukėlėjų. 

Stiebalūžė 

angl. Eyespot 

Sukėlėjai: Oculimacula yallundae (Wallwork £ Spooner) Crows ė: W. Gams 
= Tapesia yallundae Wallwork ėt Spooner 

(anamorfa Helgardia herpotrichoides (Eron) Crous 6 W.Gams 

= Pseudocercosporella herpotrichoides (Fron) Deighton) W patotipas 
Oculimacula acuformis (Boerema, R. Pieters £4 Hammers) Crous 4 W.Gams 

= Tapesia acuformis (Boerema, R. Pieters 4 Hammers) Crous ėt W.Gams 
(anamorfa Hel/gardia acuformis (Nirenberg) Crous 6 W.Gams 

= Pseudocercosporella herpotrichoides var. acuformis Nirenberg) R patotipas 


Simptomai ir žalingumas. Ant augalų pamato, dar jiems krūmijantis ar bam- 
blėjimo pradžioje, matosi lapamakštės parudavimas su būdingu įplyšimu dėmės centre. 
Vėliau infekcija nuo lapamakštės perauga ant stiebų. Ant apatinių tarpubamblių atsiranda 
šviesių, pailgų, apjuostų tamsesniu apvadu dėmių (55 pav.). Vėliau dėmių viduryje susifor- 
muoja juodi smulkūs grybo mikroskleročiai. Stiebo viduje, ligos pažeistose vietose užauga 
šviesiai pilkšva grybiena. Grybo pažeistose vietose stiebas suminkštėja, išlinksta. Stipriai 
pažeisti javai išgula, jie būna netvarkingai išsivartę į visas puses. Pažeisti javai išaugina 
raukšlėtus grūdus. 


55 paveikslas. Stiebalūžės dėmės ant apatinių javų stiebų tarpubamblių 


Pažeidžia žieminius ir vasarinius kviečius, žieminius ir vasarinius kvietrugius, žieminius 
rugius, žieminius ir vasarinius miežius, įvairias miglinių šeimos žoles. Stiebalūžei jautresni 
žieminiai kviečiai, mažiau — žieminiai kvietrugiai, rugiai ir miežiai. 

Yra žinomi 2 ligos sukėlėjo tipai: kviečių (W) ir rugių (R). W tipo stiebalūžė žalingesnė 
kviečiuose ir miežiuose, o R tipo — kviečiuose, miežiuose ir rugiuose. 

Ligos ciklas. Stiebalūžę sukeliantys grybai žiemoja ligotų augalų stiebų liekanose, 
grybas gerai išsilaiko ir lieka gyvybingas net giliai užartose šiaudų liekanose. Grybo spo- 

ruliacijai reikalingas labai didelis santykinis oro drėgnis ir +2 *C oro temperatūra. Pirminė 
infekcija įvyksta konidijomis, kurios plinta rudenį ir pavasarį iki gegužės, birželio mėn. 
Konidijas platina oro srovės. Pirmiausia užkrečiamas viršutinis lapamakštis, po to grybas 
perauga per visus lapamakščius, dengiančius stiebą, ir tik po to pažeidžia patį stiebą. 

Epidemiologija. Vėsus, drėgnas ir ilgas pavasaris yra ypač palankus stiebalūžei 
plisti. Grybo konidijoms ant lapamakščių sudygti reikalingas mažiausiai 15 valandų dides- 
nis nei 85 proc. santykinis oro drėgnis. Stiebalūžė išplinta tuose laukuose, kur dažnai augi- 
nami ar net atsėliuojami javai ir kur išplitę varpučiai. Jautresni ligai ankstyvos sėjos javai. 

Prevencija ir apsauga. Žiemkenčius rekomenduojama sėti optimaliais terminais, 
pasirinkti atsparias stiebalūžei miglinių javų veisles. Fungicidai nuo stiebalūžės naudotini 
tik bamblėjimo pradžioje — iki antro bamblio tarpsnio, vėlesniais tarpsniais, kai grybas 
nuo dengiamųjų lapalakščių pereina ant stiebo, fungicidų naudoti nerekomenduojama, jie 
neefektyvūs. 


Miltligė 

Angl. Powdery mildew 

Sukėlėjas: Blumeria graminis (DC.) Speer 
= Erysiphe graminis DC 

(anamorfa Oidium monilioides (Nees) Link) 


Simptomai ir žalingumas. Miltligė pažeidžia augalų stiebus, lapus, lapamakštes 
ir varpas, padengdama juos baltu grybienos valkčiu, kuris sendamas tamsėja, paruduoja 
(56 pav.). Pirmiausia liga apima apatinius lapus, jie pirmiausia ir nudžiūsta. Ligos infekci- 
jos pradžioje lapai išlieka žali ir yra gyvybingi. Miltligės pažeistoje lapo vietoje nutrūksta 
fotosintezė ir pasirodo chlorozės. Grybienos paviršiuje gausiai susiformuoja konidijos. Vė- 
liau pažeidimų vietose ant senų grybienos kolonijų galima matyti juodus taškelius — miltli- 
gės sukėlėjo vaisiakūnius — kleistotecius. 

Pažeidžia žieminius ir vasarinius kviečius, kvietrugius, miežius, žieminius rugius, avi- 
žas bei miglinių šeimos žoles. Miltligei išplitus ankstyvaisiais augalų vystymosi tarpsniais, 
augalai blogiau krūmijasi, išplitus vėlesniais vystymosi tarpsniais — mažėja žalių lapų plo- 
tas, silpnėja fotosintezė, kartu sumažėja ir grūdų derlius. 


56 paveikslas. Miltligės požymiai ant miglinių šeimos javų — baltas grybienos valktis ant lapų 

Ligos ciklas. Žiemoja grybo vaisiakūniai — kleistoteciai, kurie susiformuoja vege- 
tacijos pabaigoje. Gali žiemoti ir grybiena, tačiau rečiau. Vegetacijos metu grybas plinta 
konidijomis, vėjas jas platina dideliais atstumais ir apkrečia sveikus augalus. Vasariniai 
javai dažniausiai užsikrečia nuo žieminių. 

Epidemiologija. Miltligei plisti palankiausia temperatūra yra +15—22 *C. Koni- 
dijoms sudygti reikalingas didelis santykinis oro drėgnis, tačiau lapų paviršius neturi būti 
šlapias, tuo tarpu sporuliacijai ir sporoms pasklisti palankesni sausesni orai. Ypač didelę 
žalą miltligė gali padaryti jautrių šiai ligai veislių pasėliuose. Miltligė išplinta gausiai azoto 
trąšomis patręštuose, tankiuose pasėliuose. Ankstyvos sėjos žieminiai ir vėlyvos sėjos va- 
sariniai javai miltligei jautresni, nei pasėti optimaliu laiku. 

Prevencija ir apsauga. Rekomenduotina pasirinkti atsparias miltligei javų veis- 
les, neauginti gretimuose laukuose tos pačios rūšies žieminių ir vasarinių javų, sėti opti- 
maliais sėjos terminais, naudoti tinkamą sėklos normą, pasėlių nepertręšti azoto trąšomis. 
Miltligės išplitimo rizikai labai padidėjus, reikia naudoti fungicidus. Kad būtų išvengta 
miltligės sukėlėjo atsparumo fungicidams atsiradimo, pakartotiniems purškimams reko- 
menduojama naudoti kitos grupės fungicidus, vengti profilaktinių purškimų. 


Miglinių šeimos žolių miltligė 

Angl. Powdery mildew 

Sukėlėjas: Blumeria graminis (DC.) Speer 
= Erysiphe graminis DC 

(anamorfa Oidium monilioides (Wees) Link) 


Simptomai ir žalingumas. Miltligė pažeidžia lapus, lapamakštes, stiebus ir 
šluoteles. Pirmiausia liga apima apatinius augalų lapus, kurie greičiausiai ir nudžiūsta. Liga 
pradeda plisti krūmijimosi tarpsniu. Ant pažeistų lapų susidaro baltos grybienos valktis 
(57 pav.). Sendama grybiena patamsėja, paruduoja. Jos paviršiuje susidaro juodi taške- 
liai —- grybo vaisiakūniai — kleistoteciai. 

Miltligė pažeidžia miglinių šeimos javus bei įvairias žoles, bet labiausiai pievines mig- 
les ir paprastąsias šunažoles. Ypač išplinta žolių sėjos metais ir atoluose. Liga pavojingesnė 
sėkliniuose pasėliuose. Taip pat miltligė linkusi išplisti vejose, ypač tose vietose, kur ma- 
žiau patenka saulės, yra pavėsis. 


57 paveikslas. Baltas miltligės apnašas ant miglinių šeimos žolių lapų 

Ligos ciklas. Miltligės sukėlėjas prisitaikęs tik prie tam tikrų žolių rūšių, žiemoja 
daugiametėse žolėse kleistoteciuose, kurie susiformuoja vegetacijos pabaigoje. Vegetacijos 
metu grybas plinta konidijomis, vėjas jas platina dideliais atstumais ir apkrečia sveikus 
augalus. 

Epidemiologija. Miltligei plisti palankus vėsus ir drėgnas oras. Konidijos formuo- 
jasi santykiniam oro drėgniui esant gan įvairiam, plinta su vėju sausu, saulėtu oru, sudygti 
gali taip pat plačiame santykinio drėgnio diapazone (nepalanki tik lašelinė drėgmė), užkre- 
čia augalus temperatūrai esant nuo +2 *C iki +30 *C. Ypač palanku, kai kaitaliojasi drėgnos 
ir sausos dienos. Smarkiau pažeidžiami tankūs pasėliai, gausiai patręšti azoto trąšomis. 
Miltligei plisti palankesnės sąlygos susidaro pavasarį ir rudenį. 

Prevencija ir apsauga. Auginti atsparias miltligei žolių veisles. Žolynų įrengi- 
mui naudoti mišinius iš keletos rūšių žolių, — mišiniuose sąlygos miltligei plisti mažiau 
palankios. Esant būtinumui sėkliniuose žolių pasėliuose naudoti fungicidus. Jei miltligė lin- 
kusi išplisti užpavėsintose vejų vietose, rekomenduojama tas vietas persėti labiau tinkančių 
pavėsyje augti žolių mišiniais. Taip pat reikėtų pagerinti vejos ventiliaciją, apgenėti medžių 
šakas, leisti prasiskverbti saulės spinduliams. 


Geltonosios rūdys 

Angl. Yellow rust (stripe rust) 

Sukėlėjas: Puccinia striiformis Westend. var. striiformis 
= Puccinia glumarum Erikss. £ Henning 


Simptomai ir žalingumas. Pavasarį geltonosios rūdys pirmiausia išplinta ant 
apatinių lapų, vėliau — ant viršutinių lapų, stiebų, varpų. Ant pažeistų augalo dalių eilėmis 
išsidėsto geltonos spalvos praplyštantys spuogeliai — grybo uredžiai, kuriuose formuojasi 
urediosporos (58 pav. a). Vėliau uredžių vietose lapų apatinėje pusėje susiformuoja smul- 
kūs poepiderminiai rudi grybo vaisiakūniai teliai su teliosporomis (58 pav. b). Teliosporos 
gali dygti tuoj pat arba peržiemojusios. 

Geltonosios rūdys pažeidžia kviečius, kvietrugius, rečiau — miežius, taip pat miglinių 
šeimos žoles. Geltonosios rūdys tuo žalingesnės, kuo anksčiau pradeda plisti. Liga ypač 
žalinga, kai javų vamzdelėjimo tarpsniu išplinta ant viršutinių augalų lapų. 


a b 
58 paveikslas. Geltonųjų rūdžių sukėlėjo vaisiakūniai uredžiai (a) ir teliai (b) ant kviečių lapų 

Ligos ciklas. Grybas P striiformis žiemoja grybiena želmenyse. Pradinės infekci- 
jos šaltinis dažniausiai būna rūdėti augalai, sudygę iš pabirų, vėliau apkrečiantys ankstyvos 
sėjos pasėlius. Liga plinta urediosporomis. Skirtingų rūšių javai bei žolės geltonosiomis 
rūdimis vieni nuo kitų neužsikrečia, nes sukėlėjas R striiformis yra prisitaikęs tik prie tam 
tikrų rūšių. Kviečiuose plinta P striiformis f. sp. tritici, miežiuose — P striiformis f. sp. 
hordei. 

Epidemiologija. Palankūs vėsūs ir lietingi orai, kai oro temperatūra būna apie 
+9-13 *C, o rasa ant augalų lapų išsilaiko mažiausiai tris valandas. Geltonosios rūdys labai 
išplinta tankiuose jautrių veislių pasėliuose. 

Prevencija ir apsauga. Auginant atsparių geltonosioms rūdims veislių javus, 
išvengiama staigaus ligos protrūkio. Fungicidus rekomenduojama naudoti pasirodžius pir- 
miesiems ligos požymiams, naudojant vėliau, ligai išplitus, jų efektyvumas bus mažesnis. 


Rudosios rūdys 
Angl. Brown rust (leaf rust) 
Sukėlėjas: Puccinia recondita Dietel £ Holw. 


Simptomai ir žalingumas. Rudosios rūdys pažeidžia lapus ir lapamakštes. Ant 
viršutinės lapų pusės ir ant lapamakščių pradžioje susidaro rudi spuogeliai — grybo uredžiai, 
kuriuose formuojasi urediosporos (59 pav.). Smarkiai rūdžių pažeisti lapai anksti nudžiūsta. 
Vėliau uredžių vietose susiformuoja tamsiai rudi teliai su teliosporomis viduje. Žieminių 
kviečių, kvietrugių ir rugių želmenys rudenį apsikrečia nuo sudygusių iš pabirų rūdėtų au- 
galų. 

Žieminius ir vasarinius kviečius pažeidžia P. recondita f. sp. tritici, žieminius rugius P. re- 
condita f. sp. secalis, žieminius ir vasarinius kvietrugius — tiek f. sp. tritici, tiek f. sp. secalis. 
Anksti nudžiūvus rūdėtiems lapams, užauga smulkesni grūdai, menkesnis grūdų derlius. 


59 paveikslas. Rudųjų rūdžių pustulos ant miglinių šeimos augalų lapų 


Ligos ciklas. Grybas žiemoja uredogrybiena želmenyse arba pavasarį augalai gali 
užsikrėsti nuo augalų tarpininkų (vingrių) eciosporomis. Vegetacijos metu liga plinta ure- 
diosporomis, kurias oro srovės ir vėjas gali išnešioti dideliu atstumu. Vėliau susiformuoja 

tamsiai rudi teliai su teliosporomis viduje, kurios greit išbyra ir dygsta ant želmenų lapų 
arba ant augalų tarpininkų — vingrių. Į vasarinius kviečius ir kvietrugius ligos sukėlėjas 
patenka nuo žieminių. 

Epidemiologija. Ligos plitimui ypač palankūs saulėti su rasotomis naktimis orai — 
oro temperatūra naktį per +12 *C, dieną +20-25 *C, 100 proc. santykinis oro drėgnis arba 
rasa ant augalų paviršiaus. Rudosios rūdys smarkiai išplinta vėlyvos brandos jautrių veislių 
pasėliuose, taip pat kai tos pačios rūšies žieminiai ir vasariniai javai auginami gretimuose 
laukuose. 

Prevencija ir apsauga. Siekiant išvengti rudųjų rūdžių, reikia auginti atsparių 
ligai veislių javus, sunaikinti sudygusias javų pabiras, kurios yra pradinis infekcijos šalti- 
nis. Javus sėti optimaliu laiku, nepertręšti azoto trąšomis. Javų pasėliuose vamzdelėjimo ir 
plaukėjimo metu nuo lapų ligų naudojami fungicidai paprastai gerai kontroliuoja ir rudųjų 
rūdžių plitimą. 


Smulkiosios rūdys 

Angl. Barley leaf rust (barley brown rust) 
Sukėlėjas: Puccinia hordei G. H. Otth 
= B simplex (Kom.) Erikss. 6 Henning, 

= P anomala Rostr. 


Simptomai ir žalingumas. Liga pažeidžia miežių lapamakštes, lapus, o ligos 
epidemijos metais — ir jautrių veislių varpas. Dažniausiai po vasarinių miežių išplaukėjimo 
(žieminiuose — anksčiau) ant lapų, viršutinėje pusėje, pasirodo šviesiai rudi, beveik oran- 
žiniai, smulkūs, iki 0,5 mm skersmens, spuogeliai — uredžiai su urediosporomis, kurtos, 
plyšus epidermiui, išsiveržia į išorę ir apkrečia kitus lapus (60 pav. a, b). Vėliau apatinėje 
lapų pusėje ir ant lapamakščių pradeda formuotis juodi, panašūs į taškelius teliai su telios- 
poromis. 

Liga pažeidžia žieminius ir vasarinius miežius, smulkiosios rūdys dažniausiai pradeda 
plisti augalams išplaukėjus — grūdo formavimosi tarpsniu. 


60 paveikslas. Smulkiųjų rūdžių požymiai ligos plitimo pradžioje (a) 
ir grybo vaisiakūniai — uredžiai ant miežių lapo (b) 

Ligos ciklas. P hordei žiemoja žieminių miežių želmenyse uredogrybiena. Vyrau- 
jant palankioms sąlygoms, vasaros metu išsivysto kelios urediosporų kartos. Sporas išne- 
šioja vėjas ir liga sparčiai plinta. 

Epidemiologija. Oro temperatūra nuo +15 iki +25 *C, lašelinė drėgmė ant lapų ir 
jautrios veislės daro palankią įtaką ligos plitimui. Atsėliuojant miežius arba kai žieminiai 
miežiai sėjami labai anksti, o vasarinių sėja vėlinama, rizika užsikrėsti smulkiosiomis rūdi- 
mis padidėja. Smarkiau rūdimis miežiai pažeidžiami gausiai azotu tręštuose pasėliuose. 

Prevencija ir apsauga. Rekomenduotina auginti atsparesnes ligai miežių veisles, 
vengti atsėliavimo (dėl savaime sudygusių pabirų) ir vasarinių bei žieminių miežių kaimy- 
nystės. Miežius sėti optimaliais sėjos terminais, naikinti savaime sudygusias grūdų pabiras, 
pasėlių nepertręšti azoto trąšomis. 

Pastebėjus pirmas rūdžių pustulas, rekomenduotina naudoti fungicidus. Smulkiosios 
rūdys miežių pasėliuose dažniausiai išplinta jau jiems išplaukėjus, todėl, purškiant fungic1- 
dais nuo kitų ligų, apsaugoma ir nuo rūdžių. 


Vainikuotosios rūdys 

Angl. Crown rust 

Sukėlėjas: Puccinia coronata Corda 

= Puccinia coronata f. sp. avenae P. Syd. £ Syd. 


Simptomai ir žalingumas. Vainikuotosios rūdys pažeidžia avižų lapus, o epi- 
demijų metais ir lapamakštes. Dažniausiai vainikuotųjų rūdžių požymiai pasimato avižoms 
išplaukėjus. Ant avižų lapų pasirodo ryškiai oranžinės, smulkios, iškilios, pailgos dėmelės 
(panašios į spuogelius). Šios 1-5 mm skersmens pūslelės (uredžiai) yra netolygiai išsibars- 
čiusios lapo paviršiuje (61 pav. a). Juos dengiantis epidermis plyšta, urediosporos, patekusios 
ant lapų, dygsta rasos lašelyje. Per vegetaciją išsivysto kelios urediosporų generacijos. Avižų 
pieninės brandos pabaigoje apie gelsvai rusvų vainikuotųjų rūdžių uredžius susiformuoja juo- 
di teliai, pilni teliosporų. 

Liga pažeidžia avižas ir kai kurias miglinių šeimos žoles. 

Ligos ciklas. Teliosporos žiemoja augalų liekanose, o pavasarį sudygusios sufor- 
muoja bazides su bazidiosporomis, kurios apkrečia augalus tarpininkus — šunobeles ar šal- 
tekšnius. Ant šių augalų viršutinės lapo pusės susidaro spermogoniai (rausvai rudos dė- 
mės, išmargintos tamsiais taškeliais). Apatinėje lapų pusėje ir ant jaunų ūglių išsivysto 
karputės — ecių telkiniai. Eciuose susidariusios eciosporos vėl apkrečia avižas. Šiltesnėmis 
žiemomis gali peržiemoti ir uredogrybiena ant savaime sudygusių avižų grūdų pabirų, tad 
apsieinama be augalų tarpininkų. 

61 paveikslas. Vainikuotųjų rūdžių sukėlėjo, grybo P. coronata vaisiakūniai — 
uredžiai, netolygiai išsibarstę avižų lapo paviršiuje (a), ir pažeistas avižų pasėlis (b) 


Epidemiologija. Vainikuotosios rūdys labiau išplinta vyraujant šiltiems orams 
(+10-25 *C). Kai dieną vyrauja saulėti ir vėjuoti orai (oro temperatūra +20—25 *C), o naktimis 
iškrenta gausios rasos, rūdys plinta ir vystosi labai sparčiai. Labiau nukenčia vėlyvos sėjos, 
gausiai azoto trąšomis patręštos, jautrių šiai ligai veislių avižos. 

Prevencija ir apsauga. Rekomenduotina pasirinkti nors dalinai atsparias ligai 
veisles, vengti atsėliavimo. Naikinti netoli avižų laukų augančius augalus — vainikuotųjų rūdžių 
tarpininkus (šaltekšnius ir šunobeles), laikytis avižų auginimo technologijos rekomendacijų. 
Ligai pradėjus plisti lauke, rekomenduojama naudoti fungicidus. 


Juodosios rūdys 
Angl. Stem rust 
Sukėlėjas: Puccinia graminis Pers. 


Simptomai ir žalingumas. Javuose juodosios rūdys pradeda plisti augalams 
išplaukėjus ir plinta iki brendimo. Juodosios rūdys pažeidžia stiebus, lapamakštes ir la- 
pus, varpžvynius, akuotus, net grūdus. Ant stiebų, lapamakščių ar lapų susidaro pailgi rudi 
dryžiai, pridengti epidermiu — grybo uredžiai, kuriems plyšus, išbyra urediosporos ir vėl 
užkrečia javus. Vėliau uredžių vietose susidaro juodi teliai su teliosporomis viduje. Ligos 
pažeisti stiebai ir lapai nudžiūsta. 

Pažeidžia žieminius ir vasarinius kviečius (f. sp. tritici), žieminius rugius (f. sp. seca- 
lis), žieminius ir vasarinius kvietrugius (f. sp. tritici ir f. sp. secalis), avižas (f. sp. avenae), 
žieminius ir vasarinius miežius (f. sp. hordei) bei miglinių šeimos žoles. Dažniausiai pažei- 
džia vėlyvos brandos veislių žieminius kviečius ir rugius. 

Ligos ciklas. Teliosporos žiemoja augalų liekanose, o pavasarį sudygusios sufor- 
muoja bazides. Bazidiasporės apkrečia augalus tarpininkus raugerškius, kur spermogonės 

suformuoja ecius, 0 jose susidariusios eciosporos apkrečia javus. Vegetacijos metu pasėlyje 
grybas plinta vėjo platinamomis urediosporomis (62 pav.). Vietoje uredžių ant pažeistų 
augalo dalių vėliau formuojasi teliai su teliosporomis, kuriomis ligos sukėlėjas ir žiemoja 
augalų liekanose. 

Šiltesnėmis žiemomis gali peržiemoti ir uredogrybiena ant žiemkenčių želmenų, nerei- 
kia augalų tarpininkų. 


62 paveikslas. Juodųjų rūdžių sukėlėjo, grybo P graminis vaisiakūniai — uredžiai. 
Jiems plyšus, išbyra urediosporos, kurios vėl užkrečia javus 


Epidemiologija. Saulėti ir šilti, su rasotomis naktimis orai skatina juodųjų rūdžių 
išplitimą. Liga plinta ankstyvaisiais augalų augimo tarpsniais, jei šalia javų lauko gausu 
augalų tarpininkų — raugerškių. Nuo žieminių javų liga lengvai plinta ant tos pačios rūšies 
vasarinių javų. 

Prevencija ir apsauga. Rekomenduotina auginti atsparesnes ligai javų veisles, 
vengti atsėliavimo. Svarbu išnaikinti ir augalus tarpininkus, augančius šalia lauko. Ligai 
labai plintant, rekomenduojama naudoti fungicidus. 


Miglinių šeimos žolių rūdys 

Angl. Yellow rust, Brown rust, Stem rust, Crown rust, Rust 
Sukėlėjai: Puccinia striiformis West (geltonosios rūdys), 

P recondita Desm. (rudosios rūdys) 

P graminis Pers. (juodosios rūdys) 

P coronata var. avenae MW. P. Fraser et Ledingham 

= P coronifera Kleb. (vainikuotosios rūdys) 

Uromyces agrostidis (Gonz. Frag.) A. L. Guyot, U. alopecuri Seym., 

U. dactylidis G. HA. Otth = U. festucae Syd. A P. Syd. = U. poae Rabenh. 


Simptomai ir žalingumas. Varpinių žolių rūdys pažeidžia lapus, lapamakštes, 
stiebus ir šluoteles (63 pav.). Ant pažeistų augalų dalių paviršiaus susidaro eilėmis geltonos 

(geltonosios rūdys), raudos (juodosios rūdys) spalvos ar pakrikai išsidėsčiusios (rudosios 
ar vainikuotosios rūdys) rudos arba geltonos praplyštančios pūslelės — grybo uredžiai, ku- 
riuose formuojasi urediosporos. Vėliau uredžių vietose lapų apatinėje pusėje susiformuoja 
smulkūs poepiderminiai rudi (geltonosios) ar juodi (rudosios rūdys) teliai su teliosporomis 
viduje. Juodųjų rūdžių teliai sudaro juodus dryžius ant stiebų, vainikuotųjų rūdžių teliai — 
tamsiai rudi, išsidėstę žiedu apie uredosorą. Teliosporos gali dygti tuoj pat arba peržiemo- 
jusios. 

Rūdims jautresnės pievinės ir pelkinės miglės, tikrieji eraičinai ir daugiametės svidrės. 
Liga smarkiau išplinta ir žalingesnė žolių sėjos metais ir jų atoluose, mažiau — mišriuose 
žolynuose. 


63 paveikslas. Rūdžių pustulos ant miglinių šeimos žolių lapų 


Ligos ciklas. Varpinių augalų rūdžių sukėlėjai prisitaikę tik prie vienos kurios au- 
galų rūšies, todėl ant skirtingų žolių rūšių parazituoja kita sukėlėjų rūšis arba tam tikra jų 
forma (f. sp.). Ligą sukeliantys grybai žiemoja ant augalų. Dauguma rūdžių sukėlėjų eci- 
džių tarpsnį pereina ant augalų tarpininkų, P. graminis — ant raugerškių, P recondita — ant 
vingrių, P caronata — ant šunobelių ir šaltekšnių, Uromyces spp. — ant karpažolių, nors 
gali žiemoti ir uredostadijoje. Tik P striiformis visus vystymosi tarpsnius pereina ant pa- 
grindinio augalo šeimininko. Nuo augalų tarpininkų pavasarį pasklidusios eciosporos yra 
pirminis rūdžių infekcijos šaltinis. Vegetacijos metu grybai plinta urediosporomis, kurias 
išnešioja vėjas. 

Epidemiologija. Geltonųjų rūdžių plitimui palankūs vėsūs ir lietingi orai. Šiltu oru, 
ypač nusistovėjus šiltiems orams su rasotomis naktimis, plinta rudosios, juodosios ir vai- 
nikuotosios rūdys. 

Prevencija ir apsauga. Auginti atsparias rūdims žolių veisles. Šalinti rūdžių 
sukėlėjų augalus tarpininkus, augančius šalia sėklinių pasėlių. Žolynų įrengimui naudoti 
mišinius iš keletos rūšių žolių, — mišiniuose sąlygos rūdims plisti mažiau palankios. Esant 
būtinumui sėkliniuose pasėliuose naudoti fungicidus. 

Lapų septoriozė 

Angl. Septoria leaf blotch (Septoria tritici leaf blotch, Stagonospora leaf blotch, Stago- 
nospora nodorum leaf blotch, Septoria / Stagonospora leaf spot) 

Sukėlėjai: Phaeosphaeria nodorum (E. Mill.) Hedjar. 

= Leptosphaeria nodorum E. Mill. 

(anamorfa Stagonospora nodorum (Berk.) E. Castell. 41 Germano 

= Septoria nodorum (Berk.) Berk.) 

Mycosphaerella graminicola (Fuckel) J. Schrėt 

(anamorfa Septoria tritici Berk. £4 M. A. Curtis) 


Simptomai ir žalingumas. Grybo M. graminicola sukeliamos septoriozės po- 
žymiai išryškėja ant apatinių lapų vėlai rudenį arba anksti pavasarį. Ant lapų, ypač ant 
tų, kurie liečiasi su dirva, atsiranda neryškių, vandeningų, nedidelių dėmelių. Ilgainiui jos 
didėja ir virsta ištįsusiomis, netaisyklingo stačiakampio formos rusvomis ar rudomis dėmė- 
mis, jų centras pašviesėja, įgauna pilkai baltą spalvą (64 pav.). Dėmėse plika akimi matomi 
juodi taškeliai — grybo piknidžiai. Jie dažniausiai būna išsidėstę pagal gyslas ir ypač išryš- 
kėja po lietaus arba rytais, kada ant augalų dar yra rasa. Grybas M. graminicola išplinta 
ankstesniais augalų augimo tarpsniais nei P nodorum. 

Išplitus grybui P nodorum, ant lapų pradžioje susidaro smulkios dėmelės, jos sparčiai 
didėja įgaudamos elipsės formą, pasidaro rusvos spalvos, aplink dėmę susidaro geltonas 
apvadas. Senstančiose dėmėse susiformuoja labai smulkūs šviesiai rudi taškeliai — grybo 
piknidžiai. Jie plika akimi sunkiai įžiūrimi. 


64 paveikslas. Grybų P nodorum (a) ir M. graminicola (b) 
sukeltos septoriozės dėmės ant kviečių lapų 


Ligai plintant, dėmės apima didesnę lapų dalį ir juos nudžiovina. Lapų septoriozės, ypač 
sukeliamos P n0odorum, požymius labai lengva sumaišyti su kviečių dryžligės požymiais. 
Smulkūs, tik per didinamąją lupą įžiūrimi, piknidžiai dėmelėse yra vienas iš skiriamųjų 
bruožų. Lapų septoriozės dėmės yra daugiau pailgos ir neapribotos geltonu apvadu, kaip 
kad kviečių dryžligės dėmės. 

Lapų septoriozei jautrūs žieminiai ir vasariniai kviečiai, žieminiai ir vasariniai kvietru- 
giai. 

Ligos ciklas. Abu lapų septoriozę sukeliantys grybai žiemoja augalų liekanose, 
želmenyse, o P nodorum — ir sėklose. Pirminės infekcijos šaltiniai yra su vėju plintančios 
askosporos, susiformavusios pseudoteciuose ant pernykščių šiaudų liekanų, ir piknosporos, 
plintančios nuo augalų liekanų ir želmenų. Pirmiausia užkrečiami apatiniai lapai, o nuo jų 
ir aukštesnio ardo lapai. Vegetacijos metu grybas plinta piknosporomis. 

Epidemiologija. Liga plinta vyraujant lietingiems, vėjuotiems orams. Labai palan- 
kios sąlygos susidaro, kai pasėlyje nuolat laikosi drėgmė. Grybui M. graminicola optimali 
oro temperatūra yra apie +15-20 *C, grybas P nodorum plinta kiek šiltesniu oru, kai tem- 
peratūra yra +20—25 *C. Atsėliuojant kviečius ir kvietrugius bei sėjant juos į ražienas, labai 
padidėja ligos išplitimo rizika. Sausu oru infekcijos plitimas sustoja. Augalų liekanose ligos 
sukėlėjai išlieka gyvybingi 2—3 metus. 

Prevencija ir apsauga. Prevencinės priemonės nuo lapų septoriozės yra tinkama 
sėjomaina ir gilus ražienų bei šiaudų liekanų užarimas, atsparių ligai veislių auginimas. 
Sėklą rekomenduojama beicuoti, vegetacijos metu naudoti veiksmingus fungicidus. 


Miežių septoriozė 

Angl. Septoria speckled leaf blotch (Septoria leaf blotch, Stagonospora blotch) 
Sukėlėjai: Septoria passerinii Sacc., 

Phaeosphaeria nodorum (E. Mūll.) Hedjar. 

= Leptosphaeria nodorum E. Mill. 

(anamorfa Stagonospora nodorum (Berk.) E. Castell. 4 Germano 
= Septoria nodorum (Berk.) Berk.), 

Phaeosphaeria avenaria f. sp. triticae Schoemaker A C. E. Babc. 
= Leptosphaeria avenaria f. sp. triticea T. W. Johnson) 

(anamorfa Stagonospora avenae f. sp. triticae Bisset 

= Septoria avenae f. sp. triticea J. Johnson) 


Simptomai ir žalingumas. Visi trys grybai, ligos sukėlėjai, pažeidžia miežių 
lapus, lapamakštes, o P nodorum ir varpažvynius bei akuotus. Septoriozė dažniausiai pra- 
deda plisti miežiams išplaukėjus. Ant grybų S. passerini ir P. avenaria pažeistų lapų išryš- 
kėja pilkšvai žalios, vėliau šviesiai rusvos įvairaus dydžio dėmės. S. passerini sukeltai lapų 
septoriozei būdingos ilgos, linijiškos, lygiagrečios lapų gysloms ir jų apribotos dėmės (65 
pav. a). Grybo P avenaria sukeltos lapų septoriozės dėmės yra be aiškių kraštų. Geltonai 
ruda dėmė išplinta ant lapo lapalakščio ir ant lapamakštės, susilieja ir gali apimti didelę dalį 
lapo ploto. Grybo P nodorum sukeltai lapų septoriozei ant miežių lapų būdingos ovalios ar 
lęšio formos, 1-2 cm ilgio, raudonai rudos dėmės (65 pav. b). Aplink dėmę lapo audiniai 
pagelsta, dėmė didėja lapų gyslų kryptimi. Miežių septoriozės pažeidimų vietose dėmėms 
senstant išryškėja tamsiai juodi taškeliai — piknidžiai. Ligai plintant, dėmės susilieja, lapai 
anksti nudžiūsta. 

Pažeidžia žieminius ir vasarinius miežius, ypač paplitusi atsėliuotuose pasėliuose ir laukuo- 
se, kur taikomas minimalus dirvos dirbimas. Anksti nudžiūvus lapams, susmulkėja grūdai. 

a b 
65 paveikslas. Grybų S. passerini (a) ir P nodorum (b) 
sukeltos septoriozės dėmės ant miežių lapų 


Ligos ciklas. Miežių septoriozę sukeliantys grybai žiemoja augalų liekanose, žel- 
menyse, ant sudygusių grūdų pabirų. P. nodorum plinta su sėkla. Želmenyse sukėlėjai išgy- 
vena grybiena ar piknidžiuose, o augalų liekanose — grybo pseudoteciuose ir piknidžiuose. 
Pirminės infekcijos šaltiniai yra su vėju plintančios askosporos, susiformavusios pseudo- 
teciuose ant pernykščių šiaudų liekanų, ir piknosporos, plintančios nuo augalų liekanų ir 
želmenų. 

Dirvos paviršiuje esančiose augalų liekanose grybai išlieka gyvybingi iki 3 metų. Gry- 
bai vegetacijos metu plinta piknosporomis. 

Epidemiologija. Liga plinta vyraujant lietingiems, vėjuotiems orams. Labai pa- 
lankios sąlygos susidaro, kai pasėlyje nuolat laikosi drėgmė. Grybams S. passerini 1 P 
avenaria palanki oro temperatūra +11-18 *C, o P nodorum plinta šiltesniu oru, kai oro 
temperatūra yra +20-25 *C. Sausu oru infekcijos procesas sustoja. 

Prevencija ir apsauga. Taikyti tinkamą sėjomainą, vengti atsėliavimo, auginti 
septoriozei atsparesnių veislių miežius, naikinti sudygusias pabiras, beicuoti sėklą. Pastebė- 
jus pirmus septoriozės požymius, ypač jautrių veislių pasėlyje, reikia purkšti fungicidais. 


Rinchosporiozė 
Angl. Scald (Leaf blotch of barley) 
Sukėlėjas: Rhynchosporium secalis (Oudem.) Davis 


Simptomai ir žalingumas. Javuose rinchosporiozė plinta nuo bamblėjimo 
tarpsnio iki vaškinės brandos. Rinchosporiozė pažeidžia koleoptilę, lapus, lapamakštę, var- 
pažvynius, akuotus. Ant lapų ar lapamakščių atsiranda aiškiai rudai apriboti, balkšvai ar 
žalsvai pilki pažeidimai, kurie vėliau įgauna vandeningą išvaizdą. Dėmės yra ovalios ar 
šviesėja (66 pav. a, b). Dėmės ant miežių lapų ryškiai rudai apribotos, ant rugių ir kvietrugių 
apribotos ne taip ryškiai. 

Pažeidžia žieminius ir vasarinius miežius, žieminius rugius, žieminius ir vasarinius kviet- 
rugius (veisles, kuriose vyrauja rugio genotipas) bei miglinių šeimos žoles. 

a 


66 paveikslas. Rinchosporiozės simptomai ant miežių lapų — ryškiai apribotos, 
vandeningos dėmės (a, b) ir šios ligos pažeistas miežių pasėlis (c) 


Ligos ciklas. Rinchosporiozę sukeliantis grybas žiemoja ant augalų liekanų, nuo 
kurių pavasarį sporas lietaus purslai perneša ant javų želmenų. R. secalis gali plisti ir per 
užsikrėtusią sėklą. Ligos užkratą platina tik lietaus lašai, su vėju sporos neplinta. Lietaus ar 
rasos lašas, tekėdamas per lapą, surenka konidijas ir dažnai užsilaiko lapo priaugimo prie 
stiebo vietose, o krisdamas perneša užkratą ir ant kitų lapų, todėl dėmės dažnai atsiranda 
lapo pažastyje per visą lapo plotį. Taip viena dėmė gali sutrikdyti lapo medžiagų apykaitą 
ir jį nudžiovinti. 

Epidemiologija. Rinchosporiozei plisti palankūs vidutiniškai šilti ir lietingi orai. 
Drėgmė yra esminis ligos infekcijos veiksnys, kadangi sporos plinta tik su lietaus purslais. 
Pasėliuose rinchosporiozė pradeda plisti gana ankstyvais augalų augimo tarpsniais, nes li- 
gos sukėlėjas gali parazituoti ir žemesnėje temperatūroje, tačiau ligos latentinis periodas 
žemoje temperatūroje yra gerokai ilgesnis nei aukštesnėje. Lašelio arba aukštesnio nei 95 
proc. santykinio oro drėgnio dviejų valandų trukmė ant lapų yra būtina, kad augalas apsi- 
krėstų rinchosporioze. Atsėliavimas skatina ligos plitimą. 

Prevencija ir apsauga. Rekomenduotina auginti atsparesnes rinchosporiozei 
javų veisles, vengti atsėliavimo. Svarbu gerai užarti ražienas, sunaikinti pabiras bei varpi- 
nes piktžoles, vegetacijos metu naudotini fungicidai. 


Ramularija 

Angl. Ramularia leaf spot 

Sukėlėjas: Ramularia collo-cygni B. Sutton £ J. M. Waller 
= Ophiocladium hordei Cavara 

= Ovularia hordei (Cavara) R. Sprague 

= Ramularia hordeicola U. Braun 


Simptomai ir žalingumas. Ramularijos pirmus požymius ant lapų galima pa- 
matyti miežių krūmijimosi metu — bamblėjimo pradžioje. Ant apatinių lapų susidaro apva- 
lios ar ovalios dėmės. Jos nėra apribotos lapų gyslų, yra didesnės (apie 1 mm skersmens) 
nei vėlesniais tarpsniais išryškėjančios dėmės. Šie ramularijos pažeidimai lieka ant apatinių 

lapų. Aktyvaus augalo augimo metu ramularijos požymiai beveik neišryškėja. Liga intensy- 
viau pradeda plisti ant viršutinių lapų miežiams išplaukėjus. Pirmiausia pasimato punktyrinės 
šviesios dėmelės, kurios vėliau pereina į tamsiai rudas ar beveik juodas nedideles dėmes 
(67 pav.). Būdingos ramularijai dėmės yra 1-3 mm ilgio ir 0,5 mm pločio, aiškiai apribotos 
lapo gyslų. Jų dydis priklauso nuo ligos intensyvumo bei auginamos veislės jautrumo. Dėl 
grybo išskiriamų toksinų aplink dėmes lapų gyslų kryptimi formuojasi chlorozės (blyškus 
pageltimas). Nesant smarkaus užsikrėtimo, dėmės ant lapo išsidėsto viena nuo kitos didesniu 
atstumu, būna būdingo dydžio. Kai liga labai išplinta, ant lapų būna daug mažų (0,2-0,4 mm 
skersmens) ramularijos dėmelių ir jos susilieja į dideles tamsias dėmes. Dėmės gali apimti 
visą lapo plotą. Ant viršutinio lapo lapalakščio ramularijos dėmės išsidėsto gana tolygiai, o 
ant apatinių — ties lapų sulinkimu. Ramularijai gausiai išplitus, pradedant nuo dėmių, lapai 
gelsta, o vėliau ir visai nudžiūsta. Ši liga taip pat pažeidžia stiebus, lapamakštes, akuotus. 

Ramulariją gana sunku plika akimi atskirti nuo kitų miežių lapų ligų (rudadėmės dryž- 
ligės, dėmės tipo tinkliškosios dryžligės, augalo reakcijos į miltligės atsparumo geną Mlo) 
ir lapų fiziologinių dėmių. Tiksliausiai liga nustatoma laboratorijoje pagal konidijoforus ir 
konidijas. 

Pažeidžia žieminius ir vasarinius miežius. 


67 paveikslas. Ramularijos požymiai ant atskirų miežių lapų (a) ir miežių pasėlyje (b) 


Ligos ciklas. Ligos sukėlėjas, grybas R. collo — cygni, kaip saprotrofas gyvena ant 
sunykusių augalų, kaip parazitas — ant įvairių miglinių šeimos augalų. Manoma, kad pir- 
minis užkratas į miežių pasėlius patenka nuo laukinių žolių bei savaime sudygusių grūdų 
pabirų. Randama ligos sukėlėjo ir ant sėklų, tačiau ligos plitimo su sėkla galimybės kol kas 
nėra aiškios. 

Epidemiologija. Gausios rasos nakties metu yra vienas iš svarbiausių aplinkos 
veiksnių ramularijai plisti, nes ligos sukėlėjo sporoms dygti būtina drėgmė lapo paviršiuje. 
Tose lapo vietose, kur kaupiasi rasos lašeliai, ligos pažeidimas būna didžiausias. Ligai plisti 
optimali +23—25 *C oro temperatūra. Miežių veislių jautrumas ramularijai gali labai skirtis, 
tačiau visiškai atsparių veislių nėra. 

Prevencija ir apsauga. Svarbi profilaktinė priemonė nuo ramularijos yra mažiau 
jautrių šiai ligai veislių auginimas. Apsaugai nuo šios ligos rekomenduojama naudoti fun- 
gicidus vamzdelėjimo pabaigoje ar net plaukėjimo metu. 

Juostuotoji dryžligė 

Angl. Barley stripe 

Sukėlėjas: Pyrenophora graminea S. Ito £ Kurib. 
(anamorfa Drechslera graminea (Rabenh. ex Schltdl.) Ito (71 
= Helminthosporium gramineum Rabenh. ex Schltdl.) 


Simptomai ir žalingumas. Juostuotoji dryžligė pažeidžia miežių daigų ir suau- 
gusių augalų lapus, grūdus. Pirmi ligos požymiai gali būti matomi jau ant pirmo, antro ar 
trečio daigo lapelio ir vėliau išplisti ant kitų lapų. Ant naujai pasirodžiusių lapų, dažniausiai 
ant lapamakštės ar lapo pagrindo, pasimato geltonas dryžis. Šis dryžis palaipsniui ištįsta 
per visą lapo ilgį ir lapo audiniai toje vietoje greitai žūsta (68 pav. a, b, c). Paskui dryžiai 
palaipsniui susilieja ir lapas tose vietose sudžiūsta. Žuvus audiniams, atsiranda įtrūkimų. 
Ligoti augalai yra skurdūs. Plaukėjimo metu viršutinis lapas dažnai būna rusvas. 

Žalinga žieminiams ir vasariniams miežiams. Ligoti augalai skursta. Smarkiai ligos pa- 
žeisti augalai gali neišplaukėti arba išplaukėjusios varpos gali būti deformuotos. Grūdai 
tokiose varpose yra neišsivystę arba labai susiraukšlėję, parudavę. 


c 
68 paveikslas. Juostuotosios dryžligės skiriamasis požymis — per visą lapo ilgį ištįsęs 
dryžis (b). Dryžių vietose lapas sudžiūsta (a, c) 


Ligos ciklas. Grybas plinta su sėkla, grybienos pavidalu išgyvena grūdo paviršiu- 
je. Infekcija įvyksta dygimo metu nuo koleoptilės prasikalimo iš sėklos iki daigas išlenda į 
dirvos paviršių. Grybas sistemiškai plinta į intensyviai augančias augalo dalis. Plaukėjimo 
metu vyraujant drėgniems orams, ligos pažeistose vietose formuojasi konidijos, kurias vėjas 
išnešioja ant gretimų varpų. Konidijos sudygsta, grybiena auga tik grūdo paviršiuje, į gemalą 
nepatenka. Grūdai užsikrečia nuo plaukėjimo iki vaškinės brandos pabaigos, tačiau intensy- 
viausiai — pieninės brandos pradžioje. 

Epidemiologija. Kai miežių dygimo metu vyrauja drėgni ir vėsūs orai, susidaro 
palankios sąlygos infekcijai vystytis. Palankiausia, kai dirvos temperatūra yra apie +12 *C 
ir dirva yra vidutinio drėgnumo. Grūdų užsikrėtimui nuo lapų (nuo grūdo užsimezgimo iki 
kietosios brandos) palankus didelis santykinis oro drėgnis, o oro temperatūra nėra tokia 
reikšminga, ji gali svyruoti nuo +10 iki +30 *C. 

Prevencija ir apsauga. Pagrindinės profilaktinės priemonės — sėti sveiką sėklą op- 
timaliais terminais, sudaryti palankias sąlygas miežiams sudygti ir jauniems augalams vystytis. 
Auginti mažiau jautrių šiai ligai veislių miežius. Sėklą prieš sėją rekomenduojama beicuoti. 


Tinkliškoji dryžligė 

Angl. Net blotch 

Sukėlėjas: Pyrenophora teres Drechsler 
(anamorfa Drechslera teres (Sacc.) Schoemaker 
= Helminthosporium teres Sacc.) 


Simptomai ir žalingumas. Liga pažeidžia lapus, lapamakštes, stiebus, grūdus. 
Galimi du tinkliškosios dryžligės tipai — tinklo ir dėmės (69 pav. a, b). Tinkliškosios tinklo 
tipo dryžligės atveju ant lapų susidaro išilginiai ir skersiniai brūkšneliai (arba dėmelės), ku- 
rie greitai didėja ir sudaro siaurų, tamsiai rudų skersinių ir išilginių dryželių tinklo formos 
raštą. Pažeista lapo dalis paruduoja, su dėme besiribojantys lapo audiniai šviesėja, žalsvai 
vandeningame fone susiformuoja tamsiai rudas, aiškiai išreikšto tinklo formos pažeidimas. 
Pažeisti lapai anksti nudžiūsta. 

Dėmės tipo tinkliškoji dryžligė dažnesnė ant lapų, nors gali pažeisti ir lapamakštes. Ant 
užsikrėtusių augalų lapų išryškėja mažos, apvalios ar šiek tiek pailgos (elipsės formos) dė- 
melės, kurias supa įvairaus pločio chlorozės. Tinklo dėmėse nėra. Dėmės tipo tinkliškosios 
dryžligės dėmelių diametras gali siekti iki 6 mm. Senesni lapai jautresni ligai nei jauni. 

Liga pažeidžia žieminius ir vasarinius miežius. Ypač gali nukentėti jautrių šiai ligai 
veislių miežiai. 


a b 
69 paveikslas. Tinkliškosios dryžligės požymiai ant miežių lapų: dėmės tipo (a) 
ir tinklo tipo (b) 


Ligos ciklas. Grybas žiemoja ant sėklų arba augalų liekanų, kur išlieka gyvybin- 
gas apie 2 metus. Pavasarį vyraujant drėgniems orams, formuojasi askosporos, jas išnešio- 
ja vėjas ir lietus nedideliais atstumais ir užkrečia jaunus augalus. Pažeistose lapų vietose 
formuojasi antrinės infekcijos sporos — konidijos, jos su vėju išplatinamos kaip antrinis 
užkratas gana dideliais atstumais ir infekcija gali patekti į gretimus laukus. Miežių auga- 
lams senstant, grybas įauga į stiebus kaip saprotrofas. Po derliaus nuėmimo grybas lieka 
šiauduose bei ražienose iki jie suyra. Jeigu miežiams išplaukėjus vyrauja lietingi, drėgni 

orai, P teres grybu užsikrečia ir miežių grūdai. Tokius grūdus naudojant sėklai, padidėja 
tikimybė užsikrėsti augalams ankstyvais vystymosi tarpsniais net ir nesant pradinės infek- 
cijos nuo augalų liekanų. 

Epidemiologija. Daigų užsikrėtimas tinkliškąja dryžlige nuo sėklų vyksta esant 
oro temperatūrai +10—15 *C. Labai palankios sąlygos infekcijai vegetacijos metu susidaro 
vyraujant drėgniems, lietingiems ir šiltiems orams (temperatūra apie +20 *C). Ligos išpliti- 
mo rizika padidėja atsėliuojant miežius, ypač taikant supaprastintą žemės dirbimą ir sėjant 
į ražienas. 

Prevencija ir apsauga. Profilaktinės priemonės nuo rudadėmės dryžligės yra 
tinkama sėjomaina, sveika sėkla, atsparių šiai ligai miežių veislių auginimas, ligotų augalų 
liekanų kokybiškas užarimas. Vengti sėjos į ražienas, ligotų pasėlių kaimynystės. Reko- 
menduojama beicuoti sėklą, o vegetacijos metu nuo dryžligės pasėlius apsaugoti efekty- 
viais fungicidais. 


Rudadėmė dryžligė 

Angl. Spot blotch 

Sukėlėjas: Cochliobolus sativus (S. Ito 6 Kurib.) Drechsler ex Dastur 
(anamorfa Drechslera sorokiniana (Sacc.) Subram. ė B. L. Jain 

= Bipolaris sorokiniana (Sacc.) Shoemaker 

= Helminthosporium sativum Pammel, C. M. King £ Bakke) 


Simptomai ir žalingumas. Liga pažeidžia miežių pašaknį (žr. Pašaknio ligos), 
daigų ir suaugusių augalų lapus ir lapamakštes, varpas, grūdus. Ant miežių lapų ir lapa- 
makščių susiformuoja rudos, pailgos dėmės su aiškiu apvadu (70 pav. a, b). Jų dydis būna 
įvairus. Aplink atskiras dėmes gali susidaryti chlorozės, t. y. lapo audiniai gali pagelsti. 
Pirmiausia dėmės išplinta apatinėje lapo dalyje, vėliau — po visą lapalakštį. Senesnės dėmės 
įgauna gelsvai žalią spalvą. Smarkiai išplitusi liga gali visiškai nudžiovinti lapus. Mažos 
rudos ar tamsiai rudos dėmelės bei iššviesėjimai gali išryškėti ir ant varpų (70 pav. c). Pa- 
žeistų grūdų luobelė patamsėja ties grūdo priaugimo vieta. 


a b 


70 paveikslas. Rudadėmės dryžligės pažeidimai ant lapų labai panašūs į dėmės tipo tinkliško- 
sios dryžligės ir ramularijos pažeidimus (a, b), sukėlėją galima nustatyti tik mikroskopuojant 
laboratorijoje pagal konidijas. Ligos požymiai ant varpų (c) 

Rudadėmės dryžligės pažeidimai ant lapų labai panašūs į dėmės tipo tinkliškosios dryž- 
ligės ir ramularijos pažeidimus, todėl lauke plika akimi nustatyti tikrąją ligą beveik neįma- 
noma. Sukėlėją galima nustatyti tik mikroskopuojant laboratorijoje pagal konidijas. 

Pažeidžia žieminius ir vasarinius miežius, rečiau kviečius. Ligai smarkiai išplitus 
ankstyvais augalų augimo tarpsniais, miežiai gali neišplaukėti. Auginant jautrių rudadėmei 
dryžligei veislių miežius, liga derlių gali sumažinti iš esmės. 

Ligos ciklas. Grybas C. sativus žiemoja miežių šiaudų liekanose ir ražienose, dir- 
voje ir ant sėklos. Pirminis infekcijos šaltinis yra pavasarį ant augalų liekanų susiformavu- 
sios grybo sporos. Jos išplinta su vėju ir lietumi. Miežių daigai gali užsikrėsti nuo infekci- 
jos, esančios ant sėklos, arba dirvoje. Palankiomis sąlygomis formuojasi naujos konidijos, 
naujos dėmės ir liga sparčiai plinta. Konidijos, kaip antrinis užkratas, vėjo yra pernešamos 
ir į kaimyninius laukus. 

Epidemiologija. Vyraujantys drėgni orai bei oro temperatūra +20 *C ir aukštesnė 
yra palankūs ligai plisti. Tankiuose pasėliuose susidaro geros sąlygos dėl susidariusio pa- 
lankaus mikroklimato ir didesnės drėgmės. 

Prevencija ir apsauga. Profilaktinės priemonės nuo rudadėmės dryžligės yra 
tinkama sėjomaina, sveika sėkla, atsparių šiai ligai miežių veislių auginimas, ligotų augalų 
liekanų kokybiškas užarimas. Vengti sėjos į ražienas, ligotų pasėlių kaimynystės. Reko- 
menduojama beicuoti sėklą, o vegetacijos metu nuo dryžligės pasėlius apsaugoti efekty- 
viais fungicidais. 


Avižų dryžligė 

Angl. Leaf blotch (Helminthosporium leaf spot on oats) 
Sukėlėjas: Pyrenophora chaetomioides Speg. 

( anamorfa Helminthosporium avenae Eidam 

= Drechslera avenae (Eidam) Scharif) 


Simptomai ir žalingumas. Dryžligė pažeidžia avižų daigus, lapus, stiebus, 
varpažvynius, grūdus. Ant sudygusių daigų pirmųjų lapelių matomos rudos dėmės arba 
dryžiai. Vėliau ant pažeistų lapų susiformavusios konidijos apkrečia viršutinius lapus ir 
šluoteles bei grūdus. Ant lapų atsiranda pailgų, siaurų, rausvai rudų, lapo gyslų apribotų 
dėmių (71 pav.). Drėgnu metu jų paviršius apsitraukia žalsvai rusvomis apnašomis. Pažeisti 
lapai greičiau nudžiūsta. Užsikrėtus avižų šluotelėms, grybas patenka į grūdą supantį lukštą 
arba įsiskverbia tiesiai į grūdo luobelę. Grūdų užsikrėtimui palankiausias pieninės brandos 
tarpsnis. Pažeistų grūdų pagrindas ties šluotelės stagarėliu patamsėja. Pažeistose šluotelėse 
dalis varpelių nukrenta, likusiose užauga smulkūs, ligoti grūdai. 

Jautrios ligai avižos. Nepalankiomis dygimo sąlygomis užkrėsti daigai gali žūti nepa- 
siekę dirvos paviršiaus. 

Ligos ciklas. Avižų dryžligės sukėlėjas žiemoja konidijomis ir grybiena ant augalų 
liekanų ir ražienų. Ant šiaudų liekanų formuoja ir pseudotecius. Tačiau P chametomioides 
yra dažniau su sėkla plintantis grybas. Sandėliavimo metu grybas grūduose būna ramybės 
būsenos ir gali išlikti gyvybingas iki 7—10 metų. Avižų dygimo metu sėklos luobelėje iš- 
silaikiusi grybiena pradeda augti ir užkrečia besikalantį daigelį, jis gali žūti. Grybas plinta 

aukšliasporėmis ir konidijomis. Vegetacijos metu pažeidimų vietose formuojasi konidijos, 
kurios apkrečia viršutinius lapus ir šluoteles bei grūdus. 


71 paveikslas. Avižų dryžligės požymiai ant avižų lapų 


Epidemiologija. Ligai plisti palankūs lietingi ir šilti orai. Ligos sukėlėjas inten- 
syviausiai vystosi esant +18—24 *C temperatūrai ir didesniam nei 96 proc. santykiniam 
oro drėgniui. Sėjant užsikrėtusią grybu P. chametomioides sėklą, auginant jautrių veislių 
avižas, ligos išplitimo rizika labai padidėja. 

Prevencija ir apsauga. Profilaktinės priemonės nuo avižų dryžligės yra tinkama 
sėjomaina, sveika sėkla, atsparių šiai ligai avižų veislių auginimas, ligotų augalų liekanų 
kokybiškas užarimas. Rekomenduojama beicuoti sėklą, o vegetacijos metu nuo dryžligės 
pasėlius apsaugoti fungicidais. 


Kviečių dryžligė 

Angl. Tan spot (Yellow spot) 

Sukėlėjas: Pyrenophora tritici-repentis (Died.) Drechsler 
= P trichostoma (Fr.) Sacc. 

(anamorfa Drechslera tritici-repentis (Died.) Shoemaker 

= Helminthosporium tritici-repentis Died.) 


Simptomai ir žalingumas. Liga dažniausiai pažeidžia lapus, tačiau sukėlėjas 
randamas ir ant stiebų, varpų ir grūdų. Būdingas požymis — pažeidimo vietoje išryškėja ryš- 
kiu geltonu apvadu apribotos įvairaus dydžio gelsvai rudos pailgos ar rombo formos dėmės, 
kurių centre yra tamsiai ruda dėmelė. Ši tamsi dėmelė labai gerai matoma žiūrint į pažeistą 
lapą prieš saulės šviesą. Kol lapai yra jauni ir aktyviai auga, dėmės išlieka mažos. Prasidėjus 
augalų brendimui, dėmės didėja, susilieja, ant lapų susidaro įvairaus dydžio žuvusių audinių 
dėmių (72 pav.). Ligai išplitus, javų pasėlis, stebint iš toli, atrodo gelsvas. Dėmėse formuojasi 
grybo konidijos. Kai pasėlyje grūdo formavimosi metu gausu ligotų augalų ir vyrauja drėgni 
bei šilti orai, užsikrečia ir grūdai. 

Pažeidžia žieminius ir vasarinius kviečius, žieminius ir vasarinius kvietrugius bei dau- 
gelį kitų miglinių šeimos augalų. Jaunų augalų lapai kviečių dryžligei mažiau jautrūs nei 
bręstančių augalų lapai. 

72 paveikslas. Kviečių dryžligei būdingas požymis — pažeidimo vietoje išryškėja 
geltonu apvadu apribotos įvairaus dydžio gelsvai rudos pailgos ar rombo formos dėmės, 
kurių centre yra tamsiai ruda dėmelė 


Ligos ciklas. Kviečių dryžligės sukėlėjas žiemoja šiaudų ir ražienų liekanose gry- 
bo vaisiakūniuose — pseudoteciuose, taip pat sėklose, želmenyse ar savaime sudygusiose 
pabirose, miglinių šeimos žolėse. Pirminė infekcija pavasarį įvyksta askosporomis, kurios 
sklinda tik nedideliais atstumais. Vegetacijos metu ligos pažeistose dėmėse formuojasi gry- 
bo konidijos ir jų dauginimasis palankiomis meteorologinėmis sąlygomis yra labai spartus. 
Konidijos vėjo yra pernešamos didesniais atstumais nei askosporos, todėl liga išplinta ir 
gretimuose laukuose. 

Epidemiologija. Pavasarį askosporoms išsilaisvinti būtina lašelinė drėgmė ir 
oro temperatūra apie +15 *C. Konidijos sparčiausiai dauginasi, kai oro temperatūra yra 
+20-25 “C, santykinis oro drėgnis didesnis kaip 95 proc. Vyraujant lietingiems ir šiltiems 
orams, ligos latentinis periodas tetrunka 6 ar 7, o kartais tik 3 ar 4 dienas, todėl kviečių 
dryžligė gali labai sparčiai plisti. Tankiuose pasėliuose, kur ilgiau išsilaiko drėgmė, susida- 
ro palankesnis mikroklimatas ligai vystytis. 

Prevencija ir apsauga. Profilaktinės priemonės nuo dryžligės yra tinkama sėjo- 
maina, atsparių veislių auginimas, sudygusių grūdų pabirų naikinimas. Rekomenduojama 
vengti supaprastinto žemės dirbimo ir sėjos į ražienas. Norint apsaugoti augalus nuo šios 
ligos, vegetacijos metu rekomenduojama naudoti veiksmingus fungicidus. 


Kukurūzų dryžligė (rudoji dėmėtligė) 

Angl. Northern leaf blight (maize leaf blight) 

Sukėlėjas: Setosphaeria turcica (Luttr.) K. J. Leonard £ Suggs 
= Trichometasphaeria turcica Luttr. 

(anamorfa Drechslera turcica (Pass.) (Subram. £: B. L. Jain) 

= Bipolaris turcica (Pass.) Shoemaker 

= Exserohilum turcicum (Pass.) K. J. Leonard 4 Suggs) 


Simptomai ir žalingumas. Ant kukurūzų lapų atsiranda pailgų, pilkai žalių 
ar šviesiai rusvų, lapų gyslomis apribotų dėmių (73 pav.). Liga pradeda plisti nuo apati- 
nių lapų, vėliau užsikrečia ir viršutiniai. Palankiomis sąlygomis dėmės didėja, susilieja, 
pažeisti lapai džiūsta. Dėmės gali būti nuo 2 iki 15 cm ilgio ir nuo 1 iki 3 cm pločio, ligai 

smarkiai išplitus, jos susilieja. Apatinėje lapų pusėje dėmių vietoje susidaro žalsvai pilkas 
grybo konidijų apnašas. 


73 paveikslas. Kukurūzų dryžligės požymiai — pailgos, pilkai žalios ar šviesiai rusvos, lapų 
gyslų apribotos dėmės ant kukurūzų lapų 


Pažeidžia tik kukurūzų lapus. Smarkiai dryžligės pažeisti kukurūzai gali anksčiau laiko 
sunykti. 

Ligos ciklas. Grybas žiemoja augalų liekanose grybiena ir chlamidosporomis. Peržie- 
mojusios chlamidosporos yra pirminis infekcijos šaltinis. Vegetacijos metu augalai užsikrečia 
pažeidimų vietose apatinėje lapų pusėje sparčiai besidauginančiomis konidijomis. Konidijas 
platina lietus ir vėjas gana dideliais atstumais. 

Epidemiologija. Dryžligė kukurūzų pasėliuose ypač išplinta vyraujant šiltiems 
(+15-25 *C), drėgniems, su gausiomis rasomis ir dažnais lietumis, orams. 

Prevencija ir apsauga. Rekomenduojama nuėmus derlių giliai užarti kukurūzų 
liekanas, kaip pagrindinį ligos infekcijos šaltinį. Auginti atsparias veisles. 


Miglinių šeimos žolių dėmėtligės 

Angl. Leaf spot diseases 

Sukėlėjai: Mastigosporium album Riess. (mastigosporiozė), 
Mycosphaerella recutita (Fr.) Johanson 

= Scoliecotrichum graminis Fuckel (skolekotrichozė), 
Helminthosporium spp. (helmintosporiozė), 

Ascochyta spp. (askochitozė), 

Septoria spp. (septoriozė), 

Cladosporium phlei (C. T. Greg.) G. A. de Vries 

= Heterosporium phlei C. T. Greg. (dryžligės, heterosporiozė) 


Simptomai ir žalingumas. Dėmėtligės pradeda plisti daigų tarpsniu ir plinta iki 
brendimo. Pažeidžia augalų lapus, lapamakštes, stiebus, žiedynus. Ant pažeistų lapų ir kitų 
augalų dalių paviršiaus susidaro pailgų, netaisyklingos formos, elipsės pavidalo su švieses- 
niu ar tamsesniu apvadu, šviesesniu ar tamsesniu centru rusvų, rudų, pilkai rusvų dėmelių 
(74 pav.). Kartais dėmelių centre matomi tamsūs taškeliai — grybo piknidžiai. Ilgainiui dė- 
mės susilieja ir ligoti lapai nudžiūsta. 

Dėmėtligės pažeidžia visas varpines žoles, ypač tikruosius, nendrinius ir raudonuosius 
eraičinus, pašarinius motiejukus, paprastąsias šunažoles, daugiametes svidres, beginkles 
dirses ir baltąsias smilgas. Žalingesnės sėkliniuose pasėliuose nei dažnai šienaujamuose. 

Ligos ciklas. Dėmėtliges sukeliantys grybai žiemoja užkrėstuose augaluose, ligotų 
augalų liekanose dirvoje. Plinta ir per užkrėstą sėklą. Vegetacijos metu plinta piknosporo- 
mis, kurios formuojasi dėmelėse esančiuose grybo piknidžiuose. 


74 paveikslas. Dėmėtligių požymiai ant miglinių šeimos žolių lapų — pailgos, netaisyklingos 
formos dėmės su tamsiu apvadu 


Epidemiologija. Dėmėtligės plinta drėgnu ir šiltu oru, ligų plitimą skatina dažni ir 
gausūs lietūs, rasa. Dėmėtligės smarkiau pažeidžia senus žolynus. 

Prevencija ir apsauga. Rekomenduotina varpinių žolių sėklą beicuoti, nes dau- 
guma dėmėtligių sukėlėjų plinta per sėklą. Įsėjant žolynus reikia imti mišinius iš keletos 
rūšių žolių, — mišiniuose sąlygos dėmėtligėms plisti mažiau palankios. Esant būtinumui 
sėkliniuose pasėliuose naudoti fungicidus. 


Nekrotinė žiedinė dėmėtligė 

Angl. Necrotic ring spot 

Sukėlėjas: Ophiosphaerella korrae (J. Walker £ A. M. Sm. bis) Schoemaker 6 
C. E. Babc. 

= Leptosphaeria korrae (J. Walker £ A. M. Sm. bis) 


Simptomai ir žalingumas. Vejų žolyne atsiranda apskritų, žiedo pavidalo ar vin- 
giuotų žuvusio ar bežūstančio žolyno dėmių. Susidaro vadinamosios „varlės akys“, kai žali 
vejos lopinėliai yra apjuosti sunykusios žolės žiedais. Dėmių skersmuo gali siekti 10 ir dau- 
giau centimetrų. Vejose matosi pavieniai sunykusio žolyno žiedai arba jų grupės (75 pav.). 
Pažeistų žolių lapai ir stiebai gelsta ar rausta, ligai progresuojant įgauna gelsvai rudą spal- 
vą. Jų šaknys nupuvusios. Liga dažniausiai pradeda reikštis 4 ar 5 metų vejose ir kasmet 
progresuoja. Jautrios vienametės ir pievinės miglės, eraičinai. Visiškai atsparios svidrės. 

75 paveikslas. Nekrotinės žiedinės dėmėtligės požymiai vejoje — apskritos, žiedo pavidalo ar 
vingiuotos žuvusio ar bežūstančio žolyno dėmės 


Ligos ciklas. Grybas O. corrae didžiąją sezono dalį augdamas ant vejos žolių šaknų 
jokių išorinių ligos simptomų nesukelia. Grybas žiemoja miegančia grybiena ar skleročiais 
ligotuose augaluose ar augalų liekanose (76 pav.). Kai susidaro palankios sąlygos, grybas 
užpuola žolių šaknis ir jos sunyksta. Nėra žinoma, ar grybas gali plisti sporomis didesniais 
atstumais. Grybas išplinta su vejų priežiūros technika. 

Epidemiologija. Sąlygos, palankios šiai ligai plisti, yra labai įvairios. Vienose vieto- 
se liga žalingesnė ir dažniau pasireiškia vėsiais periodais pavasarį ir rudenį, kitur — viduryje 
vasaros. Nekrotinė žiedinė dėmėtligė labiau pažeidžia vejų žoles, nukamuotas sausros, ne- 
tinkamo tręšimo ar kitų stresų. 


76 paveikslas. Nekrotinės žiedinės dėmėtligės sukėlėjo vaisiakūniai — 
pseudoteciai ant eraičinų šaknų 


Prevencija ir apsauga. Rekomenduojama sausros metu vejas laistyti, nepjauti 
per žemai, nenudeginti trąšomis. Daugiametės svidrės, taip pat kai kurių veislių miglės yra 
atsparios šiai ligai. Kai kuriais atvejais sisteminio veikimo fungicidai, panaudoti preventy- 
viai, gali būti efektyvūs. 

Kviečių dulkančiosios kūlės 
Angl. Loose smut of wheat 
Sukėlėjas: Ustilago tritici (Pers.) C. N. Jensen, Kellerm. £ Swingle 


Simptomai ir žalingumas. Kviečių pasėlyje vietoj normalių varpų išplaukėja 
tik stagarėliai, aplipę kūlėsporėmis (77 pav.). Pradžioje kūlėsporių masė būna padengta 
plona plėvele, kuri greit suplyšta ir kūlėsporės išbyra. 

Pažeidžia žieminius ir vasarinius kviečius. Ypač žalinga sėkliniams pasėliams. Užsikrė- 
tusi kūlėmis sėkla išoriškai nesiskiria nuo sveikos ir grybas sėklos gyvybingumui bei grūdų 
pašarinei vertei įtakos neturi. 

Ligos ciklas. Ligos infekcijos šaltinis yra sėkla, užsikrėtusi dulkančiųjų kūlių gry- 
biena. Grybiena žiemoja užkrėstuose grūdų gemaluose. Kūlėmis kviečiai apsikrečia žydė- 
jimo metu. 

Dygstant dulkančiosiomis kūlėmis užkrėstam grūdui, kartu su augalu sistemiškai auga 
ir grybiena. Jokių išorinių ligos požymių tuo metu ant pažeisto augalo nesimato. Sudygu- 
sių kūlėsporių grybiena prasiskverbia į jauną žiedyno mezginę ir auga gilyn į besivystan- 
čio grūdo gemalą, tačiau jo nesunaikina. Žiedyno formavimosi metu grybas ardo varpos 
audinius, išskyrus centrinį varpos stagarėlį. Kūlėtos varpos lauke išplaukėja anksčiau nei 
sveikos. Plyšus plėvelei, kuri dengia kūlėsporių masę, teliosporos vėjo gūsiais ar lietaus 
purslais patenka ant sveikų augalų žiedynų. Kūlėsporė, patekusi ant žiedo, įauga į mezginę 
ir, formuojantis grūdui, grybiena įsikuria gemale. Užsikrėtimas vyksta vieną savaitę nuo 
žydėjimo pradžios. 


5 4 - "> aiti | 
77 paveikslas. Kviečių varpa, pažeista dulkančiųjų kūlių 

Epidemiologija. Apsikrėtimui dulkančiosiomis kūlėmis yra palankūs vėsūs, vėjuo- 
ti orai javams žydint, ilgas kai kurių veislių kviečių žydėjimo periodas. 

Prevencija ir apsauga. Rekomenduojama auginti atsparių dulkančiosioms kū- 
lėms kviečių veisles. Esant tikimybei, kad kviečių sėkla gali būti užsikrėtusi dulkančiosio- 
mis kūlėmis, rekomenduojama ją beicuoti sisteminio poveikio cheminiais beicais. Orga- 
niniams ūkiams sėkloms apvalyti nuo dulkančiųjų kūlių užkrato rekomenduotina naudoti 
terminį sėklos apdorojimo būdą. 


MIGLINIŲ / VARPINIŲ (POACEAE / GRAMINEAE) ŠEIMOS AUGALŲ LIGOS 203 


Miežių dulkančiosios kūlės 

Angl. Loose smut of barley 

Sukėlėjas: Ustilago nuda f. sp. hordei Schaffnit 

= Ustilago nuda (C. N. Jensen) Rostr. 

= Ustilago tritici f. sp. hordei Boerema, R. Pieters £t Hamers 


Simptomai ir žalingumas. Ligos požymiai išryškėja plaukėjimo tarpsniu. Iš- 
plaukėjusios kūlėtos varpos būna užpildytos tamsiai ruda kūlėsporių mase, padengta si- 
dabriškai pilka trapia membrana (78 pav.), kuri gana greitai plyšta ir grybo sporos vėjo, 
lietaus, vabzdžių pernešamos ant kaimyninių augalų žiedų. Kūlės gali pažeisti tiek vieną 
augalo varpą, tiek visas. 

Pažeidžia žieminius ir vasarinius miežius. Jautriausi dulkančiųjų kūlių infekcijai augalai 
yra nuo žydėjimo pradžios ir 4—8 dienas po apsidulkinimo. Apvaisintai mezginei pasiekus 
trečdalį jos dydžio, dulkančiosiomis kūlėmis augalai nebeužsikrečia. Iš užkrėstų grūdų iš- 
augę žieminių miežių daigai yra jautrūs šalčiui, todėl šaltesnėmis žiemomis žūsta. 

Ligos ciklas. Kūlėta sėkla yra pagrindinis dulkančiųjų kūlių infekcijos šaltinis. 
Dygstant dulkančiosiomis kūlėmis užkrėstam grūdui, kartu su augalu sistemiškai auga 
ir grybiena. Jokių išorinių ligos požymių tuo metu nėra. Sudygusių kūlėsporių grybiena 
prasiskverbia į jauną žiedyno mezginę ir auga gilyn į besivystančio grūdo gemalą, tačiau 
jo nesunaikina. Žiedyno formavimosi metu grybas ardo varpos audinius, išskyrus centrinį 
varpos stagarėlį. Vietoj žiedynų susitelkia sporos, varpa išplaukėja kūlėta. Kūlėtos varpos 
lauke išplaukėja anksčiau nei sveikos. Plyšus plėvelei, kuri dengia kūlėsporių masę, telios- 
poros vėjo gūsiais ar lietaus purslais patenka ant sveikų augalų žiedynų. Kūlėsporė, pateku- 
si ant žiedo, įauga į mezginę ir, formuojantis grūdui, grybiena įsikuria gemale. Kai grūdai 
subręsta, dulkančiųjų kūlių sukėlėjas grybienos pavidalu pereina į ramybės būseną iki kito 
sezono pradžios. Žiūrint plika akimi, sėkla atrodo sveika. 


1 V 


78 paveikslas. Dulkančiųjų kūlių pažeistos išplaukėjusios miežių varpos 
būna užpildytos tamsiai ruda kūlėsporių mase 


Epidemiologija. Kūlėsporėms sudygti ir užkrėsti augalą palankiausia, kai miežių 
žydėjimo metu oro temperatūra yra +15—22 “C ir vyrauja drėgni orai. Vyraujant debesuotiems, 
vėsiems ir drėgniems orams, augalų žydėjimas trunka ilgiau, todėl ir sąlygos užsikrėsti dul- 
kančiosiomis kūlėmis išlieka palankios ilgiau. Jautrių veislių pasėliuose liga labiau išplinta. 

Prevencija ir apsauga. Rekomenduojama auginti atsparias veisles. Sėklų beica- 
vimui naudoti sisteminio veikimo, efektyvius nuo dulkančiųjų kūlių beicus, kurie apsaugo 
dygstantį miežio daigą nuo ligos sukėlėjo, grybo U. nuda, prasiskverbimo į daigelį. 


Avižų dulkančiosios kūlės 
Angl. Loose smut of oat 
Sukėlėjas: Ustilago avenae (Pers.) Rostr. 


Simptomai ir žalingumas. Pažeidžia avižų šluoteles. Iki augalų plaukėjimo 
dulkančiųjų kūlių pažeisti augalai iš pažiūros nesiskiria nuo sveikų. Ligos požymiai išryš- 
kėja avižoms plaukėjant. Šluotelė šiuo tarpsniu būna užpildyta sporų mase (79 pav.). Nuo 
išplaukėjusių kūlėtų avižų šluotelių sporas vėjas ir lietus išplatina ant aplinkinių augalų ir 
juos užkrečia, tačiau požymiai išryškėja tik kitais metais, pasėjus užsikrėtusią sėklą. 

Pažeidžia avižas. Dulkančiosios kūlės pažeidžia visą augalo šluotelę. Avižų pasėliuose 
liga išplitusi, kadangi sėklą beicuoti dažnai ekonomiškai neapsimoka. Grybas, avižų dul- 
kančiųjų kūlių sukėlėjas, paprastai nekenkia savo augalui šeimininku, — augant augalui, 
lėtai vystosi kartu ir neturi neigiamos įtakos augalo vystymuisi iki plaukėjimo tarpsnio. 


79 paveikslas. Dulkančiųjų kūlių pažeista avižų šluotelė plaukėjimo tarpsniu 
būna užpildyta juoda kūlėsporių mase 


Ligos ciklas. Avižų dulkančiųjų kūlių sukėlėjas, grybas U. avenae, skirtingai nei 
grybai U. tritici bei U. nuda, nepatenka į sėklos gemalą, o grybo sporos peržiemoja sėklos 
lukšte ar luobelėje. Nesudygusios grybo sporos išsilaiko gyvybingos sėklų paviršiuje ar po 
lukštu iki sėjos. Avižų daigai užsikrečia sėklos dygimo metu, kai grybas suaktyvėja ir grybo 
teliosporos, dygstančios sėklos luobelėje, lukšte ar ant sėklos, sporadaigiais įsiskverbia į 
koleoptilę. Koleoptilė užkrečiama tik iki jai prasikalant į dirvos paviršių. Ligos sukėlėjas 
sistemiškai auga augalu ir įsiskverbia į besivystančius žiedynus. Grybas gamina augalo 
augimo hormonus, kurie skatina ligoto augalo vystymąsi, dėl ko ligoti augalai išplaukėja 
anksčiau nei sveiki. Išplaukėjusioje pažeistų augalų šluotelėje vietoje grūdų būna juoda 
sporų masė. Nuo išplaukėjusių kūlėtų avižų šluotelių sporas vėjas lengvai išplatina ant ap- 

linkinių sveikų augalų ir juos užkrečia; kitais metais iš tokių augalų pasėti grūdai užaugins 
kūlėtus augalus. 

Epidemiologija. Avižų daigai užsikrečia sėklos dygimo metu, iki daigui prasika- 
lant į dirvos paviršių. Avižų žydėjimo metu vyraujantys drėgni ir gana šilti orai (tempera- 
tūra +16—22 *C) yra palankūs sveikų augalų užsikrėtimui nuo kūlėtų varpų. Avižų veislių 
jautrumas dulkančiosioms kūlėms yra nevienodas. 

Prevencija ir apsauga. Rekomenduojama sėti neužkrėstą dulkančiosiomis kū- 
lėmis sėklą. Auginti atsparias veisles. Sėklą rekomenduojama beicuoti beicais, efektyviais 
nuo avižų dulkančiųjų kūlių. 


Kukurūzų dulkančiosios kūlės 

Angl. Maize head smut 

Sukėlėjas: Sphacelotheca reiliana (J. G. Kūhn) G. P. Clinton 
= Sorosporium reilianum (J. G. Kūhn) McAlpine 


Simptomai ir žalingumas. Kūlės pažeidžia šluoteles ir burbuolių kutus — ant 
jų iškyla grybo teliosporų krūvelės, kurios pridengtos plona, sausa plėvele (30 pav. a, b). 
Pažeisti augalai skurdūs, išsiskiria iš sveikųjų, grybas suardo visą pažeistą burbuolę, tokie 
augalai neužaugina grūdų. Pažeista burbuolė virsta iki 10 cm ilgio gniūžte, kurios vidus 
pilnas juodos sporų masės. 


80 paveikslas. Dulkančiųjų kūlių pažeista kukurūzų šluotelė (a) ir burbuolė (b) 


Ligos ciklas. Ligos sukėlėjo grybo S. reiliana teliosporos žiemoja dirvoje su augalų 
liekanomis. Sporos dirvoje išlieka gyvybingos keletą metų. Kukurūzai apsikrečia tik per 
daigus — dygimo metu grybas įsiskverbia į daigą ir vystosi augalui augant kartu su juo be 
išorinių ligos požymių. Pasiekus grybui šluoteles ar burbuoles, ligos požymiai išryškėja ir 
ant šluotelių bei vietoje burbuolės išauga daugybė grybo sporų, pridengtų plona plėvele. 
Plėvelei trūkus, sporos pasklinda. Patekusios ant dirvos, žiemoja. Teliosporos gali žiemoti 
ir patekusios ant sėklų, tačiau šis infekcijos šaltinis yra mažai reikšmingas. 

Epidemiologija. Ligai plisti palankios sąlygos — drėgna ir šilta dirva. Užsikrėtimui 
jautresni dėl įvairių sąlygų blogai ir ilgai dygstantys, nusilpę kukurūzų daigai. 

Prevencija ir apsauga. Rekomenduojama auginti atsparias dulkančiosioms kū- 
lėms kukurūzų veisles. Sėti beicuotą sėklą, laikytis kukurūzų auginimo technologijos re- 
komendacijų. 


Kviečių kietosios kūlės 

Angl. Common bunt (bunt, covered smut, stinking smut) 
Sukėlėjas: Tilletia caries (DC) Tul. £ C. Tul 

= T. tritici (Bjerk.) G. Winter 


Simptomai ir žalingumas. Vegetacijos metu ligoti augalai beveik nesiskiria 
nuo sveikųjų. Sergančios javų varpos pieninės brandos tarpsniu būna labiau pasišiaušusios, 
truputį mažesnės nei sveikos varpos ir išlieka ilgiau žalios nei sveikų augalų varpos. Vaškinės 
brandos tarpsniu ligotų augalų varpose vietoje grūdų susiformuoja kūlių maišeliai, pripil- 
dyti tamsios kūlėsporių masės, padengti suplonėjusia grūdo luobele (81 pav.). Pažeistos 
varpos subrendusios lieka stačios, nenusvyra, jų žvyneliai truputį prasiskėtę ir pagal tai 
jas nesunku atskirti nuo sveikų varpų. Nuimant derlių ligoti grūdai sutraiškomi ir sporos 
apkrečia visus grūdus. Kūlėsporėms būdingas nemalonus gendančios žuvies kvapas. 

Pažeidžia žieminius kviečius ir kvietrugius. Liga labai žalinga, sumažina grūdų derlių, 
taip pat sporos užteršia grūdus, pablogina jų kokybę. Visi grūdai iš kūlėto lauko būna apvel- 
ti kūlėsporių mase. 


81 paveikslas. Kviečių vaškinės brandos tarpsniu kietųjų kūlių pažeistose varpose 
vietoje grūdų susiformuoja kūlių maišeliai, pripildyti tamsios kūlėsporių masės 


Ligos ciklas. Kūlėmis grūdai užsikrečia kūlimo metu, kai kūlėti grūdai, kūlėtos 
varpos yra sutraiškomos ir kūlėsporės patenka ant sveikų grūdų paviršiaus, kur išlieka gy- 
vybingos iki trejų metų. Dirvoje užkrėstiems grūdams pradėjus dygti, kūlėsporės taip pat 

sudygsta. Grybas įsiskverbia į daigo koleoptilę ir po to auga sistemiškai kartu su augalu. 
Grybas pasiekia augalo varpos užuomazgą ir vietoje normalių grūdų išauga juoda sporų 
masė, kuri derliaus nuėmimo metu vėl patenka ant sveikų grūdų. Ligotuose kviečių ar kviet- 
rugių daiguose grybas žiemoja grybiena. 

Epidemiologija. Daigams apsikrėsti kietosiomis kūlėmis ypač palanku, kai javų 
dygimo metu dirva yra apysausė, o dygimo tarpsnis užsitęsęs. 

Prevencija ir apsauga. Rekomenduotina pasirinkti atsparesnes kietosioms kū- 
lėms veisles, laikytis agrotechnikos reikalavimų, sudaryti palankias sąlygas sėkloms su- 
dygti. Sėti beicuotą sėklą. 


Nykštukinės kūlės 
Angl. Dwarf bunt 
Sukėlėjas: Tilletia controversa J. G. Kūhn 


Simptomai ir žalingumas. Ligos pažeistų augalų stiebai dažniausiai būna trum- 
pesni nei sveikų, tesiekia vieną ketvirtadalį ar pusę sveiko augalo aukščio. Ligotas augalas 
gali suformuoti daugiau stiebų. Aiškiai matomi ligos simptomai išryškėja tik kviečiams 
išplaukėjus. Kūlėtos varpos yra šiek tiek siauresnės nei sveikos. Juoda teliosporų masė, kuri 
susidaro vietoj grūdų, yra apgaubta gana stora pilkai ruda plėvele. Kūlėsporių gumulėlis, 
susiformavęs vietoj grūdo, dažnai yra gana didelis ir pakelia varpažvynius, todėl kūlėtos 
varpos charakteringai pasišiaušia (82 pav. b). Brandos metu apvalkalėlis pratrūksta ir pasi- 
mato juoda sporų masė. 

Anksčiau nykštukines kūles sukeliantis grybas buvo karantininis objektas. Nykštukinės 
kūlės gali sunaikinti apie 30 proc. grūdų derliaus, o kai kuriais atvejais derliaus nuosto- 
liai gali siekti 95 proc. Nykštukinėms kūlėms jautriausi žieminiai kviečiai, vasariniuose 
kviečiuose ši liga neplinta. Taip pat nykštukinės kūlės gali pažeisti rugius bei kai kurias 
miglinių šeimos žoles. 

Ligos ciklas. Nykštukinės kūles sukeliančio grybo sporos (82 pav. a) plinta per 
dirvą, nors jos gali būti pernešamos ir su sėkla, tačiau pastarasis užkrato šaltinis nėra reikš- 
mingas. Grybo sporos dirvoje gyvybingos išlieka nuo 3 iki 7 metų ir dar ilgiau net ir ne- 
auginant kviečių. Patekusios su lesalu ar pašaru į naminių paukščių ar galvijų virškinamąjį 
traktą, sporos išlieka gyvybingos ir taip kartu su mėšlu gali būti išplatinamos į neužkrėstus 
laukus. Kviečiai nykštukinėmis kūlėmis užsikrečia ne sėklos dygimo ar daigo prasikalimo į 
dirvos paviršių metu, o vėliau, kada daigas jau išsivystęs. Prasiskverbęs į daigą grybas auga 
kartu su augalu ir sunaikina besiformuojančią varpą. Yra žinoma nemažai šio grybo rasių, be- 
siskiriančių savo agresyvumu. 

a b 
82 paveikslas. Nykštukinių kūlių sukėlėjo, grybo T. controversa, sporos (a) ir pažeisti augalai 
(b), kurie yra gerokai žemesni nei sveikieji, o kūlėtos varpos charakteringai pasišiaušusios 


Epidemiologija. Grybo sporos dirvoje dygsta mažiausiai 3—5 savaites, palankiau- 
sia temperatūra yra apie +5 “C. Nykštukinėmis kūlėmis užsikrėsti palankiausia temperatūra 
yra +0-8 “C (didžiausia +10-12 “C) ir pastovi sniego danga. Jautresni sekliai pasėti kvie- 
čiai. 

Prevencija ir apsauga. Sėti neužkrėstą nykštukines kūles sukeliančio grybo spo- 
romis sėklą, kad infekcija nebūtų pernešama į neužterštus laukus. Sėklą beicuoti veiksmin- 
gais nuo šios ligos beicais. Kol kas yra žinoma tik viena veiklioji medžiaga, veiksminga 
nuo per dirvą plintančių nykštukinių kūlių — difenokonazolas. 


Miežių kietosios kūlės 
Angl. Covered smut of barley 
Sukėlėjas: Ustilago hordei (Pers.) Lagerh. 


Simptomai ir žalingumas. Po žydėjimo miežių lauke pasimato kūlėtos pilkšvos 
varpos. Vėliau jos patamsėja. Kūlėti augalai išplaukėja vėliau, jie yra žemesni. Pažeista 
varpa gali likti lapamakštėje iki galo neišplaukėjusi. Visoje varpoje vietoj žiedų susitelkų- 
si juodai ruda sporų masė, apsupta plona, pusiau permatoma plėvele, susidariusia iš apy- 
žiedžio liekanų. Varpa atrodo tarsi pripildyta pilkšvai juosvų grūdų, dažnai su išlikusiais 
akuotais. Kūlėtos varpos pasėlyje išlieka iki derliaus nuėmimo (83 pav.). Sveikų miežių 
grūdų paviršius kietųjų kūlių sporomis užkrečiamas kūlimo metu, kai plėvelė pratrūksta ir 
kūlėsporės pasklinda. Pasėjus nebeicuotą sėklą, dalis apkrėstų daigų gali žūti. Iki išlendant 
kūlėtai varpai, augalas iš pažiūros atrodo sveikas. 

Pažeidžia žieminius ir vasarinius miežius. Liga labai žalinga, jei sėjama nebeicuota 
sėkla. 

83 paveikslas. Miežių kietųjų kūlių pažeistos varpos atrodo tarsi pripildytos pilkšvai juosvų 
grūdų, dažnai jos būna su išlikusiais akuotais 


Ligos ciklas. Kietųjų kūlių teliosporos grūdų paviršiuje ar dirvoje išlieka gyvybin- 
gos ilgą laiką. Miežių daigai apsikrečia dygimo metu, ypač jei vyrauja vėsūs orai ir dirva 
yra šalta. Kūlėsporės dygsta tuo pat metu kaip ir sėkla ir prasiskverbia į daigą. Grybiena iš- 
plinta visame augale ir vietoje žiedyno išauga kūlėta varpa. Plona plėvelė, dengianti kūlėtą 
varpą, saugo, kad kūlių sporos — teliosporos — nebūtų išbarstytos iki derliaus nuėmimo. 

Epidemiologija. Kūlėsporėms dygti ir prasiskverbti į daigą būtina drėgna dirva. 
Miežių kietųjų kūlių sporos gali dygti ir esant +5-6 *C dirvos temperatūrai, todėl vėsioje 
dirvoje gali lengvai užkrėsti miežių sėklą. 

Prevencija ir apsauga. Atsparesnių miežių veislių parinkimas ir sertifikuota, 
neužkrėsta kietųjų kūlių sporomis sėkla yra svarbios prevencinės priemonės. Rekomenduo- 
jama sėti beicuotą sėklą. 


Avižų kietosios kūlės 

Angl. Covered smut of oat 

Sukėlėjas: Ustilago avenae (Pers.) Rostr. 

= Ustilago levis (Kellerm. £ Swingle) Magnus 
= Ustilago hordei f. sp. avenae Boerema 6 Verh. 
= Ustilago kolleri Wille 


Simptomai ir žalingumas. Iki šluotelės pasirodymo ligotas augalas savo iš- 
vaizda nesiskiria nuo sveikų augalų. Pažeistų avižų išplaukėjusios šluotelės yra neįprastos 
išvaizdos — jų šakutės būna trumpesnės nei sveikų, todėl ir pati šluotelė atrodo glaustesnė 
(84 pav. b). Šluotelės būna tarsi juodai išteptos, vietoj grūdų yra tamsiai ruda sulipusi kū- 
lėsporių masė, pridengta suplonėjusių, persišviečiančių, sidabrinio atspalvio varpažvynių 
(84 pav. a). 

Liga plinta avižų pasėliuose. Kietosios avižų kūlės gali sunaikinti visus arba dalį grū- 
dų šluotelėje. Kietųjų kūlių sporos avižoms žydint nedulka ir neturi galimybės patekti ant 
žiedų ir per juos apkrėsti grūdus. Tai pagrindinis skirtumas nuo dulkančiųjų kūlių. Bręstant 
grūdams, kūlėsporės būna silpniau sulipusios ir atsiskiria grupelėmis, todėl apkrečia svei- 
kus grūdus derliaus nuėmimo metu. 

84 paveikslas. Avižų kietųjų kūlių pažeistose šluotelėse vietoj grūdų yra tamsiai 
ruda sulipusi kūlėsporių masė (a), būdingas ligos požymis — glausta pažeisto augalo 
šluotelė (b, kraštinė dešinė šluotelė) 


Ligos ciklas. Derliaus nuėmimo metu kūlėsporės patenka ant sveikų grūdų ir po 
jų lukštais. Patekusios po lukštais, kūlėsporės dygsta ir grybiena įauga į grūdo luobelę. 
Žiemoja grybienos ir sporų pavidalu. Dygstant avižų grūdams, grybo sporadaigiai įauga į 
avižų daigus ir juos apkrečia. Augančiame augale grybiena auga sistemiškai ir, įsiskverbusi 
į šluoteles, vietoje žiedynų sudaro kūlėsporių masę. 

Epidemiologija. Drėgnoje dirvoje kūlėsporės dygsta ir prasiskverbia į augalą. Op- 
timali dirvos temperatūra yra +15—25 *C. 

Prevencija ir apsauga. Sėti neužkrėstą kietosiomis kūlėmis arba beicuotą avižų 
sėklą. Auginti atsparias kietosioms kūlėms avižų veisles. 


Kukurūzų pūslėtosios kūlės 

Angl. Maize common smut (corn smut) 
Sukėlėjas: Ustilago maydis (DC.) Corda 
= Ustilago zeae (Link) Unger 


Simptomai ir žalingumas. Pažeidžia kukurūzų lapus, stiebus, žiedynus, bur- 
buoles. Ant pažeistų augalo organų išauga įvairaus dydžio pūslės, pripildytos tamsios kū- 
lėsporių masės ir pridengtos persišviečiančia balsva ar gelsva plėvele. Pūslės rutuliškos ar 
netaisyklingos formos, iki 15 cm skersmens. Stambiausios pūslės susidaro ant sultingiausių 
augalo dalių — stiebų ir burbuolių. Pūsles dengiančiai plėvelei trūkus, sporos pradeda byrėti 
ir gali užkrėsti jaunas augalo dalis. Labiausiai pažeidžia vyriškus ir moteriškus žiedynus. 
Vietoje grūdų burbuolėse išauga vynuogės kekės formos pūslių telkiniai su kūlėsporėmis 
(85 pav.). Derlius užauga menkesnis, sumažėja jo pašarinė vertė. 


MIGLINIŲ / VARPINIŲ (POACEAE / GRAMINEAE) ŠEIMOS AUGALŲ LIGOS 211 


85 paveikslas. Kukurūzų pūslėtųjų kūlių požymiai ant pažeistų burbuolių 


Ligos ciklas. Grybas žiemoja teliosporomis su augalų liekanomis dirvoje. Telios- 
poros dirvoje išlieka gyvybingos keletą metų. Pavasarį teliosporos sudygsta, formuojasi 
grybo bazidiosporos, jos plinta oro srovėmis, pučiant vėjui, ir su lietaus purslais, patenka 
ant jaunų lapų ir įvyksta pirminė infekcija. Vėliau vegetacijos metu įvyksta keli ciklai užsi- 
krėtimo sporomis, kurios susiformuoja dėmelėse po pirminio užsikrėtimo. Sporos išplinta 
dideliais atstumais. 

Epidemiologija. Pirminei infekcijai įvykti labai svarbi sąlyga — vyraujantys drėgni ir 
lietingi orai. Vėlesniems užsikrėtimams palankūs sausi, šilti orai, optimali oro temperatūra 
sporoms sudygti yra +20—24 *C. Jautresni kūlėms gausiai azoto trąšomis patręšti kukurū- 
zai. Praėjusi kruša, smarkus lietus pažeidžia dulkančiųjų kūlių pūsles dengiančią plėvelę ir 
kūlėsporės lengviau pasklinda, greičiau įvyksta infekcija. 

Prevencija ir apsauga. Rekomenduojama laikytis sėjomainos, auginti atsparias 
veisles, laikytis kitų kukurūzų auginimo technologijos rekomendacijų. Kukurūzų augalų 
liekanas rudenį giliai užarti. 


Stiebinės kūlės 
Angl. Flag smut (stripe smut, stem smut) 
Sukėlėjas: Urocystis occulta (Wallr.) Rabenh. 


Simptomai ir žalingumas. Ant užsikrėtusių rugių lapų ir stiebų, po epidermiu, 
išilgai lapų gyslų, susidaro ilgi dryžiai, pro kuriuos prasišviečia melsvai pilka kūlėsporių 
masė. Dryžių vietose atsiveria plyšiai, pro kuriuos veržiasi dulkingų sporų masė. Tam- 
siomis sporomis aplimpa augalo paviršius ir visas augalas atrodo paišinas. Kūlėti augalai 
būna menkesni nei sveiki, vėliavinis lapas išsikraipęs, augalai dažnai neišplaukėja, o jei 
išplaukėja, tai jų varpos būna iškrypusios ir tuščios arba užauga tik smulkūs grūdai (86 
pav.). Kūlėsporės plinta sukibusios į rutulėlius, kurių centre yra 1-4 daigios, o išorėje — 
pripildytos oro, nedaigios sporos. Vėjas jas gali nunešti į aplinkinius laukus, o derliaus 
nuėmimo metu sporos patenka ant grūdų ir ant dirvos paviršiaus. 

Stiebinės kūlės Lietuvoje randamos žieminiuose rugiuose. Kitose šalyse ši liga pažeidžia 
taip pat kviečius ir kvietrugius. Kūlėti augalai neišplaukėja arba užaugina labai menką 
derlių. 


|| 
i 1 


86 paveikslas. Stiebinių kūlių pažeistų žieminių rugių varpos būna iškrypusios ir 
dažniausiai tuščios 


Ligos ciklas. Kūlėsporės dirvoje išlieka gyvybingos iki ketverių, o patekusios ant 
grūdų kūlimo metu — daugelį metų. Augalai užsikrečia dygimo metu nuo ant grūdo ar dir- 
voje esančių kūlėsporių. Tiek pasėjus kūlėtą sėklą, tiek pasėjus sveiką sėklą į kūlių sporo- 
mis užkrėstą dirvą, užauga kūlėti augalai. Ligos sukėlėjo grybiena plinta augančio augalo 
tarpuląsčiais. 

Epidemiologija. Daigų apsikrėtimui stiebinėmis kūlėmis palankūs šilti orai, apy- 
sausė dirva bei užsitęsęs dygimo tarpsnis, todėl liga smarkiau gali išplisti pasėliuose, kur 
sąlygos sėkloms dygti nelabai palankios. 

Prevencija ir apsauga. Rekomenduotina pasirinkti atsparias šiai ligai veisles, 
taikyti tinkamą sėjomainą. Vengti rugių atsėliavimo, ypač jei lauke pastebėta stiebinių kūlių 
pažeistų augalų. Sėti beicuotą sėklą. 


Skalsės 

Angl. Ergot 

Sukėlėjas: Claviceps purpurea (Fr.)Tul. 
= Cordyceps purpurea (Fr.) Berk. 

= Sclerotium clavus DC. 

(anamorfa Sphacelia segetum Lėv.) 


Simptomai ir žalingumas. Pirmieji ligos požymiai javų lauke — ant žiedų pa- 
sirodo saldus skystis, dar vadinamas „medaus rasa“. Vėliau javų varpose, vietoje vieno ar 
keleto grūdų užauga juodi su purpuriniu atspalviu rageliai — grybo skleročiai, kurie kūli- 
mo metu nubyra į dirvą arba patenka į grūdus. Skleročiai būna įvairaus dydžio, nuo kelių 
milimetrų iki kelių centimetrų (87 pav.). Stambūs skleročiai, ruošiant sėklą, yra išvalomi, 
smulkesnius sunku atskirti ir jie patenka į grūdus. 

Pažeidžia žieminius rugius, žieminius ir vasarinius kvietrugius, rečiau žieminius ir va- 
sarinius kviečius, žieminius ir vasarinius miežius. Ligai jautrios ir įvairios miglinių šeimos 
žolės. Skalsės sumažina javų ir žolių sėklų derlių. Skalsių skleročiai yra nuodingi, todėl 
nepageidaujami nei maistui, nei pašarui skirtuose grūduose. 


87 paveikslas. Skalsių pažeistose varpose vietoje vieno ar keleto grūdų užauga juodi su purpuri- 
niu atspalviu rageliai — grybo skleročiai, kurie kūlimo metu nubyra į dirvą arba patenka į grūdus 


Ligos ciklas. Grybo skleročiai žiemoja dirvoje ar kartu su sėkla. Pavasarį, esant 
palankioms sąlygoms, skleročiai dirvoje sudygsta ir išaugina vieną ar kelias stromiškas gal- 
vutes. Stromose susiformuoja periteciai su siūliškomis lytinėmis sporomis — askosporomis. 
Askosporos išbarstomos iš peritecių javų žydėjimo metu, jos pakliūna ant žiedų ir sudygsta, 
grybiena įauga į grūdo užuomazgą, kur susiformavusios nelytinės grybo sporos konidijos 
su saldžiu skysčiu — „medaus rasa“ išsiveržia į išorę. Saldžiame skystyje būna milijonai 
konidijų. Šį skystį mėgsta vabzdžiai, išnešioja ant sveikų žiedų ir juos apkrečia — tai antrinė 
infekcija. Lietus, vėjas ir vabzdžiai yra pagrindiniai antrinės infekcijos platintojai. Tiek as- 
kosporomis, tiek konidijomis apkrėstuose žieduose vėliau vietoj grūdo susiformuoja grybo 
skleročiai. Liga labiau išplinta lauko pakraščiais. 

Epidemiologija. Skalsių išplitimą skatina dėl vėsaus ir drėgno oro užsitęsęs javų 
žydėjimo periodas. Palankios sąlygos antrinei infekcijai susidaro, kai laukų pakraščiuose 
gausu miglinių šeimos žolių. 

Prevencija ir apsauga. Giliai užarus ražienas, apvaloma dirva nuo infekcijos, 
nes skleročiai iš gilesnių sluoksnių negali sudygti ir per metus supūva. Taikant sėjomainą, 
sėjant nejautrius ligai augalus, galima infekcijos išvengti. Naikinti miglinių šeimos pikt- 
žoles laukų pakraščiuose. Sėti gerai išvalytą, be skalsių skleročių sėklą. Cheminiai bei- 
cai, naudojami sėkloms beicuoti, labai sumažina skleročių, esančių sėklose, gyvybingumą. 
Fungicidai neefektyvūs nuo skalsių infekcijos net ir naudojant žydėjimo metu. 

Miglinių šeimos žolių skalsės 

Angl. Ergot 

Sukėlėjas: Claviceps purpurea (Fr.) Tul. 
= Cordyceps purpurea (Fr.) Berk., 

= Sclerotium clavus DC. 

(anamorfa Sphacelia segetum Lėv.) 


Simptomai ir žalingumas. Sėklų brendimo metu vietoj sėklų išauga ragelio for- 
mos juodi skleročiai (88 pav.). Dalis subrendusių skleročių nubyra lauke, kur lieka žiemoti, 
kita dalis įsimaišo į sėklą ir per ją plinta. 

Pažeidžia žolių varpas, šluoteles arba varpašluotes. Skalsėmis serga visos miglinių šei- 
mos žolės, tačiau jautriausios yra pievinės ir pelkinės miglės, tikrieji ir raudonieji eraičinai, 
daugiametės svidrės, paprastosios šunažolės. Žolės skalsėmis užsikrečia nuo įvairių kitų 
žolių ir miglinių javų. Skalsės žalingiausios sėkliniuose daugiamečių miglinių šeimos žolių 
pasėliuose ypač antrais ar dar vėlesniais jų naudojimo metais. 


88 paveikslas. Skalsių rageliai miglinių šeimos žolių šluotelėje 


Ligos ciklas. Žiemoja grybo skleročiai dirvoje ar su sėkla. Skleročiai vasaros pra- 
džioje sudygsta ir išaugina stromiškas galvutes, kuriose yra periteciai su aukšliais ir aukš- 
liasporėmis. Aukšliasporės su vėju patenka į varpinių žolių žiedus ir sudygsta, o grybiena 
įauga į sėklos užuomazgą, kur susiformavusios grybo konidijos su saldžiu skysčiu — „me- 
daus rasa“ išsiveržia į išorę. Šį skystį mėgsta vabzdžiai ir su skysčiu išnešioja konidijas ant 
sveikų žiedų bei juos apkrečia. Lietus, vėjas ir vabzdžiai yra pagrindiniai antrinės infekcijos 
platintojai. Tiek iš aukšliasporėmis, tiek iš konidijomis užkrėstų žiedų vietoj sėklų išauga 
grybo skleročiai. 

Epidemiologija. Skalsės labiau išplinta, kai žolėms žydint orai būna drėgni ir vėsūs. 
Ypač jautrios sklasėms augalų rūšys ir veislės su ištęstu žydėjimo periodu. Skalsių išplitimą 
skatina pasėlyje esančios miglinių šeimos piktžolės, žydinčios anksčiau nei pagrindiniai au- 
galai, taip pat netolygus ir gausus tręšimas azoto trąšomis, pratęsiantis augalų žydėjimą. 

Prevencija ir apsauga. Šalinti kitų miglinių šeimos žolių, ypač anksčiau žydinčių, 
priemaišas. Auginti atsparias skalsėms veisles, kurių trumpas žydėjimo periodas. Sėklas bei- 
cuoti — tokiu būdu galima sumažinti jose esančių skleročių gyvybingumą. 

Kukurūzų stiebo ir burbuolės puviniai 

Angl. Stem and cob rot (ear and stalk rot) 
Sukėlėjai: Giberella fujikuroi (Sawada) Wollenw. 
= G. moniliformis Wwmeland 

(anamorfa Fusarium moniliforme J. Sheld.) 
Gibberella zeae (Schwein.) Petch.) 

(anamorfa Fusarium graminearum Schwabe) 


Simptomai ir žalingumas. Apatiniai kukurūzų stiebo tarpubambliai suminkštė- 
ja, paruduoja, perpjovus pažeistą tarpubamblį išilgai, matosi rausvos spalvos vidiniai stiebo 
audiniai (89 pav. a). Minkštieji audiniai suyra, lieka sveikas tik vandens indų pluoštas. To- 
kie stiebai lūžta, augalai išgula. Esant dideliam ligos intensyvumui, stiebai visai nupūva ir 
augalai sunyksta. Mažiau pažeisti augalai menkai dera, bręsta anksčiau laiko. 

Ant burbuolių ligos požymiai išryškėja brendimo metu - jas dengiantys lapai ir pačios 
burbuolės būna aptrauktos rausva Fusarium genties grybams būdingos spalvos grybiena. 
Grūdai taip pat būna aptraukti grybiena. Pažeistos burbuolės nukąra žemyn. Dėl ligos ne tik 
sumažėja derlius, bet ir labai pablogėja jo kokybė — abu ligą sukeliantys grybai produkuoja 
toksinus. 


89 paveikslas. Puvinių pažeisti kukurūzų stiebo tarpubambliai (a), o burbuolės (b, c) 
ir jas dengiantys lapai (c) brendimo metu būna aptraukti rausva Fusarium genties 
grybams būdingos spalvos grybiena 


Ligos ciklas. Ligos sukėlėjai, Giberella genties grybai, žiemoja augalų liekanose 
periteciais, grybiena ir chlamidosporomis. Gali plisti ir su sėkla. Pirminė infekcija įvyksta 
oro srovėmis plintančiomis sporomis. Įvairūs kenkėjų ar mechaniniai pažeidimai ant stiebo 
sudaro palankias sąlygas ligai plisti. Ligos sukėlėjai gali patekti į augalo stiebą ir per šaknis 
ar apatinius tarpubamblius. Vegetacijos metu infekcija plinta konidijomis. Burbuolės užsi- 
krečia jų formavimosi metu. 

Epidemiologija. Pirminei stiebų infekcijai palankūs sausi, burbuolių užsikrėtimui — 
drėgni orai. Jautrūs ligai sausros streso paveikti jauni augalai, taip pat pažeisti įvairių ligų 
ir kenkėjų. 

Prevencija ir apsauga. Rekomenduotina pasirinkti atsparesnes ligai kukurūzų 
veisles, laikytis sėjomainos ir kitų kukurūzų auginimo technologijos rekomendacijų, suda- 
ryti palankias sąlygas augalams augti, nepertręšti jų azoto trąšomis, išlaikyti azoto ir kalio 
santykį. Vengti atsėliavimo, sėti beicuotą sėklą, suformuoti normalaus tankumo pasėlį. Iš- 
plitus puviniams, tuoj pat nuimti derlių ir liekanas giliai užarti. 


Varpų septoriozė 

Angl. Glume blotch (Stagonospora glume blotch) 

Sukėlėjas: Phaeosphaeria nodorum (E. Mūll.) Hedjar. 

= Leptosphaeria nodorum E. Mill.) 

(anamorfa Stagonospora nodorum (Berk.) E. Castell. 4 Germano 
= Septoria nodorum (Berk.) Berk.) 


Simptomai ir žalingumas. Ant septoriozės pažeistų varpų varpažvynių viršū- 
nėlių pasimato pilkšvai rudų, vėliau rudų smulkių dėmelių. Joms didėjant, centras pasidaro 
šviesiai rusvas ar pilkas. Dėmės didėdamos susilieja, varpa įgauna tamsiai rudą spalvą. 
Senstančių dėmių paviršiuje atsiranda tamsių mažų taškelių — tai susiformavę grybo pikni- 
džiai. P nodorum piknidžius ant varpažvynių plika akimi pastebėti lengviau nei ant lapų. 
Gausiai išplitusi liga apima ir akuotus. Ant jų matosi ligai būdingi rudi ar žali dryžiai. Išpli- 
tus varpų septoriozei, pažeidžiamos ne pavienės, o visos varpos (90 pav.). 

Pažeidžia žieminius ir vasarinius kviečius, žieminius ir vasarinius kvietrugius. 


90 paveikslas. Varpų septoriozės pažeista kviečių varpa 


Ligos ciklas. Grybas žiemoja piknosporomis, askosporomis arba grybiena augalų 
liekanose, želmenyse ar ant sudygusių grūdų pabirų ir apkrėstose sėklose. Ligos sukėlėjo 
sporas platina lietus ir vėjas. Nuo sergančių lapų ar varpų jos patenka ant sveikų varpų ir 
jas apkrečia. 

Epidemiologija. Vyraujant šiltiems ir drėgniems orams, kviečių ar kvietrugių pasė- 
liuose pradeda plisti varpų septoriozė. Vyraujantys lietingi, su liūtimis orai, pasėlyje nuolat 
besilaikanti drėgmė yra labai svarbūs veiksniai varpų septoriozės plitimui. Optimali oro 

temperatūra yra apie +20—25 *C. Ligos rizika labai padidėja atsėliuojant kviečius ar kvietru- 
gius, taikant supaprastintą žemės dirbimą, sėjant į ražienas, kai yra atsėliuojama. Užkratas 
gali būti pernešamas iš šalia esančių ligotų javų laukų. 

Prevencija ir apsauga. Auginti varpų septoriozei atsparių veislių javus. Vengti 
atsėliavimo ir supaprastinto žemės dirbimo bei sėjos į ražienas atsėliuojant. Purškiant fun- 
gicidais nuo lapų septoriozės iki javų plaukėjimo, augalai iš dalies apsaugomi ir nuo varpų 
septoriozės, tačiau efektyviausiai varpos apsaugomos, kai fungicidais nupurškiama javų 
plaukėjimo ir žydėjimo metu. 


Varpų fuzariozė 

Angl. Fusarium head blight, head blight, head scab 
Sukėlėjai: Gibberella zeae (Schwein.) Petch. 
(anamorfa Fusarium graminearum Schwabe), 

E culmorum (W.G. Sm.) Sacc., 

Fusarium poae (Peck) Wollenw., 

Gibberella avenacea R. J. Cook. 

(anamorfa F. avenaceum (Fr.) Sacc) ir kt. 


Simptomai ir žalingumas. Varpų fuzariozė išplinta ant varpų, vėliau nuo var- 
pažvynių grybiena perauga į varpos stagarėlį ir virš vietos, kur pažeistas varpos stagarėlis, 
varpa pabąla. Sergančios varpos vietomis arba ištisai padengtos rausva grybiena. Viršutinė 
varpos dalis dažniausiai būna tuščia (91 pav.). 

Pažeidžia žieminius ir vasarinius kviečius, žieminius ir vasarinius miežius, žieminius 
rugius, žieminius ir vasarinius kvietrugius, taip pat kukurūzus. Grūdai būna smulkesni už 
sveikuosius, raukšlėti, mažo daigumo, sumažėja 1000-čio grūdų svoris, netenkama dalies 
grūdų derliaus, pablogėja jų kokybė. Fusarium spp. grybai yra potencialūs toksinų produ- 
centai, todėl šiais grybais užsikrėtę grūdai yra pavojingi žmonių sveikatai ir yra kenksmin- 
gas pašaras gyvuliams. 


91 paveikslas. Varpų fuzariozės pažeistos varpos vietomis arba ištisai padengtos rausva 
grybiena, o viršutinė varpos dalis dažniausiai būna tuščia 

Ligos ciklas. Varpų fuzariozę sukeliantys grybai žiemoja su grūdais ir dirvoje au- 
galų liekanose bei ant javų šaknų bei pašaknio. Vasaros metu, javams žydint, grybo G. zeae 
askosporos iš subrendusių peritecių nuo augalų liekanų su lietaus purslais patenka ant varpų 
žydėjimo metu ir jas apkrečia. Šis grybas yra lytinė grybo E graminearum stadija ir for- 
muoja peritecius lauko sąlygomis. Kviečiai apsikrečia žydėdami, o miežiai — po žydėjimo, 
kadangi žydėjimo metu miežių varpa dar nebūna išlindusi iš lapamakštės. Grybas plinta 
askosporomis ir konidijomis. Anksti įvykus pirminei infekcijai, ant lauke pasirodžiusių li- 
gotų varpų gali formuotis konidijos, jas oro srovės išnešioja ir apkrečia sveikas varpas. Ši 
infekcija svarbi tuo atveju, kai augalų žydėjimas netolygus, ištęstas, formuojasi šalutiniai 
ūgliai, kurie žydi vėliau. 

Epidemiologija. Pagrindiniai veiksniai, sąlygojantys ligos infekciją, yra užkrato 
kiekis, meteorologinės sąlygos ir augalų augimo tarpsnis. Varpų fuzariozę sukeliančių gry- 
bų infekcijai palankios sąlygos susidaro, kai žydėjimo pradžioje vyrauja drėgnas ir šiltas 
oras, mažiausiai 48-72 valandas yra didelis santykinis oro drėgnis. Šių grybų askosporos 
patenka ant varpų su lietaus purslais, todėl varpų fuzariozė gali labai išplisti javų žydėjimo 
metu vyraujant lietingiems orams. 

Prevencija ir apsauga. Rekomenduojama auginti atsparias fuzariozei veisles, 
sėklas beicuoti efektyviais nuo Fusarium spp. beicais. Giliai užarti augalų liekanas — vieną 
pagrindinių infekcijos šaltinių, taikyti sėjomainą. Fungicidus nuo varpų fuzariozės reko- 
menduojama naudoti žydėjimo metu vyraujant lietingiems orams. 


Juodligė 

Angl. Sooty moulds (Black Ear of wheat) 
Sukėlėjai: Alternaria alternata (Fr.) Keissl., 
Cladosporium herbarum (Pers.) Link, 
Epicoccum nigrum Link 

= E. purpurascens Ehrenb., 

Botrytis cinerea Pers. 


Simptomai ir žalingumas. Liga išryškėja ant subrendusių javų, ypač tuomet, kai 
vėluojama nuimti derlių. Varpos tampa tamsiai pilkos, žalsvai juodos ar juodos (92 pav.). 
Pirmiausia javų pasėlyje pajuoduoja dėl įvairių priežasčių (pašaknio ligų, varpų fuzariozės 
ar kitų ligų, atsiradus tuščiavarpiškumui dėl netinkamo pesticidų naudojimo ir kt.) anksčiau 
pradėję bręsti javai. Dėl lietingų orų vėluojant nuimti derlių, juodligė gali apimti visą pa- 
sėlį. Patamsėjusios varpos ir grūdai dažniausiai neturi jokios esminės įtakos grūdų derliui, 
tačiau ligą sukeliančių grybų sporos kūlimo metu patenka ir ant kitų grūdų ir šie gali patam- 
sėti, netekti prekinės išvaizdos, ypač tai nepageidautina maistiniuose grūduose. 

Juodligę sukeliantys grybai yra saprotrofai, nėra prisitaikę prie konkretaus augalo šei- 
mininko, todėl liga labai plačiai išplitusi, pažeidžia įvairių šeimų augalus. 

92 paveikslas. Juodligę sukeliančių grybų — saprotrofų pažeistos varpos 
būna tamsiai pilkos, žalsvai juodos ar juodos 


Ligos ciklas. Juodligę sukeliantys grybai yra išplitę aplinkoje, nepalankiomis jiems 
vystytis sąlygomis išlieka gyvybingi sporomis ir grybienos pavidalu ant įvairių augalų lie- 
kanų. Javai juodlige užsikrečia pasiekę pieninės brandos vidurį ir vėlesniais tarpsniais. 

Epidemiologija. Ligai plisti palankios sąlygos susidaro, kai javų brendimo metu 
vyrauja drėgni orai. Išgulusiuose javuose ilgiau laikosi drėgmė, todėl juodligė čia išplinta 
gausiau. Palankiomis sąlygomis liga išplinta masiškai per trumpą laiką. 

Prevencija ir apsauga. Pagrindinė profilaktinė priemonė yra savalaikis derliaus 
nuėmimas. Kai kurių fungicidų naudojimas javų apsaugai nuo kitų ligų jiems išplaukėjus 
sumažina juodligės išplitimą. Purškimas vien nuo juodligės ekonomiškai netikslingas. 


12.2.2. Virusinės ligos 


Miežių geltonoji žemaūgė 
Angl. Barley yellow dwarf 
Sukėlėjas: Barley yellow dwarf luteovirus (akronimas BYDV) 


Simptomai ir žalingumas. Miežių geltonosios žemaūgės pagrindiniai simpto- 
mai — lapų chlorozė 17 žemaūgiškumas. Miežių lapuose išsivysto gelsvai auksinio atspal- 
vio pageltimas (93 pav.). Simptomų intensyvumas priklauso nuo tarpsnio, kuriame augalas 
buvo užkrėstas. Užkrėsti daigai pagelsta per 10 dienų. Lapai gelsti pradeda nuo pakraščio 
ir palaipsniui geltimas plinta link lapų pagrindo. Pažeisti lapai būna statesni, stangresni. 
Pažeisti augalai silpnai vystosi ir auga. Tai vienas iš labiausiai paplitusių ir žalingiausių 

varpinių augalų virusų pasaulyje. Pažeidžia miežius, avižas, kviečius, rugius, kukurūzus. 
Svarbūs viruso šeimininkai yra ganyklų ir pievų žolės. 

Miežių geltonosios žemaūgės virusas gamtoje išsilaiko daugiametėse žolėse. Virusą 
platina daugiau nei 20 amarų rūšių. Iš gausiausių ir svarbiausių virusą platinančių rūšių pa- 
minėtini javiniai ir ieviniai amarai, kurie ypač dažni javų pasėliuose. Virusas nepersiduoda 
nei mechaniškai per augalų sultis, nei per sėklą. 


93 paveikslas. Miežių geltonosios žemaūgės viruso pažeistuose lapuose išsivysto 
gelsvai auksinio atspalvio pageltimas 


Prevencija ir apsauga. Pagrindinės apsaugos nuo miežių geltonosios žemaūgės 
viruso priemonės yra atsparių arba tolerantiškų augalų veislių auginimas bei amarų naiki- 
nimas cheminėmis priemonėmis jų pasirodymo pasėlyje pradžioje. 


Skyriaus kontroliniai klausimai 


[B 
Iš 
2. 


(3) 


Kokios yra pagrindinės miglinių šeimos augalų neinfekcinės ir infekcinės ligos? 
Nurodykite žalingiausias ir labiausiai paplitusias grybines ligas bei jų sukėlėjus. 
Lapų ir varpų septoriozės, jų sukėlėjai, simptomai, žalingumas, ligų vystymosi ciklai 
ir šių ligų prevencinės priemonės. 

Koks yra rūdžių vystymosi ciklas? 

Paaiškinkite dulkančiųjų, kietųjų bei kukurūzų pūslėtųjų kūlių vystymosi ciklus, ko- 
kie yra skirtumai? 

Varpų fuzariozės sukėlėjai, šios ligos žalingumas, ligos prevencija ir augalų apsauga. 
Kokios sąlygos palankios skalsėms plisti, kokie ligos sukėlėjai, ligos prevencija? 

13. PUPINIŲ (FABACEAE) ŠEIMOS AUGALŲ LIGOS 
13.1. Neinfekcinės pupinių šeimos augalų ligos 


Geležies trūkumas 
Angl. Iron deficiency 


Simptomai. Pupų ar žirnių lapai pirmoje vegetacijos pusėje skurdūs, gelsta, o lapų gys- 
los išlieka žalios. Lapų chlorozė pasireiškia viršutinėje augalų dalyje, požymiai išryškėja ant 
pavienių augalų ar augalų grupių lopais (94 pav.). Geležies trūkumas dažnesnis šarminėse 
dirvose, ypač kai dygimo metu vyrauja vėsūs ir drėgni orai. 


94 paveikslas. Geležies trūkumo požymiai ant žirnių pasireiškia viršutinių lapų chloroze 


Prevencija ir apsauga. Paprastai augalai natūraliai atsistato arba reikia papildomai 
patręšti mikroelementinėmis trąšomis su geležimi. Veislės nevienodai jautrios geležies trū- 
kumui. 


Drėgmės perteklius 
Angl. Water congestion 


Simptomai. Jauniausių žirnių lapų viršūnės nustoja augti, jos atrodo lyg nužnybtos, 
nekrotizuojasi, greitai sudžiūsta, būna traškios (95 pav.). Drėgmės pertekliaus požymiai 
gali pasireikšti intensyvaus žirnių augimo metu, praėjus savaitei po gausaus lietaus. Po 
gausaus lietaus ląstelės intensyviai augančiose lapų viršūnėse nespėja išgarinti drėgmės 
pertekliaus ir jų sienelės sutrūkinėja. 

95 paveikslas. Žirnių lapų pažeidimo požymiai išryškėja praėjus savaitei po gausaus lietaus 


Prevencija. Prevencinių priemonių nėra. Naujai atsirandantys lapai paprastai būna 
sveiki, be ligos simptomų. 


13.2. Infekcinės pupinių šeimos augalų ligos 
13.2.1. Grybinės ligos 


Žirnių askochitozė 

Angl. Ascochyta blight (Pea leaf and pod spot) 

Sukėlėjai: Ascochyta pisi Lib., 

Mycosphaerella pinodes (Berk. 64 Bloxam) Vestergr. 

= Didymella pinodes (Berk. £4 Bloxam) Petr.), 

(anamorfa Ascochyta pinodes L. K. Jones) 

Phoma pinodella (L. K. Jones) Morgan - Jones £ K. B. Burch 
= Phoma medicaginis var. pinodella (L. K. Jones) Boerema 


Simptomai ir žalingumas. Askochitozė yra kompleksinė liga, kurią sukelia trys 
grybai. 4. pisi ir M. pinodes pažeidžia lapus, stiebus ir ankštis, jų sukeliami ligos simptomai 
yra labai panašūs ir sunkiai atskiriami. P pinodella dažniausiai pažeidžia žirnių pašaknį. 

Askochitozė pradeda plisti daigų tarpsniu ir pirmieji ligos požymiai pasirodo ant skil- 
čialapių — tai gelsvos su tamsiai rudu apvadu, apskritos, pailgos arba netaisyklingos dėmės. 
Jose — rusvi, rudi arba beveik juodi taškeliai — piknidžiai. Taip pat daigų tarpsniu ligos 
požymiai gali pasireikšti ant jaunų stiebelių — 5—15 cm nuo dirvos paviršiaus aukštyn stie- 
beliai būna pajuodavę, silpni, atsilieka nuo sveikųjų. Smarkiai pažeisti daigai gali žūti. 
Vėliau smulkių, tamsiai rudų, netaisyklingų dėmelių pasirodo ant apatinių lapų bei ūsų. 
Apatiniai, senesni lapai yra jautresni infekcijai, jie yra arčiau infekcijos šaltinio — augalų 
liekanų dirvos paviršiuje ir pasėlio apačioje sąlygos infekcijai plisti yra geresnės dėl dides- 
nės drėgmės ir palankesnio mikroklimato. Vėliau dėmės didėja, šviesėja, jose susiformuoja 

koncentriški ratai. Smarkiai pažeistų augalų lapai išsausėja, tampa trapūs, bet lieka ant au- 
galų (96 pav. a). Todėl, ligai smarkiai išplitus pasėlyje, paruduoja augalų apatinė dalis. Ant 
stiebų dėmės formuojasi lapų priaugimo vietose, jos būna pailgos, rusvai purpurinės spal- 
vos (96 pav. b). Kelioms dėmėms susijungus, stiebai įgauna melsvai juodą spalvą. Kartais 
pažeidžiami ir žiedlapiai, — tokie žiedai nubyra. Ant pažeistų ankščių pirmiausia pasirodo 
smulkių juosvai rudų dėmelių, kurios didėja (96 pav. c). Per ankšties sienelę peraugęs gry- 
bas pažeidžia sėklas. Smarkiai pažeistos ankštys susisuka, pažeistos sėklos susiraukšlėja 
ir praranda spalvą, kartais ligotos sėklos būna ir be išorinių ligos požymių. Visas laukas 
įgauna rudą spalvą, žalios išlieka tik augalų viršūnės. 

Pažeidžia žirnius, pupas, pupeles, vikius, lubinus. 4. pisi sukėlėjas yra mažiau žalingas 
nei M. pinodes. M. pinodes sukeliami derliaus nuostoliai gali siekti 80 Yo. Askochitozės 
pažeistos sėklos yra mažai gyvybingos ir blogo daigumo. 


96 paveikslas. Žirnių askochitozė pažeidžia lapus (a), stiebus (b) ir ankštis (c), 
ant jų pasirodo juosvai rudų dėmių 


Ligos ciklas. Visi trys grybai - ligos sukėlėjai — gali žiemoti ir plisti su ligota sėkla. 
A. pisi yra silpnas saprotrofas, sunkiau gali išgyventi su augalų liekanomis nei kiti du ligos 
sukėlėjai. 4. pisi grybas nuo užsikrėtusių sėklų pereina ant skilčialapių, vėliau grybas plinta 
piknosporomis tik su lietaus purslais. Dėmėse ant lapų, stiebų, ankščių ir ant pažeistų sėklų 
susiformuoja tamsiai rudos grybo piknidės, kuriose subrendusios piknosporos ir yra infekci- 
jos šaltinis. Lietingu oru užsikrečia visas augalas ir su lietaus purslais piknosporos patenka 
ant gretimų augalų bei juos užkrečia. 

M. pinodes ir P. pinodella žiemoja su augalų liekanomis, jų sporos plinta su vėju ir lie- 
taus purslais. M. pinodes vegetacijos metu formuoja įvairias sporas — piknosporas, askos- 
poras, chlamidosporas bei mikroskleročius. Askosporos yra pagrindinis šio grybo antrinės 
infekcijos šaltinis, jos subręsta, kai oro temperatūra yra apie +16 “C, vėjas jas gali išnešioti 
dideliais atstumais. Grybo piknidės susidaro vėsiu oru, kai temperatūra yra apie +4-8 “C, 
piknosporų dygimui ir paplitimui reikalinga lašelinė drėgmė. 

Epidemiologija. Žirnių askochitozės plitimui palankūs šilti ir drėgni orai. Pasėjus 
ligotas sėklas ir vyraujant vėsiems ir drėgniems orams sėklų dygimo metu, dalis jų gali 
nesudygti. 

Prevencija ir apsauga. Rekomenduojama sėti tik sveikas sėklas. Ligotas būtina 
beicuoti. Belapiai žirniai mažiau jautrūs askochitozei. Žirnių atsėliavimas bei sėja po kitų 
ankštinių augalų, kuriuos pažeidžia askochitozė, skatina ligos išplitimą pasėlyje. Rekomen- 

duojama žirnius sėti į tą patį lauką ne dažniau kaip kas 4 metai, vengti ankstesnių metų 
žirnių laukų kaimynystės. Pasirinkti tolerantiškas ar mažiau jautrias ligai veisles. Naudoti 
fungicidus, jei būtina. 


Pupų askochitozė 

Angl. Bean leaf and pod spot, Faba bean blight 
Sukėlėjas: Didymella fabae G. J. Jellis 6 Punith. 
(anamorfa Ascochyta fabae Speg. ) 


Simptomai ir žalingumas. Rudos dėmės ant pupų skilčialapių gali būti pastebi- 
mos tuoj pat po sudygimo. Vėliau dėmės išplinta ant visų augalo organų: lapų, stiebų, žiedų 
ir ankščių. Dėmės stambios, apie 10 mm skersmens, apskritos arba ovalios, koncentriškai 
rievėtos, su tamsiai rudu apvadu ir juodomis piknidėmis (97 pav. a, b). Dėmių centras ant 
lapų nekrotizuojasi ir gali iškristi. Dėmės ant stiebų — įdubusios, dėmių vietose stiebas 
susilpnėja ir kartais gali nulūžti, toks pasėlis išgula. Stipriai pažeistos ankštys gali atsi- 
daryti. Ant pažeistų sėklų dėmės rudos su raudonu apvadu. Pupų askochitozės požymiai 
šiek tiek panašūs į pupų rudosios dėmėtligės požymius; skiriamieji požymiai yra: Botrytis 
fabae sukeltos dėmelės yra smulkesnės, tolygios spalvos ir jose nėra piknidžių. 


97 paveikslas. Pupų askochitozės požymiai ant lapų (a) ir ant ankščių (b) — stambios, 
koncentriškai rievėtos, su tamsiai rudu apvadu dėmės 


Pažeidžia pašarines pupas. Ligoti augalai skursta, lapai nudžiūva, kartais žūsta ir visas 
augalas. Pažeistos sėklos nelabai daigios. 

Ligos ciklas. Grybas žiemoja ir plinta dažniausiai su ligota sėkla. Nuo sėklos už- 
sikrečia daigai. Senesnių dėmių centruose formuojasi grybo piknidės su piknosporomis, 
kuriomis 4. fabae plinta vegetacijos metu. Piknosporos iš piknidžių pasklinda lietaus lašais 
ar purslais nuo apatinių ant vidurinių ir viršutinių augalo dalių. Ligą sukeliantis grybas 
lytinėje stadijoje gali peržiemoti ir ant augalų likučių. Šioje stadijoje grybo sporos yra ma- 
žesnės ir jos lengviau išplinta su oro srovėmis. 

Epidemiologija. Pupų askochitozė smarkiai plinta lietingą vasarą. 

Prevencija ir apsauga. Vienas iš pagrindinių infekcijos šaltinių yra užsikrėtusi sėk- 
la, todėl beicavimas efektyviais beicais apvalytų sėklą nuo askochitozės užkrato bei saugotų 

nuo ligos sukėlėjo dirvos infekcijos dygimo metu ir daigų tarpsniu. Rekomenduojama auginti 
mažiau jautrias šiai ligai pupų veisles. Nuėmus derlių rekomenduojama užarti augalų liekanas, 
kad nebūtų sudarytos sąlygos grybui žiemoti lytinės stadijos. 


Žirnių miltligė 
Angl. Pea powdery mildew 
Sukėlėjai: Erysiphe pisi DC. var. pisi 


Simptomai ir žalingumas. Miltligė pažeidžia visas antžeminės augalų dalis, 
tačiau pirmiausia — augalų lapus, rečiau — stiebus ir ankštis (98 pav. a, b). Ant pažeistų au- 
galo dalių susidaro baltas grybienos valktis, sudarytas iš besidriekiančių grybienos hifų ir 
konidijakočių su konidijomis. Sendama grybiena patamsėja ir jos paviršiuje susidaro juodi 
taškeliai — grybo vaisiakūniai kleistoteciai ir taip grybas peržiemoja (98 pav. a). Formuo- 
jantis kleistoteciams, grybiena iš dalies arba visai išnyksta. 

Pupinių šeimos augalų miltligės sukėlėjų atskiros formos pažeidžia tik vienos rūšies 
augalus. Miltligei išplitus augalų ankstyvaisiais augimo tarpsniais, ypač jautrių veislių pa- 
sėliuose, sumažėja lapų asimiliacinis paviršius, augalų lapai prieš laiką nudžiūsta, todėl 
galimi dideli grūdų derliaus nuostoliai. 


a b 
98 paveikslas. Miltligės sukėlėjo grybienos valktis su juodais taškeliais — grybo vaisiakūniais 
kleistoteciais ant žirnių lapo (a) ir ligos požymiai ant ankščių (b) 


Ligos ciklas. Pupinių šeimos augalų miltligę sukeliantys grybai žiemoja augalų 
liekanose, žirnių miltligę sukeliantis grybas gali plisti ir su sėkla. Žiemojimui grybas su- 
formuoja vaisiakūnius — kleistotecius, kuriuose išauga aukšliai su lytinėmis sporomis — as- 
kosporomis. Pavasarį kleistoteciai suyra ir dygstančios askosporos, patekusios ant augalų, 
apkrečia juos (pirminė infekcija). Vegetacijos metu grybas plinta naujai susidarančiomis 
konidijomis, kurias vėjas perneša ant kitų augalų arba į kitus pasėlius. 

Epidemiologija.Miltligė smarkiai plinta, kai dieną vyrauja šilti (+20-25 “C), sausi 
orai, o naktys būna vėsios, su gausiomis rasomis. Liga labiau linkusi išplisti tankiuose, 
vešliuose pasėliuose. 

Prevencija ir apsauga. Atskirais metais miltligė gali išplisti ankstyvais augalų au- 
gimo tarpsniais. Didžiausias pavojus anksti ligai išplisti yra atsėliuotuose pasėliuose, todėl 

reikia vengti atsėliavimo. Atskirais metais miltligei pasėlyje pasirodžius iki žydėjimo tarps- 
nio, jautrių veislių pasėliuose gali tekti naudoti fungicidus, efektyvius nuo miltligės. 


Žirnių netikroji miltligė 

Angl. Pea downy mildew 

Sukėlėjas: Peronospora viciae f. sp. pisi Boerema 4: Verh. 
= Peronospora pisi Syd. 


Simptomai ir žalingumas. Netikroji miltligė pažeidžia augalus visais vystymo- 
si tarpsniais, tačiau žalingiausia daigų tarpsniu. Pažeisti netikrosios miltligės daigai silpnai 
vystosi, pagelsta skilčialapiai arba daigai gali visai žūti, pasėlis išretėja. Vėlesniais tarps- 
niais ant sergančių žirnių lapų viršutinės pusės atsiranda gelsvų, chlorotinių dėmių, kurios 
gali susilieti ir apimti visą lapą ir prielapius. Apatinėje lapų pusėje susidaro pilkas apnašas 
(99 pav. a). Pažeisti lapai vėliau paruduoja ir sudžiūsta. Pažeisti augalai tampa skurdūs, 
neužauga (99 pav. b). 

Pažeidžia žirnius. Ligai išplitus žydėjimo metu, žiedai gali nubyrėti ir atskiri augalai 
neužaugina ankščių. Ligai išplitus ant ankščių, jos įgauna gelsvą spalvą, deformuojasi ir 
dažnai neužaugina grūdų. Pažeisti grūdai būna nepakankamai išsivystę, rudi, padengti balta 
medvilnine grybiena. 


a 


99 paveikslas. Pilkas netikrosios miltligės sukėlėjo grybienos apnašas ant 
apatinės žirnių lapo pusės (a) ir pažeistas augalas (b) 


Ligos ciklas. Grybas žiemoja oosporomis dirvoje ir ant sėklų. Oosporos susifor- 
muoja ligos ciklo pabaigoje ant pažeistų lapų, taip pat ant ankščių ar net grūdų. Pirminė 
infekcija įvyksta dirvoje, grybas sistemiškai patenka į jaunus daigus, ligos požymiai pasi- 
rodo ant stiebelių ir skilčialapių. Apatinėje pažeistų lapų pusėje dėmių vietose susiformuoja 
šakoti grybo konidijakočiai, išaugę pro lapų žioteles. Jų viršūnėse formuojasi konidijos, 
kuriomis grybas plinta augalų vegetacijos metu. 

Epidemiologija. Netikrojimiltligė žirniuose gali smarkiai išplisti vėsiu (+-15—18 *C) 
ir drėgnu oru (santykinis oro drėgnis didesnis nei 85 Yo). Paprastai anksti pasėti žirniai yra 

jautresni netikrajai miltligei, nei pasėti vėliau. Su lietumi ir vėju plintančios konidijos dygsta 
+4-8 *C temperatūroje. Oosporos formuojasi, kai temperatūra yra per +20 *C. 

Prevencija ir apsauga. Žirnių netikrosios miltligės sukėlėjas peržiemoja augalų lie- 
kanose ir plinta per užsikrėtusią sėklą, todėl žirnių atsėliavimas gali paskatinti ankstyvą 
ligos išplitimą pasėlyje. Reiktų vengti ne tik žirnių atsėliavimo, bet ir auginimo plotuose, 
gretimuose pernykščiams žirnių pasėliams. Labai svarbi rekomenduotina apsaugos priemo- 
nė nuo netikrosios miltligės pirminės infekcijos yra sėklų beicavimas efektyviais nuo šios 
ligos beicais. 


Žirnių šaknų puviniai 

Angl. Root rot 

Sukėlėjai: Fusarium spp., Pythium debaryanum R. Hesse, 
Thielaviopsis basicola (Berk. et Broome) Ferraris, 
Aphanomyces euteiches Drechsler, 

Thanatephorus cucumeris (A. B. Frank) Donk) 

(anamorfa Rhizoctonia solani DC.) 


Simptomai ir žalingumas. Šaknų puviniai žalingiausi daigų tarpsniu, tačiau 
gali pažeisti augalus ir visais kitais vystymosi tarpsniais. Žirnių šaknų puvinius dažniau- 
siai sukelia ne pavieniai, o visas kompleksas ligos sukėlėjų. Infekcija paprastai prasideda 
nuo sėklos priaugimo vietos. Pythium spp. žirniuose sukelia vandeningą, minkštą puvinį, 
pažeistos šaknys silpnai išsivysto arba visai nesusidaro dar bedygstant žirniams (100 pav.). 
Daigai gali supūti net nepasiekę dirvos paviršiaus arba sudygę sukniumba. Liga dar vadi- 
nama diegavirte, ypač išplinta sėjant prasto gyvybingumo sėklas labai anksti pavasarį, kai 
dirva dar yra šalta ir per drėgna. 4. euteiches sukeliami šaknų puviniai taip pat labai ža- 
lingi — ant stiebelių pasirodo šiaudų spalvos pažeidimų dirvos paviršiaus lygyje ir puvinys 
greitai progresuoja šaknų link. Pažeisti audiniai suminkštėja ir pradeda pūti, raunant tokį 
augalą iš dirvos išsirauna tik šaknies audinių pluošto atplaišos. Fuzariozinį žirnių šaknų 
puvinį dažniausiai sukelia F solani f. sp. pisi. Fusarium genties grybai patenka į augalo 
vandens indus per šaknis ir ant šaknų simptomai būna nelabai ryškūs. F oxysporum grybas 
plinta vandens indais, augalai vysta ir žūsta, pasėlis išretėja. T. basicola sukelia juodąjį 
šaknų puvinį, kuris pažeidžia visas augalo šaknis. Šaknys paruduoja, raukšlėjasi ir pradeda 
pūti. Liga sulėtina augalo vystymąsi. Sergantys augalai būna plonais stiebais, pageltusiais 
lapais, ne visai išsivystę. T. cucumeris grybo sukeltų šaknų puvinių simptomai išryškėja ant 
šaknų žievės dirvos paviršiaus lygmenyje. 

Šaknų puviniai žalingi ne tik žirnių pasėliams, bet ir kitiems pupinių šeimos augalams. 
Puviniams išplitus daigų tarpsniu, pasėliai gali labai išretėti. Pažeisti augalai bręstant išgu- 
la, derliaus nuėmimas labai pasunkėja, galimi dideli grūdų derliaus nuostoliai. 

Ligos ciklas. Šaknų puvinius sukeliantys grybai žiemoja ir išgyvena augalų lieka- 
nose bei dirvoje įvairiomis sporomis. Įvairių grybų populiacijos gali išgyventi dirvoje ilgą laiką 
ir be augalo šeimininko. Kai lauke į užkrėstą dirvą pasėjami jautrūs augalai, ilgalaikės grybų 
sporos apninka sėklas ir šaknis bei šaknies kaklelio sritį. Taip pat infekcija gali kilti ir grybienai 
nuo augalų liekanų pasiekus jautrių augalų sėklas bei šaknis. 

Aphanomyces ir Pythium genčių grybai išgyvena dirvoje daugiau kaip 10 metų ilgalai- 
kių sporų — oosporų būsenos. Kai oosporos sudygsta, iš jų į dirvą pasklinda judrios z00s- 
poros, kurios su dirvos vandeniu pasiekia augalų šaknis ir per šakniaplaukius užkrečia au- 
galus. 4. euteiches grybas geriau vystosi +14—20 “C dirvos temperatūroje, Pythium — kiek 
aukštesnėje. Fusarium genties ir T. basicola grybai žiemoja ir išgyvena chlamidosporomis, 
T. cucumeris — plonasienės grybienos pavidalu. 


100 paveikslas. Šaknų puvinių pažeisti žirniai 


Epidemiologija. Fuzarium genties grybų sukeliami šaknų puviniai labiau plinta 
šiltu ir drėgnu, kitų grybų sukeliami puviniai — vėsiu ir drėgnu oru, ypač palankios sąlygos 
susidaro supuolusioje dirvoje, kai sėklos dygsta ilgai, sąlygos daigams vystytis nepalan- 
kios. 

Prevencija ir apsauga. Kadangi žirnių šaknų puvinių sukėlėjai plinta per dirvą, 
reikia vengti žirnius atsėliuoti arba auginti po kitų ankštinių augalų. Sėklos beicavimas 
efektyviais beicais taip pat rekomenduotinas, ypač siekiant apvalyti sėklą nuo ligos užkrato 
bei apsaugoti nuo dirvos infekcijos dygimo metu ir daigų tarpsnių. 


Sklerotinis (baltasis) puvinys 
Angl. White mould (Sclerotinia stem and pod rot) 
Sukėlėjas: Selerotinia sclerotiorum (Lib.) de Bary 


Simptomai ir žalingumas. Žydinčius augalus užkrečia oru perneštos grybo 
S.sclerotiorum askosporos, vėliau liga plinta vegetatyvine grybiena. Sklerotinis puvinys 
pradeda vystytis ant apmirusių žiedų, jie būna prilipę prie stiebo ir pradeda šlapiai pūti, pu- 
vinys persimeta į aplinkinius audinius, kuriuos vėliau suardo. Ant suaugusių žirnių ankščių 
ar stiebų puvinio apimtose vietose susidaro balta, į vatą panaši grybiena (101 pav.). Gry- 
bienai senstant ar esant nepalankioms sąlygoms, stiebo paviršiuje ar stiebo viduje grybas 
formuoja tamsiai rudus ar juodus kietus skleročius. Žirnius nukūlus, grybo skleročiai su 
kitomis augalų liekanomis patenka į dirvą arba į sėklą. 

Grybas S. sclerotiorum turi daug augalų šeimininkų. Sklerotiniu puviniu serga žirniai, 
vikiai, pupos, lubinai, lęšiukai, pašarinės pupinių šeimos žolės, bastutinių šeimos ir kiti 

augalai bei piktžolės. Tai dažna ir žalinga pupinių šeimos augalų liga vyraujant šiltam ir 
drėgnam orui. Pažeistų augalų lapai pagelsta, vysta ir nukrenta, tokie augalai užaugina 
smulkesnius grūdus arba jie visai neužauga. 


Ž 4 
101 paveikslas. Ant pupų stiebų sklerotinio puvinio apimtose vietose 
susidaro balta, į vatą panaši grybiena 


Ligos ciklas. Grybas žiemoja ir gali išgyventi ilgą laiką dirvoje ir sėklose skleročių 
būsenos. Vasarą šiltu ir drėgnu oru skleročiai dirvoje sudygsta ir iš jų išauga grybo vaisia- 
kūniai — apoteciai, iš kurių subrendusias askosporas išplatina vėjas. Grybas gali plisti ir 
vegetatyvine grybiena, išaugusia iš skleročių. Užsikrečiama žydėjimo metu. Pasklidusios 
askosporos dygsta paprastai lapų priaugimo vietose, kur užsilaiko drėgmė, ir krintančiuose 
žiedlapiuose, kurie svarbūs askosporų dygimui kaip maisto medžiagų šaltinis. Pažeidimo 
vietoje auga balta, panaši į vatą grybiena. Pažeidimo vietose vėliau formuojasi iš pradžių 
balti, po to ruduojantys ir juoduojantys vaisiakūniai — skleročiai ir taip grybas išgyvena 
nepalankias sąlygas. 

Epidemiologija. Sklerotinis puvinys išplinta šiltu ir drėgnu oru, ypač vešliuose 
ir tankiuose pasėliuose. Auginant keletą metų iš eilės tame pačiame lauke keletą jautrių 
sklerotiniam puviniui augalų rūšių, gerokai padidėja ligos išplitimo rizika, tačiau tik susi- 
klosčius palankioms meteorologinėms sąlygoms. 

Prevencija ir apsauga. Sudarant sėjomainą svarbu atsižvelgti, kad į tą patį lauką 
jautrūs sklerotiniam puviniui augalai nebūtų sėjami dažniau kaip kas 4 ar 5 metai, kad tarp 
jautrių ligai augalų rūšių būtų auginami nejautrūs šiai ligai, pvz. miglinių šeimos, auga- 
lai. Nerekomenduojama jautrių sklerotiniam puviniui augalų rūšių auginti ir gretimuose 
laukuose, nes su vėju plintančios grybo askosporos gali lengvai patekti į gretimus laukus. 
Pusiau belapiai žirniai, turintys ne tokią gausią lapiją, yra mažiau jautrūs sklerotiniam puvi- 
niui. Giliai ariant sumažėja skleročių gyvybingumas. Nuo sklerotinio puvinio profilaktinis 
fungicidų naudojimas žydėjimo metu yra veiksmingas, tačiau praktikoje nenaudojamas dėl 
to, kad liga šalyje neišplinta kasmet, o sklerotinio puvinio išplitimui numatyti prognozės 
sistemos Lietuvoje kol kas nėra. 

Kekerinis (pilkasis) puvinys 
Angl. Grey mould, Botrytis pod rot 
Sukėlėjas: Botrytis cinerea Pers. 


Simptomai ir žalingumas. Liga ypač žalinga drėgnais metais. Kekerinis pu- 
vinys dažniausiai pirma pasirodo ant apmirusių augalo dalių, vėliau pradeda vystytis kaip 
žalingas parazitas. Žirniuose pirmiausia kekerinis puvinys vystosi ant nukritusių žiedlapių. 
Ant įvairių augalo dalių pasirodo netaisyklingų arba apskritų rusvų dėmių, kurios pasi- 
dengia pilku puriu grybo apnašu (102 pav.). Pažeidimą labai skatina įsivyravę drėgni orai 
žirnių žydėjimo metu, kai nunykstantys vainiklapiai lieka prilipę prie jaunų ankščių ar lapų 
priaugimo vietose. Susikaupusi šiose vietose drėgmė skatina greitą puvinio išplitimą. 

Kekerinis puvinys gali pažeisti žirnius, pupas, vikius, lubinus, lęšiukus, dobilus, liucer- 
nas ir daugelį kitų augalų. Ligos sukėlėjas prisitaikęs prie įvairių augalų rūšių, liga labai 
plačiai išplitusi. 


a 
102 paveikslas. Pilkojo puvinio požymiai ant pupų ankščių (a) ir stiebų (b) 


Ligos ciklas. Pilkąjį puvinį sukeliantis grybas ant negyvų augalo dalių formuoja 
skleročius ir taip žiemoja. Grybo micelis taip pat gali žiemoti sumedėjusiose augalų lieka- 
nose. Skleročiai pavasarį, susidarius palankioms sąlygoms, sudygsta arba grybo micelis 
išauga tiesiogiai iš augalų liekanų ir formuojasi konidijos. Vegetacijos metu su vėju ir lie- 
taus purslais konidijos išnešiojamos ant kitų augalų ar augalo dalių. Konidijoms sudygti ant 
augalo reikalinga drėgmė ir maisto medžiagos. Į augalą patenka per žioteles ar per epider- 
mį, užkrėsti augalo audiniai greitai žūsta. 

Epidemiologija. Kekerinis puvinys išplinta vėsiu (apie +15 “C) ir drėgnu oru, 
ypač vešliuose ir tankiuose pasėliuose, kur ilgiau išsilaiko drėgmė. Labai palankios sąlygos 
susidaro, kai keletą dienų iš eilės lyja, oras yra vėsus ir augalų paviršius ilgą laiką išlieka 
drėgnas. 

Prevencija ir apsauga. Kadangi liga plinta ant daugelio augalų, tai sėjomaina tik 
iš dalies gali sulaikyti nuo kekerinio puvinio plitimo. Pusiau belapių veislių žirniai, turin- 
tys ne tokią gausią lapiją, yra mažiau jautrūs ligai, kadangi nesusidaro palankus drėgnas 
mikroklimatas, būtinas grybui vystytis. Gilus augalų liekanų užarimas padeda sumažinti 
infekcijos kiekį viršutiniame dirvos sluoksnyje. Profilaktiškai naudoti fungicidus apsimoka 
tik vyraujant drėgniems orams. 


Rūdys 

Angl. Rust (Pea rust, Common vetch rust, Bean rust) 
Sukėlėjai: Uromyces pisi-sativi (Pers.) Liro 

= U. pisi (Pers.) de Bary, 

U. viciae-craccae Const, 

U. viciae-fabae (Pers.) Schrėt. var. viciae-fabae 

= U. fabae (Pers.) de Bary 

= U. viciae Fuckel, 

U. lupinicola Bubak. 


Simptomai ir žalingumas. Ant augalų lapų, dažnai ir ant stiebų ar net ankščių 
susidaro šviesiai rudi, apskriti, 0,5—1 mm skersmens poepiderminiai spuogeliai — uredoso- 
rai. Juos dengiantis epidermis greitai trūksta, sporos išdulka ir, patekusios ant kitų augalų, 
juos užkrečia. Pirmieji uredosorai pastebimi ant apatinių lapų, augalui esant tik 10-20 cm 
aukščio. Lapai nurūdyja, pradeda gelsti ir pirma laiko nubyra. Juodai rudi grybo vaisiakū- 
niai — teliai su teliosporomis susiformuoja augalų vegetacijos pabaigoje (103 pav. b). 

Rūdys pažeidžia daugelį pupinių šeimos augalų, tačiau sukėlėjai prisitaikę tik prie 
tam tikrų rūšių: U. pisi-sativi pažeidžia žirnius ir pelėžirnius, U. viciae-craccae — vikius, 
U.viciae-fabae — pupas, U. lupinicola — lubinus. Smarkiai rūdžių pažeisti lapai gali nudžiūti 
dar iki brendimo pradžios. Rūdžių epidemijos metais derliaus nuostoliai gali siekti iki 30 Yo. 


a b 
103 paveikslas. Rūdžių požymiai ant pupų lapų (a) ir juodai rudi ligos sukėlėjo 
vaisiakūniai teliai ant pupų stiebų (b) 

Ligos ciklas. Žiemojanti grybo stadija — juodai rudi teliosorai su teliosporomis — 
susiformuoja augalų vegetacijos pabaigoje. Uromyces spp. turi augalą tarpininką — karpa- 
žolę. Pavasarį teliosorai pratrūksta ir teliosporos užkrečia karpažoles. Ant karpažolių ūglių 
pavasarį susidaro rūdžių spermagonės ir balkšvų arba šviesiai oranžinių pūslelių pavidalo 
ecidės, kuriose subrendusios ecidiosporos užkrečia pagrindinius augalus šeimininkus. Vė- 
liau susidaro grybo uredosorai, iš kurių išbyra urediosporos — jomis grybas plinta vegeta- 
cijos metu. Urediosporos gelsvos arba šviesiai rusvos, rutuliškos arba truputį pailgos, su 
retais dygliukais. Teliosporos rusvos, kiaušiniškos, plonasienės. 

Epidemiologija. Rūdžiųplitimui ankštinių augalų pasėliuose palankūs šilti ir drėg- 
ni orai arba karštos dienos ir rasotos naktys. Anksti ir smarkiai rūdys išplinta, kai gausu au- 
galų tarpininkų — karpažolių. Daugiausia žalos rūdys gali padaryti skurdžiuose pasėliuose. 

Prevencija ir apsauga. Rekomenduojama pasirinkti auginti atsparias rūdims veis- 
les. Pupinių šeimos augalų pasėliuose ir aplink juos būtina naikinti karpažoles, kurios yra 
rūdžių sukėlėjų tarpininkai. Pastebėjus rūdžių požymius, galima naudoti fungicidus. 


Pupų rudoji dėmėtligė 
Angl. Chocolate spot disease 
Sukėlėjas: Botrytis fabae Sardina 


Simptomai ir žalingumas. Ant augalų lapų pasirodo mažų, kelių mm diametro, 
rudų, šokolado spalvos dėmelių. Vėliau, joms plečiantis, dėmelių centrai pašviesėja, o pakraš- 
čiai būna apjuosti vyšninės spalvos juostele. Rudajai dėmėtligei išplitus, dėmių daugiau būna 
ant viršutinės lapo pusės, jos gali būti įvairaus dydžio: smulkios, didesnės arba susiliejusios 
(104 pav. a, b). Ypač dėmių pagausėja vyraujant drėgniems orams, jos darosi neapibrėžtais 
pakraščiais, tarsi plunksnuotos. Ant stiebų dėmės pailgos. Pažeisti lapai anksti nukrenta, stiebai 
gali nulūžti ir pasėlis išgula. 

Liga žalinga pašarinių pupų ir vikių pasėliuose. Jeigu rudoji dėmėtligė smarkiai išplinta 
anksti, iki ankščių užmezgimo, toks pasėlis gali derliaus ir nebesubrandinti. 


a 


104 paveikslas. Pupų rudosios dėmėtligės dėmės būna apjuostos vyšninės spalvos juostele (a), 
pažeisti augalai nusėti dėmelėmis (b), o ant stiebų išsivysto didelės, pailgos dėmės (c) 

Ligos ciklas. Grybas B. fabae žiemoja skleročiais, iš kurių pavasarį išauga gry- 
biena. Ant grybienos, esant pakankamai drėgmės, formuojasi šakoti konidijakočiai ir ant 
jų - kuokštai konidijų. Konidijas platina vėjas, jos užkrečia visas augalo dalis ir išsivysto 
šokoladinės spalvos dėmelės. Konidijų dygimui nebūtina lašelinė drėgmė, pakanka, kad 
santykinis oro drėgnis būtų didesnis nei 90 V. 

Epidemiologija. Optimali temperatūra grybui vystytis yra +15-20 “C. Intensyviai 
konidijų sporuliacijai reikalingas didesnis nei 80 Yo santykinis oro drėgnis. Pupų rudoji 
dėmėtligė smarkiai plinta lietingą vasarą, ypač tankiuose ir vešliuose pasėliuose, kur ilgiau 
išsilaiko drėgmė. Sausu oru liga neplinta arba plinta labai menkai. 

Prevencija ir apsauga. Grybo B. fabae infekcija plinta per augalų liekanas dirvo- 
je, todėl reikėtų vengti pupų ir vikių atsėliavimo ir sėjos gretimame plote. Ražienas giliai 
užarus, sumažėja infekcijos dirvos paviršiuje. Rudosios dėmėtligės plitimui būtinas didelis 
santykinis oro drėgnis, todėl liga labiau pažeidžia tankius pasėlius. Retesnis pasėlis mažiau 
nukenčia nuo šios ligos. 


Lubinų antraknozė 

Angl. Anthracnose 

Sukėlėjas: Glomerella cingulata (Stoneman) Spauld £ H. Schrenk 
(anamorfa Colletotrichum gloeosporioides (Penz.) Penz. A: Sacc.) 


Simptomai ir žalingumas. Lubinų daigai, išaugę iš ligotų sėklų, dažniausiai 
būna su antraknozės dėmelėm ant šaknų, hipokotilio ar skilčialapių. Ant pažeistų augalo 
dalių susidaro rausvos ar rusvai gelsvos pailgos dėmės iki 2 cm ilgio. Vėliau tamsiai rudos 
dėmės su šviesesniu centru pasirodo ant augalų stiebų, lapų ir ankščių. Pažeisti stiebai išsi- 
lanksto, ankštys ir lapai susisuka, deformuojasi (105 pav.). 

Ligai išplitus, lubinų pasėlis gali visiškai žūti. Jautriausi antraknozei yra baltieji lubinai 
(Lupinus albus), bet liga pažeidžia ir geltonuosius (L. /uteus) bei siauralapius (L. angustifo- 
lius). Antraknozė pažeidžia lubinų sėklas, daigus, lapus, stiebus, šaknis, ankštis. Liga labai 
žalinga drėgnais metais. Ligos epidemijos metais geltonžiedžiai lubinai visai neužmezga 
ankščių ir nedera. 

Ligos ciklas. Pagrindiniai antraknozės plitimo šaltiniai yra apkrėsta sėkla ir lau- 
kiniai lubinai, grybas taip pat žiemoja augalų liekanose. Pavasarį atsipalaidavusios iš askų 
askosporos užkrečia sveikus augalus. Lietaus lašai užkratą išplatina ant sveikų augalų. Per 
vegetacijos laikotarpį gali išsivystyti daugiau kaip 10 grybo G. cingulata generacijų. 

Epidemiologija. Lubinų antraknozė smarkiai išplinta lietingą vasarą. Optimalio- 
mis ligos plitimui sąlygomis, kai kritulių per birželio ir liepos mėn. iškrenta daugiau nei 
290 mm, o vidutinė paros oro temperatūra siekia +17-18 *C, inkubacinis ligos periodas 
tetrunka 2 paras. Didžiausias antraknozės intensyvumas būna žydėjimo ir ankščių susida- 
rymo tarpsniais. 

105 paveikslas. Lubinų antraknozės pažeisti stiebai išsilanksto, ankštys ir 
lapai susisuka, deformuojasi 


Prevencija ir apsauga. Atsparių antraknozei veislių lubinų auginimas yra patiki- 
miausia priemonė siekiant išvengti ligos daromos žalos. Siauralapiai lubinai yra atsparesni 
antraknozei nei geltonieji. Rekomenduojama lubinus tame pačiame lauke auginti ne daž- 
niau kaip 3 ar 4 metai, vengti pernykščių metų pasėlių kaimynystės, giliai užarti augalų 
liekanas. Vienas iš pagrindinių grybo G. cingulata infekcijos šaltinių yra užsikrėtusi sėkla, 
todėl sėklos beicavimas efektyviais beicais apvalytų sėklą bei saugotų nuo antraknozės 
dirvos infekcijos dygimo metu ir daigų tarpsniu. 


Lubinų fuzariozinis vytulys 

Angl. Fusarium wilt 

Sukėlėjai: Fusarium oxysporum Schltdl., 
Fusarium spp. 


Simptomai ir žalingumas. Dėl grybo F. oxysporum sukelto vytulio pradžioje 
pradeda ruduoti lubinų lapai. Akimi matomi požymiai išryškėja butonų ar žydėjimo tarps- 
niu augalui pradėjus vysti. Liga vystosi greitai ir augalas bemat sunyksta (106 pav.). 

Fusarium genties grybų sukeliami fuzariozinis vytulys bei šaknų puviniai yra žalingos 
ir išplitusios lubinų ligos. 

106 paveikslas. Dėl Fusarium oxysporum sukelto vytulio nuruduoja lubinų lapai, 
augalai vysta ir žūva 


Ligos ciklas. FK oxysporum — tai per dirvą plintantis grybas, randamas visų tipų 
dirvose visame pasaulyje. Yra nustatyta daugybė šio grybo padermių, kurios išlieka gy- 
vybingos ilgą laikotarpį kaip saprotrofai dirvoje ar daugelio augalų rizosferoje. Daugelis 
F. oxysporum padermių yra parazitai, bet ne patogenai, t. y. patekę į augalo audinius, nesu- 
kelia ligos požymių. Kai kurios padermės yra patogeniškos ir sukelia šaknų puvinius arba 
tracheomikozes. Vytulį sukeliančios F oxysporum padermės smarkiai pažeidžia daugelį au- 
galų. Grybas patenka į augalo vandens indus per šaknis, ant šaknų simptomai būna nelabai 
ryškūs. £ oxysporum grybas plinta vandens indais, augalai vysta ir žūsta, pasėlis išretėja. 
Fusarium genties grybai žiemoja ir išgyvena chlamidosporomis. 

Epidemiologija. Fuzarium genties grybų sukeliami šaknų puviniai labiau plinta 
šiltu ir drėgnu oru, ypač palankios sąlygos susidaro supuolusioje dirvoje, kai sėklos dygsta 
ilgai, sąlygos daigams vystytis nepalankios. 

Prevencija ir apsauga. Atsparių veislių auginimas yra svarbi prevencinė priemonė 
nuo fuzariozinio vytulio. Dar viena svarbi apsaugos nuo lubinų ligų priemonė yra sėjomai- 
nos laikymasis. Siekiant apsaugoti pasėlius nuo ligų, patariama nesėti lubinų į tą pačią dirvą 
dažniau kaip 3 ar 4 metai, prieš sėją sėklas beicuoti. 


Lubinų juodspuogė 

Angl. Phomopsis stem blight 

Sukėlėjas: Phomopsis leptostromiformis (J. G. Kūhn) Bubak 
(teleomorfa Diaporthe toxica P. M. Will., Highet, W. Gams 6 Sivasith.) 


Simptomai ir žalingumas. Ant juodspuogės pažeistų lubinų stiebų ir lapkočių 
būna pailgų, šviesiai rusvų dėmių su pakrikai arba eilėmis išsidėsčiusiais juodais spuoge- 
liais — grybo piknidžiais (107 pav. a). Ant ankščių dėmės ovalios, kiek įdubusios, su kon- 
centriškai išsidėsčiusiais piknidžiais, kurie dėl ankščių plaukuotumo ne tokie ryškūs kaip 
ant stiebo. Pažeistos sėklos būna aptrauktos balsva grybiena, taip pat matyti neryškūs juodi 
spuogeliai (107 pav. b). 

a 
107 paveikslas. Ant juodspuogės pažeistų lubinų stiebų ir lapkočių būna pailgų, šviesiai rusvų 
dėmių su pakrikai arba eilėmis išsidėsčiusiais juodais spuogeliais — grybo piknidžiais (a), o 
pažeistose ankštyse sėklos būna aptrauktos balsva grybiena (b) 


Juodspuogė pažeidžia įvairių rūšių lubinus, bet labiausiai nukenčia geltonieji. Juods- 
puogės pažeisti augalai pirma laiko nudžiūva, tokių augalų sėklos būna smulkesnės, neišsi- 
vysčiusios. Smarkiai pažeisti jauni augalai gali žūti net nepražydę arba neužmezgę ankščių. 
Juodspuogė labai žalinga dar ir tuo, kad ligos sukėlėjas P /eptostromiformis išskiria miko- 
toksiną fomopsiną, kuris gali sukelti avių, galvijų bei kiaulių įvairius susirgimus — toksi- 
kozes. 

Ligos ciklas. Juodspuogę sukeliantis grybas žiemoja dirvoje ant augalinių liekanų, 
taip pat liga plinta per užkrėstą sėklą. Ant peržiemojusių pažeistų lubinų liekanų susidaro 
lytinė grybo stadija — periteciai su aukšliasporėmis. Jomis vyksta pirminė infekcija. Vėliau 
dėmelėse formuojasi grybo piknidės ir jose — piknosporos, kuriomis sukėlėjas toliau užkre- 
čia augalus. 

Epidemiologija. Lubinų juodspuogė smarkiai išplinta šiltą ir lietingą vasarą. 

Prevencija ir apsauga. Lubinų juodspuogės infekcija plinta per augalų liekanas dir- 
voje, todėl reikėtų vengti lubinų atsėliavimo ir sėjos gretimame plote. Ražienų gilus užari- 
mas sumažina infekciją dirvos paviršiuje. Atsparių juodspuogei veislių bei lubinų rūšių au- 
ginimas yra patikimiausia priemonė išvengti ligos daromos žalos. Beicavimas efektyviais 
beicais apvalytų sėklas bei saugotų daigus nuo ankstyvo juodspuogės infekcijos protrūkio. 

Ankštinių žolių miltligė 

Angl. Powdery mildew 

Sukėlėjas: Microsphaera trifolii (Grev.) U. Braun 
= Erysiphe martii Lėv 

= E. trifolii Grev. 


Simptomai ir žalingumas. Ant atskirų rūšių parazituoja skirtingos sukėlėjo 
formos. Miltligė dažniausiai pažeidžia augalų lapus, rečiau — stiebus. Ant pažeistų augalų 
lapų viršutinės pusės susiformuoja tankus baltas grybienos apnašas (108 pav.). Tai grybo 
besidriekiantys hifai ir konidijakočiai, kurių viršūnėse formuojasi grandinėmis sukibusios 
konidijos. Lapo apatinė pusė būna mažiau pažeista nei viršutinė. Sendama grybiena patamsė- 
ja, papilkėja. Jos paviršiuje susidaro pradžioje gelsvi, vėliau pajuoduojantys taškeliai — grybo 
vaisiakūniai — kleistoteciai. 

Pažeidžia įvairių rūšių dobilus, liucernas ir kitas ankštines žoles. Jeigu miltligė plinta 
labai smarkiai, pažeisti lapai pagelsta ir nukrinta, galimi šieno arba sėklų derliaus nuosto- 
liai. 


108 paveikslas. Ant miltligės pažeistų augalų lapų viršutinės pusės susiformuoja tankus baltas 
grybienos apnašas (a); miltligės pažeistas raudonasis dobilas (b) 


Ligos ciklas. Vegetacijos metu grybas plinta konidijomis, kurias ant kitų augalų 
arba į kitus pasėlius perneša vėjas, žiemoja — aukšliasporėmis kleistoteciuose, kur pavasarį 
baigia bręsti ir, patekusios ant augalų, juos užkrečia. Vėliau sukėlėjas sparčiai plinta naujai 
susidarančiomis konidijomis. 

Epidemiologija. Miltligės plitimui ypač palankūs šilti ir normaliai drėgni orai. 

Prevencija ir apsauga. Atsparių miltligei veislių auginimas sumažina ligos 
išplitimo riziką. Išvengti nuostolių nuo miltligės padeda ankstyvas žolynų šienavimas, kol 
liga dar neišplito. Miltligė labiau plinta vasaros antroje pusėje ir gali būti žalinga dobilų 
sėkliniuose pasėliuose, paliktuose iš atolo. Miltligei smarkiai plintant, tokius pasėlius verta 
nušienauti. 

Dobilų deguliai (antraknozė) 
Angl. Northern anthracnose (clover scorch, leaf scorch) 
Sukėlėjas: Kabatiella caulivora (Kirchn.) Karak. 


Simptomai ir žalingumas. Dobilų antraknozės simptomai dažniausiai pasirodo 
butonizacijos tarpsniu ir plinta iki vegetacijos pabaigos, nors gali pažeisti visas antžeminės 
augalo dalis bet kuriuo augalo augimo tarpsniu. Ant lapkočių, žiedkočių ir stiebų matyti 
pailgos, tamsiai rudos dėmės, kurios vėliau įdumba, jų centras pašviesėja, o kraštai išlieka 
tamsūs (109 pav. a, b). Ant lapų pradžioje gali būti smulkių rudų nekrozės darinių tarpgys- 
liuose, vėliau, dėmėms susiliejus, lapalakštis nuruduoja, gali praskilti. Ligos pažeisti stiebai 
ir lapkočiai išlinksta, susisuka, lapai ir žiedai nusvyra, nuruduoja, atrodo lyg nudeginti. La- 
biausiai nuo degulių gali nukentėti sėkliniai raudonieji dobilai, auginami iš pirmos žolės. 

Liga paplitusi ant įvairių rūšių dobilų, bet žalingiausia sėkliniams raudoniesiems dobi- 
lams, auginamiems iš pirmos žolės. Liga labai žalinga — labai sumažėja sėklų derlius arba 
augalai gali visai žūti. 


109 paveikslas. Dobilų deguliai ant lapkočių, žiedkočių ir stiebų formuoja pailgas, tamsiai 
rudas dėmes, vėliau jų centras pašviesėja, o kraštai išlieka tamsūs (a, b) 


Ligos ciklas. Žiemoja grybas konidijomis augalų liekanose, dobilienose bei plinta 
su apsikrėtusia sėkla. Pasėlyje ligą grybo konidijomis platina lietaus purslai. Dalį konidijų 
gali pernešti besiganantys gyvuliai ar vabzdžiai, žolės dorojimo technika. 

Epidemiologija. Dobilų deguliams plisti ypač palankūs šilti ir lietingi orai. Deguliai 
labiau išplinta tankiuose dobilų pasėliuose. 

Prevencija ir apsauga. Auginant atsparių deguliams veislių dobilus, sumažėja ligos 
išplitimo rizika. Reikia sėti beicuotą sėklą. Raudonųjų dobilų sėkliniai pasėliai, palikti 1š 
atolo, mažiau pažeidžiami degulių. Pastebėjus ligos simptomus, rekomenduojama pasėlį 
nupjauti šienui, nepaliekant sėklai. 

Ankštinių žolių lapų dėmėtligės 
Angl. Common leaf spot (Brown spot) 
Sukėlėjai: Pseudopeziza spp., 
Ascochyta trifolii Siemaszko, 
Cercospora zebrina Pass., 
Cymadothea trifolii (Pers.) F. A. Wolf 
= Dothidella trifolii (Pers.) Fr. ir kt. 


Simptomai ir žalingumas. Lapų dėmėtliges sukelia įvairūs grybai. Pseudope- 
ziza trifolii (Biv.) Fuckel sukelia dobilų rudąją dėmėtligę, P medicaginis (Lib.) Sacc. — liu- 
cernų geltonąją dėmėtligę. Liga pasirodo ant senesnių lapų prieš augalams sužydint, ant jų 
formuojasi smulkios, pradžioje gelsvos, vėliau paruduojančios dėmelės. Viršutinėje lapų 
pusėje dėmių centre matyti grybo vaisiakūniai — epoteciai. Smarkiai pažeisti lapai nuruduo- 
ja ir nukrenta. Dobilų askochitozei būdingos tamsiai rudos, koncentriškai rievėtos, apskri- 
tos arba ovalios dėmės ant lapų, kartais — ant stiebų. Vėliau prašviesėjusiame dėmių centre 
formuojasi tamsiai rudi piknidžiai. Nuo C. zebrina sukeltos rudmargės dobilų lapų dėmės 
būna apribotos gyslų, tamsiai rudos, dažniausiai prasidedančios nuo lapų viršūnės. Pilkšvai 
rusvą konidijakočių su konidijomis apnašą galima matyti iš abiejų lapo pusių. Juodąją dobi- 
lų dėmėtligę sukelia C. trifolii. Šiai ligai jautrūs rausvieji ir baltieji dobilai. Truputį iškilios, 
beveik juodos, ovalios arba netaisyklingos dėmės matomos apatinėje lapų pusėje, tuo tarpu 
viršutinėje galima pastebėti tik neryškias gelsvas arba rusvas dėmeles. Dėmėse formuojasi 
neryškios piknidės, vėliau aukšliai. 

Dėmėtligės išplitusios įvairių rūšių dobilų, liucernų ir kitų ankštinių žolių pasėliuose. 
Smarkiai pažeisti lapai nudžiūsta ir nukrenta (110 pav.). Labiausiai nuo dėmėtligių gali 
nukentėti sėkliniai ankštinių žolių pasėliai iš pirmos žolės. 


* 


110 paveikslas. Dėmėtligių požymiai ant dobilų lapų 


Ligos ciklas. Dėmėtliges sukeliantys grybai žiemoja augalų liekanose, dauguma jų 
plinta per sėklą. Pasėlyje dobilų dėmėtligės plinta grybų piknosporomis, konidijomis arba 
aukšliasporėmis, kurias perneša vėjas ir lietus. 

Epidemiologija. Lapų dėmėtligių plitimui ypač palankūs šilti ir lietingi orai. 

Prevencija ir apsauga. Atsparių dėmėtligėms veislių auginimas sumažina jų iš- 
plitimo riziką. Raudonųjų dobilų sėkliniai pasėliai, palikti iš atolo, mažiau pažeidžiami 
dėmėtligių. Kadangi sukėlėjai gali plisti per užkrėstą sėklą, reikėtų sėti beicuotas sėklas. 
Sėklų beicavimas sumažina dėmėtligių išplitimą ankstyvais augalų vystymosi tarpsniais 
sėjos metų pasėliuose. 


Dobilų netikroji miltligė 

Angl. Downy mildew 

Sukėlėjas: Peronospora trifoliorum de Bary 
= P pratensis Syd. 

= P trifolii-hybridi Gium. 

= P trifolii-repentis (Thūm.) Syd. 


Simptomai ir žalingumas. Ant pažeistų dobilų lapų viršutinės pusės matyti 
šviesiai gelsvos arba žalsvos, vėliau nuruduojančios, netaisyklingos, kampuotos, dažnai 
gyslomis apribotos dėmės. Apatinėje lapų pusėje dėmės padengtos pilkšvai violetinio ats- 
palvio apnašomis. Smarkiau pažeisti lapai deformuojasi ir džiūsta (111 pav.). 

Dobilų netikroji miltligė pažeidžia raudonuosius, rausvuosius ir baltuosius dobilus. 


111 paveikslas. Ant netikrosios miltligės pažeistų liucernų lapų viršutinės pusės 
susidaro šviesiai gelsvos arba žalsvos, vėliau nuruduojančios, netaisyklingos, kampuotos, 
dažnai gyslomis apribotos dėmės 


Ligos ciklas. Grybas P trifoliorum žiemoja sergančiuose augaluose o0osporomis, 
kuriomis grybas gali išgyventi iki kelių metų — jos yra pirminis infekcijos šaltinis. Vege- 
tacijos metu grybas plinta konidijomis, jas lengvai išnešioja vėjas ir lietaus purslai. Vėliau 
grybas pažeistuose audiniuose formuoja oosporas. 

Epidemiologija. Dobilų netikrosios miltligės išpliimui ypač palankūs pavasarį ir 
vasaros pradžioje vyraujantys vėsūs ir lietingi orai. 

Prevencija ir apsauga. Atsparių netikrajai miltligei dobilų veislių auginimas suma- 
žina ligos išplitimo riziką. Dobilų sėkliniai pasėliai, palikti iš atolo, mažiau pažeidžiami 
netikrosios miltligės. 

Ankštinių žolių rūdys 

Angl. Rust 

Sukėlėjai: Uromyces trifolii-repentis (Castagne) Liro, 
U. striatus J. Schrėt, 

U. minor J. Schrėt, 

U. pisi-sativi (Pers.) Liro 

= U. onobrychidis (Desm.) Lėv. 

= U. loti A. Blytt 


Simptomai ir žalingumas. Vasarą ant augalų lapų pasirodo rudi spuogeliai — 
uredosorai (112 pav.). Ant liucernų (U. striatus) uredosorai labai smulkūs, šviesiai rudi. 
Pradžioje uredosorai poepiderminiai, kuriems praplyšus, uredosporos yra išbarstomos ir 
vėjas išplatina ant kitų augalų lapų. Vėliau, uredosorams išdulkėjus, vietoj jų atsiranda 
juodi teliai, formuojantys teliosporas, kuriomis grybas žiemoja. 

Dobilų ir kitų ankštinių žolių rūdžių sukėlėjai parazituoja tik ant vienos kurios rūšies 
augalų. Rūdys smarkiau išplinta antroje vasaros pusėje, todėl šienaujamuose žolynuose 
didesnės žalos nepadaro. Liga žalingesnė sėkliniuose pasėliuose. 


112 paveikslas. Rūdžių sukėlėjo uredosorai ant dobilų lapo 


Ligos ciklas. Rūdis sukeliantys grybai žiemoja teliosporomis. Uromyces spp. visą 
vystymosi ciklą dažniausiai pereina ant tų pačių augalų šeimininkų, tačiau U. striatus ir U. 
pisi-sativi ecidžių stadiją pereina ant karpažolių. Uromyces spp. gali žiemoti ir uredostadi- 
joje. 

Epidemiologija. Rūdžių išplitimui ypač palankūs šilti, saulėti, su rasotomis nak- 
timis orai. 

Prevencija ir apsauga. Atsparių rūdims augalų veislių auginimas sumažina ligos 
išplitimo riziką. Rūdims labai plintant sėkliniuose pasėliuose, gali tekti juos nušienauti. 

Dobilų vėžys 
Angl. Clover rot 
Sukėlėjas: Sclerotinia trifoliorum Erikss. 


Simptomai ir žalingumas. Liga paplitusi įvairių rūšių dobilų, liucernų, esparce- 
tų, barkūnų pasėliuose. Pavasarį, nutirpus sniegui ir prasidėjus augalų vegetacijai, matomi 
išgedusių arba pavytusių dobilų lopai ar sunykę pavieniai augalai (113 pav. b). Bandant 
išrauti sunykusį ar pažeistą augalą, jis lengvai nutrūksta ties šaknies kakleliu. Atidžiau ap- 
žiūrėjus, ant tokio augalo šaknies, šaknies kaklelio paviršiuje ar jo viduje randami balti, 
pilki ar jau pajuodę grybienos telkiniai — skleročiai (113 pav. a). Skleročiai yra skirti grybui 
išgyventi nepalankiomis sąlygomis vasarą. 

Dobilų vėžiui ypač jautrūs sėjos metų dobilai, o antramečiai ir senesni dobilai bei liucer- 
nos yra atsparesni šiai ligai. Liga gali gerokai išretinti pirmamečius pasėlius. 


113 paveikslas. Ant dobilo šaknies esantys grybo skleročiai, kurie skirti grybui išgyventi nepa- 
lankiomis sąlygomis vasarą (a) bei dobilų vėžio pažeistas augalas (b) 


Ligos ciklas. Dobilų vėžys dirvoje 1lgą laiką išgyvena skleročiais — kietais grybienos 
telkiniais. Dobilai vėžiu užsikrečia sėjos metais rudenį. Vėsiu ir drėgnu oru skleročiai dygsta 
— išaugina 2 mm skersmens dubenėlio pavidalo apotecius, iš kurių, pučiant vėjui, pasklinda 
daugybė aukšliasporių, o šios, patekusios ant dobilų, juos užkrečia. Iškritus sniegui ant neį- 
šalusios žemės, vėžio sukėlėjo vegetatyvinė grybiena vystosi augaluose ir po sniego danga 
žiemą, 0 pavasarį — tol, kol yra pakankamai drėgmės ir vyrauja vėsūs orai. Orams atšilus, 
pažeistose vietose formuojasi juodi, įvairaus dydžio, netaisyklingos formos skleročiai. 

Epidemiologija. Dobilų vėžio skleročių dygimui ir augalų apsikrėtimui palankūs 
vėsūs ir drėgni rudens orai. Iškritus sniegui ant neįšalusios žemės, dobilų vėžio grybiena 
užkrėstuose augaluose ir žiemos metu gerai vystosi po sniego danga. 

Prevencija ir apsauga. Dobilų ar kitų ankštinių žolių įsėliui dirva turėtų būti po gi- 
laus rudeninio arimo, nes vėžio sukėlėjo skleročiai dygsta tik iš viršutinio dirvos sluoksnio. 
Reikėtų vengti sėti dobilus ir kitas ankštines žoles šalia antramečių ar kitų senesnių ankštinių 
žolių pasėlių, nes nuo juose sudygusių skleročių ir išaugusių apotecių askosporos gali būti vėjo 

nuneštos į pirmamečių dobilų pasėlius, kurie ypač jautrūs ligai. Vėsų ir lietingą bei ūkanotą 
rudenį vešlius ir tankius pirmamečių dobilų pasėlius verta nupurkšti veiksmingais fungicidais. 
Dobilus auginant mišinyje su miglinių šeimos žolėmis, vėžio išplitimo rizika sumažėja. 
13.2.2. Bakterinės ligos 
Žirnių bakterinė degligė 
Angl. Bacterial blight of field peas (bacterial leaf spot) 


Sukėlėjas: Pseudomonas syringae pv. pisi Sackett. 
= Pseudomonas pisi 


Simptomai ir žalingumas. Ligos pradžioje ant lapų ir prielapių susiformuoja 
smulkios, tamsiai žalios, vandeningos dėmelės. Dėmelės didėja, susilieja, tačiau visada yra 
apribotos gyslų. Ant lapų dėmės gelsvėja, vėliau tampa rudos, lyg popierinės (114 pav. a), 
ant ankščių dėmės įdubusios ir įgauna alyviniai rudą spalvą (114 pav., b). Taip pat dėmės 
gali atsirasti ir ant stiebų netoli dirvos paviršiaus. Pažeisti stiebai išsiraito, džiūsta ir visai 
žūva. Ant sėklų ligos simptomai gali visai neišryškėti, stipriai ligai išplitus, sėklos praranda 
sveikosioms būdingą spalvą. Galimi ligos protrūkiai drėgnais metais ir po vėlyvų šalnų. 
Bakterinės dėmėtligės simptomai iš pirmo žvilgsnio gali būti šiek tiek panašūs į Žirnių 
askochitozės požymius, tačiau askochitozės dėmėse aptinkami grybo piknidžiai, dėmės yra 
koncentriškai rievėtos. 

Liga pažeidžia žirnius. Net ir viena kita užkrėsta Pseudomonas bakterijomis sėkla gali 
būti didelio ligos protrūkio priežastis. 


a b 
114 paveikslas. Žirnių bakterinės degligės pažeidimo požymiai ant lapų (a) ir ankščių (b) 
Ligos ciklas. Bakterijos plinta bei žiemoja su ligota sėkla ir su augalų liekanomis 
dirvoje. Žirnių bakterinės dėmėtligės sukėlėjas ant sėklų gyvybingas gali išlikti iki 3 metų. 
Bakterijos drėgnu oru nuo užsikrėtusių sėklų ir pažeistų augalų su lietaus purslais ir vėjo 
nešiojamais lietaus lašeliais patenka ant sveikų augalų ir juos užkrečia. Liga gali pasireikš- 
ti bet kuriuo žirnių augimo tarpsniu, jei tik yra pakankamai lietinga ir vyrauja rūkai bei 

vėjuoti orai. Iš vieno lauko į kitą bakterijos gali būti perneštos su žemės dirbimo, sėjos bei 
pasėlių priežiūrai naudojama technika. 

Epidemiologija. Žirnių bakterinė dėmėtligė labai plinta lietingą, vėjuotą vasarą. 
Labai jautrūs ligai yra vėlyvų šalnų, smarkaus lietaus ar krušos pakenkti augalai. 

Prevencija ir apsauga. Rekomenduojama sėti tik sveiką žirnių sėklą, taikyti sėjo- 
mainą. Atsparių žirnių bakterinei dėmėtligei veislių nėra sukurta. Siekiant išvengti ligos iš- 
plitimo su technika, pervažiuojant iš vieno lauko į kitą, naudojamą techniką reikia nuplauti. 
Cheminių apsaugos priemonių nuo žirnių bakterinės dėmėtligės nėra. 


Pupelių lapų kampuotoji dėmėtligė 

Angl. Bacterial blight 

Sukėlėjas: Pseudomonas sevastanoi pv. phaseolicola (Burkholder) Young et al. 
= P phaseolicola (Burkh.) Dowson. 


Simptomai ir žalingumas. Ant lapų susiformuoja smulkios, kampuotos, lyg 
pavandenijusiais pakraščiais, gelsvos ar rudos dėmės (115 pav.). Lietingu oru kampuotos 
dėmės didėja, susijungia ir ant lapų atsiranda didelės žuvusių audinių dėmės. Ligos simp- 
tomai gana panašūs į rudosios dėmėtligės (Botrytis fabae) sukeliamus simptomus, tačiau 
ligos vystymosi pradžioje bakterinės kampuotosios dėmėtligės dėmės būna su būdinga 
geltona aureole, ko nėra aplink rudosios dėmėtligės sukeltas dėmes. Bakterijų sukeliamos 
dėmėtligės simptomai pasireiškia ant viršutinių lapų, tuo tarpu grybinės ligos — rudosios 
dėmėtligės simptomai pirmiausia išryškėja ant apatinių lapų. 

Liga pažeidžia pupeles. 


115 paveikslas. Bakterinės kampuotosios dėmėtligės požymiai ant pupelių lapo 


Ligos ciklas. Bakterijos plinta bei žiemoja su ligota sėkla ir su augalų liekanomis dir- 
voje. Bakterijos drėgnu oru nuo užsikrėtusių sėklų ir pažeistų augalų su lietaus purslais ir vėjo 
nešiojamais lietaus lašeliais patenka ant sveikų augalų ir juos užkrečia. Iš vieno lauko į kitą bak- 
terijos gali būti perneštos su žemės dirbimo, sėjos bei pasėlių priežiūrai naudojama technika. 

Epidemiologija. Pupelių lapų kampuotoji dėmėtligė labai plinta lietingą, vėsią, vė- 
juotą vasarą. Labai jautrūs ligai yra vėlyvų šalnų, smarkaus lietaus ar krušos pakenkti augalai. 

Prevencija ir apsauga. Rekomenduojama sėti tik sveiką sėklą, taikyti sėjomainą. 
Atsparių veislių nėra sukurta. Reikia vengti ligos išplitimo su technika, pervažiuojant iš 
vieno lauko į kitą. Cheminių apsaugos priemonių nuo pupelių lapų kampuotosios dėmėtli- 
gės nėra. 


PUPINIŲ (FABACEAE) ŠEIMOS AUGALŲ LIGOS 245 


13.2.3. Virusinės ligos 


Žirnių deformuotoji mozaika 
Angl. Pea enation mosaic 
Sukėlėjas: Pea enation mosaic enamovirus (akronimas PEMV) 


Simptomai ir žalingumas. Žirnių lapai deformuojasi, susmulkėja, susiaurėja, 
ant jų susidaro pusiau peršviečiamos chlorotinės dėmės. Esant ankstyvai virusinei infekci- 
jai, apatinėje lapo plokštelės pusėje ir ant ankščių dažnai susidaro ir išaugos (116 pav. a, b). 
Labai jautrių žirnių veislių lapai ne tik deformuojasi, susmulkėja, bet ir nekrotizuojasi. 

Žirnių deformuotoji mozaika dažniausiai pažeidžia žirnius ir pupas, bet augalais šeimi- 
ninkais gali būti ir dobilai bei liucernos. 


a b 
116 paveikslas. Žirnių deformacijos mozaikos viruso PEMV pažeistas žirnių lapas (a) 
ir ankštys (b) 


Žirnių amarai (Acyrthosiphon pisum) yra pagrindiniai viruso pernešėjai. Virusą perneša 
visų vystymosi stadijų amarai. Virusas išlieka amaro kūne iki 30 dienų, tačiau nepereina 
palikuonims. Per žirnių sėklas žirnių deformacijos virusas neplinta. 

Prevencija ir apsauga. Žimniai ir pupos turėtų būti auginami atokiau vieni nuo kitų 
ir nuo daugiamečių ankštinių žolių, kaip galimų infekcijos šaltinių. Naikinti amarus, viruso 
pernešėjus. 


Pupų ir žirnių mozaika 
Angl. Broad bean mosaic, Pea mosaic 
Sukėlėjas: Bean yellow mosaic potyvirus (akronimas BYMV) 


Simptomai ir žalingumas. Ant žirnių ir pupų lapų virusas sukelia šviesios gels- 
vos mozaikos arba šlakuotumo simptomus (117 pav. a, b). Pradžioje išryškėja pagrindinės 
lapo gyslos, o šalia jų matyti lapo šviesus margumas. Vėliau išsivysto mozaika arba tam- 
sesnis apvadas apie gyslas. 

Pupelių geltonosios mozaikos virusas taip pat sukelia pupelių ir žirnių mozaiką bei pa- 
žeidžia kitus pupinių šeimos augalus. 

117 paveikslas. Mozaikos viruso BYMV pažeisti žirniai (a) ir pupos (b) 


Virusą platina daugiau kaip 20 amarų rūšių, svarbiausios iš jų žirniniai, persikiniai ir 
pupiniai amarai. Galimas šio viruso plitimas ir per pupų sėklą. 

Prevencija ir apsauga. Daugiamečiai pupinių šeimos augalai yra nuolatinis viruso 
infekcijos šaltinis. Naikinti amarus, viruso pernešėjus. 


Lubinų mozaika (siauralapė) 
Angl. Lupin mosaic (narrow-leaf) 
Sukėlėjas: Bean yellow mosaic potyvirus (akronimas BYMV) 


Simptomai ir žalingumas. Geltonžiedžių lubinų lapai susiaurėja, deformuo- 
jasi, susikraipo (118 pav.). Lapo plokštelės didesnė dalis įgauna blyškų matinį atspalvį, 
o tamsiai žali ploteliai išsigaubia. Augalo augimas smarkiai sulėtėja, pagausėja šoninių 
ūglių formavimasis. Vėliau, užsikrėtus virusu, augalo viršūnė sutankėja, lapeliai susiaurėja 
ir nežymiai susikraipo. Tokių augalų vegetacija užsitęsia, jie užmezga mažiau ankščių, jos 
būna smulkesnės. 

Siauralapių lubinų viršūnės pagelsta, sutankėja, stiebo viršutinė dalis iškrypsta, nekroti- 
zuojasi. Pažeisti augalai nedera. 


118 paveikslas. Lubinų mozaikos požymiai — lubinų lapai susiaurėja, deformuojasi, susikraipo 

Pupelių geltonosios mozaikos virusas yra aptinkamas visame pasaulyje. Labiausiai pa- 
žeidžiami lauko augalai yra pupos, žirniai, lubinai, taip pat ir pelėžirniai, liucernos, dobilai, 
barkūnai bei įvairūs dekoratyviniai augalai. 

Virusas plinta per sėklą ir yra pernešamas amarų. Labiausiai žinomos virusą platinan- 
čios amarų rūšys yra liucerniniai, žirniniai, persikiniai ir pupiniai amarai. 

Išplitus amarams susidaro sąlygos ligai išplisti. 

Prevencija ir apsauga. Auginti virusui tolerantiškų lubinų veisles, sėti tik sveikas 
sėklas, naikinti amarus. 


Baltųjų dobilų mozaika 
Angl. White clover mosaic 
Sukėlėjas: White clover mosaic potexvirus (akronimas WCMV) 


Simptomai ir žalingumas. Šviesūs, gelsvi dryželiai arba zonos išryškėja ant 
užsikrėtusių augalų lapų. Vėliau ant lapų plokštelių išsivysto chlorotiškos, po kiek laiko 
patamsėjančios dėmės, lapai susikraipo (119 pav.). 

Virusas pažeidžia ne tik baltuosius dobilus, bet ir daug kitų pupinių šeimos augalų: rau- 
donuosius ir rausvuosius dobilus, liucernas, žirnius, vikius ir kt. 


4 


119 paveikslas. Baltųjų dobilų mozaikos sukeltos chlorozės ant dobilų lapų 


Virusas persiduoda mechaniškai šienaujant ar ganant, kai sergančio augalo sultis gy- 
vuliai ar šienavimo technika perneša nuo pažeisto ant sveiko augalo. Yra duomenų, kad 
virusas persiduoda ir su raudonųjų dobilų sėklomis. 

Prevencija ir apsauga. Auginti atsparias virusui baltųjų dobilų veisles. Išplitus ligai, 
dobilų pasėlių nepalikti sėklai, o nušienauti pašarui. 

Liucernų mozaika 
Angl. Alfalfa mosaic 
Sukėlėjas: Alfalfa mosaic alfamovirus (akronimas AMV) 


Simptomai ir žalingumas. Pirmi ligos simptomai — pašviesėjusios gelsvos dė- 
mės, išryškėjančios ant jaunų lapelių. Vėliau jos padidėja įgaudamos dryželių arba žiedų 
formą. Anksti užsikrėtusių augalų lapai susiraukšlėja, nepakankamai išsivysto (120 pav.). 
Antroje vegetacijos pusėje ligos simptomai iš dalies arba visiškai išnyksta, ypač esant aukš- 
tesnei temperatūrai, tačiau ataugančių stiebelių lapuose požymiai vėl būna ryškūs. Liucernų 
mozaika paplitusi visur, kur auga liucernos. 

Liucernų mozaikos virusas pažeidžia apie 165 dviskilčių žolinių ir net sumedėjusių au- 
galų rūšių ir gali užkrėsti daugiau kaip 400 rūšių, priklausančių 50 šeimų. Iš jų paminėtini 
lauko augalai: dobilai, žirniai, vikiai, bulvės ir kt. 


120 paveikslas. Liucernų mozaikos viruso AMV pažeistų augalų lapai susiraukšlėja 


Liucernų mozaikos virusą platina daugiau nei 15 rūšių amarai. Tarp jų žirniniai, bulvi- 
niai, pupiniai, persikiniai ir kt. Virusas plinta su liucernų ir kai kurių kitų augalų sėklomis. 

Prevencija ir apsauga. Naujus liucernų pasėlius sėti kiek galima toliau nuo senųjų. 
Kitus virusui jautrių augalų pasėlius izoliuoti nuo daugiamečių piktžolėtų ankštinių augalų 
plotų. Naikinti amarus. 


Raudonųjų dobilų gyslų mozaika 
Angl. Red clover vein mosaic 
Sukėlėjas: Red clover vein mosaic carlavirus (akronimas RCVMV) 


Simptomai ir žalingumas. Pažeistų augalų lapų gyslos išryškėja, šalia jų ma- 
toma priegyslinė mozaika (121 pav.). Virusą platina žirniniai, persikiniai bei morkiniai 
amarai, taip pat užkratas gali plisti ir per dobilų bei vikių sėklą. Išplitus amarams susidaro 
sąlygos ligai išplisti. 

Virusas pažeidžia raudonuosius, rausvuosius ir baltuosius dobilus, liucernas, barkūnus, 
pelėžirnius, žirnius ir kt. 


121 paveikslas. Raudonųjų dobilų gyslų mozaikos požymiai ant dobilų lapų — 
išryškėjusios gyslos ir priegyslinė mozaika 


Prevencija ir apsauga. Naikinti amarus — viruso platintojus. 


Raudonųjų dobilų mozaika 
Angl. Red clover mosaic 
Sukėlėjas: Bean yellow mosaic potyvirus (akronimas BYMV) 


Simptomai ir žalingumas. Ant pažeistų raudonųjų dobilų jaunų lapų pirmiau- 
sia pastebimos pašviesėjusios gyslos arba priegyslinio audinio zonos, vėliau išsivysto ne- 
ryškus, šviesus, mozaikiškas, kartais ir nekrotiškas margumas visoje lapo plokštelėje, ypač 
esant mišriai infekcijai. Pažeisti augalai silpniau vystosi, lapai smulkesni, nežymiai susi- 
kraipę (122 pav.). Virusą platina įvairių rūšių amarai, taip pat jis plinta ir mechaniškai. Yra 
duomenų, kad virusas gali plisti ir su kai kurių daugiamečių ankštinių augalų sėklomis. 
Išplitus amarams susidaro sąlygos ligai išplisti. 

Raudonuosius dobilus dažniausiai pažeidžia pupelių geltonosios mozaikos viruso žirninis 
kamienas. Šis virusas turi platų pažeidžiamų augalų spektrą. Svarbiausi iš jų yra pupelės, pu- 
pos, žirniai, lubinai, taip pat ir dobilai, liucernos, barkūnai bei kiti pupinių šeimos augalai. 


* 


122 paveikslas. Raudonųjų dobilų mozaikos požymis — mozaikiškas margumas 
visoje lapo plokštelėje 


Prevencija ir apsauga. Auginti atsparias virusui dobilų veisles, naikinti amarus. 

13.2.4. Fitoplazmų sukeliamos ligos 
Dobilų filodija 
Angl. Clover phyllody 
Sukėlėjas: Phytoplasma like organism (akronimas PLO) 


Simptomai ir žalingumas. Žiedo organai transformuojasi į lapus primenan- 
čius darinius. Pažeistų augalų žiedų taurėlapiai išsigimsta, virsta vegetatyviniais lapeliais, 
o žiedsosčio viršūninės ir šoninės dalys pailgėja ir virsta ūgliais. Toks žiedyno išsigimimas 
vystosi palaipsniui: pradžioje — vainiklapių pažaliavimas, vėliau išsigimę žiedynai papras- 
tai virsta lapiškomis šakelėmis (123 pav.). Pažeistų augalų ūgliai būna šiek tiek sutankėję, 
silpnesni, lapeliai truputį chlorotiški ir smulkesni. 

Filodija pažeidžia įvairias dobilų rūšis ir kitų šeimų augalus. Ligą platina cikadėlės. 
Latentinis ligos sukėlėjo tarpsnis cikadėlės organizme yra maždaug vienas mėnuo, auga- 
Ie —- 40-50 dienų. Išplitus cikadėlėms, susidaro sąlygos ligai išplisti. 


123 paveikslas. Dobilų filodijos požymiai — žiedo organai transformuojasi į 
lapus primenančius darinius 


Prevencija ir apsauga. Dobilų filodija dažniau aptinkama apleistose senose ga- 
toplazmos platintojams — cikadėlėms. Tiesioginių apsaugos priemonių nuo filodijos nėra, 
tačiau ligos išplitimo sėkliniuose pasėliuose galima išvengti sėjant dobilus lauko augalų 
sėjomainose, atokiau nuo cikadėlių natūralių buveinių. 


13.2.5. Nematodų sukeliamos ligos 


Šakniniai nematodai 
Angl. Root knot nematode 
Sukėlėjas: nematodai Meloidygine spp. 


Simptomai ir žalingumas. Pažeisti augalai lėtai vystosi, dažniausiai yra žema- 
ūgiai, blyškios spalvos (124 pav. b). Sausu oru tokie augalai vysta, bręsta anksčiau laiko. 
Ant tokių augalų šaknų susidaro 1—-10 mm dydžio išaugos, gumbai, pūslės (124 pav. a). 

Esant stipriam pažeidimui, šaknys visiškai deformuojasi, sutrumpėja, tampa silpnos. 

Šią ligą sukeliantys nematodai dažniau paplitę šiltose, lengvose dirvose. Žalingumas 
priklauso nuo nematodų gausumo ir pažeidimo intensyvumo. Dažnai nematodų sukeliamas 
ligas lydi grybai Pythium spp. 

Prevencija ir apsauga. Labai reikšminga šakninių nematodų sukeliamos ligos 
prevencinė priemonė yra tinkama sėjomaina (nematodams nejautrių miglinių šeimos auga- 
lų auginimas sėjomainoje kartu su pupinių šeimos augalais). 


a b 
124 paveikslas. Šakninių nematodų pažeistų žirnių šaknys deformuojasi (a), 
0 pažeisti augalai išsiskiria iš sveikųjų žemaūgiškumu (b) 


Skyriaus kontroliniai klausimai 


1. 


(91 


Nolio LSS) 


Kokios yra pagrindinės pupinių šeimos augalų neinfekcinės ir infekcinės ligos? 


2. Nurodykite žalingiausias ir labiausiai paplitusias grybines ligas bei jų sukėlėjus. 
3. 
4. Paaiškinkite miltligės bei netikrosios miltligės vystymosi ciklus. Kokie jų skirtu- 


Koks yra askochitozės vystymosi ciklas? 


mai? 


„ Išvardinkite žirnių šaknų puvinių sukėlėjus ir paaiškinkite šios ligos vystymosi ci- 


klą. 


„ Koks yra sklerotinio puvinio vystymosi ciklas bei epidemiologija? 

. Koks yra dobilų vėžio sukėlėjas, ligos ciklas ir apsauga nuo šios ligos? 
„ Pupinių šeimos augalų apsauga nuo grybinių ligų. 

„ Pupinių šeimos augalų apsauga nuo virusinių ligų. 

14. BASTUTINIŲ / KRYŽMAŽIEDŽIŲ 
(BRASSICACEAE / CRUCIFERAE) ŠEIMOS AUGALŲ LIGOS 


14.1. Neinfekcinės bastutinių šeimos augalų ligos 


Maisto medžiagų trūkumas 
Angl. Deficiency of nutrition 


Simptomai. Dėl vieno ar kito makro- ar mikroelemento trūkumo sutrinka augalų 
augimas ir vystymasis. Azoto trūkumo požymiai — augalai tampa šviesiai žalios spal- 
vos, menkai išsivystę, anksti džiūsta ir nukrenta lapai. Trūkstant fosforo, lapai įgauna 
melsvą atspalvį, vėliau lapų kraštai parausta, užsilenkia į viršų. Trūkstant kalio, senesni 
augalų lapai raukšlėjasi, įgauna raudonai vyšninį atspalvį, sukasi į apačią, žiedai vysta ir 
krenta. Trūkstant sieros, jauni augalų lapai geltonuoja, lėtai vystosi, o senesniuose pa- 
sireiškia chlorozė. Būdingas sieros trūkumo požymis — rapsų žiedai šviesiai gelsvi ar net 
balti, ankštaros trumpos, jose nedaug sėklų (125 pav. a, b, c).. Molibdeno trūkumo atve- 
ju žiediniuose kopūstuose ir brokoliuose išryškėja lapų, žiedynų deformacijos, sunyksta 
augalų augimo kūgelis. Trūkstant boro, formuojantis bastutinių šeimos augalų gūžėms ir 
žiedynams, supleišėja kotas, audiniai ruduoja. Tokius augalus apninka įvairios bakterijos 
(126 pav. a, b). Mangano trūkumo atveju išryškėja targyslinės lapų nekrozės simptomai, 
vėliau pasireiškia raudos nekrotinės dėmės, augalai silpniau auga (126 pav. c). 


c 
125 paveikslas. Sieros trūkumo požymiai ant rapsų lapų, (a) žiedų (b) bei ankštarų (c) 

a b c 
126 paveikslas. Boro (a, b) ir mangano (c) trūkumo požymiai ant rapsų augalų 


Prevencija ir apsauga. Neinfekcinės ligos nėra užkrečiamos, tačiau jos sudaro 
sąlygas kitoms infekcijoms, ypač bakterinėms, plisti. Svarbiausia profilaktinė priemonė — 
sudaryti optimalias sąlygas augalams augti, tinkamai ir laiku patręšti ir t. t. 


Tuštumos ir tuščios ertmės 
Angl. Hollow stem 


Simptomai. Jos gali atsirasti kopūstų kotuose dėl netolygaus augalų augimo, pakitus 
aplinkos sąlygoms. Dažniausiai tuštumos atsiranda po sausros periodo praėjus smarkiam 
lietui ir augalams pradėjus sparčiai augti, per gausiai patręštuose azoto trąšomis pasėliuose 
ir kt. Į ertmes ir tuštumas patekusios įvairios bakterijos sukelia puvinius. 

Prevencija ir apsauga. Neinfekcinės ligos nėra užkrečiamos, tačiau jos sudaro 
sąlygas kitoms infekcijoms, ypač bakterinėms, plisti. Svarbiausia profilaktinė priemonė — 
sudaryti optimalias sąlygas augalams augti, tinkamai ir laiku patręšti ir t. t. 


Vidinis kopūstų gūžių patamsėjimas dėl kalcio trūkumo 
Angl. Ca deficiency 


Simptomai. Išilgai perpjovus kopūstų galvutes, matomi parudavę centriniai lapeliai. 
Senesnių kopūstų nukirstos gūžės kotas patamsėjęs. Ligos požymius sukelia kalcio trū- 
kumas, ypač sausringų metu, kai aukšta aplinkos temperatūra, kai per daug azoto ir kalio 
trąšų, taip pat intensyvaus augimo metu, po lietingo periodo. Serga briuseliniai, baltagūžiai 
ir Pekino kopūstai. 

Prevencija ir apsauga. Neinfekcinės ligos nėra užkrečiamos, tačiau jos sudaro 
sąlygas kitoms infekcijoms, ypač bakterinėms, plisti. Svarbiausia profilaktinė priemonė — 
sudaryti optimalias sąlygas augalams augti, tinkamai ir laiku patręšti ir t. t. 

14.2. Infekcinės bastutinių šeimos augalų ligos 
14.2.1. Grybinės ligos 


Diegavirtė 

Angl. Damping-off disease 

Sukėlėjas: Pythium spp., Fusarium spp., Phoma spp. 
Thanatephorus cucumeris (A. B. Frank) Donk 
(anamorfa Rhizoctonia solani J. G. Kūhn.) 

Alternaria spp. 


Simptomai ir žalingumas. Daigai gali žūti dar prieš sudygstant, pasėlis išretėja 
arba sudygę jauni augalai būna pažeisti šaknies kaklelio srityje. Daigų šaknies kaklelis, o 
kartais ir pagrindinė šaknis suplonėja ir patamsėja. Šoninės šaknelės labai menkos ar jų 
visai nėra (127 pav.). Pažeisti daigai sukniumba ir nudžiūsta. Senesni augalai atsparesni 
diegavirtei, tačiau ir jiems liga gali pakenkti — dalis šaknų žūva, augalai skursta, vysta. 

Daugelis bastutinių šeimos augalų yra jautrūs grybams, kurie sukelia daugelio kitų au- 
galų rūšių diegavirtes. Pythium spp. grybai yra prisitaikę prie įvairių augalų, sukelia runke- 
lių, kukurūzų, žirnių, pupų, lubinų, agurkų ir daugelio kitų augalų diegavirtes. Grybas yra 
ekonomiškai svarbus, daug žalos padaro šiltnamiuose, daigai žūva. 


127 paveikslas. Diegavirtės pažeistų daigų ir jaunų augalų šaknies kaklelis 
suplonėja ir patamsėja 


Ligos ciklas. Diegavirtę sukeliantys grybai gyvena dirvoje, žiemoja grybų oosporos 
ir chlamidosporos. Pythium spp. yra ir saprotrofai, gali ilgai išgyventi ant irstančių augalų 
liekanų. Grybai plinta konidijomis ir oosporomis. Lauko sąlygomis diegavirtė neišplinta 
masiškai, nes dirvos kapiliarai tarnauja kaip natūralūs filtrai, o zo0sporoms plisti reikalin- 
gas gausus paviršinis vanduo. 

Epidemiologija. Ligos išplitimas ir žalingumas priklauso nuo sukėlėjo, dirvos 
drėgmės ir temperatūros. Paprastai vėsiose ir drėgnose dirvose diegavirtė labiau išplinta. 

Prevencija ir apsauga. Būtina tinkama sėjomaina, tačiau vien sėjomaina diega- 
virtės problemos išspręsti neįmanoma. Pythium genties grybų sukeliamas diegavirtes, jei 
jos išplito, labai sunku kontroliuoti. Žymiai svarbiau yra profilaktinės priemonės, padedan- 

čios užkirsti kelią ligos pasireiškimui. Ypač reikia laikytis visų saugumo priemonių šiltna- 
miuose, daigynuose — dezinfekuoti žemę, darbo įrankius, stelažus. Nesėti sėklų ir nesodinti 
daigų į drėgną, šaltą dirvą. Sėti tik beicuotas sėklas. Sodinti tik sveikus daigus, ligotus 
reikia sunaikinti. 


Kopūstų diegavirtė (juodoji kojelė) 

Angl. Damping-off disease 

Sukėlėjas: Olpidium brassicae (Woronin) P. A. Dang. 

= Asterocystis radicis De Wild. = Olpidiaster radicis (De Wild.) Pascher 

= Olpidium borzii De Wild. = Olpidium radicicola De Wild. 

= Pleotrachelus brassicae(Woronin) Sahtiy.= Chytridium brassicae Woronin 


Simptomai ir žalingumas. Kopūstų daigų stiebelis arba šaknies kaklelis pa- 
tamsėja ir suplonėja, paruduoja arba pajuosta (128 pav.). Daigas sukniumba dienos metu, 
naktį gali atsistatyti, tačiau labai greit vis tiek nudžiūsta ir supūva. Ant didesnių daigų šaknų 
išsivysto puvinys. Daigynuose tankiai augantys daigai iškrinta ištisais plotais. 

Juodąja kojele serga įvairių kopūstų (gūžinių, žiedinių, Briuselio, brokolių ir kt.), ridi- 
kėlių, salotų, agurkų, pomidorų, paprikų ir kitų daržovių bei gėlių daigai. Ypač dažnai serga 
daigai, auginami šiltnamiuose ir inspektuose, kai būna per tankiai pasėti, blogai vėdinama, 
per daug laistoma. Liga labai paplitusi daigynuose ir padaro daug žalos. Grybas O. brassi- 
cae yra ir kai kurių virusų pernešėjas. 


128 paveikslas. Diegavirtės pažeisti kopūstų daigai 


Ligos ciklas. Ligos sukėlėjas, grybas O. brassicae, gyvena dirvoje, taip pat gali išgy- 
venti ir ant kitų augalų šeimininkų. Grybas sudaro plonasienes ilgalaikes sporas, kurių neį- 
manoma sunaikinti. Jomis grybas išgyvena dirvoje 20 ir daugiau metų nepriklausomai nuo 
to — auga augalas šeimininkas užkrėstame lauke, ar ne. 

Epidemiologija. Ligai plisti palanku, kai dirva šalta ir drėgna. Taip pat ligai plisti 
geros sąlygos susidaro, kai augalai paveikti streso ir kitų nepalankių sąlygų. 

Prevencija ir apsauga. Augalų rotacija, dirvų drenavimas bei sėja ir sodinimas 
tik į šiltas ir ne per drėgnas dirvas — svarbiausios prevencinės priemonės, siekiant sumažinti 
kopūstų diegavirtės išplitimo riziką. Rekomenduojama sėti tik beicuotas sėklas, dezinfe- 
kuoti arba pakeisti inspektų ir šiltnamių žemę. Sėti ne per tankiai, daigus laiku praretinti. 
Pastebėjus pirmuosius ligos požymius, iškasti sukniubusius daigus kartu su žeme. Apie 
kitus daigus užpilti 1 ar 2 cm sluoksnį švaraus smėlio. Profilaktiškai daigus palaistyti kalio 
permanganatu. Persodinant atrinkti ir sunaikinti pažeistus augalus, sodinti tik sveikus, stip- 
rius daigus. 


Rapsų juodoji dėmėtligė (alternariozė) 

Angl. Dark leaf and pod spot (black spot) 
Sukėlėjai: Alternaria brassicae (Berk.) Sacc. 
= Macrosporium brassicae Berk., 

A. brassicicola (Schwein.) Wiltshire 


Simptomai ir žalingumas. Šia liga serga visos antžeminės augalo dalys — la- 
pai, stiebai, ankštaros ir sėklos. Pirmiausia juodoji dėmėtligė išplinta ant lapų — susida- 
ro įvairaus dydžio ir spalvos dėmių, dažniausiai pilkų arba pilkų su tamsiu apvadu, arba 
juodų. Liga pradeda plisti ant senstančių apatinio ardo lapų, vėliau kyla aukštyn ant vidu- 
rinio ir viršutinio ardo lapų bei ant ankštarų. Esant palankioms sąlygoms, dėmės plečiasi, 
gali susilieti, pasidaryti netaisyklingos, kartais koncentriškai rievėtos. Dėmių vietoje au- 
diniai džiūsta. Ant stiebų ir ankštarų dėmės būna juodos, iš pradžių mažos, drėgnu ir šiltu oru 
dėmių labai greit daugėja ir jos didėja (129 pav. a). Tokie pat požymiai ir ant bastutinių šeimos 
daržovių sėklojų. 

Liga pažeidžia daugelį bastutinių šeimos augalų: rapsus, rapsiukus, kopūstus, ridikėlius, 
griežčius, ropes, ridikus, krienus ir kt. Ligotos ankštaros bręsta anksčiau laiko, susproginėja, 
dalis sėklų išbyra. Ligotose ankštarose užauga ligotos, nelabai daigios, smulkios sėklos. 


a b 
129 paveikslas. Juodosios dėmėtligės pažeistos rapsų ankštaros (a) ir ligos požymiai ant lapų (b) 


Ligos ciklas. Grybas žiemoja augalų liekanose dirvoje, sėklų paviršiuje, ant įvairių 
piktžolių. Pirminė infekcija rudenį ar pavasarį įvyksta konidijomis, kurios žiemoja ant augalų 
liekanų. Ligos požymiai pasirodo po kelių dienų po užsikrėtimo. Dėmelėse konidijos formuojasi 

sausu, saulėtų oru, vėliau jas išnešioja vėjas. Kad konidijos sudygtų, ant lapų yra būtina lašelinė 
drėgmė. Sėklos kaip infekcijos šaltinis nėra labai svarbus. 

Epidemiologija. 4. brassicae konidijos geriau dygsta vėsiu oru, 4. brassicicola — 
ne žemesnėje kaip +20 *C temperatūroje. Abiejų grybų konidijoms sudygti būtinas didesnis 
nei 95 Yo santykinis oro drėgnis, tokiu atveju jau po penkių dienų pasirodo dėmės ant au- 
galo lapų, stiebų ar ankštarų. Tokiose dėmelėse vėl susidaro grybo konidijų, kurias vėjas 
išnešioja ant kitų augalų. Dažni lietūs, vėjas ir drėgno bei sauso periodų kaitaliojimasis 
sudaro palankias sąlygas ligai plisti. Liga labiau plinta, jei pasėliai vešlūs, tankūs, pagulę, 
pasėti šalia pernykščių rapsų plotų ar rapsai net yra atsėliuoti. 

Prevencija ir apsauga. Profilaktinės apsaugos priemonės: tinkama sėjomaina, 
atsparių ar tolerantiškų juodajai dėmėtligei veislių auginimas, augalų liekanų gilus uža- 
lengvas, raukšlėtas sėklas, kurios dažniausiai yra ligotos ir mažo gyvybingumo. Juodosios 
dėmėtligės pažeistus laukus rekomenduojama nukulti kiek anksčiau, kad būtų išvengta sė- 
klų išbyrėjimo nuostolių 

Juodoji dėmėtligė rapsų pasėliuose iki žydėjimo tarpsnio plinta nežymiai, tad ir apsau- 
ga, naudojant fungicidus šiuo laikotarpiu, nėra svarbi. Svarbiausia yra apsaugoti nuo šios 
ligos rapsų ankštaras, tad fungicidus rekomenduotina naudoti ne anksčiau kaip rapsų žydė- 
jimo pabaigoje. Sausais metais liga menkai plinta, tad ir fungicidus naudoti ekonomiškai 
neapsimoka. 


Kopūstų juodoji dėmėtligė (alternariozė) 

Angl. Alternaria leaf spot (Black spot, Crucifer black spot) 
Sukėlėjai: Alternaria brassicae (Berk.) Sacc. 

= Macrosporium brassicae Berk., 

A. brassicicola (Schwein.) Wiltshire 


Simptomai ir žalingumas. Šia liga serga visos antžeminės augalo dalys - lapai, 
kopūstų sėklojų stiebai, žiedkočiai, ankštaros ir sėklos. Dažniausiai pažeidžiami gūžinių ir 
žiedinių kopūstų išoriniai lapai. Ant lapų susidaro smulkių, juodų, apskritų dėmelių, kurios 
ilgainiui plečiasi, jose matosi rievės, dėmelės apsitraukia rudai juodomis apnašomis, jų 
centrai paruduoja. Liga pradeda plisti ant senstančių, apatinių, prie žemės prigludusių lapų, 
vėliau pereina ir ant aukštesnių, į gūžes besisukančių lapų (130 pav.). 

Ant juodosios dėmėtligės pažeistų žiedinių kopūstų ir brokolių galvučių atsiranda įdum- 
bančių dėmelių, kurios pasidengia juodu aksominiu pelėsiu. 

Ant kopūstų sėklojų lapų, stiebų 1r ankštarų susidaro juodų dėmelių, ankštarų viršūnėlės 
pajuoduoja. 

Alternariozės pažeistų kopūstų gūžės išauga mažos, sandėliuojant jos greitai pūva. Ligoti 
kopūstų sėklojų augalai neišaugina sėklų arba jos būna smulkios, mažai daigios. 

130 paveikslas. Ant alternariozės pažeistų išorinių kopūstų lapų susidaro smulkios, 
juodos, apskritos dėmelės, kurios ilgainiui plečiasi, jose matosi rievės, 
dėmelės apsitraukia rudai juodomis apnašomis, jų centrai paruduoja 


Ligos ciklas. Grybas plinta konidijomis, žiemoja augalų liekanose dirvoje, sėklų pa- 
viršiuje, ant įvairių piktžolių. Pirminė infekcija rudenį ar pavasarį įvyksta konidijomis, kurios 
žiemoja ant augalų liekanų. Ligos požymiai pasirodo po kelių dienų po užsikrėtimo. Dėmelėse 
konidijos formuojasi sausu, saulėtu oru, vėliau jas išnešioja vėjas. Kad konidijos sudygtų, ant lapų 
yra būtina lašelinė drėgmė. 

Epidemiologija. 4. brassicae konidijos geriau dygsta vėsiu oru, 4. brassicicola — 
ne žemesnėje kaip +20 *C temperatūroje. Abiejų grybų konidijoms sudygti būtinas dides- 
nis nei 95 Yo santykinis oro drėgnis, tokiu atveju jau po penkių dienų pasirodo dėmės ant 
kopūstų lapų. Tokiose dėmelėse vėl susidaro grybo konidijų, kurias vėjas išnešioja ant kitų 
augalų. Dažni lietūs, vėjas ir +20—27 *C temperatūra sudaro palankias sąlygas ligai plisti. 
Liga labiau plinta, jei auginamos jautrios ligai veislės, nesilaikoma sėjomainos, nesunaikin- 
tos bastutinių šeimos piktžolės bei pernykštės ligotų augalų liekanos. 

Prevencija ir apsauga. Profilaktinės apsaugos priemonės: atsparių ar tolerantiškų 
juodajai dėmėtligei veislių auginimas, augalų liekanų gilus užarimas, sėklos beicavimas 
fungicidiniais beicais. Auginant daržoves, būtina reguliuoti aplinkos sąlygas daigyne, ste- 
bėti augalų būklę lauke. Ligai pradėjus plisti, naudoti fungicidus. 


Žiedinė dėmėtligė 

Angl. Ring spot of crucifers 

Sukėlėjas: Mycosphaerella brassicicola (Duby) Lindau 
(anamorfa Asteromella brassicae (Chevall.) Boerema 4: Kesteren) 


Simptomai ir žalingumas. Ant lapų ir ankštarų susidaro didelės, koncentriškai 
rievėtos, nuo šviesiai rudos iki juodos spalvos dėmės (131 pav. a, b). Dėmėse formuojasi 
grybo vaisiakūniai ir sporos. Žiedinės ir juodosios dėmėtligių pagrindinių požymių skirtu- 
mai pateikti 14 lentelėje. 

Pažeidžia kopūstus ir kitus bastutinių šeimos augalus. Ligai smarkiau išplitus, dalis lapų gali 
nukristi. Gali pažeisti daigus, atsiranda tamsių dėmių ant apatinių lapų. 

a 


131 paveikslas. Žiedinės dėmėtligės požymiai ant kopūsto lapo (a) ir rapsų ankštarų (b) 


Ligos ciklas. Grybas žiemoja tik dirvoje, ant ligotų augalų liekanų, nors yra kai kurių 
nuorodų, kad su sėkla taip pat gali plisti. Grybo sporas vegetacijos metu platina vėjas. 

Epidemiologija. Ligai plisti palankus vėsus ir drėgnas oras. 

Prevencija ir apsauga. Giliai užarti augalų liekanas, kad jos gerai suirtų. Sodinti 
sveikus kopūstų daigus. Jeigu būtina, naudoti fungicidus. 


14 lentelė. Pagrindinių dėmėtligių, išplitusių ant bastutinių šeimos augalų lapų, palyginimas 


Juodoji dėmėtligė 


Žiedinė dėmėtligė 


Sukėlėjas Alternaria brassicicola, siaip nėrelib B pinasiotaoiių 
A. brassicae 
Simptomai Juodos, apvalios ar kiek kam- Apvalios dėmės (iki 2 cm diame- 


puotos dėmės, dėmių centras 
nekrotiškas 

Apskritos ar pailgos juodos dė- 
mės ant ankštarų ir stiebų 


tro) su ryškiu apvadu ir chloroti- 
niu žiedu aplink dėmę, koncen- 
triškos rievės ant senesnių lapų 


Sporos dėmėse ant lapų 


Plikos sporos 


Juodi vaisiakūniai (piknidžiai ar 
periteciai) koncentriškuose Žie- 
duose 


Plitimas su sėkla 


Taip 


Ne 


Sporų platinimas Vėjas, vabzdžiai, lietaus purslai | Vandens lašeliai, vabzdžiai 

Žiemojimas Augalų liekanose, dvimečiuose | Augalų liekanose, dvimečiuose 
augaluose, sėklose augaluose 

Palankios sąlygos Drėgna, šilta Drėgna, vėsu 


Augalai šeimininkai 


Bastutiniai 


Bastutiniai 

Fomozė (stiebo sausasis puvinys, vėžys) 

Angl. Phoma leaf spot (Stem canker, blackleg) 

Sukėlėjas: Leptosphaeria maculans (Desm.) Ces. 6 de Not. 
(anamorfa Phoma lingam (Tode) Desm.) 


Simptomai ir žalingumas. Pažeidžia rapsų daigus, suaugusių augalų lapus, 
stiebus, ypač apatinę jų dalį, rečiau — ankštaras. Ant pažeistų augalo dalių atsiranda pilkų 
įdubusių dėmių tamsiais pakraščiais, ant lapų dėmės gali būti koncentriškos. Ant žieminių 
rapsų lapų fomozės požymiai pasirodo jau rudenį. Skiriamasis šios ligos požymis yra tas, 
kad dėmėse susidaro juodi, smulkūs taškeliai — grybo piknidžiai (132 pav. a, b). Ant rapsų 
stiebų fomozės pažeistose vietose susidaro sausasis puvinys, stiebo audiniai lupasi, nustoja 
vystytis ir stiebai lūžta (133 pav. a, b). Pažeistose ankštarose užauga smulkios sėklos. 


a b 
132 paveikslas. Ant rapsų lapų — fomozės dėmės (b), kuriose susiformuoja 
grybo piknidžiai (a) 


133 paveikslas. Fomozės dėmės gali susidaryti stiebo apatinėje dalyje (b) ir aukščiau 
ant stiebo (a). Dėmėse ant stiebo taip pat susidaro grybo piknidžiai 

Jeigu fomozė rapsuose pasireiškia ankstyvais tarpsniais, ji gali padaryti daug žalos, nes 
pažeisti augalai, nutrūkus medžiagų apykaitai, šaknies kaklelio srityje bręsta anksčiau laiko. 
Pastaraisiais metais Lietuvoje ši liga labai sparčiai pradėjo plisti. Fomozė žalingesnė žiemi- 
niams nei vasariniams rapsams. Be rapsų, ligai jautrūs kopūstai. 

Ligos ciklas. Fomoze rapsų augalai paprastai užsikrečia nuo ligotų augalų liekanų 
oru plintančiomis askosporomis, ir tai laikoma pagrindiniu šios ligos sukėlėjo infekcijos 
šaltiniu (pirminė infekcija). Askosporos su vėju gali plisti dideliais atstumais. Be to, infek- 
cija gali kilti ir nuo užsikrėtusių sėklų, nuo ligotų rapsų augalų liekanų tiesioginio kontakto 
metu bei lietaus nuplautomis piknosporomis (antrinė infekcija). Piknosporos plinta su lie- 
taus purslais nedideliais atstumais. Galimi infekcijos šaltiniai yra ir kiti bastutinių šeimos 
augalai, taip pat piktžolės. Nuo rudenį užsikrėtusių lapų grybas pereina į lapastiebius ir 
stiebus. Vėliau, dažniausiai tik rapsų brendimo tarpsniu, išsivysto stiebo apatinės dalies 
— šaknies kaklelio — sausasis puvinys, arba vėžys. Nuo pavasarį dažniausiai piknosporomis 
užsikrėtusių lapų vegetacijos metu ar jos pabaigoje susidaro fomozės dėmelės su juodais 
pinidžiais ant stiebo įvairiame aukštyje. Šios fomozės dėmelės susidaro žydėjimo metu ar 
po žydėjimo, augalai išlieka žali virš pažeistų vietų ir tokiu atveju žala nėra didelė. 

Epidemiologija. Liga plinta per visą rapsų vegetaciją. Sausas, šiltas oras stabdo 
fomozės plitimą. Palankiausia temperatūra yra +16—20 *C ir didelis santykinis oro drėgnis. 

Prevencija ir apsauga. Siekiant apsaugoti rapsų pasėlius nuo fomozės, pirmiau- 
sia reikia laikytis sėjomainos, giliai užarti augalų liekanas, stengtis nesudaryti sąlygų šiai 
ligai plisti. Jautresni ligai yra kenkėjų (spragių, paslėptastraublių ir kt.) pažeisti augalai, 
todėl labai svarbu rapsus nuo kenkėjų apsaugoti insekticidais. Rapsų veislės skiriasi pagal 
jautrumą fomozei, todėl verta auginti atsparias ar tolerantiškas šiai ligai veisles. Per anksti 
pasėti žieminiai ir per vėlai vasariniai rapsai labiau nukenčia nuo fomozės nei pasėti opti- 
maliu laiku. Ši liga labiau plinta per tankiame nei normalaus tankumo pasėlyje. Kadangi 
pagrindinis ligos plitimo šaltinis yra augalų liekanos, tad palankios sąlygos fomozei plisti 
susidaro auginant rapsus greta pernykščių rapsų ar kitų bastutinių šeimos augalų plotų, kur 
ši liga buvo išplitusi, juo labiau — nesilaikant augalų kaitos. 

Fungicidai efektyvūs nuo fomozės tik užsikrėtimo metu ir pasirodžius ligos požymiams 
ant lapų. Vėliau, grybui patekus iš lapų į stiebą (literatūros šaltinių duomenimis — po 2 
ar 3 savaičių), galimybės apsaugoti rapsus nuo fomozės, naudojant fungicidus, žymiai 
sumažėja. Rekomenduojama fungicidus naudoti rudenį, ypač jei oras lietingas ir askosporų 
barstymas intensyvus. 


Kopūstų lapų dėmėtligė (fomozė, fomozės sausasis puvinys) 
Angl. Phoma leaf spot (stem canker, phoma dry rot) 
Sukėlėjas: Leptosphaeria maculans (Desm.) Ces. 6 de Not. 
(anamorfa Phoma lingam (Tode) Desm.) 


Simptomai ir žalingumas. Pažeidžia skilčialapius, suaugusių augalų lapus, lap- 
kočius, šakniavaisius, žiedkočius, ankštaras, sėklas. Ant pažeistų augalo dalių atsiranda 
pilkų įdubusių dėmių tamsiais pakraščiais, ant lapų dėmės gali būti koncentriškos. Dėmėse 
susidaro juodi smulkūs taškeliai — grybo piknidžiai (134 pav. a). 

Tas pats patogenas sukelia bastutinių šeimos daržovių šaknų sausąjį puvinį (134 pav. b). 
Ant šaknų susidaro didelės, gilios, pilkšvai rudos dėmės, kurių paviršiuje susiformuoja 
daug grybo piknidžių, kurie pradžioje po epidermiu, vėliau, epidermiui plyšus, piknidžiai 
iškyla į paviršių. Sausojo puvinio vietose įsimeta Erwinia, Pseudomonas genčių bakterijos, 
kurios sukelia antrinę infekciją. 

Užsikrėtę lauke daržovių šakniavaisiai pūna sandėliavimo metu ir liga daržovių laikymo 
metu gali padaryti didelių nuostolių. Susidaro sąlygos antrinei — bakterijų infekcijai, kas dar 
padidina nuostolius. Labai jautrūs ligai kopūstai ir rapsai. 


a b 
134 paveikslas. Fomozės sausojo puvinio požymiai ant kopūsto lapo (a) bei šaknų (b) 


Ligos ciklas. Fomoze bastutinių šeimos daržovių augalai paprastai užsikrečia nuo 
ligotų augalų liekanų, kur grybas žiemoja. Infekcija gali išplisti ir nuo ligotų sėklų. Dirvoje 
infekcija išlieka gyvybinga daugelį metų. Kopūstai užsikrečia oru dideliais atstumais plin- 
tančiomis askosporomis, ir tai laikoma pirminiu šios ligos sukėlėjo infekcijos šaltiniu. Be 
to, infekcija gali kilti ir nuo užsikrėtusių sėklų, nuo ligotų rapsų augalų liekanų tiesioginio 
kontakto metu bei lietaus nuplautomis piknosporomis (antrinė infekcija). Piknosporos plin- 
ta su lietaus purslais nedideliais atstumais. Galimi infekcijos šaltiniai yra ir kiti bastutinių 
šeimos augalai, ypač rapsai, taip pat ir piktžolės. 

Epidemiologija. Sausas, šiltas oras stabdo fomozės plitimą. Palankiausia tempera- 
tūra yra +16—20 “C ir didelis santykinis oro drėgnis. 

Prevencija ir apsauga. Siekiant apsaugoti kopūstų pasėlius nuo fomozės, pir- 
miausia reikia laikytis sėjomainos, giliai užarti augalų liekanas, stengtis nesudaryti sąlygų 
šiai ligai plisti. Daigynuose daigų auginimo vietą keisti, į lauką sodinti tik sveikus daigus, 
naikinti piktžoles, šalinti ir sunaikinti ligotus augalus. Sėkliniuose pasėliuose naudoti fun- 
gicidus. 


Pilkasis (kekerinis) puvinys 
Angl. Botrytis stem rot (grey mould) 
Sukėlėjas: Botrytis cinerea Pers. 


Simptomai ir žalingumas. Liga gali pasireikšti ant rapsų augalų antžeminės 
dalies įvairių organų: stiebų, lapų, žiedkočių, žiedų, ankštarų bei sėklų, sukeldama jų 

puvinį. Ant augalo infekcijos vietoje atsiranda puvinio dėmių, kurių paviršius greit pasi- 
dengia purių, pilkų apnašų veja (135 pav.). Apnašose šis grybas sudaro nedidelius juodus 
skleročius. Pilkojo puvinio apnikti žieminių rapsų augalai pavasarį būna su būdingu grybo 
apnašu kaklelio srityje. Tokie augalai vysta ir žūsta. Jei liga išplinta vėliau, žūsta atskiros 
augalo dalys arba visi augalai. Grybas B. cinerea gali pereiti ant nepažeistų augalo dalių, jei 
jos liečiasi su jau grybo apniktomis. Šis grybas ant lapų vystosi tose vietose, kur prilimpa 
nukritę žiedlapiai, lapų priaugimo vietose, kur susikaupia drėgmė. 

Pilkasis puvinys pažeidžia visas antžemines bastutinių šeimos daržovių dalis. Ypač daž- 
nas ant peraugusių gūžinių, žiedinių kopūstų, brokolių. Paveikti kitų ligų, pašalę, mechaniš- 
kai pažeisti augalų audiniai dažnai taip pat pūva kekeriniu puviniu. Ligos pažeistose vietose 
susidaro didelės, rudos, vandeningos dėmės, drėgnu vėsiu oru jos pasidengia pilku apnašu, 
kuriame vėliau susiformuoja 2-6 mm dydžio juodi grybo skleročiai. 

Grybas B. cinerea randamas visur, yra prisitaikęs prie daug augalų rūšių — nustatyta apie 
230 šio grybo augalų šeimininkų. Pažeidžia daugelį bastutinių šeimos daržovių. Rapsų pa- 
sėliuose liga paprastai masiškai neišplinta, būna pažeisti tik pavieniai augalai, todėl ji nėra 
labai žalinga rapsams. 


135 paveikslas. Pilkojo puvinio infekcijos vietose atsiranda puvinio dėmių, 
kurių paviršius greit pasidengia purių, pilkų grybo sporų apnašu 


Ligos ciklas. Grybas žiemoja skleročiais, kuriems sudygus išauga grybiena ir for- 
muojasi konidijos. Vegetacijos metu grybas plinta konidijomis, jas platina vėjas ir lietus. 
Kad konidijos sudygtų ant augalo, reikalinga drėgmė ir maisto medžiagos. Užkrėsti augalo 
audiniai greitai žūsta. 

Epidemiologija. Pilkasis puvinys išplinta drėgnais metais, ypač jei augalai pasėti 
ar pasodinti šalia kitų jautrių šiai ligai augalų — kukurūzų, ankštinių ir kt., jei augalai nu- 
kentėję nuo šalnų ar yra pažeisti kenkėjų. Optimali temperatūra grybui vystytis yra +15 *C, 
nors puvinys išplinta ir gerokai žemesnėje temperatūroje. 

Prevencija ir apsauga. Profilaktinės augalų apsaugos priemonės: augalų liekanų 
gilus užarimas, optimalių sąlygų rapsams augti ir vystytis sudarymas. Fungicidai rapsų 
apsaugai nuo pilkojo puvinio kol kas nėra rekomenduojami. 

Kopūstines daržoves auginti optimaliais atstumais, atviroje vietoje. Daržovių derlių lai- 
kyti tinkamomis sąlygomis. 


Baltasis (sklerotinis) puvinys 
Angl. Sclerotinia stem rot (stem blight) 
Sukėlėjas: Sclerotinia sclerotiorum (Lib.) de Bary 


Simptomai ir žalingumas. Rapsai sklerotiniu puviniu užsikrečia žydėjimo 
metu, o ligos požymiai išryškėja tik brendimo tarpsniu. Ant rapsų stiebų, šoninių šakų ar net 
ankštarų atsiranda baltų dėmių, kurios drėgnu oru pasidengia balta vatos pavidalo grybiena. 
Sausu oru grybiena pradingsta, stiebas pažeidimo vietose baltas (136 pav. b). Atsižvelgiant 
įtai, kada augalas užsikrėtė, dėmės dydis gali labai skirtis. Dėmės pakraščiai paprastai būna 
šviesesni, vidurys darosi pilkšvas. Stiebas pažeidimo vietose tuščiaviduris, stiebo viduje 
susiformuoja įvairaus dydžio juodi skleročiai, kuriais grybas išgyvena nepalankiomis sąly- 
gomis (136 pav. a). Sklerotinio puvinio pažeisti rapsų augalai bręsta anksčiau laiko. Liga 
rapsų pasėliuose smarkiau išplinta tik atskirais metais. 


136 paveikslas. Sklerotinio puvinio požymiai ant rapsų — baltos dėmės ant stiebo (b) bei skle- 
ročiai stiebo viduje (a). Dėmės drėgnu oru pasidengia balta vatos pavidalo grybiena 


Kopūstus pažeidžia lauke ir saugyklose. Lietingais metais kopūstų lapai pūva, pasidaro 
gleivėti, sutęžta. Pažeidimo vietose susidaro balta grybiena, vėliau formuojasi skleročiai 
(137 pav.). Jie gali būti gūžės paviršiuje ir viduje. 

Kai TA L 
137 paveikslas. Sklerotinio puvinio pažeista kopūsto gūžė ir juodi skleročiai, kuriais grybas 
išgyvena nepalankiomis sąlygomis 


S. sclerotiorum geografiškai yra labai plačiai išplitęs, tačiau dažniausiai randamas šaly- 
se su vidutiniu klimatu. S. sc/erotiorum yra prisitaikęs prie įvairių augalų rūšių, yra viskuo 
mintantis grybas. Daugiau kaip 300 augalų rūšių yra jautrūs šiam sukėlėjui. Tai rapsai, ko- 
pūstai, pupos, pupelės, melionai, agurkai, pomidorai, morkos ir kt. Labai žalingas kopūstų 
sandėliuose, kur pūdo gūžes kartu su kekeriniu puviniu. 

Ligos ciklas. Infekcijos šaltinis — grybo skleročiai dirvoje, kur jie išlieka gyvybingi 
daugelį metų. Skleročių sudygimui būtina drėgmė - tiek dirvos, tiek oro. Jei būna palankios 
sąlygos, skleročiai dygsta ir suformuoja apotecius, o iš jų askosporos pasklinda ore. Sklero- 
tinio puvinio askosporos rapsams žydint patenka ant žiedlapių, kurie vėliau nukrenta rapsų 
lapų priaugimo vietose, kur joms sudygti sąlygos yra ypač palankios, ir užkrečia augalus. 
Stiebo viduje auga balta grybiena, augalams bręstant, sąlygos grybui vystytis darosi nepa- 
lankios, formuojami skleročiai ir taip grybas išgyvena nepalankias sąlygas. Ant kopūstų 
infekcija patenka su užkrėstais įvairių jautrių šiai ligai piktžolių žiedlapiais. 

Epidemiologija. Liga plinta vyraujant drėgniems orams ir +10-25 *C temperatūrai. 
Subrendę augalai jautresni nei jauni. Baltojo puvinio skleročiai išlieka gyvybingi dirvoje 10 
ir daugiau metų. Javai ir varpinės žolės neserga šia liga, todėl auginant šiuos augalus galima 
sumažinti skleročių gyvybingumą dirvoje. 

Prevencija ir apsauga. Sklerotinio puvinio prevencijai rekomenduojama rapsus 
sėti tame pačiame lauke ne dažniau kaip kas 4 metai, jautrius sklerotiniam puviniui augalus 
auginti kaitaliojant su varpiniais augalais, naikinti piktžoles, kurios yra ligos infekcijos 
šaltinis. Rapsų sėjomainoje vengti kitų jautrių sklerotiniam puviniui augalų — pupų, žirnių, 
garstyčių. Jeigu lauke buvo išplitęs sklerotinis puvinys, į tą patį lauką jautrius augalus reko- 
menduojama sėti tik po 5 metų. Taip pat rekomenduojama 4 ar 5 metus jautrių augalų neau- 
ginti ir gretimuose laukuose, kadangi infekcija su vėju gali lengvai pasiekti. Sėti kruopščiai 
išvalytą sėklą, nesutankinti pasėlių. Ypač svarbu, kad kopūstų laukai būtų vėjo prapučiami, 
drėgmė nuo lapų kuo greičiau nudžiūtų. Fungicidai nuo sklerotinio puvinio efektyvūs 
tada, kai naudojami užsikrėtimo metu, t. y. žydint rapsams. Auginant daržoves laukuose, 
kur išplitęs sklerotinis puvinys, rekomenduojama neauginti kopūstų, salotų, pomidorų ir 
kitų jautrių šiai ligai augalų. Derliaus nuėmimo metu vengti mechaninių kopūstų gūžių 
pažeidimų, sumušimų, nes sužalojimų vietose sandėliavimo metu dažniausiai išsivysto skle- 
rotinis puvinys (jei tik ant lapų yra patekę grybo askosporų). 

Netikroji miltligė 

Angl. Downy mildew 

Sukėlėjai: Hyaloperonospora parasitica (Pers.) Constant., 

= Peronospora parasitica (Pers.) Fr., 

Hyaloperonospora brassicae (Gaum.) Goker, Voglmayr, Riethm., Weiss ėt Oberw 
= Peronospora brassicae Gaum. 


Simptomai ir žalingumas. Ant lapų viršutinėje pusėje susidaro nelygiais pakraš- 
čiais, neapribotos gelsvos dėmės, vėliau visas augalo lapas pasidaro gelsvai rusvos spalvos, 
apmiršta. Apatinėje lapo pusėje, dėmių vietose, susidaro pilkšvas apnašas, kuris ypač išryš- 
kėja drėgnu oru (138 pav. a, b). Apnaše formuojasi grybo sporos, kurias vėjas platina toliau. 
Jei liga išplinta ankstyvais tarpsniais, smarkiai pažeisti jauni augalai gali žūti. Senesni ligos 
pažeisti lapai sustorėja, deformuojasi. Ant pažeistų ankštarų simptomai kiek kitokie — netai- 
syklingos rudai juodos dėmelės su retu micelių. 

Sergančių žiedinių kopūstų ir brokolių žiedynai ir kotas papilkėja. Papilkėjus1 audinių 
spalva matoma tik perpjovus žiedyną skersai (138 pav. c). 

Dažniausiai liga pasireiškia ant apatinių lapų ir augalas vėliau tarsi „pabėga“ nuo šios 
ligos. Tačiau kai kada ankstyvais tarpsniais gali išplisti ant skilčialapių, intensyviau pažeisti 
daigai žūva, o vėlesniais tarpsniais netikroji miltligė gali pažeisti ir ankštaras. Liga žalinga 
rapsams, gūžiniams ir žiediniams kopūstams, brokoliams, kaliaropėms ir kt. Smarkiai pa- 
žeisti žiediniai, briuseliniai kopūstai ar brokoliai praranda prekinę vertę. 


138 paveikslas. Netikrosios miltligės požymiai: ant rapsų lapų viršutinėje pusėje susidaro 
gelsvos dėmės nelygiais pakraščiais (a), o apatinėje lapo pusėje, dėmių vietose — 
pilkšvas apnašas (b). Pažeistų brokolių žiedynas ir kotas papilkėja (c) 


Ligos ciklas. Ligos sukėlėjo grybiena žiemoja su sėkla, o grybo oosporos — augalų 
liekanose. Sergantys bastutinių šeimos daržovių pasodai yra pagrindinis netikrosios miltli- 
gės infekcijos šaltinis sėklojuose. Oosporomis grybas gali išgyventi iki kelių metų, jos yra 
pirminis infekcijos šaltinis. Vegetacijos metu grybas plinta sporangiosporomis, kurios yra 
bespalvės, rutuliškos arba ovalios formos. Jas lengvai išnešioja vėjas ir lietaus purslai. Vėliau 
grybas pažeistuose audiniuose formuoja oosporas. 

Epidemiologija. Palankios sąlygos ligai plisti - kai drėgnas oras ir oro temperatūra 
naktį vyrauja +10—15 *C, ypač jei drėgnas lapų paviršius dėl lietaus ar rūko išsilaiko ilgesnį 
laiką. Jei naktys šiltos, oro temperatūra per +20 *C, netikrosios miltligės vystymasis susto- 
ja. Netikrajai miltligei jautresni vasariniai rapsai nei žieminiai, ypač jei jie pasėti suvėlintai 
arba rapsų dygimui sąlygos nėra palankios, dygimas ilgas, daigai silpni. Liga labiau išplinta 
tuose pasėliuose, kur taikomas supaprastintas žemės dirbimas. 

Prevencija ir apsauga. Svarbiausia - laikytis sėjomainos, rapsus sėti optimaliu 
laiku į tinkamai paruoštą dirvą, siekiant sudaryti geras sąlygas jiems sudygti ir jauniems 
augalams vystytis. Nerekomenduotinas minimalus žemės dirbimas. Sėti tik beicuotą sėklą 
(svarbu, kad beico sudėtyje būtų fungicido, efektyvaus nuo netikrosios miltligės, veiklioji 
medžiaga). 

Auginti atsparias netikrajai miltligei kopūstų, brokolių, kaliaropių veisles, sėti beicuotas 
sėklas. Daigus sodinti sausoje dirvoje, ne per tankiai. Labai svarbu neperlaistyti daigų, ypač 
jei vyrauja vėsus oras. Sėklojams atrinkti sveikus pasodus. Jeigu būtina, naudoti chemines 
apsaugos priemones. 


Šaknų gumbas 
Angl. Club root 
Sukėlėjas: Plasmodiophora brassicae Woronin 


Simptomai ir žalingumas. Pirmieji požymiai, rodantys, kad rapsai serga šaknų 
gumbu, yra tai, kad vysta jų lapai, ypač sausu, šiltu oru. Smarkiai pažeisti augalai nustoja 
augti, vėliau visai sunyksta. Kopūstai blogai auga, nesuka galvų. Išrovus pažeistą augalą, 
ant šaknų matosi sustorėjimų, išaugų (139 pav.). Pažeistų augalų šaknys supūva ir dirvoje 
pasklinda grybo sporos, kurios išlieka gyvybingos daugelį metų, nepriklausomai nuo to, 
auginami tame lauke rapsai, ar ne. Liga pasireiškia židiniais. 

Liga paplitusi daugelyje šalių. Žalingesnė rūgščiose dirvose. Pažeidžia rapsus, rapsiu- 
kus, gūžinius, žiedinius, briuselio kopūstus, ridikėlius. Taip pat ligai jautrios visos bastu- 
tinių šeimos piktžolės. Lietuvoje liga nėra labai išplitusi. Jeigu liga pasireiškia kopūstų 
daigyne, rekomenduojama dezinfekuoti daigynų žemę, pakalkinti ir nesodinti bastutinių 
daržovių į tą pačią vietą iki 5 metų. Ligotus augalus sunaikinti, jokiu būdu nekompostuoti. 

Ligos ciklas. Grybas P brassicae žiemoja ilgalaikėmis cistomis. Jos gali išlikti gy- 
vybingos dirvoje 6-8 metus. Cistos sudygsta tik tuomet, kai lauke augant bastutinių šeimos 
augalams dirvoje atsiranda jų šaknų išskyrų. Iš dygstančių cistų išskiriamos pirminės z00- 
sporos, kurios užkrečia augalo šeimininko šakniaplaukius ir sudaro plazmodžius šaknies 
viduje. Po kelių dienų plazmodis suskyla į keletą dalių ir išsivysto zoosporangės, kurios 
išsiveržia iš augalo šeimininko. Iš zoosporangių išbarstomos 4-8 antrinės zoosporos, kurios 
patenka į gretimų augalų šaknis. Kiekviena zoospora vėl išsivysto į plazmodžius, kurie iš- 
skiria augalo hormonus, skatinančius ląstelių padidėjimą iki 20 kartų. Taip išsivysto šaknų 
gumbas. Plazmodžiai sudaro ilgalaikes sporas, kurios patenka į dirvą po to, kai augalo 
audiniai suyra. Ilgalaikės sporos išgyvena dirvoje daugelį metų (iki 20 metų) ir be augalo 
šeimininko, tačiau vystosi ir dauginasi tik ant bastutinių šeimos augalų ir piktžolių. 

7 Pei 1 


139 paveikslas. Šaknų gumbo požymiai ant bastutinių šeimos augalų 


Epidemiologija. Šaknų gumbas labiau išplinta rūgščiose ir užmirkusiose dirvose, 
ypač nesilaikant sėjomainos. Palankus vėsus ir drėgnas oras. 

Prevencija ir apsauga. Svarbiausia apsaugos nuo šaknų gumbo priemonė yra 
tinkama sėjomaina. Pastebėjus lauke šia liga sergančių augalų, rapsus į tą patį lauką reko- 
menduojama sėti tik po 5 ar 6 metų. Rapsams geriau parinkti nerūgščias ir neužmirkstančias 
dirvas, rūgščias reiktų pakalkinti. Ilgalaikės grybo sporos į kitus laukus gali būti perneštos 
ir su dirvos dirbimo padargais, todėl išvažiuojant iš užteršto lauko rekomenduojama dirvos 
dirbimo padargus, traktoriaus ratus nuplauti vandeniu. Naikinti bastutinių šeimos piktžoles. 
Visos rapsų veislės yra jautrios šaknų gumbui. Auginant bastutinių šeimos daržoves, reko- 
menduojama į tą pačią dirvą jų nesodinti 8 metus, sodinti tik sveikus daigus, jų šaknis prieš 
sodinant pamirkyti fungicido tirpale. 


Baltosios rūdys 

Angl. White rust (white blister rust, staghead ) 
Sukėlėjas: Albugo candida (Pers.) Roussel 
= Albugo cruciferarum (DC.) Gray 

= Cystopus candidus (Pers.) Lėv. 


Simptomai ir žalingumas. Yra išskiriami paviršinės ir sisteminės infekcijos 
simptomai. Paviršinės infekcijos simptomai: grybas pažeidžia antžeminės augalų dalis — 
ant jų atsiranda įvairaus, dažniausiai 1 ar 2 mm, dydžio, apskritų ar pailgų, iškilių, balsvų 
ar gelsvų, tarpusavyje susisiejančių dėmių. Jų paviršiuje — blizgančios, baltos, iškilusios 
pustulos, vėliau pustulų epidermis pratrūksta ir pasirodo miltiškos apnašos. Augalai atrodo 
lyg aptaškyti kalkėmis (140 pav. a, b). Sisteminės infekcijos pažeistos augalo dalys defor- 
muojasi, sustorėja, žiedai ir žiedynai būna sterilūs (141 pav.). Šiose „smauglio“ pobūdžio 
pažeidimų vietose aptinkama daug plonasienių oosporų. 

A. candida yra obligatinis parazitas, gyvenantis tik ant gyvų audinių, jo negalima išau- 
ginti ant dirbtinių terpių. 

Pažeidžia kopūstus, ropes, griežčius, ridikus, krienus, garstyčias, brokolius, žiedinius 
kopūstus, Pekino kopūstus ir kt. bastutinių šeimos augalus. Ligos sukėlėjas paplitęs visur, 

kur auginami šie augalai, tačiau liga nėra labai žalinga. Yra žinomos septynios šio grybo 
rasės, gyvenančios ant skirtingų rūšių augalų šeimininkų. Jauni daigai paprastai jautrūs vi- 
soms grybo rasėms, tačiau senesni augalai jautrūs tik specifinei rasei. Dauguma 4. candida 
rasių turi platų augalų šeimininkų ratą. 


a 
140 paveikslas. Baltųjų rūdžių požymiai ant bastutinių šeimos augalų lapų viršutinės (a) 
ir apatinės pusės (b) 


141 paveikslas. Baltųjų rūdžių pažeistos augalų dalys deformuojasi, sustorėja, 
žiedai ir žiedynai būna sterilūs 


Ligos ciklas. Oosporomis apkrėstos sėklos ir zoosporos, esančios apkrėstuose Žie- 
diniuose pumpuruose, yra pagrindinis pirminės baltųjų rūdžių infekcijos šaltinis. Žiediniai 
butonai gali užsikrėsti dviem būdais; pirmas — per užsikrėtusias sėklas, kai grybas vystosi 
sistemiškai augalo viduje ir patenka į butonus, antras — kai užsikrečia sporangiosporomis 
nuo kitų augalų. Oosporos ant sėklų išlieka gyvybingos ilgą laiką, jei laikomos sausai, tačiau, 
patekusios į dirvą, greitai (po 5 ar 6 mėn.) praranda gyvybingumą, todėl, tikėtina, plonasienės 
0o0sporos, žiemojančios ant dirvoje liekančių augalų liekanų, nėra pirminės infekcijos šaltinis 
kitų metų augalams. 

Sporangiai susidaro grybo pustulose ir subrendę yra vėjo, lietaus ir kenkėjų išnešio- 
jami ant gretimų augalų. Kad geriau sudygtų, sporangiai turi truputį padžiūti. Iš kiekvie- 
no dygstančio sporangio atsilaisvina 5—7 zoosporos, kurios, esant palankioms sąlygoms, 
dygsta ir prasiskverbia į augalą. Kai sisteminė infekcija įvyksta ant žiedynų, grybas juos 

„užsmaugia“. Grybo oosporos dygsta trim būdais, bet dažniausias — kai bedygdamos 
oosporos suformuoja bekotes pūsleles, iš kurių išsilaisvina 40-60 zoosporų. 

Epidemiologija. Ligos sukėlėjas plinta su grybo oosporomis apkrėsta sėkla, su 
lietumi ir vėju plintančiomis zoosporomis ir išgyvena ilgalaike grybiena užsikrėtusiuose 
augaluose. Manoma, kad piktžolės taip pat yra infekcijos šaltinis. Grybo sporangiai dygsta 
+1-18*C temperatūroje, tačiau optimali yra +10—14*C. Zoosporoms sudygti ir prasiskverb- 
ti į augalą reikalinga +16—25 *C temperatūra, tačiau optimali yra apie +20 *C. Zoosporų 
aktyvumui reikalinga taip pat drėgmė — geriausia, kai vyrauja intensyvus rūkas ar ilgalaikis 
lietus. Žiedyno „smaugliai“ intensyviai formuojasi, kai dienos metu mažai saulėtų valandų 
(2-6 val. per dieną) ir daug kritulių (apie 161 mm) žydėjimo tarpsnio metu. 

Prevencija ir apsauga. Ligotų augalų liekanas reikia giliai užarti, kad jos greitai 
suirtų. Taip pat efektyvi yra augalų sėjomaina su ne bastutinių šeimos augalais. Sudaryti 
palankias sąlygas augalams augti ir vystytis, naikinti piktžoles (labai jautrios baltosioms 
rūdims yra trikertės žvaginės). Neauginti kopūstinių daržovių netoli krienų, kurie ypač jau- 
trūs šiai ligai. Nuo baltųjų rūdžių efektyvūs fungicidai, skirti augalų apsaugai nuo netikro- 
sios miltligės, bulvių maro. 


Verticiliozė 
Angl. Verticillium wilt 
Sukėlėjas: Verticillium dahliae Kleb. 


Simptomai ir žalingumas. Pagelsta pusė lapo, lapų gyslos žalios, tačiau vėliau 
patamsėja, pajuosta, nuvytę lapai kabo ant stiebo. Stiebai su išilginėmis gelsvomis juosto- 
mis, einančiomis nuo viršaus žemyn. Pažeistos juostos ryškiai skiriasi nuo sveikų stiebo 
audinių. Stiebai įgyja raudonai rudą spalvą, viršutiniai stiebo audiniai lengvai lupasi, po jais 
stiebo audiniai tamsiai pilki, su mikroskleročiais, kuriuos galima pamatyti per didinamąjį 
stiklą (142 pav. a, b, c). Pažeistą augalą nesunku išrauti iš dirvos, augalo šalutinės šaknys 
nupuvusios. 

Ant kopūstų ligos požymiai pasirodo ant arčiau žemės esančių lapų, kurie gelsta, ruduo- 
ja ir nukrenta. Grybas pažeidžia vandens indų sistemą. 

V. dahliae pažeidžia daug augalų rūšių. Serga rapsai, briuseliniai, žiediniai ir pekininiai 
kopūstai, tačiau liga kopūstams nėra labai žalinga. 

Ligos ciklas. Grybas žiemoja mikroskleročiais, kurie ir be augalo šeimininko dir- 
voje išlieka gyvybingi iki 14 metų. Mikroskleročiai, veikiami tiek augalo šeimininko, tiek 
ne šeimininko šaknų išskyrų, dygsta ir užkrečia augalus. Grybas prasiskverbia į jautrių 
šiam sukėlėjui augalų šaknis per šakniaplaukius ir įsikuria žievėje. Iš šaknų žievės grybo 
hifai patenka į endodermį ir pažeidžia vandens indus, kuriuose formuojasi grybo konidijos. 
Konidijos augale plinta kartu su vandeniu vandens indais, kurie įgauna rusvą spalvą. Kai 
pažeistas augalas sensta, grybas išauga per žievės audinius ir suformuoja mikroskleročius, 
kurie, irstant augalo liekanoms, patenka į dirvą. Grybas mikroskleročius gali suformuoti ir 
ant atsparių šiam grybui augalų rūšių smulkių šaknelių paviršiaus ar šaknelių viduje, nesu- 
keldamas jokių ligos simptomų. 

c 
142 paveikslas. Verticiliozė pažeidžia augalo vandens indus, jie paruduoja (a), viršutiniai stie- 
bo audiniai lengvai lupasi (b). Grybas formuoja mikroskleročius, kuriais žiemoja (c) 


Epidemiologija. Grybui plisti palankios sąlygos susidaro, kai oro temperatūra 
+25-28 *C. Liga labiau plinta žemesnėse lauko vietose. 

Prevencija ir apsauga. Praktiškai nėra jokių apsaugos priemonių, išskyrus sė- 
jomainą (rapsai neturėtų būti sėjami į tą patį lauką dažniau kaip kas 5 ar 6 metai). Naikinti 
piktžoles — kaip tarpinius šios ligos sukėlėjo šeimininkus. Vengti ligos užkrato (mikroskle- 
ročių) pernešimo į kitus laukus dirvos dirbimo ir kita technika. 


Šviesmargė (cilindrosporiozė) 

Angl. Light leaf spot (Cylindrosporium disease) 
Sukėlėjas: Pyrenopeziza brassicae B. Sutton 64 Raw. 
(anamorfa Cylindrosporium concentricum (Grev.) Bonord.) 


Simptomai ir žalingumas. Liga gali pasireikšti ant rapsų augalų antžeminės 
dalies — lapų, stiebų, žiedų butonų ir ankštarų. Ant lapų infekcijos vietoje atsiranda blan- 
kios žalios spalvos, išmirkusios, nelygiais pakraščiais, neapribotos dėmės. Vėliau dėmės 
būna gelsvai rudos spalvos, drėgnu oru sporų telkiniai — acervuliai formuojasi abiejose lapo 
pusėse aplink dėmių pakraščius, dažnai, atrodytų, ant sveiko audinio palei dėmes. Acervu- 
liai išsidėstę koncentriškai ir atrodo kaip druskos grūdeliai ant lapo paviršiaus (143 pav. a). 
Grybo acervuliai gali išsivystyti ant lapų anksčiau už ligos dėmeles, ypač ankstyvuoju ligos 
plitimo periodu. Pažeisti lapai būna trapūs, susiraukšlėję, pažeidimo vietoje įplyšta ir anksti 
nukrenta. Rudenį pažeisti augalai yra jautrūs šalnoms. Ant stiebų infekcijos vietoje atsiranda 
ryškiai rudos spalvos su juodu taškuotu apvadu dėmės, kurios stiebui augant ilgėja (143 pav. 
b). Pažeistose vietose supleišėja stiebo audiniai. Tokie augalai yra pažeidžiami kitų grybinių 
ligų — pilkojo ir sklerotinio puvinių bei fomozės. Šviesmargės pažeisti žiedų butonai bei žie- 
dai deformuojasi, susisuka, ankštaros susproginėja, sėklos išbyra. Į atsidariusias ankštaras 
lengvai patenka grybas Botrytis cinerea. Pažeisti augalai bręsta anksčiau laiko. 

Šia liga serga tik žieminių rapsų augalai. Mūsų sąlygomis rapsų pasėliuose liga papras- 
tai masiškai neišplinta, būna pažeisti tik pavienių augalų apatinio ardo lapai. 


a 

143 paveikslas. Šviesmargės sukėlėjo vaisiakūniai acervuliai ant lapų būna išsidėstę koncen- 

triškai ir atrodo kaip druskos grūdeliai ant lapo paviršiaus (a), o ant stiebų (b) infekcijos vietoje 
atsiranda ryškiai rudos spalvos su juodu taškuotu apvadu dėmės, kurios stiebui augant ilgėja. 


Baltoji lapų dėmėtligė 

Angl. White leaf spot 

Sukėlėjas: Pseudocercosporella capsellae (Ellis £4 Everth.) Deighton 
= Mycosphaerella capsellae A. J. Inman £ Sivan 


Simptomai ir žalingumas. Ligos požymiai gali pasireikšti ant skilčialapių, lapų, 
lapkočių ir ant ankštarų. Pagrindinis ligos simptomas — apskritos ar netaisyklingos, baltos 
ar gelsvai rudos spalvos dėmės ant lapų. Jos būna 5—10 mm skersmens ir jei jų daug, lapai 
nudžiūsta (144 pav. a, b). Gali išplisti ir ant ankštarų, jei sąlygos dėmėtligei vystytis labai 
palankios — vyrauja drėgni orai. Stipriai pažeistos ankštaros atsidaro, sėklos išbyra. 

Jautrūs rapsai, garstyčios ir kiti bastutinių šeimos augalai. Liga paplitusi visur, kur au- 
ginami šie augalai. 


144 paveikslas. Baltosios lapų dėmėtligės požymis — apskritos ar netaisyklingos formos baltos 
spalvos dėmės ant lapų (a) ir ligos pažeistas garstyčių pasėlis (b) 

Ligos ciklas. Grybas žiemoja su jautrių sukėlėjui augalų liekanomis dirvoje, su- 
darydamas mažus skleročius. Rudenį po lietaus ir vyraujant ūkanotiems orams grybo as- 
kosporos yra išbarstomos ir užkrečiami augalai (pirminė infekcija). Askosporos pasklinda 
ir vėjo išnešiojamos didesniais atstumais, tuo tarpu konidijos plinta su lietaus purslais ne- 
dideliais atstumais (antrinė infekcija). Grybo konidijos randamos dėmėse ant lapų per visą 
vegetaciją ir jomis infekcija plinta lauko viduje. 

Epidemiologija. Vėsūs ir drėgni orai skatina ligos plitimą. 

Prevencija ir apsauga. Taikyti tinkamą sėjomainą, neauginti jautrių ligai augalų 
rūšių šalia. Sudaryti optimalias sąlygas augalams augti ir vystytis, subalansuotai tręšti, di- 
dinti augalų atsparumą. 


Miltligė 
Angl. Powdery mildew 
Sukėlėjas: Erysiphe cruciferarum Opiz ex L. Junell 


Simptomai ir žalingumas. Liga gali pasireikšti ant augalų įvairių antžeminių 
dalių — lapų, stiebų ir ankštarų. Infekcijos vietoje atsiranda miltų pavidalo baltų dėmių. 
Vėliau susidaro baltos grybienos valktis, esant palankioms sąlygoms, plečiasi (145 pav.). 
Senstant grybienai, ji patamsėja, jos paviršiuje susidaro juodi taškeliai — grybo vaisiakūniai 
kleistoteciai. Esant stipriai infekcijai, pažeidžiami rapsų stiebai ir ankštaros. Smarkiai ligos 
pažeistose ankštarose užauga smulkios sėklos. Infekcijos šaltinis yra konidijos, kurias vėjas 
išnešioja nuo ligotų augalų liekanų. 

Miltlige serga briuseliniai kopūstai, griežčiai, ropės, rečiau gūžiniai kopūstai, ridikėliai, 
ridikai. Mūsų sąlygomis rapsų pasėliuose liga paprastai masiškai neišplinta, būna pažeisti 
tik pavienių augalų apatinio ardo lapai. Miltligė žalingesnė vasariniams negu žieminiams 
rapsams. Visos veislės yra vienodai vidutiniškai jautrios miltligei. 


a b 
145 paveikslas. Miltligės grybienos valktis ant vasarinių rapsų stiebų (a) ir ankštarų (b) 

Ligos ciklas. Grybas gali išgyventi tik ant žalio audinio, todėl pažeisti augalai yra 
pagrindinis infekcijos šaltinis. Grybas plinta konidijomis su vėju. Kartais gali susidaryti 
grybo vaisiakūniai — kleistoteciai. 

Epidemiologija. Miltligė plinta sausu, šiltu oru. Palankiausia temperatūra yra +15— 
20“C ir didelis santykinis oro drėgnis. Liga labiau plinta, jei pasėliai tankūs, pertręšti azoto 
trąšomis, pasėti šalia pernykščių rapsų plotų ar rapsai yra atsėliuoti. 

Prevencija ir apsauga. Profilaktinės augalų apsaugos priemonės: augalų lieka- 
nų gilus ir kokybiškas užarimas, optimalių sąlygų rapsams augti ir vystytis sudarymas, 
tolerantiškų miltligei bastutinių šeimos augalų veislių auginimas, saikingas tręšimas azoto 
trąšomis. 


Kopūstų fuzariozė 
Angl. Fusarium wilt (Fusarium yellows) 
Sukėlėjas: Fusarium oxysporum f. sp. conglutinas W. C. Snyder A H. N. Hansen 


Simptomai ir žalingumas. Kopūstai užsikrečia per šaknis arba žaizdeles ant 
šaknų. Vandens indais infekcija pakyla į antžeminės augalo dalis. Susirgę daigai dažniausiai 
žūva. Pažeisti augalai įgauna gelsvai žalsvą spalvą, vysta. Gelsta visas lapalakštis arba gelti- 
mas netolygus, tuomet išryškėja lapų gyslos. Perpjovus ligotą lapą, matomas parudavęs van- 
dens indų ratas, tokie lapai nukrenta, augalai skursta, gūžės užauga smulkios (146 pav. a, b). 

Serga kopūstai, užauga menkas smulkių gūžių derlius. 


146 paveikslas. Fuzariozės pažeisti kopūstai skursta, gūžės užauga smulkios (a); 
pažeisti augalai dažniausiai žūva (b) 


Ligos ciklas. Grybas gyvena dirvoje ir joje gali išgyventi ilgą laiką. Vegetacijos 
metu plinta konidijomis. 

Epidemiologija. Grybui optimali temperatūra yra +23—24 *€C, esant žemesnei tem- 
peratūrai, ligos plitimas šiek tiek sulėtėja. 

Prevencija ir apsauga. Profilaktinės augalų apsaugos priemonės: sėjomaina (5 ar 
6 metai), atsparios veislės, augalų liekanų gilus ir kokybiškas užarimas, optimalių sąlygų 
kopūstų daigams augti ir vystytis sudarymas, saikingas tręšimas azoto trąšomis. 

14.2.2. Bakterinės ligos 


Kopūstų gyslų bakteriozė (juodasis puvinys) 
Angl. Black rot of cabbage 
Sukėlėjas: Xanthomonas campestris pv. campestris (Pammel) Dowson 


Simptomai ir žalingumas. Pažeisti jauni augalai skursta ir nesuka gūžių. Ko- 
pūstų lapų pakraščiuose išryškėja chlorozinės dėmės, kurios savo forma panašios į V raidę 
(147 pav. a, b; 151 pav. a). Ligai plintant ir progresuojant, dėmės plečiasi, pažeisti audiniai 
ruduoja ir pradeda pūti. Perpjovus kopūsto kotą, galima pamatyti pajuodavusius vandens 
indus (147 pav. c). Pažeisti lapai nudžiūsta ir nukrinta anksčiau laiko. Lauke liga gerokai 
dažnesnė ant ankstyvųjų veislių kopūstų, ant vėlyvųjų ligos požymiai iki derliaus nuėmimo 
dažniausiai neišryškėja. Sandėliavimo metu atsiradus gyslų bakteriozės požymių, gali ge- 
rokai sumažėti prekinės produkcijos išeiga. 

Pažeistų ropinių kopūstų stiebagumbiuose susiformuoja tuštumos. Pažeistų griežčių šak- 
niavaisiuose išsivysto sausasis puvinys. 

Liga mažina kopūstų derlių bei blogina jų prekinę išvaizdą. Augalai maitintojai yra ko- 
pūstai, ropės, ridikai, kaliaropės ir kitos bastutinių šeimos daržovės. 


c 
147 paveikslas. Kopūstų gyslų bakteriozės požymiai ant brokolių ir kopūstų lapų (a, b). 
Perpjovus kopūsto kotą galima pamatyti pajuodavusius vandens indus (c) 


Ligos ciklas. Bakterijos žiemoja dirvoje su ligotų augalų liekanomis. Liga gali plis- 
ti ir su užsikrėtusia sėkla. Susidarius palankioms sąlygoms, bakterijos pažeidžia augalus. 

Epidemiologija. Liga labiau plinta, jei vyrauja aukšta oro temperatūra ir yra didelis 
santykinis oro drėgnis. Esant +27—30 *C oro temperatūrai ir 90 proc. ir daugiau santykiniam 
oro drėgniui, inkubacinis ligos periodas trunka tik 10-12 dienų. Jei daigai persodinami į per 
drėgną gruntą, esti blogas grunto drenažas daigyne ar inspekte ir dėl to daigai užmirksta, su- 
sidaro palankios sąlygos gyslų bakteriozei plisti. Tankiame, intensyviai tręšiamame kopūstų 
pasėlyje ši liga taip pat turi palankias sąlygas plisti. Jeigu auginamos jautrios ligai veislės, ne- 
silaikoma sėjomainos, nesunaikintos bastutinių šeimos piktžolės ar pernykštės ligotų augalų 
liekanos, sėjamos nebeicuotos sėklos, sodinami nedezinfekuoti daigai — galima prognozuoti, 
kad liga gali labiau išplisti. 

Prevencija ir apsauga. Giliai suarti dirvas, laikytis tinkamos sėjomainos (3 ar 4 
metai). Rudenį sunaikinti sergančių augalų liekanas. Augalus tręšti kalio trąšomis, siekiant 

padidinti jų atsparumą ligoms. Sėti sveikas, geros kokybės sėklas. Daigus auginti svei- 
kame, neužkrėstame grunte, nelaistyti stipria vandens srove, dezinfekuoti darbo įrankius, 
stengtis nepažeisti daigų šaknų, juos perkeliant iš daigyno į lauką. 


Žiedinių kopūstų bakterinė dėmėtligė 
Angl. Bacterial leaf spot (Peppery leaf spot) 
Sukėlėjas: Pseudomonas syringae pv. maculicola (Mc Culloch) Young, Dye 6: Wilkie 


Simptomai ir žalingumas. Lapų apatinėje pusėje susidaro taškinės, smulkios, 
apvalios, vandeningos, iki 3 mm skersmens dėmelės. Pradžioje jos būna tamsiai žalios 
spalvos, su gelsva aureole. Vėliau dėmelės susilieja, tampa netaisyklingos formos, įgauna 
rusvą ar rudą spalvą, turi ryškų juodą ar beveik juodą apvadą. Aplink dėmeles - chlorotinis 
apvadas (148 pav a). Audiniai dėmėse linkę ištrupėti, pažeisti lapai raukšlėjasi, gelsta ir 
galiausiai, jei infekcija gausi, nukrenta (148 pav. b). 

Žiedinių kopūstų galvutės būna su rudomis sausomis dėmėmis, kurios vėliau susilieja ir 
padengia visą paviršių. Drėgnesniu oru tokia galvutė pajuoduoja ir pradeda pūti. 


a b 
148 paveikslas. Žiedinių kopūstų bakterinės dėmėtligės sukeltos dėmės ant lapų yra netaisy- 
klingos formos, turi ryškų juodą apvadą (a), ligai stipriau išplitus lapai atrodo apdriskę (b) 


Ant žiedynkočių susidaro juodos pailgos dėmės, vėliau žiedai juoduoja ir pūva, pažeisti 
žiedynkočiai nulinksta. Ant ankštarų būna rusvai juodų, blizgančių, įvairių formų dėmelių. 
Pažeistose ankštarose subręsta nedaigios sėklos. 

Tai gana dažna žiedinių kopūstų, brokolių, briuselinių kopūstų, kartais ridikų liga. Ligai 
atsparūs dekoratyviniai kopūstai. Jautriausi žiediniai kopūstai ir jų sėklojai. 

Ligos ciklas. Bakterijos žiemoja dirvoje ant augalų liekanų, bastutinių šeimos pikt- 
žolių. Aktyvios išlieka tik vienerius metus. Pagrindinis infekcijos šaltinis — užsikrėtusios 
sėklos. Ligą platina taip pat vandens purslai ir vabzdžiai. 

Epidemiologija. Ligai plisti palankios sąlygos susidaro drėgnu ir vėsiu oru. 

Prevencija ir apsauga. Giliai suarti dirvas, laikytis tinkamos sėjomainos. Rudenį 
sunaikinti sergančių augalų liekanas. Daigynų gruntą dezinfekuoti terminiu arba cheminiu 

būdu, dezinfekuoti tarą ir darbo įrankius. Sėti sveikas, geros kokybės sėklas. Augalus tręš- 
ti kalio trąšomis, siekiant padidinti jų atsparumą ligoms. Cheminių apsaugos priemonių 
nėra. 


Kopūstų bakterinis šlapiasis puvinys 

Angl. Bacterial soft rot 

Sukėlėjai: Erwinia carotovora subsp. carotovora Jones Bergey, Harrison, Breed, 
Hammer *: Hunton, 

Pseudomonas spp. 


Simptomai ir žalingumas. Labai išplitus šlapiajam puviniui, daržovės pradeda 
pūti. Šlapiojo puvinio bakterijos pažeidžia Pekino, žiedinių kopūstų ir brokolių besifor- 
muojančias galvutes ir jos per kelias dienas gali prarasti prekinę išvaizdą — bus su šlapiojo 
puvinio požymiais. Plinta lauke ir ant kopūstų lapų, kurie pradeda pūti, tačiau puvinys ža- 
lingesnis, kai pereina į kopūsto kotą. Nupjovus gūžę, kote matosi dėmelė, kurioje audiniai 
suminkštėję ir pakeitę spalvą. Su šiais požymiais gūžės, patekusios į saugyklas, pūva, in- 
fekcija apima ir šalia esančias sveikas kopūstų gūžes (149 pav. a). Pūvanti, gleivinga masė 
turi nemalonų specifinį kvapą, dvokia. 

Liga gali pasireikšti ir lauke ant kopūstų sėklojų — jie pūva, neišaugina sėklų. 

Pažeidžia Pekino, žiedinius kopūstus, brokolius (149 pav. b). Galvutės praranda prekinę 
išvaizdą. Gūžiniai kopūstai, griežčiai, ridikai, ropės nuo šlapiojo puvinio nukenčia sandė- 
liuose. 


149 paveikslas. Kopūsto gūžė, pažeista šlapiojo bakterinio puvinio (a); 
puvinio požymiai ant brokolio galvutės (b) 


Ligos ciklas. Ligą sukeliančios bakterijos plinta per sėklą, užkrėstą dirvą (ligotas 
augalų liekanas). Bakterijas platina ir įvairūs vabzdžiai, muselės. 

Epidemiologija. Palankios sąlygos susidaro lietingomis ir karštomis vasaromis. 
Bakterijos patenka į augalus per mechaninius pažeidimus, kitų ligų ar kenkėjų pažeistas 
vietas. 

Prevencija ir apsauga. Laikytis tinkamos sėjomainos. Sudaryti optimalias sąly- 
gas augalams augti ir vystytis. Saugoti nuo kenkėjų. Sandėliavimui atrinkti tik geros koky- 
bės, sveikas kopūstų gūžes. Cheminių apsaugos priemonių nėra. 


Bakterinės lapų dėmėtligės 

Angl. Xanthomonas leaf spot 

Sukėlėjai: Xanthomonas campestris pv. armoraciae (McCulloch) Starr £ Burk- 
holder 

Xanthomonas campestris pv. raphani (White) Dye 


Simptomai ir žalingumas. Ant lapų susidaro apvalios, vandeningos dėmelės, 
apjuostos chlorotiniu apvadu, jos didėja iki 3—5 mm skersmens (150 pav. a, b; 151 pav. b). 
Chlorotinis apvadas pastebimas žiūrint prieš šviesos šaltinį. Dėmės dažniausiai būna ne- 
toli didžiųjų lapų gyslų ir, joms susijungus, abipus lapo gyslų susidaro nekrotiniai dryžiai. 
Apmirę lapo audiniai gali iškristi ir lapai atrodo kaip apdriskę, skarmaluoti. Bakterinių 
bastutinių šeimos augalų ligų požymiai palyginti 15 lentelėje. 


150 paveikslas. Xanthomonas bakterijų sukeliamų lapų dėmėtligių požymiai 


Ligos ciklas. Xanthomonas bakterijos žiemoja ligotose augalų liekanose. Suirus 
augalų liekanoms, žūsta ir bakterijos. Bakterijos gali išgyventi ir ant įvairių piktžolių, taip 
pat plinta ir su užkrėsta sėkla. 

Epidemiologija. Palankios sąlygos susidaro lietingu oru, temperatūra nėra tokia 
svarbi. Bakterijos plinta nuo augalo ant augalo su lietaus purslais, platina ir vabzdžiai. 
Bakterijos gali išplisti ir mechaninio kontakto būdu, su padargais, ypač jei į pasėlį einama 
ar važiuojama tuomet, kai augalai šlapi. 


BASTUTINIŲ / KRYŽMAŽIEDŽIŲ (BRASSICACEAE / CRUCIFERAE) ŠEIMOS AUGALŲ LIGOS 


279 


b 
151 paveikslas. Kopūstų gyslų bakteriozės skiriamieji požymiai — patamsėjusios gyslos, 
V formos dėmės, chlorozė ir lapų vytimas (a); Xanthomonas bakterijų sukeliamų lapų dėmėtli- 
gių požymis — vandeningos dėmės, apjuostos chlorotiniu apvadu (b) 


Prevencija ir apsauga. Laikytis augalų sėjomainos su ne bastutinių šeimos au- 
galais, palikti pakankamai laiko suirti augalų liekanoms, sėti sveikas sėklas. Vengti pasėlių 
priežiūros darbų, kai lapija yra drėgna. 


15 lentelė. Bastutinių šeimos augalų bakterinių ligų požymiai 


vytimas, juodi 
vandens indai, V- 
formos dėmės nuo 


Kopūstų gyslų Lapų dėmėtligės, Žiedinių kopūstų 
bakteriozė (juo- sukeliamos Xanthomonas bakterinė dė- 
dasis puvinys) mėtligė 
Sukėlėjas Xanthomonas X. campestris pv. X. campestris pv. | Pseudomonas 
campestris pv. raphani armoraciae syringae pv. ma- 
campestris culicola 
Simptomai | Geltoni lapai, Apvalios, vandeningos dėmės ant lapų, | Apvalios ar kam- 


apjuostos chlorotiniu apvadu, tamsios 


dėmės ant lapastiebių 


puotos dėmės su 
chlorotiniu apvadu 


ridikai, ropės, pomi- 


dorai, paprikos 


lapo pakraščių 
Plitimas su | Taip Taip Taip Taip 
sėkla 
Pasklidimas | Vandens purslai, sėklos, vabzdžiai 
Žiemojimas | Augalų liekanos, bastutinių šeimos piktžolės, dirva 
Palankios Šilta ar karšta, Nuo vėsaus iki šilto, besitęsiantys drėg- | Vėsu, drėgna 
sąlygos drėgna ni periodai 
Augalai Bastutiniai (ir Kopūstai, brokoliai, | Kopūstai, bro- Kopūstai, broko- 
šeimininkai | piktžolės) žiediniai kopūstai, koliai, žiediniai | liai, žiediniai ir 


kopūstai, ridikai, 
krienai 


Briuselio kopūstai, 
rapsiukai 

14.2.3. Virusinės ligos 


Bastutinių šeimos augalus pažeidžia keletas virusų — Beet western vellows luteovirus, 
Cauliflower mosaic caulimovirus, Turnip mosaic potyvirus. Virusus perneša amarai Myzus 
persicae ir Brevicoryne brassicae. Virusų pažeisti augalai nustoja augti, sumažėja derlin- 
gumas. Jeigu virusus amarai perneša ankstyvais augalų augimo tarpsniais, žala žymiai di- 
desnė. Jeigu pastebimas amarų išplitimas (20 Yo apniktų augalų) labai ankstyvais tarpsniais 
(iki 6 lapų tarpsnio), siekiant sumažinti virusinių ligų išplitimą, ekonomiškai naudinga nu- 
purkšti insekticidais, efektyviais nuo amarų. 


Ridikų mozaika 

Angl. Radish mosaic 

Sukėlėjas: Radish mosaic comovirus (akronimas RaMV) 

= Radish enation mosaic virus =Marmor raphani = Raphanus virus maculans 


Simptomai ir žalingumas. Pagrindinis pirmasis šio viruso infekcijos simpto- 
mas yra lapų gyslų išryškėjimas, vėliau išsivysto blyškiai gelsvas dėmėtumas, gelsva mo- 
zaika (152 pav.). 

Virusas priklauso Comovirus genčiai, Comoviridae šeimai. Didžioji dalis viruso šei- 
mininkų yra bastutinių šeimos augalai, tarp jų Brassica ir Raphanus gentys, taigi ir rapsai 
(Brassica napus). Viruso šeimininkai yra Beta vulgaris, Brassica campestris, B. campestris 
ssp. chinensis, B. campestris ssp. napus, B. campestris ssp. pekinensis, B. campestris ssp. 
rapa, B. juncea, B. oleracea, B. oleracea var. botrytis, B. oleracea var. capitata, Chenopo- 
dium album, Cucumis sativus, Cucurbita maxima, Eruca sativa, Raphanus sativus, Nico- 
tiana tabacum, Sinapis alba. 


152 paveikslas. Ridikų mozaikos požymiai ant rapsų lapo 


Virusą gamtoje platina kryžmažiedinės ir rapsinės spragės (Phy!lotreta spp.) bei kai 
kurie kiti kenkėjai. Virusas lengvai persiduoda mechaniškai inokuliuojant sultimis. Nėra 
duomenų apie persidavimą sėklomis. 

Prevencija ir apsauga. Esant reikalui naudoti chemines priemones vabzdžiams 
naikinti. 

Ropių mozaika 

Angl. Turnip mosaic 

Sukėlėjas: Turnip mosaic potyvirus (akronimas TuMV) 

= Anemone mosaic virus = Cabbage A virus = Cabbage black ring virus 

= Cabbage black ringspot virus = Cabbage ring necrosis virus = Daikon mosaic virus = 
Horseradish mosaic virus = Radish P virus = Tigridia mosaic virus 


Simptomai ir žalingumas. Antjaunų lapų atsiranda chlorotinės apvalios dėmės. 
Senstant lapui, dėmės darosi geltonos ar rusvos spalvos, apsuptos apvaliu ar netaisyklingos 
formos žiedu. Paprastai požymiai pasireiškia netoli lapų gyslų (153 pav.). Kopūstų apatiniai 
lapai darosi nekrotiški ir chlorotinės dėmės ryškiai atsiskiria nuo žalių audinių. Didelės 
nekrotinės dėmės būna 5—10 mm diametro. 

Ligos simptomai išryškėja +22—30 *C temperatūroje, jei vėsiau — požymiai neišsivysto. 
Vėsiu, drėgnu oru sumažėja ligos išplitimas ir dėl to, kad sumažėja ir amarų — viruso pernešėjų 
migracija (jie daugiausia migruoja šiltomis, saulėtomis dienomis). Priklausomai nuo oro 
temperatūros ligos simptomai išryškėja per 9-35 dienas. Virusas žiemoja daugiametėse 
piktžolėse, jį perneša 40—50 amarų rūšių, labiausiai kopūstiniai ar persikiniai amarai (Myzus 
persicae). Virusas pernešamas nepersistentiniu būdu, tai yra virusas atsinaujina augale, o 
amarai paprastai tik perneša virusą. 


153 paveikslas. Ropių mozaikos požymiai ant rapsų lapo 


Jautrūs šiam virusui visi bastutinių šeimos augalai — brokoliai ir žiediniai kopūstai 
(B. oleracea L. var. botrytis L.), rapsai ir rapsukai (B. napus ir B. campestris), baltieji 
gūžiniai kopūstai (B. oleracea var. capitata L. alba DC.), garstyčios (B. juncea), Pekino 
kopūstai (B. pekinensis). Virusas taip pat pažeidžia salotas (Latuca sativa L. var. capitata L.), 
ridikus (Raphanus sativus L.) ir tabaką (Nicotiana tabacum L). 

Prevencija ir apsauga. Kadangi šis virusas nepersistentinis, amarų naikinimas 
yra neduodantis rezultatų darbas. Svarbiausia naikinti visas piktžoles aplink laukus, kelius 
ir t. t. 

Runkelių vakarinė gelta 

Angl. Beet western yellows 

Sukėlėjas: Beet western yellows luteovirus (akronimas BWYV) 

= Beet mild yellowing virus = Malva yellows virus = Pea leaf roll virus 
= Radish yellows virus = Turnip yvellows luteovirus (akronimas TuYV) 


Simptomai ir žalingumas. Ant lapų atsiranda chlorotinių dėmių, pageltimų, 
senesni lapai sustorėja, darosi trapūs. Dažnai virusas aptinkamas brokoliuose (Brassica 
oleracea var. botrytis), ridikuose (Raphanus sativus). Pažeisti augalai nustoja augti, gelsta 
ir susisuka, išsikraipo. 

Virusą perneša įvairių rūšių amarai, dažniausiai Brevicoryne brassicae 11 Myzus per- 
sicae. Virusas pernešamas persistentiniu būdu — patenka į pernešėją, kai šis pasimaitina. 
Amare virusas nesidaugina. Neperduodamas mechaniškai ar augalams liečiantis, nei su 
sėkla ar žiedadulkėmis. 

Jautrūs šiam virusui daugiau nei 150 augalų rūšių, iš jų: Beta vulgaris, Spinacia olera- 
cea, Helianthus annuus, Lactuca sativa, Brassica napus var. napobrassica, B. campestris 
ssp. napus, B. campestris ssp. rapa, B. nigra, B. oleracea var. botrytis, B. oleracea var. 
capitata, Raphanus sativus, Crambe abyssinica, Citrullus lanatus, Cucumis sativus, Cu- 
curbita pepo, Cicer arietinum, Glycine max, Pisum sativum, Trifolium subterraneum, Vicia 
faba, Phlox drummondii, Capsicum annuum, Lycopersicon esculentum. 

Prevencija ir apsauga. Naikinti amarus — viruso pernešėjus. 


Turnepsų mozaika 

angl. Turnip mosaic 

Sukėlėjas: Turnip yellow mosaic tymovirus (akronimas TYMV) 
= Cardamine yellow mosaic virus 


Simptomai ir žalingumas. Pirmieji infekcijos simptomai yra, kai išryškėja 
smulkios chlorotiškos dėmelės tarp gyslų ir arčiau gyslų. Jos palaipsniui plečiasi ir susi- 
lieja į chlorotiškas zonas tarp gyslų, lieka tik nedidelės tamsiai žalio audinio salelės. Lapo 
plokštelė pakinta tik nežymiai. Šio viruso pažeistų kopūstų lapuose susidaro chlorotiškos 
ir nekrotiškos žaizdos. 

Virusas persiduoda mechaniškai sultimis. Šis plitimo būdas gali būti reikšmingas natū- 
raliam viruso plitimui. Tačiau pagrindiniais viruso platintojais gamtoje laikomi šie vabalai: 
Epitrix hirtipennis, Phyllotreta cruciferae, P undulata, Diabrotica undecimpunctata. Va- 
balai turi savybę pernešti virusą keletą dienų ar net savaičių. 

Virusas turi siaurą pažeidžiamų augalų spektrą. Natūralūs šeimininkai yra rapsai, rap- 
siukai, griežčiai, kopūstai, valgomieji ridikai, ropės. Virusas priklauso Zymoviridae šeimos 
Tymovirus genčiai. 

Prevencija ir apsauga. Esant reikalui naudoti chemines priemones vabalams 
naikinti. 

Vaistučių mozaika 

angl. Arabis mosaic 

Sukėlėjas: Arabis mosaic nepovirus (akronimas ArMV) 

= Ash ring and line pattern virus = Raspberry yellow dwarf virus 
= Rhabarber-Mosaik-Virus = Rhubarb mosaic virus 

= Forsythia yellow net virus 

= Jasmine yellow blotch virus 


Simptomai ir žalingumas. Labiausiai charakteringi šio viruso infekcijos simp- 
tomai ant lapų yra žiedinės dėmės, margumas, chlorotiškas dėmėtumas. Virusas priklauso 
Nepovirus genčiai, Comoviridae šeimai. 

Viruso pagrindiniai platintojai gamtoje yra nematodai, ypač Xiphinema diversicauda- 
tum. Virusas persiduoda mechaniškai inokuliuojant sultimis, bet ne kontakto tarp augalų 
būdu. Virusas taip pat persiduoda sėklomis. 

Virusas turi labai platų pažeidžiamų augalų spektrą (daugiau kaip 9 šeimų augalai). Be 
rapsų, iš naudojamųjų augalų paminėtini viruso šeimininkai yra valgomasis krienas, vaisti- 
nis smidras, paprastasis agurkas, paprastoji morka, paprastoji žemuogė, paprastasis apynys, 
sėjamoji salota, naminė slyva, serbentas, paprastoji avietė, baltasis dobilas. 

Prevencija ir apsauga. Sėti virusu nepažeistas augalų sėklas. 


14.2.4. Fitoplazmų sukeliamos ligos 


Fitoplazminė liga 
angl. Aster yellows disease 
Sukėlėjas: Aster yellows phytoplasma like organism (akronimas AYPLO) 


Simptomai ir žalingumas. Ligą sukelia fitoplazmos (anksčiau buvo vadinama 
mikoplazmos). Ją platina vabzdžiai — cikadėlės (Macrosteles guadrilinetus). Rapsų lauke 
būna pažeisti pavieniai augalai, kartais keli procentai augalų. Ligos išplitimas priklauso 
nuo oro sąlygų, kritulių ir kenkėjų kiekio. 

Kenkėjai, maitindamiesi ant pažeistų augalų šeimininkų, užsikrečia ir po 2 ar 3 savaičių 
jau gali pernešti ligą ant kitų augalų. Šie kenkėjai rapsams nėra ekonomiškai žalingi, tačiau 
žalingi kaip ligos pernešėjai. Patekęs į augalą, ligos sukėlėjas greitai dauginasi ir po 2 ar 3 
savaičių išryškėja simptomai. Rapsų augalai vietoj žiedų suformuoja žalias, į lapus pana- 
šias struktūras, žiedai ir ankštaros neišsivysto (154 pav. a, b). Šie dariniai lieka žali ir ankš- 
tarų brendimo tarpsniu. Ant to paties augalo žemesnio ardo susiformuoja ankštaros, tačiau 
jos yra be sėklų. Tokios neišsivysčiusios ankštaros yra mažos, smulkios, tačiau nenukrenta, 
lieka ant augalo (154 pav. c). 

a c 
154 paveikslas. Fitoplazmų pažeisti rapsų augalai vietoj žiedų suformuoja 
žalias, į lapus panašias struktūras, žiedai ir ankštaros neišsivysto (a, b), o pažeisti augalai 


ryškiai išsiskiria iš sveikųjų tarpo (c) 


Sios ligos šeimininkai, be rapsų, gali būti žieminiai ir vasariniai kviečiai, avižos, mie- 
žiai, rugiai, bulvės, linai, pupos, pomidorai, salotos, morkos, taip pat daugelis piktžolių. 
Prevencija ir apsauga. Esant būtinumui, naikinti vabzdžius — ligos pernešėjus. 


Skyriaus kontroliniai klausimai 


1. Kokios yra pagrindinės bastutinių šeimos augalų neinfekcinės ir infekcinės ligos? 
Nurodykite žalingiausias ir labiausiai paplitusias rapsų grybines ligas bei jų sukėlėjus. 
Koks yra fomozės vystymosi ciklas? 

Kokie yra sklerotinio puvinio simptomai, vystymosi ciklas bei epidemiologija? 
Koks yra pilkojo puvinio vystymosi ciklas, palankios plitimo sąlygos? 

Paaiškinkite verticiliozės vystymosi ciklą, žalingumą bei nurodykite apsaugos prie- 
mones. 

7. Kokios pagrindinės bakterinės ligos, žalingos kopūstams, kokie jų simptomai? 

8. Bastutinių šeimos augalų apsauga nuo grybinių ligų. 

9. Bastutinių šeimos augalų apsauga nuo bakterinių ligų. 


NB 


KIAULIAUOGINIŲ / BULVINIŲ (SOLANACEAE) ŠEIMOS AUGALŲ LIGOS 285 


15. KIAULIAUOGINIŲ / BULVINIŲ 
(SOLANACEAE) SEIMOS AUGALŲ LIGOS 


15.1. Neinfekcinės bulvinių šeimos augalų ligos 
Viršūninis vaisių puvinys 
Angl. Blossom end rot 


Simptomai ir žalingumas. Pomidorų, paprikų ir baklažanų neprinokusių vaisių 
viršūnėse atsiranda mažų, vandeningų dėmelių. Dažniausiai požymiai išryškėja tuomet, kai 
vaisiai būna pasiekę 1/3 ar 2/3 savo dydžio. Dėmės greitai plečiasi, susilieja, paruduoja ir 
gali apimti net pusę vaisiaus paviršiaus ploto. Pažeisti audiniai džiūsta, odelė raukšlėjasi, 
pasidaro kieta, įgauna tamsiai rudą spalvą, galiausiai pajuosta. Pažeistas plotas įdumba, 
tampa plokščias (155 pav.). 

Paprikų vaisiuose pažeistos vietos atrodo lyg nudegusios, dėmės rudos spalvos (saulėje 
nudegusios vietos paprastai pabąla). Ant paprikų dėmės gali atsirasti vaisiaus viršūnėje ir 
šonuose netoli viršūnės. 

Viršūninį puvinį sukelia nepalankios augalų augimo sąlygos — kalcio trūkumas, dideli 
dirvos ir oro temperatūros svyravimai. Tai neinfekcinė liga, todėl neplinta nuo augalo ant 
augalo. Dažniausiai viršūniniu puviniu suserga jauni vaisiai, jie yra jautriausi. Liga išsivys- 
to, kai vaisiams pradeda trūkti kalcio. Kalcio trūkumas išryškėja lengvose sausose dirvose 
ir per drėgnose, sunkiose dirvose atvirame grunte. Viskas, kas blogina augalo šaknų siste- 
mos formavimąsi, sudaro palankias sąlygas viršūniniam puviniui vystytis. 

Pažeidžia pomidorus, paprikas ir baklažanus, auginamus šiltnamyje ir atvirame grunte. 
Priklausomai nuo pažeidimo laiko, augalo ir sąlygų nuostoliai gali būti nuo vos pastebimų 
iki gana didelių. 


155 paveikslas. Viršūninio vaisių puvinio požymiai ant pomidorų ir paprikų vaisių 


Prevencija ir apsauga. Pastebėjus pirmuosius ligos požymius, reikia nustatyti 
priežastis, kas galėtų sukelti viršūninį vaisių puvinį, ir jas šalinti. Rekomenduojama kasmet 
prieš pomidorų ar paprikų sodinimą paimti dirvos ėminius analizėms ir įsitikinti, ar dirvo- 
žemyje netrūksta kokių nors maisto medžiagų, ypač kalcio. Reikia nustatyti, ar netrūksta 
drėgmės, ar jos ne per daug, ar nesupuolusi dirva. Jeigu dirva sunki, pernelyg drėgna, reikia 
pagerinti jos aeraciją negiliai purenant, tačiau reikia vengti pažeisti augalų šaknis. Svarbu 
dirvoje išlaikyti subalansuotą fosforo, kalio ir magnio santykį su kalciu, nepertręšti azoto 
trąšomis. 

Pomidorų vaisių sutrūkinėjimas 
Angl. Cracky fruit of tomato 


Simptomai ir žalingumas. Šiltnamiuose arba lauke staigiai pakitus oro ar dir- 
vos drėgmei, suplyšta net dar žali vaisiai, nes luobelė neatlaiko padidėjusio sulčių spaudi- 
mo. Per žaizdas patenka puvinius sukeliančių grybų ir bakterijų ir vaisiai ima greitai gesti 
(156 pav.). Nesilaikant drėgmės režimo reikalavimų, dalis vaisių praranda prekinę išvaizdą. 
Tai neinfekcinė liga. Liga išplinta po sauso periodo staigiai pakitus drėgmės režimui - labai 
gausiai paliejus ar po gausaus lietaus. 


156 paveikslas. Pomidorų vaisiai sutrūkinėja staigiai pakitus drėgmės režimui 


Prevencija ir apsauga. Šiltnamiuose neleisti perdžiūti gruntui, o jei žemė per- 
džiūvusi, laistyti po truputį kelis kartus, nepilti daug vandens iš karto. Lauke augančius 
pomidorus per sausras būtina laistyti. 


Saulės nudeginimai 
Angl. Sunscald 


Simptomai. Kaitrios saulės pažeisti vaisiai pabąla (157 pav.). Pažeidimas matosi tik 
ant tų vaisių, kurie apšviesti tiesioginės saulės ilgą laiką, dažniausiai, kai augalai netenka 
dalies lapų, juos pažeidus įvairioms grybinėms ligoms. 


157 paveikslas. Baltos dėmės ant pomidorų vaisių atsiranda nudeginus 
tiesioginės saulės spinduliams 


Prevencija ir apsauga. Saugoti vaisius nuo ryškių tiesioginių saulės spindulių 
bei nuo grybinių ligų. 

Pomidorų lapų susisukimas 
Angl. Leafroll 


Simptomai. Lapai išilgai centrinės gyslos užsiriečia į viršų ir atrodo lyg vamzdeliai, 
būna trapūs, nenormaliai pastorėję, jų viršutinė pusė tamsiai žalia, 0 apatinė — paraudusi 
(158 pav.). Pradeda suktis nuo apatinių lapų. Tokie augalai mažiau žydi, vaisių nedaug, jie 
smulkūs. Šią ligą gali sukelti virusai arba nepalankios augimo sąlygos (per didelė dirvos ir 
oro drėgmė, fosforo trūkumas, šiltadaržiuose per stiprus apšvietimas, o lauke — sausi orai). 


158 paveikslas. Pomidorų lapai susisuka dėl nepalankių augimo sąlygų 


Prevencija ir apsauga. Sėklas imti tik iš sveikų vaisių. Augalams sudaryti kuo 
geresnes augimo sąlygas. Gerai vėdinti šiltnamius. 


Pomidorų lapų geltimas 
Angl. Leaf yellowing 


Simptomai. Gelsta apatiniai pomidorų lapai — dėl per didelės grunto drėgmės. Gels- 
ta vidurinio augalo ardo lapai — dėl netinkamo maitinimo magniu (159 pav.), chlorozė au- 
galo viršūnėje — dėl netinkamo geležies pasisavinimo. Magnio stoka išryškėja dėl per 
didelio pomidorų vaisių derliaus, geležies chlorozė — dėl didelės grunto drėgmės ir apsi- 
niaukusio oro. 


159 paveikslas. Magnio trūkumo požymiai ant pomidorų lapų 


Prevencija ir apsauga. Papildomai patręšti trąšomis su magniu ir geležimi. 

Pomidorų vaisių formos pokyčiai 
Angl. Tomato fruit deformation 


Simptomai. Vaisiai su pakitusia forma — nusmailėję, negražūs, praradę prekinę 1š- 
vaizdą (160 pav.). Vaisių forma dažniausiai pakinta dėl per žemos temperatūros. Kartais 
vaisiai būna su tuščiomis ertmėmis, to priežastis — per gausus tręšimas rudenį, vyraujant 
apsiniaukusiam orui, arba kada augimo metu svyruoja oro temperatūra, trūksta kalio bei 
magnio, o azoto yra perteklius, kai augalai netolygiai aprūpinami vandeniu. 


160 paveikslas. Pakitusi pomidorų vaisiaus forma dėl nepalankių augimo sąlygų 


Prevencija ir apsauga. Siekiant išvengti neprekinių vaisių, rudenį šiltinamius 
reikia šildyti ir palaikyti ne žemesnę kaip +17 *C oro temperatūrą. Šalinti visas augalų 
auginimo technologijos klaidas, galinčias sukelti vaisių formos pokyčius bei vaisių tuščia- 
ertmiškumą. 


Bulvių gumbų tuščiaviduriškumas 
Angl. Blackheart 


Simptomai. Iš išorės ligos simptomų nesimato. Perpjovus gumbą, jo viduryje ma- 
tosi tuštuma, gumbo audiniai parudavę, sukamštėję. Tuštuma gumbo viduje susiformuoja 
gumbui augant, didėjant, ji yra įvairios formos, netaisyklinga (161 pav.). Aplink tuštumą 
audiniai nepūva. Ligą sukelia įvairios nepalankios sąlygos bulvių augimo metu (sausra kai- 
taliojasi su gausiais lietumis, per gausus patręšimas azoto trąšomis). Liga gali pasireikšti ir 
per retame pasėlyje, bulves pasodinus per dideliais atstumais. Gumbų tuščiaviduriškumas 
dažniau pasitaiko stambiuose gumbuose. 

161 paveikslas. Tuštumos bulvių gumbuose susiformuoja dėl nepalankių augimo sąlygų 


Prevencija ir apsauga. Sudaryti kuo geresnes sąlygas bulvėms augti, nepertręšti 
azoto trąšomis, sodinti optimaliu tankumu ir kt. 


Bulvių gumbų minkštimo pajuodavimas 
Angl. Black spot 


Simptomai. Perpjovus gumbą, matomos įvairaus dydžio ir intensyvumo pilkos ir 
juodos dėmės — minkštimo pajuodavimas (162 pav.). Požymiai dar ryškesni išvirtose bulvė- 
se. Dėmės prasideda stolono priaugimo vietose ir eina viršūnės link. Ligos priežastis — me- 
chaninis gumbų pažeidimas, nuo kurio gumbe atsiranda pigmento melanino, o šis ir suke- 
lia minkštimo spalvos pakitimus. Jei augimo metu trūksta kalio, užaugę gumbai jautresni 
minkštimo pajuodavimui. Veislių jautrumas šiai neinfekcinei ligai taip pat skirtingas. 


162 paveikslas. Bulvių gumbai su pajuodavusiu minkštimu 


Prevencija ir apsauga. Rekomenduotina bulves tręšti subalansuotai, papildomai 
tręšti kalio trąšomis, derliaus nuėmimo metu stengtis kuo mažiau pažeisti mechaniškai, 
vengti bulvių gumbų sumušimo. 

Bulvių gumbų odelės sutrūkinėjimas 
Angl. Cracking and bursting 


Simptomai. Gumbo paviršius išvagotas įvairaus gylio grioveliais, įplyšimo vietos 
sukamštėjusios ir parudavusios. Šis pažeidimas blogina gumbų estetinę ir prekinę išvaizdą. 
Veislių jautrumas šiai neinfekcinei ligai nevienodas. Pažeisti gumbai jautresni grybinei bei 
bakterinei infekcijai. Ligos priežastis — netolygus gumbo augimas dėl netolygių aplinkos 
sąlygų — sausros metu gumbo augimas sulėtėja, lupena sukamštėja, staiga sąlygoms pasi- 
keitus, praėjus gausiam lietui, gumbai pradeda augti iš naujo ir lupena sutrūkinėja. 

Prevencija ir apsauga. Šalinti, jei įmanoma, priežastis, sukeliančias bulvių gum- 
bų odelės sutrūkinėjimą. 


Bulvių gumbų formos pakitimai 
Angl. Potato tuber deformation 


Simptomai. Dažnai užauga nenormalios formos gumbai — su įvairiais persmaugi- 
mais, išaugomis, išsikraipę (163 pav.). Nenormalūs gumbai užauga dėl nepalankių bulvių 
augimo sąlygų, dažniausiai dėl nesubalansuoto tręšimo, netinkamos drėgmės. 


163 paveikslas. Bulvių gumbų deformacijos 


Prevencija ir apsauga. Reikia laikytis visų bulvių auginimo technologijos rekomen- 
dacijų. 


15.2. Infekcinės bulvinių šeimos augalų ligos 
15.2.1. Grybinės ligos 


Bulvių maras 
Angl. Late blight of potato 
Sukėlėjas: Phytophthora infestans (Mont.) de Bary 


Simptomai ir žalingumas. Ant lapų pradžioje susidaro mažos, nuo blyškios iki tam- 
siai žalios spalvos, netaisyklingos formos, vandeningos dėmės. Vėliau jos greitai plečiasi, 
didėja ir įgauna tamsiai pilką arba rudą spalvą. Drėgnu oru apatinėje lapų pusėje dėmių 
pakraščiuose atsiranda baltas pūkuotas pelėsis (skiriamasis ligos požymis). Palankiomis 

sąlygomis liga plinta ir vystosi labai greitai, apimdama vis naujus lapus ir stiebus, dėmės 
plečiasi, lapai juoduoja ir augalai žūva (164 pav. a, b). Ant stiebų 1r lapkočių susidaro rudos 
juostos, maro pažeistu stiebu blogiau transportuojamos maisto medžiagos į gumbus. Sausu 
oru ligos vystymasis sulėtėja ar net sustoja, tačiau, susidarius palankioms oro sąlygoms, 
grybo vystymasis atsinaujina. Maro pažeistų gumbų paviršiuje atsiranda netaisyklingų, 
įvairaus dydžio, šiek tiek įdubusių rusvų ar rausvai violetinių vandeningų dėmių. Perpjo- 
vus ligotą gumbą, jo viduje matyti gelsvai radas puvinys (166 pav.). Tarp ligoto ir sveiko 
audinio nėra aiškios ribos, rudos maro dėmės aptinkamos gumbuose įvairiu gyliu. Maro 
pažeisti gumbai jautrūs ir kitų puvinių sukėlėjams, dažniausiai saugyklose tokie gumbai 
visiškai supūna. 

Pažeidžia bulvių lapus, lapkočius, stiebus, viršūninius ūglius, gumbus, rečiau pumpurus 
ir uogas, pomidorų lapus, lapkočius, stiebus, vaisius (165 pav.). Liga labai žalinga, išplitusi 
visame pasaulyje, — 1840 metais dėl šios ligos Airijoje žuvo bulvių pasėliai ir daugiau kaip 
milijonas žmonių mirė nuo bado. 


a b 
164 paveikslas. Bulvių maro požymiai ant stiebų ir lapkočių (a), lapų (b) 


„a P, 7, 


165 paveikslas. Bulvių maro pažeistas bulvių laukas 

166 paveikslas. Bulvių maro požymiai ant bulvių gumbų 


Ligos ciklas. Ligos sukėlėjas, grybas P infestans formuoja mikroskopines nelyti- 
nes sporas — sporangiosporas. Iš jų, esant pakankamai drėgmės ir temperatūrai per +24 *C, 
atsilaisvina judrios zoosporos. Jei nėra minėtų sąlygų, zoosporos nesusiformuoja. Po užsi- 
krėtimo, priklausomai nuo oro sąlygų, ligos požymiai pasimato po 4—10 dienų, o palankiu 
oru ypač jautrių marui bulvių veislių pasėliuose — net po 3 dienų. Grybo sporos lietaus ar 
lietinimo metu nuo lapų nuplaunamos į dirvą ir patenka ant gumbų. Bulvių kasimo metu 
nuo bulvienojų sporos taip pat gali patekti ant gumbų. Bulvių gumbai užsikrečia ne tik 
lauke, bet ir sandėliavimo metu, gumbų paviršius pasidengia pelėsiu — sporangių ir sporan- 
giosporų mase. 

Epidemiologija. Bulvių marui plisti palankios sąlygos susidaro, kai sėklai nau- 
dojami užsikrėtę gumbai, nesilaikoma sėjomainos arba bulvės netgi sodinamos į tą patį 
lauką — tuomet maro riziką didina atžėlusios pernykštės bulvės tame pačiame ar kaimy- 
niniuose laukuose. Auginant jautrių marui veislių bulves, esant palankiam mikroklimatui 
bulvių pasėlyje, ypač labai vešliuose pasėliuose, sąlygos marui išplisti taip pat palankesnės. 
Sparčiausiai ligos sukėlėjas dauginasi, kai bulvių lapai yra šlapi, arba didelis santykinis oro 
drėgnis, o oro temperatūra svyruoja tarp +15 ir +25 *C. 

Prevencija ir apsauga. Profilaktinės apsaugos nuo maro priemonės yra atsparių 
veislių auginimas, sėjomainos laikymasis, sveika sėkla. Likus dviems savaitėms iki bul- 
viakasio, rekomenduojama bulvienojus nupjauti ir išvežti iš lauko (apsaugomi gumbai nuo 
užsikrėtimo). Bulvienojus galima prieš derliaus nuėmimą sunaikinti ir cheminiu būdu. 

Apsaugai nuo bulvių maro rekomenduojama naudoti kontaktinio, translaminarinio ir 
sisteminio veikimo fungicidus, — taip bulvės apsaugomos nuo maro visą vegetacijos lai- 
kotarpį. Labai svarbu nesuvėlinti pirmo fungicidų purškimo. Fungicidų naudojimo laikas 
ir dažnumas priklauso nuo oro sąlygų, bulvių veislės, jų vystymosi tarpsnio, vietos sąlygų, 
naudojamų fungicidų veikimo pobūdžio ir kt. Jie gali būti naudojami atsižvelgiant į auga- 
lo vystymosi tarpsnį, prognozių tarnybų rekomendacijas ar naudojant kompiuterines maro 
prognozavimo programas pagal iškritusių kritulių kiekį konkrečiame lauke. 

Pomidorų maras 
Angl. Late blight of tomato 
Sukėlėjas: Phytophthora infestans (Mont.) de Bary 


Simptomai ir žalingumas. Liga pasireiškia ant lapų, stiebų ir vaisių. Ligos 
pasireiškimo pradžioje apatinėje lapų pusėje atsiranda pilkšvai baltų apnašų, kiek vėliau 
viršutinėje lapų pusėje susidaro rudos dėmės. Lapų gyslos pajuoduoja, lapai džiūsta. 
Pažeistose vietose, ypač drėgnu oru, susidaro balzganas pelėsis. Ant vaisių (dažniausiai 
žalių) atsiranda rudų, netaisyklingų, lyg išsiliejusių puvinio dėmių, kurios plinta ir 
paviršiumi, ir viduje, o lapų apatinėse pusėse esti pilkšvai baltų apnašų (167 pav.). Vėliau 
viršutinėje pusėje pasirodo rudos dėmės. Nuo bulvių, kurių gumbuose sukėlėjas žiemoja, ir 
apsikrečia pomidorai. Esant optimaliai oro temperatūrai ir vyraujant lietingam orui rudenį, 
liga ypač greitai išplinta. 

Šia liga serga pomidorai, bulvės, baklažanai. 


za 


167 paveikslas. Pomidorų maro pažeisti pomidorų augalai ir vaisiai 


Ligos ciklas. Grybas žiemoja bulvių gumbuose, augalų liekanose, pomidorų sėklų 
plaukeliuose. Apie ligos ciklą žr. „Bulvių maras“. 

Epidemiologija. Ligai plisti palankūs vidutiniškai šilti ir lietingi orai. Vyraujant 
tokiems orams, liga masiškai ir greitai išplinta. Inkubacinis ligos periodas trunka 3—13 die- 
nų. Auginant jautrias marui veisles, nesilaikant augalų kaitos, nesunaikinus ligotų augalų 
liekanų, sudaromos labai palankios sąlygos ligai plisti. Blogas šiltnamių vėdinimas, dideli 
oro temperatūros svyravimai dienos ir nakties metu (susidaro rasa ant augalų) taip pat pa- 
lankiai veikia maro plitimą. 

Prevencija ir apsauga. Auginti atsparias pomidorų marui veisles, naikinti augalų 
liekanas, naudoti fungicidus pagal rekomendacijas. 


294 AUGALŲ PATOLOGIJA «II SPECIALIOJI DALIS + SVARBIAUSIOS LIETUVOJE DAUGIAUSIA AUGINAMŲ AUGALŲ LIGOS 


Bulvių sausligė (alternariozė, makrosporiozė) 

Angl. lapų ligos: Early blight (4. solani ix A. alternata), target spot (A. solani), Alterna- 
ria blight, brown spot (4. alternata) 

Angl. gumbų ligos: tuber blight (tik 4. solani), black pit (tik 4. alternata) 

Sukėlėjai: Alternaria solani Sorauer 

= Macrosporium solani Ellis 4 G. Martin 

A. alternata (Fr.) Keissl. 

= A. tenuis Nees 


Simptomai ir žalingumas. Liga bulvių pasėliuose išplinta antroje vegetacijos 
pusėje, pirmiausia pažeidžia apatinius lapus, kur drėgmės režimas ligai plisti yra palankiau- 
sias, o vėliau — ir viršutinius lapus (168 pav. c). Ant lapų pradžioje susidaro smulkių, tam- 
siai rudų dėmelių (dažniausiai tai 4. alternata sukeltos dėmelės), vėliau — stambios, rudos, 
dažniausiai kampuotos, iki 1 cm skersmens, ryškiai koncentriškai rievėtos dėmės (4. solani 
sukeltos dėmės). Dėmės aptrauktos neryškiomis juodomis apnašomis. Lapo audiniai aplink 
dėmes pašviesėję. Ligai progresuojant, lapai pagelsta, bulvienojai nudžiūsta ir bulvės pirma 
laiko subręsta. Sausligės pažeisti stiebai ruduoja, džiūsta (168 pav. b). 

Nuo ligotų lapų užsikrečia ir bulvių gumbai (168 pav. a). Liga išryškėja ilgiau bul- 
ves laikant sandėlyje. Ant gumbų atsiranda nedidelių, netaisyklingos formos rusvai juodų 
dėmelių. Vėliau jos padidėja, įdumba, audiniai jų vietose sukietėja, sausai pūva, o jų 
paviršiuje susidaro sporų apnašas. Puviniui pasiekus gilesnius audinius, bulvės minkštime 
atsiranda ertmė. Senstančios dėmės pavandenija ir susiraukšlėja, įgauna gelsvą spalvą. 

Sausligės augalai maitintojai yra bulvės, pomidorai, baklažanai. Sausligė pažeidžia 
bulvių lapus, stiebus ir gumbus. 


a b c 
168 paveikslas. Bulvių sausligės požymiai ant gumbų (a), stiebų (b) ir lapų (c) 


Ligos ciklas. Sausligę sukeliantys Alternaria genties grybai žiemoja grybiena ar koni- 
dijomis augalų liekanose, dirvoje, užkrėstuose gumbuose. Užkratas dirvoje išlieka gyvybin- 
gas 2 ar 3 metus. Pirminis ligos infekcijos šaltinis yra sporos, su lietumi ir vėju plintančios 
nuo senų bulvienojų, ligotų bulvių gumbų bei pomidorų vaisių. Esant pakankamai drėgmės, 
sporos sudygsta ir grybas prasiskverbia į lapo audinius tiesiogiai ar per žaizdeles. Sausojo 
puvinio dėmėse formuojasi naujos konidijos, kurias taip pat platina vėjas ir lietus. Bulvių 
gumbai apsikrečia tiesiogiai sporomis bulviakasio metu. 

Epidemiologija. Optimali oro temperatūra ligai plisti yra +25—27 *C. Esant dide- 
liam santykiniam oro drėgniui, sąlygos yra palankesnės sausligei plisti ir vystytis, nei kai 
labai sausa. Sausligei jautrūs nuo nepalankių augimo sąlygų nukentėję augalai. 

Prevencija ir apsauga. Bulvinių šeimos augalus rekomenduotina sodinti tame 
pačiame lauke ne dažniau kaip kas treji metai. Sėklai naudoti sveikus bulvių gumbus. Pa- 
sirinkti atsparesnių sausligei veislių bulves. Reiktų vengti ankstyvųjų ir vėlyvųjų veislių 
bulves auginti tame pačiame ar gretimuose laukuose. Sudaryti palankias sąlygas bulvėms 
augti, subalansuotai tręšti, — šiomis priemonėmis galima padidinti bulvių atsparumą sausli- 
gei. Kai kurie fungicidai, naudojami nuo bulvių maro, efektyvūs ir nuo sausligės. Tačiau 
jeigu sausligė išplinta bulvių pasėlyje vėlai, tik antroje vegetacijos pusėje, didelės žalos 
nebepadaro. 

Prieš bulviakasį rekomenduojama nupjauti bulvienojus, pašalinti juos iš lauko ir sunai- 
kinti. Kasimo metu vengti mechaninių bulvių gumbų pažeidimų. Sandėliuoti bulves vėsio- 
se ir gerai vėdinamose patalpose. 


Pomidorų sausligė (alternariozė, juodasis vaisių puvinys) 
Angl. Early blight of tomato 
Sukėlėjas: Alternaria solani Sorauer 


Simptomai ir žalingumas. Liga pasireiškia ant pomidorų daigų (jie gali žūti), 
ant lapų, lapkočių, stiebų ir vaisių (169 pav. a, b). Pirmiausia ant apatinių lapų atsiranda 
rudų, dažnai netaisyklingų, koncentriškai rievėtų, iki 1 cm skersmens dėmių. Dėmėms di- 
dėjant ir joms susiliejus, lapai džiūsta. Tokie augalai užmezga mažiau vaisių, vaisiai smul- 
kesni. Vėliau apsikrečia ir aukštesnių ardų lapai, lapkočiai ir stiebai. Dažniausiai nuo vai- 
siaus priaugimo vietos į vieną pusę pradeda plisti ruda, įdubusi, sauso puvinio dėmė, kurios 
paviršius aptrauktas juodomis apnašomis. 

Šiai ligai, be pomidorų, taip pat jautrios paprikos, baklažanai, bulvės ir kt. 


a b 
169 paveikslas. Pomidorų sausligės požymiai ant lapų (a) ir vaisių (b) 


Ligos ciklas. Žiemoja grybas užkrėstoje sėkloje, dirvoje bei ligotų augalų liekano- 
se, dauginasi ir plinta konidijomis. 

Epidemiologija. Liga plinta esant oro temperatūrai +25-30 *C bei didesniam nei 
85 proc. santykiniam oro drėgniui. Optimaliomis sąlygomis ligos sukėlėjo inkubacinis pe- 

riodas ant lapų trunka apie 3 dienas, ant vaisių — 8—12 dienų. Jautrios veislės, netinkama 
augalų kaita, ligotų augalų liekanos, blogas šiltnamių vėdinimas sudaro palankias sąlygas 
ligai plisti. 

Prevencija ir apsauga. Profilaktinės ir apsaugos priemonės tos pačios kaip ir nuo 
bulvių sausligės. 


Sausasis puvinys 

Angl. Fusarium dry rot 

Sukėlėjai: Gibberella pulicaris (Fr.) Sacc 

(anamorfa Fusarium sambucinum Fuckel), 

Haematonectria haematococca (Berk. £ Broome) Samuels ė: Rossman 
(anamorfa F. solani (Mart.) Sacc) 


Simptomai ir žalingumas. Sausasis puvinys pažeidžia bulvių gumbus saugyklo- 
se. Gumbams pūvant nuo sausojo puvinio, pradžioje gumbų paviršiuje atsiranda rudų 
netaisyklingos formos dėmių. Vėliau jos didėja, įdumba, traukiasi ir raukšlėjasi. Bulvės 
minkštimas dėmių vietose paruduoja ar net pasidaro pilkai juodas. Sausajam puviniui 
plečiantis gilyn, gumbo viduje atsiranda ertmė, pakraščiuose apsitraukusi puria grybiena 
(170 pav.). Iš bulvės vidaus į odelės paviršių prasiveržusi grybiena sudaro pilkšvai baltas, 
gelsvas arba rusvas karputes. Grybienos ir karpučių spalva priklauso nuo vyraujančio Fu- 
sarium grybo rūšies. Jei sandėlyje sausa, grybas greitai suardo bulvės audinius, pats gumbas 
pasidaro lengvas — mumifikuojasi. Drėgnose patalpose į Fusarium spp. pažeistus gumbus 
dažnai įsimeta bakterijos, sukeliančios šlapiąjį puvinį, todėl pirminę gumbo puvinio priežastį 
būna sunku nustatyti. 

Sausojo puvinio augalai šeimininkai yra bulvės, agurkai, lubinai, dobilai. Ant bulvių 
gumbų liga pasitaiko gana dažnai. 


170 paveikslas. Sausojo puvinio pažeisti bulvių gumbai 

Ligos ciklas. Bulvių sausąjį puvinį sukeliančių grybų dažnai galima aptikti ant bul- 
vių gumbų, plinta ir per dirvą. Gumbai dažniausiai užsikrečia per įvairius odelės pažeidi- 
mus, atsirandančius bulvių kasimo, transportavimo ir perrinkimo metu. Ligos žalingumas 
priklauso nuo mechaninių sužalojimų dydžio. Kenkėjų bei ligų pažeisti gumbai taip pat 
yra jautresni infekcijai. Liga pavojinga, kai sėkliniai gumbai yra pjaustomi prieš sodini- 
mą — tuomet susidaro sąlygos grybui lengvai patekti į gumbus. Liga plinta konidijomis. 

Dirvoje Fusarium genties grybų chlamidosporos išlieka gyvybingos keletą metų. Sau- 
gyklose ligos sukėlėjas išsilaiko su nepašalintais ligotais gumbais. 

Epidemiologija. Sausajam puviniui jautriausi mechaniškai sužaloti bulvių gum- 
bai. Liga labiau išplinta šiltuose bulvių sandėliuose, ypač pavasarį. 

Prevencija ir apsauga. Rekomenduojama kasti subrendusias, su sutvirtėjusia 
odele bulves — tokie gumbai atsparesni mechaniniams pažeidimams. Saugyklas, prieš san- 
dėliuojant naują derlių, reikia gerai išvalyti ir dezinfekuoti. Prieš saugojimą svarbu paša- 
linti mechaniškai pažeistus ir ligotus gumbus. Bulvių gumbus prieš sandėliuojant palaikyti 
šiltose, drėgnose, gerai vėdinamose patalpose, kad užgytų žaizdos, po to laikyti vėsiose 
saugyklose, kur Fusarium genties grybams vystytis sąlygos mažiau palankios. 

Ypač svarbu, kad sėklai skirti gumbai būtų sveiki. Pasodinus užkrėstus gumbus į dirvą, 
jie dažniausiai supūna. Sėklinius gumbus svarbu perrinkti prieš sodinimą ir pašalinti visus 
ligotus gumbus. Jeigu sėklinius gumbus reikia smulkinti, būtina gerai dezinfekuoti smulki- 
nimo įrankius, juos naudoti tik gerai išgaląstus, nes aštriu peiliu pjaustytų gumbų žaizdos 
greičiau apdžiūsta. Pjaustytus gumbus geriausia pasodinti per 24 val. 


Baltoji kojelė, šašai (rizoktoniozė) 

Angl. Rhizoctonia canker (sprout canker, stem canker, black scurf, Rhizoctoniosis) 
Sukėlėjas: Thanatephorus cucumeris (A. B. Frank) Donk 

(anamorfa Rhizoctonia solani J. G. Kuhn) 


Simptomai ir žalingumas. Pažeidžia gumbus, daigus, žemutinę stiebo dalį, šak- 
nis, stolonus, o kartais ir lapus. Baltąja kojele bulvių daigai užsikrečia dygimo metu. Kada 
užkrato gausu dirvoje ar sodinama ligota sėkla, smarkiai pažeisti daigai gali ir nesudygti 
arba žūti vos sudygę. Ant išlikusių ligotų daigų stiebų ties dirvos paviršiumi atsiranda rudų 
pailgų, įdubusių žaizdų. Pažeistų stiebų žemutinėje dalyje, kartais ir ant lapų susiformuoja 
pilkšvai balta grybo veja (lytinė grybo stadija) — „baltoji kojelė“. Dalis pažeistų stiebų žūs- 
ta. Likę stiebai būna silpni. Užkrėstų augalų viršūniniai lapai sukasi. Labai pažeisti bulvių 
kerai blogai vystosi, išaugina smulkius gumbus. 

Ant gumbų, dažniausiai prie akučių, susiformuoja plokšti, juodi, smulkūs (1-3 mm 
skersmens), prie lupenos prikibę, skleročiai. Jie gali būti išsibarstę po visą gumbą arba su- 
sitelkę vienoje vietoje ir sudaro juodą kietą plutelę, kuri nenusiplauna vandeniu (171 pav.). 
Greičiausiai skleročiai ant gumbų vystosi sunykus bulvienojams iki derliaus nuėmimo. Ka- 
sant bulves daug skleročių lieka dirvoje. 

Pažeidžia bulves ir daugelį daržovių, jautrios taip pat kai kurios piktžolės. Labai šašuo- 
tos bulvės nesudygsta. Šašais pažeisti gumbai yra menkesnės prekinės vertės. Liga labai 
žalinga sėkliniams bulvių pasėliams. 

171 paveikslas. Skleročiai ant bulvių gumbų - skiriamasis rizoktoniozės požymis 


Ligos ciklas. Grybas T. cucumeris žiemoja dirvoje skleročiais ant bulvių gumbų ir 
dirvoje. Grybas gali žiemoti dirvoje ir grybienos pavidalu ant augalų liekanų kaip saprotrofas. 
Gyvybingas grybas dirvoje išlieka keletą metų. Iš skleročių išauga grybiena, kuri prasiskver- 
bia į bulvių daigus, sukelia jų puvimą ir pažeisti daigai žūva. Drėgnu, šiltu oru apatinėje 
stiebo dalyje atsiranda baltas ar pilkšvai baltas apnašas, sudarytas iš hifų su bazidėmis ir 
bazidiosporomis. Ši stadija sukelia baltąją kojelę ant stiebų. 

Epidemiologija. Šia liga bulvės labiau užsikrečia rūgščiose, šlapiose, mažai orga- 
ninių medžiagų turinčiose dirvose. Daigai labiau pažeidžiami, kai dygimo metu būna vėsūs 
orai ir drėgna, dirvos temperatūra siekia +13—18 *C. Kylant temperatūrai, ligos vystymasis 
lėtėja. Nuo ligos labiau nukenčia lėtai augantys augalai. Suaugusių augalų vytimas ir bal- 
tosios kojelės intensyvumas būna didesnis, kai liepos ir rugpjūčio mėnesiais vyrauja vėsūs 
ir lietingi orai. 

Prevencija ir apsauga. Reiktų vengti sodinti bulves į užmirkstančias, sunkias 
dirvas. Atsparių šiai ligai veislių nėra, tačiau kai kurios jų pasižymi mažesniu jautrumu. 
Pirminio užsikrėtimo rizika sumažėja sodinant sveikus gumbus. Rekomenduojama laikytis 
sėjomainos, kad bulvės nebūtų sodinamos į tą patį lauką per dažnai. Sėklos beicavimas 
apsaugo nuo su sėkla plintančio grybo, tačiau užkratui iš dirvos įtakos beveik neturi. Neso- 
dinti bulvių per anksti, kol dar dirva šalta. Sėklinių gumbų palaikymas prieš sėją šiltesnėse 
patalpose, optimalus sodinimo gylis taip pat yra svarbios prevencinės priemonės nuo bulvių 
„baltosios kojelės“. 


Pilkasis (kekerinis) pomidorų puvinys 
angl. Grey mould 
Sukėlėjas: Botrytis cinerea Pers. 


Simptomai ir žalingumas.Ligadažniausiai pasireiškia antnegyvų ar mechaniškai 
pažeistų augalo dalių — žiedstiebių, nebesivystančių vaisių, ant atžalų ar lapų šalinimo vietų 
ir kt. Grybas sukelia šlapią pažeistų augalo audinių puvinį (172 pav. a, b). Ant pažeistų 
augalo dalių susidaro rudos ar tamsiai rudos, juodos nekrotinės dėmės, padengtos pilku, 
puriu, dulkančiu apnašu. Pažeisti vaisiai masiškai krinta ir pūna. Tariama — menama infek- 
cija — ant pomidorų vaisių susidaro taisyklingos, apskritos, 0,5 cm diametro dėmės. 

Liga labai žalinga, kai išplinta ant pomidorų stiebų, sutrinka augalo mityba, dėl ko auga- 
lai vysta ir žūva. Dažnai dėl šios ligos sunyksta pomidorų daigai. Pilkasis puvinys yra viena 
žalingiausių šiltnamio augalų ligų. 


172 paveikslas. Pilkasis puvinys sukelia rudas dėmes ant lapų (a) 
ir šlapią pažeistų pomidorų vaisių puvinį (b) 


Ligos ciklas. Grybas žiemoja grybienos, skleročių ir konidijų pavidalu dirvoje ant 
augalų liekanų. Grybas plinta kartu su sėkla, gali peržiemoti ir ant šiltnamių konstrukcijų 
bei kitur. Iš lauko į šiltnamius grybas gali patekti ir per ventiliacijos angas. 

Epidemiologija. Ligai plisti reikalinga didelis santykinis oro drėgnis (95—100 
proc.) ir oro temperatūra +16—20 *C. Esant šaltam, apsiniaukusiam ir lietingam orui, ne- 
silaikant augalų kaitos reikalavimų, nesunaikinus ligotų augalų liekanų, nedezinfekavus 
šiltnamių bei sėjant nebeicuotą sėklą, galima tikėtis ligos protrūkio. Jeigu sąlygos augalams 
augti nepalankios, tai yra nepakankamas augalų tręšimas fosforu ir kaliu, blogas šiltnamio 
vėdinimas, silpnas apšvietimas, pilkasis puvinys irgi gali labiau išplisti. 

Prevencija ir apsauga. Laikytis tinkamos sėjomainos, naikinti augalų liekanas, 
sudaryti optimalias sąlygas augalams augti, didinti jų atsparumą. Auginti atsparias veisles. 


Fuzariozinis vytulys 

Angl. Fusarium wilt 

Sukėlėjas: E oxysporum f. sp. lycopersici W. C. Snyder A H. N. Hansen (pomidorai) 
EF. oxysporum f. sp. melongenae Matno A K. Ishig. (baklažanai) 

F. oxysporum var. vasinfectum W. C. Snyder 6 H.N. Hansen (paprika) 

Fusarium spp. kompleksas (bulvės) 


Simptomai ir žalingumas. Pirmieji simptomai — išryškėjusios kraštinių lapų 
gyslos, vysta lapkočiai. Vėliau apatiniai lapai vysta, gelsta, džiūsta ir gali sunykti visas 
augalas. Labai dažnai nuvysta ir pagelsta atskiri augalo ūgliai arba viena augalo pusė (173 
pav. a, b). Pažeisto stiebo skersiniame pjūvyje matomi parudavę vandens indai. Ypač ryškus 
vandens indų parudavimas esti lapų priaugimo vietose. Paprikų atskiri lapai nevysta, paprastai, 
kai pažeidžiamas stiebo pagrindas, vysta visas augalas. 

Pažeidžia pomidorus, baklažanus, paprikas, bulves. 

173 paveikslas. Fuzariozinio vytulio požymiai: nuvysta viena augalo pusė (a), 
o vėliau ir visi augalai (b) 


Ligos ciklas. Fusarium oxysporum yra dirvos grybas, žiemoja dirvoje, plinta ko- 
nidijomis. 

Epidemiologija. Fusarium genties grybai plinta šiltu oru. 

Prevencija ir apsauga. Rekomenduojama 4-6 metų rotacija be kiauliauoginių 
šeimos augalų. Naikinti sirgusių augalų liekanas, jas šalinti iš lauko ar šiltnamio. Auginti 
atsparias veisles, sudaryti optimalias sąlygas augalams augti ir vystytis. 


Verticiliozinis vytulys 

Angl. Verticillium wilt 

Sukėlėjai: Verticillium albo-atrum Reinke A Berthold, 
Verticillium dahliae Kleb. 


Simptomai ir žalingumas. Vytimo požymiai panašūs kaip ir fuzariozinio vy- 
tulio. Požymiai greičiau išryškėja intensyvaus augalų derėjimo metu ir stojus sausam pe- 
riodui. Apatinių lapų spalva išblykšta, jų galiukai ir pakraščiai džiūsta, žūsta visas lapas ir 
nukrenta. Tipiškas požymis — lapų galuose susidaro V formos dėmės (174 pav.). Pažeisti 
augalai menkiau dera, vaisiai susmulkėja. Stiebo pažeidimai dažniausiai apatinėje augalo 
dalyje. Pažeisto stiebo skersiniame pjūvyje matosi parudavę vandens indai, tik parudavi- 
mas šviesesnis nei fuzariozinio vytulio atveju. Kartais požymiai taip pat matomi vienoje 
lapo pusėje. 

Verticiliozės pažeistų bulvių gumbai — su vandens indų parudavimu, kuris matomas tik 
gumbo priaugimo prie stiebo vietoje. 

Pažeistų paprikų vysta apatiniai lapai, lapų viršūnės ir pakraščiai paruduoja ir džiūsta. 
Stiebe matosi parudavę vandens indai. Augalas suklumpa ir sunyksta. 

Sukėlėjai — grybai pažeidžia daugelį kultūrinių augalų ir piktžolių. Be kiauliauoginių 
šeimos augalų, jautrios braškės, avietės. 

174 paveikslas. Verticiliozinio vytulio pažeisti pomidorai 


Ligos ciklas. Grybas Verticillium spp. turi platų augalų šeimininkų, tarp jų ir pikt- 
žolių, ratą ir tai leidžia šiam grybui ilgai išsilaikyti dirvoje. Žiemoja grybo hifai augalų 
liekanose ir mikroskleročiai dirvoje, kur gali išlikti gyvybingi daugelį metų. Grybo hifai 
patenka į augalo šaknis per šakniaplaukius, ypač jei šaknelės yra mechaniškai ar nematodų 
pažeistos. Grybas, augdamas toliau augalo audiniuose, sutrikdo normalią vandens ir maisto 
medžiagų apytaką. Grybas produkuoja toksinus, dėl kurių vysta lapai ir ant jų atsiranda 
dėmių. 

Epidemiologija. Liga plinta vėsiu oru, ypač kai šaltoka dirva. Dirvos drėgmė taip pat 
labai svarbi — pomidorų ar bulvių infekcijai reikalinga bent vienos dienos perteklinė dirvos 
drėgmė. Optimali dirvos temperatūra verticiliozės infekcijai yra +24 *C, minimali — apie 
+13 *C. Šiltesniu oru verticiliozinio vytulio žalingumas mažėja, bet aktyvesni tampa Fusa- 
rium genties grybai, sukeliantys fuzariozinį vytulį. 

Prevencija ir apsauga. Kadangi grybas išlieka gyvybingas dirvoje keletą metų, 
4-6 metų rotacija be kiauliauoginių šeimos augalų yra veiksminga. Negalima rotacijoje 
auginti ir braškių, geriausiai tinka miglinių šeimos augalai. Naikinti piktžoles, nes daugelis 
jų taip pat yra šio grybo augalai šeimininkai. Naikinti sirgusių augalų liekanas, šalinti jas iš 
lauko ar šiltnamio. Auginti mažiau jautrių ligai veislių augalus, sudaryti optimalias sąlygas 
augalams augti ir vystytis. 


Pomidorų rudoji dėmėtligė (kladosporiozė) 
Angl. Cladosporium leaf mould 

Sukėlėjas: Mycovellosiella fulva (Cooke) Arx 
= Fulvia fulva (Cooke) Cif. 

= Cladosporium fulvum Cooke 


Simptomai ir žalingumas. Viršutinėje lapų pusėje atsiranda gelsvų, vėliau rudų, 
neryškiai apribotų, netaisyklingų, 0,5—1,0 cm skersmens dėmių (175 pav. a). Apatinėje lapų 

pusėje dėmės aptrauktos šviesiai pilkomis apnašomis, kurios vėliau įgauna tamsiai rudą 
spalvą (175 pav. b, c). Dažnai apnašos pasirodo anksčiau negu dėmės. 
Liga pažeidžia pomidorus, aptinkama ir ant paprikų. 


a 


175 paveikslas. Pomidorų rudosios dėmėtligės požymiai: gelsvos dėmės lapų viršutinėje 
pusėje (a), apatinėje pusėje dėmės aptrauktos apnašu (b ir c) 


Ligos ciklas. Grybas M. fulva žiemoja dirvoje su ligotų augalų liekanomis, taip pat 
sėklų paviršiuje, ant šiltnamyje naudojamo inventoriaus paviršių, plinta konidijomis. 

Epidemiologija. Ligai plisti būtinas didesnis nei 70 proc. santykinis oro drėgnis. 
Rudoji dėmėtligė labiau išplinta blogai vėdinamuose šiltnamiuose, kai auginamos jautrios 
ligai veislės, nesilaikoma augalų kaitos, nesunaikinamos ligotų augalų liekanos. Šiltnamius 
ir darbo įrankius reikia dezinfekuoti, sėklas beicuoti. 

Prevencija ir apsauga. Sudaryti tinkamą sėjomainą ir optimalias sąlygas auga- 
lams augti, didinti jų atsparumą, naikinti augalų liekanas. Auginti atsparias veisles. 


Pomidorų baltasis (sklerotinis) puvinys 

Angl. White rot (Southern Blight of Tomato) 
Sukėlėjai: Selerotinia sclerotiorum (Lib) de Bary, 
Athelia rolfsii (Curzi) C.C. Tu et Kimbr. 

= Sclerotium rolfsii Sacc. 


Simptomai ir žalingumas. Grybas 4. rolfsii sukelia puvinį stiebo apatinėje 
dalyje. Netoli dirvos paviršiaus ant stiebo susidaro vandeninga dėmė, kuri greitai didėja, 
tampa ruda ir augalas nuvysta. Dėmės paviršiuje susidaro vatos pavidalo baltos grybienos 
apnašas, kuris padengia ne tik dėmę, bet ir drėgną dirvą aplink pažeidimo vietą (176 pav.). 
Grybienos paviršiuje susidaro smulkūs, apvalūs grybo skleročiai, kurie pradžioje būna bal- 
ti, vėliau tamsėja ir tampa rudi. 

Grybas S. sclerotiorum sukelia puvinius ant įvairių augalo dalių — stiebo, lapų, vaisių. 

Grybas 4. rolfsii pažeidžia įvairias daržoves, kai kuriuos pupinių šeimos augalus. Gry- 
bas plinta šiltu oru, todėl pas mus nėra labai išplitęs, tačiau, šiltėjant klimatui, jo žalingu- 
mas gali didėti. S. sclerotiorum yra labai išplitęs ir žalingas grybas. 

176 paveikslas. Baltojo puvinio pažeisti pomidorai 


Ligos ciklas. Abu grybai, ligos sukėlėjai, žiemoja dirvoje skleročiais, kurie dirvoje 
kaupiasi, jei auginami jautrūs augalai, ir išlieka gyvybingi daugelį metų. Skleročiams sudy- 
gus, vegetatyvinė grybiena pirmiausia apninka organines liekanas, po to ir augalus. Susida- 
rius nepalankioms sąlygoms, sunykus apniktam augalui, grybas vėl formuoja skleročius. 

Epidemiologija. Palankios sąlygos ligai plisti — didelis santykinis oro drėgnis ir 
drėgna dirva, šiltas ir netgi karštas oras. 

Prevencija ir apsauga. Pagrindinė profilaktinė priemonė — tinkama augalų rota- 
cija, įterpiant nejautrius šiems grybams augalus, ypač miglinių šeimos. Tinkama sėjomaina 
galima sumažinti skleročių kiekį dirvoje ir jų gyvybingumą. Augalų liekanas įterpus giliai, 
nesusidarytų palankios sąlygos, nes 4. rolfsii grybui vystytis reikalingos organinės lieka- 
nos dirvos paviršiuje ar netoli jo. Reikia vėdinti šiltnamius, vengiant aukštų temperatūrų ir 
didelės drėgmės. 


Pomidorų septoriozė 
Angl. Septoria leaf spot 
Sukėlėjas: Septoria lycopersici Speg. 


Simptomai ir žalingumas. Ant apatinių lapų, užsimezgus vaisiams, susidaro 
daug smulkių, vandeningų dėmelių. Dėmelės didėja, jos vienodo dydžio, su tamsiai rudu 
apvadu ir šviesiais centrais (177 pav.). Dažnai aplink dėmeles susidaro gelsvas chlorotinis 
apvadas. Stipriai pažeisti lapai džiūsta 17 nukrenta. Septoriozės dėmes lengva atskirti nuo 
sausligės, kadangi dėmės yra smulkios ir be koncentriškų ratų jose. Dėmelėse matosi juo- 
di taškeliai — grybo vaisiakūniai. Palankiu oru liga plinta augalu aukštyn, augalas nyksta. 
Nukritus daliai lapų, vaisiai susmulkėja ir tampa neapsaugoti nuo saulės, todėl dažnai saulė 
juos nudegina. 

Ligos ciklas. Grybas žiemoja sirgusių augalų liekanose, gali plisti ir su sėkla. Plinta 
konidijomis, kurias platina vėjas ir lietus, vandens purslai. 

Epidemiologija. Palankus vidutiniškai šiltas ir drėgnas oras, liga išplinta, kai yra 
dažni krituliai. Optimali temperatūra grybo konidijoms formuotis yra +15,5—28 *C. Jautres- 
ni septoriozei augalai po vaisių užmezgimo. 

177 paveikslas. Septoriozės dėmės ant pomidorų lapų — su būdingu tamsiai 
rudu apvadu ir šviesiais centrais 


Prevencija ir apsauga. Sirgusių augalų liekanas giliai užarti, naikinti piktžoles, 
taikyti tinkamą sėjomainą (su migliniais augalais). 


15.2.2. Bakterinės ligos 


Paprastosios rauplės 

Angl. Common scab, potato scab 

Sukėlėjas: Streptomyces scabies (ex Thaxt.) Lambert £ Loria 
= Actinomyces scabies (Thaxt.) Gūssow 


Simptomai ir žalingumas. Liga plinta ant gumbų. Pradžioje ant jų pasirodo ma- 
žos, rusvos dėmelės, vėliau jos didėja. Dėmės žvaigždučių formos, sutrūkinėjusios, rusvos 
ar rudos spalvos. Jų pakraščiai šiek tiek pakilę, todėl tarp atskirų rauplių spuogelių susidaro 
griovelis (178 pav.). Gumbo paviršiuje žvaigždutės išsidėsto pavieniui arba grupėmis. Li- 
gai labai išplitus, dėmės apima visą gumbo lupeną. 

Liga pažeidžia bulvių gumbus. Paprastosios rauplės labai gadina gumbų prekinę iš- 
vaizdą, nors gumbo minkštimas nuo šios ligos nenukenčia. Smarkiai rauplėms išplitus, 
sumažėja ir gumbų derlius. 


178 paveikslas. Paprastųjų rauplių pažeidimo požymis — žvaigždučių formos, sutrūkinėjusios, 
rusvos ar rudos spalvos dėmės ant bulvių gumbų 


Ligos ciklas. Bakterijos plinta per dirvą ir per ligotus gumbus. Dirvoje jas platina 
vanduo, o kai kada ir vėjas dirvožemio dalelėmis. Pradėjus formuotis gumbams, bakterijos per 
lenticeles, žaizdeles ar tiesiogiai per jauno gumbo luobelę prasiskverbia į gumbą. 

Epidemiologija. Paprastosios rauplės labiau išplinta sausą vasarą, lengvesnėse, 
neutraliose ar silpnai šarminėse, patręštose neperpuvusiu mėšlu dirvose. Optimali dirvos 
temperatūra +20—22 *C. Jautresni jauni gumbai, todėl, vyraujant sausiems orams gumbų 
formavimosi pradžioje, ligos tikimybė yra didesnė. 

Prevencija ir apsauga. Rekomenduotina pasirinkti atsparias paprastosioms raup- 
lėms bulvių veisles. Nesodinti bulvių į tą patį lauką, ypač jei tame lauke buvo paprastųjų 
rauplių pažeistų gumbų. Nerekomenduojama bulvių sodinti į šviežiai pakalkintas dirvas bei 
sodinti į dirvas, patręštas šviežiu, neperpuvusiu mėšlu. Sodinti tik sveiką sėklą. 


Juodoji kojelė 

Angl. Blackleg 

Sukėlėjas: Erwinia carotovora subsp. atroseptica (van Hall) Dye 
= Pectobacterium atrosepticum (van Hall) Patel et Kulkarmi 


Simptomai ir žalingumas. Juodoji kojelė prasideda nuo užkrėsto sėklinio gum- 
bo, o ligos simptomai išryškėja vegetacijos metu ir gali apimti stiebą per visą jo ilgį. Daž- 
niausiai ligos požymiai išryškėja susiformavus žiedynams. Pažeistų augalų stiebai apatinė- 
je dalyje juoduoja ir pūva, tokius stiebus lengva išrauti iš dirvos, viršutiniai lapai riečiasi 
į viršų, gelsta, vysta ir sudžiūsta. Perpjovus pažeistą stiebą, galima matyti patamsėjusius 
vandens indus. Drėgnu oru pūvantis stiebas būna šlapias ir glitus, liga apima didžiąją dalį 
augalo. Sausu oru pažeisti audiniai sudžiūsta ir susitraukia, pažeidimas apima tik apatinę 
stiebo dalį. 

Bakterijos per stolonus patenka ir į gumbus. Gumbai būna su nedideliu vandens indų 
patamsėjimu prie stolono priaugimo vietos, tačiau, ligai labai išplitus, gumbai gali ir visai 
supūti. Pažeistų gumbų minkštimas pradžioje būna kreminės spalvos, palaipsniui tamsėja 
ir pajuoduoja. Gumbo centre gali susiformuoti įvairaus dydžio ertmės su pajuodavusiomis 
sienelėmis (179 pav. b). 


179 paveikslas. Juodosios kojelės pažeistų bulvių stiebai apatinėje 
dalyje juoduoja ir pūva (a), o pažeisto gumbo centre susiformuoja įvairaus dydžio 
ertmės su pajuodavusiomis sienelėmis (b) 

Juodoji kojelė pažeidžia bulvių stiebus ir gumbus įvairiais jų vystymosi tarpsniais. Pasodi- 
nus ligotus gumbus, bulvių daigai gali žūti dar iki sudygimo. Juodosios kojelės pažeisti bulvių 
kerai būna žemesni už sveikuosius, mažiau gyvybingi, suformuoja mažiau stiebų. Anksti 
užsikrėtę augalai gali visai neužauginti gumbų. Liga išplitusi visur, kur tik auginamos bulvės. 

Ligos ciklas. Pagrindinis juodosios kojelės infekcijos šaltinis — ligoti gumbai. Bak- 
terijos išsilaiko ant bulvių gumbų paviršiaus ar gumbų viduje ir paprastai yra ramybės 
būsenos iki tol, kol sąlygos susidaro palankios. Bakterijos išplinta, kai sėklinis gumbas 
supūva dirvoje. Užsikrečia bulvių stiebai ir išsivysto juodoji kojelė. Bakterija Erwinia ca- 
rotovora subsp. atroseptica pažeidžia tik bulves. Negali išgyventi dirvoje ilgiau nei metus, 
išskyrus atvejus, kai dirvoje ji žiemoja ligotuose bulvių gumbuose ar kitose bulvių lieka- 
nose. Bakterijos su dirvožemio vandeniu gali nukeliauti nedidelį atstumą ir užkrėsti jaunus 
gumbus. Į gumbus jos patenka per lenticeles ar augimo įtrūkimus bei pažeidimus ir gali 
išgyventi gumbuose sandėliavimo metu. Bakterijos prilimpa ant bulvių gumbų sodinimo ir 
derliaus nuėmimo technikos, bulvių rūšiavimo įrenginių, todėl su šia technika irgi gali būti 
išplatintos į kitus laukus. 

Epidemiologija. Ligos išplitimo rizika padidėja, kai bulvių gumbai sodinami per 
anksti, kai dirva per šalta ir drėgna. Bulvėms sudygus, ligos sukėlėjui palankesnės sąlygos 
susidaro, kai vyrauja šilti orai. Oro temperatūra apie +24 *C yra optimali tolesniam juodo- 
sios kojelės plitimui. Kai bulvių antžeminė dalis vešli ir lapai ilgai būna drėgni (laukuose 
su papildomu laistymu), sąlygos palankesnės ligai plisti ant antžeminių dalių. Vyraujant 
lietingiems ir vėjuotiems orams, liga labai greitai vystosi. 

Prevencija ir apsauga. Rekomenduotina sodinti tik sveiką sėklą, geriausia — 
smulkesnius, bet nepjaustytus gumbus. Jeigu vis dėlto bulvių sėkla stambi ir ją reikia pjaus- 
tyti, rekomenduojama kruopščiai dezinfekuoti įrankius, naudojamus gumbams smulkinti. 
Gumbus sodinti optimaliu gyliu, bulvių pasėlius tręšti azoto trąšomis, auginti atsparias 
juodajai kojelei bulvių veisles. Neperlaistyti bulvių pasėlių, kad nesusidarytų anaerobinės 
sąlygos dirvoje ir nebūtų paskatintas gumbų irimas, nes tada užsikrečia bulvių stiebai. 
Šalinti juodosios kojelės pažeistus augalus iš sėklinių bulvių sklypų. Bulves kasti reko- 
menduojama tik luobelei visiškai subrendus, vengti gumbų mechaninių pažeidimų kasimo, 
rūšiavimo ir transportavimo metu. Nukasus bulves, patariama gumbus 1 ar 2 savaites pa- 
laikyti šiltoje, drėgnoje patalpoje, kad užgytų smulkios žaizdelės. Tinkamai paruošti sau- 
gyklas naujo derliaus saugojimui. Sandėliuoti sveikus, sausus gumbus gerai vėdinamame, 
vėsiame sandėlyje. 


Šlapiasis puvinys 

Angl. Soft rot, tuber soft rot 

Sukėlėjai: Erwinia carotovora subsp. carotovora (Jone) Bergey, Harrison, Breed, 
Hammer £ Huntoon, 

Erwinia carotovora subsp. atroseptica 

= Pectobacterium atrosepticum (van Hall) Patel £ Kulkarmi 


Simptomai ir žalingumas. Pirmi šlapiojo puvinio požymiai ant gumbų išryškėja 
mažų, rusvų, vandeningų dėmelių pavidalu (180 pav.). Šios dėmės greitai didėja, gumbo 

paviršiuje susiformuoja pūslės pavidalo pažeidimas. Šiltomis sąlygomis liga progresuoja 
apimdama visą gumbą. Bulvės minkštimas po pažeidimu pavandenija, įgauna gelsvą ats- 
palvį, audiniai irsta ir minkštėja. Pažeidimo vietai įtrūkus, veržiasi gleivėta arba vandeninga 
masė. Bakterijų pūdomi audiniai baltos spalvos, kartais gelsvi, dėl sąlyčio su oru paruduoja 
ar net pajuoduoja. Riba tarp suirusių ir sveikų audinių yra ryški. Puvimo pradžioje kvapas 
nebūna labai išsiskiriantis, tačiau, puvimui suintensyvėjus, ligoti gumbai dvokia, išsiveržęs 
gleivėtas, dvokiantis skystis iš gumbo vidaus į jo paviršių varva ant gretimų gumbų ir juos 
užkrečia. Laikymo vietoje susidaro dideli pūvančių gumbų židiniai. 

Bulvių gumbai šlapiąjį puvinį sukeliančiomis bakterijomis apsikrečia bet kuriuo metu 
įvykus kontaktui, tačiau dažniausiai derliaus nuėmimo, gumbų perrinkimo ir jų plovimo 
metu. Bakterijos per įvairius pažeidimus patenka į gumbą. Jautriausi užsikrėtimui sumušti, 
pažeisti kitų ligų bei kenkėjų ar mechaniškai sužaloti gumbai. Šlapiojo puvinio sukėlėjams 
palanku, kai gumbo odelė dar nesubrendusi, gumbas yra šiltas, sandėliuojama per aukš- 
toje temperatūroje, kai gumbų paviršiuje susidaro vandens lašeliai ir kai bulvių kaupuose 
trūksta deguonies. Šlapiąjį puvinį sukeliančios bakterijos į bulvių gumbus gali patekti ir 
per išbrinkusias nuo drėgmės lenticeles. Apie jas susiformuoja apie 5 ar 6 mm skersmens, 
šiek tiek pakilusios, patamsėjusios dėmelės. Bakterijos į gumbo minkštimą įsiskverbia iki 
6—13 mm. Žemoje temperatūroje gumbo audiniai po lenticele sudžiūsta. Toje vietoje lieka 
šiek tiek įdubusi dėmelė su balkšvu krašteliu, skiriančių pažeistą audinį nuo sveiko. 

Ant šių bakterijų pažeistų stiebų išryškėja šviesiai rudos dėmės, kurios nepajuoduoja. 
Supuvęs stiebas būna labai minkštas. Pažeistų augalų lapai būna skurdūs, pageltę. 

Bakterijos žalingos bulvėms, cukriniams ir pašariniams runkeliams, burokėliams, ko- 
pūstams ir daugeliui kitų augalų. Bulvėms didžiausią žalą padaro sandėliavimo metu. 


180 paveikslas. Bakterijų sukeliamo šlapiojo puvinio požymiai ant bulvių gumbų 


Ligos ciklas. Bakterijos žiemoja dirvoje, plinta su užkrėstais gumbais. Užkratas 
plinta ir su dirvožemio vandeniu, bakterijas iš dalies platina vabzdžiai. 

Epidemiologija. Atsparių šlapiajam puviniui bulvių veislių nėra. Ligos vystymosi 
spartumas priklauso nuo gumbų būklės derliaus nuėmimo metu ir nuo sandėliavimo sąly- 
gų. Nesubrendę, mechaniškai sužaloti, pažeisti ligų ir kenkėjų bulvių gumbai, augantys 
drėgnoje dirvoje, yra jautrūs šlapiojo gumbų puvinio sukėlėjams. Kai bulviakasio metu 
dirvos temperatūra siekia +20—-25 *C, gumbai Erwinia bakterijų sukeliamam puviniui yra 
jautriausi. Sandėliuojant drėgnose patalpose, puvinys gali smarkiai išplisti. 

Prevencija ir apsauga. Auginti mažiau jautrias mechaniniams pažeidimams 
bulvių veisles. Saugyklos turi būti švarios, dezinfekuojamos. Kad į sandėlius patektų kuo 
sveikesni gumbai, rūpintis reikia jau bulviakasio metu. Kasimo metu gumbų odelė turi būti 
sutvirtėjusi, kad mažiau pasižeistų. Geriausia, kai dirva kasimo metu pakankamai sausa, 
bulvienojai nugeltę ir sunykę arba sunaikinti defoliantais. Kasant šlapias bulves, užsikrėti- 
mo šlapiuoju puviniu rizika labai padidėja. Tokiu atveju, bulves atvežus į saugyklas, reikia 
iškart ventiliuoti, kol jos apdžius. Nepilti į bendrus kaupus pažeistų, su ligos požymiais 
gumbų ir sveikų bulvių. Saugojimo metu reikia palaikyti žemą temperatūra (+3—4 *C) san- 
dėlyje, patalpas nuolat ventiliuoti, stebėti, kad ant lubų ir sienų nesusidarytų vandens laše- 
lių. Gumbų puvinių bus mažiau, jei bulvių sėkla prieš sodinimą bus išbeicuota, nes beicai 
mažina kitų ligų ir kenkėjų pažeidimus. Prieš saugojimą bulves reikia perrinkti, atskiriant 
pažeistus ir ligotus gumbus. Sandėliavimo metu stebėti temperatūrą bulvių kaupuose. 


Bulvių žiedinis puvinys 

Angl. Bacterial ring rot 

Sukėlėjas: Clavibacter michiganensis subsp. sepedonicus (Spieckermann 4 Kott- 
hoff) Davis, Gillapie, Vidaver 4 Harris 

= Corynebacterium michiganense subsp. sepedonicum (Spieckermann 64 Kotthoff) 
Carlson 6 Vidaver 


Simptomai ir žalingumas. Iš žiediniu puviniu apsikrėtusių bulvių gumbų 1iš- 
augusiame kere dažnai būna vienas ar keli žemesni stiebai. Tokių stiebų lapų tarpugysliai 
pagelsta, lapų pakraščiai susisuka ir sunyksta. Bulvienojai pamažu gelsta ir vysta, nes bak- 
terijos iš gumbo per stolonus kyla į stiebus, kur greitai dauginasi ir užkemša vandens indus. 
Iš pradžių apatiniai lapai vysta, džiūsta ir sudrimba ant žemės, vėliau vysta ir palinksta 
viršūnės, stiebas žūva (181 pav. a). 

Bulvių žiedinis puvinys pažeidžia ir gumbus. Apsikrėtę gumbai iš pradžių neturi jokių 
išorinių ligos požymių, tik pjūvyje matomas rusvai geltonas pažeistų vandens indų ratas. 
Liga pradeda vystytis nuo stiebo priaugimo vietos ir plinta vandens indais tolyn. Iš pažeidimo 
vietos sunkiasi bakterijų išskyros. Jos ypač gerai matosi suspaudus gumbą. Ligai vystan- 
tis, minkštimas apie vandens indus įgauna rausvai geltoną spalvą, susidaro purus puvinys 
(181 pav. b). Pažeidimo vietose gali susiformuoti ertmės. Į žiedinio puvinio pažeistus gumbus 
gali įsimesti šlapiasis puvinys ir gumbai supūna. 

Bulvių žiedinis puvinys yra karantininė liga. Valstybinė augalų apsaugos tarnyba 
(VAAT) atlieka bulvių žiedinio puvinio fitosanitarinę kontrolę. Nuo 2002 m. Fitosanitari- 
niame registre yra registruojami visi bulvių augintojai. Tik užsiregistravę registre sėklinių 
bulvių augintojai gali kreiptis dėl sėklinių bulvių sertifikavimo, o maistinių bulvių auginto- 
jai — realizuoti fitosanitariškai patikrintas bulves. 

Ligos ciklas. Bulvių žiedinis puvinys plinta visais įmanomais būdais — su sėkla, 
kontakto būdu sandėliuojant, naudojant tą pačią nevalytą ir nedezinfekuotą techniką, dėžu- 
tes, maišus ir kt. 

181 paveikslas. Bulvių žiedinio puvinio pažeistas augalas (a) ir bulvių gumbo 
pjūvyje matomas rusvai geltonas pažeistų vandens indų ratas (b) 


Epidemiologija. Kai pavasaris būna vėsus, o vasara šilta, užkrėstame bulvių 
pasėlyje galima pamatyti žiedinės bakteriozės sukėlėjo apimtų augalų. Užsikrečiama žiediniu 
puviniu tik per įvairias žaizdas kontakto būdu sandėliuojant, naudojant tą pačią nevalytą ir 
nedezinfekuotą techniką. Ypač didelė užsikrėtimo rizika yra sėklines bulves pjaustant. Nuo 
ligoto gumbo su tuo pačiu peiliu pjaustant užkrečiama dar 20 sveikų gumbų. 

Prevencija ir apsauga. Norint apsisaugoti nuo žiedinio puvinio, viena iš 
pagrindinių sąlygų - įsigyti ir sodinti tik geros kokybės, sertifikuotą bulvių sėklą (tai įrodo 
VAAT išduota pažyma, kurioje yra įrašas, jog sėklinės bulvės sveikos). Sėklines bulves 
sandėliuoti reikia atskirose, dezinfekuotose patalpose. Sėklinės bulvės gali būti sodinamos 
tik į iš anksto ištirtą, neužkrėstą dirvą. 

Dezinfekuoti techniką, sandėlius, kitą įrangą — viską, kas turėjo ar galėjo turėti kontaktą 
su užkrėstomis bulvėmis. Jei randama puvinio, bulvių užkrėstame lauke negalima auginti 
mažiausiai 3 metus. 


Pomidorų bakterinis vėžys 

Angl. Bacterial canker 

Sukėlėjas: Clavibacter michiganensis subsp. michiganensis (Smith) Davis, Gil- 
laspie, Vidaver 6 Harris 

= Corynebacterium michiganense (Smith) Jansen 


Simptomai ir žalingumas. Pagrindinis ligos simptomas — bakterijų pažeisti 
augalai vysta (182 pav. a). Infekcijai patekus į augalus daigų tarpsniu, daigai žūva. Bakte- 
rijos užkemša suaugusių augalų vandens indus. Vysta atskiros augalo dalys, lapai, ūgliai, 
dažniausiai pradžioje vysta viena augalo pusė, bet galiausiai — visas augalas. Vytulys prasi- 
deda nuo augalo apačios, vėliau vysta viduriniojo ardo lapai, paskui vytulys plinta į viršų ir 
apima visą augalą. Tik praėjus 100 dienų nuo infekcijos patekimo į augalą pasirodo pirmieji 
vytulio požymiai. 

Ant lapkočių, stiebų, vaiskočių atsiranda rudų žaizdų, gelsvai rudų dryžių, įskilimų. 
Veikiant drėgmės pertekliui iš pažeidimo vietų išsiskiria geltonos gleivės. Perpjovus stiebą 
skersai, galima pamatyti parudavusius vandens indus. 

Pažeisti vaisiai deformuojasi, sėklos patamsėja, tampa nedaigios. Esant antrinei infekcijai, 
ant vaisių atsiranda apskritų dėmelių, įrėmintų dvigubu apvadu, dėmelių išvaizda primena 
„paukščio akį“. Pažeisti vaisiai nubyra nuo augalų. 

Pagrindinis augalas šeimininkas yra pomidorai, tačiau gali pažeisti ir kitus kiauliauogi- 
nių šeimos augalus. Liga gana plačiai išplitusi įvairiose šalyse, Lietuvoje dažna pramoni- 
niuose šiltnamiuose. 


a b 
182 paveikslas. Pomidorų bakterinio vėžio požymiai ant pomidorų lapų (a) 
ir vaisių — „paukščio akis“ (b) 


Ligos ciklas. Bakterijos plinta su užkrėstomis sėklomis, per dirvą, su ligotų augalų 
liekanomis. Bakterijų randama ne tik sėklos luobelėje, bet ir gemale. Užkrėstoje žemėje ir 
augalų liekanose bakterijos išlieka gyvybingos keletą mėnesių. Į augalą bakterijos patenka 
per žioteles, šaknis, mechaninius sužalojimus. Kontakto būdu bakterijos plinta per įvairius 
įrankius, virves, tyškantį laistymo metu vandenį. 

Epidemiologija. Palyginti aukšta temperatūra (+25-28 *C) palanki bakterinio 
vėžio infekcijai plisti. Bakterijos gerai išsilaiko ir išplatinamos su darbo įrankiais genėjimo, 
vaisių skynimo metu. Taip pat jos išsilaiko ant šiltnamių konstrukcijų, taros, vežimėlių, 
kuriais vežama nuskinta produkcija ir išgabenami ligoti augalai. 

Prevencija ir apsauga. Naudoti tik sveiką, sertifikuotą sėklą, daigus auginti 
steriliuose substratuose, sodinti tik sveikus daigus. Sudaryti optimalias sąlygas augalams 
augti ir vystytis, nepertręšti azoto trąšomis, tręšti kalio trąšomis, didinti augalų atsparumą. 
Dezinfekuoti darbo įrankius ir priemones. Ligotus augalus saugiai šalinti iš šiltnamio, juos 
sunaikinti, laikytis darbo higienos reikalavimų. Cheminių apsaugos priemonių nėra. 


Pomidorų stiebo šerdies nekrozė 

Angl. Tomato pith necrosis 

Sukėlėjas: Pseudomonas corrugata (ex Scarlett, Fletcher, Roberts £: Lelliott) Ro- 
berts 6 Scarlett 


Simptomai ir žalingumas. Pomidorų stiebo šerdies nekrozės pirmieji požymiai 
išryškėja jau suaugusiuose augaluose. Viršūnės pradeda vysti, lapai atrodo lyg apiplikyti. 
Savaitę ar dvi augalai vysta tik dienos metu, naktį atsistato. Lapai palaipsniui gelsta, nekro- 
tizuojasi, kartais nekrotinės dėmės išsivysto tik lapų galuose. 

Ant stiebų išryškėja pailgos, gelsvos, tamsėjančios dėmės, kurios sutrūkinėja išilgai. 
Įtrūkimuose atsiranda tuštumų (183 pav.). Bakterijos pažeidžia vandens indus, jie patam- 
sėja. Atsiranda pridėtinės šaknys, stiebas sumedėja, ant pažeistų vaisių matyti tinkliškas 
piešinys. 

Drėgnu ir vėsiu oru pažeistose vietose įsiveisia antrinę infekciją sukeliančios bakterijos 
Erwinia carotovora subsp. carotovora ir supūdo stiebą šlapiai. 

Liga vis dažniau aptinkama šiltnamiuose. 


183 paveikslas. Pomidorų bakterinės ligos — stiebo šerdies nekrozės susirgimo požymiai 


Ligos ciklas. Pomidorų stiebo šerdies nekrozę sukeliančios bakterijos plinta su už- 
sikrėtusiomis sėklomis. Augalų liekanose jos išlieka gyvybingos keletą mėnesių. Į augalą 
bakterijos patenka per žioteles, šaknis, mechaninius sužalojimus. 

Epidemiologija. Palankios sąlygos infekcijai plisti susidaro, kai šiltnamyje didelis 
santykinis oro drėgnis bei dideli temperatūros svyravimai dieną ir naktį. Bakterijos gerai 
išsilaiko ir išplatinamos augalų laistymo bei priežiūros metu, su darbo įrankiais juos genint, 
skinant vaisius. 

Prevencija ir apsauga. Naudoti tik sveiką, sertifikuotą sėklą, daigus auginti 
steriliuose substratuose, sodinti tik sveikus daigus. Sudaryti optimalias sąlygas augalams 
augti ir vystytis, nepertręšti azoto trąšomis, tręšti kalio trąšomis, didinti augalų atsparumą. 
Dezinfekuoti darbo įrankius ir priemones. Ligotus augalus saugiai šalinti iš šiltnamio, juos 
sunaikinti, laikytis darbo higienos reikalavimų. Cheminių apsaugos priemonių nėra. 


Pomidorų bakterinė dėmėtligė 
Angl. Bacterial speck on tomato 
Sukėlėjas: Pseudomonas syringae pv. tomato (Okabe) Young et al. 


Simptomai ir žalingumas.Bakterinė dėmėtligė apima pomidorų antžeminę 
dalį —- ant lapų pasirodo nedidelės vandeningos dėmelės, vos 2 mm skersmens, kurios 
pradžioje būna gelsvai rudos spalvos, vėliau tamsėja. Dėmelės netaisyklingos formos, 
aplink jas susidaro vandeningas žalsvas ar gelsvas apvadas (184 pav. a). Jei pažeidimas 
stiprus, dėmelės susilieja ir lapo audinys raukšlėjasi. 

Ant stiebų 1r lapkočių susidaro sausos, tamsiai žalios, ruduojančios dėmės. 

Ant vaisių atsiranda smulkių, taškinių, juodų dėmelių (184 pav. b). Ankstyvos infekcijos 
atveju nubyra žiedai ir vaisiai. 

Liga dar nėra išplitusi mūsų šalyje, tačiau labai paplitusi kitose kaimyninėse šalyse. 
Pomidorai serga šia liga šiltnamiuose ir lauke. Be pomidorų, liga pažeidžia melionus, 
baklažanus ir kitus augalus. 


a b 
184 paveikslas. Pomidorų bakterinės dėmėtligės požymiai ant lapų — nedidelės vandeningos 
dėmelės, aplink jas susidaro vandeningas žalsvas ar gelsvas apvadas (a), o ant vaisių — 
smulkios, taškinės, tamsios dėmelės (b) 


Ligos ciklas. Infekcijos šaltinis — užsikrėtusios sėklos bei ligotų augalų liekanos. 
Į augalą bakterijos įsiskverbia per įvairias labai smulkias žaizdeles, per žioteles. Požymiai 
pasirodo gana greitai — po kelių dienų po užsikrėtimo. 

Epidemiologija. Plinta vėsiu ir drėgnu oru. 

Prevencija ir apsauga. Naudoti tik sveiką, sertifikuotą sėklą, daigus auginti 
steriliuose substratuose, sodinti tik sveikus daigus. Sudaryti optimalias sąlygas augalams 
augti ir vystytis, nepertręšti azoto trąšomis, tręšti kalio trąšomis, didinti augalų atsparumą. 
Dezinfekuoti darbo įrankius ir priemones. Ligotus augalus saugiai šalinti iš šiltnamio, juos 
sunaikinti, laikytis darbo higienos reikalavimų. Cheminių apsaugos priemonių nėra. 


15.2.3. Virusinės ligos 


Bulvių lapų susisukimas 
Angl. Potato leaf roll 
Sukėlėjas: Potato leaf roll polerovirus (akronimas PLRV) 


Simptomai. Pirminiai bulvių lapų susisukimo požymiai pasimato ant viršūninių la- 
pelių. Jie įgauna blyškiai gelsvą arba net rausvą atspalvį, jų pagrindas susisuka aukštyn, 
auga vertikalia kryptimi. Antriniai požymiai, kurie išsivysto augaluose, auginamuose iš 
užsikrėtusių gumbų, būna žymiai ryškesni: viršūniniai lapai chlorotiški (gelsvai išblyškę) ir 
statūs, o apatiniai — su nekrotiškais dryželiais pakraščiuose ir susisukę aukštyn (185 pav.). 
Jautresnių veislių augalai labai susmulkėja. Ligos požymiai gali skirtis priklausomai nuo 
viruso kamieno ir nuo bulvių veislės. 

Virusas nepersiduoda mechaniškai. Jį platina amarai persistentiškai, cirkuliatyviai. Pa- 
grindiniai viruso platintojai — persikiniai amarai (Myzus persicae), tačiau gali platinti ir kiti 

amarai (Macrosiphum euphorbiae, M. ascalonicus, M. ornatus). Virusas neplinta su sėkla 
arba žiedadulkėmis. 
Pažeidžia įvairius kiauliauoginių šeimos augalus (bulves, pomidorus ir kt.). 


185 paveikslas. Bulvių lapų susisukimo viruso pažeistos bulvės 


Prevencija ir apsauga. Sodinti sveikas sėklines bulves, naikinti piktžoles ir 
amarus — viruso pernešėjus. 


Bulvių banguotoji mozaika (bulvių M virusas-mozaika) 
Angl. Potato mosaic M (Potato leafrolling mosaic) 
Sukėlėjas: Potato M carlavirus (akronimas PVM) 


Simptomai. Šiuo virusu pažeistos bulvės turi labai įvairius ligos požymius: nuo la- 
bai nežymaus lapų margumo iki mozaikos, raukšlėtumo, susisukimo ir ūglių sutrumpėjimo 
(186 pav.). Esant aukštesnei temperatūrai, požymiai iš dalies išnyksta. 

Virusas plinta mechaniškai sultimis. Gamtoje virusą platina amarai nepersistentiškai. 
Pagrindiniai viruso platintojai — persikiniai amarai (Myzus persicae), tačiau gali platinti ir 
kiti amarai (Aphis frangulae, A. nasturtii 1 Macrosiphum euphorbiae). Virusas sėklomis 
arba žiedadulkėmis neplinta. 

Žalinga kiauliauoginių šeimos augalams. 


186 paveikslas. Bulvių banguotosios mozaikos viruso pažeidimų požymiai 


Prevencija ir apsauga. Sodinti sveikas sėklines bulves, naikinti piktžoles ir 
amarus — viruso pernešėjus. 

Bulvių viršūnės kuokštiškumas 
Angl. Potato mop-top 
Sukėlėjas: Potato mop-top furovirus (akronimas PMTV) 


Simptomai. Pirminiai požymiai yra augalo viršūninės dalies stiebo tarp lapų su- 
trumpėjimas, suteikiantis augalui krūmelio išvaizdą (187 pav. a). Viršūniniai lapeliai gali 
būti susikraipę ir susmulkėję. Gumbai gali būti suskeldėję pagal parudavusias paviršinės 
dėmes. Gumbų pjūvyje matomos nekrotinės dėmės, kai kada žiedai arba lankai. Dirvoje 
užsikrėtę gumbai gali turėti ryškius koncentriškus žiedus (187 pav. b). Virusas neišplinta į 
visus užkrėsto augalo gumbus. 

Virusas išsilaiko bulvių gumbuose, iš kurių dirvožemio grybo Spongospora subterra- 
nea Zoosporos nuneša jį į bulvių šaknis. Ilgalaikėse (žiemojančiose) grybo sporose virusas 
išlieka gyvybingas iki dvejų metų. Jis taip pat gali plisti ir kontakto būdu per mechaninius 
pažeidimus. 

Natūraliai pažeidžia bulves (Solanum tuberosum). Balandinių (Chenopodiaceae) ir 
kiauliauoginių (Solanaceae) šeimoms priklausančios piktžolės taip pat yra jautrios šiam 
virusui. 


a b 
187 paveikslas. Bulvių viršūnės kuokštiškumo viruso pažeisti augalų stiebai sutrumpėja (a), 
o ant gumbų išsivysto ryškūs koncentriški žiedai (b) 


Prevencija ir apsauga. Tinkama augalų sėjomaina mažina ligos išplitimo rizi- 
ką. Sėklai reikia naudoti tik sveikus gumbus. Laikytis visų bulvių auginimo technologijos 
rekomendacijų. 

Bulvių silpnoji mozaika (Bulvių X virusas-mozaika, bulvių latentinė mozaika) 
Angl. Potato mild mosaic (Potato mosaic X, Potato latent mosaic) 
Sukėlėjas: Potato X potexvirus (akronimas PVX) 


Simptomai labai priklauso nuo viruso kamieno ir nuo bulvių veislės. Dažniausi 
simptomai — silpna tarpugyslių mozaika, tačiau kai kurie agresyvūs kamienai gali sukelti 
ir lapų raukšlėtumą (188 pav.). Virusas labai lengvai plinta mechaniniu būdu per įvairius 
pažeidimus pernešant sultis nuo pažeistų augalų sveikiems. Dažniausiai tai įvyksta pasėlių 
priežiūros metu dirbant su įvairiais padargais. Virusas gali būti platinamas ir dirvožemio 
grybų sporomis. Amarai viruso neplatina. 

Pažeidžia kiauliauoginių šeimos augalus. 


188 paveikslas. Bulvių silpnosios mozaikos viruso sukeliami požymiai ant bulvių lapų 


Prevencija ir apsauga. Šalinti iš lauko virusuotus augalus, pasėlių priežiūros 
metu stengtis nepažeisti augalų mechaniškai, laikytis bulvių auginimo technologijos reko- 
mendacijų. 


Bulvių raukšlėtoji mozaika (Bulvių Y virusas-mozaika, bulvių stiprioji mozaika) 

Angl. Potato mosaic Y (Potato rugose mosaic, Potato crinkle mosaic, Potato severe mo- 
saic) 

Sukėlėjas: Potato Y potyvirus (akronimas PVY) 


Simptomai. Lapai dažniausiai tampa mozaikiškai margi arba ant lapų matomas ne- 
krotiškas gyslų šlakuotumės (189 pav.). Ligos požymiai labai priklauso nuo viruso kamieno 
ir nuo bulvių veislės. 

Virusą nepersistentiškai platina amarai — dažniausiai persikinis (Myzus persicae), pupi- 
nis (Aphis fabae), bulvinis didysis (Macrosiphum euphorbiae), šunobelinis (Aphis nastur- 
tii), bulvinis (Aulacorthum solani). Virusas plinta 17 kontakto būdu per mechaninius pažei- 
dimus. 

Mozaikos virusas pažeidžia daugelį kiauliauoginių šeimos augalų, kaip bulves, pomi- 
dorus, paprikas ir kt. 

169 paveikslas. Bulvių raukšlėtosios mozaikos viruso sukeliami požymiai 


Prevencija ir apsauga. Šalinti iš lauko virusuotus augalus, pasėlių priežiūros 
metu stengtis nepažeisti augalų mechaniškai, laikytis bulvių auginimo technologijos reko- 
mendacijų. Naikinti amarus. 


Pomidorų viršūnės garbanė 
Angl. Curly top disease of tomato 
Sukėlėjas: Beet Curly Top Virus (akronimas BCTV) 


Simptomai. Pažeistų augalų lapai susigarbanoja, susisuka į vidų ir yra dubenėlio 
formos (190 pav. b). Apatinėje lapų pusėje gyslos įgauna violetinį atspalvį, yra šiurkščios, 
dažnai turi išaugas (190 pav. a). Tokių augalų šaknys skurdžios, dažnai augalai formuoja 
antrines šaknis. BCTV virusą perneša cikadėlės Circulifer tenellus. Tiek virusas, tiek viruso 
pernešėjas turi platų augalų šeimininkų spektrą. Užsikrėtusios virusu cikados tampa infe- 
kuotos visą savo gyvenimą, todėl virusas gali būti perneštas dideliais atstumais. Pažeisti 
augalai būna padrikai išsimėtę lauke. Cikadėlės užsikrečia labai greitai, pasimaitinusios 
ant infekuoto augalo vos kelias minutes. Jautrūs augalai yra pomidorai, paprikos, špinatai, 
runkeliai, agurkai. 


a 
190 paveikslas. Pomidorų viršūnės garbanės viruso sukeliami požymiai 


Prevencija ir apsauga. Insekticidai praktiškai neveiksmingi, kadangi cikados 
keliauja dideliais atstumais ir užkratas išplatinamas plačiai. Apsaugos priemonių nėra. 

Agurkų mozaika 
Angl. Cucumber mosaic 
Sukėlėjas: Cucumber mosaic cucumovirus (akronimas CMV) 


Simptomai. Jautrūs pomidorai, paprikos, agurkai, melionai, špinatai, runkeliai ir 
petunijos. Senesni lapai gelsta ir darosi margi (191 pav. a). Augantys lapai išsikraipo, išsi- 
riečia žemyn ir atrodo ploni ir ilgi (191 pav. b). Pažeisti augalai menkai dera. Pažeidimas 
šiek tiek panašus į herbicidų pažeidimą, tik viruso pažeistas augalas niekada neatsistato, o 
silpnai herbicidais nudeginti augalai atsistato. 

Virusas žiemoja daugiametėse piktžolėse, jį perneša amarai, taip pat gali būti perneša- 
mas ir mechaniniu būdu. 


191 paveikslas. Agurkų mozaikos viruso pažeistas pomidoro lapas (a) ir visas augalas (b) 


Prevencija ir apsauga. Infekuotų augalų išgydyti neįmanoma, todėl juos reikia 
skubiai šalinti iš lauko ar šiltnamio ir sunaikinti. Naikinti daugiametes piktžoles aplink šilt- 
namius, kuriose virusas žiemoja. Neauginti pomidorų po kitų virusui jautrių augalų (agur- 
kų, špinatų ar kitų daržovių). Naikinti amarus. 


15.2.4. Nematodų sukeliamos ligos 


Bulviniai cistiniai nematodai 
Angl. Potatoe cyst nematode 
Sukėlėjai: nematodos Globodera rostochiensis, G. pallida 


Simptomai ir žalingumas. Pažeistų bulvių apatiniai lapai apvysta, esant stip- 
riam pažeidimui, augalai skursta ir sunyksta. Vasaros antroje pusėje bulvių pasėliuose at- 
siranda augalų židinių su pageltusiais, apvytusiais lapais (192 pav. b). Ant pažeistų augalų 
šaknų ir gumbų matosi smulkios baltos ar gelsvos nematodų cistos, kurios bręsdamos įgau- 
na rusvą spalvą (192 pav. a). 

Pažeidžia daugelį bulvinių šeimos augalų, tarp jų bulves, pomidorus. 


318 AUGALŲ PATOLOGIJA «II SPECIALIOJI DALIS + SVARBIAUSIOS LIETUVOJE DAUGIAUSIA AUGINAMŲ AUGALŲ LIGOS 


— ši, 


192 paveikslas. Nematodų cistos ant bulvių šaknų (a) ir nematodų pažeistų 
bulvių židinys pasėlyje (b) 


Prevencija ir apsauga. Pagrindinė nematodų sukeliamų ligų profilaktinė prie- 
monė yra tinkama sėjomaina. Sodinti tik sveikas, nematodais neužkrėstas sėklines bulves, 
pasirinkti atsparias nematodams bulvių veisles. 


Skyriaus kontroliniai klausimai 


1. Kokios yra pagrindinės kiauliauoginių šeimos augalų neinfekcinės ir infekcinės li- 
gos? 

2. Kokios yra neinfekcinių ligų priežastys ir apsaugos priemonės nuo jų? 

3. Nurodykite žalingiausias ir labiausiai paplitusias bulvių grybines ligas bei jų sukėlė- 
jus. 

4. Nurodykite žalingiausias ir labiausiai paplitusias bulvių bakterines ligas bei jų sukė- 
lėjus. 

5. Nurodykite žalingiausias ir labiausiai paplitusias bulvių virusines ligas bei jų sukė- 
lėjus. 

6. Kokie yra bulvių ir pomidorų maro simptomai, jo vystymosi ciklas, eidemiologija? 

7. Apsauga nuo bulvių ir pomidorų maro. 

8. Kokie yra pomidorų rudosios dėmėtligės simptomai, žalingumas, ligos vystymosi 
ciklas? 

9. Kas sukelia paprastąsias bulvių rauples, kokie ligos simptomai, epidemiologija ir 
apsauga nuo jos? 

10. Kas sukelia „baltąją kojelę“? Kas sukelia „juodąją kojelę“ ir šlapiąjį puvinį? 

11. Bulvių žiedinis puvinys, ligos simptomai ir žalingumas, apsaugos priemonės nuo 
jos. 

12. Pomidorų bakterinės ligos, simptomai, sukėlėjai, apsauga nuo jų. 

13. Nurodykite keleto virusų sukeliamų ligų simptomus bei pagrindines apsaugos prie- 
mones nuo jų. 


BALANDINIŲ (CHENOPODIACEAE) ŠEIMOS AUGALŲ LIGOS 319 


16. BALANDINIŲ (CHENOPODIACEAE) 
SEIMOS AUGALŲ LIGOS 


16.1. Neinfekcinės balandinių šeimos augalų ligos 


Sausasis vidurinių lapų puvinys 
Angl. Heart rot (Dry rot, boron deficiency) 


Simptomai ir žalingumas. Viduriniai (jauniausi) runkelių lapai gelsta, nusto- 
ja augti, raukšlėjasi, pajuoduoja. Kartais pradeda gelsti ir senesni apatiniai runkelių la- 
pai, jų lapkočiai išaugimo vietoje pajuosta, nupūva ir nukrinta. Po kurio laiko puvinys 
apima šakniavaisio viršūnę, šakniavaisyje atsiranda tuščia ertmė (193 pav.). Pažeistas au- 
galas skursta, lapus užpuola alternariozė, o šakniavaisius — įvairius puvinius sukeliantys 
grybai. 

Liga labai išplinta sausaisiais metais, ypač dirvose, kur trūksta boro. Tai neinfekcinė 
liga. 


193 paveikslas. Sausasis vidurinių lapų puvinys išsivysto šakniavaisio viršūnėje, viduriniai 
lapai raukšlėjasi, pajuoduoja, šakniavaisyje atsiranda tuščia ertmė 


Pagrindinė priežastis, sukelianti šiuos simptomus, yra boro trūkumas dirvoje. Kartais 
dėl sausros augalai negali pasisavinti boro, net jei dirvoje jo ir pakanka. 

Prevencija ir apsauga. Dirvas, kuriose, remiantis dirvožemio analizės duomeni- 
mis, trūksta boro, rekomenduojama prieš runkelių sėją patręšti boro trąšomis bei 4—6 lape- 
lių tarpsniu nupurkšti boro turinčiomis trąšomis. Runkelių pasėlyje ant lapų išryškėjus pir- 
miesiems boro trūkumo požymiams, dar kartą rekomenduojama nupurkšti boro trąšomis. 

16.2. Infekcinės balandinių šeimos augalų ligos 
16.2.1. Grybinės ligos 


Daigų juodšaknė 

Angl. Damping-off (Blackleg, black root and seedling blight) 
Sukėlėjai: Aphanomyces cochlioides Drechsler, 
Fusarium spp., 

Pythium spp., 

Pleospora betae Bjėrl. 

(anamorfa Phoma betae A. B. Frank), 

Thanatephorus cucumeris (A. B. Franck) Donk 

(anamorfa Rhizoctonia solani Kūhn) 


Simptomai ir žalingumas. Runkelių daigų ir jaunų augalų šaknelė suplonėja, 
pajuoduoja, daigai nudžiūsta ir sunyksta, pasėliai išretėja (194 pav.). Liga pasireiškia vos 
sėkloms pradėjus dygti (supūva sėklos), taip pat ant labai jaunų daigų, ir gali pažeisti au- 
galus iki 2-4 lapų tarpsnio. Kai kurie augalai, pažeisti vėlesniais tarpsniais, gali išgyventi, 
tačiau jie labai blogai vystosi. Runkelių daigus vienas paskui kitą gali pažeisti keli grybai, 
tačiau dažniausiai daigų juodšaknę sukelia grybų kompleksas. 

Ligai labai išplitus, išretėja runkelių pasėlis, daigai skursta. Pythium spp. taip pat pažei- 
džia kukurūzus, žirnius, pupas, lubinus, agurkus, kopūstus ir daug kitų augalų. Grybo P be- 
tae augalai maitintojai yra valgomieji burokėliai, cukriniai ir pašariniai runkeliai, špinatai. 


194 paveikslas. Daigų juodšaknės pažeistų runkelių daigų ir jaunų 
augalų šaknelė suplonėja, pajuoduoja 


Ligos ciklas. Iš visų daigų juodšaknės sukėlėjų tik grybas R betae plinta su runkelių 
sėklomis, kiti grybai — Aphanomyces, Pythium ir T. cucumeris — dauginasi dirvoje, todėl 
dirva yra runkelių daigų infekcijos šaltinis. Grybas P. betae plinta piknosporomis ir aukš- 
liasporėmis. Pythium spp. plinta konidijomis ir zoosporomis, dirvoje žiemoja šio grybo 
oosporos ir chlamidosporos. 

Epidemiologija. Daigų juodšaknės plitimas ir intensyvumas priklauso nuo infek- 
cijos kiekio, aplinkos sąlygų ir auginamos veislės jautrumo. Po sėjos, praėjus smarkesniam 
lietui, dirvos paviršiuje susidaro pluta, po kuria būna nepalankios sąlygos runkeliams dygti 
ir vystytis, tačiau labai gerai vystosi daigų juodšaknę sukeliantys grybai. Juodšaknei plisti 
palankios sąlygos: vėsus oras, drėgmės perteklius dirvoje, blogas drenažas ir bloga dirvos 
aeracija. Aphanomyces genties grybai žalingesni šiltoje ir drėgnoje dirvoje, tad labiau pa- 

žeidžia vėliau sėtus runkelius. Rūgštesnėse dirvose labiau kenkia Pythium ir Aphanomyces 
genčių grybai. Daigų juodšaknei palankios sąlygos susidaro ir dėl cukrinių runkelių augini- 
mo technologijos pažeidimų, ypač ji išplinta runkelius dažnai sėjant tame pačiame lauke. 
Prevencija ir apsauga. Cukrinių runkelių apsaugos nuo daigų juodšaknės agro- 
techninės priemonės yra šios: augalų kaita, tinkamas dirvos paruošimas prieš sėją, siekiant 
užtikrinti greitą ir tolygų cukrinių runkelių sėklų dygimą, plutos susidarymo dirvos pavir- 
šiuje po lietaus vengimas (dirvą supurenti ne per giliai, išlaikyti dirvos struktūrą). Sėjant 
geros kokybės beicuotas sėklas, daigų juodšaknė mažiau išplinta ir yra ne tokia žalinga. 


Baltuliai 
Angl. Ramularia leaf spot 
Sukėlėjas: Ramularia beticola Fautrey £ F. Lamb. 


Simptomai ir žalingumas. Ant senesnių ir vidutinio amžiaus runkelių lapų su- 
sidaro rudai žalsvos, 2—10 mm skersmens apvalios arba netaisyklingos formos dėmės. Drėg- 
nu oru dėmelių centruose iš grybo sporų masės susidaro maži balti taškeliai arba dėmelių 
paviršiuje — pilkšvai baltos apnašos (skirtingai nei rudmargės atveju). Dėmių pakraščiuose 
dažnai būna tamsiai rudas ar rausvai rudas apvadas (195 pav., 198 c pav.). Ligos epidemijos 
metu dėmės susilieja, jos susidaro ir ant lapkočių; galiausiai tokie lapai žūva. 

Liga gali būti labai žalinga, jei anksti (rugpjūčio pradžioje ar viduryje) išplinta cukrinių 
runkelių pasėliuose ir augalai anksti netenka lapų. Pažeistuose lapuose sutrinka asimiliaci- 
ja, dėl šios priežasties šaknyse susikaupia mažiau cukraus. Pažeidžia cukrinius bei pašari- 
nius runkelius ir valgomuosius burokėlius. 


195 paveikslas. Baltulių požymiai ant runkelių lapų 


Ligos ciklas. Grybas žiemoja dirvoje su runkelių lapų liekanomis. Liga plinta ko- 
nidijomis, kurias išnešioja vėjas. Vėjo greitis bei santykinis oro drėgnis yra pagrindiniai 
veiksniai, lemiantys ligos išplitimą cukrinių runkelių lauke. 

Epidemiologija. Ligai plisti reikalinga šiluma ir drėgmė, tačiau vėsesniu oru grybas 
R. beticola vystosi geriau nei rudmargės sukėlėjas grybas Cercospora beticola. Grybui R. be- 
ticola optimali temperatūra yra +17 *C, santykinis oro drėgnis — didesnis nei 95 Yo. Kai kuriais 
metais ši liga smarkiai išplinta ir, sutrikus asimiliacijai ar anksti nudžiūvus lapams, sumažėja 
runkelių šakniavaisių derlius ir cukraus išeiga. Ligai plisti palankios sąlygos susidaro dėl cu- 
krinių runkelių auginimo technologijos pažeidimų, ypač nesilaikant augalų kaitos. 

Prevencija ir apsauga. Laikytis cukrinių runkelių auginimo technologijos rei- 
kalavimų, sudaryti optimalias sąlygas augalams augti, laikytis sėjomainos (runkelius tame 
pačiame lauke auginti ne dažniau kaip kas 3-4 metai), nuėmus derlių, runkelių lapus re- 
komenduojama giliai užarti. Ligai pradėjus plisti, rugpjūčio pradžioje cukrinių runkelių 
pasėlius ekonomiškai naudinga nupurkšti efektyviu fungicidu. 


Rudmargė 
Angl. Cercospora leaf spot (Cercospora disease) 
Sukėlėjas: Cercospora beticola Sacc. 


Simptomai ir žalingumas.Antrunkelių lapų, abiejose pusėse, susidaro nedidelės 
3—5 mm skersmens dėmelės, kurių centrai yra nuo gelsvai rusvos iki pelenų pilkumo spal- 
vos, o kraštai — nuo tamsiai rudos iki purpurinės raudonos. Nekrotinėse dėmelėse matomi 
smulkūs juodi taškeliai — sporų telkiniai. Drėgnu 1r šiltu oru dėmelių paviršiuje susidaro 
melsvai pilkos apnašos, dėmelės įgauna plieno pilkumo atspalvį (196 pav., 198 a, b pav.). 

Pradžioje liga pasirodo atskirose lauko vietose, po to greitai išplinta visame lauke. Smar- 
kiau pažeisti lapai vysta, džiūsta, gula ant žemės, bet dažniausiai išlieka priaugę prie augalo 
šakniavaisio kerpės. Rudmargė pirmiausia pažeidžia senus runkelių lapus, vėliau išplinta ir 
ant jaunesnių, gali pažeisti ir lapkočius. 

Rudmargė mūsų šalyje labai paplitusi. Pažeidžia cukrinius bei pašarinius runkelius ir 
valgomuosius burokėlius. Rudmargės pažeistų augalų cukringumas sumažėja, tokių augalų 
šaknys blogai laikosi kaupuose. 


196 paveikslas. Rudmargės sukeltų dėmelių centrai yra nuo gelsvai rusvos iki pelenų pilkumo 
spalvos, o kraštai — nuo tamsiai rudos iki purpurinės raudonos 


Ligos ciklas. Grybiena stromose žiemoja dirvoje su lapų liekanomis, taip pat grybo 
stromos bei konidijos gali plisti su sėklomis, tačiau ligos užkratas, plintantis su sėklomis, nėra 
labai žalingas. Šiltą žiemą susidaro palankios sąlygos grybui peržiemoti augalų liekanose. 
Drėgnu oru iš stromų išauga konidijakočiai ir formuojasi grybo konidijos. Rudmargės koni- 
dijas platina vėjas, lietus ir jo purslai. Vienos konidijos gali pakakti, kad užkrėstų visą augalą, 
o po to ir visą lauką, jei tik yra palankios sąlygos. Po užsikrėtimo praėjus kelioms dienoms, 
ant lapų pasirodo ligos dėmelės su tamsiais konidijakočiais, formuojančiais naujas konidijas. 

Epidemiologija. Grybo vystymuisi reikalinga drėgmė ir šiluma. Liga ypač spar- 
čiai plinta, kai oro temperatūra dieną yra +25—35 *C, naktį — aukštesnė nei +16 “C ir didelis 

santykinis oro drėgnis. Drėgnais ir šiltais metais ši liga padaro daug žalos. Ligos simptomai 
ant lapų pasirodo 5—21 dieną po užsikrėtimo, priklausomai nuo meteorologinių sąlygų. Kuo 
sąlygos artimesnės optimalioms, tuo grybas greičiau vystosi. Rudmargės plitimą skatina 
runkelių auginimo technologijos pažeidimai, runkelių auginimas gretimuose pernykščiams 
plotuose, jų atsėliavimas. 

Prevencija ir apsauga. Siekiant sumažinti radmargės žalą, cukrinius runkelius 
į tą patį lauką galima sėti ne anksčiau kaip po trejų metų, taip pat vengti juos sėti greta 
pernykščių runkelienų. Giliai užarus runkelių lapus, sumažėja šios ligos užkrato gyvybin- 
gumas. Cukrinių runkelių veislių atsparumas rudmargei labai skiriasi, todėl reikėtų auginti 
atsparesnes šiai ligai veisles. Ligai pradėjus plisti, rugpjūčio pradžioje cukrinių runkelių 
pasėlius ekonomiškai naudinga nupurkšti vienu iš rekomenduojamų fungicidų. 


Fomozė 

Angl. Phoma leaf spot and root rot 
Sukėlėjas: Pleospora betae Bjorl. 
(anamorfa Phoma betae A. B. Frank) 


Simptomai ir žalingumas. Grybas pažeidžia lapus, daigų šaknis bei šaknies 
kaklelį, taip pat šakniavaisius. Ant runkelių lapų susidaro didelės, šviesiai rudos, apvalios, 
koncentriškai rievėtos dėmės, kurių pakraščiai tamsiai rudi. Dėmės būna iki 2 cm skers- 
mens, jų centre matomi tamsūs taškeliai — grybo piknidės su piknosporomis. Fomozė pa- 
žeidžia senesnius lapus, vėliau dėmių centrai išdžiūsta ir iškrinta (197 a, b pav.; 198 d pav.). 
Daigų šaknelės paruduoja, pajuosta, suplonėja. Šakniavaisiai pūva sausu puviniu. Pūvanti 
dalis pajuosta, pasidaro sausa, kieta, atsiranda tuštumų. Šakniavaisių paviršiuje susidaro 
daug smulkių juodų spuogelių — grybo piknidžių. Ant lapų liga pasireiškia rugpjūčio ir rug- 
sėjo mėnesiais. Balandinių šeimos augalų dėmėtligių palyginimas pateiktas 16 lentelėje. 

Liga pažeidžia cukrinius ir pašarinius runkelius, valgomuosius burokėlius. Žalinga dai- 
gams, lapams ir šaknims. 


197 paveikslas. Skiriamasis fomozės požymis ant runkelių lapų - didelės, šviesiai rudos, 
apvalios, koncentriškai rievėtos dėmės, kurių pakraščiai tamsiai rudi (a ir b). 


Ligos ciklas. Grybas plinta su sėklomis bei augalų liekanomis, žiemoja ligotuose 
šakniavaisiuose. Dirvoje augalų liekanose grybas išlieka gyvybingas dvejus metus. Užsi- 

krėtusios sėklos gali nesudygti ir žūti dirvoje, o iš ligotų sėklų sudygę daigai blogai vystosi. 
Ant ligotų daigų susiformuoja grybo piknidės, kurių piknosporos vėliau užkrečia runkelių 
lapus. Lytinė grybo stadija išsivysto rudenį apatinėje lapų pusėje, fomozės dėmių vietose. 
Susiformuoja vaisiakūniai — periteciai, kurie gamina askosporas. Prieš derliaus nuėmimą 
askoporos užkrečia runkelių šaknis ir kaupuose sukelia šaknų puvinį. 
Epidemiologija. Fomozės plitimą skatina runkelių auginimo technologijos pažei- 
dimai, runkelių auginimas gretimuose pernykščiams plotuose, jų atsėliavimas. 
Prevencija ir apsauga. Svarbu po derliaus nuėmimo užariant sunaikinti augalų 
liekanas. Pasėlį purškiant fungicidais nuo rudmargės ir baltulių, apsaugoma ir nuo fomozės. 


d 
198 paveikslas. Rudmargės (a ir b), baltulių (c) ir fomozės (d) požymiai ant 
balandinių šeimos augalų lapų 


16 lentelė. Pagrindinių balandinių šeimos augalų lapų dėmėtligių palyginimas 


raudonai rudu apvadu, 
pažeidžia senesnius 
lapus 


taisyklingos formos 
didesnės dėmės, 
pažeidžia senesnius 
lapus 


Rudmargė Baltuliai Fomozė 
Sukėlėjas Cercospora beticola Ramularia betae Pleospora betae 
Simptomai Apvalios dėmės su Šviesiai rudos, ne- Apskritos dėmelės, kon- 


centriški ratai dėmių 
pakraščiuose, tamsus ap- 
vadas. 

Taip pat sukelia daigų 
juodšaknę ir šaknų puvinį 


Dėmių sporos 


Smulkūs juodi taškeliai 
(stromos) 


Sidabriškai pilka ar 
balta sporų masė 


Juodi vaisiakūniai (pikni- 
džiai); taip pat ir dėmėse 
ant pažeistų šakniavaisių 


vėju, sėklomis; vabz- 
džiai 


Plitimas su + (paviršinė infekcija) | + B 
sėklomis 
Sporų plitimas Su vandens lašeliais, Su vėju, sėklomis Su vandens lašeliais, sėklo- 


mis; vabzdžiai 


Žiemojimo vietos 


Piktžolės, augalų lieka- 
nos, sėklos 


Augalų liekanos, 
sėklos 


Dirva, šaknys, augalų lie- 
kanos, piktžolės, sėklos 


Palankios sąlygos | Šilta, drėgna Vėsu, drėgna Vėsu ar šilta, drėgna 
Augalai Balandiniai, ypač run- | Balandiniai, ypač Balandiniai, ypač runkeliai 
šeimininkai keliai runkeliai 

Miltligė 

Angl. Powdery mildew 

Sukėlėjas: Erysiphe betae Vanha Weltzien 
= Erysiphe polygoni DC. 


Simptomai ir žalingumas. Ant runkelių lapų susidaro baltos miltuotos apnašos 
(199 pav.). Miltligės apnikti lapai iš pradžių išlieka žali, vėliau pagelsta ir sudžiūsta. Ant 
miltuotų apnašų susidaro iš pradžių geltoni, po to rudi ir pagaliau juodi taškeliai — tai grybo 
vaisiakūniai, padedantys išgyventi nepalankiomis aplinkos sąlygomis. Liga iš pradžių pa- 
žeidžia pavienių augalų apatinius lapus, vėliau gali išplisti visame cukrinių runkelių lauke. 
Esant palankioms sąlygoms, miltligės sporos greitai dauginasi ir užkrečia visus augalus. 


AX = AN 


199 paveikslas. Miltligės pažeidimo požymis — baltos miltuotos apnašos ant runkelių lapų 


Grybas pažeidžia tik Beta spp. Miltligė mažina augalų fotosintezę, todėl augalai grei- 
čiau sensta ir užauga menkesnis derlius. Liga paprastai pasireiškia vegetacijos pabaigoje, 
mažina cukrinių runkelių derlių ir blogina jo kokybę, mažina cukringumą. 

Ligos ciklas. Grybas žiemoja augalų liekanose. Pagrindinis infekcijos šaltinis yra 
bespalvės, pailgos, kiaušinio pavidalo grybo konidijos, kurias platina vėjas. Sporos ant run- 
kelių lapų greitai dauginasi, ir esant palankioms sąlygoms per 4—5 dienas ant lapų susidaro 
matomas grybo apnašas. 

Epidemiologija. Šiltas oras ir gausūs krituliai, šiltos dienos ir šaltos naktys, dideli 
dienos ir nakties temperatūros svyravimai (kai ant augalų susidaro rasa) skatina miltligės 
plitimą. Ant runkelio lapo grybo konidijos gali sudygti esant plačiam oro temperatūros ir 
drėgnio diapazonui, tačiau optimali yra +25 *C temperatūra ir 100 proc. santykinis oro drė- 
gnis. Pagrindinis infekcijos šaltinis — ligotos augalų liekanos. 

Prevencija ir apsauga. Cukrinius runkelius tame pačiame lauke auginti ne daž- 
niau kaip kas 3—4 metai, lapus po derliaus nuėmimo giliai užarti. Esant palankioms sąly- 
goms miltligė sparčiai plinta, todėl fungicidus reikėtų naudoti lauke pastebėjus pirmuosius 
pavienius miltligės apniktus augalus. Nuo miltligės efektyvūs sieros preparatai. 

Alternariozė 
Angl. Alternaria leaf spot 
Sukėlėjas: Alternaria alternata (Fr.) Keissl. 


Simptomai ir žalingumas. Alternariozė pasireiškia vasaros pabaigoje ant sens- 
tančių išorinių cukrinių runkelių lapų. Nekrotinės dėmės pasireiškia ant lapų galų, simp- 
tomai plinta tarp lapų gyslų lapo centro link ir pagaliau tokie lapai žūva (200 pav.). Ant 
parudavusių lapų dalių susidaro rudas velvetinis grybo sporų apnašas. Alternariozės su- 
kėlėjas grybas 4. alternata yra labiau saprotrofas nei parazitas, todėl vystosi tik ant pačių 
seniausių, dažniausiai ant jau anksčiau kenkėjų ar nepalankių aplinkos veiksnių pažeistų 
runkelių lapų. Šiai ligai jautresni ir dėl boro ar mangano trūkumo skurstantys runkeliai. 
Panašūs požymiai yra ir Stemphyllium bei Cladosporium genčių grybų pažeistų runkelių, 
tačiau šie grybai mažiau paplitę. 

Ligos sukėlėjo grybo 4. alternata augalai maitintojai yra ne tik runkeliai, bet ir javai, 
dobilai, lubinai, morkos. Pažeisti runkelių lapai nudžiūsta, sumažėja šaknų derlius, pablo- 
gėja kokybė. 


200 paveikslas. Alternariozės pažeidimo požymis — nekrotinės dėmės — 
pasireiškia ant lapų galų, simptomai plinta tarp lapų gyslų lapo centro link 


Ligos ciklas. Grybas žiemoja dirvoje su augalų liekanomis. Pirminė infekcija pava- 
sarį įvyksta nuo konidijų, žiemojančių ant augalų liekanų. Ligos požymiai pasirodo praėjus 
kelioms dienoms po užsikrėtimo. Dėmelėse konidijos formuojasi sausu saulėtu oru, vėliau 
jas išnešioja vėjas. Konidijoms sudygti ant lapų būtina lašelinė drėgmė. 

Epidemiologija. Alternariozei plisti susidaro palankios sąlygos, kai runkelių lapus 
pažeidžia runkelinės musės lervos (ant lapų matosi lervų judėjimo takeliai — „minos“) ar 
juos sužaloja ledukų kruša, taip pat kai runkeliai skursta dėl boro ar mangano trūkumo, yra 
pažeisti virusinės geltos. 

Prevencija ir apsauga. Pagrindinės apsaugos nuo alternariozės priemonės yra 
profilaktinės — iki pat vegetacijos pabaigos sudaryti palankias, optimalias sąlygas runke- 
liams augti, saugoti juos nuo kenkėjų pažeidimų, ypač nuo runkelinės musės, tręšti trąšomis 
su boru ir manganų. 

Rūdys 

Angl. Beet rust 

Sukėlėjas: Uromyces beticola (Bellynck) Boerema, Loer. ė Hamers 
= U. betae (Pers.) J. G. Kūhn 


Simptomai ir žalingumas. Ant lapų susidaro raudonai oranžiniai ar rudi grybo 
sporų telkiniai — spuogeliai (201 pav.). Jie gali susidaryti ant abiejų lapo pusių, dažniau- 
siai — antrojoje vasaros pusėje. Pažeisti runkelių lapai nudžiūsta, todėl sumažėja cukrinių 
runkelių derlius, šakniavaisių cukringumas. 

Grybo U. beticola augalai šeimininkai yra cukriniai ir pašariniai runkeliai, valgomieji 
burokėliai. Ligai labai išplitus, gerokai sumažėja cukrinių runkelių šaknų cukringumas, 
pašarinių bei raudonųjų burokėlių derlius. 


201 paveikslas. Rūdžių pažeidimo požymis ant runkelių lapų - rudai 
oranžiniai spuogeliai — grybo sporų telkiniai 


Ligos ciklas. Grybas, kuris sukelia runkelių rūdis, turi kelias vystymosi stadijas 
ir visas jas pereina ant cukrinių runkelių. Vasaros pradžioje formuojasi gelsvos ar balsvos 
grybo ecidiosporos, vasaros viduryje — geltonai rudos uredosporos, o pabaigoje susidaro 
tamsiai rudos grybo sporos (teleutosporos), kuriomis jis žiemoja runkelių lapų liekanose. 

Epidemiologija. Rūdys labiau išplinta, kai antroji vasaros pusė būna šilta, o nak- 
tys vėsokos. Ant lapų susidariusi lašelių drėgmė sudaro palankias sąlygas plisti ligai. 

Prevencija ir apsauga. Profilaktinės augalų apsaugos nuo rūdžių priemonės yra 
tokios pat kaip ir nuo kitų ligų. Fungicidai rekomenduojami naudoti liepos pabaigoje ar 
rugpjūčio mėnesį, pasirodžius ligos simptomams. 

Netikroji miltligė 

Angl. Downy mildew 

Sukėlėjai: Peronospora farinosa (Fr.) Fr., 
P farinosa f. sp. betae Bytord 

= P schachtii Fuckel 

= P betae Kuehn 


Simptomai ir žalingumas. Viršutinėje lapų pusėje susidaro didelės šviesiai 
žalsvos dėmės, apatinėje pusėje — būdingos pilkšvai violetinės apnašos (202 a, b pav.). 
Smarkiai pažeisti jauni augalai deformuojasi ir gali žūti, suaugusių augalų lapai raukšlėjasi, 
sustorėja, darosi trapūs, vėliau pajuosta ir nudžiūsta. Grybas gali apnikti sėklojus, apnašos 
išplinta ant žiedų ir sėklų dėžučių. 

Grybo P farinosa augalai šeimininkai yra cukriniai ir pašariniai runkeliai, valgomieji 
burokėliai. Liga žalinga runkelių ir burokėlių sėklojams. 


202 paveikslas. Netikrosios miltligės pažeidimo atveju viršutinėje lapų pusėje matomos dide- 
lės šviesiai žalsvos dėmės (a), apatinėje pusėje susidaro būdingos pilkšvai violetinės apnašos (b) 


Ligos ciklas. Grybas oosporomis žiemoja augalų liekanose, iš dalies ir sėklose. 
Oosporomis grybas gali išgyventi iki kelerių metų, jos yra pirminis infekcijos šaltinis. 
Vegetacijos metu grybas plinta sporangiosporomis, kurios yra bespalvės, rutuliškos arba 
ovalios formos. Jas lengvai išnešioja vėjas ir lietaus purslai. Vėliau grybas pažeistuose 
audiniuose vėl formuoja o0sporas. 

Epidemiologija. Liga išplinta drėgnais metais. Palankesnės sąlygos susidaro tan- 
kiuose pasėliuose, gausiai patręštuose azoto trąšomis. 

Prevencija ir apsauga. Augalų liekanas giliai užarti. Sudaryti optimalias sąly- 
gas augalams sudygti ir vystytis, nepertręšti azoto trąšomis. Ligai pradėjus plisti, naudoti 
fungicidus. 

Šakniavaisių puviniai 

(sausasis, šlapiasis, rudasis, raudonasis, sklerotinis, fuzariozinis ir kt.) 
Angl. Root rot diseases, Storage rots 
Sukėlėjai: Botrytis cinerea Pers., 
Penicillium spp., 

Phoma betae A. B. Frank, 

Phytophtora megasperma Drechsler, 
Thanetophorus cucumeris (A. B. Frank) Donk 
= Rhizoctonia solani J. G. Kūhn, 
Hellicobasidium brebissonii (Desm.) Donk 

= Rhizoctonia violacea Tul. et C. Tul., 

Athelia rolfsii (Curzi) C. C. Tu et Kimbr. 

= Sclerotium rolfsii Sacc., 

Fusarium oxysporum Schtdl. ir kt. 


Simptomai ir žalingumas. Sausojo puvinio pažeistų runkelių šakniavaisių vir- 
šutinė dalis sausai pūva arba šakniavaisis šlapiai pūva nuo šaknies galiuko aukštyn. Rudojo 
puvinio pažeisti šakniavaisiai supūva visiškai, kai ši liga pasireiškia ankstyvaisiais tarpsniais. 
Vėlesniais tarpsniais šakniavaisius pažeidžia raudonojo puvinio sukėlėjai, ypač jei vyrauja 
sausi orai. Sklerotinio puvinio pažeistos runkelių šakniavaisių vietos būna padengtos balta 
grybiena, kurioje vėliau formuojasi grybo vaisiakūniai — skleročiai. Grybas dirvoje išgyvena 
skleročių pavidalu. Fuzarioziniam puviniui yra būdingi parudavę šakniavaisio vandens indai, 
nes jais plinta grybas F. oxysporum. Grybas produkuoja toksinus, kurie ir sukelia fuzariozinio 
runkelių šakniavaisių puvinio simptomus — vandens indų parudavimą (203 pav.). 

Dėl puvinių kaupuose galimi dideli derliaus nuostoliai, blogėja šakniavaisių kokybė bei 
cukraus išeiga. 


ai 


203 paveikslas. Sakniavaisių puviniai iš dalies ar visiškai supūdo šakniavaisius 


Ligos ciklas. Runkelių kaupuose ant šakniavaisių gali pasirodyti įvairios spalvos 
grybienos masė, sukelianti šakniavaisių puvimą. Toks puvinys progresuoja ir palaipsniui 
apima gretimus šakniavaisius. Šakniavaisių puvinius kaupuose sukelia įvairūs grybai, kurie 
yra labiau saprotrofai nei parazitai. 


330 AUGALŲ PATOLOGIJA «II SPECIALIOJI DALIS + SVARBIAUSIOS LIETUVOJE DAUGIAUSIA AUGINAMŲ AUGALŲ LIGOS 


Epidemiologija. Palankios sąlygos lauke plisti daugeliui šakniavaisių puvinius 
sukeliančių grybų susidaro, kai yra bloga runkelių pasėlio dirvos struktūra, dirvos suspaus- 
tos, per drėgnos, bloga aeracija. 

Sklerotiniu ir fuzarioziniu puviniu suserga nusilpę, nepalankiomis sąlygomis augantys 
runkeliai, ypač kai dirva per drėgna ir bloga jos aeracija. Puviniams plisti palankūs ir besi- 
kaitaliojantys sausi bei drėgni orai. Šakniavaisių fuzariozinio puvinio riziką gali padidinti 
runkelių sėjimas į tą patį lauką. Kaupuose šakniavaisiai pūva, kai nesilaikoma runkelių 
kaupavimo rekomendacijų, kaupuose per aukšta temperatūra (optimali yra 0—+5 *C) ir per 
drėgna (bloga kaupo ventiliacija). Kaupuose ypač jautrūs puviniams yra mechaniškai pa- 
žeisti bei apšalę šakniavaisiai, taip pat nepageidautinos ir lapų priemaišos. 

Prevencija ir apsauga. Įvairių šakniavaisių puvinių plitimo lauke galima išveng- 
ti sudarius optimalias sąlygas runkeliams augti, taikant tinkamą dirvos paruošimo techno- 
logiją, purenant dirvas, gerinant dirvų aeraciją po lietaus. Ligų ir kenkėjų bei mechaniškai 
pažeistus, apšalusius runkelių šakniavaisius reikėtų stengtis atskirti nuo sveikųjų ir nepalik- 
ti saugoti ilgesnį laiką. Kaupuojant runkelius, svarbu tinkamai parinkti vietą šakniavaisių 
kaupui (vengti žemos lauko vietos), jame palaikyti optimalią temperatūrą ir drėgmę. 


Sklerotinis puvinys 
Angl. Sclerotinia crown ėx root rot 
Sukėlėjas: Sclerotinia sclerotiorum (Lib.) de Bary 


Simptomai ir žalingumas. Šia liga šakniavaisiai gali užsikrėsti ir lauke, ir kau- 
puose bei saugyklose. Lauke virš dirvos esanti pradėjusių sirgti šakniavaisių dalis suminkš- 
tėja ir apsitraukia į vatą panašia grybiena, ant kurios vėliau atsiranda juodų, stambių (žirnio 
dydžio) skleročių. Dirvoje jie išlieka gyvybingi keletą metų. Tokie pat ir kaupuose bei 
saugyklose pūvančių šakniavaisių požymiai (204 pav.). 

Ligos sukėlėjas yra prisitaikęs prie daugelio augalų. Pažeidžia runkelių šakniavaisius, 
morkas, salierus, petražoles, agurkus, pomidorus, kopūstus, ropes, svogūnus, linus, saulė- 
grąžas, kukurūzus, rapsus ir kt. 


204 paveikslas. Sklerotinio puvinio pažeisti runkelių šakniavaisiai suminkštėja ir apsitraukia į 
vatą panašia grybiena, ant kurios vėliau formuojasi stambūs juodi skleročiai 

Ligos ciklas. Grybo skleročiai žiemoja dirvoje. Palankiomis sąlygomis jie sudygsta 
ir formuojasi vegetacinė grybiena, kuri apninka augalų šakniavaisius. Grybienai senstant, 
vėl formuojasi skleročiai, kurie su puvinio pažeistais šakniavaisiais lieka žiemoti dirvoje. 

Epidemiologija. Palankiausios sąlygos ligai plisti, kai drėgna ir šilta; daug žalos ji 
padaro rūgščiose, sunkiose, šlapiose dirvose. 

Prevencija ir apsauga. Rekomenduojama laikytis tinkamos sėjomainos, sudaryti 
optimalias balandinių šeimos augalų augimo sąlygas. 


16.2.2. Bakterinės ligos 
Rauplės 
Angl. Beet scab 
Sukėlėjas: Actinomyces scabies (Thaxt.) Gūssow 
= Streptomyces scabies (ex Thaxt.) Lambert £ Loria 


Simptomai ir žalingumas. Ant runkelių šakniavaisių susidaro įvairūs įdubimai 
arba iškilimai, paviršius pasidaro rauplėtas, žaizdotas (205 a, b, c pav.). Bakterijos žiemoja dirvo- 
je kartu su užkrėstais šakniavaisiais. Tokios pat bakterijos sukelia ir bulvių paprastąsias rauples. 

Ligai išplitus, sumažėja šakniavaisių derlingumas ir kokybė. Serga cukriniai ir pašari- 
niai runkeliai, valgomieji burokėliai. 


a b c 
205 paveikslas. Ant rauplių pažeistų runkelių šakniavaisių susidaro įvairūs įdubimai (a) 
arba iškilimai (b), paviršius pasidaro rauplėtas, žaizdotas (c) 


Ligos ciklas. Liga plinta per dirvą ir ligotų augalų liekanas. Dirvoje bakterijas plati- 
na vanduo, o kai kada ir vėjas su dirvožemio dalelėmis. Pradėjus formuotis šakniavaisiams, 
bakterijos per lenticeles, žaizdeles ar tiesiogiai per šakniavaisio luobelę prasiskverbia į ša- 
kniavaisį ir sukelia ligos požymius. 

Epidemiologija. Palankios sąlygos plisti rauplėms susidaro, kai runkeliai augina- 
mi po paprastosiomis rauplėmis sirgusių bulvių. Liga ypač išplinta sausomis 1r šiltomis va- 
saromis. Rauples sukeliančios bakterijos mėgsta lengvas, silpnai šarmines, daug organinių 
medžiagų turinčias dirvas. 

Prevencija ir apsauga. Rekomenduojama vienoje sėjomainoje neauginti dviejų 
rauplėms jautrių augalų — bulvių ir cukrinių runkelių. Ligotas runkelių liekanas rekomen- 
duojama užarti, runkelių kaupavimo vietose sunaikinti ligotus šakniavaisius. 

Bakterinė lapų dėmėtligė 
Angl. Bacterial blight 
Sukėlėjas: Pseudomonas syringae pv. aptata (Brown £ Jamieson) Young 


Simptomai ir žalingumas. Ant lapų susidaro apvalios arba netaisyklingos for- 
mos tamsiai pilkos ar beveik juodos dėmės, apjuostos juodu apvadu. Lapai dėmių vietose 
plyšta, atrodo apdriskę, kabo tik jų skutai (207 pav.). Ant runkelių lapų bakterinė dėmėtli- 
gė pasirodo kiek anksčiau nei rudmargė, todėl kartais jas galima supainioti. Skiriamasis 
požymis — rudmargės dėmelėse yra juodi taškeliai — grybo stromos, o bakterijų sukeltose 
dėmėtligės dėmelėse tokių taškelių nėra (206 a pav.). 

Bakterinė lapų dėmėtligė pasireiškia, bet nėra labai žalinga. Rizomanijai atsparios run- 
kelių veislės paprastai yra jautrios bakterinei dėmėtligei. 

Ligos ciklas. Infekcijos šaltinis yra ligotų runkelių augalų liekanos, po to infekci- 
jos šaltiniu tampa naujai užsikrėtę runkelių augalai. Kiti augalai šeimininkai, pavyzdžiui, 
pupos, salotos, paprikos, taip pat yra infekcijos šaltinis. Užkratas plinta ir su sėklomis. 
Užsikrečiama per žioteles, taip pat bakterijos į lapus gali patekti per lapų pakraščius. Lapų 
kraštai gelsta ir nekrozuojas1 (206 b pav.). Plinta su vandens lašais, lietaus purslais, per 
mechaninius ir kenkėjų pažeidimus. 


206 paveikslas. Bakterinės lapų dėmėtligės požymiai: dėmėse nėra juodų taškelių (a), 
o bakterijos į lapus patenka per pakraščius (b) 


Epidemiologija. Palankios sąlygos ligai plisti susidaro po stipraus lietaus ar audros, 
kai lapai pažeidžiami mechaniškai ir kenkėjai labai išplinta. Palankus vėsus, lietingas oras. 

Prevencija ir apsauga. Specialių apsaugos priemonių nuo bakterinės lapų dė- 
mėtligės nėra. 


| | 


207 paveikslas. Bakterinės lapų dėmėtligės sukeltos dėmės susijungia ir tarpgysliuose išplyšta 

16.2.3. Virusinės ligos 


Runkelių rizomanija 

Angl. Beet rhizomania disease (Rhizomania of Sugar beet) 
Sukėlėjas: Beet necrotic yellow vein virus (akronimas BNY VV) 
(viruso pernešėjas grybas Polymyxa betae Keskin) 


Simptomai ir žalingumas. Ankstyvosios viruso infekcijos požymis — lapų gys- 
lų išryškėjimas, pageltimas ir nekrozė (208 a pav.). Ligos apimti lapai tampa chlorotiški 
ir išsiskiria iš pasėlio. Lapkočiai pailgėja, o lapo plokštelė susiaurėja. Šaknyse pastebimi 
aiškūs morfologiniai pokyčiai, jos išsigimsta, susmulkėja, išsikraipo, smulkesnės šaknelės 
pasidaro kuokštiškos, su gausybe smulkių plaukelių (208 b pav.), todėl ši liga pavadinta 
rizomanija. Išsivystę gausūs balti plaukeliai tampa tamsiai rudi. Sunykus šaknies viršūnei, 
šaknies pagrinde vystosi antriniai šakniaplaukiai. Dėl ląstelių dalijimosi prie šakniaplaukių 
pagrindo susidaro išaugos, išsivysto nenormaliai gausi šakniaplaukių proliferacija. Šaknų 
pjūviuose pastebimas tamsus indų kūlelių nusispalvinimas susidaro dėl pažeistų ląstelių 
nekrozės (209 pav.). Šakniaplaukių sunykimas sutrikdo maisto medžiagų transportavimą, 
todėl šaknys lieka susmulkėjusios, neišsivysčiusios. 

Dėl viruso runkelių cukraus derlius sumažėja iki 50 Yo. Virusui jautrūs cukriniai ir pa- 
šariniai runkeliai, špinatai. Cukriniai runkeliai yra ir BNYVV, ir grybo Polymyxa betae 
augalai šeimininkai. 


a b 
208 paveikslas. Rizomanijos pažeistų augalų lapų gyslos išryškėja, jie tampa chlorotiški (a), 
šaknys išsigimsta, susmulkėja, išsikraipo, smulkesnės šaknelės pasidaro kuokštiškos, 
su gausybe smulkių plaukelių (b) 

209 paveikslas. Rizomanijos pažeisto šakniavaisio pjūvyje matomas tamsus 
indų kūlelių nusispalvinimas, kuris susidaro dėl pažeistų ląstelių nekrozės 


Ligos ciklas. Rizomanijos sukėlėjas yra virusas BNY VV, 0 jo pernešėjas — dirvoje 
gyvenantis grybas Polymyxa betae. Dėl viruso ir grybo tarpusavio ryšio rizomanija gali 
pasireikšti, kai lauke auga jautrūs šiai ligai augalai ir yra palankios sąlygos infekcijai. 

Grybas R. betae savo vystymosi cikle plinta ilgalaikėmis sporomis (cistomis) ir judrio- 
mis zoosporomis. Dirvoje ilgalaikėmis sporomis, be augalo šeimininko, grybas gali išgy- 
venti iki 15 metų. Augalo šeimininko šaknų išskyros skatina ilgalaikių sporų dygimą, į 
dirvą pasklinda zoosporos, kurios juda kartu su dirvožemio vandeniu runkelių šaknų link ir 
jas užkrečia. Užsikrėtus šaknyse susidaro grybo vaisiakūniai — plazmodžiai, greitai sufor- 
muojantys naujas zoosporas, kurios ir užkrečia sveikų augalų šaknis. Grybas labai greitai 
dauginasi esant +25 *C temperatūrai. Plazmodžiai taip pat formuoja ir ilgalaikes sporas, 
kurios patenka į dirvą suirus augalo šaknims. Ir ilgalaikės sporos, ir judriosios z00sporos 
gali pernešti virusą BNYVV, sukeliantį rizomaniją. 

Epidemiologija. Dirvožemio temperatūra ir drėgmė turi labai didelės reikšmės 
rizomanijai pasireikšti. Infekcijai palankiausios sąlygos, kai dirva labai šilta, +23—27 *C 
temperatūros. Vėsesnėse dirvose infekcija sulėtėja, o ilgalaikėms sporoms sudygti būtina 
ne mažesnė kaip +15 *C dirvos temperatūra. Zoosporoms judėti dirvoje reikia perteklinio 
dirvožemio vandens — dirva gana ilgą laiką turi būti prisotinta drėgmės, tik tada yra gali- 
mybė išplisti rizomanijai. 

Prevencija ir apsauga. Cukriniai runkeliai turėtų būti auginami neužkrėstame 
drenuotame dirvožemyje, kuriame yra normalus gruntinio vandens lygis. Rekomenduo- 
jama ankstyva runkelių sėja (vėsioje dirvoje liga neplinta) bei visos kitos technologinės 
priemonės, sudarančios optimalias sąlygas runkeliams dygti ir augalams vystytis. Reko- 
menduotinos profilaktinės apsaugos priemonės yra gilus dirvos arimas, užtikrinantis gerą 
dirvos aeraciją, optimalus tręšimas ir kt. Ruošiant dirvą runkelių sėjai bei atliekant pasėlių 
priežiūros darbus vengti dirvos suspaudimo. Taikyti vėjo eroziją mažinančias priemones, 
nes vėjas į kitus laukus gali išnešioti ilgalaikes grybo sporas. Lauke, kur rizomanija yra 
išplitusi, sėjomaina nebus labai veiksminga dėl ilgalaikių grybo sporų. Šiuo metu jau yra 
sukurtos rizomaniją toleruojančios cukrinių runkelių veislės. 

Kadangi nuo rizomanijos nėra efektyvių apsaugos priemonių, didžiausias dėmesys turi 
būti skiriamas laukams, kuriuose pasireiškia rizomanija, nustatyti ir juos izoliuoti. Reko- 

menduojama imtis visų saugumo priemonių, kad iš užkrėsto lauko liga neplistų į kitus lau- 
kus su dirvos dirbimo, pasėlių priežiūros, derliaus nuėmimo ir kita technika — išvažiuojant 
iš rizomanija užkrėsto lauko būtina ją kruopščiai nuplauti stipria vandens srove. Būtina 
kruopščiai plauti ir apavą, kuriuo avint vaikščiota užkrėstame lauke. Užkratą kartu su dir- 
vos dalelėmis gali pernešti ir gyvūnai. 


Runkelių gelta 

Angl. Beet yellows 

Sukėlėjai: Beetyellows virus (akronimas BYV), 
Beet mild yellowing luteovirus (akronimas BMYV) 


Simptomai ir žalingumas. Bendras ligos bruožas yra geltligiškas simptomų 
tipas, t. y. lapų pageltimas arba parausvėjimas, susisukimas, augalo žemaūgiškumas. Ligos 
simptomai pirmiau pasirodo ant senesnių runkelių lapų, išryškėja gyslos, lapai sustorėja, 
tampa trapūs, atsiranda nekrotiški ploteliai (210 pav.). Ligos simptomai būna įvairaus in- 
tensyvumo — nuo silpno lapų pageltimo iki nekrozavimosi. 

Virusas pažeidžia apie 130 rūšių augalų, iš kurių 23 yra natūralūs viruso šeimininkai. Be 
runkelių, virusas pažeidžia balandas, burnočius, žliūges, rūgčius ir daugelį kitų augalų. 


210 paveikslas. Runkelių geltos viruso pažeidimo požymiai ant runkelių lapų 


Runkelių virusinę geltligę Europoje sukelia mišri Beet yellows closterovirus ir Beet mild 
vellowing luteovirus infekcija. Virusas išsilaiko piktžolėse ir kituose augaluose, jį pusiau 
persistentiškai platina amarai. Iš 35 žinomų rūšių pagrindinis platintojas yra persikinis (ža- 
liasis) amaras Myzus persicae. Nėra duomenų apie viruso galimybę plisti su sėklomis. Pa- 
lankios plitimo sąlygos susidaro, kai laukas piktžolėtas ir labai išplitę amarai. 

Prevencija ir apsauga. Labai svarbu laikytis visų cukrinių runkelių auginimo 
technologijos rekomendacijų, sudaryti optimalias sąlygas runkeliams augti, naikinti piktžo- 
les, nes jos yra pagrindinis virusinės geltos infekcijos šaltinis. Naikinti amarus — šio viruso 
pernešėjus nuo piktžolių ant cukrinių runkelių. 

16.2.4. Nematodų sukeliamos ligos 


Runkeliniai nematodai 
Angl. Sugar beet cyst nematode 
Sukėlėjas: nematodai Heterodera schachtii 


Simptomai ir žalingumas. Runkeliai silpnai auga, jų lapkočiai pailgėja, sausu 
oru lapai suglemba (211 b pav.). Nematodų pažeisti šakniavaisiai užauga smulkūs, su gau- 
siomis, barzdotomis šaknimis. Ant smulkių šaknelių būna prilipę baltos ar gelsvos spalvos 
pūslelės —- nematodų cistos (211 a pav.). Vėliau cistos paruduoja. 

Runkelinių nematodų augalai šeimininkai yra balandinių ir bastutinių šeimų augalai 
(runkeliai, rapsai ir kt.). 


211 paveikslas. Nematodų cistos ant runkelių šaknelių (a) ir bendras nematodų 
pažeisto runkelių lauko vaizdas (b) 


Prevencija ir apsauga. Nerekomenduojama rapsų ir runkelių auginti toje pačioje 
sėjomainoje. Auginti atsparų nematodams veislių runkelius. 


Skyriaus kontroliniai klausimai 


1. 
2. 


Kokios yra pagrindinės balandinių šeimos augalų grybinės ligos ir jų sukėlėjai? 
Kokios yra balandinių šeimos augalų neinfekcinių ligų priežastys ir apsaugos prie- 
monės nuo jų? 

Nurodykite žalingiausias ir labiausiai paplitusias runkelių grybines ligas bei jų sukė- 
lėjus. Kokie rudmargės, baltulių ir fomozės simptomų skirtumai? 

Kokie yra miltligės ir netikrosios miltligės simptomai, jų vystymosi ciklai, epidemi- 
ologija? Kokie skirtumai? 

Kokie yra runkelių rudosios dėmėtligės simptomai, žalingumas, ligos vystymosi ciklas? 
Kas sukelia runkelių šakniavaisių puvinius, kokie ligos simptomai, epidemiologija ir 
prevencija? 


„ Kokios yra pagrindinės runkelių bakterinės ligos, simptomai, epidemiologija, pre- 


vencija? 
Kokie yra runkelių rizomanijos simptomai ir žalingumas, ligos ciklas, prevencijos 
priemonės? 

17. RŪGTINIŲ (POLYGONACEAE) ŠEIMOS AUGALŲ LIGOS 


17.1. Infekcinės rūgtinių šeimos augalų ligos 
17.1.1. Grybinės ligos 


Rabarbarų askochitozė 
Angl. Ascochyta leaf spot 
Sukėlėjas: Ascochyta rhei Ellis £ Everh. 


Simptomai ir žalingumas. Pradžioje ant viršutinės lapų pusės susidaro daug 
smulkių netaisyklingų gelsvai žalių dėmelių. Dėmelės susijungia ir lapas pasidaro mozai- 
kiškai margas (212 pav.). Po savaitės susidaro kampuotos dėmės, lapo audiniai tampa rudi, 
pažeistos vietos sunyksta. Dėmių centrai balti, apjuosti raudonu apvadu. Dėmės dar būna 
apjuostos pilkšvai žalios zonos, o jose — sunkiai pastebimi juodi grybo vaisiakūniai pi- 
knidžiai. Dažnai sunykę audiniai dėmėse iškrinta ir lapas pasidaro skylėtas. Kartais asko- 
chitozės simptomus galima supainioti su kenkėjų pažeidimais. Askochitozė nepažeidžia 
lapkočių. 

Serga rabarbarai. Liga yra daugiau kosmetinio pobūdžio, sugadina rabarbarų lapų iš- 
vaizdą. 


212 paveikslas. Askochitozės požymiai ant rabarbarų lapų 


Ligos ciklas. Ligos sukėlėjas žiemoja ligotose augalų liekanose. Grybas plinta vėjo ir 
vandens purslų platinamomis piknosporomis. Inkubacinis ligos periodas yra 10-14 dienų. 

Epidemiologija. Ligai plisti palankus vėsus ir drėgnas oras. Askochitozei jautres- 
ni įvairių stresorių paveikti rabarbarai. 

Prevencija ir apsauga. Pirmiausia rekomenduojama nuimti ligotų lapų lapkočių 
derlių. Kadangi ligos sukėlėjas žiemoja ligotų lapų liekanose, jos prevencijai labai svarbu 
šias liekanas pašalinti. Pavasarį, atsinaujinus vegetacijai, augalus gausiai patręšti. 

Ramularija 
Angl. Ramularia leaf spot 
Sukėlėjas: Ramularia rhei Allesch. 


Simptomai ir žalingumas. Pradžioje ant lapų atsiranda smulkūs rudi taškeliai, 
kurie didėja ir susidaro apvalios įvairaus dydžio dėmės. Didesnės dėmės įgauna baltą ar 
gelsvai rudą spalvą ir yra apjuostos purpurinių apvadu. Ant lapkočių infekcija pereina vė- 
liau, susidaro smulkios dėmelės, kurios lapkočiui augant ilgėja. Ant lapų ir lapkočių dėmių 
centrų formuojasi balta grybiena, kuri sunykus audiniams paruduoja. Pagrindinis skiriama- 
sis ramularijos požymis yra tas, kad ji pažeidžia ir lapkočius. 

Pažeidžia rabarbarus, tačiau nėra labai žalinga. 

Ligos ciklas. Ligos sukėlėjas žiemoja ligotose augalų liekanose dirvoje, kartais 
ant nudžiūvusių lapų sudaro skleročius. Grybas plinta vėjo ir vandens purslų platinamomis 
konidijomis. 

Epidemiologija. Ligai plisti palankus vėsus ir drėgnas oras. 

Prevencija ir apsauga. Rekomenduojama rabarbarus auginti saulėtoje vietoje, 
derlingoje dirvoje. Naikinti piktžoles. Rabarbarus pavasarį gausiai patręšti, vegetacijos 
metu šalinti pažeistus lapus, o po pirmųjų rudeninių šalnų pašalinti augalų liekanas. 


Rabarbarų netikroji miltligė 
Angl. Downy mildew 
Sukėlėjas: Peronospora jaapiana Magnus 


Simptomai ir žalingumas. Viršutinėje lapų pusėje susidaro didelės (iki 3 cm 
skersmens) šviesiai rudos dėmės, apatinėje — grybo veja. Ilgainiui dėmės džiūsta, jų vietose 
lapas darosi plonas, lyg popierinis. 

Ligos ciklas. Ligos sukėlėjas žiemoja oosporomis ligotų lapų liekanose. Oosporos 
yra pirminis infekcijos šaltinis; vėliau apatinėje lapų pusėje susidaro grybo sporangiai ir 
liga toliau plinta sporangiosporomis. 

Epidemiologija. Ligai plisti palankus vėsus, drėgnas oras. Optimali grybo vysty- 
mosi oro temperatūra yra +15 *C. Sporoms sudygti ant lapų paviršiaus reikalinga lašelinė 
drėgmė. Esant sausam ir šiltam orui liga nebesivysto. 

Prevencija ir apsauga. Šalinti ligotų augalų liekanas, rabarbarus auginti vėjo 
perpučiamoje, saulėtoje vietoje. 


Grikių miltligė 

Angl. Powdery mildew of buckwheat 
Sukėlėjas: Erysiphe betae (Vanha) Wetzien 
= E. polygoni DC. 


Simptomai ir žalingumas. Ant grikių lapų susidaro baltos miltuotos apnašos. 
Miltligės apnikti lapai iš pradžių išlieka žali, vėliau pagelsta ir sudžiūsta. Esant palankioms 
sąlygoms miltligės sporos greitai dauginasi ir užkrečia visus augalus. 

E. betae pažeidžia rūgtinių bei balandinių (runkeliai) šeimų augalus. Liga pažeidžia gri- 
kius brendimo tarpsniu, todėl nėra labai žalinga. 

Ligos ciklas. Grybas žiemoja augalų liekanose. Pagrindinis infekcijos šaltinis yra 
grybo konidijos, kurias platina vėjas. Sporos ant grikių lapų greitai dauginasi, ir esant pa- 
lankioms sąlygoms per kelias dienas ant lapų susidaro matomos grybo apnašos. 

Epidemiologija. Šiltas oras ir gausūs krituliai, šiltos dienos ir šaltos naktys, dideli 
dienos ir nakties temperatūros svyravimai (kai ant augalų susidaro rasa) skatina miltligės 
plitimą. 

Prevencija ir apsauga. Grikius ir cukrinius runkelius tame pačiame lauke augin- 
ti ne dažniau kaip kas 3—4 metai, augalų liekanas po derliaus nuėmimo giliai užarti. 


Grikių pilkasis puvinys 
Angl. Botrytis leaf and stem rot 
Sukėlėjas: Botrytis cinerea Pers. 


Simptomai ir žalingumas. Liga gali pasireikšti ant grikių augalų įvairių 
antžeminių dalių: stiebų, lapų, žiedkočių, žiedų, sėklų, sukeldama jų puvinį. Ant augalo 
infekcijos vietoje atsiranda puvinio dėmės, kurių paviršius greit pasidengia purių, pilkų 
apnašų veja (213 pav.). Apnašose šis grybas sudaro nedidelius juodus skleročius. 

B. cinerea yra visur aptinkamas labai plačiai prisitaikęs grybas — nustatyta apie 230 šio 
grybo augalų šeimininkų. Pažeisti augalai anksčiau subręsta. 


213 paveikslas. Pilkojo puvinio požymiai ant grikių stiebų 


Ligos ciklas. Grybas žiemoja skleročiais, kuriems sudygus išauga grybiena ir for- 
muojasi konidijos. Vegetacijos metu grybas plinta konidijomis, jas platina vėjas ir lietus. 
Konidijoms sudygti ant augalo reikalinga drėgmė ir maisto medžiagos. 

Epidemiologija. Pilkasis puvinys išplinta drėgnais metais, ypač jei grikiai pasėti 
šalia kitų jautrių šiai ligai augalų. Optimali grybo vystymosi oro temperatūra yra +20 “C, 
nors puvinys plinta ir esant gerokai žemesnei temperatūrai. 

Prevencija ir apsauga. Profilaktinės augalų apsaugos priemonės: gilus augalų 
liekanų užarimas, optimalių sąlygų grikiams augti ir vystytis sudarymas. Augalų 3—4 metų 
rotacija, įskaitant ir kitas pilkajam puviniui jautrias augalų rūšis, sumažina ligos išplitimo 
riziką. 

Grikių netikroji miltligė 
Angl. Downy mildew 
Sukėlėjas: Peronospora ducometi Siemaszko £ Jank. 


Simptomai ir žalingumas. Viršutinėje lapų pusėje susidaro nelygiais pakraš- 
čiais, neapribotos gelsvos dėmės, vėliau visas augalo lapas pasidaro gelsvai rusvos spalvos, 
sunyksta. Apatinėje lapo pusėje, dėmių vietose, susidaro pilkšvos apnašos, kurios ypač 1š- 
ryškėja drėgnu oru (214 a, b pav.). Jose formuojasi grybo sporos, kurias toliau platina vėjas. 
Jei liga išplinta ankstyvaisiais tarpsniais, smarkiai pažeisti jauni augalai gali žūti. Ligos 
pažeisti senesni lapai sustorėja, deformuojasi. 

Dažniausiai liga pasireiškia tik ant apatinių grikių lapų, todėl nėra labai žalinga. 


a 


214 paveikslas. Netikrosios miltligės pažeidimo skiriamieji požymiai — gelsvos, netaisyklin- 
gos dėmės viršutinėje lapų pusėje (a) ir pilkos grybo apnašos apatinėje pusėje (b) 


Ligos ciklas. Ligos sukėlėjo oosporos žiemoja su sėklomis ir augalų liekanose. 
Oosporomis grybas gali išgyventi iki kelerių metų; jos yra pirminis infekcijos šaltinis. Gry- 
bas iš užkrėstų sėklų sisteminių būdu patenka į daigus, ant kurių skilčialapių formuojasi 
grybo konidijos. Antrinė infekcija vyksta konidijomis, kurias lengvai išnešioja vėjas bei 
lietaus purslai ir užkrečia sveikus augalus. Vėliau grybas pažeistuose audiniuose formuoja 
oosporas, užkrečia ir sėklas. 

Epidemiologija. Palankios sąlygos ligai plisti, kai drėgnas oras ir oro temperatūra 
naktį yra +10—15 *C, ypač jei dėl lietaus ar rūko drėgnas lapų paviršius išsilaiko ilgesnį 
laiką. Jei naktys šiltos, oro temperatūra yra daugiau nei +20 *C, netikroji miltligė nebesi- 
vysto. 

Prevencija ir apsauga. Svarbiausia yra laikytis sėjomainos, sėti tik sveikas gri- 
kių sėklas. 

17.1.2. Fitoplazmų sukeliamos ligos 
Fitoplazminė liga 
Angl. Aster yellows 
Sukėlėjas: Aster yellows phytoplasma like organism (akronimas AYPLO) 


Simptomai ir žalingumas. Grikių žiedai susmulkėja, įgauna žalią spalvą, yra 
sterilūs (215 pav.). Lauke liga pažeidžia pavienius augalus. Ją perneša cikadėlės. Fitoplaz- 
minė liga grikių derliui didelės įtakos neturi. 

Šiai ligai taip pat jautrios salotos, morkos, rapsai. 


215 paveikslas. Fitoplazminės ligos pažeisti grikių Žiedai įgauna žalią spalvą 
Prevencija ir apsauga. Nuo šios ligos nėra prevencinių ar apsaugos priemonių. 


Skyriaus kontroliniai klausimai 


1. Kokios yra pagrindinės rūgtinių šeimos augalų grybinės ligos, jų sukėlėjai? 

2. Nurodykite rabarbarų ligas, jų sukėlėjus, simptomus ir ligų vystymosi ciklus. 

3. Nurodykite žalingiausias ir labiausiai paplitusias grikių grybines ligas bei jų sukėlė- 
jus, simptomus ir ligų vystymosi ciklus. 

4. Kokią žinote mikoplazmų sukeliamą grikių ligą? Kokių kitų šeimų augalus pažei- 
džia ši liga, kaip ji plinta? 

18. LININIŲ (LINACEAE) ŠEIMOS AUGALŲ LIGOS 


18.1. Neinfekcinės lininių šeimos augalų ligos 


Chlorotinis margumas dėl cinko trūkumo 
Angl. Zinc deficiency 


Simptomai. Lapai gelsta nuo pakraščių vidinės pusės link. Ilgainiui jie gali nuruduo- 
ti ir žūti. Žūva viršūninis pumpuras, o šoninės šakos išauga ilgesnės nei pagrindinis stiebas. 
Augalai nustoja augti ir gali žūti. Požymiai atsiranda ankstyvaisiais tarpsniais lopais, kai 
kuriose lauko vietose. Ligos pasireiškimą skatina žema dirvos temperatūra. Gausus fosforo 
kiekis dirvoje blokuoja cinko pasisavinimą ir požymiai intensyvėja. 

Prevencija ir apsauga. Patręšti papildomai trąšomis su cinku, ypač jei dirvose 
gausu fosforo. 


Stiebų susisukimas, išlinkimas 
Angl. Herbicide damage 


Simptomai. Linų stiebai nenormaliai auga, išsikraipo, susisuka, išlinksta. Tokie po- 
žymiai dažniausiai atsiranda dėl herbicidų poveikio ar netinkamų augimo sąlygų. 

Prevencija ir apsauga. Auginant linus laikytis jų auginimo technologijos reko- 
mendacijų. Linų pasėlių apsaugai nuo piktžolių tinkamai naudoti herbicidus. 


18.2. Infekcinės lininių šeimos augalų ligos 
18.2.1. Grybinės ligos 


Diegavirtė ir šaknų puvinys 
Angl. Seedling blight and root rot 
Sukėlėjai: Fusarium spp., 
Pythium spp., 

Rhizoctonia spp. 


Simptomai ir žalingumas. Gali pažeisti dygstančius daigus, dar nepasieku- 
sius dirvos paviršiaus. Pažeisti daigai gelsta, vysta ir žūva. Žūva pavieniai daigai ar jų 
grupės (lopais). Kartais eilutėse atsiranda tuščios vietos, kurios rodo, kad plinta diegavirtė 
(216 pav.). Pažeistų daigų šaknys yra su raudonai rudomis dėmėmis, vėliau jos tamsėja. 
Diegavirtės pažeistus augalus pagal pažeidimo pobūdį sunku atskirti nuo vytulio sukelto 
pažeidimo. 

Šaknų puvinio simptomai išryškėja po žydėjimo. Augalai šiltomis dienomis apvysta, 
anksčiau laiko paruduoja, galvutėse užauga mažai sėklų arba jos visai neužauga. 

Dėl diegavirtės išretėja pasėlis, galimi derliaus nuostoliai. Tie patys grybai sukelia ir 
daugelio kitų augalų diegavirtę bei šaknų puvinį. 

216 paveikslas. Diegavirtės išretintas linų pasėlis 


Ligos ciklas. Diegavirtę sukeliantys grybai dauginasi dirvoje, todėl ji yra linų dai- 
gų infekcijos šaltinis. Pythium spp. plinta konidijomis ir zoosporomis, dirvoje žiemoja šio 
grybo oosporos ir chlamidosporos. Rhizoctonia spp. žiemoja skleročiais, o dauginasi ir 
plinta grybo hifais. Fusarium spp. plinta konidijomis. 

Epidemiologija. Liga ypač žalinga ir išplinta drėgnose, šiltose dirvose, kai yra 
nepalankios sąlygos linams dygti ir jauniems daigams vystytis (ypač jei dirvos paviršiuje 
susidaro pluta). 

Prevencija ir apsauga. Rekomenduojama sėti tik sveikas, sertifikuotas, beicuo- 
tas fungicidiniais beicais sėklas. Taikyti bent trejų metų sėjomainą, linų nesėti greta prač- 
jusių metų pasėlių. Toje pačioje sėjomainoje neauginti cukrinių runkelių ir pupinių šeimos 
augalų, kurie taip pat yra jautrūs šiems grybams. Laikytis visų linų auginimo technologijos 
rekomendacijų, sudaryti kuo palankesnes sąlygas sėkloms sudygti ir daigams sustiprėti. 


Linų antraknozė (deguliai) 

Angl. Seedling blight (anthracnose) 

Sukėlėjas: Colletotrichum linicola Pethybr. 6 Laff. 
= Colletotrichum lini (Westerd) Tochinai 

= Gloesporium lini Westerd. 


Simptomai ir žalingumas. Linų daigai, jų šaknelės bei poskilčiai būna su oran- 
žinės spalvos dėmelėmis, žaizdelėmis. Dėmelių vietose šaknelės suplonėja, nebepraleidžia 
vandens, dėl to daigai nuvysta ir sudžiūsta. Ant skilčialapių bei tikrųjų lapų matyti rusvos, 
su aiškiais kontūrais, kiek įdubusios dėmės. Linų stiebeliai būna išmarginti rudomis smul- 
kiomis dėmelėmis; kartais jos susilieja ir stiebeliai būna marmuriškai išmarginti, dažniau- 
siai nuo apačios į viršų (217 pav.). 

Pažeidžia linus; liga ypač žalinga, jei išplinta ant jaunų daigų, kurie žūva. 

217 paveikslas. Linų antraknozės pažeidimai ant linų stiebų 


Ligos ciklas. Grybas žiemoja sėmenyse, dirvoje, ant augalų liekanų, gali vystytis 
ant kai kurių kitų augalų (žirnių, dobilų, baltųjų balandų, vijoklinių rūgčių). Vegetacijos 
metu plinta konidijomis su oro gūsiais, lietaus purslais. Konidijas gali pernešti ir įvairūs 
vabzdžiai, dažniausiai linų kenkėjai. 

Epidemiologija. Ligai jautresni vėlyvos sėjos, 1lgai dygstantys ir labai tankūs pa- 
sėliai. Lengvose, sunkiose ir rūgščiose dirvose auginami linai taip pat labiau pažeidžiami 
linų antraknozės. 

Prevencija ir apsauga. Laikytis sėjomainos ir kitų linų auginimo technologijos 
reikalavimų. Nesuvėlinti linų sėjos, sėti išvalytas ir išbeicuotas sėklas. Subalansuoti trę- 
šimą, nepertręšti azotu. Papildomai patręšti trąšomis su mikroelementais. Linieną rudenį 
giliai suarti, užariant augalų liekanas ir sunaikinant ligų pradus. 


Linų fuzariozė (vytulys, stiebelio bei šluotelės parudavimas) 
Angl. Fusarium wilt 
Sukėlėjas: Fusarium oxysporum f. sp. lini W. C. Snyder £ H. N. Hansen 


Simptomai ir žalingumas. Daigai pagelsta, nuvysta, viršūnėlės nulinksta, susi- 
daro vadinamieji Šeferdo kabliai, vėliau augalas nuruduoja ir sunyksta (218 a pav.). Drėgnu 
oru pažeistos augalo dalys pasidengia baltomis ar rausvomis apnašomis. Pažeistų augalų 
šaknys yra pilkos spalvos, raunant nutrūksta, suyra. Vytulys linų pasėliuose dažniausiai 
išplinta židiniais. 

Ligai išplitus vėlesniais tarpsniais, prieš žydėjimą, pastebima stiebo nekrozė, jo audi- 
niai būna trapūs. Augalai nesuformuoja galvenų arba jose vystosi užkrėsti, smulkūs, ne- 
daigūs sėmenys. Nuo fuzariozės augalas ruduoja, parudavimas plinta nuo viršūnės žemyn 
(218 b pav.). Dažniausiai paruduoja tik viena stiebelio pusė — šis požymis būdingas fuzario- 
zei. Šiuo atveju šaknys išlieka sveikos. Ligos apnikti suaugę augalai skursta. 

Linus pažeidžia visais vystymosi tarpsniais. 

218 paveikslas. Linų fuzariozės pažeistų daigų viršūnėlės nulinksta (a), 
0 ant suaugusių augalų parudavimas plinta nuo viršūnės žemyn (b) 


Ligos ciklas. Fuzariozę sukeliantis grybas žiemoja chlamidosporomis ant sėklų bei 
dirvoje ant augalų liekanų. Grybiena ir sporos dirvoje ant linų liekanų išlieka gyvybingos 
daugelį metų. Vegetacijos metu grybas plinta konidijomis. Ligos užkratas su vėjo ir van- 
dens pernešamomis dirvos dalelėmis išplinta į kitus laukus. 

Grybas, pro šakniaplaukius patekęs į augalą, vystosi jo viduje, išaugina grybieną, kuri 
užkemša vandens indus, dėl to sutrinka vandens tekėjimas. 

Epidemiologija. Palankios sąlygos ligai plisti susidaro, kai oro temperatūra pasie- 
kia +18 *C (optimali — apie +25 “C), lyja gausūs lietūs, yra didelis santykinis oro drėgnis. 
Palankesnės sąlygos ligai plisti yra rūgščiose (pH — apie 5,6), blogai įdirbtose dirvose. 

Prevencija ir apsauga. Laikytis sėjomainos, nesėti linų į tą patį lauką anksčiau nei 
po trejų metų. Auginti atsparias fuzariozei veisles. Rūgščias dirvas pakalkinti kalkinėmis trąšo- 
mis. Sėti kokybiškas, išbeicuotas sėklas. Linus papildomai tręšti trąšomis su mikroelementais 
boru, cinku, manganu ir molibdenu. Linienas rudenį giliai suarti, užariant augalų liekanas. 


Pasma 

Angl. Pasmo disease 

Sukėlėjas: Mycosphaerella linicola Naumov 
(anamorfa Septoria linicola (Speg.) Garass.) 


Simptomai ir žalingumas. Pažeidžia antžeminės augalo dalis. Pirmieji ligos 
simptomai pasirodo ant skilčialapių — susiformuoja gelsvai žalios apvalios dėmės, po 4-7 
dienų ant pakenktų audinių išryškėja koncentriškai išsidėsčiusios grybo piknidės. Žydėjimo 
metu ant tikrųjų lapų matomos rusvai rudos, vietomis susiliejančios dėmės. Linų brendimo 
metu ant linų stiebų susiformuoja rudos, neapribotos 1,5—2 cm ilgio dėmės, o ant pakenk- 
tų audinių galima rasti koncentriškai išsidėsčiusių grybo piknidžių. Ligos apniktos stiebo 
vietos kaitaliojasi su sveikomis, žaliomis vietomis (219 pav.). Ligai smarkiai išplitus, vi- 
sas stiebas gali būti rudas, nukrinta lapai, linai subręsta anksčiau laiko, susilpnėja pažeisti 
stiebai, todėl lyjant smarkiam lietui ar pučiant stipriam vėjui linai išgula. Pasma užsikrečia 

ir sėmenys, jie susmulkėja, yra šviesesnės spalvos nei sveiki. Šiai ligai linai yra jautriausi 
brendimo tarpsniu. 

Priklausomai nuo ligos išplitimo laiko, ji gali būti labai žalinga. Pažeidžia tik antžemi- 
nes augalo dalis. Pasma sumažina pluošto ir sėmenų derlių, pablogina jo kokybę. Šiai ligai 
yra jautrios dauguma linų veislių. 


219 paveikslas. Pasmos apniktos linų stiebo vietos kaitaliojasi su sveikomis, žaliomis vietomis 


Ligos ciklas. Ligos sukėlėjas žiemoja dirvoje ant sirgusių augalų stiebelių liekanų, 
plinta ir su užkrėstomis sėklomis. Ant augalų liekanų susiformuoja daug grybo piknidžių, 
kurie žiemoja, o pavasarį nuo jų pasklinda daug grybo sporų, kurios yra pagrindinis infek- 
cijos šaltinis. Vegetacijos metu konidijas platina lietaus purslai ir vėjas. 

Epidemiologija. Karštas, labai drėgnas oras, didelė rasa ant augalų skatina pasmos 
vystymąsi linų vegetacijos metu. Išgulusiame pasėlyje, kur geriau ir ilgiau laikosi drėgmė, 
labai palankios sąlygos plisti pasmai, todėl augalai gali žūti lopais. 

Prevencija ir apsauga. Taikyti bent trejų metų sėjomainą ir laikytis linų augi- 
nimo technologijos reikalavimų, auginti atsparias veisles. Pasmą sukeliantis grybas plinta 
su sėklomis bei jose esančiomis linų augalinėmis priemaišomis, todėl svarbu jas sėti koky- 
biškas 1r išbeicuotas. Linus sėti kaip galima anksčiau, naikinti piktžoles. Linus reikėtų rauti 
ankstyvosios geltonosios brandos pradžioje, nesuvėlinti rovimo, nes liga gausiau išplinta 
ant subrendusių linų stiebų. Linienas kokybiškai suarti, užariant augalų liekanas. 


Stiebalūžė (polisporozė) 

Angl. Stem break and browning 
Sukėlėjas: Kabatiella lini (Laff.) Karak. 
= Polyspora lini Laff. 


Simptomai ir žalingumas. Antskilčialapių susiformuoja apvalokos, žalsvai pil- 
kos su rudu viduriu ir tamsiu apvadu dėmelės, kurios per 3—4 dienas paruduoja. Ant tikrųjų 
lapelių ir stiebelio atsiranda rausvai rudos, aiškiai apibrėžtos, apjuostos tamsesne juostele, 
truputį įspaustos dėmės (nudžiūvę lapai nenukrinta, o lieka prikibę prie stiebo). 

Pagrindinis ligos požymis — nulūžę linų stiebai. Stiebalūžė išsivysto stiebo apatinėje da- 
lyje, susilpnina augalą ir galiausiai pažeidimo vietose stiebai lūžta (220 pav.). Prie šaknies 

kaklelio susidaro rudos, įdubusios žaizdos, augalai išlinksta ar nulūžta. Palūžusiais stiebais 
augalai kurį laiką dar išlieka nenudžiūvę, tačiau galiausiai žūva. 

Dažniausiai liga masiškai išplinta ankstyvosios geltonosios brandos tarpsniu ir gali pa- 
daryti daug žalos. 


220 paveikslas. Stiebalūžės pažeisti linų stiebai nulūžta apatinėje stiebo dalyje 


Ligos ciklas. Grybas plinta su užkrėstomis sėklomis, žiemoja augalų liekanose dir- 
voje. Nuo augalų liekanų sporas išplatina vėjas ir lietus. Ant sėklų luobelės esančios grybo 
sporos su daigeliu yra iškeliamos į dirvos paviršių ir užkrečia jaunus daigus. 

Epidemiologija. Ligos plitimą skatina vėsūs ir lietingi pavasario ir vasaros orai, 
dideli temperatūros svyravimai per parą. Retame, vėlai sėtame linų pasėlyje bei dirvose, 
kur gausu fosforo, susidaro palankesnės sąlygos plisti stiebalūžei. 

Prevencija ir apsauga. Svarbiausia yra laikytis tinkamos sėjomainos, optimaliais 
terminais į šiltas dirvas sėti kokybiškas linų sėklas. Laikytis visų linų auginimo technologi- 
jos rekomendacijų, tręšti subalansuotai, nepertręšti fosforo trąšomis, linus papildomai pa- 
tręšti trąšomis su mikroelementais. Auginti atsparias stiebalūžei veisles. Nevėlinti derliaus 
nuėmimo. Linus reikėtų rauti ankstyvosios geltonosios brandos pradžioje, nes brendimo 
tarpsniu linai jautriausi stiebalūžei. Nuėmus linus svarbu giliai užarti augalų liekanas. 


Linų rūdys (svylarūdė) 
Angl. Flax rust 
Sukėlėjas: Melampsora lini var. lini (Ehrenb.) Lėv. 


Simptomai ir žalingumas. Daigų tarpsniu ant skilčialapių, vėliau — ant tikrųjų 
lapų ir stiebų matomos rusvai geltonos dėmelės — spermogoniai. Apatinėje lapų pusėje su- 
sidaro ryškūs geltonos spalvos eciai su apvaliomis, geltonomis, šiek tiek šiurkščiu paviršiu- 
mi eciosporomis. Uredžiai formuojasi butonizacijos ir žydėjimo tarpsniais (221 a, b pav.). 
Linų žydėjimo ir brendimo metu ant stiebų, šluotelių, galvenų, apatinėje lapų pusėje bei ant 
taurėlapių vystosi teliai. Tai iškilę juodi, blizgūs spuogeliai. Juose formuojasi teliosporos. 
Ši ligos stadija ypatinga tuo, kad grybas gyvena ir vystosi ant jau sunykusio lino stiebo. 
Stiebai pažeidimo vietose yra juodai dėmėti, lyg dervuoti (221 c pav.). 

Išplitusios ankstyvaisiais tarpsniais, rūdys defoliuoja linus, todėl sumažėja derlius ir pa- 
blogėja jo kokybė. Rūdžių dėmių vietose pluoštas rudas, nestiprus, brukant lūžinėja, suma- 
žėja ilgo pluošto išeiga. Ilgas pluoštas būna šiurkštus, ant jo lieka tamsios dėmelės, kurios 
neišnyksta perdirbant ir blogina audinio kokybę. 


a b c 
221 paveikslas. Linų rūdžių sukėlėjo vaisiakūniai uredžiai ant galvenų (a) bei lapų (b) 
ir vaisiakūniai teliai, ant linų susiformavę stiebų brendimo tarpsniu (c) 


Ligos ciklas. Linų rūdžių sukėlėjas grybas M. Jini, kitaip nei daugelio kitų augalų 
rūdžių sukėlėjai, visą vystymosi ciklą pereina ant linų. Antrojoje vegetacijos sezono pusėje 
ant rūdžių pažeistų linų stiebų uredžių vietoje formuojasi kiti grybo vaisiakūniai — teliai. 
Grybo teliosporos žiemoja šiuose vaisiakūniuose ant ligotų linų stiebų liekanų. 

Epidemiologija. Šiltu ir drėgnu oru, ypač kai yra šiltos dienos ir vėsios naktys, su- 
sidaro labai palankios sąlygos plisti rūdligei. Uredosporos dygsta tik vandens laše, optimali 
temperatūra +15—20 *C. Vėlyva linų sėja bei gausus tręšimas azoto trąšomis taip pat sudaro 
palankias sąlygas plisti ligai. 

Prevencija ir apsauga. Ligos sukėlėjas grybas M. /ini žiemoja augalų liekanose, 
todėl siekiant sumažinti ligos išplitimo riziką labai svarbu laikytis tinkamos sėjomainos, 
nesėti linų laukuose, gretimuose pernykščiams linų plotams. Rekomenduojama pasirinkti 
atsparias rūdims veisles. Nesuvėlinti linų sėjos, nepertręšti azoto trąšomis. Rudenį linienas 
giliai suarti, užariant augalų liekanas. 


Miltligė 
Angl. Powdery mildew 
Sukėlėjas: Erysiphe cichoracearum Jacz. 


Simptomai ir žalingumas. Pradžioje ant abiejų lapo pusių susidaro atskiros 
dėmelės, vėliau ant viso lapo paviršiaus — pilkšvai baltos miltuotos apnašos (222 pav.). 
Smarkiai pažeisti lapai nudžiūsta. Liga gali išplisti ant stiebelių ir galvenų. 

Ligai išplitus ankstyvaisiais tarpsniais, anksti nukrinta lapai, linai menkiau dera, blogėja 
jų kokybė. 

222 paveikslas. Miltligės pažeidimas — pilkšvai baltos miltuotos apnašos ant linų lapų 


Ligos ciklas. Ligos sukėlėjas grybas E. cichoracearum žiemoja ligotų augalų lieka- 
nose. Vegetacijos metu plinta konidijomis. 

Epidemiologija. Sausa, karšta vasara palankiai veikia ligos plitimą. Miltligė la- 
biau pasireiškia vėlai pasėtame, retame pasėlyje ir lauko pakraščiuose. 

Prevencija ir apsauga. Laikytis sėjomainos ir kitų linų auginimo technologi- 
jos rekomendacijų. Nesuvėlinti linų sėjos, sėti išvalytas ir išbeicuotas sėklas. Subalansuoti 
tręšimą, nepertręšti azotu. Papildomai tręšti trąšomis su mikroelementais. Rudenį linienas 
giliai suarti, užariant augalų liekanas. Auginti atsparias veisles. 


Alternariozė 
Angl. Seedling blight (Brown stem blight) 
Sukėlėjas: Alternaria linicola J. W. Groves 6 Skolko 


Simptomai ir žalingumas. Daigai vysta, lapai būna padengti tamsiomis apna- 
šomis (223 pav.). Ant linų stiebų yra gausu tamsių apnašų, stiebai klojisi, pluoštas atsiskiria 
nuo medienos, trūkinėja. Dažnai liga plinta židiniais, tačiau esant palankioms sąlygoms gali 
išplisti ir visame pasėlyje. 


223 paveikslas. Alternariozės požymiai ant linų lapų 


Ligos ciklas. Alternariozę sukeliantis grybas plinta su sėklomis, žiemoja dirvoje 
augalų liekanose. Vegetacijos metu grybas plinta konidijomis, platinamomis oro srovių. 

Epidemiologija. Šiltą, drėgną vasarą susidaro palankios sąlygos plisti ligai. Išgu- 
lusiame pasėlyje dėl palankaus mikroklimato yra geresnės sąlygos plisti alternariozei. 

Prevencija ir apsauga. Laikytis sėjomainos ir kitų linų auginimo technologijos 
rekomendacijų. Linus sėti optimaliais terminais, sėti išvalytas ir išbeicuotas sėklas. Papil- 
domai tręšti trąšomis su mikroelementais. Siekiant sumažinti ligos išplitimo riziką, linų 
liekanas, nuėmus derlių, rekomenduojama giliai užarti. 


Fomozė 

Angl. Basal stem blight 

Sukėlėjai: Phoma exigua var. linicola (Naumov et Vassiljevsky) P. W. T. Maas, 
= Phoma linicola Naumov, 

Phoma spp. 


Simptomai ir žalingumas. Daigai vysta, džiūsta. Prieš linų žydėjimą ant stiebų 
randamos neryškios dėmės, kuriose išsidėsčiusios pavienės juodos piknidės. Prieš rovimą 
pažeistų linų stiebai tampa pilkšvi, pluoštas atsiskiria nuo medienos, trupa, pleišėja. Ant 
stiebų bei galvenų matyti smulkūs juodi piknidžiai (224 pav.). 

Pažeisti daigai džiūsta, pasėlis išretėja. Mažiau pažeisti daigai išlieka, tačiau jų pro- 
duktyvumas menkas. Fomozei pažeidus sėmenis, sumažėja jų daigumas. 


224 paveikslas. Prieš rovimą fomozės pažeistų linų stiebai tampa pilkšvi, 
o dėmėse matyti pavieniai juodi grybo piknidžiai 


Ligos ciklas. Fomozę sukeliantys grybai žiemoja dirvoje su augalų liekanomis, taip 
pat plinta ir su sėklomis. Vegetacijos metu plinta piknosporomis su lietaus purslais. 

Epidemiologija. Ligai plisti palankus šiltas ir drėgnas oras, užkrėsta dirva, užkrės- 
tos linų sėklos taip pat skatina ligos plitimą. 

Prevencija ir apsauga. Taikyti tinkamą sėjomainą ir laikytis kitų linų auginimo 
technologijos rekomendacijų. Sėti sveikas, išvalytas, beicuotas sėklas optimaliais sėjos ter- 
minais. Papildomai tręšti trąšomis su mikroelementais. Rudenį linienas giliai suarti, uža- 
riant augalų liekanas. 

Pilkasis puvinys 
Angl. Grey mould 
Sukėlėjas: Botrytis cinerea Pers. 


Simptomai ir žalingumas. Ant įvairių augalo dalių atsiranda gelsvai rudos 
dėmės, kurios drėgnu oru pasidengia pilkomis puriomis grybienos apnašomis. Pilkojo pu- 
vinio pažeistos augalo dalys žūva (225 a, b pav.). 

Palankiais metais liga gali išplisti ir padaryti daug žalos. Sandėliuose gali supūdyti ne- 
išdžiovintus sėmenis. 


225 paveikslas. Pilkojo puvinio pažeisti linų daigai (a) ir stiebai (b) 


Ligos ciklas. Ligos sukėlėjas grybas B. cinerea žiemoja dirvoje skleročiais su auga- 
lų liekanomis, taip pat sėklų paviršiuje. Vegetacijos metu plinta konidijomis. 

Epidemiologija. Ligai plisti būtina drėgmė, todėl pilkasis puvinys labiau išplinta, 
kai lietingas oras, augalai ilgą laiką būna drėgni, laikosi rasa. Palankesnės sąlygos plisti 
ligai yra tankiuose ir išgulusiuose pasėliuose. Optimali oro temperatūra — +18-20 *C. 

Prevencija ir apsauga. Rekomenduojama laikytis linų auginimo technologijos 
reikalavimų. Linus sėti optimaliu laiku ir tankumu, nepertręšti azoto trąšomis, kad pasėliai 
neišgultų. 


18.2.2. Bakterinės ligos 


Linų bakteriozė 
Angl. Disease caused by bacteria 
Sukėlėjas: Clostridium prazmowski 


Simptomai ir žalingumas. Daigelių skilčialapiai atrodo lyg apkramtyti, žaiz- 
delės apjuostos plytų raudonio spalvos apvadu. Ant skilčialapių bei šaknies kaklelio yra 
violetiškai raudoni brūkšneliai arba taškai. Jaunų daigų augimo kūgelis nunyksta, augalai 
šakojasi. Šių daigų šaknelės deformuotos ir gumbuotos, gelsvos ar rusvos spalvos, pagrin- 
dinės šaknies galelis tamsus ir sunykęs. Būdingas netaisyklingas sėmenų dygimas — plyšus 
odelei išauga skilčialapiai, o šaknelė lieka po odele. 


352 AUGALŲ PATOLOGIJA - II SPECIALIOJI DALIS + SVARBIAUSIOS LIETUVOJE DAUGIAUSIA AUGINAMŲ AUGALŲ LIGOS 


Butonizacijos ir žydėjimo tarpsniais linai nebeauga, nunyksta žiedpumpuriai bei žiedai, 
suaugusių stiebų viršūnės nyksta, bąla, riečiasi, jų spalva pasikeičia nuo geltonos iki rus- 
vai violetinės arba rusvos. Stiebelių apačios pastorėja ir iki derliaus nuėmimo lieka žalios 
spalvos. 

Ligos ciklas. Bakterijos plinta su sėklomis ir per dirvą. Žiemoja dirvoje, gali būti 
sėmenyse, ypač mechaniškai pažeistuose. 

Epidemiologija. Ligos plitimą skatina mechaniškai pažeistos sėklos, sausi, karšti 
orai, drėgmės trūkumas dirvoje. Šviežiai kalkintos, mažai boro turinčios dirvos, įmirkęs 
dirvožemis, į paviršių išsivertęs podirvis bei visi kiti veiksniai, augaluose sutrikdantys nor- 
malius fiziologinius procesus — drėgmės stoka arba perteklius, nesubalansuotas tręšimas ir 
kt. - sudaro palankias sąlygas išplisti linų bakteriozei. 

Prevencija ir apsauga. Rekomenduojama rūgščias dirvas kalkinti, kalkines 
trąšas išberiant į priešsėlį. Kalkes paskleisti tolygiai, neviršyti rekomenduojamų normų. 
Tręšimą subalansuoti taip, kad dirvoje pakaktų kalio. Sėti sveikas sėklas. Esant sausiems 
ir karštiems orams linų greitojo augimo — butonizacijos — tarpsniu linus papildomai tręšti 
skystomis trąšomis su boru (0,5—1,0 kg boro rūgšties hektarui). Tręšti skystomis komplek- 
sinėmis trąšomis su mikroelementais geležimi, manganu, magniu, variu, cinku. 


18.2.3. Fitoplazmų sukeliamos ligos 


Fitoplazminė liga 
Angl. Aster yellows disease 
Sukėlėjas: Aster yellows phytoplasma like organism (akronimas AYPLO) 


Simptomai. Viršutinė augalo dalis pagelsta, augalo augimas sulėtėja, lapai susisuka. 
Vietoje žiedų, žiedlapių išauga smulkūs lapeliai (226 pav.). Pažeisti augalai neužaugina 
sėklų. Ligos žala priklauso nuo to, kada liga pasireiškia, ir nuo ligos pernešėjų gausumo. 
Ligos sukėlėjos fitoplazmos žiemoja daugiametėse plačialapėse piktžolėse. Ligos perne- 
šėjos yra cikadėlės (Macrosteles fascifrons). Fitoplazmos išgyvena ir dauginasi cikadėlių 
organizme. 


226 paveikslas. Fitoplazminės ligos požymiai ant linų 


Prevencija ir apsauga. Naikinti ligos pernešėjus. 

Skyriaus kontroliniai klausimai 


1. 
. Nurodykite grybines linų ligas, jų sukėlėjus, simptomus ir vystymosi ciklus. 

„ Nurodykite linų rūdžių simptomus, žalingumą, vystymosi ciklą ir epidemiologiją. 

„ Nurodykite fomozės simptomus, žalingumą, vystymosi ciklą ir epidemiologiją. 

. Kokią žinote mikoplazmų sukeliamą linų ligą? Kokių kitų šeimų augalus pažeidžia 


EN 


Kokios yra pagrindinės lininių šeimos augalų ligos ir jų sukėlėjai? 


ši liga, kaip ji plinta? 

19. ASTRINIŲ / GRAIŽAŽIEDŽIŲ 
(ASTERACEAE / COMPOSITAE) ŠEIMOS AUGALŲ LIGOS 


19.1. Infekcinės astrinių šeimos augalų ligos 
19.1.1. Grybinės ligos 


Salotų netikroji miltligė 
Angl. Downy mildew 
Sukėlėjas: Bremia lactucae Regel 


Simptomai ir žalingumas. Viršutinėje senesnių lapų pusėje susidaro blyškios 
gelsvos dėmės, apatinėje jų pusėje dėmėse matyti baltos purios grybo apnašos (227 a, 
b pav.). Pažeistos vietos apribotos lapo gyslų. Pažeisti audiniai raduoja, pūva. 

Pažeidžia salotas, labiau išplinta šiltnamiuose ar po danga auginamose salotose. 


a b 
227 paveikslas. Netikrosios miltligės požymiai ant salotų lapų viršutinės (a) 
ir apatinės (b) pusės 


Ligos ciklas. Grybas B. /actucae žiemoja oosporomis li gotų lapų liekanose. Oospo- 
ros yra pirminis infekcijos šaltinis, vėliau apatinėje lapų pusėje susidaro grybo sporangiai ir 
liga toliau plinta sporangiosporomis. 

Epidemiologija. Ligai plisti palankus vėsus, drėgnas oras. Optimali oro tempe- 
ratūra grybui vystytis yra +15 *C. Sporoms sudygti ant lapų paviršiaus reikalinga lašelinė 
drėgmė. Esant sausam ir šiltam orui ligos vystymasis sustoja. 

Prevencija ir apsauga. Rekomenduojama auginti atsparių netikrajai miltligei 
veislių salotas, šalinti augalų liekanas, salotas sėti ne per tankiai, vėdinti šilinamius, ant 
salotų lapų vengti lašelinės drėgmės. 

Salotų miltligė 
Angl. Powdery mildew 
Sukėlėjas: Erysiphe cichoracearum Jacz. 


Simptomai ir žalingumas. Ant viršutinės ir apatinės lapų pusės susidaro miltuo- 
tos grybo apnašos. Ilgainiui jos apima visą lapo paviršių (228 pav.). Grybo konidijakočiai 
gamina daugybę sporų, kurias vėjas lengvai perneša ant sveikų augalų ir juos užkrečia. 

Miltligė pažeidžia daugelį augalų rūšių; iš astrinių šeimos jautrios salotos, cikorijos ir 
kt. Ligai yra jautresni bręstantys augalai. 


228 paveikslas. Skiriamasis salotų miltligės požymis — miltuotos grybo apnašos, 
susidarančios ant viršutinės ir apatinės lapų pusės 


Ligos ciklas. Ligos sukėlėjas — obligatinis parazitas, kuris negali būti kultivuo- 
jamas ant dirbtinės terpės. Grybo E. cichoracearum žiemojimas nėra visiškai išaiškintas; 
vegetacijos metu jo sporas platina vėjas. 

Epidemiologija. Skirtingai nei daugeliu kitų ligų, miltlige užsikrečiama sausu oru. 
Ligai vystytis optimali oro temperatūra yra +23—26 *C. Manoma, kad didelė santykinė oro 
drėgmė palankiai veikia miltligės vystymąsi. 

Prevencija ir apsauga. Rekomenduojama auginti miltligei atsparias veisles. 


Salotų fuzariozė 
Angl. Fusarium wilt 
Sukėlėjas: Fusarium oxysporum f. sp. lactucae J. C. Hubb. £ Gerik 


Simptomai ir žalingumas. Pirmieji požymiai pasirodo ant salotų daigų — jie 
vysta ir džiūsta, pasėlis išretėja (229 pav.). Suaugusių augalų pažeidimo požymis — rudai 
raudonas ruožas, nuo viršutinės šaknies dalies einantis šaknies kaklelio link. Viena salotų 
galvučių pusė paruduoja. Lapai gelsta, ant jų matyti parudavę ar pajuodavę vandens indų 
ruožai. Šaknies kaklelio srityje matyti parudavimas, o šaknies skersiniame pjūvyje - vieno- 
je pusėje patamsėję vandens indai. 

Pažeisti augalai neformuoja galvučių arba jos neturi prekinės išvaizdos. 

Ligos ciklas. Fuzariozę sukeliantis grybas žiemoja dirvoje, į kitus laukus perneša- 
mas su dirvos dalelėmis ir dirvos vandeniu. 

Epidemiologija. Fuzariozė plinta šiltu, sausu oru. 

Prevencija ir apsauga. Laikytis saugumo priemonių, kad liga neišplistų į kitus 
laukus su dirvos įdirbimo, sėjos ir kita technika. Lauke, kur išplitusi ši liga, rekomenduoja- 
ma keletą metų neauginti gūžinių salotų, kurios yra jautrios fuzariozei. 


Sklerotinis salotų puvinys 

Angl. Lettuce leaf drop (Sclerotinia leaf drop) 
Sukėlėjai: Sclerotinia minor Jagger, 
Sclerotinia sclerotiorum (Lib.) de Bary 


Simptomai ir žalingumas. Salotos pūva šlapiu, vandeningu puviniu. Apatiniai 
lapai nuvysta, susisuka ir greitai nukrinta. Pažeistose vietose matyti balta grybiena, kuriai 
senstant formuojasi įvairaus dydžio ir formos iš pradžių balti, vėliau juoduojantys, kieti 
grybo hifų dariniai — skleročiai (230 pav.). Grybą labai lengva atpažinti pagal skleročius. 

S. sclerotiorum turi labai daug augalų šeimininkų. Grybas pažeidžia daugelio šeimų 
augalus, tarp jų ir daug daržovių. Ligai palankiomis sąlygomis salotos susmunka per dvi 
dienas. 


230 paveikslas. Sklerotinio puvinio pažeistose vietose ant salotų matyti balta grybiena 

Ligos ciklas. Abu ligos sukėlėjai žiemoja skleročiais, todėl grybai daugelį metų iš- 
lieka gyvybingi. Skleročiams sudygus išauga grybo vaisiakūniai — apoteciai, kurie gamina 
lytines sporas — askosporas. Askosporos plinta oro srovėmis ir užkrečia augalus. Skleročiai 
gali ir tiesiogiai išauginti grybieną, kuri taip pat užkrečia augalus. Skleročiai greitai suyra 
gilesniuose dirvos sluoksniuose, ypač jei dirva labai drėgna. 

Epidemiologija. Liga plinta vėsiu, drėgnu oru. 

Prevencija ir apsauga. Nuėmus derlių dirvas giliai suarti, siekiant sumažin- 
ti skleročių gyvybingumą. Rotacijoje naudoti nejautrius sklerotiniam puviniui augalus 
(miglinių šeimos). Salotų lapams susilietus su dirva sumažinti laistymą. 


Rizoktoninis salotų puvinys 

Angl. Bottom rot 

Sukėlėjas: Thanathephorus cucumeris (A. B. Frank) Donk 
= Rhizoctonia solani J. G. Kūhn. 


Simptomai ir žalingumas. Pirmasis ligos požymis — vysta išoriniai salotų lapai. 
Ant augalų pažeistų lapkočių ir pagrindinių lapų gyslų, kurios liečiasi su dirva, susidaro 
įdubusios, raudonai rudos spalvos, įvairaus dydžio dėmės. Iš dėmių sunkiasi šviesiai rusvas 
ar gintarinės spalvos skystis. Jei grybui vystytis sąlygos nepalankios, dėmės apdžiūsta ir 
įgauna šokoladinę spalvą. Palankiomis sąlygomis grybas pereina nuo išorinių į gilesnius 
lapus. Nupjovus tokią salotą, dėmės matyti galvutės apatinėje dalyje (231 pav.). Jos gali 
būti padengtos balta ar ruda voratinkliška grybiena. Visa salotos galvutė virsta gličia ruda 
mase, kuri greitai sudžiūsta. Ant pažeistų augalo dalių formuojasi smulkūs, rudi, netaisy- 
klingos formos skleročiai. Kai pažeisti tik apatiniai lapai, juos pašalinus salotos tinkamos 
realizuoti. Tačiau dažnai grybas įsiskverbia į salotų galvučių vidų, dėmės būna gilios, todėl 
tokios galvutės nebetinkamos vartoti. 

Ligos sukėlėjo augalų šeimininkų yra labai daug. Ligai jautrūs agurkai, bulvės, salotos ir 
daugelis kitų sultingų augalų. Pažeistų salotų galvutės neturi prekinės išvaizdos. 


231 paveikslas. Rizoktoninio salotų puvinio požymis — ant augalų pažeistų 
lapkočių ir pagrindinių lapų gyslų, besiliečiančių su dirva, susidaro įdubusios, 
raudonai rudos spalvos, įvairaus dydžio dėmės 

Ligos ciklas. Ligos sukėlėjas yra dirvos patogenas, joje galintis gyventi ir be auga- 
lo šeimininko. Grybas vystosi dirvoje ant organinių medžiagų ir yra išplatinamas su ligotais 
augalais ar užkrėstos dirvos dalelėmis. Žiemoja skleročiais. Infekcija į salotas patenka per 
lapus, besiliečiančius su dirva. 

Epidemiologija. Grybas nėra reiklus oro temperatūrai, tačiau labiau išplinta, kai 
šilta ir drėgna. Ligai yra jautresnės bręstančios salotos. 

Prevencija ir apsauga. Auginti salotas lysvėse, siekiant sumažinti salotų lapų 
kontakto su dirva galimybę. Nelaistyti bręstančių salotų. Augalų liekanas giliai užarti. Kuo 
giliau bus užarti skleročiai, tuo trumpesnį laiką jie išliks gyvybingi. Stačiai augantys auga- 
lai mažiau jautrūs rizoktoniozei. 


Pilkasis salotų puvinys 
Angl. Grey mould 
Sukėlėjas: Botrytis cinerea Pers. 


Simptomai ir žalingumas. Infekcija prasideda nuo seniausių apatinių lapų ir 
plinta tolyn. Pažeisti vidiniai gūžės lapai tampa vandeningi, pilkai žali arba rudi ir galiau- 
siai virsta rudai pilka gleivėta mase. Grybas gali augti galvutės viduje, be išorinių simp- 
tomų, kol galiausiai salota susmunka (232 pav.). Grybo pažeistos augalo dalys drėgnu oru 
pasidengia puriomis pilkomis grybo sporų apnašomis. 


232 paveikslas. Grybas B. cinerea be išorinių simptomų gali augti salotų galvutės viduje, 
kol galiausiai salotos gūžė susmunka 


Liga paplitusi visur, kur tik auginamos salotos. Ypač žalinga šiltnamiuose auginamoms 
salotoms ir kitoms daržovėms. 

Ligos ciklas. Grybas žiemoja pažeistose augalų dalyse, jų liekanose ir gyvena kaip 
saprotrofas. Liga plinta konidijomis. 

Epidemiologija. Palankios plitimo sąlygos — vėsus ir drėgnas oras. 

Prevencija ir apsauga. Vėdinti šiltnamius, vengti didelės santykinės oro drė- 
gmės, kuri ypač palanki grybo vystymuisi. Laistyti saikingai, geriau laistyti ryte, paskui 
leisti augalams visiškai nudžiūti. Lauke salotas auginti gerai vėjo perpučiamose vietose, 
vengti pavėsio, nepertręšti azoto trąšomis. Svarbu patręšti trąšomis su kalciu. Nuėmus sa- 
lotų derlių, augalų liekanas giliai užarti. 

Sklerotinis saulėgrąžų puvinys 
Angl. Sclerotinia stalk and head rot 
Sukėlėjas: Selerotinia sclerotiorum (Lib.) de Bary 


Simptomai ir žalingumas. Visas saulėgrąžos augalas greitai nuvysta. Ant stie- 
bo, dažniausiai apatinėje dalyje, išsivysto minkštas rudas puvinys. Vėliau pažeista vieta 
pabąla, drėgnu oru pažeistas stiebas pasidengia balta grybiena, vėliau ant stiebo ir jo viduje 
formuojasi juodi grybo skleročiai (233 pav.). Grybas pažeidžia šaknis, kartais ir saulėgrąžų 
galvutes. 

Ligos sukėlėjas yra plačiai prisitaikęs, pažeidžia daugelio rūšių augalus (rapsus, žirnius, 
pupas, bulves ir kt.). Daugelis plačialapių piktžolių taip pat yra jautrios sklerotiniam puvi- 
niui. 


233 paveikslas. Sklerotinis puvinys pažeidžia saulėgrąžų stiebų apatinę dalį (a) ir šaknis (b), 
stiebus bet kuriame aukštyje (c) ir galvutes (d). Pažeistų vietų viduje grybas formuoja juodus 
skleročius (b), kuriais išgyvena nepalankiomis sąlygomis 


Ligos ciklas. Žiemoja grybo skleročiai, kurie dirvoje išlieka gyvybingi 6-7 me- 
tus. Skleročiai gali žiemoti ir kartu su sėklomis. Drėgnu oru arti dirvos paviršiaus esantys 
skleročiai sudygsta, iškeldami į dirvos paviršių grybo vaisiakūnius — apotecius. Iš apotecių 
oru pasklinda milijonai askosporų, kurios užkrečia stiebų viršutinę dalį ir galvutes. Apatinė 
stiebų dalis ir šaknys sklerotiniu puviniu užsikrečia, kai šios augalo dalys susiliečia su iš 
skleročių išaugusia grybiena. 

Epidemiologija. Palankiausios sąlygos ligai plisti - kai vėsu ir drėgna. Daug žalos 
liga padaro rūgščiose, sunkiose, šlapiose dirvose. Palankios sąlygos ligai plisti susidaro 
tankiuose, piktžolėtuose pasėliuose, kur ilgiau išsilaiko drėgmė. 

Prevencija ir apsauga. Augalų rotacija yra veiksminga, jei jautrūs sklerotiniam 
puviniui augalai auginami ne dažniau kaip kas ketveri metai. Nesutankinti pasėlio, naikinti 
plačialapes piktžoles. Užarti augalų liekanas. 


Rūdys 
Angl. Red rust (Leaf rust) 
Sukėlėjas: Puccinia helianthi Schwein. 


Simptomai ir žalingumas. Pavasarį ant saulėgrąžų lapų pasirodo gelsvos dė- 
mės, o apatinėje lapų pusėje dėmėse yra susitelkusios oranžinės ecidės. Ecidės susidaro 
ant skilčialapių, apatinių ir viršutinių lapų, stiebo. Eciai būna iki 3 mm skersmens. Vasarą 
apatinėje lapų pusėje formuojasi rudi grybo uredžiai su uredosporomis, vasaros pabaigoje 
juos pakeičia tamsiai rudi teliai su teliosporomis (234 b, c pav.). 

Pažeidžia saulėgrąžas; liga paplitusi soduose ir daržuose. 


a b c 
234 paveikslas. Rūdžių požymiai (a) ant saulėgrąžų lapų (b — grybo uredžiai, c — juodi teliai) 


Ligos ciklas. Saulėgrąžų rūdžių sukėlėjas, kaip ir kitų augalų rūdis sukeliantys 
grybai, per visą sezoną suformuoja kelių skirtingų rūšių sporas. P. helianthi formuoja eci- 
osporas, uredosporas, teliosporas, bazidiosporas. Eciosporomis, uredosporomis ir bazidios- 
poromis užkrečia augalus, o teliosporos yra skirtos grybui žiemoti. Saulėgrąžų rūdys visą 
vystymosi ciklą pereina ant saulėgrąžų, augalas tarpininkas nereikalingas. Teliai pradeda 
formuotis atvėsus orams, teliosporos žiemoja ant saulėgrąžų liekanų. Pavasarį formuojasi 
eciosporos, kurias vėjas nubloškia ant saulėgrąžų augalų. 

Epidemiologija. Bazidiosporoms sudygti ir eciosporų infekcijai reikalingas šiltas 
oras ir bent 3 val. lašelinė drėgmė ant saulėgrąžų lapų. Įvykus infekcijai, drėgmė nebevai- 
dina lemiamo vaidmens, tuo metu svarbiau yra oro temperatūra. Vėsiu oru ligos inkubacinis 
periodas yra apie 14 dienų, šiltu oru, ypač kai šiltos ir naktys, inkubacinis periodas tetrunka 8 
dienas. Kuo šiltesnis oras, tuo greičiau liga išplinta. 

Prevencija ir apsauga. Augalų liekanose rūdžių sporos išlieka gyvybingos apie 
metus, todėl reikia bent dvejus metus toje pačioje vietoje neauginti saulėgrąžų. Kadangi 

eciosporas platina vėjas, neauginti saulėgrąžų greta pernykščių vietų. Augalai jautresni rū- 
dims tankiame pasėlyje, kadangi ilgiau išsilaiko lašelinė drėgmė, būtina bazidiosporoms 
sudygti. 


19.1.2. Bakterinės ligos 


Bakterinis salotų puvinys 

Angl. Bacterial soft rot 

Sukėlėjas: Erwinia carotovora subsp. carotovora (Jone) Bergey, Harrison, Breed, 
Hammer £ Huntoon 


Simptomai ir žalingumas. Pirmasis ligos požymis — pūva apatinių lapų pakraš- 
čiai. Galiausiai, ligai išplitus, vidiniai salotų galvutės lapai praskysta, pūva gličiu puviniu, 
dvokia (235 pav.). Praskydusioje masėje yra daugybė bakterijų. Bakterijos, sukeliančios šį 
puvinį, gyvena dirvoje ir su lietaus purslais patenka ant lapų. Infekcijai jautresni nusilpę, 
mechaniškai sužaloti augalai. 


235 paveikslas. Bakterinio salotų puvinio pažeisti vidiniai salotų galvutės lapai praskysta, 
pūva gličiu puviniu 


Prevencija ir apsauga. Prevencinė bakterinio puvinio priemonė — salotų augi- 
nimas aukštose vagose, gerai drenuotoje dirvoje. Trejų metų augalų rotacija gali sumažinti 
ligos išplitimo riziką. 


19.1.3. Virusinės ligos 


Salotų mozaika 
Angl. Lettuce mosaic 
Sukėlėjas: Leftuce mosaic potyvirus (akronimas LMV) 


Simptomai. Pažeisti augalai skursta, lapai tampa mozaikiškai išmarginti, jų pakraš- 
čiai susiraukšlėja, galai užsiriečia žemyn. Ryškiausiai simptomai matomi debesuotą dieną, 
į lapą pažiūrėjus prieš šviesą. Pažeisti salotų augalai suformuoja mažas galvutes arba jos 
būna deformuotos (236 pav.). Virusą nepersistentiniu būdu perneša žalieji persikiniai ama- 
rai, taip pat jis plinta su sėklomis. 

236 paveikslas. Salotų mozaikos viruso pažeidimo požymiai 


Prevencija ir apsauga. Sėti tik mozaikos virusu neužkrėstas sėklas, naikinti 
piktžoles, kurios taip pat jautrios šiam virusui, ir amarus. 


Agurkų mozaika 
Angl. Cucumber mosaic 
Sukėlėjas: Cucumber mosaic cucumovirus (akronimas CMV) 


Simptomai. Virusas pažeidžia salotas, agurkus, pomidorus, paprikas, špinatus ir 
daugelį piktžolių. Ligos simptomai labai panašūs į salotų mozaikos viruso sukeliamus po- 
žymius, tačiau šis virusas neperduodamas su sėklomis (237 pav.). Dažniausiai išplinta lau- 
ko pakraščiuose, virusą nepersistentiniu būdu perneša keletas amarų rūšių. 


237 paveikslas. Agurkų mozaikos viruso pažeidimo požymiai ant salotų 


Prevencija ir apsauga. Lauko pakraščiuose naikinti piktžoles bei amarus — vi- 
ruso pernešėjus. 


Runkelių vakarinė gelta 
Angl. Beet western yellows 
Sukėlėjas: Beet western yellows luteovirus (akronimas BWYV) 


Simptomai. Virusas pažeidžia salotas, runkelius, špinatus, brokolius, žiedinius ko- 
pūstus, ridikėlius. Pažeisti augalų lapai skursta ir gelsta (238 pav.). Virusą persistentiškai 
perneša žalieji persikiniai amarai. 

Žr 


238 paveikslas. Runkelių vakarinės geltos viruso pažeidimo požymiai ant salotų 


Prevencija ir apsauga. Naikinti žaliuosius persikinius amarus. 


19.1.4. Fitoplazmų sukeliamos ligos 
Fitoplazminė liga 
Angl. Aster yellows 
Sukėlėjas: Aster yellows phytoplasma like organism (akronimas AYPLO) 


Simptomai. Pažeistos salotos turi nenormalų skaičių lapų. Lapai geltoni, išsikraipę, 
neišsivystę (239 pav.). Tokių augalų šaknys mažos, su daugeliu plonų, smulkių šakniaplau- 
kių. Fitoplazmos pažeidžia daugelio rūšių augalus. Ligos pernešėjos — cikadėlės. 


+ 


239 paveikslas. Fitoplazmų sukeltos ligos požymiai ant salotų 


Prevencija ir apsauga. Naikinti cikadėles, neauginti salotų šalia astrų. 


Skyriaus kontroliniai klausimai 


1. Kokios yra pagrindinės astrinių šeimos augalų ligos, jų sukėlėjai? 

Nurodykite grybines salotų ligas, jų sukėlėjus, simptomus ir vystymosi ciklus. 
Nurodykite grybines saulėgrąžų ligas, jų sukėlėjus, simptomus ir vystymosi ciklus. 
Kokie yra salotų ir saulėgrąžų sklerotinio puvinio simptomai, ligos ciklas? 
Nurodykite salotų puvinius sukeliančius grybus ir bakterijas. Koks jų žalingumas? 
Kokie yra virusinių ligų simptomai, jų žalingumas ir apsauga nuo jų? 

Kokią žinote mikoplazmų sukeliamą salotų ligą? Kokių kitų šeimų augalus pažei- 
džia ši liga, kaip ji plinta? 


276 ABB RB 

20. SALIERINIŲ / SKĖTINIŲ (APIACEAE / UMBELLIFERAE) 
SEIMOS AUGALŲ LIGOS 


20.1. Infekcinės salierinių šeimos augalų ligos 
20.1.1. Grybinės ligos 


Morkų alternariozė (juodasis puvinys) 

Angl. Alternaria leaf blight (Black rot) 

Sukėlėjai: Alternaria dauci (J. G. Kūhn) J. W. Groves £ Skolko, 
Alternaria radicina Meier, Drechsler £ E. D. Eddy 

= Stemphyllium radicinum (Meier, Drechsler 4 E. D. Eddy) Neerg. 


Simptomai ir žalingumas. Grybas pažeidžia lapus, šakniavaisius, gali sukel- 
ti diegavirtę. Iš pradžių ant apatinių, o vėliau ir viršutinių lapų atsiranda netaisyklingų 
rudų dėmių su juodomis apnašomis. Dėmės plinta, susilieja, lapai pagelsta ir nudžiūsta 
(240 a pav.). Ant saugyklose laikomų šakniavaisių galvučių, šonų ar smaigalio pasirodo 
apskritos arba netaisyklingos formos juodos, įdubusios dėmės, plintančios šakniavaisio 
paviršiuje ir viduje; jos apsitraukia tamsiomis konidijakočių apnašomis. Pūvančios mor- 
kos nesuminkštėja, lieka kietos, sausos (240 b pav.). Sergančių morkų pasodai arba visai 
nesulapoja, arba iš jų išauga silpni, pageltę, po kiek laiko nudžiūstantys augalai. Žiedynai 
apsitraukia tamsiomis apnašomis, išauga nelabai daigios, užsikrėtusios sėklos. 

Serga morkos, salierai, petražolės, špinatai. Nudžiūvus lapijai, labai sumažėja šaknia- 
vaisių derlius. 

Ligos ciklas. Grybiena žiemoja ant augalų liekanų, pasoduose ir ant sėklų. Vegeta- 
cijos metu grybas plinta konidijomis su vėju ir lietumi. 

Epidemiologija. Liga išplinta šiltomis, drėgnomis vasaromis. Palankiausia oro 
temperatūra yra apie +25-27 “C, santykinis oro drėgnis — 85 Yo ir didesnis. Šiltos, lietingos 
dienos arba gausus laistymas karštu oru gali sukelti ligos protrūkį. 


240 paveikslas. Ant alternariozės pažeistų morkų lapų atsiranda rudos dėmės (a), o ant pažeis- 
tų šakniavaisių — apskritos arba netaisyklingos formos juodos, įdubusios dėmės (b) 


SALIERINIŲ / SKĖTINIŲ (APIACEAE/ UMBELLIFERAE) ŠEIMOS AUGALŲ LIGOS 365 


Prevencija ir apsauga. Rekomenduojama laikytis tinkamos sėjomainos, naikinti 
sergančių augalų liekanas, sėti beicuotas sėklas, morkų pasodus prieš sodinant dezinfe- 
kuoti. Kai kuriais atvejais, kai ligai plisti itin palankios sąlygos, rekomenduotina naudoti 
fungicidus. 


Morkų sklerotinis puvinys 
Angl. Sclerotinia rot 
Sukėlėjas: Selerotinia sclerotiorum (Lib.) de Bary 


Simptomai ir žalingumas. Morkos šia liga gali užsikrėsti ir lauke, ir saugyklo- 
se. Lauke pradėjusių sirgti morkų virš dirvos esanti šakniavaisio dalis suminkštėja ir apsi- 
traukia į vatą panašia grybiena, ant kurios vėliau atsiranda stambių, žirnio dydžio, juodos 
spalvos skleročių (241 a pav.). Dirvoje jie išlieka gyvybingi keletą metų. Taip pat atrodo ir 
saugyklose pūvančios morkos (241 b pav.). 

Ligos sukėlėjas grybas S. sclerotiorum yra labai plačiai prisitaikęs: pažeidžia morkas, 
salierus, petražoles, agurkus, pomidorus, kopūstus, ropes, svogūnus, linus, saulėgrąžas, 
kukurūzus, rapsus ir kt. Gali labai pakenkti sandėliuose supūdydamas morkas. 


a 


241 paveikslas. Sklerotinio puvinio požymiai ant morkų šakniavaisių (a ir b) 


Ligos ciklas. Grybo skleročiai žiemoja dirvoje. Palankiomis sąlygomis skleročiai 
sudygsta, formuojasi grybo vaisiakūniai — apoteciai, iš jų į orą pasklinda askosporos ir 
užkrečia augalus. Iš skleročių gali išaugti ir vegetacinė grybiena, kuri apninka salierinių 
šeimos augalų šakniavaisius. Grybienai senstant vėl formuojasi skleročiai, kurie su puvinio 
pažeistais šakniavaisiais lieka dirvoje ir žiemoja. Grybo skleročiai gali sudygti kelis kar- 
tus. 

Epidemiologija. Palankiausios ligai plisti sąlygos — kai vėsu ir drėgna. Liga pada- 
ro daug žalos rūgščiose, sunkiose, šlapiose dirvose. 

Prevencija ir apsauga. Rekomenduojama laikytis tinkamos sėjomainos, nesu- 
tankinti pasėlių, naikinti piktžoles, sudaryti optimalias sąlygas salierinių šeimos augalams 
augti. 

Cerkosporozė 
Angl. Leaf spot 
Sukėlėjas: Cercospora carotae (Pass.) Kazn. 6 Siemaszko 


Simptomai: ir žalingumas. Ant morkų lapų susidaro ovalios arba netaisyklingos 
formos dėmės, kurios apatinėje lapų pusėje būna aptrauktos rusvai pilkomis apnašomis. 
Ligoti lapai gelsta, susisuka ir džiūva. Cerkosporozė labiau pažeidžia jaunus morkų lapus, 
tačiau ligai labai išplitus, pažeidžiami ir jauni, ir senesni lapai (242 a pav.). Cerkosporozė 
gali išplisti ir ant lapkočių bei stiebų, sudarydama dėmeles su tamsiai rudu apvadu ir švie- 
sesniais centrais (242 b, c pav.). 

Daug žalos liga padaro morkų sėklojams. Jei nudžiūsta apie 20 proc. lapijos, galimi 
dideli derliaus nuostoliai. 


242 paveikslas. Cerkosporozės pažeisti morkų lapai gelsta (a), o ant lapkočių formuojasi dė- 
melės su tamsiai rudu apvadu ir šviesesniais centrais (b ir c) 


Ligos ciklas. Cerkosporozė plinta grybo konidijomis, jas platina oro srovės ir vėjas. 
Grybas žiemoja dirvoje su ligotų lapų liekanomis, taip pat plinta ir su sėklomis. 

Epidemiologija. Ligai plisti palankios sąlygos susidaro šiltu ir drėgnu oru. 

Prevencija ir apsauga. Rekomenduojama taikyti sėjomainą, naikinti augalų 
liekanas, rudenį jas giliai užariant, sudaryti optimalias sąlygas morkoms augti. Sėti tik svei- 
kas sėklas. 


Miltligė 
Angl. Powdery mildew 
Sukėlėjas: Erysiphe heraclei DC. 


Simptomai ir žalingumas. Sergančių lapų viršutinėje, o vėliau ir apatinėje 
pusėje susidaro baltos grybienos apnašos (243 pav.). Senstančioje grybienoje susidaro gry- 
bo vaisiakūniai — kleistoteciai. 

Pažeidžia morkas, petražoles, krapus. 

243 paveikslas. Miltuotos miltligės apnašos ant morkų lapų 


Ligos ciklas. Grybas gali išgyventi tik ant žalio audinio, todėl pagrindinis infekci- 
jos šaltinis yra pažeisti augalai. Grybas plinta konidijomis su vėju. Kartais gali susidaryti 
grybo vaisiakūniai — kleistoteciai. 

Epidemiologija. Miltligė plinta sausu, šiltu oru. Palankiausia yra +15-20 *C 
temperatūra ir didelė santykinė oro drėgmė. 

Prevencija ir apsauga. Profilaktinės augalų apsaugos priemonės: gilus ir kokybiškas 
augalų liekanų užarimas, optimalių sąlygų augalams augti ir vystytis sudarymas, tolerantiškų 
miltligei salierinių šeimos veislių augalų auginimas, saikingas tręšimas azoto trąšomis. 


Sandėlių puviniai 

Angl. Storage rots 

Sukėlėjai: Rhizoctonia spp., Botrytis cinerea Pers., 

Alternaria radicina Meier, Drechsler 4 E. D. Eddy 

= Stemphyllium radicinum (Meier, Drechsler 6 E. D. Eddy) Neerg., 
Fusarium spp., Penicillium spp. ir kt. 


Simptomai ir žalingumas. Morkų puvinius sandėliuose sukelia įvairūs grybai ir 
bakterijos (Erwinia spp.). Pirmaisiais sandėliavimo mėnesiais morkų puvinius dažniausiai 
sukelia grybas Rhizoctonia spp., vėliau pasireiškia B. cinerea puviniai bei juodasis puvinys, 
kurį sukelia 4. radicina. 

Netinkamai sandėliuojant morkas, puviniai gali padaryti daug žalos (244 pav.). 


244 paveikslas. Vienas iš daugelio galimų morkų šakniavaisių sandėlių puvinių požymių, 
kuriuos sukelia daugelis įvairių grybų ir bakterijų 

Ligos ciklas. Esant palankioms sąlygoms puvinius sukeliantys grybai, patekę į sul- 
tingus šakniavaisius, juos supūdo. 

Epidemiologija. Pagrindinis veiksnys, sandėliavimo metu lemiantis šakniavaisių 
puvinių išplitimą, yra laikas, per kurį pasiekiama sandėliavimo temperatūra. Kuo greičiau 
pasiekiama ši temperatūra, tuo mažesnė puvinių išplitimo rizika. Puvinių išplitimui taip pat 
yra reikšmingi morkų augimo sąlygos, dirvos drėgmė bei mechaniniai pažeidimai derliaus 
nuėmimo metu. 

Prevencija ir apsauga. Morkas auginti ne per drėgnoje dirvoje, tręšti kalio trąšo- 
mis, derliaus nuėmimo metu vengti mechaninių sužalojimų, sudarančių palankias sąlygas 
puviniams plisti jas sandėliuojant. Sandėliavimo pradžioje kaip galima greičiau pasiekti 
reikiamą temperatūrą; tokiu atveju puviniams plisti bus mažiausiai palankios sąlygos. 


20.1.2. Fitoplazmų sukeliamos ligos 


Morkų fitoplazma 
Angl. Aster yellows of carrots 
Sukėlėjas: Aster yellows phytoplasma like organism (akronimas AYPLO) 


Simptomai. Morkų lapai tampa gelsvi, neišsivystę, susitelkę glaudžioje rozetėje. 
Senesnių lapų pakraščiai būna rausvi. Šakniavaisio kerpė deformuota, įgauna kūgio formą, 
šakniavaisis turi daug smulkių, plaukuotų šaknelių (245 a, b pav.). Ligos pradai žiemoja 
daugelyje daugiamečių piktžolių; ligą platina cikadėlės. 


245 paveikslas. Fitoplazmų pažeistų morkų lapai tampa gelsvi (a), 
o šakniavaisiai įgauna kūgio formą (b) 


Prevencija ir apsauga. Naikinti piktžoles ir ligos pernešėjas — cikadėles. 


Skyriaus kontroliniai klausimai 


1. Kokios yra pagrindinės salierinių šeimos augalų ligos, jų sukėlėjai? 

2. Nurodykite grybines morkų ligas, jų simptomus. 

3. Kokie yra morkų sklerotinio puvinio simptomai, ligos ciklas? 

„ Nurodykite morkų šakniavaisių puvinius sukeliančius grybus. Koks jų žalingumas? 

„ Kokią žinote mikoplazmų sukeliamą morkų ligą? Kokių kitų šeimų augalus pažei- 
džia ši liga, kaip ji plinta? 


"= 

21. MOLIŪGINIŲ (CUCURBITACEAE) 
SEIMOS AUGALŲ LIGOS 


21.1. Infekcinės moliūginių šeimos augalų ligos 
21.1.1. Grybinės ligos 


Alternariozė 
Angl. Alternaria leaf blight 
Sukėlėjas: Alternaria cucumerina (Ellis £ Everh.) J. A. Elliott 


Simptomai ir žalingumas. Liga pirmiausia pasireiškia ant senesnių, o vėliau ir 
ant jaunesnių lapų — atsiranda nedidelės, kampuotos, gelsvai rudos dėmelės. Šios dėmelės 
greitai didėja sudarydamos dideles, kampuotas, koncentriškai rievėtas dėmes, kurios būna 
apjuostos pageltusiu lapalakščiu. Ant dėmių paviršiaus susiformuoja tamsios konidijakočių 
ir konidijų apnašos (246 pav.). 

Pažeidžia agurkus ir melionus. Dažniau serga šiltnamių augalai, bet šiltą, lietingą vasarą 
serga ir lauko agurkai bei melionai. 


246 paveikslas. Alternariozės požymiai ant meliono lapo - didelės, kampuotos, 
koncentriškai rievėtos dėmės, kurios būna apjuostos pageltusiu lapalakščiu 


Ligos ciklas. Grybas 4. cucumerina žiemoja dirvoje grybiena užkrėstų augalų lie- 
kanose, ant įvairių piktžolių, sėklų paviršiuje. Ant augalų liekanų išlieka gyvybingas apie 
metus. Pavasarį formuojasi grybo konidijos, kurios yra pirminis infekcijos šaltinis. Sezono 
metu ant pažeistų lapų susiformavusios konidijos sukelia pasikartojančias antrines infekci- 
jas. Konidijas perneša vėjas, oro srovės. Nutraukti ligos ciklą pakanka dvejų metų augalų 
rotacijos. 

Epidemiologija. Ligai plisti šiltnamiuose palankias sąlygas sudaro +25—28 *C oro 
temperatūra, blogas jų vėdinimas, didelis santykinis oro drėgnis (85 proc. ir didesnis) ilgiau 
nei 18 val. Šilta ir lietinga vasara, netinkamai užartos ligotų augalų liekanos, augalų kaitos 
reikalavimų nesilaikymas skatina ligos plitimą ir lauke. 

Prevencija ir apsauga. Lengviausias būdas nutraukti šios ligos ciklą yra dve- 
jų metų augalų rotacija. Rekomenduojamos kitos profilaktinės apsaugos priemonės: kaip 
pagrindinį alternariozės infekcijos šaltinį sunaikinti augalų liekanas, šilinamyje palaikyti 

tinkamiausias agurkams augti sąlygas, optimaliai tręšti, kartu didinant augalų atsparumą. 
Pastebėjus pirmuosius ligos pažeistus lapus, rekomenduojama juos nuskinti, o ligos židinio 
vietas nupurkšti fungicidais. Sėti tik beicuotas sėklas, jeigu būtina, fungicidus naudoti visa- 
me šiltnamyje. Veislių jautrumas yra panašus, beveik nėra alternariozei atsparių veislių. 


Netikroji miltligė 
Angl. Downy mildew 
Sukėlėjai: Pseudoperonospora cubensis (Berk. 6 M. A. Curtis) Rostovzev 


Simptomai ir žalingumas. Liga plinta ant lapų, gali pažeisti ir stiebus. Viršu- 
tinėje lapų pusėje atsiranda šviesiai žalsvos dėmės, kurios vėliau nuruduoja. Dėmės kam- 
puotos formos, apribotos lapo gyslų, kartais atrodo lyg mozaika (247 a, b pav.). Vėliau, 
dėmėms susiliejus, lapai nudžiūsta. Drėgnu oru apatinėje lapų pusėje susidaro pilkšvai vio- 
letinės apnašos — grybo sporos. Jas oro srovės perneša ant kitų augalų lapų (lauke sporos 
pernešamos dideliais atstumais). Panašūs ligos simptomai ir ant stiebų. 

Esant palankioms sąlygoms, augalai užsikrečia per trumpą laiką ir liga išplinta ma- 
siškai, kyla ligos epidemija — per kelias dienas gali žūti dideli agurkų ar melionų plotai. 
Sudžiūvus lapams, agurkai nedera. Ligai išplitus ankstyvaisiais agurkų augimo tarpsniais, 
gali būti labai dideli derliaus nuostoliai. Pažeidžia agurkus, melionus ir kitus moliūginių 
šeimos augalus. 


a b c 
247 paveikslas. Netikrajai miltligei būdingi požymiai — šviesiai žalsvos dėmės 
viršutinėje lapų pusėje (a), kurios vėliau nuruduoja (b, c) 


Ligos ciklas. Grybas yra obligatinis parazitas, kuris gali išgyventi ant gyvų augalų. 
Nuo infekcijos šaltinių sporangiosporos oro srovėmis keliauja dideliais atstumais ir užkre- 
čia augalus. Apatinėje lapų pusėje dėmėse ant konidijakočių formuojasi konidijos (sporan- 
giosporos), kuriomis užsikrečia sveiki augalai. Gretimi augalai gali užsikrėsti ir su lietaus 
purslais plintančiomis konidijomis. 

Epidemiologija. Palankios sąlygos susidaro, kai drėgmė ant agurkų lapų išsilaiko 
6—12 valandų, susidaro gausi rasa, ilgai laikosi rūkas, vyrauja vėsios ir drėgnos naktys 
(temperatūra +-10—12 arba +15—16 *C). Liga sparčiau plinta blogai vėdinamuose šiltna- 

miuose, kurie įrengti pavėsingose, vėjo neperpučiamose vietose, arti vandens telkinių. Taip 
pat ligos plitimą skatina šiai ligai jautrių veislių auginimas. 

Prevencija ir apsauga. Kadangi grybas nežiemoja augalų liekanose, ligos pliti- 
mui neturi reikšmės augalų rotacija. Auginti mažiau jautrių ligai veislių agurkus, melionus. 
Apsaugai nuo netikrosios miltligės rekomenduojama naudoti fungicidus, ypač jei sąlygos 
ligai plisti yra palankios. 


Miltligė 

Angl. Powdery mildew 

Sukėlėjai: Sphaerotheca fuliginea (Schltdl.) Pollacci, 
Erysiphe cichoracearum Jacz. 


Simptomai ir žalingumas. Viršutinėje apatinių lapų pusėje susidaro dėmės su 
baltomis, miltuotomis grybo apnašomis (248 pav.). Ligai labiau išplitus, visą lapo paviršių 
aptraukia grybienos apnašos, kurios pereina ir ant stiebo. Pažeisti lapai anksti nudžiūsta. 

Pažeidžia agurkus, melionus ir kitus moliūginių šeimos augalus. Jautresni ligai 
šiltnamiuose auginami agurkai. Pažeisti agurkai menkiau dera, skursta, ligai išplitus 
masiškai, augalai žūva. 


21 


248 paveikslas. Miltuotos miltligės apnašos ant agurkų lapų 


Ligos ciklas. Grybas žiemoja sirgusių augalų liekanose, ant piktžolių; jo sporas 
perneša vėjas. Plinta konidijomis. 

Epidemiologija. Palankios sąlygos ligai plisti susidaro tankiuose agurkų pasė- 
liuose, kur menkesnis apšvietimas. Grybas plinta esant vidutinei oro temperatūrai, didelė 
drėgmė nebūtina. 

Prevencija ir apsauga. Daugelio veislių agurkai yra atsparūs miltligei, juos ir 
rekomenduojama auginti. Šalinti ir sunaikinti sirgusių augalų liekanas — miltligės infekcijos 
šaltinį. Jeigu būtina, naudoti fungicidus. 

Agurkų kekerinis puvinys 
Angl. Grey mould 
Sukėlėjas: Botrytis cinerea Pers. 


Simptomai ir žalingumas. Kekerinis puvinys gali pažeisti visas augalo dalis. 
Vaisių užuomazgos suminkštėja ir pasidengia pilkomis apnašomis (249 pav.), ant lapų at- 
siranda rusvų netaisyklingų dėmių, stiebas suminkštėja ir apsitraukia apnašomis. Iš apnašų 
dulka grybo konidijos ir užkrečia naujus augalus. Virš pažeistos stiebo vietos esanti agurko 
dalis nudžiūsta. 

Jautrūs visi moliūginių šeimos augalai; esant palankioms sąlygoms liga gali padaryti 
nemažų nuostolių. 


249 paveikslas. Kekerinio puvinio pažeisti agurko vaisiai suminkštėja ir 
apsitraukia pilkomis grybo sporų apnašomis 


Ligos ciklas. Grybas žiemoja skleročiais, kuriems sudygus išauga grybiena ir for- 
muojasi konidijos. Vegetacijos metu grybas plinta konidijomis, jas platina vėjas ir lietus. 
Konidijoms sudygti ant augalo reikalinga drėgmė ir maisto medžiagos. Į augalą jos patenka 
per žioteles arba epidermį, užkrėsti augalo audiniai greitai žūva. 

Epidemiologija. Šis puvinys greitai išplinta šiltnamiuose, kur vėsu ir drėgna; ligos 
vystymasis sulėtėja temperatūrai pakilus aukščiau kaip +25 *C. 

Prevencija ir apsauga. Vėdinti šiltinamius, palaikyti iki 90 Yo oro drėgnį, o oro 
temperatūra neturėtų nukristi žemiau nei +18 *C. Šalinti sergančius augalus. Ligos apimtas 
stiebo dalis galima aptepti fungicidų košele: vario oksichloridą sumaišyti su kreida (1:1). 

Askochitozė 

Angl. Gummy stem blight (Black rot of fruit) 

Sukėlėjai: Didymella bryoniae (Fuckel) Rehm. 

= Mycosphaerella melonis (Pass.) W. F. Chiu 6 J. C. Walker, 
(anamorfa Ascochyta cucumis Fautrey £ Roum.) 


Simptomai ir žalingumas. Ligos simptomai pasireiškia ant visų antžeminių 
augalo dalių. Ant lapų atsiranda didelės, stambios, apskritos ar netaisyklingos dėmės. Iš 
pradžių jos yra pilkšvos, šviesesniu centru ir rudu pakraščiu, vėliau tamsėja ir džiūsta 
(250 a pav.). Ant stiebų dėmės būna pailgos, pilkšvos, sausos, kiek įdubusios. Audiniai 
plyšta išilgai, iš jų sunkiasi rudas skystis (250 b pav.). Ant vaisių sukelia juodąjį puvinį 
(250 c pav.). Askochitozės dėmėse susidaro smulkūs tamsiai rudi taškeliai — grybo pikni- 
džiai. Pažeidžia ir šaknies kaklelį, tuomet augalai nuvysta ir žūva. Ant senesnių augalų liga 
vystosi lėčiau nei ant jaunų. 

Pažeidžia agurkus, melionus ir kitus moliūginių šeimos augalus. Ligai išplitus daigų 
tarpsniu, jie žūva. Labiau išplinta ant šiltnamiuose auginamų agurkų. 


250 paveikslas. Askochitozės požymiai ant lapų ir vaisių (a, c) ir grybo eksudato 
lašeliai ant askochitozės pažeisto agurko stiebo (b) 


Ligos ciklas. Grybas žiemoja sirgusių augalų liekanose, kartais ir ant sėklų (jei 
buvo pažeisti vaisiai). Ant stiebų gali susidaryti pseudoteciai, kuriuose bręsta aukšliai su 
aštuoniomis aukšliasporėmis. Vegetacijos metu plinta piknosporomis. Grybas įsiskverbia į 
augalą per žioteles, įvairias smulkias žaizdeles, kenkėjų pažeidimus. Grybas D. bryoniae 
yra fakultatyvinis nekrotrofas; iš pažeistų vietų sunkiasi eksudatas, kuris padeda grybui 
augti ir infekcijai plisti. 

Epidemiologija. Ligai plisti palankios sąlygos susidaro, kai dieną ir naktį labai 
svyruoja temperatūra (naktį žema, o dieną aukšta). Infekcijai yra svarbesnė drėgmė nei 
temperatūra. Drėgnu oru susidaro piknosporų išbarstymo pikai. Kad įvyktų infekcija, būti- 
na 1 val. trukmės lašelinė drėgmė. Vaisių puvinio simptomai pradeda ryškėti praėjus trims 
dienoms po užsikrėtimo. 

Prevencija ir apsauga. Sėti tik beicuotas sėklas. Laikytis dvejų metų augalų 
rotacijos. Kitos profilaktinės apsaugos priemonės: kaip pagrindinį infekcijos šaltinį naikinti 
sirgusių augalų liekanas, sudaryti optimalias sąlygas agurkams augti, vėdinti šiltinamius, 
kad ant augalų nesusidarytų lašelinė drėgmė, papildomai tręšti kalio trąšomis, didinti auga- 
lų atsparumą. Jeigu būtina, naudoti fungicidus. 


Rauplės 
Angl. Scab 
Sukėlėjas: Cladosporium cucumerinum Ellis 6 Arthur 


Simptomai ir žalingumas. Ligos simptomai gali pasireikšti ant įvairių antžemi- 
nių augalo dalių, ypač ant lapų, atžalų ir vaisių (251 a, b pav.). Ant lapų susidaro iki 1,5 cm 
skersmens rudų, kampuotų, su šviesiu apvadu dėmių. Dėmėms sudžiūvus audiniai iškrinta. 
Ant vaisių atsiranda pavandenijusių 3-4 mm skersmens dėmelių, vėliau — įdubusių žaiz- 
delių, iš kurių sunkiasi gelsvas stingstantis skystis. Ligai palankiomis sąlygomis žaizdos 
gali būti labai gilios. Rauplių padarytas žaizdas dažnai apninka bakterijos ir supūdo ligotus 
vaisius. 

Agurkai yra jautresni ligai nei melionai arba arbūzai. Žalingiausia, kai ji išplinta ant 
vaisių. Jauni pažeisti vaisiai deformuojasi, pūva, praranda prekinę išvaizdą. 


251 paveikslas. Rauplių pažeidimo požymiai ant agurko lapo (a) ir vaisių (b) 


Ligos ciklas. Grybas C. cucumerinum žiemoja dirvoje ant ligotų moliūginių šeimos 
augalų virkščių. Gali plisti 17 su sėklomis. Ligos užkratas pernešamas su darbo įrankiais, jį 
platina vabzdžiai. Drėgnu oru grybo konidijos gali toli nukeliauti. Konidijos dygsta ir pra- 
siskverbia į audinius per 9 valandas. Dėmelės išsivysto per 3—4 dienas ir formuojasi naujos 
konidijos, kurios užkrečia kitus augalus ar jų dalis. 

Epidemiologija. Ligai plisti palankios sąlygos susidaro vėsiu ir lietingu oru, kai 
vyrauja ūkanoti orai, rūkas. 

Prevencija ir apsauga. Dauguma veislių yra atsparios rauplėms, todėl pagrindinė 
apsaugos nuo jų priemonė yra auginti atsparias veisles. Taikyti 2—3 metų augalų rotaciją. 
Sėti sveikas sėklas, jas beicuoti. Sudaryti sąlygas greičiau išdžiūti augalų lapijai, kad 

nesusidarytų palankios sąlygos ligai plisti. Jeigu būtina, naudoti fungicidus. Vyraujant 
vėsiam ir drėgnam orui, ligos kontrolė yra sudėtingesnė, nes jos ciklas yra labai trumpas. 


Septoriozė 
Angl. Septoria leaf spot 
Sukėlėjas: Septoria cucurbitacearum Sacc. 


Simptomai ir žalingumas. Drėgnu oru ant lapų susidaro smulkios, 1-2 mm 
skersmens apskritos arba kampuotos, tamsiai rudos, su vandeningų apvadu dėmelės. Sau- 
su oru jos įgauna smėlio ar beveik baltą spalvą. Dėmeles juosia siauras rudas ruoželis; 
dėmelėms senstant jų centrai iškrinta (252 pav.). Ant senesnių dėmelių atsiranda juodų 
taškelių — grybo piknidžių. Dėmėti lapai gelsta ir džiūsta. Tokių dėmelių gali atsirasti ir ant 
vaisių. Septoriozė nepūdo vaisių, tačiau gali sugadinti jų prekinę išvaizdą. 

Jautrūs agurkai, melionai, moliūgai ir kiti moliūginių šeimos augalai. Liga labiau išplin- 
ta ant lauko agurkų antrojoje vegetacijos pusėje. 


252 paveikslas. Smulkios septoriozės dėmelės yra ir ant moliūginių šeimos augalų vaisių (a), 
ir ant lapų (b); jas juosia siauras rudas apvadas 


Ligos ciklas. Sukėlėjo grybiena žiemoja augalų liekanose ir išlieka gyvybinga kiek 
ilgiau nei vienerius metus. Pavasarį formuojasi grybo piknidės ir pasklinda piknosporos, 
kurios yra pirminis infekcijos šaltinis. Piknosporas platina lietaus purslai. Jeigu sąlygos 
palankios, per sezoną gali pasikartoti keli ligos ciklai. 

Epidemiologija. Palankus vėsus ir drėgnas oras. Didelė santykinė oro drėgmė, 
lietus ir +16—-19 *C oro temperatūra yra optimalios sąlygos infekcijai ir tolesniam ligos 
vystymuisi. Šiltą, sausą vasarą liga nebesivysto, tačiau rudeniop, susidarius palankioms 
sąlygoms, ji vėl atsinaujina. 

Prevencija ir apsauga. Kadangi grybas žiemoja augalų liekanose, būtina bent 
dvejų metų augalų rotacija be moliūginių šeimos augalų. Šalinti ir naikinti augalų lieka- 
nas. 


376 AUGALŲ PATOLOGIJA - II SPECIALIOJI DALIS + SVARBIAUSIOS LIETUVOJE DAUGIAUSIA AUGINAMŲ AUGALŲ LIGOS 


21.1.2. Bakterinės ligos 


Bakterinis vytulys 
Angl. Bacterial wilt 
Sukėlėjas: Erwinia tracheiphila (Smith) Bergey et al. 


Simptomai ir žalingumas. Atskiros agurkų ar melionų virkščios ar visi augalai 
vysta ir greitai žūva. Pradžioje pažeistos virkščios įgauna tamsiai žalią spalvą, po to tampa 
nekrotiškos, nes vytulys pažeidžia negrįžtamai, augalai žūva (253 pav.). Simptomai gali 
pasireikšti bet kuriuo augalų augimo tarpsniu, tačiau vytulys pavojingiausias, kai augalai 
intensyviai auga. Pažeisti moliūgai vysta karštą dieną, tačiau vėsią naktį, paryčiui, kiek 
atsigauna. Lapai tampa chlorotiški. Paprastai augalai žūva per dvi savaites nuo pirmų ligos 
simptomų pasirodymo. 

Ligai jautrūs agurkai ir melionai, mažiau jautrūs kiti moliūginių šeimos augalai. 


253 paveikslas. Bakterinio vytulio pažeistas melionas 


Ligos ciklas. Bakterijas tame pačiame lauke nuo vieno augalo ant kito ir į gretimus 
laukus perneša įvairūs kenkėjai. Vabalai bakterijas perneša mechaniškai, per maitinimosi 
metu užsikrėtusias burnas. Nėra tiksliai nustatyta, kaip bakterijos žiemoja. Yra žinoma, 
kad jos neplinta su sėklomis, negali išlikti gyvybingos dirvoje ir kad sudžiūvusiose augalų 
liekanose išlieka gyvybingos tik trumpą laiką. Pastaruoju metu yra manoma, kad bakterijos 
žiemoja ant piktžolių, ant kurių nematyti jokių išorinių ligos simptomų. 

Epidemiologija. Užsikrėtus ligos simptomai gali pasirodyti po kelių dienų ar sa- 
vaičių, priklausomai nuo augalo amžiaus ir vietos, kurioje įvyko infekcija. Greičiausiai 
simptomai pasirodo ant jaunų, sultingų augalų, nes vabzdžiai labiau mėgsta maitintis jau- 
nais augalais. Oro sąlygos neturi didelės įtakos ligos išplitimui, tačiau gali daryti įtaką 
simptomų intensyvumui. 

Prevencija ir apsauga. Kadangi bakterinio vytulio sukėlėją perneša vabalai, 
kenkiantys agurkams, pagrindinė apsaugos nuo šios ligos priemonė yra kenkėjų naikinimas 
insekticidais. 

Bakterinė kampuotoji dėmėtligė 
Angl. Angular leaf spot 
Sukėlėjas: Pseudomonas syringae pv. lachrymans (Smith A Bryan) Young et al. 


Simptomai ir žalingumas. Ant agurkų ar melionų lapų atsiranda įvairaus dy- 
džio rudos, vandeningos, kampuotos dėmės, apribotos lapų gyslų. Drėgnu oru, ypač anksti 
ryte, iš dėmių sunkiasi bakterijų eksudatas. Rudas dėmes juosia gelsvų lapo audinių žiedas, 
jos ilgainiui pabąla, sudžiūsta ir ištrupa. Ant lapų atsiranda įvairaus dydžio netaisyklin- 
gos formos skylių. Dėmės ant melionų vaisių paprastai yra mažesnės ir apvalios formos 
(254 pav.). 

Kampuotajai dėmėtligei jautrūs arbūzai, melionai ir kai kurių veislių agurkai. 


254 paveikslas. Bakterinės kampuotosios dėmėtligės pažeidimo požymiai ant 
meliono lapo (a) ir vaisiaus (b) 


Ligos ciklas. Bakterijos dirvoje ar ligotų augalų liekanose gali išgyventi dvejus me- 
tus. Plinta ir su užkrėstomis sėklomis. Į augalus bakterijos patenka per žaizdas ir žioteles. 

Epidemiologija. Ligos infekcijai reikalinga drėgmė — keletą dienų trunkanti dide- 
lė santykinė oro drėgmė arba lietus. Sausu oru ligos plitimas ir vystymasis sustoja. 

Prevencija ir apsauga. Rekomenduojama auginti atsparių bakterinei kampuota- 
jai dėmėtligei veislių agurkus. Sėti tik sveikas sėklas. Tame pačiame lauke dvejus metus iš 
eilės neauginti moliūginių šeimos augalų. 


21.1.3. Virusinės ligos 


Cukinijų geltonoji mozaika 

Angl. Zucchini yellow mosaic 

Sukėlėjas: Zucchini yellow mosaic poty-virus (akronimas ZYMV) 
= Muskmelon yellow stunt virus 


Simptomai. Virusas išplitęs net 5 žemynuose, 22 šalyse. 1981 m. jis buvo nusta- 
tytas Italijoje ir Prancūzijoje. Virusas sukelia geltonąją mozaiką, lapų išsigimimo požy- 
mius. Ant vaisių atsiranda įvairios išaugos, jie deformuojasi (255 pav.). Tokiuose vaisiuose 
užauga nedaug sėklų, jos taip pat būna deformuotos. ZYMV priklauso potyvirusų genčiai. 

Virusą nepersistentiniu būdu platina įvairių rūšių amarai, ypač Myzus persicae, Macro- 
siphum euphorbiae. Taip pat virusas lengvai pernešamas mechaniniu būdu. Nėra tiksliai 
nustatyta, kaip virusas žiemoja. 


a 
255 paveikslas. Cukinijos geltonosios mozaikos viruso pažeidimo požymiai 
ant cukinijos vaisių (a, c) ir lapų (b) 


Prevencija ir apsauga. Naikinti amarus — viruso pernešėjus. 


Agurkų mozaika 

Angl. Mosaic of cucumber 

Sukėlėjai: Zobacco mosaic virus (akronimas TMV) 
Tomato mosaic virus (akronimas ToMV) 

Cucumber mosaic virus (akonimas CMV) 


Simptomai. Agurkų mozaika CMV užsikrėtę dviejų savaičių daigai jau turi gelsvų 
dėmelių. Vėliau ryškiausi ligos požymiai matomi ant viršūninių lapų. Pašviesėja lapų gys- 
los, jų tarpuose atsiranda šviesiai žalių, vėliau pagelstančių vingiuotais kontūrais dėmių. 
Lapalakštis ir vaisiai gali deformuotis (256 pav.). Paprastosios mozaikos TMV/ToMV po- 
žymiai išryškėja maždaug per mėnesį po pasodinimo. Ant lapų atsiranda smulkių, šviesiai 
žalsvų, vėliau paruduojančių dėmių. Lapai garbanojasi. Dėmėti gali būti ir vaisiai. Virusi- 
nėmis ligomis sergantys agurkai silpnai auga, būna mažai moteriškų žiedų. 

256 paveikslas. Agurkų mozaikos pažeidimo požymiai ant agurkų lapų (a) ir vaisių (b) 


Prevencija ir apsauga. Imti tik visai sveikų agurkų sėklas. Sėti bent dvejų metų 
senumo sėklas. Turinčius ligos požymių augalus išrauti ir sunaikinti. Naikinti amarus ir 
kitus kenkėjus. Augalų nesodinti per tankiai. 


Skyriaus kontroliniai klausimai 

1. Kokios yra pagrindinės moliūginių šeimos augalų ligos, jų sukėlėjai? 

2. Nurodykite grybines agurkų ligas, jų simptomus. 

3. Kokie yra sklerotinio ir pilkojo puvinio simptomai, ligų ciklai? 

4. Nurodykite bakterines ligas, jų sukėlėjus, simptomus. Koks jų žalingumas? 
5. Virusinės moliūginių šeimos augalų ligos, jų simptomai ir prevencija. 

22. ČESNAKINIŲ (ALLIACEAE) ŠEIMOS AUGALŲ LIGOS 


22.1. Infekcinės česnakinių šeimos augalų ligos 
22.1.1. Grybinės ligos 
Netikroji miltligė 
Angl. Onion downy mildew 
Sukėlėjas: Peronospora destructor (Berk.) Casp. ex Berk. 


Simptomai ir žalingumas. Pirmiausia liga pasireiškia ant svogūnų sėklojų, vė- 
liau — ant svogūnų, auginamų iš sėjinukų, vėliausiai — ant svogūnų, auginamų iš sėklų. Ant 
svogūnų laiškų, žiedkočių ir žiedynų atsiranda pavienės pailgos, gelsvos dėmės. Vėliau jos 
susilieja, apimdamos didžiąją dalį pažeisto augalo, dėmės ruduoja ir džiūsta (257 pav.). 
Drėgnu oru dėmės pasidengia pilkšvai violetinėmis, tankiomis apnašomis, sudarytomis iš 
grybo konidijakočių ir konidijų. Sėklojų stiebai išlinksta ir nusvyra. Dalis sėklų būna ne- 
daigios. Netikrosios miltligės pažeistų svogūnų ar česnakų ropelės mažos, blogai laikosi 
žiemos metu. 

Liga pasireiškia kasmet, tačiau žalinga yra tik kai kuriais metais. Pažeidžia svogūnus, 
česnakus, porus. 


257 paveikslas. Netikrosios miltligės požymiai ant svogūnų laiškų 


Ligos ciklas. Ligos sukėlėjo grybiena žiemoja svogūnų ropelėse ir ligotų augalų 
liekanose. Svogūnų vegetacijos metu grybas dauginasi konidijomis ir oosporomis. Sporas 
perneša vėjas. 

Epidemiologija. Netikroji miltligė greičiau išplinta labai piktžolėtuose svogūnų 
pasėliuose, kai naktys drėgnos ir vėsios (+-10-12 *C), o drėgmė ant lapų išsilaiko ilgiau nei 
6 val. Ligos plitimą skatina lietingi orai birželio ir liepos mėnesiais bei rugpjūčio mėnesio 
pradžioje. Netikrajai miltligei jautresni pavėsingoje, vėjo neperpučiamoje vietoje augantys 
svogūnai. Kadangi grybas žiemoja augalų liekanose, nesilaikant sėjomainos sudaromos pa- 
lankios sąlygos ligai plisti. 

Prevencija ir apsauga. Atsparių veislių auginimas, sėklų bei svogūnų ropelių 
beicavimas padeda sumažinti netikrosios miltligės plitimą. Svogūnus auginti vėjo per- 
pučiamose vietose, laikytis tinkamos sėjomainos, šalinti iš pasėlio ligotus augalus, esant 
reikalui, naudoti fungicidus. 

Sklerotinis (baltasis) puvinys 

Angl. Onion white rot 

Sukėlėjas:Stromatinia cepivora (Berk.) Whetzel. 
(anamorfa Sc/erotium cepivorum Berk.) 


Simptomai ir žalingumas. Svogūnų ropelės pūva ties pagrindu ir apsitraukia 
baltomis grybienos apnašomis. Vėliau pažeidimo vietose susiformuoja daug juodų, smul- 
kių (0,2-0,5 mm skersmens) skleročių (258 pav.). 

Pažeidžia svogūnus ir česnakus. Pažeisti augalai žūva. Serga ir saugyklose laikomi svo- 
gūnai. 

Ligos ciklas. Sklerotinį puvinį sukeliantis grybas plinta grybiena ir skleročiais. 
Grybas dirvoje žiemoja skleročiais, o sandėliuose — ant pažeistų svogūnų ropelių. Sklero- 
čiai dirvoje išlieka gyvybingi iki 15 metų. Pavasarį skleročiai, paveikti augalų šeimininkų 
šaknų išskyrų, sudygsta ir iš jų išauga grybiena. Iš skleročių grybas išaugina vaisiakūnius — 
apotecius, iš kurių pasklinda askosporos ir taip pat užkrečia augalus. Vėliau vegetacijos 
metu infekcija plinta nuo vieno augalo ant kito. Pažeisti senesni svogūnų ar česnakų laiškai 
gelsta ir vysta, po to nukrinta. 


ai EAR. 
258 paveikslas. Sklerotinio puvinio pažeidimo požymiai: svogūnų ropelės pūva ties pagrindu 
ir apsitraukia balta grybiena, vėliau pažeidimo vietose formuojasi juodi grybo skleročiai 


Epidemiologija. Grybui vystytis optimali temperatūra yra +10—20 *C. Aukštesnė- 
je nei +20 *C temperatūroje grybo vystymasis sulėtėja ir visai sustoja. Drėgmė yra būtina 
skleročiams išbrinkti ir apoteciams išauginti. 

Prevencija ir apsauga. Česnakinių šeimos augalai į tą patį lauką turėtų būti 
sodinami ne dažniau kaip kas penkeri metai. Sodinti sveikas ropeles ir sėti sveikas sėklas. 
Sėklas ir sėjinukus beicuoti. Siekiant sumažinti ligos išplitimo riziką sandėliavimo metu 
sandėliuose palaikyti tinkamą temperatūros ir drėgmės režimą. 

Pilkasis puvinys (kaklelio puvinys) 

Angl. Grey mould (Botrytis neck rot, or leaf and flower blast of onions) 
Sukėlėjai: Botrytis allii Mumn., 

Botrytis cinerea Pers., 

Botrytis spp. 


Simptomai ir žalingumas. Ant sultingų laiškų ar ropelių atsiranda rudų dė- 
mių, kurios labai greitai pasidengia pilkomis, puriomis, dulkančiomis apnašomis. Ilgainiui 
grybai Botrytis spp. sukelia ropelių kaklelio puvinį (259 a, b pav.), audiniai suminkštėja, 
iš ligos pažeistų vietų išsiskiria gelsvas nemalonaus kvapo skystis. Jei pažeisti svogūnai 
patenka į sandėlius, liga progresuoja toliau ir pažeistos vietos apsitraukia pilkomis dulkan- 
čiomis grybo sporų apnašomis (259 c pav.), o vėliau formuojasi grybo vaisiakūniai — skle- 
ročiai. Sandėlyje grybas sporomis plinta nuo ligotų ropelių ant sveikų. Pūvantys svogūnai 
skleidžia nemalonų kvapą, vėliau ištuštėja, tampa lengvi, mumifikuojasi. 

Grybas B. cinerea yra labai plačiai prisitaikęs parazitas, pažeidžiantis daugelio šeimų 
įvairių augalų sultingas dalis, sukeldamas jų puvinį. Pilkojo puvinio pažeistos augalų dalys 
žūva. Šis grybas daug žalos svogūnams padaro sandėliuose. 

Ligos ciklas. Grybai žiemoja dirvoje su augalų liekanomis, taip pat sėklų pavir- 
šiuje, ropelėse. Liga plinta konidijomis ir skleročiais. Konidijos gausiai susiformuoja ant 
šakotų, pilkų konidijakočių. Skleročiai išlieka gyvybingi ilgą laiką ir skirti grybui išgyventi 
nepalankiomis sąlygomis. Ir grybiena, ir skleročiai pavasarį dygsta ir formuoja konidijako- 
čius bei konidijas. Konidijas platinta vėjas ir lietus. Svogūnai užsikrečia lauke per laiškus, 
iš kurių grybiena patenka į ropelių kaklelį. 


259 paveikslas. Pilkasis puvinys pažeidžia česnakinių šeimos augalų laiškus (b) ir ropeles, 
sukeldamas kaklelio puvinį (a). Pažeistos ropelės pasidengia dulkančiu grybo sporų apnašu (c) 


Epidemiologija. Ligai plisti palankesnis vėsus ir labai drėgnas oras. 

Prevencija ir apsauga. Nuėmus derlių giliai užarti augalų liekanas, laikytis sėjo- 
mainos, svogūnus auginti lengvesnėse, vandeniui laidžiose dirvose. Sėti sveikas, beicuotas 
sėklas. Sandėliuose palaikyti tinkamą temperatūros ir drėgmės režimą, siekiant sumažinti 
ligos išplitimo riziką sandėliavimo metu. 

Stemfiliozė (juodasis pelėsis) 
Angl. Stemphylium leaf blight of onion 
Sukėlėjas:Stemphylium vesicarium (Wallr.) E. G. Simmons 


Simptomai ir žalingumas. Ant svogūnų ar česnakų laiškų atsiranda nekroti- 
nės gelsvos, rausvos, vandeningos dėmės arba svogūnų ir česnakų laiškus bei žiedkočius 
aptraukia rudai juodos apnašos. Kai dėmės padidėja, jos susilieja. Būdinga, kad daugiau 
dėmių susidaro ant tos laiškų pusės, kuri nukreipta į vyraujančius vėjus. Dėmių centrai 
įgauna rudą, alyvinę rudą ir galiausiai juodą spalvą (260 pav.). Juodasis pelėsis dažniausiai 
apninka netikrosios miltligės pažeistas laiškų vietas. Kartais juodasis pelėsis aptraukia san- 
dėliuojamų svogūnų ropeles. 


260 paveikslas. Stemfiliozės požymiai ant svogūno laiško 


Pažeidžia svogūnus ir česnakus, pagreitina netikrosios miltligės pažeistų svogūnų ar 
česnakų laiškų džiūvimą. Liga žalingesnė sėkliniams svogūnams — pažeidžia žiedkočius, 
kurie nudžiūsta. 

Ligos ciklas. Stemfiliozę sukeliantis grybas žiemoja dirvoje su augalų liekanomis, 
taip pat sėklų paviršiuje. Vegetacijos metu plinta konidijomis. Kartais pažeistose vietose 
gali susidaryti grybo vaisiakūniai — periteciai. 

Epidemiologija. Grybas paprastai apninka sunykusius ar žūvančius svogūnų audi- 
nius. Tačiau šiltu oru, kai svogūnų laiškai būna drėgni ilgiau nei 24 val., grybas gali apnikti 
ir sveikus svogūnų laiškus. Svogūnų ropelių nepažeidžia. 

Prevencija ir apsauga. Siekiant sumažinti ligos išplitimo riziką, rekomenduoja- 
ma taikyti sėjomainą. Retesniame pasėlyje ligai plisti sąlygos yra mažiau palankios. 

Antraknozė 
Angl. Onion smudge 
Sukėlėjas: Colletotrichum circinans (Berk.) Voglino 


Simptomai ir žalingumas. Svogūnų ropelių išorėje ir ant kaklelio atsiranda 
didokų, nešvarių, lyg dūmais aprūkusių juodos spalvos dėmelių. Dėmelės yra apvalios ar 
netaisyklingos formos, iki 2 cm skersmens, dažnai susiformuoja grupėmis (261 pav.). Dėl 
antraknozės pablogėja estetinė ropelių išvaizda, jos susiraukšlėja, anksčiau pradeda dygti. 

Liga nėra dažna ir paplitusi, taip pat nėra ekonomiškai svarbi. Ligai yra jautrūs baltais 
lukštais svogūnai. Spalvotais lukštais svogūnai yra atsparūs antraknozei. 


261 paveikslas. Antraknozės pažeistų svogūnų ropelių išorėje ir ant kaklelio 
atsiranda didokų, nešvarių, lyg dūmais aprūkusių dėmelių 


Ligos ciklas. Antraknozę sukeliantis grybas žiemoja grybiena ar stromose augalų 
liekanose dirvoje arba pažeistose ropelėse. Pavasarį pasodintos į dirvą pažeistos ropelės yra 
infekcijos šaltinis. Drėgnu oru dėmelių centruose susiformuoja grybo acervuliai su kremi- 
nės spalvos konidijomis ir juodais plaukeliais. Ant sveikų augalų konidijos plinta su vėjo ir 
lietaus purslais. Liga pernešama ir su darbo įrankiais. Konidijos prasiskverbia tiesiai į auga- 
lo audinius ir ant išorinių lukštų sukelia dėmes. Gilesnė vidinė infekcija išsivysto didėjant 
temperatūrai ir drėgmei. 

Epidemiologija. Palankios sąlygos ligai plisti susidaro šiltu ir drėgnu oru. Palan- 
kiausia oro temperatūra yra apie +26 "C. 

Prevencija ir apsauga. Profilaktinės apsaugos priemonės: laikytis sėjomainos, 
bent trejus metus svogūnų nesodinti į tą pačią vietą, parinkti lengvesnes, gerai drenuotas 
dirvas, naudoti sveiką sodinamąją medžiagą, beicuoti sėklas. Svogūnų ropeles prieš san- 
dėliavimą gerai išdžiovinti. Siekiant sumažinti ligos išplitimo riziką sandėliavimo metu 
sandėliuose palaikyti tinkamą temperatūros ir drėgmės režimą. 

Alternariozė 
Angl. Purple blotch of onion 
Sukėlėjas: Alternaria porri (Ellis) Cif. 


Simptomai ir žalingumas. Ant svogūnų, porų ar česnakų laiškų atsiran- 
da smulkios, vandeningos dėmelės, kurios paruduoja (262 pav.). Dėmės didėja, įgauna 
purpurinę spalvą, atsiranda koncentriškos rievės. Dėmių apvadas raudonas, o aplink dėmes 
būna gelsva zona. Drėgnu oru dėmių paviršius pasidengia ruda ar juoda sporų mase. Dėmės 
susilieja, apima visą lapą ir per 2-4 savaites nuo užsikrėtimo jis žūva. Dėmės gali apimti 
žiedkočius, ir šie nudžiūsta. Nuo laiškų sporos lietaus gali būti nuplautos ant kaklelio ir 
pažeisti dengiamuosius ropelės audinius. Pažeisti audiniai paruduoja, pajuosta, sudžiūsta 
lauke arba saugykloje. 

Pažeidžia svogūnus, česnakus, porus; liga yra žalinga. 


262 paveikslas. Alternariozės dėmės ant svogūnų laškų 


Ligos ciklas. Alternariozę sukeliantis grybas žiemoja dirvoje su augalų liekanomis, 
brokuotų ligotų svogūnų krūvose, taip pat saugyklose su žemių ar kitokių nešvarumų liku- 
čiais. Grybo sporos į svogūnų, česnakų ar porų laukus patenka su vėjo arba lietaus purslais. 
Esant pakankamai drėgmės ir +15—20 *“C oro temperatūrai, jos sudygsta ir užkrečia auga- 
lus. 

Epidemiologija. Alternariozės plitimą skatina šiltas, drėgnas oras. 

Prevencija ir apsauga. Augalų rotacija, piktžolių naikinimas, subalansuotas ir 
ne per vėlyvas tręšimas, fungicidų naudojimas. Svarbu gerai išdžiovinti ropelių kaklelius ir 
prieš sandėliavimą pašalinti ligotas ropeles. Sandėliuose rekomenduojama svogūnų ropeles 
laikyti vėsiai ir sausai, patalpas gerai vėdinti. 

Rūdys 

Angl. Onion rust 

Sukėlėjas: Puccinia allii (D C.) F. Rudolphi 
= Puccinia porri (Sowerby) G. Winter 


Simptomai ir žalingumas. Vasarą ant laiškų atsiranda pageltusių dėmių, o 
jose — šviesių, ryškiai oranžinių ar rusvų pustulių, kurios yra išsidėsčiusios išilgai gyslų 
(263 pav.). Tai grybo ecidės su ecidiosporomis (oranžinės, susidaro pavasarį), uredosporai 
su uredosporomis (susidaro vasarą, yra rausvai geltonos spalvos). Vėliau, rudeniop, vietoj 
uredosporų formuojasi gana dideli, iki 2 mm ilgio, grybo teleutosporai, kurie yra rusvi, 
pilki ar juodi, o juose — rudos teleutosporos. Ligai smarkiai išplitus laiškai nudžiūsta. 

Pažeidžia žieminius česnakus, laiškinius svogūnus, svogūnus ir porus, nudžiovina jų 
lapus (laiškus). 


263 paveikslas. Rūdžių pustulės ant svogūnų laiškų 


Ligos ciklas. Rūdis sukeliantis grybas žiemoja dirvoje augalų liekanose. Plinta spo- 
romis. 

Epidemiologija. Ligai plisti palankios sąlygos susidaro tankiuose ir pertręštuose 
pasėliuose. Palankus didelis oro drėgnumas, dažni trumpi lietūs ir vidutinė oro temperatūra. 
Palankiomis sąlygomis augalai užsikrečia per kelias valandas. 

Prevencija ir apsauga. Rekomenduojama iš lauko pašalinti ligotas augalų lieka- 
nas. Ligos išplitimo riziką mažina tinkama augalų rotacija. Auginti mažiau jautrių rūdims 
veislių augalus. Pasirodžius pirmiesiems ligos požymiams naudoti fungicidus. 


Fuzariozė 
Angl. Foot rot (fusarium basal rot) 
Sukėlėjas: Fusarium oxysporum f. sp. cepae W. C. Snyder £ H. N. Hansen 


Simptomai ir žalingumas. Pažeisti augalai išblykšta, silpnai auga. Pašaknys ir 
šaknys pūva, pasidaro rausvos ar raudonos spalvos, lapai ties pagrindu taip pat pūva. 

Sandėliuojami svogūnai pradeda pūti nuo šaknų (ropelės pagrindo) ir išorinių lukštų. 
Ropelės suminkštėja, pasidengia rausvomis grybo apnašomis, ilgainiui sukietėja ir virsta 
mumijomis (264 pav.). 

Pažeidžia svogūnus, česnakus, porus lauke ir saugyklose. 

Ligos ciklas. Fuzariozę sukeliantis grybas žiemoja dirvoje, augalų liekanose ir 
užkrėstose ropelėse, gali plisti ir su sėklomis. Grybas plinta konidijomis, kurias platina 
vanduo, gali pernešti vėjas ir vabzdžiai. Jauni porai, svogūnai ar česnakai užsikrečia per 
žaizdeles sodinimo metu. 


264 paveikslas. Fuzariozės požymiai ant svogūno ropelės 


Epidemiologija. Liga labai išplinta, kai svogūnams, česnakams ar porams augti 
sąlygos yra nepalankios, jie daug metų auginami toje pačioje vietoje. Ligai plisti palankios 
sąlygos yra sunkiose, įmirkstančiose dirvose. Išplinta šiltu, drėgnu oru. Grybo vystymuisi 
palankiausia +22-23 *C temperatūra, nors jis gali vystytis esant labai plačiam temperatūros 
diapazonui (+13—30 *C). Ypač jautrūs kenkėjų pažeisti ar mechaniškai sužaloti augalai. 

Prevencija ir apsauga. Labai svarbu prieš augalų sodinimą kokybiškai parinkti 
ir paruošti dirvą. Rekomenduojama svogūnus auginti lengvose, neįmirkstančiose dirvose, 
laikytis tinkamos sėjomainos. Sėklas beicuoti. Siekiant sumažinti ligos išplitimo riziką san- 
dėliavimo metu sandėliuose palaikyti optimalų temperatūros ir drėgmės režimą. 


Galveninis puvinys 
Angl. Black mould 
Sukėlėjas: Aspergillus niger var. niger Tiegh. 


Simptomai ir žalingumas. Sandėliuose svogūnų ropelės pūva sausuoju puvi- 
niu. Lukštų paviršiuje susidaro juodi grybo sporų telkiniai (265 a pav.). Galveninis puvinys 
sausai supūdo svogūnus, jie sutrūnija ir virsa mumijomis — juoda sporų mase (265 b pav.). 

Pažeidžia svogūnus. Liga paplitusi sandėliuose. 

Ligos ciklas. Puvinio sukėlėjas grybas 4. niger gyvena dirvoje ant augalų liekanų. 
Sandėliuose grybas išgyvena sporomis, žiemoja ir mumijose. Lauke grybo konidijas per- 
neša vėjas. Svogūnų ropelių kakleliai užsikrečia svogūnams bręstant ir senstant, taip pat 
per įvairius pažeidimus svogūnų kasimo ar transportavimo metu. Sandėliuose grybas plinta 
konidijomis sergančioms ropelėms liečiantis su sveikomis. 

265 paveikslas. Galveninio puvinio požymiai ligos pradžioje — juodi grybo sporų telkiniai svo- 
gūnų lukštų paviršiuje (a), o pabaigoje — sausai supuvusi svogūno ropelė (b) 


Epidemiologija. Liga linkusi išplisti tuomet, kai vegetacijos metu, nuimant ir san- 
dėliuojant derlių, vyrauja aukšta temperatūra. Sandėliuose ligos plitimą skatina drėgmės 
perteklius, blogas jų vėdinimas. Saugyklose grybas gali ilgai išsilaikyti. Grybui palankus 
platus temperatūrų diapazonas — optimali temperatūra yra nuo +21 iki +35 *C. 

Prevencija ir apsauga. Sodinti tik sveikas sėklas. Laukuose, kur naudojama drė- 
kinimo sistema, svogūnus nustoti laistyti prieš tris savaites iki derliaus nuėmimo. Derliaus 
nuėmimo ir transportavimo metu vengti mechaninio svogūnų ropelių sužalojimo. Sandėlia- 
vimui atrinkti tik sveikas ropeles. Sandėliuose svogūnai turi greitai baigti bręsti esant ne di- 
desniam kaip 80 proc. santykiniam drėgniui. Reikia vengti aukštos (>+30 *C) temperatūros 
ilgiau nei 10 dienų. Laiku iš sandėliavimo patalpų šalinti pūvančius svogūnus. 


Pelėjūninis puvinys 
Angl. Blue mould rot 
Sukėlėjas: Penicillium spp. 


Simptomai ir žalingumas. Ant svogūnų atsiranda rusvų, vandeningų, susi- 
raukšlėjančių puvinio dėmių. Jos padengtos koncentriškai rievėtomis baltomis grybienos 
apnašomis. Iš grybienos vėliau susidaro dulkančios žalsvai melsvos spalvos karputės — ko- 
nidijų telkiniai (266 pav.). Pūvantys svogūnai skleidžia nemalonų pelėsių kvapą. 

Pažeidžia svogūnus, česnakus, svogūnėlius. Puvinys išplinta sandėliuose. 


266 paveikslas. Pelėjūninio puvinio požymiai ant svogūnų ropelių 

Ligos ciklas. Grybo konidijos išsilaiko sandėliuose, žiemoja svogūnų liekanose. 
Liga plinta konidijomis. 

Epidemiologija. Sandėliuose palankios sąlygos grybui plisti susidaro esant aukš- 
tai temperatūrai ir didelei santykinei oro drėgmei. Svogūnams pavojingiausia yra apie 
+9 “C temperatūra ir, žinoma, didelė santykinė drėgmė. Grybui vystytis optimali tempera- 
tūra yra +20—22 “C, nors gali vystytis ir esant plačiam temperatūrų diapazonui (0—+30 *C). 

Prevencija ir apsauga. Sandėliuoti tik sveikas, sausas svogūnų ropeles, sandė- 
liuose kontroliuoti drėgmės režimą. Greitai išdžiovinus svogūnų ropeles sumažėja pelėjū- 
ninio puvinio pasireiškimo sandėliavimo metu rizika. Iš sandėlių laiku šalinti pūvančias 
ropeles — infekcijos šaltinį. 


22.1.2. Bakterinės ligos 


Bakteriniai puviniai 

Angl. Bacterial rot 

Sukėlėjai: Burkholderia gladioli pv. alliicola (Burkholder) Young et al., Burkhol- 
deria cepacia (ex Burkholder) Yaberuchi et al. 

Pseudomonas syringae pv. syringae van Hall, 

Pseudomonas fluorescens (Trevisan) Migula 


Simptomai ir žalingumas. Bakteriniu šaknies kaklelio puviniu dažniausiai su- 
serga tie svogūnai, kurie jau yra pažeisti, pavyzdžiui, netikrosios miltligės sukėlėjo Pero- 
nospora destructor, audros, krušos ar stipraus vėjo. Drėgnais metais liga gali pasireikš- 
ti antrojoje vegetacijos pusėje. Ligos simptomai matomi tik išilginiame svogūno ropelės 
pjūvyje (267 pav.). Pažeisti audiniai atrodo tarsi stikliniai, svogūnas pūva, tampa gleivėta, 
dvokiančia mase (šlapiasis bakterinis puvinys). Liga greitai plinta drėgnoje saugykloje. 
Dažnai bakterijos apninka grybų pažeistas ar mechaniškai sužalotas svogūnų ropeles ir yra 
antrinės infekcijos priežastis. 

Bakteriniai puviniai pažeidžia svogūnus, česnakus, svogūnėlius. Puviniai išplinta lauke 
ir sandėliuose. 


| AN / | 4 k “ a > sz 
267 paveikslas. Bakterinių puvinių pažeisti svogūno audiniai atrodo tarsi stikliniai, 
svogūnai pūva, tampa gleivėta mase 

Ligos ciklas. Bakterijos ilgai išsilaiko dirvoje ir užkrečia pasodintus svogūnus arba 
česnakus. Bakterijas platina vabzdžiai; ypač pavojinga svogūninė musė. 

Epidemiologija. Bakteriniai puviniai išplinta susidarius palankioms sąlygoms, kai 
augalai būna pažeisti kitų veiksnių (ligų, kenkėjų, mechaninių pažeidimų ir kt.). Sandėliuo- 
se bakteriniai puviniai išplinta, kai yra netinkamos sandėliavimo sąlygos. 

Prevencija ir apsauga. Reikia stengtis išvengti bet kokio pažeidimo, kad bakteri- 
nio kaklelio puvinio infekcija negalėtų patekti į svogūnų ar česnakų ropeles. Rekomenduoja- 
ma penkerių metų sėjomaina, siekiant sumažinti bakterinio kaklelio puvinio išplitimo riziką. 
Po stiprios audros ar krušos, jei pasėliai pažeisti mechaniškai, rekomenduojama profilaktiškai 
nupurkšti fungicidų. Svogūnų neauginti įmirkstančiose dirvose, nuėmus derlių gerai išdžio- 
vinti, laikymui atrinkti sveikas, uždarais kaklelias ropeles. Siekiant sumažinti ligos išplitimo 
riziką sandėliavimo metu sandėliuose palaikyti optimalų temperatūros ir drėgmės režimą. 


22.1.3. Virusinės ligos 


Česnakinių šeimos augalus pažeidžia virusai: Onion yellow dwarfpotyvirus (akronimas 
OYDV), Leek yellow stripe potyvirus (akronimas LYSV), Shallot latent carlavirus (akro- 
nimas SLV), Garlic latent carlavirus (akronimas GLV) ir kt. Juos nepersistentiniu būdu 
perneša įvairių rūšių amarai, tarp jų Myzus ascallonicus ir Aphis fabae, t. y. amarai greitai 
tampa virulentiški, tačiau tokie jie išlieka tik tam tikrą trumpą laiką. Virusai gali būti per- 
nešami ir mechaniniu būdu. 

Prevencija ir apsauga. Veisliniai sėkliniai svogūnų pasėliai turi būti reguliariai 
tikrinami. Pastebėjus augalus su virusinių ligų požymiais (268 pav.), juos reikia skubiai 
pašalinti iš lauko. Būtinai reikia naudoti insekticidus, naikinti amarus, kurie yra virusų 
pernešėjai. 


„ 


268 paveikslas. Virusinių ligų pažeidimo požymiai ant česnakinių šeimos augalo 

Skyriaus kontroliniai klausimai 


1. 
2. 
3. 


Kokios yra pagrindinės česnakinių šeimos augalų ligos, jų sukėlėjai? 

Nurodykite grybines svogūnų ligas, jų simptomus. 

Kokie yra netikrosios miltligės simptomai, žalingumas, ligos ciklas ir prevencinės 
priemonės? 


„ Nurodykite kitas svogūnų laiškus pažeidžiančias ligas, jų sukėlėjus, simptomus. 


Koks jų žalingumas? 


. Svogūnų galvučių puviniai, juos sukeliantys grybai, palankios puviniams plisti sąlygos. 
. Bakterinai puviniai, jų simptomai ir prevencija. 

23. AGRASTINIŲ (GROSSULARIACEAE) 
SEIMOS AUGALŲ LIGOS 


23.1. Neinfekcinės agrastinių šeimos augalų ligos 


Juodųjų serbentų lapų pageltimas 
Angl. Black currant yellows 


Simptomai. Ant lapų atsiranda geltonos dėmės arba lapai tampa mozaikiškai margi 
(269 pav.). Liga nepersiduoda kitiems augalams. Priežastys nežinomos, galbūt tai fiziologi- 
nė liga. Požymiai išryškėja pavasarį, tačiau vėliau jie pranyksta. 


269 paveikslas. Fiziologinio serbentų lapų pageltimo požymiai 


Prevencija ir apsauga. Kadangi ligos priežastys neaiškios, nežinomos ir jos pre- 
vencijos bei apsaugos priemonės. 


23.2. Infekcinės agrastinių šeimos augalų ligos 
23.2.1. Grybinės ligos 


Serbentų ir agrastų deguliai 

Angl. Anthracnose (Gooseberry and currant anthracnose) 
Sukėlėjas: Drepanopeziza ribis (Kleb.) Hėhn. 

= Pseudopeziza ribis Rehm ex Kleb. 

(anamorfa Gloeosporium ribis ( Lib.) Mont. £ Desm.) 


Simptomai ir žalingumas. Deguliai aptinkami ant lapų, lapkočių, vaiskočių, 
uogų, jaunų ūglių. Ant lapų vasarą pasirodo rudos, smulkios, vos 1 mm dydžio netaisyk- 
lingos arba apvalios dėmelės (270 pav.). Vėliau jos padidėja, pasidaro juodos, blizgančiu 
paviršiumi. Dėmelių centruose atsiranda smulkių spuogelių, acervulių — konidijų telkinių. 
Smarkiai pažeisti lapai ruduoja, džiūsta, susisuka ir pirma laiko nukrinta. Jautresni senesni, 
apatiniai lapai. Ant lapkočių, vaiskočių ir vaisių dėmelės būna nedidelės, juodos, panašios į 
musių išskyras. Gali nudžiūti ūgliai ir šakos. Uogos lėtai noksta, būna kietos, neskanios. 

Pažeidžia visų rūšių serbentus ir agrastus; liga labai išplitusi. Sergantys uogakrūmiai 
anksti netenka lapų, džiūsta šakos bei ūgliai. Ant pažeistų krūmų uogos bręsta lėtai, jos 

praranda skonį. Degulių pažeisti uogakrūmiai jautrūs žiemos šalčiams. Palankiais ligai plis- 
ti metais galimas iki 50 proc. uogų derliaus nuostolis. 


270 paveikslas. Degulių sukeltos dėmelės ant agrastų lapų būna smulkios, 
rudos, su purpurinių apvadu 


Ligos ciklas. Ligos sukėlėjo grybiena žiemoja nukritusiuose lapuose ir pažeistuose 
ūgliuose. Pavasarį ant peržiemojusių ligotų lapų formuojasi grybo apoteciai, o juose — 
aukšliasporės, kurios sukelia infekciją. Askosporas platina vėjas, jos užkrečia jaunus, 
besivystančius lapus. Vėliau viršutinėje lapų pusėje dėmelėse formuojasi grybo acervu- 
liai - praplyštančios pūslelės, iš kurių pasklinda konidijos. Konidijos bespalvės, vienaląstės, 
jauno mėnulio formos. Sporas platina vėjas, lietaus purslai, vabzdžiai ir užkrečia naujus 
augalus. Per vegetaciją išsivysto kelios grybo kartos. 

Epidemiologija. Ligai plisti palankios sąlygos susidaro vėsiomis ir lietingomis 
vasaromis. Esant +15 *C temperatūrai inkubacinis periodas trunka 8—12 dienų. Ligos 
plitimą skatina kalio trūkumas. 

Prevencija ir apsauga. Sunaikinti nukritusius lapus — pagrindinį infekcijos 
šaltinį. Nudžiūvusius ūglius rekomenduojama išgenėti. Tręšti kalio trąšomis. Esant reikalui 
naudoti fungicidus. Auginti deguliams mažiau jautrių veislių agrastus ir serbentus. 


Serbentų ir agrastų šviesmargė 

Angl. Septoria leaf spot 

Sukėlėjas: Mycosphaerella ribis (Fuckel) Lindau, 
(anamorfa Septoria ribis (Lib.) Desm.) 


Simptomai ir žalingumas. Šviesmargė aptinkama ant lapų, kartais ant uogų ir 
nesumedėjusių ūglių. Pažeistose vietose atsiranda iš pradžių rudos, vėliau nešvariai baltos 
ar pilkšvos 2-3 mm skersmens dėmelės, nuo sveikų audinių atsiribojusios tamsiai ruda 
juostele (271 pav.). Lapų viršutinėje pusėje dėmelėse matomi tamsūs taškeliai — grybo 
piknidžiai. Smarkiau pažeisti lapai džiūsta, susisuka ir nukrinta jau rugpjūčio mėnesį. Tokie 
krūmai nusilpsta, jų uogos neprinoksta. Pačios uogos suserga vėlai, ant jų susidaro panašios 

dėmelės kaip ir ant lapų, tik šiek tiek įdubusios. Dėmelių vietose audinys gali plyšti. Liga 
labiau išplinta vasaros viduryje ir antrojoje pusėje. 

Serga visų rūšių serbentai ir agrastai; jautriausi ligai yra juodieji serbentai ir agrastai. 
Liga daug žalos padaro lietingais metais. 


271 paveikslas. Sviesmargės pažeistose vietose atsiranda iš pradžių rudos, 
vėliau nešvariai baltos ar pilkšvos 2—3 mm skersmens dėmelės, nuo sveikų audinių 
atsiribojusios tamsiai rudu apvadu 


Ligos ciklas. Ligos sukėlėjas grybas M. ribis žiemoja nukritusiuose ligotuose 
lapuose ir ant pažeistų ūglių. Juose išsivysto pseudoperiteciai su buožiškais aukšliais ir 
aukšliasporėmis. Aukšliasporės bespalvės, dviląstės, ties pertvarėle įsmaugtos. Pirminę 
infekciją sukelia aukšliasporės; jų sudygimui reikalinga lašelinė drėgmė. Ligos dėmelėse 
vėliau susiformuoja piknidžiai su piknosporomis. Piknosporos bespalvės, siūliškos, su 
2-4 skersinėmis pertvarėlėmis. Vegetacijos metu ligos sukėlėjas plinta piknosporomis ir 
užkrečia kitus augalus. 

Epidemiologija. Liga išplinta drėgnais, šiltais metais. Kadangi ligos sukėlėjo 
aukšliasporės dygsta tik vandens lašuose, ligai plisti palankios sąlygos susidaro drėgnais 
metais. Ligai mažiau atsparūs senesnių augalo dalių lapai. Šviesmargė išplinta tankiuose, 
negenėtuose krūmuose. 

Prevencija ir apsauga. Sunaikinti nukritusius lapus — pagrindinį infekci- 
jos šaltinį. Nudžiūvusius ūglius rekomenduojama išgenėti. Tręšti kalio trąšomis, didinti 
augalų atsparumą šviesmargei. Esant reikalui naudoti fungicidus. Auginti mažiau jautrių 
šviesmargei veislių agrastus ir serbentus. 


Serbentų ir agrastų tamsioji miltligė (valktis) 

Angl. American mildew (Powdery mildew) 

Sukėlėjas: Podosphaera mors-uvae (Schwein.) U. Braun 6 S. Takam. 
= Sphaerotheca mors-uvae (Schwein.) Berk. £ M. A. Curtis 


Simptomai ir žalingumas. Serbentų jauni ūgliai, lapai, uogos apsitraukia 
pilkšvu, retu, miltuotu apnašu — valktimi (272 d pav.). Grybienai senstant, valktis sutankėja, 
paruduoja. Sergantys lapai susisuka ir nukrinta, ūgliai deformuojasi, nustoja augti ir žiemą 

nušąla. Apvilktos valktimi uogos lėtai noksta, netinka maistui, dažniausiai supūva ir nukrin- 
ta(272a,b, c pav.). 

Serga serbentai ir agrastai. Liga ypač žalinga agrastams, yra paplitusi ir kasmet padaro 
daug žalos. Gana dažnai išplinta ir ant juodųjų serbentų. 


272 paveikslas. Tamsiosios miltligės pažeistos agrastų (a, b) bei serbentų (c) 
uogos ir ligos požymiai ant lapų (d) 


Ligos ciklas. Grybienos veltinyje išauga tamsiai rudi rutuliški grybo kleisto- 
teciai. Jie žiemoja nukritusiuose lapuose, uogose ir ant ūglių. Pažeistuose ūgliuose gali 
žiemoti ir sukėlėjo grybiena. Kiekviename kleistotecyje yra po vieną aukšlį su aštuoniomis 
aukšliasporėmis. Pavasarį aukšliasporės yra išbarstomos agrastų ar serbentų žydėjimo tarp- 
sniu, jomis užsikrečia jauni ūgliai, lapai bei uogos. Vegetacijos metu grybas plinta konidi- 
jomis. 

Epidemiologija. Ligai plisti yra palankiausias 90—100 Yo santykinis oro drėgnis ir 
+17-28“*C temperatūra. Valktis labiau plinta, kai uogakrūmiai būna pertręšti azoto trąšomis 
ir auginami ligai jautrių veislių agrastai ir serbentai. 

Prevencija ir apsauga. Sunaikinti nukritusius lapus — pagrindinį infekcijos 
šaltinį. Nudžiūvusius ūglius rekomenduojama išgenėti. Tręšti subalansuotai, nepertręšti 
azoto trąšomis, didinti augalų atsparumą. Auginti mažiau jautrių valkčiui veislių agrastus ir 
serbentus. Naudoti fungicidus. 

Agrastų alternariozė 
Angl. Alternaria disease of gooseberry 
Sukėlėjas: Alternaria grossulariae Jacz. 


Simptomai ir žalingumas. Liga pasireiškia ant agrastų ūglių, lapų ir uogų 
(273 pav.). Ant lapų alternariozės dėmės yra gana stambios, apskritos, rusvai pilkos, 
blizgančios, vėliau, ypač drėgnu oru, apsitraukiančios juodu aksominiu apnašu. Dėmėti 
lapai anksti nukrinta. Ant ūglių būna pailgos juodos dėmės, taip pat padengtos apnašomis. 
Sergantys ūgliai nudžiūsta. Ant uogų būna apskritos, rudos dėmės, uogos pūva, raukšlėjasi, 
traukiasi, kietėja ir nukrinta. 

Pažeidžia agrastus; pastaraisiais metais šiltomis vasaromis vis labiau išplinta ir pažeidžia 
uogas. Anksti nukritus lapams, sumažėja kitų metų derlius. 


273 paveikslas. Alternariozės požymiai ant agrastų lapų ir uogų 


Ligos ciklas. Agrastų alternariozę sukeliantis grybas žiemoja nukritusiuose lapuo- 
se, pažeistuose ūgliuose, ligotose uogose. Liga plinta konidijomis, kurios susidaro dėmių 
apnašose. 

Epidemiologija. Liga labiau išplinta sausą ir karštą vasarą. Serga sutankėję, neiš- 
genėti, pavėsyje augantys krūmai. Ūgliai, lapai ir uogos dažniausiai užsikrečia per mecha- 
ninius sužalojimus. 

Prevencija ir apsauga. Sunaikinti nukritusius lapus — pagrindinį infekcijos šal- 
tinį. Nudžiūvusius ūglius rekomenduojama išgenėti. Tręšti subalansuotai, nepertręšti azoto 
trąšomis, didinti augalų atsparumą. Auginti mažiau jautrių alternariozei veislių agrastus. 

Askochitozė 
Angl. Leaf blight 
Sukėlėjas: Ascochyta ribesia Sacc. £ Fautrey 


Simptomai ir žalingumas. Ant lapų susidaro apvalios, iš pradžių rudos dėmės, 
vėliau jų centrai darosi pilki, o pakraščiai rudi. Ilgainiui dėmių centrai sudžiūsta ir iškrinta. 
Viršutinėje lapų pusėje susidaro rudų taškelių — grybo piknidžių. Pažeisti lapai pirma laiko 
nukrinta. 

Pažeidžia agrastus. Anksti nukritus lapams, sumažėja kitų metų derlius. 

Ligos ciklas. Grybas žiemoja nukritusiuose lapuose. Vegetacijos metu plinta pik- 
nosporomis. 

Epidemiologija. Ligai plisti palankus šiltas ir drėgnas oras. 

Prevencija ir apsauga. Sunaikinti nukritusius lapus — pagrindinį infekcijos 
šaltinį. Nudžiūvusius ūglius rekomenduojama išgenėti. Tręšti subalansuotai, nepertręšti 
azoto trąšomis, didinti augalų atsparumą. Auginti mažiau jautrių askochitozei veislių agras- 
tus ir serbentus. Naudoti fungicidus. 


Miltligė 
Angl. Powdery mildew (European mildew) 
Sukėlėjas: Microsphaera grossulariae (Wallr.) Lev. 


Simptomai ir žalingumas. Pažeidžia lapus ir ūglius. Viršutinė lapų pusė pasi- 
dengia balta, voratinkliška grybiena (274 pav.). Vėliau grybiena sunyksta, joje formuojasi 
konidijos. Rudeniop lapų paviršiuje susidaro pavieniai kleistoteciai arba jie būna susitelkę 
grupėmis. Ligos pažeisti lapai anksti nudžiūsta. 

Jautrūs agrastai ir serbentai. Liga plačiai išplitusi, jautresnės ligai tos veislės, kurios 
atsparios juodajai miltligei (valkčiui). 


274 paveikslas. Miltligės pažeidimo požymis — viršutinė agrastų lapų pusė padengta balta, 
voratinkliška grybiena 

Ligos ciklas. Grybas žiemoja kleistoteciuose, nukritusiuose lapuose. Pavasarį pir- 
minę infekciją sukelia aukšliasporės. Vegetacijos metu grybas plinta konidijomis, kurias 
vėjas perneša ant sveikų augalų lapų. 

Epidemiologija. Ligai plisti palankus šiltas ir sausas oras, ypač antrojoje vasaros 
pusėje. 

Prevencija ir apsauga. Sunaikinti nukritusius lapus — pagrindinį infekcijos šal- 
tinį. Nudžiūvusius ūglius rekomenduojama išgenėti. Tręšti subalansuotai, nepertręšti azoto 
trąšomis, didinti augalų atsparumą. Auginti mažiau jautrių miltligei veislių agrastus ir ser- 
bentus. Esant reikalui naudoti fungicidus. 


Rūdys 
Angl. White pine blister rust 
Sukėlėjas: Cronartium ribicola J. C. Fisch. 


Simptomai ir žalingumas. Pažeidžia agrastų ir serbentų lapus, lapkočius, vais- 
kočius, uogas. Užsikrečia žydėjimo metu. Jautrūs yra jauni lapai, vaiskočiai, jaunos, ką tik 
užsimezgusios uogos. Ant pažeistų uogakrūmio dalių atsiranda rausvai rudų arba geltonai 
oranžinių dėmių. Dėmės vėliau virsta spuogais, iš kurių pasklinda rūdžių sporos (275 pav.). 
Rūdys plinta pirmojoje vegetacijos pusėje, kol augalo dalys yra jaunos ir jautrios sukėlė- 
jui. 

Liga plačiai paplitusi ir žalinga. Pažeidžia serbentus ir agrastus. 


275 paveikslas. Rūdžių pustulės ant serbento lapo 


Ligos ciklas. Grybas žiemoja ant augalo šeimininko — baltųjų pušų. Ant serbentų ir 
agrastų grybas formuoja uredžius su uredosporomis, vėliau — telius su teliosporomis. Kitas 
stadijas pereina ant pušų. 

Epidemiologija. Ligos plitimą skatina drėgnas oras pavasarį. 

Prevencija ir apsauga. Nesodinti serbentų ar agrastų netoli baltųjų pušų, kurios 
yra rūdžių sukėlėjo augalai šeimininkai. Tręšti subalansuotai, nepertręšti azoto trąšomis, 
didinti augalų atsparumą. Apsaugai nuo rūdžių naudoti fungicidus. 

23.2.2. Virusinės ligos 


Juodųjų serbentų reversija 
Angl. Black currant reversion 
Sukėlėjas: Black currant reversion virus (akronimas BCRV) 


Simptomai. Pažeidžia juoduosius serbentus, jų žiedai vietoj 5 turi 10 taurėlapių. Dėl 
viruso taurėlapiai dalijasi ir žiedai atrodo lyg su 10 taurėlapių (276 pav.). Šis virusas labai 
paplitęs Rusijoje bei Skandinavijos šalyse ir smarkiai sumažina juodųjų serbentų derlių. 
Pažeistų augalų lapai mažiau dantyti, žiediniai pumpurai yra lygūs ir ne tokie plaukuoti 
kaip sveikų augalų. Šį virusą perneša erkės. 


276 paveikslas. BCRV viruso pažeidimo požymiai ant juodųjų serbentų žiedų 
Prevencija ir apsauga. Naikinti kenkėjus, ypač erkes. 


Agrastų gyslų juostinis virusas 
Angl. Gooseberry vein banding 
Sukėlėjas: Gooseberry vein banding virus (akronimas GVBV) 


Simptomai. Pažeidžia agrastus ir serbentus. Šis virusas dažnas Europoje. Sukelia 
lapų pageltimą juostomis palei pagrindines lapų gyslas (277 pav.). Simptomai ryškesni 
anksti pavasarį, intensyviai augant, o vasarą požymiai neryškūs. Virusą perneša amarai. 

a b 


277 paveikslas. GVBV viruso pažeidimo požymiai ant raudonųjų serbentų (a) ir agrastų (b) 


Prevencija ir apsauga. Naikinti amarus — viruso pernešėjus. 


Pomidorų žiediškoji dėmėtligė 
Angl. Tomato ringspot 
Sukėlėjas: Zomato ringspot virus (akronimas TomRSV) 


Simptomai. Pažeidžia agrastus ir serbentus. Virusas sukelia įvairaus tipo lapų pagel- 
timą: chlorozę, geltonas linijas ar geltoną mozaiką (278 pav.). Gelsta dalis ar visas lapas. 
Simptomai išryškėja anksti pavasarį, vasaros metu jie nepastebimi. Virusą perneša nemato- 
dai. Labiau paplitęs JAV nei Europoje. 


278 paveikslas. TomRSV viruso pažeidimo požymiai ant raudonųjų serbentų 


Prevencija ir apsauga. Taikyti tinkamą tręšimą, didinti vaiskrūmių atsparumą. 


Skyriaus kontroliniai klausimai 


1. 
2. 
3. 


Kokios yra pagrindinės agrastinių šeimos augalų ligos, jų sukėlėjai? 

Nurodykite grybines agrastų ir serbentų ligas, jų simptomus, sukėlėjus. 

Kokie yra miltligės ir tamsiosios miltligės simptomai, žalingumas, šių ligų ciklai ir 
prevencijos priemonės? 


. Kokie yra degulių simptomai, žalingumas, ligos ciklas? 
. Virusinės ligos, jų simptomai, apsauga nuo jų. 

24. ERŠKĖTINIŲ (ROSACEAE) ŠEIMOS AUGALŲ LIGOS 
24.1. Neinfekcinės erškėtinių šeimos augalų ligos 


Lapų chlorozė 
Angl. Chlorosis on leaves 


Simptomai. Lapų chlorozę sukelia įvairių maisto medžiagų ir mikroelementų trūku- 
mas. Ryškiausią chlorozę sukelia kalio, fosforo ir magnio trūkumas dirvoje. Kalio trūku- 
mo požymiai ryškiausi ant senesnių lapų. Lapų viršūnės ir pakraščiai paruduoja, lapalakšty- 
je atsiranda rudų dėmių. Lapai deformuojasi dėl netolygaus augimo. Chlorozė yra ryškesnė 
aplink viduriniąją lapų gyslą. Trūkstant kalio, ūgliai auga trumpi, silpni, ant jų mažai žie- 
dinių pumpurų, jie džiūsta (279 a pav.). Fosforo trūkumo požymiai labai panašūs į kalio 
trūkumo simptomus. Lapai išauga siauresni, tamsiai žali, su violetiniu atspalviu apatinėje 
lapų pusėje. Violetinės dėmės gali būti išsimėčiusios ir po visą lapą. Vėsiu oru lapai įgauna 
raudoną atspalvį (279 b pav.). Vaismedžiai negausiai žydi, menkai dera. Vaisiai minkštesni 
ir rūgštūs. Magnio stoka sukelia chlorozę tarp lapų gyslų, lapalakštis raduoja ir džiūsta. 
Plonos lapų gyslos išlieka žalios, lapas atrodo lyg padengtas žaliu tinkleliu (279 c pav.). 


c 
279 paveikslas. Kalio (a), fosforo (b) ir magnio (c) trūkumo požymiai ant lapų 


Prevencija ir apsauga. Ligos požymių galima išvengti tinkamai, subalansuotai 
tręšiant vaismedžius. 

24.2. Infekcinės erškėtinių šeimos augalų ligos 
24.2.1. Grybinės ligos 


Obelų rauplės 

Angl. Apple scab 

Sukėlėjas: Veėnturia inaegualis (Cooke) G. Winter 
(anamorfa Spilocaea pomi Fr. 

= Fusicladium dendriticum (Wallr.) Fuckel) 


Simptomai ir žalingumas. Šia liga serga obelų lapai, vaisiai ir ūgliai. Pavasarį 
ar vasaros pradžioje viršutinėje lapų pusėje atsiranda apvalių, neryškiais kontūrais, juosvai 
žalių aksominių dėmelių. Vėliau jos paruduoja, padidėja ir sutankėja (280 a pav.). Lapai 
pirma laiko nukrinta. 

Ant vaisių yra apvalios, pradžioje pilkšvai rudos, vėliau žalsvai juodos dėmelės. Jos 
turi ryškius kontūrus, kuriuose vaisiaus odelė sukamštėja ir vaisiui augant sutrūkinėja 
(280 pav. b). 

Rauplių pažeistų ūglių žievė būna su rudomis dėmėmis, sutrūkinėjusi. Pažeisti ūgliai 
sustorėja, blogai auga arba visai nudžiūsta. 

Liga paplitusi visur, kur tik auginamos obelys. 

Rauplių pažeisti vaisiai būna smulkūs, deformuoti, blogos prekinės išvaizdos. Net ma- 
žiausios rauplių dėmelės nepageidaujamos ant eksportuoti skirtų obuolių. Rauplių dėme- 
lės ant obuolių gali atsirasti ir vėsiose vaisių saugyklose (dėl vėlyvos rudeninės infekcijos 
sode). 

Rauplėms labai išplitus ant lapų, sutrikdomas jaunų obelų vystymasis. 


280 paveikslas. Rauplių pažeidimo požymiai ant obelų lapų (a) ir vaisių (b) 


Ligos ciklas. Nesubrendę rauplių sukėlėjo periteciai (lytinė stadija) žiemoja ant 
nukritusių ligotų lapų ir vaisių. Per žiemą grybo vaisiakūniai — periteciai — subręsta ir kitą 
pavasarį iš aukšlių yra išbarstomos askosporos — įvyksta pirminė infekcija. Askosporos yra 
dviląstės, ląstelės nevienodo dydžio. Askosporų sienelės yra plonos, todėl jomis grybas 

negali žiemoti. Askosporas vėjas gali išnešioti dideliais atstumais. Raupliagrybis žiemoja ir 
ant sumedėjusių ūglių, šakelių, tačiau ant jų grybas nepereina lytinės stadijos. Šiose dėme- 
lėse pavasarį gali formuotis nelytinės grybo sporos — konidijos. 

Infekcijos ciklas prasideda pavasarį, kai temperatūros ir drėgmės santykis pasidaro tin- 
kamas išbarstyti grybo V inaegualis askosporas. Askosporos oru nunešamos ant jautrių 
rauplėms obelų veislių, kur jos sudygsta ir tarp kutikulos bei paviršinių epidermio audinių 
susiformuoja grybo micelis, iš kurio nelytiškai formuojasi konidijos. Konidijos plinta su 
vėju ir sudygsta ant sveikų obelų lapų, vaisių ar ūglių audinių. Iš jų vėl formuojasi ir plinta 
konidijos. Jei tik pakanka drėgmės, per visą vasarą iki pat vėlyvo rudens įvyksta kelios 
antrinės infekcijos generacijos, kol lapai ir vaisiai nukrinta. 

Epidemiologija. Rauplės išplinta drėgnais metais. Ypač palankios sąlygos ligai 
plisti yra, kai vėsu ir drėgna. Pavasarį susidaro palankios sąlygos plisti askosporoms, kai 
oro temperatūra pasiekia apie +9 *C. Vasarą grybo konidijoms sudygti optimali temperatūra 
yra +20-—25 *C. Esant tokiai temperatūrai inkubacinis periodas trunka 5—14 dienų. Pagrindi- 
nis infekcijos šaltinis — ligoti obelų lapai. 

Prevencija ir apsauga. Rauplių sukėlėjas žiemoja nukritusiuose lapuose ir vai- 
siuose, tad nedideliuose soduose labai svarbi apsaugos nuo rauplių priemonė yra nukritu- 
sių lapų pašalinimas. Tačiau ji bus mažai efektyvi, jei lapai nebus grėbiami ir naikinami 
aplinkiniuose soduose. Rauplių sukėlėjo askosporos su vėju gali nukeliauti gana didelius 
atstumus, o infekcijos ore visada yra pakankamai daug, todėl nuo rauplių rekomenduojama 
naudoti fungicidus, pasirinkti veisles, mažiau jautrias rauplėms. 


Obelų miltligė 
Angl. Apple mildew (Apple powdery mildew) 
Sukėlėjas: Podosphaera leucotricha (Ellis et Everh.) E. S. Salmon 


Simptomai ir žalingumas. Miltligė pažeidžia daugumą obelų dalių — lapus, 
žiedpumpurtius, žiedus, ūglius ir net vaisius. Ryškiausiai liga pastebima vaismedžiams su- 
lapojus — jauni ūgliai, lapai ir žiedai būna aptraukti balta valktimi, lapai smulkūs, siauri, į 
viršų užsirietusiais pakraščiais (281 a pav.). Vėliau miltligės pažeistų lapų kraštai paruduoja 
ir jie nukrinta. Miltligės apnikti žiedai yra žalsvos spalvos, sustorėjusiais žiedkočiais, vai- 
niklapiai mėsingi, smulkūs, siauri. Pažeisti butonai būna raukšlėti, nelygiu paviršiumi, jau- 
tresni šalčiams nei sveiki. Pavasarį jie būna aptraukti balta grybiena, išsiskleidžia keliomis 
dienomis vėliau nei sveiki, sumažėja jų gyvybingumas, gretai sudžiūsta ir nubyra. 

Miltligė labai žalinga, pažeisti vaismedžiai blogai dera, džiūsta. Vaisius miltligė 
pažeidžia rečiau, tačiau esant palankioms sąlygoms jautrių veislių miltligės pažeisti vaisiai 
būna skurdūs, rudos spalvos, tinkliškai sukamštėję (281 b pav.). 

Ligos ciklas. Obelųmiltligės sukėlėjo grybiena peržiemoja pumpuruose, kurie milt- 
lige užsikrečia vasarą, liepos mėnesį, jiems formuojantis (282 b pav.). Pavasarį skleidžiantis 
pumpurams apninka lapų ir žiedų užuomazgas, jaunus ūglius ir lapus, formuoja konidijas 
(282 a pav.). Grybas taip pat suformuoja mažus juodus vaisiakūnius — kleistotecius, tačiau 
ligos cikle jie nevaidina svarbaus vaidmens. 

Pavasarį infekcija prasideda, kai žiemojanti grybiena pradeda augti ant besivystančių 
audinių. Šios pirminės infekcijos metu grybas suformuoja baltą miltišką sporų ir konidijų 
masę. Konidijas platina vėjas ir lietaus purslai. Jos sukelia antrinę infekciją ir ligos 
epidemiją, kuri yra labai žalinga. Antrinių infekcijų metu užsikrečia viršūniniai ūgliai. 
Vasarą vėlyvosios infekcijos metu užsikrečia besiformuojantys nauji pumpurai, kuriuose 
grybas ir žiemoja. 


a b 
281 paveikslas. Miltligė ryškiausiai pastebima vaismedžiams sulapojus - jauni ūgliai būna 
aptraukti baltu valkčiu (a), vėliau ant vaisių atsiranda tinkliškų sukamštėjimų (b) 


282 paveikslas. Balsvos dėmės apatinėje lapų pusėje yra miltligės požymiai vasaros metu (a). 
Grybas žiemoja šakelių galų pumpuruose (b) 


Epidemiologija. Miltligės infekcijai plisti reikalingi drėgni (naktinė rasa) ir šilti 
(bet ne karšti) orai. Ligos plitimą skatina gausus azoto trąšų naudojimas obelims tręšti. 
Labai šaltą žiemą, kai oro temperatūra nukrinta žemiau —25 *€C, miltligės sukėlėjo grybiena 
gali žūti. Gausūs lietūs gali pakenkti konidijų dygimui. Veislių jautrumas miltligei yra ne- 
vienodas. Miltligei jautriausi jauni obelų medžiai ir ūgliai. 

Prevencija ir apsauga. Miltligės pažeistus ūglius ir šakeles reikia išgenėti ir su- 
deginti, bet tai padaryti įmanoma tik nedideliuose individualiuose soduose. Pramoniniuose 

soduose ši priemonė praktiškai nėra taikoma, todėl rekomenduojama pasirinkti atsparias 
miltligei veisles. Auginant miltligei jautrių veislių obelis, aktyvaus konidijų plitimo metu 
(nuo pumpurų brinkimo tarpsnio iki vasaros pradžios) apsaugai nuo miltligės rekomenduo- 
jama naudoti registruotus fungicidus. 


Obelų citosporozė 
Angl. Cytospora canker 
Sukėlėjai: Cytospora spp. 


Simptomai ir žalingumas. Labaijautrios ligai yra įvairių stresų (sausros, šalčio, 
herbicidų ar fungicidų defoliacijos) paveiktos obelys; kartais per vieną vasarą gali nudžiūti 
visas medelis. Pažeistose vietose vaismedžių žievė darosi rausvai ruda, kiek įdubusi, dėmių 
kraštai sutrūkinėja (283 pav.). Pažeistos šakos nudžiūsta, vėliau žūva ir visas vaismedis. Iš 
po sunykusios žievės iškyla tamsūs spuogeliai — grybo vaisiakūniai. Liga plinta per visą 
vegetaciją. 

Citosporozė pažeidžia obelų, kriaušių, slyvų, kartais ir vyšnių, kamienus bei šakas. La- 
bai jautrios nusilpusios ar paveiktos įvairių stresų obelys. Vaismedžiai yra jautrūs po perso- 
dinimo, kai pažeista jų šaknų sistema ir augalas nusilpęs. 


283 paveikslas. Obelų citosporozės pažeistose vietose vaismedžių žievė darosi 
rausvai ruda, kiek įdubusi, dėmių kraštai sutrūkinėja 


Ligos ciklas. Obelų kamienai ir šakos užsikrečia tik per sužalotą žievę, naujas žaiZ- 
das; grybai nepažeidžia sveikos žievės. Ligos sukėlėjai Cytospora genties grybai žiemoja 
pažeistoje žievėje. Infekcija prasideda anksti pavasarį, kai vaismedis dar ramybės būklės, 
0 oro temperatūra pakankama, kad grybas būtų aktyvus ir įvyktų infekcija. Vėliau, oro 
temperatūrai kylant ir prasidėjus vegetacijai, citosporozės sukėlėjai tampa mažiau akty- 
vūs. Rudenį, kai obelys pereina į ramybės būklę, grybai vėl tampa aktyvesni ir žaizdos ant 

žievės didėja. Grybai plinta piknosporomis, kurias išplatina lietaus purslai, taip pat vabz- 
džiai, paukščiai, žmonės per sodo priežiūros įrankius ir kt. 

Epidemiologija. Citosporozės sukėlėjai aktyvūs anksti pavasarį ir vėlai rudenį, 
esant teigiamai temperatūrai ir pakankamai drėgmės. 

Prevencija ir apsauga. Taikyti tinkamą agrotechniką, pavasarį kamienus apsau- 
goti nuo žievės sutrūkinėjimo dėl temperatūros svyravimų. Išgenėti pažeistas, džiūstančias 
šakas, jas sudeginti, genėjimo padarytas žaizdas patepti sodo tepalu. Genėti vaismedžius 
rekomenduojama tik sausu oru, tuomet gerokai sumažėja užsikrėtimo rizika. 


Paprastasis vaismedžių vėžys 

Angl. Nectria canker (European canker, eye rot, apple canker, pear canker, perennial 
nectria canker) 

Sukėlėjas: Neonectria galligena (Bres.) Rossman £ Samuels 

= Nectria galligena Bres. 

(anamorfa Cylindrocarpon heteronema (Berk. £4 Broome) Wollenw. 

= Cylindrocarpon mali (Allesch.) Wollenw. 

= Fusarium heteronemum Berk. 4 Broome) 


Simptomai ir žalingumas. Liga pažeidžia obelų kamienus, šakas. Pavasarį ant 
jaunų ūglių ar vienerių metų šakelių pasirodo rausvos įdubusios dėmės. Jos atsiranda aplink 
genėjimo metu padarytas žaizdas, šalčio ar krušos sužalotas vietas, lapų išaugimo vietas. 
Dėmelės didėja ir perauga į vėžines žaizdas, apjuosiančias visą šakelę ar ūglį (284 pav.). 
Pažeisti jauni ūgliai ir šakelės nudžiūsta. 

Ant didelių, senesnių šakų dėmės palaipsniui vystosi ir didėja keletą metų. Kasmet jos 
darosi vis gilesnės, susidaro keletas koncentriškų rievių, o ant jų — pilkšvi kauburėliai su 
netaisyklingomis kreminės spalvos karputėmis. Jei ligos forma uždara, ant šakų susidaro 
ne žaizdos, bet įvairaus dydžio išaugos. Žievės iškilimai gali būti prieglobstis žievės ken- 
kėjams. Ant obelų ir kriaušių vaisių aplink taurelę gali išsivystyti sausasis puvinys, kuris 
yra akies formos (eye rot). 

Šia liga serga obelys, tačiau gali užsikrėsti ir kriaušės, jei jos auga šalia sergančių obelų. 
Liga labai paplitusi ir žalinga, kai kuriais metais labai sugadina obuolių ir kriaušių prekinę 
išvaizdą. 


284 paveikslas. Paprastojo vaismedžių vėžio pažeidimo požymiai 

Ligos ciklas. Žiemoja grybiena ir maži, raudoni grybo vaisiakūniai — periteciai, 
kurie susiformuoja 3—4 metų vėžinėse žaizdose. Askosporos iš peritecių išbarstomos bai- 
giantis žiemai ir pavasarį. Jaunesnėse dėmėse pavasarį formuojasi konidijos. Senesnėse 
vėžinėse žaizdose pavasarį formuojasi askosporos, vėliau sezono metu grybas plinta ko- 
nidijomis, kurių gausumas priklauso nuo meteorologinių sąlygų. Askosporas ir konidijas 
platina lietus, jos užkrečia žievėje esančias smulkias ar didesnes žaizdas. 

Epidemiologija. Grybas patenka per šakelių randus, atsiradusius rudenį, nukritus 
lapams. Storesni kamienai užsikrečia per įvairių mechaninių sužalojimų vietas. 

Askospopros ir konidijos geriau plinta drėgnu oru. Grybas nereiklus šilumai, jis gali 
vystytis esant +2—30 *C temperatūrai. Jo sporuliacija prasideda anksti pavasarį, kai oro 
temperatūra pakyla virš 0 *C, tačiau optimali temperatūra kilti ligos epidemijai yra +14— 
15,5 “C. Prieš užsikrėtimą medis turi būti ne mažiau kaip 6 val. drėgnas, tuomet ligos inku- 
bacijos periodas tetrunka kelias dienas. Jei sąlygos mažiau palankios, inkubacijos periodas 
gali trukti kelias savaites ar net kelis mėnesius. Liga labiau išplinta ant paprastajam vėžiui 
jautrių veislių vaismedžių. 

Prevencija ir apsauga. Būtina pašalinti ir sudeginti pažeistas šakas. Sodinu- 
kus dar medelyne reikia periodiškai tikrinti, ar neužsikrėtę paprastuoju vaismedžių vėžiu. 
Dezinfekuoti žaizdas, padarytas genėjimo metu. Lapų kritimo ir pumpurų brinkimo metu 
medžius apdoroti vario preparatais. Žaizdas apsaugoti gydomaisiais dažais. 


Kriaušių rauplės 

Angl. Pear scab 

Sukėlėjas: Venturia pyrina Aderh. 
(anamorfa Fusicladium pyrorum (Lib.) Fuckel) 


Simptomai ir žalingumas. Kriaušių rauplių simptomai labai panašūs į obelų 
rauplių sukeliamus simptomus. Šia liga serga kriaušių lapai, vaisiai ir ūgliai. Pavasarį ar 
vasaros pradžioje viršutinėje lapų pusėje atsiranda apvalių, neryškiais kontūrais, juosvai 
žalių aksominių dėmelių. Vėliau jos paruduoja, padidėja ir sutankėja. Dėmelėse formuojasi 
grybo konidijos. Lapai pirma laiko nukrinta. Rudeniop dėl vėlyvos infekcijos mažos dėme- 
lės gali atsirasti apatinėje lapų pusėje. 

Ant vaisių dėmelės formuojasi taurelės gale ir ant šonų, yra apvalios, ant jaunų vaisių 
pilkšvai rudos, vėliau įgauna žalsvai juodą atspalvį. Vėliau susijungusios sudaro dideles 
juodas dėmes (285 pav.). Dėmelės turi ryškius kontūrus, jose odelė sukamštėja ir vaisiui 
augant sutrūkinėja. Pažeisti vaisiai būna smarkiai deformuoti. 

Kriaušių rauplės žymiai dažniau nei obelų rauplės pažeidžia ūglius, šakeles. Pažeistų 
ūglių žievė būna su rudomis aksominėmis dėmėmis, sutrūkinėjusi. Pažeisti ūgliai sustorėja, 
blogai auga arba visai nudžiūsta. 

Liga paplitusi visur, kur tik auginamos kriaušės. Ypač daug žalos rauplės padaro jau- 
trioms veislėms. Rauplių pažeisti vaisiai būna smulkūs, deformuoti, blogos prekinės išvaiZ- 
dos. Net mažiausios rauplių dėmelės nepageidaujamos ant eksportuoti skirtų kriaušių. 

Rauplėms labai išplitus ant lapų sutrikdomas jaunų kriaušių vaismedžių vystymasis. 

285 paveikslas. Kriaušių rauplių pažeidimo požymiai ant vaisių 


Ligos ciklas. Nesubrendę rauplių sukėlėjo periteciai (lytinė stadija) žiemoja ant 
nukritusių ligotų lapų ir vaisių, taip pat grybienos pažeistų ūglių. Per žiemą grybo vaisiakū- 
niai — periteciai — subręsta ir kitą pavasarį iš aukšlių yra išbarstomos askosporos — įvyksta 
pirminė infekcija. Aukšliuose yra 8 haploidinės askosporos (haploido chromosomų skai- 
čius — 7). Askosporos yra dviląstės, gelsvai rusvos spalvos, kiaušiniškos, jos bręsta ir gali 
būti išbarstomos 6-8 savaites. Askosporas vėjas gali išnešioti dideliais atstumais. Rauplia- 
grybis žiemoja ir ant sumedėjusių ūglių, šakelių, tačiau ant jų grybas nepereina lytinės 
stadijos. Pavasarį šiose dėmelėse gali formuotis nelytinės grybo sporos — konidijos. 

Infekcijos ciklas prasideda pavasarį, kai temperatūros ir drėgmės santykis pasidaro tin- 
kamas grybo askosporoms išbarstyti. Askosporos oru nunešamos ant jautrių rauplėms veislių 
kriaušių, kur jos sudygsta ir tarp kutikulos bei paviršinių epidermio audinių susiformuoja grybo 
micelis, iš kurio nelytiškai formuojasi konidijos. Konidijos plinta su vėju ir sudygsta ant sveikų 
kriaušių lapų, vaisių ar ūglių audinių. Iš jų vėl formuojasi ir plinta konidijos. Per visą vasarą iki 
pat vėlyvo rudens, jei tik pakanka drėgmės, įvyksta kelios antrinės infekcijos generacijos, kol 
lapai ir vaisiai nukrinta. Greičiausiai rauplių dėmelės ant jaunų lapų gali išsivystyti per aštuo- 
nias dienas, ilgiausiai ant senesnių lapų — per du mėnesius. Taip pat jauni vaisiai yra jautresni 
rauplėms nei subrendę. 

Epidemiologija. Rauplės išplinta drėgnais metais. Ypač palankios sąlygos ligai 
plisti, kai yra vėsu ir drėgna, o kriaušių lapai ilgą laiką išlieka drėgni. Pavasarį askosporoms 
plisti palankios sąlygos susidaro, kai oro temperatūra pasiekia apie +9 *C. Vasarą optimali 
temperatūra sudygti grybo konidijoms yra +20—25 *C. Tokioje temperatūroje inkubacinis 
periodas trunka 5—14 dienų. Pagrindinis infekcijos šaltinis — ligoti obelų lapai, todėl jų šali- 
nimas iš sodo ar atsparių veislių auginimas gali sumažinti rauplių plitimo riziką. 

Prevencija ir apsauga. Rauples sukeliantis grybas žiemoja nukritusiuose lapuo- 
se ir vaisiuose, todėl nedideliuose soduose labai svarbi apsaugos nuo rauplių priemonė yra 
nukritusių lapų šalinimas. Tačiau ši priemonė bus mažai efektyvi, jei aplinkiniuose soduose 
lapai nebus grėbiami ir naikinami. Rauplių sukėlėjo askosporos su vėju gali nukeliauti gana 
didelius atstumus, o infekcijos ore visada yra pakankamai daug, todėl nuo rauplių rekomen- 
duojama naudoti fungicidus, pasirinkti mažiau jautrių rauplėms veislių kriaušes. 

Kriaušių gleivėtrūdė 

Angl. Juniper-pear rust 

Sukėlėjas: Gymnosporangium sabinae (Dicks.) G. Winter 
= G. fuscum DC. 


Simptomai ir žalingumas. Vasaros viduryje ar pabaigoje viršutinėje lapų pusėje 
atsiranda apvalios, gelsvai oranžinės dėmės, nubertos smulkiais juodais taškeliais (286 a 
pav.). Vėliau dėmių pakraščiai įgauna tamsiai raudoną spalvą. Apatinėje lapų pusėje dėmių 
vietose, kartais ir ant jaunų ūglių bei vaisių, atsiranda iškilių oranžinių spuogelių. Juose 
susiformavusios sporos (ecidės) rudenį užkrečia kadagius ir ant jų peržiemoja. 

Pastaraisiais metais kriaušių gleivėtrūdė labai išplito. Pažeisti kriaušių vaismedžiai daž- 
niausiai nedera arba dera labai menkai, vaisiai užauga smulkesni, blogesnės kokybės, nes 
pažeisti lapai anksti nukrinta, o šakelės nudžiūsta. 

Ligos ciklas. Grybas G. sabinae dalį savo gyvenimo praleidžia ant kazokinio ir 
kai kurių kitų introdukuotų rūšių kadagių. Apatinėje kriaušių lapų pusėje susiformavusios 
ecidės rudenį užkrečia kadagius ir grybas ant jų peržiemoja. Pavasarį ant jaunų kadagio 
ūglių formuojasi grybo vaisiakūniai — teliai, nuo kurių pasklidusios sporos užkrečia kriau- 
šių lapus ir ūglius (286 b pav.). 


286 paveikslas. Kriaušių gleivėtrūdės požymiai ant lapų (a) ir grybo 
Gymnosporangium sabinae vaisiakūniai ant augalo tarpininko — paprastojo kadagio (b) 


Epidemiologija. Kriaušių gleivėtrūdei plisti susidaro ypač palankios sąlygos, kai 
netoliese auga kazokiniai kadagiai, kurie yra ligos sukėlėjo augalai tarpininkai. Pastarai- 
siais metais vyraujant šiltoms vasaroms liga labai išplito ir sunku apsieiti be fungicidų. 

Prevencija ir apsauga. Gleivėtrūdei yra jautrios visų veislių kriaušės. Apsau- 
gai nuo šios ligos rekomenduojama naudoti fungicidus, juos purkšti keletą kartų per se- 
zoną. Purškiant anksti pavasarį svarbu fungicidais apipurkšti ir netoli augančius kadagius. 
Tinka tie patys fungicidai kaip ir nuo rauplių ar miltligės. Rekomenduojama pašalinti netoli 
kriaušių augančius kadagius, tačiau ši priemonė nėra labai efektyvi, nes ligos sukėlėjo spo- 
ros vėjo gali būti perneštos didesniais atstumais, net iki 6 km. 

Kriaušių lapų šviesmargė 

Angl. Leaf fleck of pear, Mycosphaerella leaf spot, Pear leaf spot 
Sukėlėjas: Mycosphaerella pyri (Auersw.) Boerema 

= M. sentina (Fr.) Schrėt., 

(anamorfa Septoria pyricola Desm.) 


Simptomai ir žalingumas. Po kriaušių žydėjimo ant lapų atsiranda daug pilkš- 
vų, apskritų, dažnai susiliejančių kampuotų dėmių, kurios apribotos siauru rudu apvadu 
(287 pav.). Jų centrai vėliau darosi balti, matiniai. Iš pradžių dėmelių būna nedaug, tačiau 
maždaug vasaros viduryje užkrėsti lapai pradeda marguoti šviesiomis dėmelėmis. Jų vidu- 
ryje matyti smulkūs juodi taškeliai — grybo piknidžiai. Lapai nukrinta anksčiau laiko. Liga 
gali pasireikšti ir ant vaisių, kur dėmelės būna šiek tiek įdubusios. Jei vienoje vietoje yra 
daug dėmelių, vaisių luobelė sutrūkinėja. 

Tai gana dažna, visur paplitusi liga. Nuo jos labiau nukenčia ką tik pasodinti medeliai. 
Sergančios kriaušės nusilpsta, menkiau dera. 

Ligos ciklas. Grybas žiemoja pseudoperiteciuose nukritusiuose lapuose. Pavasarį 
nuo pernykščių lapų su vėju pasklidusios askosporos užkrečia jaunus kriaušių lapus (pirmi- 
nė infekcija). Vegetacijos metu grybas plinta piknosporomis. 


287 paveikslas. Šviesmargės požymiai ant kriaušės lapo 


Epidemiologija. Ligai plisti ir vystytis palankesnės sąlygos drėgnu oru. 
Prevencija ir apsauga. Tokia pat, kaip ir nuo kriaušių rauplių. 


Kriaušių degligė 

Angl. Fabraea leaf spot, Leaf spot 

Sukėlėjas: Diplocarpon mespili (Sorauer) B. Sutton 
= Diplocarpon maculatum (Atk.) Jorstad 

= Entomosporium maculatum Lėv. 

= Fabraea maculata (Lėv.) G. F. Atk. 


Simptomai ir žalingumas. Ligos požymiai išryškėja pirmojoje vasaros pusė- 
je. Pažeidžia lapus, rečiau — vaisius. Liga pavojingiausia sėjinukams ir jaunoms kriaušai- 

tėms. Ant lapų atsiranda smulkių rausvai juodų dėmelių, kurios besiplėsdamos susilieja, 
kartais apima visą lapalakštį. Vėliau dėmės tampa rudai juodos, ima blizgėti. Jos matomos 
ir apatinėje, ir viršutinėje lapų pusėje. Dėmelėse yra smulkūs juodi kauburėliai — acervu- 
liai. Pažeisti lapai greitai ištisai paruduoja, nudžiūsta ir nukrinta. Liga išplinta ir ant vaisių 
(288 pav.) 

Pažeidžia kriaušes ir svarainius. Pažeisti kriaušių sodinukai vasarą numeta lapus, dau- 
guma jų nudžiūsta, o išlikę skursta. 

Ligos ciklas. Grybas žiemoja nukritusiuose lapuose. Vegetacijos metu liga nedide- 
liais atstumais nuo pernykščių lapų ar pažeistų ūglių su lietaus purslais plinta konidijomis. 
Konidijos bespalvės, su aliejaus lašeliais, keturląstės, trys ląstelės užsibaigia šereliais, tad 
konidijos turi vabzdžio pavidalą. Liga gali labai greitai išplisti antrojoje vasaros pusėje, 
nes lietus ir vėjas išplatina grybo konidijas ant viso vaismedžio. Bręstančių lapų ir vaisių 
jautrumas ligai nesumažėja. Ant nukritusių lapų gali susidaryti ir lytinė stadija — aukšliai su 
aukšliasporėmis. Aukšliai dažniausiai susidaro apatinėje nukritusių lapų pusėje. Aukšliaspo- 
rės yra bespalvės, dviląstės, verpstiškos, ties pertvarėle įsmaugtos, bukais galais. 


a b 
288 paveikslas. Kriaušių degligės pažeidimo požymiai ant kriaušės lapo (a) ir vaisiaus (b) 


Epidemiologija. Liga išplinta drėgnais metais. Kuo drėgnesnis pavasaris, tuo dau- 
giau sporų pasklinda su lietaus ir vėjo purslais, tuo didesnis užsikrėtimas. Drėgnu oru nau- 
jos ligos dėmelės ant lapų pasirodo praėjus 7—14 dienų po infekcijos. 

Prevencija ir apsauga. Tokia pat kaip ir nuo kriaušių rauplių. Ligą gana sunku 
kontroliuoti, nes daugelis veislių yra jautrios ligai. Vyraujant vėsiems, drėgniems orams, 
gali tekti keletą kartų naudoti fungicidus. Liga beveik neplinta sausu, karštu oru. 


Kartusis vaisių puvinys 

Angl. Bitter rot 

Sukėlėjas: Glomerella cingulata ((Stonemam) Spauld. £ H. Schrenk.) 
(anamorfa Colletotrichum fructigenum (Berk.) Vasiljevsky 

= Gloesporium fructigenum Berk.), 

Colletotrichum spp. 


Simptomai ir žalingumas. Liga pažeidžia vaisius, ant jų atsiranda šviesiai rudų 
puvinio dėmių. Dėmėms didėjant jos darosi tamsiai rudos, šiek tiek įdubusios (289 pav.). 

Kai dėmių skersmuo pasiekia apie 25 mm, jose formuojasi juodi taškeliai — grybo konidijų 
telkiniai acervuliai, kurie yra išsidėstę ratu netoli dėmės centro. Drėgnu oru iš acervulių iš- 
siveržia rausvos spalvos konidijų masė, kuri yra grietinėlės konsistencijos. Sausu oru sporų 
masė tampa permatoma. Ligos simptomai išryškėja tik vaisiams pradėjus nokti. Dėmių 
skaičius ant vaisiaus gali būti įvairus, nuo vienos iki kelių. Puvinys kartus. Benokdami 
vaisiai greitai supūva ir galiausiai virsta mumijomis, kurios per visą žiemą kabo ant vais- 
medžių. 

Liga pažeidžia obuolius ir kriaušių vaisius. Pastaruoju metu gana dažnai aptinkama ant 
slyvų ir vyšnių vaisių. Paplitusi sode, tačiau dažnesnė sandėliuose. 

Ligos ciklas. Ligą sukeliantys grybai žiemoja vaisių mumijose, vaismedžių žievės 
įtrūkimuose, įvairių ligų sukeltose žaizdose. Nelygūs nulaužtų šakų galai taip pat yra puiki 
vieta šiam grybui žiemoti. Šio puvinio sukėlėjas yra vienas iš nedaugelio, galinčių patekti į 
sveikus, nepažeista luobele vaisius. Grybas greitai apima žioteles. Sporos plinta vegetacijos 
metu, joms plisti būtinas lietus, vanduo. Taip pat ligos sporas platina vėjas ir vabzdžiai. 
Dažniausiai vaisiai užsikrečia antrojoje vegetacijos pusėje. Pirmieji ligos požymiai atsiran- 
da vaismedžio konuso viduje, arčiau galimo infekcijos šaltinio — netoli kabančių mumijų 
ar šakų vėžinių žaizdų. 


289 paveikslas. Kartusis vaisių puvinys 


Epidemiologija. Ligos pasireiškimą veikiantys veiksniai yra oro temperatūra ir 
drėgmė, vaisių nokimo laikas ir grybo sporos — infekcijos šaltinis. Degligės pažeistos ša- 
kos, žiemos metu nukentėję medžiai, supuvę vaisiai bei ant medžių likusios kaboti mumijos 
yra ligos infekcijos šaltiniai ir sudaro palankias sąlygas plisti ligai. Ligai plisti palankios 
sąlygos susidaro, kai šilta, o santykinis oro drėgnis yra 80—100 proc. Esant +26 *C tempera- 
tūrai užsikrėtimas gali įvykti per 5 valandas. Liga labiau išplinta žemose sodo vietose, kur 
geriau išsilaiko drėgmė. Šiam vaisių puviniui yra labai jautrios veislės "Delicious*, "Golden 
Delicious*, "Jonathan", 'Yellow Newtown", "Northwestern Greening; ir *Grimes Golden'. 

Prevencija ir apsauga. Labai svarbu nuo vaismedžių šalinti mumijas, žuvusius 
medžius, degligės pažeistus ūglius ir šakas, taip pat sezono metu naujai pažeistus vaisius. 
Veislės šiek tiek skiriasi pagal jautrumą šiam sukėlėjui, todėl rekomenduojama pasirinkti 
mažiau jautrias veisles. Fungicidus naudoti pagal rekomendacijas. Grybas labiau plinta ant 
prinokusių, šiltai laikomų vaisių. 

Rudasis puvinys (moniliozė) 

Angl. Brown rot disease (European brown rot, Brown rot of stone fruit) 
Sukėlėjai: Monilinia fructigena Honey 
= Selerotinia fructigena Aderh. 

= Selerotinia fructigena (J. Schrėt.) Norton 
= Stromatinia fructigena (J. Schrėt.) Boud 

= Monilia fructigena Schumach., 

Monilinia laxa (Aderh. 6 Ruhland) Honey 
= Monilia cinerea Bonord. 

= Oospora cinerea (Bonord.) Sumst. 

= Sclerotinia cinerea Wormald 

= Sclerotinia laxa Aderh. £ Ruhland), 
Monilinia fructicola (G. Winter) Honey 

= Ciboria fructicola G. Winter 

= Selerotinia americana Norton 6 Ezekiel 

= Selerotinia fructicola (G. Winter) Rehm 

= Monilia fructicola L. R. Batra 


Simptomai ir žalingumas. Ligą sukelia trijų rūšių grybai, tačiau jų atskirti pagal 
simptomus beveik neįmanoma. Moniliozė pažeidžia žiedus, lapus, ūglius ir vaisius. Pirmieji 
ligos požymiai pastebimi žydėjimo metu: kai kurie žiedai staiga paruduoja ir lieka kaboti 
ant šakų (290 pav.). Lapai paruduoja ir susisuka, jauni ūgliai nudžiūsta. Drėgnu oru ant 
pažeistų dalių susidaro pilkos, dulkingos karputės — grybo konidijų sankaupos. 

Labiausiai liga žalinga, kai pažeidžia vaisius. Ant vaisių atsiranda nedidelė ruda puvinio 
dėmelė, jos vietoje vaisiaus audiniai suminkštėja. Liga vystosi labai greitai ir apima visą 
vaisių. Supuvusio vaisiaus paviršiuje susidaro dulkingos karputės (konidijų masė), kurios 
išsidėsto koncenriškais ratais (291 a, b pav.). Koncentriški ratai formuojasi tolyn nuo nuo 
tos vietos, kur prasidėjo infekcija. Drėgnomis sąlygomis pažeisti subrendę vaisiai tampa 
minkšti ir yra padengti konidijų kuokštais bei vegetacine grybiena. Sausesniu oru arba kai 
vaisiai nesubrendę, vegetacinė grybiena nesusidaro ir būna nedaug konidijų kuokštų. Ilgai- 
niui pažeisti vaisiai sudžiūsta, tampa mumijomis, kurios pasilieka kaboti ant medžių iki kitų 
metų. Dažnai nuo pažeistų vaisių užsikrečia kiti, besiliečiantys vaisiai 17 ant medžių kabo 
ištisos kekės vaisių mumijų. Pažeisti vaisiai saugyklose pajuoduoja, ant jų dažnai nesima- 
to jokių grybo sporuliacijos požymių, todėl tamsiose saugyklose grybas neturi galimybių 
plisti. 

Šia liga serga obelys, kriaušės, slyvos, vyšnios, abrikosai, persikai ir kiti kaulavaisiai. 
Palankiais metais ši liga gali sunaikinti didelę dalį vaisių derliaus. 


414 AUGALŲ PATOLOGIJA «II SPECIALIOJI DALIS + SVARBIAUSIOS LIETUVOJE DAUGIAUSIA AUGINAMŲ AUGALŲ LIGOS 


291 paveikslas. Moniliozės pažeistas slyvos (a) ir persiko (b) vaisius 


Ligos ciklas. Grybas žiemoja grybiena mumijose, ant vaisių kotelių, pažeistų šake- 
lių. Konidijų karputės išsivysto žiemą ir anksti pavasarį, vėsiu ir drėgnu oru. Konidijos yra 
pagrindinis pirminės infekcijos šaltinis. Ant ūglių ir šakelių jos plinta nuo mumijų, rudojo 
puvinio žaizdų. Kartais grybo apoteciai išsivysto ant nukritusių ant žemės mumijų ir tada 
grybas plinta askosporomis, tačiau tai nėra pagrindinis infekcijos šaltinis. 

Epidemiologija. Konidijas platina vėjas, lietus, vabzdžiai — nuo ligotų vaisių per- 
neša ant sveikų ir juos užkrečia. Palankiausios grybui vystytis sąlygos — šiltas ir drėgnas 
oras. Esant +24—28 “C temperatūrai ir apie 80 Yo santykiniam oro drėgniui inkubacinis 
periodas trunka 3—5 dienas. Po užsikrėtimo praėjus 8—10 dienų, pradeda formuotis konidijų 
karputės. Tankiame, vėjo neperpučiamame sode ligai plisti sąlygos itin palankios. Veislių 
jautrumas nevienodas. Kaulavaisiai jautriausi tuo metu, kai vaisiai pradeda spalvintis. 

Prevencija ir apsauga. Labai svarbu rudenį surinkti visus pažeistus vaisius — mu- 
mijas — ir nuo medžių, ir nuo dirvos paviršiaus, taip pat genėjant pašalinti pažeistus ūglius 
ir šakas. Svarbu genėti vaismedžius, retinti šakas, kad jie būtų vėjo perpučiami, geresnė oro 
cirkuliacija. Vaisių retinimo metu svarbu nuskintus vaisius surinkti į krepšius ir išgabenti iš 
sodo bei sunaikinti. Svarbu subalansuotas tręšimas, ypač tinkamas azoto ir kalio balansas. 
Apsaugai nuo moniliozės rekomenduojama naudoti fungicidus. 

Rausvasis kartusis vaisių puvinys 
Angl. Pink mould rot 
Sukėlėjas: Trichothecium roseum (Pers.) Link. 


Simptomai ir žalingumas. Ant sandėliuojamų obuolių puvinys prasideda ties 
vaisiaus taurele, pažeisto obuolio minkštimas yra rausvos spalvos, sausas (292 pav.). Pu- 
vinio apimta obuolio dalis apsitraukia balta, šiek tiek rausva grybiena. Pažeistas obuolys 
pasidaro kartus. 

Rausvasis kartusis vaisių puvinys sandėliavimo metu sugadina dalį produkcijos. 


292 paveikslas. Rausvasis kartusis vaisių puvinys ant sandėliuojamų 
obuolių prasideda ties vaisiaus taurele 


Ligos ciklas. Kartųjį vaisių puvinį sukeliantis grybas dar lauke patenka į obuolius 
per įvairius pažeidimus, įskilimus, rauplių dėmeles. 

Epidemiologija. Ypač greitai puvinys vystosi, jei sandėlyje yra šilta, tačiau gali 
vystytis ir gana žemoje temperatūroje. 

Prevencija ir apsauga. Vegetacijos metu saugoti obuolius nuo rauplių ir kitokių 
pažeidimų. Sandėliavimo metu palaikyti optimalią temperatūrą, nesudaryti palankių sąlygų 
vystytis puviniui. 


Kekerinis vaisių puvinys 
Angl. Grey mould (Dry eye rot) 
Sukėlėjas: Botrytis cinerea Pers. 


Simptomai ir žalingumas. Ant sandėliuojamų obuolių aplink taurelę išsivysto 
tamsiai rudos spalvos puvinys, kelis milimetrus įsiskverbiantis gilyn į vaisių (293 pav.). Pu- 
viniui plečiantis vaisiaus minkštimas pasidaro šviesiai rudas, vaisiai suminkštėja, jų odelė 
susiraukšlėja, o jai pratrūkus ima sunktis skysčio lašeliai. Visai supuvęs vaisius pasidengia 
pilku pelėsiu. Pilkasis puvinys nuo pažeistų vaisių persimeta ant gretimų sveikų. 

Kekerinis vaisių puvinys sandėliavimo metu sugadina dalį produkcijos. Puvinys taip pat 
sandėliuose pūdo 1r visas laikomas daržoves. 

293 paveikslas. Kekerinio vaisių puvinio pažeidimo požymiai 


Ligos ciklas. Ligos sukėlėjas grybas B. cinerea į obuolius patenka dar lauke per 
vaisiaus taurelę. Taip pat ligos sukėlėjo sporos išsilaiko sandėliuose bei ant nedezinfekuotos 
taros. 

Epidemiologija. Obuoliai labiau užsikrečia kekeriniu puviniu tais metais, kai obe- 
lų žydėjimo metu ir po žydėjimo dažnai lyja. Sandėliuose puvinys greitai vystosi gana 
žemoje, apie 0 *C temperatūroje. 

Prevencija ir apsauga. Vegetacijos metu saugoti obuolius nuo rauplių ir kitokių 
pažeidimų. Sandėliavimo metu palaikyti optimalią temperatūrą, nesudaryti palankių sąlygų 
vystytis puviniui. 


Pelėjūninis puvinys 
Angl. Blue mould 
Sukėlėjas: Penicillium expansum Link 


Simptomai ir žalingumas. Ant sandėliuose laikomų obuolių atsiranda šviesiai 
rudos, vandeningos, suminkštėjusios, griežtai apribotos dėmės. Nuo pažeisto obuolio sklin- 
da pelėsio kvapas, jis persismelkia ir į greta esančius dar nepažeistus vaisius. Pelėjūninis 
pelėsis greitai išplinta ant gretimų sveikų obuolių. Pažeidimo vietoje susidaro melsvai žals- 
vo pelėsio spuogeliai (294 pav.). 

Jautresni šiam puvinui mechaniškai suspausti, per vėlai nuskinti vaisiai. Labiau pasireiš- 
kia laikymo pradžioje. Pelėjūninio puvinio sukėlėjas grybas Penicillium expansum gamina 
mikotoksiną patuliną, todėl šio puvinio pažeisti obuoliai yra labai pavojingi, jei pakliūva 
tarp perdirbti skirtų vaisių. 

294 paveikslas. Pelėjūninio puvinio pažeidimo požymiai ant obuolių 


Ligos ciklas. Vaisiai šio grybo sporomis užsikrečia per žioteles, mikropažeidimus, 
atsiradusius skynimo metu, kenkėjų pažeidimų vietas ir kt. Ligos sukėlėjo sporos yra ilga- 
laikės, jos ilgai gali išlikti gyvybingos ant įvairios sandėliavimo taros, dėžių, konteinerių 
ir kitur. Sporos į sandėlius gali patekti ir su sodo dirva, pažeistais vaisiais arba oru. Pel- 
ėjūninio puvinio išplitimas ir intensyvumas priklauso nuo obuolių laikymo temperatūros 
sandėliuose. Grybas vystosi ir gana žemoje, +2—4*C temperatūroje, tačiau aukštesnėje tem- 
peratūroje obuoliai supūva daug greičiau. 

Epidemiologija. Liga labiau pažeidžia mechaniškai pažeistus bei per vėlai nuskin- 
tus vaisius. Grybas išsilaiko sandėliuose, ant taros. 

Prevencija ir apsauga. Dezinfekuoti sandėlius ir visą tarą, obuolių perrinkimo, 
rūšiavimo ir pakavimo linijas, kaitalioti dezinfekcines medžiagas. Vaisius skinti laiku, ne- 
pernokusius, skinant jų nepažeisti mechaniškai, neskinti šlapių vaisių. Prieš sandėliuojant 
obuolius atšaldyti, juos sandėliuoti tinkamomis sąlygomis, žemoje temperatūroje, nesuda- 
ryti palankių sąlygų vystytis šiam puviniui. 


Baltasis puvinys 

Angl. Fruit rot 

Sukėlėjas: Neofabraea alba (E. J. Guthrie) Verkley 
= Gloesporium album Osterw. 


Simptomai ir žalingumas. Ant vaisių būna nedidelės apskritos puvinio dėme- 
lės, dažniausiai jos susidaro netoli obuolio taurelės. Dėmelės greitai didėja, susilieja, apima 
didelę dalį vaisiaus (295 pav.). Puvinio vietose iškyla balkšvi grybo kauburėliai, kurie išsi- 
dėstę koncentriškais ratais. Tai grybo konidijų telkiniai. Minkštimas nekartus, nemaloniai 
saldokas. 

Baltasis puvinys pūdo obuolius sandėliuose; žalingiausias obuolių laikymo pabaigoje. 

295 paveikslas. Baltojo puvinio požymiai ant sandėliuojamų obuolių išryškėja laikymo pabaigoje 


Ligos ciklas. Grybas žiemoja ant supuvusių vaisių sode ir sandėliuose, plinta ko- 
nidijomis. Infekcija patenka į obuolius per lenticeles bei įvairius mechaninius odelės pa- 
žeidimus. Obuoliai užsikrečia ir sode nuo šio grybo pažeistų šakelių, bet liga vystosi tik 
sandėliavimo metu ant prinokusių vaisių. 

Epidemiologija. Puvinio sukėlėjas vystosi žemoje temperatūroje, dažnai ir šaldy- 
tuvuose. 

Prevencija ir apsauga. Puvinio plitimą sulėtina didesnis anglies dioksido kiekis 
obuolių laikymo kamerose. Būtina dezinfekuoti sandėlius. 


Vyšnių kokomikozė 

Angl. Cherry leaf spot 

Sukėlėjas: Blumeriella jaapi (Rehm) Arx. 
= Coccomyces hiemalis B. B. Higgins 


Simptomai ir žalingumas. Pažeidžia lapus, vaiskočius, jaunus ūglius, vai- 
sius. Liepos mėnesio pradžioje viršutinėje lapų pusėje matyti rausvai rudos, paskiros arba 
grupelėmis susitelkusios, smulkios, 1-2 mm skersmens dėmelės (296 pav.). Apatinėje lapo 
pusėje, ypač lietingu oru, dėmelėse matomos baltos grybo apnašos ir balta arba rausva gry- 
bo sporų masė — acervuliai. Tose vietose lapo epidermis iškyla, plyšta ir išsiveržia balzgana 
arba rausva sporų masė. Išskirtinis ligos požymis yra tas, kad senesni lapai pagelsta, o lie- 
pos ir rugpjūčio mėnesį masiškai nukrinta. Pažeisti vaisiai sudžiūsta, vaiskočiai paruduoja. 
Ant slyvų esantys dėmelių centrai iškrinta ir lieka skylutės. 

Tai žalingiausia vyšnių ir trešnių liga. Be šių augalų, kokomikoze dar serga abriko- 
sai ir slyvos. Dėl šios ligos kaulavaisiai anksti numeta lapus, sumažėja augalų asimilia- 
cinis paviršius, kitiems metams medžiai suformuoja mažiau žiedinių pumpurų, nusilpsta, 
padidėja jų jautrumas žiemos šalčiams. 

Ligos ciklas. Grybas žiemoja nukritusiuose lapuose. Pavasarį peržiemojusių lapų 
apatinėje pusėje susiformuoja tamsiai rudi grybo apoteciai su aukšliasporėmis. Aukšliasporės 
subręsta maždaug žydėjimo metu ar kelios savaitės po žydėjimo ir lietingu arba ūkanotu 
oru įvyksta pirminė infekcija. Sporos užkrečia augalus per žioteles apatinėje lapų pusėje, 
ant lapkočių ir vaisių kotelių. Nesubrendę, jauni lapai yra atsparūs infekcijai. Taigi pavasarį 

liga beveik neturi galimybės plisti dėl infekcijai jautrių audinių stokos. Simptomai išryškėja 
po užsikrėtimo praėjus 10-14 dienų. Apatinėje lapų pusėje dėmelių centruose susiformuoja 
daug grybo konidijų, kuriomis grybas su vėju ir vandens purslais plinta toliau. 


296 paveikslas. Kokomikozės požymiai ant vyšnių lapų 


Epidemiologija. Ligai plisti optimali yra +15-20 “C temperatūra, daugiau kaip 
60 Yo drėgnis, krituliai. Ligos intensyvumas priklauso nuo oro temperatūros ir drėgnojo 
periodo trukmės. Kuo sąlygos artimesnės optimalioms, tuo greičiau įvyksta užsikrėtimas ir 
liga yra žalingesnė. 

Prevencija ir apsauga. Kai kurios veislės yra labai jautrios ligai. Sodinant vyš- 
nyną, svarbu parinkti veislių grupes pagal atsparumą kokomikozei ir vaisių sunokimą, kad 
būtų galima efektyviau taikyti apsaugos nuo ligų priemones. Norint kaulavaisius apsaugoti 
nuo kokomikozės, rekomenduojama naudoti fungicidus; purkšti reikia keletą kartų per se- 
zoną (pradėti ėmus kristi žiedlapiams ir purkšti kas 7—10 dienų). Nuėmus derlių, purkšti 
dar 1-2 kartus, atsižvelgiant į sąlygas ir kokomikozės išplitimo intensyvumą. Nedideliuose 
soduose profilaktinė priemonė yra ligotų lapų šalinimas; tokiu būdu sumažinamas infekci- 
jos kiekis kitais metais. 


Kaulavaisinių miltligė 

Angl. Powdery mildew of apricot (powdery mildew of plum, powdery mildew of cherry) 
Sukėlėjai: Podosphaera tridactyla (Wallr.) de Bary 

= Podosphaera oxyacanthae var. tridactyla (Wallr.) Salmon 

= Podosphaera clandestina var. tridactyla (Wallr.) Cooke 

= Alphitomorpha tridactyla Wallr. 

= Erysiphe tridactyla (Wallr.) Rabenh. 


Simptomai ir žalingumas. Liga pažeidžia jaunus lapus ir ūglius. Lapų paviršius, 
dažniausiai iš abiejų lapo pusių, pasidengia balta, miltinga, voratinkliška grybiena (297 pav.). 

Smarkiau ligos pažeisti lapai užsiriečia į viršų ir galiausiai nukrinta. Senstant grybienoje for- 
muojasi tamsiai rudi grybo kleistoteciai, todėl apnašos patamsėja. 
Liga pažeidžia slyvas, vyšnias, abrikosus. 


4 | „tui T? š 
297 paveikslas. Miltligės pažeistų vyšnių lapų paviršius, dažniausiai iš abiejų pusių, 
pasidengia balta, miltinga, voratinkliška grybiena 


Ligos ciklas. Miltligės sukėlėjo grybiena peržiemoja pumpuruose, kurie miltlige 
užsikrečia vasarą, liepos mėnesį, formuodamiesi. Pavasarį skleidžiantis pumpurams ap- 
ninka lapų ir žiedų užuomazgas, jaunus ūglius, formuoja konidijas ir apninka jaunus lapus. 
Grybas taip pat suformuoja mažus tamsiai rudus vaisiakūnius — kleistotecius, tačiau ligos 
cikle jie nevaidina svarbaus vaidmens. 

Infekcija prasideda pavasarį, kai ant besivystančių audinių pradeda augti žiemojanti 
grybiena. Šios pirminės infekcijos metu grybas suformuoja baltą, miltišką sporų ir konidijų 
masę. Konidijas platina vėjas ir lietaus purslai. Jos sukelia antrinę infekciją ir ligos epide- 
miją, kuri yra labai žalinga. Antrinių infekcijų metu užsikrečia viršūniniai ūgliai. Vasarą 
vėlyvosios infekcijos metu užsikrečia besiformuojantys nauji pumpurai, kuriuose grybas 
ir žiemoja. 

Epidemiologija. Miltligei plisti yra palankus šiltas oras su nedideliais lietumis, 
ypač ūkanoti orai. 

Prevencija ir apsauga. Apsaugos priemonės tokios pat kaip ir nuo kitų ligų. 


Slyvų sidabraligė 

Angl. Silver leaf disease 

Sukėlėjas: Chondrostereum purpureum (Pers.) Pouzar 
= Stereum purpureum Pers. 


Simptomai ir žalingumas. Sergančių augalų lapai darosi balzgani, lyg pasi- 
dabruoti. Jie būna pasiraitę ir mažesni už sveikus lapus (298 pav.). Dažniausiai birželio 
mėnesį ligos požymiai pirmiausia išryškėja ant žemutinių šakų lapų. Antrojoje vasaros pu- 
sėje dažnai visos lajos lapai pasidaro balzgani, vėliau jie pradeda ruduoti ir nukrinta šiek 

tiek anksčiau nei sveikų vaismedžių. Grybo toksinų pažeistų lapų epidermis atšoka nuo 
mezofilio, o tarpą užpildo oras, todėl jie atrodo lyg pasidabruoti. Vaisiai ant sergančių vais- 
medžių dažniausiai visai neužsimezga, vaismedis nusilpsta. Kitais metais ligos smarkiau 
pažeistos šakos pradeda džiūti. Ligos kilmė gali būti dvejopa — infekcinė ir neparazitinė. 
Sidabraligę sukelia boro stoka, oro ir dirvos drėgmės trūkumas esant intensyviam saulės 
apšvietimui, smarkus genėjimas, perskiepijimas, voratinklinių erkių pažeidimai. Stresui 
išnykus, ant naujų ūglių nelieka ligos požymių. Esant neinfekcinei ligos kilmei, pažeisti 
lapai prie pagrindinių gyslų paprastai išsaugo žalias zonas. Tačiau dažniau pasitaiko ne- 
grįžtamoji, infekcinė, ligos forma, kuri gali turėti ilgą slaptąjį periodą, o išoriniai požymiai 
gali pasirodyti tik paveikus minėtiems stresams. Pažeistų šakų ir kamienų žievė sueižėja ir 
vėliau apsitraukia grybo vaisiakūniais. Kenkia per greitas augimas, paskatintas azoto trąšų 
pertekliaus, smarkus genėjimas, boro trūkumas. 

Žalingiausia sidabraligė slyvoms, tačiau labai išplitusi ir ant trešnių, vyšnių, abrikosų, 
persikų. Gali sirgti obelys ir kiti vaismedžiai bei vaiskrūmiai. Grybas sukelia lapų sidabra- 
ligę bei baltąjį medienos puvinį. 


pPMA. 


298 paveikslas. Sidabralige sergančių slyvų lapai darosi balzgani, lyg pasidabruoti 


Ligos ciklas. Grybo vaisiakūniai užauga ant negyvų medžių kamienų, kelmų, 
kartais ir ant lauke laikomos apdorotos medienos. Vaisiakūniai nedideli, paskiri, minkš- 
tos odiškos konsistencijos, atsiknojusiais nuo substrato kraštais, vienu kraštu priaugę prie 
substrato. Paprastai auga čerpiškai susiklostę, po daug vienoje vietoje. Viršutinė vaisiakū- 
nio pusė pilkšva, balsva ar gelsva, apatinė pusė violetinė, išblunkanti. Vaisiakūniuose yra 
bazidiosporos, jomis grybas plinta ir per įvairias žaizdas užkrečia medžius. 

Epidemiologija. Sode ligai išplisti susidaro labai palankios sąlygos, kai netoliese 
yra infekcijos šaltinių — įvairių senų kelmų, negyvų medžių kamienų, kur grybas žiemoja. 
Sidabraligė išplinta dėl boro stokos, oro ir dirvos drėgmės trūkumo esant intensyviam sau- 
lės apšvietimui, smarkaus vaismedžių genėjimo ar dėl kitų veiksnių atsiradus žaizdoms. 
Kenkia ir per greitas vaismedžių augimas, paskatintas azoto trąšų pertekliaus. 

Prevencija ir apsauga. Svarbios prevencinės priemonės yra sodinamosios me- 
džiagos kontrolė ir tinkama vaismedžių agrotechnika, tręšimas boro turinčiomis trąšomis. 
Svarbu vaismedžių kamienus apsaugoti nuo sutrūkinėjimo. Išpjaustyti pažeistas šakeles, o 
žaizdas patepti. Rudenį krintant lapams purkšti neorganiniais fungicidais, nes jie skatina 

lapų kritimą ir profilaktiškai apsaugo vaismedžius nuo galimos infekcijos. Soduose nepa- 
likti pūvančios medienos. 


Slyvų citosporozė 

Angl. Cytospora canker 

Sukėlėjai: Leucostoma personii (Nitschke) Hėhn. 
= Cytospora leucostoma (Pers.) Sacc., 

Cytospora prunorum Sacc. 6 P. Syd., 

Valsaria insitiva (Tode) Ces. 6: De Not, 
Leucocytospora leucostoma (Fr.) H6hn. 


Simptomai ir žalingumas. Liga pažeidžia žievę. Nudžiūvusios žievės paviršiuje 
atsiranda pavienių, vėliau susiliejančių kūgiškų su iškilusia viršūnėle kauburėlių (299 pav.). 
Kauburėlių viršūnėlės gali būti įvairios spalvos, priklausomai nuo to, koks grybas sukelia 
ligą, nes per viršūnėles išsiveržia grybo piknosporos. Spalva gali būti rausva, pilka, gelsva. 
Citosporozė labiau pasireiškia ant apšalusių, nusilpusių vaismedžių. 

Ligos forma gali būti ūmi, lėtinė arba mišri. Ūmios ligos formos atveju žievėje susidaro 
daug nekrozinių, rausvų, susiliejančių dėmių, atsiveria išilginės žaizdos. Užkemšami auga- 
lo vandens indai, vaismedžiai greitai džiūsta, lieka gyvybingos tik pavienės šakos. Lėtinės 
ligos formos atveju ant kamieno ar atskirų šakų atsiveria žaizdos, iš kurių veržiasi lipai, 
žievė džiūsta, parausta, įdumba. Pažeistas vaismedis džiūsta ir palaipsniui žūva. Mišrios li- 
gos formos atveju džiūsta lapų pumpurai, žiedpumpuriai, tokie vaismedžiai vėliau sulapoja. 
Ant žievės atsiranda nekrozinių dėmių, išilginių žaizdų, bet lipai neišsiveržia į paviršių. Per 
keletą metų pažeistas vaismedis nudžiūsta. 

Liga labai žalinga įvairiems kaulavaisiams, labiausiai nukenčia slyvos. Džiūsta atskiros 
vaismedžių šakos ar visi vaismedžiai, mažėja derlius. 


299 paveikslas. Slyvų citosporozės požymiai 

Ligos ciklas. Citosporozę sukeliantys grybai žiemoja pažeistoje žievėje. Grybai 
nepažeidžia sveikos žievės, bet patenka per įvairias žaizdas, apninka džiūstančių kamienų 
ar šakų žievę. Infekcija prasideda anksti pavasarį, kai vaismedis dar ramybės būklės, o oro 
temperatūra pakankama, kad grybas būtų aktyvus ir įvyktų infekcija. Vėliau, oro tempera- 
tūrai kylant ir prasidėjus vegetacijai, citosporozės sukėlėjai tampa mažiau aktyvūs. Rudenį, 
kai slyvos pereina į ramybės būklę, grybai vėl tampa aktyvesni ir žaizdos ant žievės didė- 
ja. Grybai aktyvūs rudens-žiemos mėnesiais, jei tik oro temperatūra nors šiek tiek teigia- 
ma. Grybai plinta piknosporomis, kurias išplatina lietaus purslai, taip pat vėjas, vabzdžiai, 
paukščiai, žmonės per sodo priežiūros įrankius ir kt. 

Epidemiologija. Citosporozės sukėlėjai aktyvūs anksti pavasarį ir vėlai rudenį, 
esant žemai, bet teigiamai temperatūrai. 

Prevencija ir apsauga. Taikyti tinkamą agrotechniką, pavasarį apsaugoti kamie- 
nus nuo žievės sutrūkinėjimo dėl temperatūros svyravimų. Išgenėti pažeistas, džiūstančias 
šakas, jas sudeginti, genėjimo žaizdas patepti sodo tepalu. 


Kaulavaisinių šratligė 

Angl. Shot-hole disease of stone fruits (Coryneum blight) 
Sukėlėjas: Stigmina carpophila ((Lėv.) M. B. Ellis) 
= Clasterosporium carpophilum (Lėv. ) Aderh. 

= Coryneum carpophilum (Lėv.) Jauch 

= Coryneum beijerinckii Oudem. 


Simptomai ir žalingumas. Liga pažeidžia kaulavaisių lapus, ūglius, pumpurus, 
vaisius. Ant lapų atsiranda šviesiai rudos, iki 5 mm skersmens galinčios susilieti dėmės. 
Jas riboja raudonai rudas lapalakščio ruoželis (300 a pav.). Apatinėje lapų pusėje dėmelėse 
drėgnu oru susidaro juodas, krūvelėmis pasiskirstęs grybo apnašas, o jame — grybo ko- 
nidijos. Dažniausiai konidijos būna su 3 skersinėmis pertvarėlėmis. Dėmių vietoje audi- 
niai iškrinta ir lapai lieka skylėti. Ant ūglių žievės susidaro nedidelės, iš pradžių apskri- 
tos, vėliau tįstančios, oranžiškai raudonos, šviesesniais centrais dėmės. Žievė tose vietose 
suplyšta, sunkiasi lipų lašeliai. Ligos pažeisti pumpurai būna pajuodę, blizgančio, tarsi la- 
kuoto paviršiaus. Jie neišsiskleidžia (300 b pav.). Anksti užsikrėtusiuose vaisiuose pasiro- 
do gilios, galinčios susilieti žaizdos. Vėliau užsikrėtę vaisiai būna išmarginti įdubusiomis, 
purpurinėmis, su rausvu apvadu dėmėmis (300 c, d pav.). Šratligė vieną vaisiaus pusę 
pažeidžia tiek, kad atsidengia kauliukas. Supleišėjus vaisiaus luobelei, iš vaisių dėmelių 
taip pat sunkiasi lipų lašeliai. 

Kaulavaisinių šratlige serga slyvos, vyšnios, trešnės, abrikosai, persikai, tačiau jautriau- 
sios yra slyvos. 

„ 
4 


Kaxaks 


300 paveikslas. Kaulavaisinių šratligės požymiai ant lapų (a), pumpurų (b) ir vaisių (c, d) 


Ligos ciklas. Grybas žiemoja nukritusiuose lapuose, sunykusiose šakelėse, tarp 
pumpurų žvynelių arba lipų lašeliuose. Pažeistuose ūgliuose gali išgyventi keletą metų. 
Pavasarį formuojasi grybo konidijos, kurios plinta su lietaus purslais ir užkrečia jaunus 
lapus bei žiedus. 

Epidemiologija. Šratligė labai išplinta, kai lapų skleidimosi tarpsniu yra daug kri- 
tulių ir didelis santykinis oro drėgnis. Sukėlėjui vystytis optimali temperatūra yra +15—20 
“C, sporos pradeda dygti jau esant +2 *C. Inkubacinis periodas trunka 5—14 dienų. Sausu 
oru konidijos išlieka gyvybingos keletą mėnesių, tačiau negali atsiskirti ir pasklisti tik su 
vėju, joms pasklisti būtinas lietus. 

Prevencija ir apsauga. Išpjaustyti ir sunaikinti džiūstančias šakas, soduose ir 
aplink juos nepalikti laukinių kaulavaisinių, auginti šalčiams atsparius kaulavaisinius, 
purkšti fungicidais. Norint apsaugoti ūglius ir pumpurus nuo infekcijos rugsėjo pradžioje 
naudinga nupurkšti vario grupės fungicidais. 

Persikų lapų susisukimas (tafrinozė) 

Angl. Peach leaf curl 

Sukėlėjas: Zaphrina deformans (Berk.) Tul. 
= Ascomyces deformans Berk. 

= Exoascus amygdali Jacz. 

= Exoascus deformans (Berk.) Fuckel 

= Taphrina amygdali (Jacz.) Mix 


Simptomai ir žalingumas. Pažeidžia persikų lapus ir ūglius. Jau pavasarį aiškiai 
matyti ligos simptomai — lapai yra deformuoti, išsikraipę, pūslėti, paraudę. Ligos pradžioje 
būna pažeisti pavieniai besiskleidžiantys lapai, ant jų yra raudoni lopai. Šiose lapų vietose 
audinys sustorėja, susidaro pūslės, lapai riečiasi ir smarkiai deformuojasi (301 pav.). Susto- 
rėjusios lapų vietos pasidaro gelsvai pilkos, ant jų susidaro velvetinis sporų apnašas. Vėliau 
pažeisti lapai gelsta, ruduoja, pasilieka ant augalo arba nukrinta. Jų vietoje išauga nauji la- 
pai, kurie išsivysto normalesni, jei tik nesitęsia drėgnas oras. Tačiau augalai nusilpsta, todėl 
sulėtėja jų augimas, dažnai tokie persikai neužaugina vaisių. Pavasarį nukritus pažeistiems 
lapams jauni ūgliai lieka pliki ir gali apdegti nuo intensyvios saulės spindulių. 

Jautrūs persikai, abrikosai ir nektarinai. Ligai išplitus, vaismedžiai nustoja derėti. 


301 paveikslas. Tafrinozė deformuoja persikų lapus 


Ligos ciklas. Grybas žiemoja sporomis ant pažeisto vaismedžio žievės įtrūkimuose 
ir pumpuruose. Anksti pavasarį vėsiu, drėgnu oru šios sporos sudygsta ir užkrečia besisklei- 
džiančius lapus, ūglius ir jaunus vaisius. Susidariusios naujos sporos yra pernešamos ant 
kitų augalų. Joms atsparūs subrendę lapai, todėl ligos plitimo periodas gana trumpas — tik 
anksti pavasarį, skleidžiantis lapams. Vasarą karštu oru ligos vystymasis sustoja, grybas 
suformuoja askosporas, kuriomis išgyvena nepalankius šiltus orus. Rudenį askosporos nuo 
drėgmės sudygsta ir grybas suformuoja žiemojančias sporas. Šios sporos pavsarį užkrečia 
naujus, besivystančius lapus. 

Epidemiologija. Ligai plisti palankus vėsus ir drėgnas oras pavasarį. 

Prevencija ir apsauga. Ligą galima sukontroliuoti vieną kartą nupurškus vario 
fungicidu. Labai svarbus yra purškimo laikas — anksti pavasarį prieš pumpurų brinkimą 
arba tik pradėjus brinkti pumpurams. Ligos nebeįmanoma kontroliuoti purškiant vėliau, 
pradėjus skleistis lapams ar pastebėjus ligos simptomus. Laiku nenupurškus rekomenduo- 
jama pavasarį tokius vaismedžius intensyviau patręšti ir gausiau palaistyti, kad augalai ga- 
lėtų išauginti naujus lapus. Jeigu užmezgė daug vaisių, juos reikia gerokai praretinti, kad 
praradęs dalį lapų augalas nenusilptų. Išsprogus pumpurams nerekomenduojama naudoti 
fungicidų, nes nuo šios ligos purkšti jau per vėlu, o jaunus lapus yra pavojus nudeginti. 


Vyšnių ir trešnių „raganų šluotos“ 

Angl. Witches broom 

Sukėlėjas: Zaphrina wiesneri (Rathay) Mix 
= Exoascus minor (Sadeb.) Sacc. 

= Exoascus wiesneri Rathay 

= Taphrina minor Sadeb. 


Simptomai ir žalingumas. Ant ligos apimtų šakų atsiranda tarsi šluotos — ly- 
giagrečiai išaugusių, nepakankamai išsivysčiusių ūglių telkiniai. Tokių pažeistų ūglių lapai 
būna smulkūs, gelsvos spalvos, raukšlėti. Apatinė lapų pusė padengta tarsi vaškiniu apna- 
šu — tai grybo vaisiakūniai aukšliai. Pažeisti vaismedžiai anksčiau žydi ir anksčiau nei svei- 
ki numeta lapus. Ligotos vyšnios ar trešnės šakelės per metus kitus nudžiūsta (302 pav.). 

Jautrios vyšnios ir trešnės. Liga paplitusi, tačiau nėra labai žalinga. 


302 paveikslas. „Raganų šluotos“ pažeistos vyšnių ar trešnių šakelės per metus kitus nudžiūsta 


Ligos ciklas. Grybiena žiemoja sergančiose šakelėse, o grybo aukšliasporės — ka- 
mieno žievės žaizdelėse ir tarp pumpurų žvynelių. Pavasarį sporos sudygsta ir užkrečia 
augalą. 

Epidemiologija. Ligai plisti palankus vėsus ir drėgnas oras pavasarį. 

Prevencija ir apsauga. „Šluotas“ reikia iškarpyti, pašalinti. Apsauga tokia pat 
kaip ir nuo kitų Zaphrina grybų sukeliamų ligų. 

Slyvų vaisių vyžligė 

Angl. Plum pockets (Damp-rot of plums) 
Sukėlėjas: Zaphrina pruni Tul. 

= Ascomyces pruni (Tul.) W. Philips 

= Exoascus insititiae Sadeb. 

= Exoascus pruni (Tul.) Fuckel 

= Taphrina insititiae (Sadeb.) Johanson 


Simptomai ir žalingumas. Ant nesubrendusių slyvų vaisių pasirodo mažos 
baltos pūslelės, vaisiui vystantis jos palaipsniui didėja ir dydžiu pralenkia sveikus vaisius 
(303 pav.). Pažeistos slyvos yra nenormaliai didelės (3—4 kartus didesnės nei sveikos), 1š- 
sigimusios, nesudaro kauliukų, todėl viduje susidaro vadinamoji „tuščia kišenė“. Pažeisti 
vaisiai pradžioje būna raudonos spalvos, vėliau pasidengia pilku grybienos apnašu. Galiau- 
siai pažeisti vaisiai suvysta, sudžiūsta ir nukrinta nuo medžio. 

Jautrios slyvos, ypač seni slyvynai. Ekonominės žalos nepadaro. 


303 paveikslas. Slyvų vyžligės pažeistos slyvos yra nenormaliai didelės, išsigimusios 


Ligos ciklas. Grybas žiemoja askosporomis ant sveikų ūglių bei pumpurų. Pava- 
sarį, vos prasiskleidus žiedams, askosporos sukelia pirminę infekciją. Vėliau ant pažeistų 
vaisių formuojasi grybo vaisiakūniai — aukšliai su askosporomis. Askosporomis užkrečiami 
kiti sveiki vaisiai, taip pat šiomis sporomis grybas žiemoja. 

Epidemiologija. Ligai plisti palankus vėsus ir drėgnas oras pavasarį. 

Prevencija ir apsauga. Grybo askosporų kiekis sumažinamas pašalinus nuo me- 
džių pažeistus vaisius. Jeigu ši liga buvo paplitusi ir ankstesniais metais, rekomenduojama 
slyvas pavasarį, prieš pumpurų brinkimą, vieną kartą nupurkšti fungicidu. 


Slyvų rūdys 

Angl. Plum rust 

Sukėlėjas: Transzchelia pruni-spinosae (Pers.) Dietel 
= Puccinia pruni-spinosae Pers. 

= Puccinia pruni J. Schrėt. 


Simptomai ir žalingumas. Liga išplinta antrojoje vasaros pusėje. Ant viršutinės 
lapų pusės atsiranda smulkių, apskritų, gelsvos spalvos dėmelių, apatinėje lapų pusėje 

dėmelių vietose susiformuoja rudi grybo vaisiakūniai — sporų telkiniai (304 pav.). Pažeisti 
lapai nukrinta anksčiau laiko, vaismedžiai nepasiruošia žiemai, todėl būna jautresni 
šalčiui. 

Ligai jautrios slyvos, abrikosai, persikai, migdolai. Liga paplitusi ir žalinga, gali susilp- 
ninti vaismedžius, mažėja jų atsparumas šalčiui ir derlingumas. 


304 paveikslas. Slyvų rūdžių pažeidimo požymiai ant lapų apatinės ir viršutinės pusės 


Ligos ciklas.Tarpinis šių rūdžių sukėlėjo augalas yra geltonžiedė plukė — jų 
šakniastiebiuose žiemoja sukėlėjo grybiena. Pavasarį ant augalo tarpininko lapų apatinės 
pusės susidaro grybo vaisiakūniai — ecidės, jose formuojasi ecidiosporos, kurios užkrečia 
slyvų lapus. 

Epidemiologija. Ligai plisti palankus drėgnas oras. 

Prevencija ir apsauga. Šalinti ligotus lapus, naikinti augalus tarpininkus. Jeigu 
būtina, naudoti fungicidus. 


Slyvų lapų raudondėmė 
Angl. Red leaf spot 
Sukėlėjas: Polystigma rubrum subsp. rubrum (Pers.) DC. 


Simptomai ir žalingumas. Ant lapų būna gelsvai raudonos, apskritos, stambios, 
viršutinėje lapų pusėje kiek įdubusios, apatinėje — kiek iškilusios dėmės. Dėmės sustorėja, 
įgauna ryškiai raudoną spalvą, blizga (305 pav.). Pažeisti lapai anksti nukrinta. 

Ligai jautrios slyvos, trešnės. Anksti nukritus pažeistiems lapams, vaismedžiai 
nepasiruošia žiemai, yra jautresni šalčiui. 

305 paveikslas. Slyvų lapų raudondėmės požymiai ant lapų apatinės ir viršutinės pusės (a) 
ir pažeisto augalo dalis (b) 


Ligos ciklas. Ligos sukėlėjas žiemoja nukritusiuose ligotuose lapuose. Pavasarį 
išbarstomos grybo sporos, jos užkrečia tik jaunus lapus. Ligos inkubacinis periodas gana 
ilgas, apie pusantro mėnesio, todėl ligos požymiai išryškėja tik antrojoje vasaros pusėje. 

Epidemiologija. Ligai plisti palankus drėgnas oras. 

Prevencija ir apsauga. Surinkti ir sunaikinti nukritusius lapus, jeigu reikia, vege- 
tacijos metu naudoti fungicidus. 


Slyvų suodligė 
Angl. Black sooty mould 
Sukėlėjas: Capnodium salicinum Mont. 


Simptomai ir žalingumas. Lapai iš abiejų pusių būna aptraukti suodinomis, len- 
gvai nusitrinančiomis apnašomis (306 pav.). Ligos sukėlėjas yra grybas saprotrofas, kuris 
greitai dauginasi ant amarų išskyrų — lipčiaus. Palankiomis sąlygomis apnašos išplinta ir 
ant ūglių bei vaisių. 

Ligai jautrios slyvos, trešnės. Sulėtėja pažeistų vaismedžių medžiagų apykaita, lėčiau 
medėja ūgliai, sergantys vaismedžiai jautresni žiemos šalčiams. 


lengvai nusitrinančiomis apnašomis 

Ligos ciklas. Suodligę sukeliantis grybas yra saprotrofas, jis dauginasi tik lapų, 
ūglių ir vaisių paviršiuje, neprasiskverbdamas į augalo dalių vidų. Žiemoja nukritusiuose 
ligotuose lapuose. 

Epidemiologija. Pirminė ligos priežastis yra saldžios amarų išskyros ant slyvų, 
trešnių lapų, ūglių bei vaisių. Ligai plisti palankus drėgnas oras, ypač išplinta ant pavėsyje 
augančių slyvų lapų. 

Prevencija ir apsauga. Surinkti ir sunaikinti nukritusius lapus, vegetacijos metu 
naikinti amarus ir, jeigu reikia, naudoti fungicidus. 


Aviečių žievėplaiša 
Angl. Spur blight 
Sukėlėjas: Didymella applanata (Niessl) Sacc. 


Simptomai ir žalingumas. Pažeidžia jaunus ūglius, pumpurus, lapkočius, kar- 
tais lapus. Ryškiausiai pirmieji ligos simptomai matomi ant jaunų stiebų: aplink lapų išau- 
gimo vietą atsiranda didelių, rudų, violetinių dėmių, apjuosiančių stiebą. Ilgainiui dėmės 
plinta stiebu į viršų ir žemyn. Stiebams medėjant, dėmių vietose žievė pašviesėja, atšoka, 
supleišėja, susiraito (307 a pav.). Ligos požymiai ant lapų — pleišto pavidalo rudos dėmės 
(307 b pav.). Pažeisti lapai nukrinta, ant augalo lieka kaboti pliki lapkočiai. 

Rudenį ant pažeistų stiebų matomi smulkūs juodi taškeliai — grybo piknidžiai, stiebai 
įgauna pilkai sidabrišką spalvą. Ligoti stiebai nusilpsta, kitais metais nesulapoja, o jei ir su- 
lapoja, menkai dera ir visai nudžiūsta. Žiemą sergančių augalų stiebai gali iššalti. Pavasarį 
šio grybo apnikti augalai leidžia daug silpnų ūglių. 

Pažeidžia avietes ir gervuoges. Tai labai dažna ir žalinga liga. Nudžiūvus stiebams, pra- 
randama dalis uogų derliaus. 


307 paveikslas. Aviečių žievėplaišos požymiai ant stiebų (a) ir lapų (b) 


Ligos ciklas. Grybas žiemoja pažeistuose stiebuose, ūgliuose, pernykščiuose 
nudžiūvusiuose stiebuose. Ant ligotų stiebų atsiranda stambūs juodi taškai — pseudote- 
ciai, grybo sporifikacijos struktūros. Juose susiformuoja netaisyklingi buožiški aukšliai su 

bespalvėmis, dviląstėmis aukšliasporėmis. Šiomis aukšliasporėmis užkrečiami pirmiausia 
senstantys aviečių lapai, o vėliau, antrojoje vasaros pusėje, ir jauni aviečių ūgliai. Rudeniop 
žievėplaišos dėmėse susiformuoja smulkūs rudi grybo vaisiakūniai — piknidžiai, 0 juose — 
piknosporos. Piknosporos yra bespalvės, vienaląstės, ovalios. Taip pat rudenį formuojasi ir 
pseudoteciai su aukšliasporėmis. Askosporos plinta pavasarį ir pirmojoje vasaros pusėje, 
o piknosporos yra barstomos nuo pavasario iki rudens. Sporos plinta su lietumi ir vėju. 
Patekusios ant jaunų ūglių į drėgnas vietas, ypač netoli butonų, jos sėkmingai sudygsta, 
sukeldamos ligos požymius. 

Epidemiologija. Liga labiausiai plinta lietingu oru, ypač kai augalai susodinti per 
tankiai ar vėjo neperpučiamose vietose. Liga ypač pavojinga, kai pavasarį vyrauja šilti orai. 
Žievėplaiša plinta su sodinamąja medžiaga. Ligoti sodinukai blogai prigyja ir kitais metais 
dažniausiai žūva. 

Prevencija ir apsauga. Sodinti sveikus augalus. Aviečių nesodinti greta 
gervuogių. Plantacijos turi būti ne per tankios, siekiant užtikrinti gerą ventiliaciją. Avie- 
tes auginti vėjo perpučiamose vietose. Ligotus stiebus išpjaustyti ir sudeginti. Nepertręšti 
azoto trąšomis. Norint visiškai apsaugoti nuo žievėplaišos reikia 3—4 kartus purkšti fungici- 
dais, pirmą kartą — prieš aviečių žydėjimą. Kai vegetacijos sezonas yra drėgnas ir ligai pli- 
sti susidaro palankios sąlygos, nuėmus derlių avietes reikia papildomai nupurkšti. Auginti 
tolerantiškas žievėplaišai aviečių veisles. 


Aviečių verticiliozė 
Angl. Verticillium wilt of raspberry 
Sukėlėjas: Verticillium albo-atrum Reinke £ Berthold 


Simptomai ir žalingumas.Pirmieji simptomai pastebimi ant apatinių lapų. Ligotų 
augalų apatiniai lapai tampa pilkai žali (sveikų augalų lapai yra ryškiai žalios spalvos). Pra- 
dedant nuo ūglio apačios, lapai nuvysta, pagelsta ir nukrinta. Galiausiai visas ūglis lieka be 
lapų, išskyrus keletą lapų viršūnėje. Ant juodųjų aviečių ūglių atsiranda mėlynas ar viole- 
tinis dryželis, kuris nuo dirvos paviršiaus tęsiasi stiebu aukštyn (308 pav.). Ant raudonųjų 
aviečių ūglių šį ruoželį sunku įžiūrėti. Ligos požymiai išryškėja ant derančių ūglių, kurie 
buvo pažeisti praėjusiais metais. Pavasarį dauguma tokių ūglių žūva, kiti silpnai vystosi, o 
jų butonai būna susiraukšlėję. Nauji lapai gelsta ir skursta, ant tokių ūglių užmegztos uogos 
yra smulkios, be skonio, pažeisti ūgliai galutinai žūva prieš uogų nokimą. 

Pažeidžia avietes, gervuoges, braškes, pomidorus, bulves, baklažanus, paprikas, kau- 
lavaisinius. Tai viena pavojingiausių aviečių ligų: atskiri derantys ūgliai ar visas augalas 
vysta, skursta ir galiausiai žūva. Žalingesnė avietėms, ypač juodosioms, nei gervuogėms. 

308 paveikslas. Verticiliozei būdingos tamsiai mėlynos dėmės ant aviečių stiebų 


Ligos ciklas. Ligos sukėlėjas grybas V a/bo-atrum yra per dirvą plintantis grybas, 
kuris sukelia įvairių augalų (daugiau nei 160 rūšių) vytulius. Ligos sukėlėjas žiemoja gry- 
biena dirvoje ir ant augalų liekanų arba juodais kruopelės dydžio mikroskleročiais. Dirvoje 
grybas išlieka gyvybingas daugelį metų. Kai sąlygos palankios, mikroskleročiai sudygsta 1r 
grybo hifai patenka tiesiogiai į augalo šaknis. Jei šaknys pažeistos, grybas lengviau patenka 
į augalą ir jo vandens indų sistemą. Suirus vandens indų sistemai, nutrūksta vandens apy- 
taka iš šaknų į antžeminę augalo dalį ir augalas žūva. Pažeistose vietose grybas formuoja 
mikroskleročius. Ligos ciklas užsibaigia, kai pažeisti augalai ar jų dalys žūva 1r patenka į 
dirvą. 

Epidemiologija. Verticiliozė labiau išplinta vėsiu oru, ypač kai pavasarį oras šaltas 
bei drėgnas, ir žalingesnė blogai drenuotose dirvose. Ligos simptomai paprastai išryškėja 
po karšto, sauso periodo ir streso dėl sausros. 

Prevencija ir apsauga. Rekomenduojama 3-4 metų augalų rotacija, vengiant 
verticiliozei jautrių augalų rūšių. Įrengiant naujus augynus, naudoti tik sveiką sodinamąją 
medžiagą iš avietynų, kuriuose verticiliozė nebuvo išplitusi. 


Aviečių deguliai (antraknozė) 

Angl. Anthracnose (Cane spot) 

Sukėlėjas: Elsinoe veneta (Burkh.) Jenkins 

= Sphaceloma necator (Ellis £4 Everh.) Jenkins £: Shear 
(anamorfa Gloeosporium necator Ellis £ Everh.) 


Simptomai ir žalingumas. Ant jaunų stiebų susidaro pilkšvos smulkios, apskri- 
tos ar ovalios, kiek iškilusios, raudonai rudos dėmelės. Jų centras vėliau idumba, pašvie- 
sėja, pasidaro pilkšvai baltas, o pakraščiuose būna platus rudai raudonas, raudonai juodas 
ar tamsiai violetinis apvadas. Ant stiebų dėmės išsidėsto netaisyklingai, vėliau susilieja. 
Sergančių ūglių audiniai sukamštėja, sutrūkinėja, stiebai pradeda džiūti (309 pav.). Ligoti 
augalai neatsparūs šalčiui, sunkiai peržiemoja, kitais metais prastai dera arba nudžiūsta. 

Ant lapų esančios dėmelės yra smulkios, kampuotos, pilkšvai baltos, su raudonu apva- 
du. Ligoti lapai nudžiūsta ir nukrinta. 
Dėmėse ant stiebų ir lapų susidaro smulkių, šviesių grybo kauburėlių — acervulių. 


309 paveikslas. Degulių pažeistų aviečių ūglių audiniai sukamštėja, sutrūkinėja, 
stiebai pradeda džiūti 


Tai dar viena labai paplitusi ir žalinga aviečių liga. Pažeidžia ir gervuoges. Ligoti stie- 
bai, ūgliai, lapai nudžiūsta. 

Ligos ciklas. Grybo vaisiakūniai žiemoja stiebuose, nukritusiuose lapuose. Pavasa- 
rį peržiemojusios grybo sporos užkrečia naujus augalus. Grybas plinta konidijomis. 

Epidemiologija. Deguliai žalingesni šiltą, lietingą vasarą, ypač tankiuose aviety- 
nuose. Optimali temperatūra grybui vystytis yra +20 *C, esant optimalioms sąlygoms in- 
kubacinis periodas — 7 dienos. Užsikrečia tik jauni stiebai arba jų dalys, jautriausios 10-30 
cm aukščio atžalos. Liga taip pat plinta su sodinamąja medžiaga. 

Prevencija ir apsauga. Rekomenduojama sodinti tik sveikus augalus. Avietes 
geriau auginti siauromis juostomis, kad būtų geresnis pasėlio vėdinimas. Nuskynus uogas 
reikia tuoj pat išgenėti ir sunaikinti derėjusius stiebus, išpjauti silpnus ir ligotus viena- 
mečius ūglius, rudenį sunaikinti užsikrėtusius lapus. Aviečių nesodinti greta gervuogių. 
Fungicidai purškiami iki vegetacijos pradžios, prieš žydėjimą ir po žydėjimo bei nuėmus 
derlių (00, 59, 69 ir 91 tarpsniais pagal BBCH skalę). Profilaktinė priemonė - auginti ligai 
atsparių veislių avietės. 

Aviečių šviesmargė 

Angl. Septoria leaf spot 

Sukėlėjas: Mycosphaerella rubi Roark. 
(anamorfa Septoria rubi Berk. 6 M. A. Curtis) 


Simptomai ir žalingumas. Liga pažeidžia lapus, stiebus ir ūglius. Pirmieji 
simptomai pasirodo birželio pradžioje, o labiausiai liga išplinta uogoms nokstant. Ant lapų 
ir stiebų atsiranda rausvai rudų smulkių dėmelių. Vėliau šios dėmelės didėja, jų centrai pa- 
šviesėja ir atsiranda mažų juodų taškelių — grybo vaisiakūnių, piknidžių su piknosporomis 
(310 a, b, c pav.). Ligai progresuojant dėmelės gali susilieti ir toje vietoje lapas nekrozuo- 
jasi, dėmių vietose lapalakštis iškrinta. Smarkiau pažeisti lapai nukrinta anksčiau laiko. 
Ant antramečių stiebų apie pumpurus ar lapų išaugimo vietas susiformuoja pašviesėjusios 
dėmės su tamsiais taškeliais — grybo piknidžiais. 

Pažeidžia avietes. Ligai išplitus galimas derliaus nuostolis. 


a 


c 
310 paveikslas. Aviečių šviesmargės pažeisti lapai (a, c) ir stiebai (b) 
būna išmarginti rausvai rudomis smulkiomis dėmelėmis 


Ligos ciklas. Rudenį nukritusiuose ligotuose lapuose ir žievės audiniuose formuo- 
jasi grybo periteciai su dviląstėmis, bespalvėmis aukšliasporėmis. Aukšliasporės subręsta 
kitų metų pavasarį ir užkrečia avietes. Augalai vasarą užsikrečia grybo konidijomis, o rude- 
niop suserga vienamečiai stiebai, dažniausiai palei pumpurus ir lapkočius. Sporos daigios 
7-8 mėnesius, joms dygstant nereikia daug drėgmės. Jas platina lietaus purslai. 

Epidemiologija. Ligai plisti labai palankūs vėsūs, drėgni orai, sausaisiais vegetac1- 
jos metais liga gali ir neišplisti. Ši liga taip pat gali plisti su sodinamąja medžiaga. 

Prevencija ir apsauga. Liga lengvai kontroliuojama uogakrūmius purškiant fun- 
gicidais, kai purškiama nuo kitų ligų. Rekomenduojama pasirinkti atsparių veislių avietes, 
šalinti senus ūglius ir piktžoles, kurios avietyne sulaiko drėgmę ir sudaro palankias sąlygas 
ligai plisti. 

Kekerinis (pilkasis) puvinys 
Angl. Grey mould (Botrytis fruit rot and blossom blight) 
Sukėlėjas: Botrytis cinerea Pers. 


Simptomai ir žalingumas. Kekerinis puvinys pažeidžia visas antžeminės 
nesumedėjusias augalų dalis. Pavojingiausias braškių, aviečių ir gervuogių uogoms, nors 
gali sirgti ir jauni stiebai. Kartais pažeidžia ir vyšnias. Puviniu augalai gali užsikrėsti 
žydėjimo metu, vėliau suserga pernokusios, mechaniškai sužalotos uogos. Ant jų atsiranda 
minkštų, rudų, su pilku, puriu grybienos sluoksniu telkinių, kurie vėliau susilieja (311, 312 
pav.). Vėjas nuo dulkančios grybienos išnešioja konidijas ir užkrečia vis naujus augalus. Šis 
puvinys ypač greitai plinta tarp nuskintų uogų, jei tarp jų būna sergančių. Pūdamos uogos 
traukiasi, kietėja ir virsta mumijomis. 

Kekerinis puvinys pažeidžia labai daug augalų rūšių, taip pat ir erškėtinių šeimos au- 
galus: obelis, kriaušes, slyvas, vyšnias, trešnes, serbentus, agrastus, avietes, gervuogės, 
braškes, žemuoges ir kt. Tai labai plačiai prisitaikęs grybas, pažeidžiantis įvairias antžeminės 
nesumedėjusias dalis, sukeldamas jų puvinį. Kekerinio puvinio apniktos augalų dalys žūva. 
Dėl šios ligos kasmet supūva nemaža dalis braškių ir aviečių uogų. Ypač žalinga braškėms, 
jei žydėjimo ir derėjimo metu vyrauja lietingi orai. 

Ligos ciklas. Pilkasis kekeras žiemoja sergančiose augalų dalyse, jų liekanose ir 
gyvena kaip saprotrofas. Liga plinta konidijomis. Pirmiausia pažeidžia butonus ir žiedus, vė- 
liau pūva žalios ar nokstančios uogos. Ligai progresuojant žūva ne tik uogos, liga pereina ant 
stiebų ir lapų. Sporos vandenyje sudygsta per kelias valandas ir patenka tiesiai į žiedus arba 
uogas. Nuo pažeistų uogų, jas palietus, konidijos pasklinda ore ir užkrečia naujas uogas. 

Epidemiologija. Liga labai išplinta vėsiomis, drėgnomis vasaromis. 

Prevencija ir apsauga. Braškių, aviečių neauginti pavėsyje ir užuovėjoje, ne- 
leisti joms sutankėti, laiku nurinkti prinokusias uogas. Nepertręšti azoto trąšomis, nes su- 
mažėja augalų atsparumas ne tik šiai, bet ir kitoms ligoms. Veislių jautrumas kekeriniam 
puviniui yra skirtingas, todėl rekomenduojama pasirinkti ne tokias jautrias veisles. Prieš 
žydėjimą ir žydėjimo metu rekomenduojama purkšti fungicidais, tarp purškimų darytini 
7—10 dienų intervalai. Ligą labai sunku kontroliuoti, jei nesilaikoma anksčiau minėtų rei- 
kalavimų. Braškynuose būtina sudaryti sąlygas gerai pasėlio ventiliacijai, kad augalai po 
lietaus greitai nudžiūtų. 


Braškių fuziarozė (fuzariozinis vytulys) 
Angl. Fusarium wilt 
Sukėlėjas: Fusarium oxysporum f. sp. fragariae Winks A I. N. Williams 


Simptomai ir žalingumas. Braškių lapai parausta, nuvysta, priglunda prie žemės, 
o visas augalas greitai sunyksta (313 a pav.). Smulkesnės šaknelės sunyksta, o stambesnės ir 
šaknies kaklelio vidiniai audiniai patamsėja, paruduoja, pūva. Antrojoje vasaros pusėje šiltu 
ir drėgnu oru braškių šaknys ir lapai apsitraukia rausvai balta grybiena su konidijų telkiniais. 
Augalai vysta, nes šaknų apytakos audinius užkemša grybo hifai (313 b pav.). 

Braškių vytulį ir šaknų puvinį gali sukelti ir kiti Fusarium bei kitų genčių (Verticillium, 
Rhizoctonia, Phytophthora) grybai. Ligų požymiai yra panašūs. 

Liga žalinga, žūva dalis augalų, pasėlis išretėja. 

Ligos ciklas. Fuzariozę sukeliantis grybas plinta per užkrėstus daigus. Jei nesilai- 
koma sėjomainos, ligos pradai kaupiasi dirvoje. 


313 paveikslas. Fuzariozės pažeistas augalas priglunda prie žemės ir greitai sunyksta (a), 
nes apytakos audinius užkemša grybo hifai (b) 

Epidemiologija. Veislių jautrumas ligai nevienodas, todėl ji labiau išplinta ant jautrių 
veislių augalų. Ligai plisti palankios sąlygos susidaro braškes auginant sunkioje, vandeniui 
nepralaidžioje dirvoje, nesilaikant braškių auginimo technologijos rekomendacijų. 

Prevencija ir apsauga. Tinkamų dirvų parinkimas, auginimo technologijos lai- 
kymasis, sėjomaina bei mažiau jautrių veislių parinkimas sumažina ligos išplitimo riziką. 


Braškių šviesmargė 

Angl. White leaf spot (Common leaf spot, Ramularia leaf spot) 
Sukėlėjas: Mycosphaerella fragariae (Tul.) Lindau 
(anamorfa Ramularia tulasnei Sacc.) 


Simptomai ir žalingumas. Pažeidžia lapus, vaiskočius, taurėlapius, uogas. Su- 
kėlėjas pradeda plisti braškėms žydint ir intensyviai dauginasi iki vidurvasario. Pavasarį 
ant lapų atsiranda rausvai rudų nedidelių dėmelių, kurios greit plečiasi, jų centras šviesėja, 
darosi pilkšvas, o gana plati pakraščių juosta pasidaro tamsiai raudona (314 a, b pav.). Dė- 
mės didėja iki 3-6 mm skersmens ir vėliau susilieja. Kartais dėmių centras iškrinta. Smar- 
kiai pažeisti žiedkočiai ruduoja, plonėja ir priglunda prie dirvos paviršiaus, pažeisti lapai 
nudžiūsta, jų funkcija sumažėja. Ant taurėlapių būna juodos dėmės. Gali pažeisti ir uogas, 
ant jų atsiranda viena ar kelios kietos rudai juodos spalvos dėmelės. Uoga nesupūva, tačiau 
dėmės vietoje pakeičia spalvą. Uogų paviršiaus sėklos įgauna juodą spalvą (314 a pav.). 

Liga žalinga, smarkiai išplitus sumažėja asimiliacinis lapų paviršius, lapų funkcija, o 
išplitusi ant uogų sugadina jų prekinę išvaizdą. 

Ligos ciklas. Braškių šviesmargę sukeliantis grybas žiemoja senuose, ligotuose la- 
puose grybiena arba skleročiais, kurie yra atsparūs šalčiui ir kitiems nepalankiems veiks- 
niams. Pavasarį, kai tik oro temperatūra pasiekia +5 *C, iš grybienos ir skleročių pradeda 
susidaryti naujos konidijos, kurias platina lietaus purslai. Skiringai nuo kitų grybų, sporos 
neplinta su vėju. Infekcijai yra jautrūs tik jaunų lapų audiniai ir būtina, kad mažiausiai 12 
valandų lapų paviršius būtų drėgnas. Į augalus grybas patenka per apatinėje lapų pusėje 
esančias žioteles. Inkubacinis ligos periodas yra 10-15 dienų. Naujose dėmėse susidaro 
kitos sporos, kurios vėl užkrečia jaunus lapus. Per sezoną ciklas pasikartoja kelis kartus. 


314 paveikslas. Braškių šviesmargės pažeidimo požymiai ant braškių lapų (a, b) ir uogų (a) 

Epidemiologija. Labiausiai liga išplinta, kai yra +20—22 *C temperatūra, 85 Yo ir 
didesnis santykinis oro drėgnis. Infekcijai ypač palankios sąlygos, kai kelias dienas iš eilės 
apsiniaukę, lynoja lietus ir lapų paviršius ilgai išlieka drėgnas. Ligai plisti yra palankios są- 
lygos nesilaikant agrotechnikos reikalavimų, braškes auginant sunkioje, mėšlu pertręštoje 
dirvoje. Veislių jautrumas ligai yra nevienodas. 

Prevencija ir apsauga. Pasirinkti ne tokias jautrias ligai veisles. Nuėmus braškių 
derlių rekomenduojama pašalinti lapus, kurie yra pagrindinis infekcijos šaltinis. Braškių 
pasėlyje naikinti piktžoles, kad jie būtų labiau vėjo perpučiami, ant lapų 1lgą laiką nesi- 
laikytų drėgmė. Kadangi šiai ligai jautrūs tik jauni braškių lapai, kai kuriose šalyse, kur 
liga labiau išplitusi, pavasarį pirmuosius jaunus lapus nuo infekcijos ir tolesnio ligos pliti- 
mo rekomenduojama apsaugoti fungicidais, taip pat atželiančius jaunus lapus apsaugoti po 
derliaus nuėmimo braškes nupjovus. Labai svarbu, kad fungicidai patektų ant abiejų lapų 
pusių, ypač apatinės, per kurią grybas patenka į augalus. 


Rudoji dėmėtligė 

Angl. Leaf scorch 

Sukėlėjas: Diplocarpon earlianum (El. 6 Everh.) F. A. Wolf 
= Marssonina fragariae (Lib.) Kleb. 


Simptomai ir žalingumas. Liga pasireiškia ant braškių lapų. Ant viršutinės jų 
pusės susidaro smulkios, 1-5 mm skersmens tamsiai raudonos, purpurinės dėmelės. Jų vi- 
durys nepašviesėja, kaip braškių šviesmargės pažeidimo atveju (315 a, b pav.). Jei dėmelių 
labai daug, jos susilieja ir tarp dėmelių lapo audinys įgauna ryškiai raudoną spalvą. Ligai 
vystantis pažeisti lapai tampa rudi, pakraščiuose džiūsta ir užsiriečia, atrodo lyg apdeginti. 
Panašios dėmelės susidaro ant lapastiebių ir ūsų (315 c pav.). Pažeidimo vietoje lapastie- 
biai nulūžta ir lapas nudžiūsta. Taip pat liga gali pasireikšti ant žiedų ir vaisių (315 d pav.). 
Žiedai ir uogos žūva. 

Pažeidžia braškes, žemuoges. Liga susilpnina augalus, jie blogiau auga, menkiau atželia 
pavasarį, yra jautrūs įvairiems stresams — karščiui, sausrai, šalčiui. Pažeistos uogos praran- 
da prekinę išvaizdą. 

c d 
315 paveikslas. Rudosios dėmėtligės požymiai ant braškių lapų (a, b), lapkočių (c) ir žiedynų (d) 


Ligos ciklas. Braškių rudąją dėmėtligę sukeliantis grybas žiemoja ligotuose lapuo- 
se. Sausuoju periodu grybo acervuliai sausuose lapuose išlieka gyvybingi ilgą laiką, o grei- 
tai subręsta drėgnuoju periodu. Konidijos iš acervulių pasklinda su lietaus purslais, rasos 
lašeliais, laistymo metu su vandeniu. Konidijos patenka į lapų kutikulą ir, esant šiltam ir 
drėgnam orui, po užsikrėtimo praėjus 6—15 dienų pasirodo dėmės. Vėliau jose susiformuoja 
acervuliai. Lytinė stadija nėra reikšminga, kartais ji išsivysto ant ligotų lapų. 

Epidemiologija. Ligai plisti palankios sąlygos yra šiltas ir drėgnas oras, kai lapai 
ne mažiau kaip 12 valandų būna drėgni. Liga labiau linkusi išplisti azoto trąšomis pertręš- 
tuose braškynuose, kur daug sultingų lapų. 

Prevencija ir apsauga. Braškynus rekomenduojama įrengti gerai drenuotose dir- 
vose, šviesiose, vėjo perpučiamose vietose. Pasirinkti mažiau jautrias ligai veisles, sodinti 
sveiką sodinamąją medžiagą. Nepertręšti azoto trąšomis, nes ši liga labiau pažeidžia vešlią 
lapiją. Siekiant užtikrinti geresnį pasėlių vėdinimą ir sutrumpinti lapų nudžiūvimo po lie- 
taus laiką retinti augalus, naikinti piktžoles. Po derliaus nuėmimo nupjauti ir pašalinti iš 
lauko (sudeginti) lapus. Sodinant naujus daigus, pašalinti ligotus, senesnius lapus. Fungici- 
dus naudoti pagal rekomendacijas. Ypatingą dėmesį reikia skirti purškimo kokybei — labai 
svarbu, kad fungicidai patektų ir ant apatinės lapų pusės. 


Lapų džiūsna 

Angl. Strawberry leaf blotch 
Sukėlėjas: Gnomonia comari P. Karst. 
= G. fructicola (G. Arnaud) Fall 


Simptomai ir žalingumas. Ant lapų pasirodo raudonai rudos ar pilkos dėmės, 
vėliau jos didėja, tampa didelėmis nekrozinėmis dėmėmis ir gali apimti pusę lapo pavir- 
šiaus. Dažniausiai dėmės susidaro ant lapalakščio galo, jos turi raudoną purpurinį apvadą, 
yra netaisyklingos ar pleišto formos (316 a pav.). Dėmėse matyti smulkūs, rudi ar juodi 
grybo vaisiakūniai — piknidžiai. Panašios dėmės gali susidaryti ir ant uogų (316 b pav.). 
Ligos požymiai labai panašūs į antraknozės ar į cheminio lapų nudeginimo sukeliamus 
požymius. 

Liga nėra labai žalinga, paprastai augalai ją išauga. 

316 paveikslas. Lapų džiūsnos sukeltos dėmės susidaro ant lapalakščio galo, 
jos turi raudoną purpurinį apvadą, yra netaisyklingos ar pleišto formos (a), 
panašios dėmės gali susidaryti ir ant uogų (b) 


Ligos ciklas. Braškių lapų džiūsną sukeliantis grybas žiemoja ligotų lapų liekanose. 
Peržiemojusiuose lapuose susidaro lytinės stadijos vaisiakūniai — periteciai, o juose — aukš- 
liai su askosporomis. Askosporos plinta su vėju, jomis įvyksta pirminis užsikrėtimas pa- 
vasarį. Vasarą, vegetacijos metu, grybas plinta piknosporomis. Jas platina lietaus purslai; 
joms sudygti taip pat reikalinga drėgmė. 

Epidemiologija. Liga plinta lietingais metais. 

Prevencija ir apsauga. Apsaugos priemonės tos pačios, kaip ir nuo kitų ligų. 
Fungicidai efektyvūs panaudoti prieš braškių žydėjimą. 


Braškių miltligė 

Angl. Powdery mildew 

Sukėlėjas: Podosphaera aphanis (Wallr.) U. Braun 4 S. Takam. 
= Sphaerotheca macularis f. fragariae (Harz) Jacz. 


Simptomai ir žalingumas. Pažeisti lapai išilgai gyslų užsiriečia į viršų 
(317 a pav.). Viršutinėje ir apatinėje lapų pusėje būna baltas miltligės apnašas, tačiau jis ant 
braškių lapų nėra toks intensyvus kaip ant kitų augalų. Pažeisti lapai vėliau įgauna raudoną 
spalvą. Uogos užsikrečia jau žydėjimo metu, ligos požymiai pasirodo joms nokstant: jų 
paviršius pasidengia miltuotu apnašu (317 b pav.), vėliau tampa rudas, uogos suskilinėja. 
Uogos dažniau užsikrečia laistomuose plotuose. 

Liga gali būti žalinga, jei išplinta ant uogų. 

a b 
317 paveikslas. Miltligės pažeisti lapai išilgai gyslų užsiriečia į viršų (a), 
ant lapų ir uogų (b) būna miltligei būdingas apnašas 


Ligos ciklas. Tai labai prisitaikęs patogenas. Sąlygos, palankios augalui šeimi- 
ninkui, yra palankios ir patogenui. Baltos apnašos yra sudarytos iš grybienos ir konidijų. 
Grybas žiemoja augalų liekanose, taip pat ir gyvuose lapuose. Vegetacijos metu plinta ko- 
nidijomis. Senstant grybienai apatinėje lapų pusėje formuojasi smulkūs, tamsiai rudi grybo 
vaisiakūniai — kleistoteciai. Kleistoteciuose yra po vieną aukšlį, o juose — po 8 askosporas. 

Epidemiologija. Liga labiau išplinta braškėse, kurios auginamos pusiau pavėsyje. 
Labai palankios sąlygos, kai yra didelė santykinė oro drėgmė, o lapai sausi. Konidijoms 
sudygti temperatūra nėra labai svarbi. 

Prevencija ir apsauga. Auginti mažiau ligai jautrias veisles saulėtoje vietoje, 
taikyti kitas profilaktines priemones, aprašytas prie kitų ligų. 


Braškių lapų dėmėtligė 

Angl. Strawberry leaf blight and stem end rot (Phomopsis leaf blight, 
Phomopsis soft rot) 

Sukėlėjas: Phomopsis obscurans (Ellis £4 Everh.) B. Sutton 

= Dendrophoma obscurans (Ellis £ Everh.) H. W. Anderson 

= Phoma obscurans Ellis £4 Everh. 

= Phyllosticta obscurans (Ellis £ Everh.) Tassi 


Simptomai ir žalingumas. Liga pasireiškia ant senesnių braškių lapų. Dėmės 
didelės, apskritos ar ovalios formos. Jaunos dėmės yra raudonos, purpurinės spalvos, sen- 
damos jos didėja, dėmės vidurys tampa rudas, apjuostas raudonu apvadu (318 a pav.). Dė- 
mės centre galima pamatyti smulkius grybo vaisiakūnius. Liga gali pasireikšti ir ant jautrių 
braškių veislių ūsų. Pažeidžia ir uogas (318 b pav.). 

Derėjimo metu gali pažeisti uogas, todėl galimi derliaus nuostoliai. 

Ligos ciklas. Ligą sukeliantis grybas žiemoja grybiena ir piknidžiais ant senesnių 
gyvų lapų. Konidijos tampa gyvybingos anksti pavasarį ir su lietaus purslais patenka ant 
naujų lapų. Pavasarį, braškėms pradėjus atželti, grybas užpuola jaunus lapus ir juos užkre- 
čia — įvyksta pirminė infekcija. Vėliau, kai susiformuoja vaisiai, vaisių taurelė užsikrečia 
ir vietoj sveikos žalios spalvos pasidaro ruda. Grybas į uogas patenka per pažeistus taurė- 
lapius, uogos pūva. 


a 


318 paveikslas. Grybas Phomopsis obscurans sukelia purpurines dėmes ant braškių lapų (a) 
bei rudo puvinio dėmes ant uogų (b) 


Epidemiologija. Liga žalingesnė vėsesnio klimato zonoje. Tačiau optimalios sąly- 
gos ligai plisti susidaro, kai oro temperatūra +26—-32 “C, o lapai ne mažiau kaip 72 valandas 
išlieka drėgni. 

Prevencija ir apsauga. Tinka visos profilaktinės priemonės, aprašytos prie kitų 
ligų. Svarbiausia iš jų — nuėmus uogų derlių tuoj pat iš lauko pašalinti ligotas augalų lie- 
kanas. 


Braškių antraknozė 
Angl. Anthracnose fruit rot (Crown rot, Runner rot) 
Sukėlėjas: Colletotrichum acutatum J. H. Simmonds 


Simptomai ir žalingumas. Ant žalių uogų susidaro sausos, tvirtos, rudos ar 
juodos puvinio dėmės arba ant nokstančių uogų — tamsiai raudonos dėmės (319 a, b pav.). 
Ant nokstančių uogų dėmės greitai didėja ir visa uoga supūva. Dėmės paviršius pasiden- 
gia rausva arba oranžine sporų mase. Ligos sukėlėjas taip pat pažeidžia suaugusių braškių 
šaknies kaklelį ir naujus daigus, sukeldamas jų puvinį. Ant daigų ūsų dėmės būna juodos 
su pilku centru (319 c pav.). Ūsas ir daigas pajuosta, žūva. Grybas gali įsiskverbti į šaknies 
kaklelį, tada centrinė jo dalis įgauna raudonai rudą spalvą. Pažeisti augalai dienos metu 
vysta ir greitai žūva. 

Gali būti žalinga šiltais ir drėgnais metais. 

a b c 
319 paveikslas. Antraknozės pažeidimo požymiai ant braškių žalių uogų (a), 
raudonų uogų (b) ir ūsų (c) 


Ligos ciklas. Grybas gyvena augalo šaknies kaklelio zonoje, negali išgyventi dirvo- 
je. Ant grybo pažeistų audinių susidaro daug sporų, jos lietaus purslų ar lietinimo vandens 
srovėmis patenka ant sveikų augalų ir juos užkrečia. 

Epidemiologija. Labai palankus šiltas ir drėgnas oras. Grybas mažiau aktyvus 
vėsesniu metu, vasaros pabaigoje ir rudenį. Liga dažniausiai prasideda drėgnesnėse lauko 
vietose. 

Prevencija ir apsauga. Įrengiant braškyną labai svarbu sodinti tik sveiką 
sodinamąją medžiagą. Braškyną reikia retinti tuoj pat, nuėmus derlių. Vasarą saikingai 
tręšti ir laistyti. 


Braškių uogų kietasis puvinys 
Angl. Leather rot 
Sukėlėjas: Phytophthora cactorum (Lebert 6 Cohn) J. Schrėt. 


Simptomai ir žalingumas. Ant žalių ar sunokusių uogų atsiranda puvinio dė- 
mių, kurių centrai šviesiai rudi, o pakraščiai raudoni. Nokstančios uogų kekės, kurios vieną 
ar dvi dienas liečiasi su žeme ir po lietaus stovinčiu vandeniu, tampa pilkai rudos ir minkš- 
tos (320 pav.). Uogų koteliai taip pat supūva. Liga greitai progresuoja, nuo lauko sklinda 
puvinio kvapas. Po kelių dienų supuvusios uogos sudžiūsta ir pasidaro labai kietos. Tokią 
uogą perpjovus išilgai, galima pamatyti patamsėjusių vandens indų sistemą. 

Braškėms žalinga, kai ligai vystytis susidaro palankios sąlygos. 


444 AUGALŲ PATOLOGIJA - II SPECIALIOJI DALIS + SVARBIAUSIOS LIETUVOJE DAUGIAUSIA AUGINAMŲ AUGALŲ LIGOS 


Ri 


320 paveikslas. Kietojo puvinio požymiai ant braškių uogų 


Ligos ciklas. Patogenas žiemoja dirvoje oosporomis, kurios susiformuoja pažeistų 
uogų Mumijose. Sporos išlieka gyvybingos keletą metų. Pavasarį oosporos dygsta vandens 
lašeliuose ir susidaro zoosporangiai, kurių viduje formuojasi zoosporos. Viename sporan- 
gyje susiformuoja iki 50 zoosporų. Jos turi plonus žiuželius, todėl gali judėti vandens plė- 
vele, ir jeigu ant uogų paviršiaus yra drėgmės, zoosporos sudygsta ir jas užkrečia. Esant 
pakankamai drėgmės, ant uogų paviršiaus formuojasi sporangiai ir zo0sporos lietaus purs- 
lais plinta ant sveikų uogų. Pažeistos uogos džiūsta ir mumifikuojasi, nukrinta ant dirvos 
paviršiaus. Mumijose formuojasi grybo oosporos, kuriomis grybas žiemoja. 

Epidemiologija. Liga greitai išplinta esant palankioms sąlygoms. Infekcijai įvykti 
pakanka, kad bent vieną valandą ant uogų paviršiaus būtų lašelinė drėgmė. Optimali 
temperatūra yra +17-25 *C. 

Prevencija ir apsauga. Uogas nuo susilietimo su žeme labai gerai apsaugo šiaudų 
mulčias, todėl jis yra svarbi profilaktinė priemonė. Svarbu, kad braškyne cirkuliuotų oras, 
o dirvos būtų gerai drenuotos. Labai palankios sąlygos ligai plisti susidaro per drėgnose 
dirvose. Braškynus įrengti saulėtose vietose, vengti pavėsingų vietų. Braškes sodinti tin- 
kamu atstumu, ne per tankiai, kad braškynas būtų vėjo perpučiamas. Nepertręšti azoto 
trąšomis, nes gausi lapija sudaro palankų mikroklimatą ligai plisti. Pažeistas uogas rekia 
surinkti ir pašalinti iš braškyno. 


Raudonasis braškių šaknų šerdies puvinys 
Angl. Red stele 
Sukėlėjas: Phytophthora fragariae Hickman 


Simptomai ir žalingumas. Labai žalinga liga, pažeidžianti braškes vėsesniu 
metų laiku, o antžeminėje dalyje ligos simptomai pastebimi antraisiais metais. Ligos pa- 
žeisti augalai tampa žemaūgiai ir sausu oru nuvysta (321 pav.). Tokių augalų gyvų baltų 
šaknų centras (šerdis) yra plytų spalvos raudonumo. Raudona spalva gali tęstis per visą 
šaknies ilgį arba apimti nedidelę jos dalį. Tačiau šis simptomas matomas tik anksti pavasarį, 
išilgai perpjovus šaknį. Grybas pažeidžia tik šaknis, tačiau bet koks šaknų funkcijos sutriki- 

mas tuoj pat pastebimas ir ant lapų — nauji lapai yra maži, melsvai žalios spalvos, seni lapai 
tampa geltoni arba raudoni. Pažeidimas nepereina į šaknies kaklelį. 
Pažeisti augalai nedera, sausu oru greitai vysta ir žūva. 


321 paveikslas. Raudonojo braškių šaknų šerdies puvinio pažeisti augalai per vasarą žūva 


Ligos ciklas. Grybas dirvoje išlieka gyvybingas daugelį metų, žiemoja pažeistose 
šaknyse. Iš vieno lauko į kitą grybo zoosporos pernešamos su užkrėstais augalais, taip pat 
su paviršiniu vandeniu arba dirvos įdirbimo padargais. Šios sporos užkrečia ir sunaikina 
augalų šakniaplaukius, likusi šaknų sistema tampa panaši į žiurkės uodegą. 

Epidemiologija. Liga labiau paplitusi blogiau drenuotose, sunkiose dirvose. Gry- 
bas aktyvus pavasarį ir rudenį, kai dirvos yra šaltos ir drėgnos. 

Prevencija ir apsauga. Naudoti tik sveikus daigus. Nesodinti braškių laukuose, 
kur ši liga buvo paplitusi. Braškėms skirti laukai turi būti gerai drenuoti, dirvožemis vidu- 
tinio sunkumo arba lengvas. Rinktis mažiau jautrias ligai veisles. 


Braškių verticiliozė 
Angl. Verticillium wilt 
Sukėlėjas: Verticillium albo-atrum Reinke £ Berthold 


Simptomai ir žalingumas. Senesni išoriniai lapai pradeda vysti, lapų audiniai 
išilgai vidurinės gyslos susigarbanoja. Augalo viduryje jauni lapai išlieka žali, tačiau skur- 
dūs, žemaūgiai (322 pav.). Lapkočiai gali parausti. Šaknies kaklelis ir šaknys įgauna rudą 
spalvą. Naujuose braškynuose ligos simptomai pastebimi tuo metu, kai pasirodo ūsai ir 
nauji daigai. Senesniuose braškynuose simptomai išryškėja pradėjus nokti braškių uogoms. 
Pavieniai augalai aba augalų grupės skursta, vysta, džiūsta, lapai susmulkėja, pagelsta. La- 
biausiai nukenčia pirmametės braškės. 

Liga gali būti labai žalinga braškėms. Taip pat pažeidžia pomidorus, bulves, paprikas, 
baklažanus. Šiam grybui yra jautrūs ir kai kurie sumedėję augalai. 

322 paveikslas. Verticiliozės pažeisti senesni išoriniai braškių lapai vysta ir džiūsta, 
o augalo viduryje esantys jauni lapai išlieka žali 


Ligos ciklas. Grybas gali daugelį metų išgyventi dirvoje. Nėra būtinas koks nors 
šaknų pažeidimas, infekcija gali patekti tiesiai į augalo šaknis. Grybiena užkemša vandens 
indus, sutrikdo vandens transportavimą augale, gamina toksinus ir sukelia vytimą. 

Epidemiologija. Infekcija pernešama su sodinamąja medžiaga, dirvos dirbimo pa- 
dargais ir kt. 

Prevencija ir apsauga. Apsaugos priemonės tos pačios kaip ir nuo raudonojo 
šaknų šerdies puvinio. Tačiau svarbus veiksnys yra priešsėlio parinkimas: negalima sodinti 
braškių po pomidorų, bulvių ir kitų verticiliozei jautrių augalų. Sėjomainoje reikia naudoti 
miglinių šeimos augalus, kurie yra nejautrūs ligai ir dirvoje gali gerokai sumažinti infekci- 
jos kiekį. Net 5-8 metų sėjomaina visiškai neišvalo dirvos nuo verticiliozės infekcijos, kuri 
dirvoje išlieka gyvybinga dar ilgiau. Naudoti tik sveiką sodinamąją medžiagą iš laukų, ku- 
riuose nėra verticiliozės užkrato. Šalinti pažeistus augalus ir tose vietose neatsodinti naujų 
daigų. Auginti atsparias verticiliozei veisles. 


24.2.2. Bakterinės ligos 


Bakterinė degligė 

Angl. Fire blight 

Sukėlėjas: Erwinia amylovora (Burrill) Winslow, Broadhurst, Buchanan, 
Krumwiede, Rogers 6 Smith 

= Micrococcus amylovorus Burrill = Bacillus amylovorus (Burrill) Trevisan 
= Bacterium amylovorus (Burrill) Chester 

= Erwinia amylovora (Burrill) Winslow et al. f. sp. rubi Starr et al. 


Simptomai ir žalingumas. Bakterinė degligė pažeidžia žiedynus, šakeles, di- 
desnes šakas, kartais ir visus vaismedžius, kurie žūva. Palankiomis sąlygomis bakterinė 
degligė per 1-2 metus apninka iki 90 proc. sodo augalų. Šakelėse per kelias dienas infekcija 
išplinta iki 30 cm 1lgio. Ligai labai jautrūs 3—4 metų vaismedžiai. Yra skiriami 5 bakterinės 
degligės tipai: žiedynų, šakų, trauminė, poskiepių ir vėžinė degligė. Į tipus grupuojama 
pagal užkrėtimo šaltinius bei vaismedžio dalis, kurioms pakenkia liga. Skiriasi ir mete- 

orologinės sąlygos, kurių reikia vieno ar kito tipo bakterinės degligės infekcijai. Tačiau 
infekcijos tipų skirtumai labiau pastebimi tik ankstyvosiose ligos stadijose. 

Žiedynų degligė. Jos požymiai — tamsios dėmės ar ruoželiai ant žiedkočių. Iš žiedkočio 
sunkiasi bakterijų eksudato lašai, kuriuos vabzdžiai, lietus ir vėjas platina ant kitų augalo 
dalių. Dieną eksudato lašai sustingsta ir įgyja gintarinę spalvą. Žiedai nuvysta ir pajuosta, 
tampa nekroziški, tačiau kabo ant medžio, nenukrinta (323 a, b pav.). 

Šakų degligės požymiai yra labai tipiški: pažeistos jaunos šakelės vysta, išlinksta ir susi- 
formuoja vadinamieji Šeferdo kabliai. Kai pažeidžiamos senesnės šakelės, ant kurių jau yra 
išsivystę 20 lapų, jos neišlinksta, o vytimas ir nekrozė vystosi tik viršūninėje ūglio dalyje 
(325 pav.). Ant ūglių ir šakų atsiranda bakterijų eksudato lašų. 

Trauminės degligės simptomai: ūglių viršūnėlės keičia spalvą nuo geltonos iki oran- 
žinės, lapai vysta, praranda žalią spalvą. Jei pažeidžiami žiedynai, infekcija labai greitai 
persimeta į šakas, kamieną, vaisius. Trauminė degligė gali išsivystyti ir tuomet, kai šakelės 
apipjaustomos nedezinfekuotais įrankiais, užkratas pernešamas nuo pažeistų augalų. Tokiu 
atveju ant šakelių žemiau nupjovimo vietos susiformuoja daug vėžinių žaizdelių. 

Vėžinė degligė aplink vėžinę žaizdą sudaro siaurą (1—2 mm pločio) vandeningą juostelę. 
Po keleto dienų ant vidinės žievės pusės atsiranda rausvi dryželiai, vėliau jie paruduoja. 
Šakos netoli tokių vėžinių žaizdų dažniausiai nudžiūsta. Vėžinės žaizdos yra drėgnos, iš 
jų skiriasi bakterijų eksudato lašeliai (324 pav.). Sezono metu žaizdos plečiasi, didėja, ap- 
juosia šaką ir ją nudžiovina. Netoli esančių vegetacinių ūglių viršūnėlės nusidažo oranžine 
spalva, vysta. Baziniai lapai nusidažo tamsiais dryžiais, pagrindinė lapo gysla pajuoduoja. 

Poskiepių degligė po infekcijos vystosi be simptomų, prie jautraus poskiepio simptomai 
gali išryškėti tik po 5-6 metų. Pažeidimas apima ir įskiepį, apjuosia medį ir jis žūva. 

Ligos simptomai būna netvarkingai išsibarstę po visą augalą. 

Liga pažeidžia kriaušes, obelis, rečiau avietes, kaulavaisius. Bakterine deglige serga ir kai 
kurie dekoratyviniai augalai (šermukšniai, kauleniai, gudobelės, svarainiai ir kt.). Iki 2008 
metų Lietuvos teritorija priklauso nuo šios bakterijos saugomų teritorijų zonai ir bet koks nu- 
statytas ligos židinys turi būti sunaikintas sudeginant medžius ar krūmus. 2006 metais šalyje 
buvo nustatyta 18 ligos židinių, ji padarė daug nuostolių vaismedžių ir dekoratyvinių augalų 
augintojams (buvo sudeginta beveik 100 tūkst. medžių). Liga aptikta 43 pasaulio šalyse. 


323 paveikslas. Žiedynų degligės pažeisti žiedai vysta ir pajuosta, tampa nekroziški, tačiau 
kabo ant medžio, nenukrinta (a), o iš žiedkočio sunkiasi bakterijų eksudato lašeliai (b) 

325 paveikslas. Šakų degligės požymiai yra labai tipiški, pažeistos jaunos šakelės vysta, 
išlinksta ir susiformuoja vadinamieji Šeferdo kabliai 


Ligos ciklas. Bakterijos žiemoja vėžinėse žaizdose ant ūglių, užsikrėtusių ankstesniais 
metais. Daugiausia vėžinių žaizdelių, kuriose žiemoja bakterinės degligės sukėlėjas, susi- 
daro ant ūglių, kurių skersmuo mažesnis nei 38 mm, ypač aplink genėjimo žaizdas. Anks- 
ti pavasarį, šylant orui ir brinkstant pumpurams, bakterijos vėžinių žaizdų pakraščiuose 
pradeda greitai daugintis ir žaizdų paviršius tampa drėgnas, iš jo skiriasi gelsvai baltas 
bakterijų eksudatas. Daugeliui vabzdžių, ypač įvairioms muselėms ir musėms, šis eksudatas 
patrauklus ir jos, skrisdamos nuo augalo ant augalo, bakterijas išplatina po visą sodą. Ant 
pražydusių pirmųjų žiedų įvairios muselės taip pat perneša bakterijas, o nuo jų vabzdžiai 
apdulkintojai užkratą greitai išnešioja ant kitų žiedų — įvyksta žiedynų degligės infekcija. 
Žiedai užsikrečia per kelias minutes, jei tik yra reikiama drėgmė (rūkas, lietus), o temperatūra 
ne žemesnė nei +16 “C (dar geriau, jei aukštesnė) ir dar nenukritę žiedlapiai. Žiedlapiams 
nukritus žiedsostis ir jauni vaisiai yra atsparūs bakterinei degligei. Įvykus žiedynų degligės 
infekcijai, priklausomai nuo oro temperatūros, ligos simptomai gali išryškėti po 5—-30 dienų. 
Pasirodžius žiedynų degligės simptomams, labai padidėja infekcijos kiekis ir jos išplitimo 

rizika. Iš pažeidimo vietų infekciją platina vėjas, lietus ir įvairūs vabzdžiai, ji pernešama ant 
jaunų ūglių viršūnių ir sukelia šakų degligės protrūkį. Ūgliai jautriausi infekcijai, kai turi 
9—10 lapų ir suformuotas galinis pumpuras, o oro temperatūra yra +16 *C ar daugiau. Tais 
metais, kai dėl nepalankių sąlygų žiedynų infekcija neįvyksta, pirminiu šakų degligės infek- 
cijos šaltiniu tampa vėžinėse žaizdose žiemojančios bakterijos ir tada šakų degligė tampa 
lokalinio pobūdžio — pasireiškia tik netoli vėžinių žaizdų. 

Nors senesnių, subrendusių ūglių ir šakų audiniai yra atsparūs bakterinės degligės 
infekcijai, dėl krušos, vėlyvų šalnų, stiprių vėjų ant lapų atsiradus pažeidimams gali kil- 
ti trauminės degligės infekcijos pavojus. Bakterijoms patekus į augalą per sužalojimus, 
degligės gali būti pažeista ir atspari veislė. Poskiepio degligė susijusi su labai jautriais 
poskiepiais M.26, M.9 ir Mark. Ant tokių vaismedžių pasireiškus žiedynų ar šakų degligei, 
bakterijos augalu sistemiškai nukeliauja į poskiepį, kur išsivysto vėžinė žaizda, apjuosianti 
visą poskiepį. Poskiepių degligės pažeisti augalai skursta ir greitai žūva. 

Žiedynų degligė yra pagrindinis infekcijos šaltinis, lemiantis šakų degligės infekciją. 
Bakterijos su vabzdžiais, lietumi ar vėju patenka ant 1-3 dienų žiedų purkų ir jose ima dau- 
gintis. Bakterijos žiedynus užkrečia su lietumi ar rasos lašeliais patekusios į nektarines. 4—5 
dienų amžiaus žieduose, nukritus žiedlapiams, užsikrėtimo tikimybė gerokai sumažėja. Pir- 
mieji ligos požymiai pastebimi praėjus beveik mėnesiui po užsikrėtimo. Šakų degligės atve- 
ju augalo dalys užkrečiamos vidiniu ar sisteminių būdu iš vėžinių žaizdų arba tiesioginės 
ūglių infekcijos būdu. Kaip bakterijų pernešėjai lemiamą vaidmenį vaidina vabzdžiai (vėjas 
ir lietus, kaip bakterijų pernešėjai, šiuo atveju mažiau reikšmingi). Šakų deglige suser- 
ga augalai, prieš tai susirgę žiedynų ar vėžine deglige (infekcijos šaltiniai). Zrauminės 
degligės infekcija yra susijusi su augalo lapijos traumomis, mechaniniais pažeidimais, at- 
siradusiais dėl vėlyvų šalnų, krušos, stipraus vėjo ar lietaus. Bakterijos į augalą patenka 
per sužalojimus. Vėžinė degligė išsivysto tuomet, kai vėžinių žaizdų pakraščiuose atgimsta 
peržiemojusios bakterijos. Poskiepių degligė labai pavojinga, kai tankiai susodinami au- 
galai su jautriais degligei poskiepiais, o bakterijos iš žiedynų ar šakų infekcijų sisteminių 
būdu patenka į poskiepius. 

Epidemiologija. Bakterijos žiemoja vėžinėse žaizdose. Į augalą jos patenka per 
natūralias augalo angeles, žiedus, taip pat per žaizdeles, įtrūkimus. Bakterijos gali gyventi 
ir augalo viduje, kaip endofitai vandens indais jos patenka į ūglius, šakas, poskiepius. Sis- 
teminis pažeidimas turi ilgą latentinę fazę. Svarbūs bakterijų pernešėjai yra vabzdžiai, jų 
virškinimo trakte bakterijos išlieka gyvybingos net 5 paras. Tarp vabzdžių didžiausi ligos 
platintojai yra bitės, amarai, musės ir vapsvos. Paukščiai savo virškinimo trakte taip pat 
dideliais atstumais perneša užkratą. 

Skiriasi sąlygos, kurių reikia vieno ar kito tipo bakterinės degligės infekcijai. Žiedynų 
degligė vystosi tik tuomet, kai išsiskleidę 1—3 dienų žiedai. Vidutinė dienos temperatūra 
turi būti ne mažesnė kaip +15,6 *C, ryte - rūkas, ne mažiau kaip 2 valandas rasa ant augalų 
arba nedidelis lietus. Jei žydėjimo metu tris dienas iš eilės oro temperatūra nepasiekia nu- 
rodytos minimalios vidutinės, rizika užsikrėsti sumažėja iki minimumo (nepaisant to, kad 
pakanka drėgmės). Sakų degligei vystytis taip pat būtina, kad vidutinė oro temperatūra būtų 
ne mažesnė kaip +15,6 *C. Drėgmė nėra reikšminga. Bakterijoms pernešti būtini vabzdžiai. 
Trauminės degligės infekcija gali įvykti tik po įvairių nepalankių veiksnių, kurių metu 

traumuojami, pažeidžiami augalų lapai. Vėžinei degligei vystytis būtina sąlyga yra vėžinės 
žaizdos ir jose žiemojančios bakterijos. Poskiepių degligei palankios sąlygos susidaro, kai 
naudojami bakterinei degligei jautrūs M.26, M.9 poskiepiai. 

Prevencija ir apsauga. Nuo šios ligos nėra efetyvių apsaugos priemonių, todėl 
ją labai sunku kontroliuoti. Prevencinės priemonės yra šios: saugoti sodus nuo vabzdžių, 
purkšti vario preparatais, kurie šiek tiek sumažina išorinę bakterijos infekciją ant žievės ir 
lapų, dezinfekuoti sodo genėjimo įrankius, žaizdas po genėjimo užtepti sodo tepalu, šalinti 
vėžines vaismedžių žaizdas. Nepertręšti azoto trąšomis, optimalus dirvos pH — 5,5-6,5. 
Susirgusius medžius būtina išrauti ir sunaikinti. Šalyse, kuriose užregistruota liga, negalima 
dauginti sodmenų ir išvežti į kitas šalis. 


24.2.3. Virusinės ligos 


Slyvų raupligė (slyvų raupai šarka“) 
Angl. Plum pox (Sharka) 
Sukėlėjas: Plum pox potyvirus (akronimas PPV) 


Simptomai. Jauni slyvų lapai būna išmarginti šviesiomis žalsvomis mozaikinėmis 
dėmėmis, kurios vos pastebimos ant jaunų, tačiau išryškėja ant senesnių lapų. Pažeistų vai- 
sių paviršius išvagotas giliomis juostomis ar žiedo formos tamsiai žaliomis dėmėmis, ku- 
rios vėliau darosi violetinės, o vaisiai apkarsta (326 a, b, c pav.). Vaisių minkštimas lipnus, 
rausvai raudonos spalvos, konsistencija primena drebučius. Virusą platina amarai, taip pat 
jis išplatinamas dauginant vegetaciniu būdu. 


a b c 
326 paveikslas. Slyvų raupligės pažeistų vaisių paviršius būna išvagotas giliomis juostomis ir 
žiedo formos žaliomis dėmėmis (a ir b), kurios vėliau darosi violetinės (c) 


Prevencija ir apsauga. Auginti atsparių veislių slyvas, naikinti pažeistus vais- 
medžius, laikytis ligos prevencijos priemonių, naikinti amarus. 

Braškių virusinės ligos 


Simptomai. Yra keletas virusų, kurie gali pažeisti braškes. Išorinių simptomų gali ir 
nebūti, tačiau virusų pažeisti augalai blogai auga ir gali žūti, kai yra nepalankios meteoro- 
loginės sąlygos. Iš virusų sukeltų išorinių simptomų dažniausiai pasitaiko lapų susiraukšlė- 
jimas, margumas, lapai įgauna taurės formą, susmulkėja (327 pav.). Pastebėjus augalus su 
tokiais simptomais, juos būtina pašalinti iš lauko ir sunaikinti. 


"a z 


327 paveikslas. Širusinių ligų pažeistos ibigškės 


Prevencija ir apsauga. Įrengiant naują braškyną rekomenduojama naudoti tik 
sertifikuotą, sveiką sodinamąją medžiagą. Daugelį virusinių braškių ligų perneša amarai, 
todėl visą vegetacijos laikotarpį reikia naudoti apsaugos nuo jų priemones. Tačiau jei braš- 
kynas dažnai atnaujinamas sveika sodinamąja medžiaga, jokios apsaugos priemonės nėra 
būtinos. 


Skyriaus kontroliniai klausimai 


m 


„ Kokios yra pagrindinės erškėtinių šeimos augalų ligos, jų sukėlėjai? 

„ Nurodykite grybines obelų ir kriaušių ligas, jų simptomus, sukėlėjus. 

„ Nurodykite grybines kaulavaisinių ligas, jų simptomus, sukėlėjus. 

. Obelų ir kriaušių rauplės, jų sukėlėjai, vystymosi ciklai, žalingumas, prevencija. 

„ Obelų miltligė, jos simptomai, ligos ciklas, epidemiologija ir prevencija. 

. Paprastasis vaismedžių vėžys, ligos simptomai, ciklas, epidemiologija ir prevencija. 

„ Kokie yra kriaušių gleivėtrūdės simptomai, žalingumas, ligos ciklas? 

. Kokius žinote obelų vaisių puvinius ir jų sukėlėjus? 

. Vyšnių kokomikozės, šratligės sukėlėjai, ligų ciklai, epidemiologija ir prevencija. 

10. Nurodykite slyvų sidabraligės sukėlėją ir ligos vystymosi ciklą. 

11. Kokie yra tafrinozės, „raganų šluotų“ ir slyvų vyžligės sukėlėjai? Koks šių ligų 
vystymosi ciklas ir apsauga nuo jų? 

12. Nurodykite pagrindines aviečių ligas. Kas sukelia aviečių žievėplaišą, koks ligos 
ciklas ir apsauga nuo jos? 

13. Nurodykite pagrindines braškių ligas, jų sukėlėjus ir ligų vystymosi ciklus. 

14.Kas yra bakterinės degligės sukėlėjas, kokie ligos simptomai, ciklas ir žalingumas? 


o 0 LO 11 ELN 

25. AKTINIDINIŲ (ACTINIDIACEAE) ŠEIMOS AUGALŲ LIGOS 


25.1. Neinfekcinės aktinidinių šeimos augalų ligos 


Šalčio pakenkimai 
Angl. Frost damage 


Simptomai. Pavasarį dalis aktinidijų ūglių neišsprogsta arba apšąla jauni, pavasarį 
išsprogę lapai. 

Gausiai patręšus organinėmis ir mineralinėmis trąšomis, aktinidijos intensyviai augina 
ūglius, kurie greičiau auga ir gausiau dera. Tačiau dėl azoto trąšų pertekliaus ūgliai net ru- 
denį nenustoja augti, nespėja sumedėti ir žiemą gali apšalti viršūnes. Todėl aktinidijas azotu 
geriausiai tręšti tik anksti pavasarį. 

Prevencija ir apsauga. Anksti pavasarį išsprogusias aktinidijas reikia pridengti 
nuo pavasarinių šalnų, nes jų lapeliai ir jauni ūgliai labai bijo šalčio. 


25.2. Infekcinės aktinidinių šeimos augalų ligos 


Aktinidijos labai atsparios infekcinėms ligoms — iš sodo augalų išsiskiria atsparumu 
ligoms. Kauno botanikos sode per aštuonerius metus aktinidijų kolekcijoje nepastebėta jo- 
kių infekcinių ligų. Tai rodo, kad šis augalas tinkamas ekologinei sodininkystei, nes visai 
nesudėtinga užauginti uogų derlių nenaudojant pesticidų (328 pav.). 


328 paveikslas. Aktinidijos atsparios infekciniams susirgimams 


Skyriaus kontroliniai klausimai 


1. Kokias žinote aktinidijų neinfekcines ligas, kokie jų simptomai? 
2. Araktinidijos yra jautrios infekciniams susirgimams? 

26. ERIKINIŲ (ER/ICACEAE) ŠEIMOS AUGALŲ LIGOS 


26.1. Neinfekcinės ligos 


Maisto medžiagų trūkumas ar perteklius 
Angl. Deficiency of nutrition 


Simptomai. Dėl makro- ir mikroelementų trūkumo arba pertekliaus sutrinka augalų 
fiziologiniai procesai, jie blogai auga ir dera. 

Dėl azoto trūkumo šilauogių lapai susmulkėja, anksčiau laiko parausta ir nukrinta. 
Šakos taip pat įgauna rausvą spalvą; tokie augalai kitais metais prasčiau dera. Spanguolių 
horizontalūs ūgliai sutrumpėja, lapai susmulkėja, pašviesėja. Dėl azoto pertekliaus uogienojų 
ūgliai sparčiau auga, neatspariai žiemoja, augalai prasčiau dera. 

Dėl fosforo trūkumo šilauogės lėčiau auga, sutrumpėja tarpubambliai, lapai tampa 
buki, tamsiai žali, o lapų pakraščiai — raudoni. Uogakrūmiai mažiau dera. Dėl fosforo per- 
tekliaus išsivysto chlorozė, nes augalai negali įsisavinti geležies. 

Kalio trūkumui jautrūs jauni šilauogių krūmai. Dėl kalio trūkumo ruduoja lapų 
pakraščiai, jie susisuka, apdžiūsta šakų viršūnės. Spanguolės nėra jautrios kalio trūkumui. 

Šilauogėms svarbūs mikroelementai — magnis, boras, geležis. Dėl magnio 
trūkumo antrojoje vegetacijos pusėje šilauogių apatiniai lapai tarp gyslų tampa geltonai 
raudonai margi. Dėl boro trūkumo nyksta, džiūsta šakų viršūnėlės, lapų pakraščiai nu- 
linksta žemyn. Ūglių viršūniniai augimo pumpurai sunyksta, todėl pradeda augti šoninės 
šakelės. Geležies trūkumas išryškėja pertręšus fosforu, esant per mažam dirvos rūgštumui, 
blogam drenažui. Netoli viršūnių augantys lapai tampa chlorotiški, geltonos arba bronzinės 
spalvos. Ūgliai, lapai ir uogos susmulkėja. 

Prevencija ir apsauga. Erikinių šeimos augalus tręšti subalansuotai, pagal šių augalų 
tręšimo rekomendacijas. 


26.2. Infekcinės ligos 
26.2.1. Grybinės ligos 


Spanguolių pūslialigė 
Angl. Leaf and flower gall (Red leaf disease) 
Sukėlėjas: Exobasidium vaccinii Brikss. 


Simptomai ir žalingumas. Liga pažeidžia lapus, žiedkočius ir stiebus. Pažeis- 
tose vietose audiniai sustorėja: iš pradžių viena lapų pusė būna balkšvos spalvos, o kita 
parausvėja (329 pav.). Jei pažeidžiamas stiebas arba žiedkočiai su žiedais, tokie augalai 
visai nebedera. Jei nuo šios ligos nukenčia lapai, augalų derlius būna menkesnis ir pras- 
tesnės kokybės. Ant ne visai išsivysčiusių, mechaniškai sužalotų, persirpusių, dėl neaiškių 
priežasčių pakeitusių spalvą ir suminkštėjusių uogų dažniausiai susiformuoja pilkšvos arba 
žalsvai melsvos apnašos — pelėjūnų pažeidimai. Tokios uogos pasidaro negražios, greitai 
suvysta ir virsta mumijomis. 

Šia liga serga spanguolės, bruknės, taip pat rododendrai, azalijos. 

329 paveikslas. Pūslialigės pažeidimo požymiai 


Ligos ciklas. Grybas žiemoja ant pažeistų lapų grybo pūslelėse. Pūslelių paviršiuje 
susidaro baltos apnašos, sudarytos iš grybo sporų. Sporas vėjas ir lietaus purslai nuneša ant 
lapų ir žiedų pumpurų, kur jos sukelia naujas infekcijas. Pūslės formuojasi kitą pavasarį. 

Epidemiologija. Ligos plitimas priklauso nuo meteorologinių sąlygų ir užkrato 
šaltinio. Vėsus, drėgnas oras palankus grybo sporų plitimui ir infekcijai. 

Prevencija ir apsauga. Rekomenduojama nedideliuose plotuose lapus, ant kurių 
išryškėja ligos požymiai — susidaro pūslelės — pašalinti rankiniu būdu. Tokius lapus svarbu 
pašalinti prieš susidarant baltam grybo apnašui pūslėse, neleisti pasklisti sporoms. Dides- 
niuose plotuose rekomenduojama kombinuota apsauga — ligotų lapų šalinimas rankinių 
būdu — ir cheminė apsauga — fungicidų naudojimas. 


Moniliozė (rudasis puvinys) 

Angl. Mummy berry (Brown rot) 

Sukėlėjai: Monilinia oxycocci (Woronin) Honey 
= Selerotinia oxycocci Woronin 

Monilinia vaccinii-corymbosi (J. M. Reade) Honey 
= Monilinia vaccinii (Woronin) Whetzel 

= Sclerotinia vaccinii Woronin 

= Sclerotinia vaccinii-corymbosi J. M. Reade 


Simptomai ir žalingumas. Moniliozė dažniausiai pažeidžia spanguolių stie- 
bus, šilauogių ūglius, todėl nudžiūsta ir nulinksta augalų viršūnės (330 a pav.). Jos įgauna 
pilkšvai violetinę spalvą ir pradeda džiūti, palenkus lengvai nulūžta. Stiebai tampa krei- 
vi. Pažeistos augalų dalys žūva per kelias dienas. Pažeistose vietose matyti baltos grybo 
apnašos — konidijų telkiniai. Ligos simptomų nematyti, kol pradeda bręsti uogos: ligotos 
uogos nenusispalvina, ant jų atsiranda šviesiai rudų dėmių, vėliau jos pūva ir mumifikuojasi 
(330 b pav.). 

Liga labai žalinga. Pažeidžia šilauoges, vaivorus, mėlynes, spanguoles ir kitus erikinių 
šeimos augalus. 

330 paveikslas. Moniliozė pažeidžia šilauogių ūglius (a), ligotos uogos nenusispalvina (b) 


Ligos ciklas. Grybas žiemoja uogų mumijose bei pažeistuose stiebuose, dirvoje 
gyvybingas išlieka keletą metų. Pavasarį iš mumijų išauga grybo apoteciai, juose drėgnu 
oru formuojasi askosporos, kurias išnešioja vėjas (331 pav.). Jos yra pirminis infekcijos šal- 
tinis. Ligos sukėlėjo sporos užkrečia jaunus ūglius ir žiedus, per piestelę užkratas pasiekia 
besivystančias uogas. Ant žuvusių ūglių formuojasi grybo konidijos, kuriomis liga plinta 
žydėjimo metu ir užkrečia naujus ūglius bei žiedus. Ligos simptomų nematyti iki uogų 
nokimo pradžios. Užkrėstos uogos mumifikuojasi ir kitais metais tampa infekcijos šaltiniu. 
Grybo konidijas išnešioja vėjas ir įvairūs vabzdžiai. 

Epidemiologija. Liga labiau plinta uogynuose, kur neįrengtas drenažas, laikosi drė- 
gmė. Palankus vėsus ir drėgnas oras. Jautresni šalčio pakenkti šilauogių ūgliai. 


331 paveikslas. Moniliozę sukeliančio grybo vaisiakūniai — apoteciai, 
išaugę iš mumijomis virtusių pažeistų šilauogių uogų 


Prevencija ir apsauga. Uogynams įrengti naudoti tik sveiką sodinamąją medžia- 
gą. Sudaryti optimalias sąlygas uogienojams augti, nepertręšti azoto trąšomis, neperlaistyti. 
Nuėmus derlių, iš uogyno pašalinti pažeistas augalų dalis, nukritusias uogas. Skleidžiantis 
pumpurams ir žydėjimo metu rekomenduojama purkšti vario turinčiais fungicidais. 

Vėžys (fomopsiozė) 

Angl. Twig blight (Phomopsis canker, Phomopsis fruit rot) 
Sukėlėjas: Diaporthe vaccinii Shear 

(anamorfa Phomopsis vaccinii Shear, N. E. Stevens 6 H. F. Bain) 


Simptomai ir žalingumas. Ant šakų atsiranda grybo spuogeliai, iš kurių drė- 
gnu oru išsiskiria sporų eksudatas, šakelės džiūsta. Žiediniai butonai pavasarį paruduoja ir 
žūva, parudavimas pereina nuo žiedinio pumpuro į ūglį ir juo plinta tolyn, pažeidžia kitus 
butonus ir galiausiai visas ūglis nudžiūsta (332 a pav.). Pažeistų ūglių lapeliai nenukrinta, 
bet sudžiūva. Ligai išplitus, ant stiebų susidaro pilkšvos su tamsiai rusvu apvadu dėmės 
(332 b pav.). Liga gali nudžiovinti ir ūglius su uogomis. Infekcija plinta visais tarpsniais. 
Liga neplinta ant senų, sumedėjusių uogienojų stiebų. 

Pažeidžia šilauoges, spanguoles ir kitus erikinių šeimos augalus. 


a b 
332 paveikslas. Vėžio pažeisti nudžiūvę šilauogių ūgliai su uogomis 
(a, viduryje — sveikas ūglis) bei pažeistas stiebas (b) 


Ligos ciklas. Grybas žiemoja žuvusiuose ūgliuose, kurie sezono metu žuvo dėl 
degligės. Pavasarį nuo infekcijos šaltinių su vėju ir lietumi pasklinda grybo konidijos, jos 
patenka į besiskleidžiančius žiedinius butonus, sudygsta ir užkrečia vandens indų sistemą, 
ją užkemša. Žuvus ūgliams, ant jų po epidermiu susiformuoja grybo vaisiakūniai — pikni- 
džiai. Iš jų išplitusios konidijos sukelia dar vieną infekcijos protrūkį. 

Epidemiologija. Ligai plisti palankus drėgnas ir vėsus oras. 

Prevencija ir apsauga. Sodinti tik sveiką sodinamąją medžiagą iš sveikų augy- 
nų, parinkti tinkamą vietą ir taikyti tinkamą agrotechniką. Rekomenduojama anksti pava- 
sarį, prieš išplintant grybo konidijoms, išgenėti pažeistus ūglius ir juos sudeginti. Pasirinkti 
atsparias vėžiui veisles. Pavasarį nuo šios ligos pramoniniuose uogynuose nuo pumpurų 
brinkimo iki žydėjimo pabaigos gali tekti naudoti fungicidus. 

Šilauogių stiebų deguliai 

Angl. Godronia canker (End rot) 
Sukėlėjas: Godronia cassandrae Peck 
= G. cassandrae f. callunae J. W. Groves 


Simptomai ir žalingumas. Liga pažeidžia stiebus, lapus ir uogas, jie darosi 
dėmėti. Vasaros pabaigoje pirmieji pažeidimo požymiai — pavandeniję taškeliai — atsiranda 
ant 1-2 metų šilauogių stiebų. Pavasarį ant stiebų atsiranda rausvai rudos, apvalios, greitai 
besiplečiančios dėmės stiebo apatinėje dalyje, lapų išaugimo vietose (333 a pav.). Dėmių 
centrai pilki, o pakraščiai raudonai ar tamsiai rudi, jos plečiasi ir apima visą stiebą. Vasarą 
tokių stiebų lapai pradeda vysti (333 b pav.). 

Pažeidžia sodų šilauoges, stambiauoges spanguoles, vaivorus. Užsikrėtusių šilauogių 
krūmų stiebai vienas po kito nudžiūsta. 


a b 
333 paveikslas. Degulių požymiai ant šilauogių stiebų: dėmių centrai pilkšvi, 
o pakraščiai raudonai arba tamsiai rudi, dėmės plečiasi ir apima visą stiebą (a); 
vasarą tokių stiebų lapai pradeda vysti (b) 


Ligos ciklas. Augalai užsikrečia per visą vegetaciją, ypač žydėjimo metu. Grybas 
žiemoja pažeistose augalų dalyse. Jo sporas išnešioja lietaus purslai. 

Epidemiologija. Ligai plisti palankus vėsus ir drėgnas oras. 

Prevencija ir apsauga. Sergančias šakas reikia išgenėti ir sudeginti. Ligotus uo- 
gakrūmius rekomenduojama purkšti fungicidais per visą vegetaciją vieną kartą per mėne- 
sį. 

Pilkasis (kekerinis) puvinys 
Angl. Botrytis blight 
Sukėlėjas: Botrytis cinerea Pers. 


Simptomai ir žalingumas. Liga pažeidžia šilauogių žiedus, lapus, jaunus stie- 
bus, uogas. Ligos apnikti žiedai paruduoja (334 pav.). Ant uogų ligos simptomai išryškėja 
tik nokimo metu. Sunokusios uogos susiraukšlėja, jų vidus, o vėliau ir išorė pasidengia 
kekeriniam puviniui būdingu pelėsiu. Sandėliavimo metu puvinys nuo ligotų uogų pereina 
ant sveikų ir jas pūdo. 

Ūgliai užsikrečia per lapų išaugimo vietas, jie paruduoja, patamsėja, o lietingu oru pa- 
sidengia grybo konidijų apnašu. 


334 paveikslas. Pilkojo puvinio pažeidimo požymiai ant šilauogių 


Ligos ciklas. Grybas žiemoja skleročiais, kuriems sudygus išauga grybiena ir for- 
muojasi konidijos. Vegetacijos metu grybas plinta konidijomis, jas platina vėjas ir lietus. 
Konidijoms sudygti ant augalo būtina drėgmė ir maisto medžiagos. 

Epidemiologija. Liga plinta vėsiu ir lietingu oru. 

Prevencija ir apsauga. Rekomenduojamosprofilaktinės priemonės -uogakrūmių 
genėjimas, piktžolių naikinimas — siekiant sumažinti drėgmės laikymąsi uogyne. Pažeistus 
ūglius būtina išgenėti ir sudeginti. 

Antraknozė 

Angl. Anthracnose 

Sukėlėjas: Glomerella cingulata (Stoneman) Spauld. 6 H. Schrenk. 
= Colletotrichum gloeosporioides (Penz.) Penz. ėt Sacc. 


Simptomai ir žalingumas. Pirmieji požymiai — dėmės ant ūglių degulių. Pa- 
prastai kelios žiedinių butonų kekės paruduoja arba pajuoduoja (335 a pav.). Ant pažeistų 
butonų nesusiformuoja grybo sporos. Vėliau, kai uogos noksta ir įgauna mėlyną spalvą, jų 
galai sausėja, raukšlėjasi (335 b pav.), o ant jų atsiranda rausvos spalvos grybo sporulia- 
cijų. Pažeistose vietose ant uogų formuojasi milžiniškas kiekis grybo sporų, kurios lietaus 
purslais patenka ant kitų uogų, arba po derliaus nuėmimo uogos, liesdamosi vienos su ki- 
tomis, perduoda infekciją nuo ligotų sveikoms. Dėl antraknozės galimas 10-20 proc. uogų 
derliaus nuostolis. 


a 
335 paveikslas. Ant antraknozės pažeistų šilauogių stiebų paruduoja 
ar pajuoduoja kelios žiedinių butonų kekės (a), o kai uogos noksta ir 
įgauna mėlyną spalvą, jų galai sausėja, raukšlėjasi (b) 


Ligos ciklas. Grybas žiemoja ūgliuose ir ant ūglių. Palankiu oru ant ūglių pasirodo 
grybo sporos, kurios užkrečia žiedų kekes. Gali užsikrėsti ir kai kurios žalios uogos, jei 
labai dažnai lyja, tačiau jautriausios infekcijai yra nokstančios uogos. 

Epidemiologija. Ligai plisti palankus labai šiltas ir drėgnas oras pavasarį, šilauo- 
gių žydėjimo metu. 

Prevencija ir apsauga. Pramoniniuose uogynuose nustačius antraknozės židi- 
nius, rekomenduojama naudoti fungicidus. 

Alternariozė 
Angl. Alternaria fruit rot 
Sukėlėjas: Alternaria spp. 


Simptomai ir žalingumas. Ant lapų ir uogų, arčiau žiedo liekanų, atsiranda 
juosva arba tamsiai žalia grybo sporuliacija. Ji atsiranda viena dvi savaitės iki derliaus nuė- 
mimo. Prieš pat derliaus nuėmimą uogos pūva šlapiu, vandeningu puviniu. 

Pažeidžia šilauoges (336 pav.). Dėl alternariozės uogų derliaus nuostolis gali siekti iki 
30 proc. 


m 


a 


336 paveikslas. Alternariozės pažeidimo požymiai ant šilauogių uogų (a) ir lapų (b) 


Ligos ciklas. Grybas žiemoja ant ūglių paviršiaus, ūgliuose arba augalų liekanose 
ant dirvos. Vegetacijos metu grybas plinta konidijomis. Infekcijai jautrios nokstančios uo- 
gos. 

Epidemiologija. Infekcijai palankus šiltas ir drėgnas oras. 

Prevencija ir apsauga. Ligai plintant rekomenduojama purkšti fungicidais. 


26.2.2. Bakterinės ligos 


Bakterinis vėžys 

Angl. Crown gall 

Sukėlėjas: Agrobacterium tumefaciens (Smith £ Townsend) Conn 
= Bacterium tumefaciens Smith X Townsend 


Simptomai ir žalingumas. Ant šaknų ar šaknies kaklelio srityje atsiranda įvai- 
raus dydžio išaugos (337 a, b, c pav.). Pažeisti augalai lėtai vystosi, atsilieka nuo sveikų 
augalų. Išaugoms didėjant jos sumedėja, o jų paviršius tampa grublėtas, nelygus. Dėl atsi- 
radusių išaugų sutrinka augalo vandens ir maisto medžiagų apytaka. Žalingumas priklauso 
nuo to, kurioje vietoje išsivysto vėžinės išaugos ir kiek jų yra ant augalo. Pažeisti augalai 
yra jautresni žiemos šalčiams ir sausroms arba visai žūva. Jautrūs dauguma erikinių šeimos 
augalų. 

Ligos ciklas. Bakterinį vėžį sukeliančios bakterijos paplitusios visame pasaulyje, 
pažeidžia 60 skirtingų šeimų augalus. Žiemoja tik augalų audiniuose esančios bakterijos. Į 
augalų šaknis jos patenka per naujas šaknų žaizdeles, padarytas persodinant augalus, ken- 
kėjų pažeidimus ir pan. Užgijusios žaizdos nebejautrios infekcijai. Žaizdelėse įsikūrusios 
bakterijos sukelia ląstelių dauginimąsi ir atsiranda išaugos. Įvykus infekcijai, augalo ląste- 
lės toliau dauginasi ir be bakterijų. 


337 paveikslas. Ant bakterinio vėžio pažeistų šakų (a), augalų šaknų (c) 
arba šaknies kaklelio srityje (b) atsiranda įvairaus dydžio išaugos 


Epidemiologija. Palankios sąlygos bakterijos infekcijai susidaro, kai dėl įvairių 
priežasčių pažeidžiamos augalų šaknys arba stiebai šaknies kaklelio srityje. 

Prevencija ir apsauga. Pati svarbiausia profilaktinė priemonė — sodinti sveiką 
sodinamąją medžiagą. Vėžinių išaugų šalinimas nėra efektyvi priemonė, nes augale bakte- 
rijos plinta sistemiškai, be to, išaugos ant užsikrėtusių augalų išauga savaime. Būtina šalinti 
(išrauti su kuo daugiau šaknų) ir sudeginti visus bakterinio vėžio pažeistus augalus, o jų 
vietoje mažiausiai trejus metus negalima sodinti jautrių augalų, geriausiai pasėti miglinių 
šeimos žolių. Atliekant priežiūros darbus stengtis nepažeisti augalų. Naikinti šaknų kenkė- 
jus, dezinfekuoti genėjimo įrankius. 


Skyriaus kontroliniai klausimai 


1. Kokios yra pagrindinės erikinių šeimos augalų ligos, jų sukėlėjai? 

Nurodykite spanguolių pūslialigės simptomus, sukėlėjus, ligos vystymosi ciklą. 
Nurodykite spanguolių ir šilauogių moniliozės simptomus ir sukėlėjus. 

Kas sukelia fomopsiozę, koks ligos vystymosi ciklas, žalingumas? 

Kokie yra bakterinio vėžio simptomai, ligos ciklas, epidemiologija, prevencija ir 
apsauga nuo jos? 


a B BBS 

LIETUVIŠKŲ VARDŲ RODYKLĖ 


A D 
Agrastų gyslų juostinis virusas 399 Daigų juodšaknė 320 
Alternariozė 294, 295, 326, 349, 369, Degligė 
385, 460 bakterinė 446 
agrastų 396 kriaušių 410 
morkų 364 žirnių bakterinė 243 
rapsų 256 Dėmėtligė 
kopūstų 257 ankštinių žolių lapų 239 
Antraknozė (deguliai) 384, 459 baltoji lapų 272 
aviečių 432 bakterinė kampuotoji 377 
braškių 442 bakterinė lapų 278, 332 
dobilų 238 braškių lapų 441 
linų 343 juodoji rapsų 256 
lubinų 233 kopūstų juodoji 257 
serbentų ir agrastų 392 kopūstų lapų 261 
šilauogių stiebų 457 miglinių šeimos žolių 199 
Askochitozė 373 nekrotinė žiedinė 200 
agrastų 397 pomidorų bakterinė 311 
pupų 224 pomidorų rudoji 301 
rabarbarų 337 pomidorų žiediškoji 400 
žirnių 222 pupelių lapų kampuotoji 244 
Aviečių žievėplaiša 430 pupų rudoji 232 
rapsų juodoji 256 
B rudoji 198, 438 
Baltoji kojelė 297 žiedinė 258 
Baltuliai 321 žiedinių kopūstų bakterinė 276 
Braškių virusinės ligos 450 Diegavirtė 342 
Bulvių gumbų formos pakitimai 290 rapsų 254 
gumbų minkštimo pajuodavimas kopūstų 255 
289 Dobilų filodija 250 
gumbų odelės sutrūkinėjimas 290 Drėgmės perteklius 221 
gumbų tuščiaviduriškumas 288 Dryžligė 
lapų susisukimas 312 avižų 196 
viršūnės kuokštiškumas 314 juostuotoji 193 
kviečių 197 
C kukurūzų 198 
Cerkosporozė 366 rudadėmė 195 
Chlorotinis margumas dėl cinko trūkumo tinkliškoji 194 
342 
Cilindrosporiozė 271 F 
Citosporozė Fitoplazminė liga 283, 341, 352, 363, 368 
obelų 405 Fiziologinis lapų dėmėtumas 170 


slyvų 422 Fomozė 260, 261, 323, 350 

Fomopsiozė 456 

Fuzariozė 386 
braškių 436 
kopūstų 274 
linų 344 
salotų 355 
varpų 217 


G 
Geležies trūkumas 221 


J 

Javaklupė 175 

Juodasis pelėsis 383 

Juodoji kojelė 305 

Juodligė 218 

Juodųjų serbentų lapų pageltimas 392 
Juodųjų serbentų reversija 399 


K 

Kaulavaisinių šratligė 423 

Kladosporiozė 301 

Kopūstų gyslų bakteriozė 275 

Kūlės 
avižų dulkančiosios 204 
avižų kietosios 209 
kviečių dulkančiosios 202 
kviečių kietosios 206 
kukurūzų dulkančiosios 205 
kukurūzų pūslėtosios 210 
miežių dulkančiosios 203 
miežių kietosios 208 
nykštukinės 207 
stiebinės 211 


L 

Lapų chlorozė 401 
džiūsna 439 

Linų bakteriozė 351 

Lubinų juodspuogė 235 


M 
Maisto medžiagų trūkumas 252 
medžiagų trūkumas ar perteklius 
453 


Makrosporiozė 294 
Maras 


bulvių 290 
pomidorų 293 


Miežių geltonoji žemaūgė 219 
Miltligė 179, 273, 325, 348, 366, 371, 397 


ankštinių žolių 237 

braškių 440 

grikių 338 

kaulavaisinių 419 

miglinių šeimos žolių 180 
obelų 403 

salotų 355 

serbentų ir agrastų tamsioji 394 
žirnių 225 


Moniliozė 413, 454 
Morkų fitoplazma 368 
Mozaika 


agurkų 317, 362, 378 
baltųjų dobilų 247 
bulvių banguotoji 313 
bulvių M virusas 313 
bulvių silpnoji 315 
bulvių X virusas 315 
bulvių latentinė 315 
bulvių raukšlėtoji 315 
bulvių Y virusas 315 
bulvių stiprioji 315 
cukinijų geltonoji 377 
lubinų (siauralapė) 246 
liucernų 248 

pupų ir žirnių 245 
raudonųjų dobilų gyslų 248 
raudonųjų dobilų 249 
ridikų 280 

ropių 281 

salotų 361 

turnepsų 282 
vaistučių 283 

žirnių deformuotoji 245 


Nematodai 


bulviniai cistiniai 317 
runkeliniai 336 

šakniniai 250 
Netikroji miltligė 266, 328, 370, 380 
dobilų 240 
grikių 340 
rabarbarų 338 
salotų 354 
žirnių 226 


P 
Pasma 345 
Pavasarinis pelėsis 173 
Persikų lapų susisukimas 425 
Polisporozė 346 
Pomidorų 
lapų geltimas 287 
lapų susisukimas 287 
stiebo šerdies nekrozė 310 
vaisių formos pokyčiai 288 
vaisių sutrūkinėjimas 286 
viršūnės garbanė 316 
Puvinys 
agurkų kekerinis 372 
bakteriniai 389 
bakterinis salotų 361 
baltasis 228, 264, 302, 381, 417 
braškių uogų kietasis 443 
bulvių žiedinis 308 
fomozės sausasis 261 
fuzariozinis 329 
galveninis 387 
grikių pilkasis 339 
juodasis 275 
juodasis vaisių 295 
kaklelio 382 
kartusis vaisių 411 
kekerinis 230, 262, 298, 435, 458 
kekerinis vaisių 415 
kopūstų bakterinis šlapiasis 277 
kukurūzų daigų 172 
kukurūzų stiebo ir burbuolės 215 
pašaknio ir šaknų 176 
pelėjūninis 388, 416 
pilkasis 230, 262, 298, 339, 351, 
382, 435, 458 
pilkasis grikių 339 


pilkasis salotų 358 

raudonasis 329 

raudonasis braškių šaknų šerdies 
444 

rausvasis kartusis vaisių 415 

rizoktoninis salotų 357 

rudasis 413, 454 

sandėlių 367 

sausasis 296, 329 

sausasis vidurinių lapų 319 

sklerotinis 228, 264, 302, 329, 
330, 381 

sklerotinis morkų 365 

sklerotinis salotų 356 

sklerotinis saulėgrąžų 359 

stiebo sausasis 260 

šakniavaisių 329 

šaknų 342 

šlapiasis 306, 329 

viršūninis vaisių 285 

žirnių šaknų 227 


R 
Ramularija 191, 338 
Rauplės 374 
kriaušių 407 
obelų 402 
paprastosios 304 
runkelių 331 
Rinchosporiozė 190 
Rizoktoniozė 297 
Rudmargė 322 
Runkelių 
gelta 335 
rizomanija 333 
vakarinė gelta 282, 362 
Rūdys 231, 327, 360, 386 
ankštinių žolių 241, 398 
baltosios 268 
geltonosios 181 
juodosios 185 
kriaušių gleivėtrūdė 409 
linų (svylarūdė) 347 
miglinių šeimos žolių 186 
rudosios 182 

slyvų 427 
smulkiosios 183 
vainikuotosios 184 


S 
Saulės nudeginimai 236 
Sausligė 
bulvių 294 
pomidorų 295 
Septoriozė 375 
daigų 171 
lapų 188 
miežių 189 
pomidorų 303 
varpų 216 
Skalsės 212, 214 
Slyvų 
lapų raudondėmė 428 
raupai „šarka“ 450 
raupligė 450 
sidabraligė 420 
suodligė 429 
vaisių vyžligė 427 
Spanguolių pūslialigė 453 
Stemfiliozė 383 
Stiebalūžė 178, 346 
Stiebų susisukimas, išlinkimas 342 


aknų gumbas 267 
alčio pakenkimai 452 
ašai 297 
viesmargė 271 
aviečių 434 
braškių 437 
kriaušių lapų 410 
serbentų ir agrastų 393 


Ux Ux Ux Ux UŪx 


T 

Tafrinozė 425 

Tifuliozė 174 

Tuštumos ir tuščios ertmės 253 


V 
Valktis 394 
Verticiliozė 270 
aviečių 431 
braškių 445 
Vidinis kopūstų gūžių patamsėjimas dėl ka- 
lcio trūkumo 253 
Vėžys 260, 456 
bakterinis 460 
bakterinis pomidorų 309 
dobilų 242 
paprastasis vaismedžių 406 
Vyšnių ir trešnių raganų šluotos 426 
Vyšnių kokomikozė 418 
Vytulys 
bakterinis 376 
fuzariozinis 299, 344, 436 
lubinų fuzariozinis 234 
verticiliozinis 300 

LOTYNIŠKŲ VARDŲ RODYKLĖ 


A 
Acaulospora 106 
Acetobakter 65 
Acidaminococcus 64 
Acholeplasma 66 
Achromatium 65 
Acidovorax 68 
Acinetobacter 64 
Acrasia rosea 100 
Acrasiomycota 100 
Acremonium 121 
Acromonas 65 
Actinidiaceae 452 
Actinomyces 60, 61, 62, 65, 70 

bovis 70 

scabies 128, 304, 331 
Actynoplanes 65, 70 
Aethalium 121 
Agaricales 98, 114, 115 
Agonomycetes 99, 120 
Agrobacterium 65,68, 69, 76 

tumefaciens 72, 460 
Albugo 96, 104 

candida 104, 268 

cruciferarum 268 
Albuginaceae 96, 104 
Alcaligenes 65 


Alfalfa mosaic alfamovirus 49, 51, 248 


mosaic virus 45 
Alfamovirus 45 
Allexivirus 46 
Alliaceae 380 
Alphacryptovirus 47 
Alphitomorpha tridactyla 419 


Alternaria 20,99, 118, 119, 121, 147, 


160, 254, 460 
alternata 218, 294, 326 
brassicae 119, 256, 257 
brassicicola 256, 257 
cucumerina 369 
cucurbitae 119 
dauci 119, 364 
grossulariae 396 


linicola 349 

porri 385 

radicina 364, 367 
solani 119, 294, 295 
tenuis 119, 294 
tenuissima 119 


Alysiella 66 
Amillaria 98 
Amoebobacter 66 
Ampelovirus 45 
Ampelomyces 130 
Anabaena 66 
Anamorfic fungi 99, 118 
Ancalomicrobium 66 
Andean potato latent virus 58 
potato mottlevirus 58 
Anemone mosaic virus 281 
Animalia 24,25, 27 
Aphanomyces 96, 103 
cochlioides 320 
euteiches 227 
Aphelenchina 143 
Aphelenchoides 
fragaria 143 
beeseyi 143 
composticola 143 
Apiaceae 364 


Apple chlorotic leaf spot virus 46, 49 


mosaic ilarvirus 49 
scar skin viroid 50, 53 
stem grooving virus 46 
stem pitting virus 46 
Aphyllophorales 98, 114, 115 
Apiosprina 98, 113 
morbosa 113 
Apscaviroid 53 
Aguaspirillum 65 
Aguificales 66 
Arabis mosaic nepovirus 283 
Archaea 25 
Archaebacteria 25, 60 

Archangium 66 
Archiascomycetes 96, 108 
Armillaria 115 

mellea 115 
Arracacha virus B 58 
Arthrobacter 65, 68 
Ascochyta 99, 112, 120, 199 

cucumis 373 

fabae 224 

pinodes 222 

pisi 222 

rhei 337 

ribesia 397 

trifolii 239 
Ascomyces 

deformans 425 

pruni 427 
Ascomycetes 96, 108 
Ascomycota 96, 104, 106, 108, 114 
Ascosphaera 108 
Ascosphaerales api 108 
Ash ring and line pattern virus 283 
Aspergillus 20, 99, 108, 119, 121, 147 

flavus 119 

niger 119, 387 
Asteraceae 354 
Asterocystis radicis 255 
Asteromella brassicae 258 
Aster yellows phytoplasma like organism 

283, 341, 352, 363, 368 

Asticcacaulis 66 
Athelia 98, 114 

rolfsii 302, 329 
Aurceuthobium 134 
Aureusvirus 48 
Avenavirus 48 
Avervulares 119 
Avocado sunblotch viroid 53 
Avsunviroid 53 
Avsunviroidae 53 
Azomonas 65 
Azospirillum 65 
Azotobacter 61,65 


B 
Babuvirus 46 
Bacillus 61, 65, 68, 71 
alesti 17 
amylovorus 446 
antracis 61 
brevis 78 
caucasiens V7 
dendrolinus 7 
galleriae TI 
kurstaki VT 
subtilis 78, 129 
thuringensis V7 
Bacteria 25 
Bacterium 
amylovorus 446 
tumefaciens 460 
Bacteroides 65 
Badnavirus 45 
Banana bunchy top virus 46 
Barley stripe mosaic hordeivirus 51 
stripe mosaic virus 46 
vellow dwarf luteovirus 18, 46, 50, 
219 
vellow dwarf virus 49 
vellow mosaic virus 47 
Basidiomycetes 98, 113, 114 
Basidiomycota 94, 98, 104, 106, 113, 114 
Bean golden mosaic virus 46, 59 
Bean yellow mosaic potyvirus 245, 246, 
249 
Beauveria 119 
Beet curly top virus 46, 316 
mild yellowing luteovirus 335 
mild yellowing virus 17, 282 
necrotic yellow vein furovirus 48, 
49, 50 
necrotic yellow vein virus 45, 333 
western yellows luteovirus 282, 362 
vellows closterovirus 51 
vellows virus 45, 335 
Beggiatoa 66 
Begomovirus 46 
Beijerinckia 65 

Bellovibrio 65 
Benyvirus 45 
Betacryptovirus 47 
Bifidobacterium 65 
Bipolaris 112, 121 
maydis 152 
sorokiniana 176, 195 
turcica 198 
Black Currant Reversion Virus 50, 399 
Blastobacter 66 
Blastomycetes 99, 120 
Blueberry leaf motile virus 58 
Blumeria 97, 109 
graminis 179, 180 
Blumeriella jaapi 418 
Boletales 114 
Borrelia 65 
Botryosphaeria 121 
Botryotinia 121 
Botrytis 382, 99, 118, 121, 144 
allii 382 
cinerea 218, 230, 262, 298, 329, 


339, 351, 358, 367, 372, 382, 415, 


435, 458 

fabae 232 
Brassicaceae 252 
Bremia 96 
Bremia lactucae 104, 354 
Brevibacterium 65 
Broad bean wilt fabavirus 51 
Broad bean wilt virus 46 
Brome mosaic virus 45 
Bromoviridae 45 
Bromovirus 45 
Brucella 61, 65 
Bunyaviridae 45 
Burkholderia 

caryophylli 76 

cepacia 389 

gladioli 339 

solanacearum 76 
Butyrivibrio 65 
Bymovirus 47 


C 
Cabbage A virus 281 
black ring virus 281 
black ringspot virus 281 
ring necrosis virus 281 
Calothrix 66 
Campylobacter 65 
Candida 108, 120 
Capillovirus 46 
Capnodium 98, 112 
Capnodium salicinum 429 
Cardamine yellow mosaic virus 282 
Carlavirus 46 
Carmovirus 48 
Carnation latent virus 46 
mottle virus 48 
ringsot dianthovirus 51 
ringsot virus 48 
Carpophilum 423 
Carrot mottle mimic umbravirus 50 
mottle virus 48 
Caryophanon 64 
Cassava vein mosaic virus 45 
Cassytha 134 
Cauliflower mosaic caulimovirus 51 
mosaic virus 45 
Caulimoviridae 45 
Caulimovirus 45 
Caulobacter 66 
Cavemovirus 45 
Cephaleuros virescens 140) 
Ceratobasidiales 98, 114, 121 
Ceratocystis 97, 110 
coerulescens 110 
fagacearum 131 
fimbriata 110 
Celiulomonas 65 
Cercospora 112, 121 
beticola 322 
carotae 366 
ribicola 17 
zebrina 239 
Chenopodiaceae 319 
Cheravirus 45 

Cherry black canker virus 49 
rasp leaf virus 45, 58 
Chlamidia 66 
Chlorobium 66 
Chlorococcaceae 140 
Chloroflexus 66 
Chloroherpeton 66 
Chlorophyta 100 
Choanephora 96 
cucurbitarum 105 
Chondromyces 66 
Chondrostereum 98, 115 
purpureum 115, 420 
Chromista 25,26, 27,79, 95, 102, 140 
Chrysomyxa arctostaphyli 131 
Chrysophyta 100 
Chytridium brassicae 255 
Chytridiales 96, 105 
Chytridiomycetes 96, 105 
Chytridiomycota 96, 104 
Ciboria fructicola 413 
Cicinnobolus cesattii 130 
Citrus psorosis virus 47 
woody gall luteovirus 50 
Cladosporium 99, 119, 121, 326 
cucumerinum 119, 374 
fulvum 301 
herbarum 17, 119, 218, 
lycopersici 119 
phlei 199 
Clasterosporium carpophilum 17, 423 
Clavibacter 68, 69, 70 
michiganensis 173, 76, 308, 309 
Claviceps 20,97, 110 
purpurea 18, 110, 130, 212, 214 
Closteroviridae 45 
Closterovirus 45 
Clostridium 61,65, 68 
prazmowski 351 
Clover wound tumor phytoreovirus 43 
Cocadviroid 53 
Coccomyces hiemalis 418 
Cochliobolus 98, 112, 121 
sativus 176, 195 


Coconut cadang-cadang viroid 53 
Coelomycetes 99, 119 
Coleus blumei viroid 53 
Coleviroid 53 
Colletotrichum 99, 110, 119, 121,411 
acutatum 442 
circinans 384 
fructigenum 411 
gloeosporioides 233, 459 
lindemuthianum 110, 119 
lini 110, 343 
linicola 343 
orbiculare 119 
pisi 110, 119 
trifolii 110, 119 
Commelina yellow mottle virus 45 
Comoviridae 45 
Comovirus 45 
Compositae 354 
Coniothyrium minitans 130 
Convulvolaceae 134 
Cordyceps 97,110 
purpurea 212, 214 
Corynebacterium 61,65, 70 
michiganense 308, 309 
Coryneum beijerinckii 423 
Cowpea mild mottle virus 59 
mosaic virus 45 
Coxiella 66 
Crenothrix 65 
Crinivirus 45 
Cristispira 65 
Cronartium 98, 116, 131 
ribicola 116, 398 
Cruciferae 252 
Cucumber mosaic cucumovirus 49, 51, 
52,317, 362 
mosaic virus 45, 378 
Cucumovirus 45 
Cucurbitaceae 369 
Curtobacterium 68 
Curtovirus 46 
Curvularia 121 
Cuscuta 134, 138 

epithymum 138, 139 
trifoli 138 
epilinum 138, 139 
europaea 138, 139 
Cuscutaceae 136 
Cylindrocarpon 
heteronema 406 
mali 406 
Cylindrocladium 110 
Cylindrosporium 121 
concentricum 271 
Cymadothea trifolii 239 
Cystobacter 66 
Cystopus candidus 268 
Cytophaga 66 
Cytorhabdovirus 47 
Cytospora 99, 120, 405 
carphosperma 120 
leucostoma 120, 422 
microspora 120 
microstoma 120 
personata 120 
prunorum 120, 422 
schulzeri 120 


D 
Daikon mosaic virus 281 
Dendrophoma obscurans 441 
Dermatophilus 65 
Dermocarpa 66 
Desulfotomaculum 65 
Desulfovibro 65 
Desulfurococcus 65 
Deuteromycota 118 
Dianthovirus 48, 
Diaporthales 97, 110 
Diaporthe 97, 111 

eres 111 

lupini 111 

phaseolorum 111 

toxica 235 

vaccinii 456 
Diatrypales 97, 111 
Dictyosteliomycota 95, 100 


Dictyostelium discoideum 100 
Didymella 
applanata 430 
bryoniae 373 
fabae 224 
pinodes 222 
Diplocarpon 98, 112, 121 
earlianum 438 
maculatum 112, 410 
mespili 112, 410 
rosae 112 
Discomycetes 97,111 
Ditylenchus 143 
allii 143 
destructor 143 
dipsaci 143 
myceliophagus 143 
phyllobius 143 
Dothideales 98, 112 
Dothidella trifolii 239 
Dothideomycetes 112 
Drechslera 112, 121, 160 
avenae 196 
graminea 193 
sorokiniana 91, 176, 195 
teres 91, 194 
tritici-repentis 197 
turcica 198 
Drepanopeziza ribis 392 


E 
Ectothiorhodospira 66 
Elsinoe 98, 112 
ampelina 112 
veneta 112, 432 
Enamovirus 46 
Endocronartium 131 
Endogonales 96, 106 
Endornavirus 46 
Enterobacter 65 
Enterobacteriaceae 67 
Entomophaga 106 
Entomophthorales 96 
Entomosporium 121 
maculatum 410 

Entyloma 99, 118 
brefeldii 118 
camusianum 118 
crastophilum 118 

Epichloe 97, 110, 121 
tiphina 110 

Epicoccum 
nigrum 218 
purpurascens 218 

Ericaceae 453 

Erysipelotrix 64 

Erysiphales 97, 109 

Erysiphe 97, 121 
betae 325, 338 


cichoracearum 348, 355, 371 


cruciferarum 273 
graminis 91, 179, 180 
heraclei 366 
martii 237 
pisi 225 
polygoni 325, 338 
tridactyla 419 
trifolii 237 

Erwinia 65, 67, 68, 70, 72 
amylovora 72, 76, 446 


carotovora 17, 70, 72, 277, 305, 


306, 361 
chrysanthemi 176 
tracheiphila 70,376 

Escherichia 61, 65 
coli 71 
Euascomycetes 96, 108 
Eubacteria 25,27, 60, 140 
Eubacterium 65 
Eucarya 25 
Eudarluca carinis 130 
Euglenophyta 100 
Eukaryota 26, 94 
Eumycota 25,27 
Euphorbia mosaic virus 59 
Euphrasia 134, 135 
brevipila 135 
parviflora 135 
rostkoviana 135 
stricta 135 


Eurotiales 97, 109 
Eurotium 108, 121 
Eutypa 97, 111 

armeniacae 111 

lata 111 
Eutypeella parasitica 111 
Exoascus 

amygdali 425 

deformans 425 

insititiae 427 

minor 426 

pruni 427 

wiesneri 426 
Exobasidiales 99, 117, 118 
Exobasidium 118 

vaccinii 118, 453 
Exserohilum 112 
Exserohilum turcicum 198 


F 

Fabaceae 221 
Fabavirus 46 
Fabraea maculata 410 
Fiji disease virus 47 
Fijivirus 47 
Firmibacteria 67,68 
Firmicutes 68 
Fischlerella 66 
Flexibacter 66 
Flexiviridae 46 
Florida tomato virus 59 


Forsythia yellow net virus 283 


Foveavirus 46 
Franckia 65 
Fuligo 101 
Fulvia 121 

fulva 119, 301 


Fungi 24,25, 27, 79,94, 95, 104 


imperfecti 118 
Fungus 128 
Furovirus 46 


Fusarium 20, 99, 110, 118, 119, 121, 147, 
160, 172, 176, 217, 227, 234, 299, 320, 


342, 367 

avenaceum 91,217 
culmorum 91, 217 
graminearum 91, 110, 215, 217 
heteronemum 406 
lateritium 110 
moniliforme 215 
nivale 91, 173 
orobanches 130 
oxysporum 18, 234, 274, 299, 329, 
344, 355, 386, 436 
poae 217 
sambucinum 110, 296 
solani 296 
Fusicladium 113 
dendriticum 402 
pyrorum 407 
Fusobacterium 65 


G 
Gaeumannomyces 97, 111 
graminis 111, 175 
Galactomyces 96, 108 
Gallionella 66 
Garlic latent carlavirus 390 
Geminiviridae 46 
Geotrichum 121 
Gibberella 97, 110, 121 
avenacea 217 
baccata 110 
Jujikuroi 215 
moniliformis 215 
pulicaris 110, 296 
zeae 110, 215, 217 
Gigaspora 106 
Glicine max SIRE 1 virus 47 
Globodera 142 
rostochiensis 317, 142 
pallida 317, 142 
Gloeobacter 66 
Gloeocapsa 66 
Gloeosporium 99, 119 
album 417 
fructigenum 119, 411 
lini 343 


necator 432 
ribis 392 
Gloethece 66 
Glomales 96, 106 
Glomerella 97, 110, 121 
cingulata 119, 233,411, 459 
venetum 119 
Glomus 106 
Gluconobacter 65 
Gnomonia 97, 111 
comari 439 
erythrostoma 111 
fructicola 439 
Godronia 
cassandrae 457 
Gooseberry vein banding virus 399 
Gracilicutes 67 
Gramineae 170 
Grapevine fleck virus 48 
leafroll-associated virus 45 
stunt virus 48 
virus A 46 
Grossulariaceae 392 
Guignardia 121 
laricina 131 
Gymnosporangium 98, 116, 131 
fuscum 409 
juniperinum 116 
sabinae 409 


H 
Haematonectria haematococca 296 
Haemophilus 61 
Halobacterium 65 
Halococcus 65 
Hedera helix 139 
Helgardia acuformis 1VT78 
herpotrichoides 178 
Hellicobasidium brebissonii 329 
Helminthosporium 130, 199 
avenae 196 
gramineum 193 
sativum 176, 195 
teres 194 
tritici-repentis 197 

Helotiales 97,111 
Hemiascomycetes 96, 108 
Herpetosiphon 66 
Heterobasidiomycetes 114 
Heterodera 142 
avenae 142 
schachtii 142, 336 
trifoli 142 
Heteroderidae 141 
Heterodinae 142 
Hetero-Puccinia 94 
Heterosporium phlei 199 
Holobasidiomycetidae 114 
Homobasidiomycetes 114 
Hop stunt viroid 53 
Hordeivirus 46 
Horseradish mosaic virus 281 
Hostuviroid 53 
Hyaloperonospora 
brassicae 266 
parasitica 266 
Hyphochytriales 95, 102 
Hyphochytriomycetes 95, 102 
Hyphochytriomycota 95, 102 
Hyphomicrobium 66 
Hyphomonas 66 
Hyphomycetales 99, 118 
Hyphomycetes 99, 118 
Hypocrea 97, 110, 121 
Hypocreales 97, 109, 110 
Hypoderma 98, 112 


I 

Idaeovirus 46 

Ilarvirus 45 

Indian citrus ringsot virus 46 
Inonotus weirii 131 
Ipomovirus 47 


J 


Jasmine yellow blotch virus 283 


K 
Kabatiella 
caulivora 238 


lini 119, 346 


Klebsiella 65 


L 


Labyrinthulomycota 95, 102 
Lactobacilus 64 
Lamprocystis 66 
Lampropedia 64 

Lathraea sguamaria 137, 138 
Lauraceae 134 

Leek yellow stripe potyvirus 390 
Legionella 65 

Leifsonia 68 

Leotiales 97,111 
Leptosphaeria 98, 113 


avenaria 189 

betae 113 

korrae 200 

maculans 113, 260, 261 
nodorum 171, 188, 189, 216 
pratensis 113 


Leptospira 62 

Leptothrix 65 

Leptotrichia 65 

Lettuce big-vein associated virus 48 
infectious vellows virus 45, 51, 59 


mosaic potyvirus 361 
necrotic vellows virus 47 


Leucocytospora leucostoma 422 
Leuconostoc 64 
Leucostoma 97,111 


personii 422 


Leucothrix 66 

Leveillula 97, 109 
Lewia 121 

Linaceae 342 

Listerija 64 
Loculoascomycetes 98, 112 
Longidorus 142 
Loranthaceae 134 
Luteoviridae 46 
Luteovirus 46 

Lycogala 101 

Lygodium japonicum 139 
Lyngbya 66 

M 
Machlomovirus 48 
Maclura mosaic virus 47 
Macluravirus 47 
Macrosporium 
brassicae 256, 257 
solani 294 
Maculavirus 48 
Maize chlorotic mottle machlomovirus 51 
chlorotic mottle virus 48 
rayado fino marafivirus 51 
rayado fino virus 48 
streak virus 46 
Malva yellows virus 232 
Manadrivirus 46 
Marafivirus 48 
Marasmius 98, 115 
Marmor raphani 280 
Marssonina 119, 121 
fragariae 438 
Mastigosporium album 199 
Mastrevirus 46 
Megasphaera 64 
Melampsora 98, 116 
allii-populina 116 
farlowii 131 
lini 116, 347 
medusae 131 
ribesii-viminalis 116 
Melampyrum 134 
nemorosum 134, 135 
polonicum 134 
pratense 134, 135 
Melanconales 119 
Melanconiales 99 
Melanospora 97,110 
Melittangium 66 
Meloidogyne 142, 250 
arenaria 142 
halpa 142 
incognita 142 
javanica 142 
Merlinius 142 
Metallogenium 66 
Metaviridae 46 


Metavirus 46 
Metazoan 25 
Methanobacterium 65 
Methanococcus 65 
Methanotchermus 65 
Methanotrix 65 
Micelia sterilia 120 
Microascales 97, 110 
Microbispora 65 
Micrococcus 61, 64 
amylovorus 446 
Microdochium nivale 173 
Micromonospora 65 
Microsphaera 97, 109 
grossulariae 397 
trifolii 237 
Mitosporic fungi 99, 118 
Mollicutes 67, 68, 71 
Monera 2A 
Monilia 111, 121 
cinerea 111,413 
fructicola 413 
fructigena 81, 111,413 
Monilinia 97, 111, 121 
fructicola 131,413 
fructigena 413 
laxa 111, 413 
oxycocci 454 
vaccinii 454 
vaccinii-corymbosi 454 
Monographella nivalis 173 
Monosporascus 97 
cannonballus 110 
Moraxella 61, 64 
Morchella 98, 112 
Mucor 96, 160 
Mucorales 96, 105 
Muskmelon yellow stunt virus 377 
Mycobacterium 65 
Mycosphaerella 98, 112, 121 
bellona 112 
brassicicola 258 
capsellae 272 
cerasella 112 
fragariae 112, 437 

graminicola 188, 189 

larini-leptolepis 131 

linicola 345 

linorum 112 

melonis 373 

pinodes 112, 222 

populorum 131 

pyri 410 

recutita 199 

ribis 112, 393 

rubi 434 

sentina 112, 410 
Mycoplasma 66 
Mycota 95 
Mycovellosiella 

fulva 301 

fulvia 119 
Mycrocyclus 65 
Myxococus 66 
Myxomycetes 95 
Myxomycota 95, 100, 101 
Myxosarcina 66 


N 

Nacobbus 142 

Nannocystis 66 

Nanoviridae 46 

Nanovirus 46 

Narcissus yellow stripe potyvirus 49 

Necrovirus 48 

Nectria 97,110 
cinnabarina 110 
galligena 18, 110, 406 

Neisseria 64 

Nemata 141 

Nemathelminthes 141 

Nematoda 141 

Neofabraea alba 119, 417 

Neonectria galligena 406 

Nepovirus 46 

Nevskia 66 

Nitrobacter 65 

Nitrosococcus 65 

Nitrosolobus 65 

Nitrosomonas 65 


Nitrosospira 65 
Nitrospina 65 
Nocordia 65 

Nostoc 66 
Nucleorhabdovirus 47 


[0] 
Oat chlorotic stunt virus 48 
chlorotic stunt tobusvirus 52 
Oceanospirilum 65 
Oculimacula 
acuformis 178 
vallundae 178 
Odontiles 134, 135 
Oidium 97,109, 121 
monilioides 179, 180 
Oleavirus 45 
Olive latent virus 45 
Olpidium 96, 105 
borzii 255 
brassicae 105, 255 
radicicola 255 
Onion yellow dwarf potyvirus 390 
Oomycetes 95, 102, 103 
Oomycota 103 
Oospora cinerea 413 
Ophiobolus graminis 111, 175 
Ophiocladium hordei 191 
Ophiosphaerella korrae 200 
Ophiovirus 47 
Orchidaceae 136, 139 
Orobanchaceae 134, 136 
aegyptica 137 
cumana 137 
gracilis 137 
lutea 137 
mutelii 137 
ramosa 137 
Orobanche 134, 136 
Oryzavirus 47 
Oscillatoria 66 
Oscillospira 65 
Ourmia melon virus 47 
Ourmiavirus 47 
Ovularia hordei 191 

P 
Panicovirus 48 
Panicum mosaic virus 48 
Pantoea 67 
Pantoea stewartii 76 
Paracoccus 64 
Paratrichodorus 142 
Parsnip yellow fleck virus 47 
Parthenocissus guinguefolia 139 
tricuspidata 139 
Partitiviridae 47 
Pea enation mosaic enamovirus 46, 245 
leaf roll virus 282 
Peach latent mosaic viroid 53 
mosaic virus 58 
phony rickettsia 58 
rosette mosaic virus 59 
Peanut clump virus 47 
Pear blister canker viroid 53 
Pecluvirus 47 
Pectobacterium atrosepticum 305, 306 
Pediococcus 64 
Pelamoviroid 53 
Pelodictyon 66 
Pelosigma 65 
Penicillium 20,99, 108, 118, 119, 147, 
160, 121, 329, 367, 388 
expansum 119, 416 
Pepper mild tigrė virus 59 
Peptostreptococcus 64 
Peronospora 96, 104 
betae 328 
brassicae 266 
destructor 380 
ducometi 340 
farinosa 328 
jaapiana 338 
parasitica 266 
pisi 226 
pratensis 240 
schachtii 328 
trifolii-hybridi 240 
trifolii-repentis 240 
trifoliorum 240 
viciae 226 


Peronosporaceae 96, 103, 104 
Peronosporales 96, 103 
Petunia vein clearing virus 45 
Petuvirus 45 
Pezizales 98, 112 
Phaeophyta 100 
Phaeosphaeria 

avenaria 189 

nodorum 171, 188,189, 216 
Phoma 99, 113, 120, 254, 350 

andina 131 

betae 120, 320, 323, 329 

destructiva 120 

exigua 350 

lingam 260, 261 

linicola 350 

medicaginis 222 

pinodella 222 

pomorum 120 

rostrupii 120 
Phomopsis 99, 111, 120 

leptostromiformis 235 

obscurans 441 

vaccinii 456 
Phoradendron 134 
Phormidium 66 
Photobacterium 65 
Phragmidium 98, 116 

distiflorum 116 
Phragmobasidiomycetidae 114 
Phyllachora 97 

graminis 110 
Phyllachorales 97, 110 
Phyllosiphon 140 
Phyllosiphonaceae 140 
Phyllosticta 99, 120, 121 

obscurans 441 

solitaria 131 
Physarum 101 

polycephalum 101 
Physoderma 96, 105 

alfalfae 105 

maydis 105 
Phythium 130 

Phytiaceae 103 
Phytophthora 85, 96, 104 
cactorum 443, 104 
fragariae 444 
infestans 17, 104, 290, 293 
megasperma 329 
Phytoplasma 68,71 
Phytoplasma like organism 250 
Phytoreovirus 47 
Phytoviralia 44 
Planctomyces 66 
Plantae 24, 25,27 
Plasmodiophora 95 
brassicae 17, 101, 267 
Plasmodiophorales 95 
Plasmodiophoromycota 95, 100, 101 
Plasmopara 96, 104, 130 
nivea 104 
ribicola 104 
viticola 104 
Plectomycetes 97, 108 
Plectonema 66 
Pleospora 98, 112 
betae 320, 323 
Pleotrachelus brassicae 255 
Plestridia 61 
Pleurocapsa 66 
Pleurotus 98, 115 
dryinus 115 
ostreatus 115 
Plum pox potyvirus 450 
line pattern virus 59 
Poaceae 110, 170 
Podosphaera 97 
aphanis 440 
clandestina 419 
leucotricha 109, 403 
mors-uvae 394 
oxyacanthae 419 
tridactyla 109, 419 
Polerovirus 46 
Polystigma 97, 110 
rubrum 110, 428 
Pollaccia 113 


Polyangium 66 
Polygonaceae 337 
Polymyxa betae 102, 333 


graminis 102 


Polyspora 119 


lini 346 


Pomovirus 47 
Pospiviroid 53 
Pospiviroidae 53 


Potato black ringspot virus 58 
leaf roll polerovirus 46, 49, 312 
leaf roll virus 58 
M carlavirus 313 
mop-top furovirus 51, 314 
mop-top virus 47 
spindle tuber viroid 52, 53, 58 
virus T 58 
virus Y 47, 48 
X potexvirus 51, 52, 315 
X virus 46 
vellow dwarf virus 47 
Y potyvirus 17,48, 315 
Potexvirus 46 
Pothos latent virus 48 
Potyviridae 47,48 
Potyvirus 47, 48 
Pratylenchidae 142 
Pratylenchus penetrans 142 
P crenatus 142 
P neglectus 142 
P vulnus 142 
Prokaryota 26 
Prokaryotae 64 
Propionibacterium 65 
Prosthecochloris 66 
Prosthecomicrobium 66 
Proteobacteria 67,70 
Proteus 65 
Protista 24,25, 26, 27, 79, 95 
Protobacteria 66 
Protophytoviralia 44 
Protosteliomycetes 95 
Protozoa 25,26, 79, 95, 99, 100 
Prunus necrotic ringsot ilarvirus 52 

Pseudocercosporella capsellae 272 
herpotrichoides 17, 18, 91, 178 
Pseudomonas 61,65, 68, 69, 70, 76, 277 
chlororaphis 73, 129 
corrugata 310 
fluorescens 389 
lachrymans 17 
phaseolicola 244 
pisi 243 
sevastanoi 244 
syringae 72, 76, 243, 276, 311, 332, 
377, 389 
Pseudoperonospora 96, 104 
cubensis 370 
Pseudopeziza 97, 111, 239 
jonesii 112 
medicaginis 112 
meliloti 112 
ribis 112, 392 
tracheiphila 112 
trifolii 112 
Pseudoviridae 47 
Pseodovirus 47 
Puccinia 94, 98, 116 
agrostidis 116 
alli 116, 386 
anomala 183 
apii 116 
bromina 116 
coronata 116 , 184, 185, 186, 187 
coronifera 186 
dactylidina 116 
dispersa 116 
festucae 166 
glumarum 116, 181 
graminis 166, 95, 185, 186, 187 
helianthi 166, 360 
hordei 183, 184 
hordeina 166 
maydis 166 
perplexans 166 
persistens 166 
petroselini 166 
poarum 166 
porri 386 


pruni 427 
pruni-spinosae 427 
recondita 17, 182, 186, 187 
ribesii-caricis 166 
ribis 166 
simplex 166, 183 
striiformis 181, 182, 186, 187 
triticina 166 
Pucciniaceae 94 
Puccinieae 94 
Pycnidiales 119 
Pyrenomycetes 97, 109 
Pyrenopeziza brassicae 271 
Pyrenophora 98, 112, 121 
chaetomioides 196 
graminea 193 
teres 194 
trichostoma 197 
tritici-repentis 197 
Pyrodictium 65 
Pyrrophyta 100 
Pythiaceae 96, 103 
Pythium 96, 103, 172, 254, 320, 342 
debaryanum 17,227 


R 
Radish enation mosaic virus 280 
mosaic comovirus 280 
Pvirus 281 
vellows virus 282 
Radopholus 142 
Ralstonia 68, 70 
Ramularia 
beticola 321 
collo-cygni 17, 191 
hordeicola 191 
rhei 338 
tulasnei 437 
Raphanus virus maculans 230 
Raspberry bushy dwarf virus 46 
leaf curl virus 59 
vellow dwarf virus 283 
Raygrass mosaic rymovirus 51 
mosaic virus 47 
Red clover vein mosaic carlavirus 2A8 

Redoviridae 47 
Rhabdocline 98, 112 
Rhabdoviridae 47 
Rhinanthus 134, 135 
minor 135 
serotinus 135 
Rhizobacter 68 
Rhizobiaceae 68 
Rhizobium 65, 68 
Rhizoctonia 91, 120, 121, 342, 367 
aderholdii 114 


solani 114, 120, 227, 254, 297, 320, 


329, 357 

violacea 329 
Rhizomonas 68 
Rhizopus 96 

maydis 105 

nigricans 105 
Rhodochytrium 140 
Rhodococcus 65, 68 
Rhodomicrobium 66 
Rhodophyta 100 
Rhodopseudomonas 66 
Rhodospirillum 66 
Rhubarb mosaic virus 283 
Rhynchosporium secalis 91, 190 
Rhytisma 112 
Rhytismatales 98, 112 
Rice dwarf virus 47 

ragged stunt virus 47 

strip virus 47 

tungro bacilliform virus 45 

tungro spherical virus 47 
Rikettsia 66 
Rosaceae 401 
Rosellinia 97,111 

necatrix 111 
Rotylenchulus 142 

reniformis 142 
Ruminococcus 64 
Rymovirus 47 


S 
Sacharomyces 96, 120, 121 
Sacharomyces cerevisiae Ty1 virus 47 


cerevisiae Ty3 virus 46 
Sacharomycetales 96, 108 
Sadwavirus 47 
Salmonella 65,77 
Saprolegniales 95, 103 
Saprospira 66 
Sarcina 61, 64 
Sarcodonta crocea 17 
Satsuma draft virus 47 
Sclerotinia 97, 111 

americana 413 

cinerea 413 

fructicola 413 

fructigena 413 

laxa 413 

minor 356 

oxycocci 454 

sclerotiorum 111, 228, 264, 302, 

330, 356, 359, 365 

trifoliorum 111, 159, 242 

vaccinii 454 

vaccinii-corymbosi 454 
Sclerophthora 104 
Sclerospora 96, 104 
Sclerotium 114, 120, 121 

cepivorum 114, 381 

clavus 212, 214 

rolfsii 302, 329 
Scolecotrichum graminis 199 
Scrophulariaceae 134 
Scutellospora 106 
Selenomonas 65 
Seliberia 66 
Septobasidiales 98, 115 
Septobasidium 116 
Septobazidiales 116 
Septoria 99, 112, 120, 121, 199 

avenae 120, 189 

betae 120 

cucurbitacearum 375 

graminis 120 

linicola 345 

lupini 120 

lycopersici 120, 131, 303 


nodorum 120, 171, 188, 189, 216 

passerinii 189 
pyricola 410 
ribis 393 
rubi 434 
secalis 120 
tritici 91, 113, 120, 188 
Seguiviridae 47 
Seguivirus 47 
Serratia 65, 67 
Setosphaeria 98, 112 
turcica 198 
Shallot latent carlavirus 390 
mite-borne latent potexvirus 51 
virus X 46 
Shigella 65 
Simonsiella 66 
Sinchytrium 96 
endobioticum 105, 131 
macrosporum 105 
Sirevirus 47 
Sobemovirus 47 
Soil borne wheat mosaic virus 46 
Solanaceae 285 
Sorosporium reilianum 205 
Southern bean mosaic virus 47 
Soybean chlorotic mottle virus A5 
Soymovirus 45 
Sphacelia segetum 212, 214 
Sphaceloma necator 432 
Sphacelotheca reiliana 205 
Sphaeropsidales 99, 119 
Sphaeropsis 121 
Sphaerotheca 97, 109 
fuliginea 371 
humuli 109 
macularis 440 
mors-uvae 18, 109, 394 
pannosa 109 
Sphaerotilus 65 
Sphingomonas 67 
Spilocaea 113 
Spilocaea pomi 402 
Spirillum 62, 65 
Spirocheta 65 


Spirulina 66 
Spongospora subterranea 102 
Sporcytophaga 66 
Sporolactobacillus 65 
Sporosarcina 65 
Spumaria 101 
Spyroplasma 66, 68, 71, 72 
Spyroplasmataceae 68 
Sguash leaf curl virus 59 
Stagonospora 113 
avenae 189 
nodorum 91, 171, 188, 189, 216 
Staphylococcus 61,64, 71 
Stemonitis 101 
Stemphylium 112, 326 
allii 112 
botryosum 113 
radicinum 113, 364, 367 
sarciniforme 113 
vesicarium 383 
Stereum purpureum 420 
Stigmatella 66 
Stigmina carpophila 423 
Strawberry latent ringsot nepavirus 49 
latent C virus 59 
vein banding virus 59 
Streptococcus 61, 64 
Streptomyces 65, 68, 69, 70 
griseoviridis 129 
scabies 304, 331 
Streptosporangium 65 
Streptothrix 65 
Striga 134 
Stromatinia 98, 111 
cepivora 381 
fructigena 413 
gladioli 111 
Subterranean clover stunt virus 46 
Sweet potato mild mottle ipomovirus 51 
potato mild motile virus 47 
Succinivibrio 65 
Sulfolobus 65 
Synechococcus 66 

T Tigridia mosaic virus 281 
Talaromyces 108, 121 Tilletia 99, 117 
Tapesia anthoxanthi 118 

acuformis 178 caries 206 

amygdali 425 controversa 117, 207 

aurea 108 indica 131 

bullata 108 laevis 117 

deformans 108, 425 lolii 118 

insititiae 17, 108, 427 paradoxa 118 

minor 426 poae 118 

pruni 17, 108, 427 secalis 118 

taphrina 96 tritici 117, 206 

wiesneri 17, 426 Tobacco mosaic tobamovirus 48, 49, 52 

vallundae 178 mosaic virus 48, 378 
Taphrinales 96, 108 necrosis necrovirus 51 
Teliomycetes 94, 98, 113, 115 necrosis satellivirus 43 
Tenericutes 68 necrosis virus A 48 
Tentepohliaceae 140 rattle tobravirus 51 
Tenuivirus 47 rattle virus 48 
Tetraccocus 61 ringspot nepovirus 49, 51 
Thallobacteria 68 ringspot virus 46, 58 
Thamnidium elegans 105 streak ilarvirus 52 
Thanatephornus 98 streak virus 45 
Thanatephorus 114, 121 Tobamovirus 48 
Thanatephorus cucumeris 114, 227, 254, Tobravirus 48 

297, 320, 329, 357 Tomato bushy stunt virus 48 

Thecaphora solini 131 mosaic virus 378 
Thekospora 98, 116 planta macho viroid 53 

areolata 116 pseudo-curly top virus 46 
Thennoplasma 65 ringspot nepovirus 48 
Thermatogales 66 ringspot virus 400 
Thermoactinomyces 65 spotted wilt tospovirus 43, 45, 48 
Thermoproteus 65 ZTombusviridae 48 
Thielaviopsis basicola 227 Tombusvirus 48 
Thiobacillus 65 Topocuvirus 46 
Thiobacterium 65 Tospovirus 45 
Thiocapsa 65 Transzchelia pruni-spinosae 427 
Thiocystis 65 Trechispora brinkmannii 131 
Thiodictyon 65 Treponema 65 
Thiopedia 65 Trichoderma 110, 121 
Thiopploca 65 lisnorum 119, 129, 130 
Thiosarcina 65 roseum 119 
Thiospirillum 65 Trichodorus 142 


Thiothrix 65 Trichometasphaeria turcica 198 

Trichomycetes 96, 105, 106 
Trichothecium roseum 129, 130, 415 
Trichovirus 46 
Tritimovirus 47 
Tuber 98, 111, 112 
Tulip breaking potyvirus 49 
Zungrovirus 45 
Turnip mosaic potyvirus 51, 281 
vellows luteovirus 282 
vellow mosaic tymovirus 282 
vellow mosaic virus 48 
Tylenchorhynchus 142 
Tymoviridae 48 
Tymovirus 48 
Typhula 98, 114 
betae 114 
borealis 114 
graminum 114 
incarnata 91, 114, 174 
ishikariensis 174 
trifolii 114 
variabilis 114 


U 

Umbelliferae 364 

Umbravirus 48, 

Uncinula 97 

Unicula necator 109 

Uredinales 94, 98, 115 

Uredinella 116 

Urediniomycetes 98 

Urocystis 99, 118 
agropyri 118 
agrostidis 118 
alopecuri 118 
bolivarii 118 
bromi 118 
cepulae 118 
dactylidina 118 
hordei 118 
macrospora 118 
occulta 118,211 
phlei 118 
poae 118 
tritici 118 


Uromyces 98, 116, 187 
agrostidis 116, 186 
alopecuri 116, 186 
appendiculatus 116 
betae 116, 327 
beticola 327 
dactylidis 116, 186 
fabae 116, 231, 
festucae 116, 186 
loti 241 
lupinicola 231 
minor 241 
onobrychidis 116, 241 
pisi 231 
pisi-sativi 231, 241 
poae 116, 186 
striatus 116, 241 
trifolii-repentis 241 
viciae 231 
viciae-craccae 116, 231 
viciae-fabae 231 

Ustilaginales 99, 117, 118 

Ustilaginomycetes 99 

Ustilago 99, 117 
agrostis-palustris 117 
alopecurivora 117 
anthoxanthi 117 
avenae 117, 204, 209 
bromiina 117 
bromivora 117 
bullata 117 
festucarum 117 
hordei 117, 208, 209 
kolleri 209 
levis 117, 209 
maydis 210 
nuda 117, 203 
phlei-pratensis 117 
poarum 117 
salveii 117 
tritici 117, 202, 203 
zeae 117, 210 

Ustomycetes 99, 113, 117 

Vv 
Valsaria insitiva 422 
Varicosavirus 48 
Velionella 64 
Venturia 98, 113, 121 
inaegualis 17,92, 113, 402 
pyrina 113, 407 
Verticillium 110, 121 
albo-atrum 300, 431, 445 
dahliae 270, 300 
Vicia faba endornavirus 46 
Vibrio 62, 65 
Vira 25, 27,40 
Viscacae 134 
Viscum 134 
album 136 
laxum 136 
Vitivirus 46 
Vitreoscilla 66 


Ww 
Waikavirus 47 


Wheat soil-borne mosaic furovirus 51 
streak mosaic rymovirus 51 


streak mosaic virus 47 
White clover cryptic virus 47 


clover mosaic potexvirus 247 


X 

Xanthomonas 65, 68, 69, 70 
arboricola 72,76 
axonoopolis 72,76 
campestris 13, 76, 275, 278 
fragariae 76 

Aiphinema 142 

Xylaria 97, 111 

Xylariales 97, 111 

Xylella 68, 70 
fastidiosa 16 

Xylophilus 68 
ampelinus 76 


Y 
Yersinia 65 


Z 

Zoogloea 65 
Zoopagales 96, 106 
Zoophtora 106 
Zooviralia 44 


Zucchini yellow mosaic potyvirus 377 


Zygomycetes 96, 105 
Zygomycota 96, 104, 105 

A western yellows 282, 362 
Alfalfa mosaic 248 yellows 335 
Alternaria blight 294 Bitter rot 411 
disease of gooseberry 396 Black currant reversion 399 
fruit rot 460 currant yellows 392 
leaf blight 364, 369 ear of wheat 218 
leaf spot 257 heart 288 
American mildew 394 mould 387 
Angular leaf spot 326, 377 pit 294 
Anthracnose 233, 343, 392, 432, 459 root and seedling blight 320 
fruit rot 442 rot 364 
Apple canker 406 rot of cabbage 275 
mildew 403 rot of fruit 373 
powdery mildew 403 scurf 297 
scab 402 sooty mould 429 
Arabis mosaic 283 spot 256, 257, 289 
Ascochyta blight 222 Blackleg 260, 305, 320 
leaf spot 337 Blossom end rot 285 
Aster yellows 341, 363 Blue mould 416 
vellows disease 283, 352 mould rot 388 
yellows of carrots 368 Boron deficiency 319 
Botrytis blight 458 
B fruit rot and blossom blight 435 
Bacterial blight 244, 332 leaf and stem rot 339 
blight of field peas 243 neck rot 382 
canker 309 pod rot 230 
leaf spot 243, 276 stem rot 262 
rot 389 Bottom rot 357 
ring rot 308 Broad bean mosaic 245 
soft rot 277, 361 Brown rot 454 
speck on tomato 311 rot disease 413 
wilt 376 rot of stone fruit 413 
Barley brown rust 183 rust 182, 186 
leaf rust 183 spot 239, 294 
stripe 193 stem blight 349 
yellow dwarf 219 Bunt 206 
Basal stem blight 350 
Bean leaf and pod spot 224 C 
rust 231 Ca deficiency 253 
Beet rhizomania disease 333 Cane spot 432 
rust 327 Cherry leaf spot 418 


scab 331 Chlorosis on leaves 401 

Chocolate spot disease 232 
Cercospora disease 322 

leaf spot 322 
Cladosporium leaf mould 301 
Clover phyllody 250 

scorch 238 

rot 242 
Club root 267 
Common bunt 206 

leaf spot 239, 437 

root rot 176 

scab 304 

vetch rust 231 
Corn smut 210 
Coryneum blight 423 
Covered bunt 206 

smut 206 

smut of barley 208 

smut of oat 209 
Cracking and bursting 290 
Cracky fruit of tomato 286 
Crown gall 460 

rot 442 

rust 184, 186 
Crucifer black spot 257 
Cucumber mosaic 317, 362 
Curly top disease of tomato 316 
Cylindrosporium disease 271 
Cytospora canker 405, 422 


D 
Damping-off disease 172, 254, 255, 
320 
Damp- rot of plums 427 
Dark leaf and pod spot 256 
Deficiency of nutrition 252, 453 
Disease caused by bacteria 351 
Downy mildew 240, 266, 328, 338, 
340, 354, 370 
Dry eye rot 415 
rot 319 
Dwarf bunt 207 


E 
Ear and stalk rot 215 
Early blight 294 
blight of tomato 295 
End rot 457 
Ergot 212, 214 
European brown rot 413 
canker 406 
mildew 397 
Eye rot 406 
Eyespot 178 


F 

Faba bean blight 224 

Fabraea leaf spot 410 

Fire blight 446 

Flag smut 211 

Flax rust 347 

Foot rot 176, 386 

Frost damage 452 

Fruit rot 417 

Fusarium basal rot 336 
dry rot 296 
head blight 217 
wilt 234, 274, 299, 344, 355, 436 
yellows 274 


G 

Glume blotch 216 

Godronia canker 457 

Gooseberry and currant anthracnose 392 
vein banding 399 

Grey mould 230, 262, 298, 351, 358, 

372, 382, 415, 435 

snow mould 174 

Gummy stem blight 373 


H 
Head blight 217 
scab 217 
Heart rot 319 
Helminthosporium leaf spot on oats 196 
Herbicide damage 342 
Hollow stem 253 

I 
Iron deficiency 221 


J 
Juniper — pear rust 409 


L 
Late blight of potato 290 
blight of tomato 293 
Leaf and flower blast of onions 382 
and flower gall 453 
blight 397 
blotch 196 
blotch of barley 190 
feck of pear 410 
roll 287 
rust 182, 360 
scorch 238, 438 
spot 366, 410 
spot diseases 199 
yvellowing 287 
Leather rot 443 
Lettuce leaf drop 356 
mosaic 361 
Light leaf spot 271 
Loose smut of barley 203 
smut of oat 204 
smut of wheat 202 
Lupin mosaic (narrow-leaf) 246 


M 

Maize common smut 210) 
head smut 205 

ear blight 198 
Mosaics of cucumber 378 
Mummy berry 454 
Mycosphaerella leaf spot 410 


N 
Necrotic ring spot 200 
Nectria canker 406 

Net blotch 194 

Northern anthracnose 238 
leaf blight 198 


0 

Onion downy mildew 380 
rust 386 
smudge 384 
white rot 381 

P 


Pasmo disease 345 
Pea downy mildew 226 
enation mosaic 245 
leaf and pod spot 222 
mosaic 245 
powdery mildew 225 
rust 231 
Peach leaf curl 425 
Pear canker 406 
leaf spot 410 
scab 407 
Peppery leaf spot 276 
Perennial nectria canker 406 
Phoma dry rot 261 
leaf spot 260, 261 
leaf spot and root rot 323 
Phomopsis canker 456 
fruit rot 456 
leaf blight 441 
stem blight 235 
soft rot 441 
Physiological leaf spots 170 
Pink mould rot 415 
snow mould 173 
Plum pockets 427 
pox 450 
rust 427 
Potato crinkle mosaic 315 
cyst nematode 317 
latent mosaic 315 
leaf roll 312 
leafrolling mosaic 313 
mild mosaic 315 
mop-top furovirus 314 
scab 304 
mosaic M 313 
mosaic X 315 
mosaic Y 315 

rugose mosaic 315 
severe mosaic 315 
tuber deformation 290 
Powdery mildew 179,180, 237, 273, 
325, 348, 355, 366, 371, 394, 397, 440 
mildew of apricot 419 
mildew of buckwheat 338 
mildew of cherry 419 
mildew of plum 419 
Purple blotch of onion 385 


R 
Radish mosaic 280 
Ramularia leafspot 191, 321, 338, 437 
Red clover vein mosaic 248 

clover mosaic 249 

leaf disease 453 

leaf spot 428 

rust 360 

stele 444 
Rhizomania of sugar beet 333 
Rhizoctonia canker 297 
Rhizoctoniosis 297 
Ring spot of crucifers 258 
Root browning 172 

knot nematode 250 

rot 176, 227 

rot diseases 329 
Runner rot 442 
Rust 186, 231, 241 


S 
Scab 374 
Scald 190 
Sclerotinia crown and root rot 330 
leaf drop 356 
rot 365 
stalk and head rot 359 
stem rot 264 
stem and pod rot 228 
Seedling blight 172, 343 
blight and root rot 342 
Septoria leaf blotch 188, 189 
leaf spot 188, 303, 375, 393, 434 
speckled leaf blotch 139 


tritici leaf blotch 188 
Sharka 450 
Shot-hole disease of stone fruits 423 
Silver leaf disease 420 
Snow blight 173 
Soft rot 306 
Sooty moulds 218 
Southern blight of tomato 302 
Speckled snow mould 174 
Spot blotch 195 
Sprout canker 297 
Spur blight 430 
Staghead 268 
Stagonospora blotch 189 
glume blotch 216 
leaf blotch 188 
leaf spot 188 
nodorum leaf blotch 188 
seedling blight 171 
Stem and cob rot 215 
break and browning 346 
canker 260, 261, 297 
blight 264, 349 
rust 185, 186 
smut 211 
Stemphylium leaf blight of onion 383 
Stinking smut 206 
Storage rots 329, 367 
Strawberry leaf blotch 439 
leaf blight and stem end rot 441 
Stripe rust 181 
smut 211 
Sugar beet cyst nematode 336 
Sunscald 286 


T 

Take all 175 

Tan spot 197 

Target spot 294 

Tomato fruit deformation 288 
pith necrosis 310 
ringspot 400 

Tuber blight 294 
soft rot 306 

Turnip mosaic 281, 282 
Twig blight 456 
Typhula blight 174 


Vv 
Verticillium wilt 270, 300, 445 
wilt of raspberry 431 


W 
Water congestion 221 
Witches broom 426 
White blister rust 268 
clover mosaic 247 
leaf spot 272, 437 
mould 228 
pine blister rust 398 
rot 302 
rust 268 


X 
Xanthomonas leaf spot 278 


Y 

Yellow rust 181, 186 
spot 197 

Z 


Zinc deficiency 342 
Zucchini yellow mosaic 377 

